
PRECUVÂNTARE 


La cumpăna dintre primele două milenii creștine, s-a ridicat - în 
sânul Bisericii încă nedespărțite - un om al lui Dumnezeu, care avea să 
întrupeze atât firea mistică a Sf. loan Evanghelistul, cât şi natura teo- 
logico-poetică a Sf. Grigorie de Nazianz. Canonizându-l şi supranumindu-l, 
mai târziu, 'Noul Teolog”, Biserica Răsăriteană, pe de-o parte, și-a arătat 
astfel modelul său permanent de personalitate mistică și, pe de alta, a 
întărit nedespărțirea dintre Teologia și spiritualitatea ei. Atunci când 
“cuvântul” se istovește, devenind de neauzit sau de neînțeles, Dumnezeu 
poate lucra reinsuflețirea şi preinnoirea lui prin vase alese ale Sale, pre- 
cum a făcut-o prin Sfântul Simeon Noul Teolog. 

Scrierile lui, din care Arhiepiscopul Vasili Krivoșein citează îmbel- 
șugat în această carte - cea mai caldă şi temeinică lucrare închinată 
vieții și învăţăturii duhovniceşti ale Sfântului Simeon Noul Teolog până 
în prezent - sunt, într-adevăr, izvodite cu slovă de foc şi lumină. Ele dau 
o mărturie de o forță nemaiîntâlnită la alt autor creștin ortodox despre 
putinţa şi necesitatea experienței personale și conştiente a harului dum- 
nezeiesc, aici și acum, în Biserică. Cu alte cuvinte, nu se va putea 
împărtăși nimeni de "lumina Vieții" (loan 8, 12), în veșnicie, decât dacă 
a cunoscut-o, curăţindu-se de patimi prin dobândirea virtuţilor, şi s-a 
lăsat pătruns de ea incă de aici. Despre îndumnezeire - căci, de fapt, spre 
aceasta vrea să ne atragă Sfântul Simeon - el vorbeşte nu din ce a citit, 
ci din ce a 'auzit” și a văzut" (v. I loan 1, 1-3), ca unul care a trăit cu atât 
de vie intensitate lucrarea suprafirească a propriei sale indumnezeiri. Nu 
vor lipsi cuvintele şi imaginile izbitoare - căci, cum altfel poți deştepta la 
viața în Hristos pe cei adormiti în păcat şi cum altfel poți spune ceea ce 
este de nespus? Dar nu vor lipsi nici cuvintele cele mai mişcătoare 
despre nevoia imediată de pocăință, rugăciune, dragostea dumne- 
zeiască şi Sfânta Euharistie. 

Cunoscând că ne aflăm acum la inceputul celui de-al treilea mile- 
niu creștin şi că învățătura duhovnicească a acestui mare Părinte al 
Bisericii Ortodoxe poate insufla o prospețime şi o tărie duhovnicească 
nebănuite şi lumii noastre, atât de vlăguită sufletește, binecuvântăm 
reeditarea acestui preafrumos și preafolositor volum al vrednicului de 
pomenire Arhiepiscop Vasili Krivoşein, într-o măiestrită tălmăcire romã- 
nească, cu suav parfum filocalic, săvârşită de Părintele prof. dr. loan- 
Vasile Leb, de la Facultatea de Teologie Ortodoxă din Cluj, şi Cuviosul 
leromonah Gheorghe lordan, de la Mănăstirea Căldărușani. 


ARHIEPISCOP AL BUCUREŞTILOR, 
MITROPOLIT AL MUNTENIEI ŞI DOBROGEI, 
LOCŢIITOR AL CEZAREEI CAPADOCIEI 


ŞI = 
PATRIARHUL BISERICII ORTODOXE ROMANE 


Bibliografie şi abrevieri 


Nu am intenţia de a da o bibliografie detaliată și exhaustivă a 
lucrărilor despre Simeon Noul Teolog; - ea poate fi găsită, de exemplu, 
la Völker, p. IX-XIV (lucrare amintită mai jos) -, ci de a indica izvoarele 
cu abrevierile lor și câteva studii mai importante şi recente. 


Izvoare 


Folosim lucrările lui Simeon după ediţia din "Sources Chretiennes" 
(S. Chr.), cu text grec și traducere franceză, urmând, în general, tra- 
ducerea franceză, în afară de locurile unde ni se pare inexactă. 


Cat. = Koriwnoeig (Cateheze) Catecheses, ed. Krivocheine şi J. Paramelle 
l Catecheses 1-5, 1963, S. Chr. 96 
II Catecheses 6-22, 1964, S. Chr. 104 
III Catecheses 23-34, 1965, S. Chr. 113. 
Euh. = Evxapiortou (Prima si a doua rugăciune de mulțumire), Actions 
de Grâces 1 şi 2, aceeaşi ediţie ca precedenta, 1965, S. Chr. 
113. 
Teol. Et. = Ayo Beoiopikoi, Ayo HOukoi (Cuvântări teologice şi etice), 
Traites Theologiques et Ethiques, Ed. J. Darrouzes. 
I Th6ol. 1-3, Eth. 1-3, 1966, S. Chr. 122 
II Eth. 4-15, 1967, S. Chr. 129. 


Cap. = Keţdăicua (Capete teologice, gnostice și practice), Chapitres 
théologiques, gnostiques et pratiques, Ed. J. Darrouzes, 1957, S. 
Chr. 51. 


Imn = (Imnele...) Hymnes, ed. J. Koder, J. Paramelle şi L. Neyrand. 
I Hymnes 1-15, 1969, S. Chr. 156 
II Hymnes 16-40, 1971, S. Chr. 174 
III Hymnes 41-58, 1973, S. Chr.196. 

Ep. = 'Emworoiai (Epistole sau scrisori). Nici o ediţie critică până în 
prezent. Ele trebuiau să fie editate de către J. Paramelle, însă, 
din nefericire, apariţia lor este întârziată din motive de neinţeles. 
Totuşi, noi le utilizăm: 


* Pentru o mai mare concizie vom scrie, în general, "Simeon", în loc de 
“Sfântul Simeon Noul Teolog". Aceasta nu înseamnă că punem la îndoială 
sfinţenia şi teologia sa. 

Ep. 1 = A6yos nepi ttopohoyiioeec (Epistola despre mărturisire), ed. de K. 
Holl, în Enthusiasmus und Bussgewalt beim griechischen M6Onchtum, 
Leipzig, 1898, p. 110-127. 

Ep. 2-4 = după copia mea la Coisl. 292, f. 263V - 273. 


Alte izvoare 


Viața = Viaţa lui Simeon Noul Teolog (949-1022), de Nichita Stithatul. 
Text grec inedit, editat şi tradus de I. Hausherr şi G. Horn, în 
Orientalia Christiana, 12, facs. 45, Roma, 1928, p. 1-228. 


Bibilografle parțială 


Walther VÖLKER, Praxis und Theoria bei Simeon Neuen Theologen. Ein 
Beitrag zur byzantinischen Mystik, Wiesbaden, 1974, XIV + 489 p. 

Klaus  DEPPE, Der wahre Christ. Fine Untersuchung zum 
Frâmmigkeitsverstândnis Symeons des Neuen Theologen und 
zugleich ein Beitrag zum Verstândnis des Messalianismus und 
Hesychasmus, Disertaţie, Göttingen, 1971, 477 p. 

George A. MALONEY, S.J., The Mystic of Fire and Light. St. Symeon, the 
New Theologian, Denville, 1975, 237 p. 

Hymns of Divine Love by St. Symeon the New Theologian. Newly trans- 
lated by George A. MALONEY, S.J., 297 p. (fără dată şi fără locul 
ediției). 

P. MIQUEL, "La conscience de la grâce selon Symeon le Nouveau 
Théologien”, în Irénikon, 42, 1969, p. 314-342. 

Demetrios L. STATHOPOULOS, Die Gottesliebe (®stoç Epoq) bei 
Symeon dem Neuen Theologen, Diss. Phil., Bonn, 1964, 113 p. 

Joost VAN ROSSUM, "The Ecclesiological Problem in St. Symeon the 
New Theologian”, 1976, 66 p. Teză pentru Academia Teologică 
Ortodoxă Sf. Vladimir, publicată parțial in St Vladimirs 
Theological Quarterly, nr. 4 (1976), p. 220-228, sub titlul 
"Priesthood and Confession in St Symeon the New Theologian”. 

Panagiotis TREMBELAS, Mistică - Apofatism - Teologie catafatică. T.l., 
cap. III, Simeon Noul Teolog, Atena, 1974, p. 57-78 (în lb. 
greacă). 


Nu spuneţi că este cu neputinţă să primesti Duhul Sfânt. 
Nu spuneţi că fără El este cu putinţă să fiţi mântuiţi, 

Nu spuneți că poți să Îl ai fără să ştii, 

Nu spuneți că Dumnezeu nu Se face văzut oamenilor, 

Nu spuneți că oamenii nu pot vedea Lumina Dumnezeiască 
Sau că este cu neputinţă în vremea de azi! 

Nicicând aceasta nu este cu neputinţă, prieteni, 

Ci, dimpotrivă, este cu totul cu putință, când cineva voiește. 


Sfântul SIMEON NOUL TEOLOG, Imnul 27, 125-132 


PARTEA ÎNTÂI 


VIAŢA ŞI PERSONALITATEA 
LUI SIMEON 

"UN SĂRAC i 
PLIN DE DRAGOSTE FRĂȚEASCÃ"1 


Sfântul Simeon Noul Teolog s-a născut în 949 în Galatea, din 
Paflagonia (Asia Mică), din părinți care aparțineau nobilimii pro- 
vinciale bizantine, înstărită şi influentă în treburile politice2. Era 
epoca dinastiei Macedonene, una din cele mai de seamă pe- 
rioade ale istoriei bizantine. Viaţa lui Simeon coincide în mare 
parte cu domnia celui mai ilustru reprezentant al acestei dinas- 
tii, împăratul Vasile al Il-lea Bulgaroctonul (976-1025). În jurul 
vârstei de 11 ani, Simeon a fost dus de tatăl său la Constan- 
tinopol, pentru a-şi face studiile în şcolile capitalei şi a intra apoi 
în slujba împăratului. Unchiul său, Vasile, ocupa atunci un post 
important la curte şi avea intenţia să-l prezinte pe nepotul său 
împăratului, dar tânărul Simeon refuză această cinste. De ase- 
menea, el refuză ca, după studii pe care noi le numim secun- 
dare, să continue a se instrui în şcoli superioare5. Mai târziu, 
Simeon se descrie în această perioadă a vieţii sale în acești ter- 
meni ascunşi, uşor ironici: 


"Era în Constantinopol, în vremea noastră, un tânăr — 
pe nume Gheorghe — de vreo 20 de ani, cu bun chip la 
trup, cu îmbrăcăminte, înfăţişare şi purtare atât de îngri- 
jite că unora le trezea, în privinţa sa, bănuieli rele'5. 


1. Primele două capitole biografice ale acestei cărţi reproduc, cu unele 
modificări, adăugiri şi omiteri, introducerea ediţiei mele la Catecheses, cf. t. 1, 
p. 17-54. 

2. Viața, 2. 

3. Viața, 3. Lipsa unei instrucţii superioare a fost resimţită tot timpul de 
către Simeon: "Tu cunoști neputința cuvântului meu”, se adresează el lui Hristos, 
"şi cât de străin este de ştiinţa profană' (Imn 58, 3-4). Dar faptul acesta nu-l tul- 
bura nicidecum. Ba, mai degrabă, el se lăuda cu aceasta. 

4. Nu este exclus ca Gheorghe să fi fost numele de mirean al lui Simeon. 
Numele din urmă îi va fi fost dat ca monah, în cinstea părintelui său spirilual, 
Simeon Evlaviosul. 

5. Cat. 22, 22-27. 

Se pare că ducea atunci viaţa împrăştiată a unui tânăr al ca- 
pitalei, care nu îl satisfăcea defel: 


“ţi mulțumesc, Stăpâne, Doamne al cerului şi al 
pământului — scrie el mai târziu, amintindu-şi de această 
perioadă — că, deşi eu însumi m-am aruncat în prăpastie, 
sărind afară din împărăţia Ta..., din adâncurile milostivirii 
Tale m-ai căutat, m-ai făcut să ies din această cloacă, 
m-ai cinstit în chip strălucit şi, în vreme ce împărați şi 
principi voiau să se folosească de mine ca de o unealtă 
josnică în slujba planurilor lor, prin negrăitele Tale 
judecăţi m-ai slobozit de ei'6. 


Sub influenţa, se pare, a lecturii cărţilor duhovniceşti, 
îndeosebi a 'Vieţilor Sfinţilor”, tânărul Simeon resimţi adânc 
ticăloșia stării sale și începu să caute o persoană sfântă spre a-l 
călăuzi şi a-l împăca cu Dumnezeu”. Dar cei din jurul său nu-l 
înțelegeau. 


“Auzeam întreaga lume spunând într-un glas că nu 
există în prezent pe pământ un asemenea sfânt şi astfel 
cădeam într-o întristare mai rea'8. 


Totuşi, el reacţionă cu credinţa şi încrederea în Dumnezeu, 
care au fost întotdeauna caracteristicile sale: 


"Niciodată nu am crezut aceasta... Şi spuneam: O, 
Doamne, miluieşte-mă! Oare diavolul să fi devenit, 
așadar, mai puternic decât Dumnezeu, Stăpânul nostru, 
spre a trage la el şi a câștiga de partea sa întreaga lume, 
aşa încât să nu mai rămână nimeni de partea lui 
Dumnezeu?'9 


O asemenea credinţă nu putea rămâne fără răspuns: el întâl- 
ni, în sfârşit, omul sfânt pe care-l căuta, în persoana unui bătrân 


6. Euh. 2, 6-35. 

7. Euh. |, 72-78. 
8. Euh. 1, 78-80. 
9. Euh. 1, 80-86. 

călugăr al mănăstirii Studios, numit Simeon!0. Acum începe o 
perioadă nouă a vieţii sale. După aparenţe, el continuă să 
muncească în lume, ca şi mai înainte, dar îl cercetează adesea 
pe părintele său duhovnicesc şi urmează cu râvnă sfaturile sale. 
Simeon Studitul se limită, totuşi, pentru început, la a da elevului 
său o mică recomandare spre a o pune în practică. Şi când 
tânărul îi ceru o carte de lectură duhovnicească, îi dădu "Despre 
legea duhovnicească" a lui Marcu Ascetul, Sfânt Părinte din sec. 
VII. Printre maximele acestei cărţi, care atraseră atenţia tână- 
rului Simeon, una produse asupra lui o impresie deosebită: 
“Dacă dorești vindecarea, fii atent la conştiinţă; şi orice fapte 
te-ar îndemna să le faci, fă-le şi vei căpăta folos'12. 


"Și niciodată de atunci ~ spune Simeon, vorbind 
despre el însuși la persoana a treia -el nu se culcă 
lăsându-și conștiința să-l mustre de ceva și să-i spună: De 
ce n-ai făcut aceasta sau aceea?!3 Astfel, rănit de 
dragoste şi de dorinţă pentru Domnul, el căuta prin nă- 
dejde frumuseţea supremă'14. 


Cu o râvnă de adolescent el puse în practică preceptul lui 
Marcu Ascetul, prelungind rugăciunea sa de noapte, după cum îi 
cerea conștiința: 


"Căci în timpul zilei el ocârmuia casa unui patriciu și 
mergea zilnic la Palat, luat de grijile unui asemenea fel 
“de viaţă, astfel încât nimeni nu-i putea cunoaşte obi- 
ceiurile'15, 


în vreme ce nopţile sale erau dăruite rugăciunilor fierbinţi. 
Lacrimile îi curgeau din ochi, metaniile lui se înmulţeau, ca şi 
cum Domnul era de faţă, și chema în ajutor pe Maica Dom- 


10. Simeon Evlaviosul (EviaBic), născut către anul 917, călugăr la Studios 
din 942, săvârşit din viaţa aceasta către 986-987, cam la vârsta de 70 de ani. Cf. 
Catéchèses, t. 1, p. 313-315, n. 4. 

11. Cat. 22, 28-38. 

12. Cat. 22, 41-43. 

13. Cat. 22, 66-67. 

14. Cat. 22, 56-58. 

15. Cat. 22, 70-73. 

nului!6. Tocmai în timpul uneia din aceste rugăciuni de noapte 
avu Simeon prima sa vedere mistică de lumină care îl cuprinse, 
îl umplu de bucurie şi îl făcu să piardă conştiinţa de sine şi de 
tot ceea ce-l inconjura!7. Dar această primă perioadă de entuzi- 
asm religios şi de iluminare mistică, pe care Simeon o atribuia 
rugăciunilor părintelui său duhovnicesc, nu dură multă vreme. 
Tânărul om se intoarse la viața. lumească şi risipită pe care o 
ducea mai înainte. 


"Uitând toate cele despre care am vorbit, am ajuns la 
o iîntunecare desăvârşită, până la a nu-mi mai aminti 
nimic, nicidecum, nici până la un simplu gând, niciodată, 
din toate cele despre care am vorbit. Mai mult, cădeam 
în şi mai multe rele decât cele în care fusesem până nu 
demult și mă aflam în aceeași stare ca și cum niciodată 
n-aş fi gândit, nici auzit sfintele cuvinte ale lui Hristos. Ba 
chiar şi pe acest sfânt, cel care într-o zi se milostivise de 
mine, care îmi dăduse acea mică recomandare şi-mi 
trimisese cartea arătată mai sus, îl priveam ca pe un 
oarecare, fără ca să-mi revină vreodată în minte tot ceea 
ce văzusem datorită lui'18. 


in alt loc, Simeon se exprimă încă mai răspicat despre aceşti 
ani de delăsare spirituală: 


"M-am aruncat, nenorocitul de mine, în prăpastia şi 
în cloaca adâncului gândurilor şi faptelor mele ruşinoase 
şi, ajuns la acest punct, am căzut pradă vrăjmaşilor 
ascunşi în întuneric. Nimeni, nici chiar întreaga lume, 
unită, n-ar fi ştiut cum să mă întoarcă sau să mă smulgă 
din mâinile lor'19. 


Aceste mărturisiri de pocăință nu trebuie însă luate întoc- 
mai; în pofida întregii delăsări pe care a suferit-o, Simeon şi-a 
putut păstra fecioria, după cum însuși arată: 


16. Cat. 22, 74-81. 

17. Cat. 22, 88-104. 

18. Cat. 22, 275-295. 

19. Euh. 2, 41-46. Cf. Euh. 1, 114-117. 

“Când cineva mă poftea la faptele nebuneşti și 
păcătoase din această lume a greșelii, este adevărat, 
înlăuntru inima mi se strângea toată, ca şi cum se ascun- 
dea de ruşine, sprijinită în chip nevăzut de mâna Ta 
dumnezeiască. Îmi plăceau toate celelalte, frumuseţile 
vieţii, tot ceea ce farmecă vederea, iîndulcește gâtlejul și 
înfrumuseţează trupul cel stricăcios. Dar faptele necu- 
rate și dorinţele neruşinate, Tu le-ai șters din inima mea, 
Dumnezeul meu, şi ai sădit în sufletul meu ura faţă de 
ele; dar, chiar dacă poftele mele mă îndemnau spre aces- 
tea, Tu mă făceai să am mai degrabă — minune cu 
adevărat şi mai mare - o dorinţă fără fapte şi fapte fără 
dorinţă'20. 


Totuşi, se pare că în chiar această perioadă, care a durat 6 
sau 7 ani, Simeon nu a rupt pe de-a-ntregul legăturile sale cu 
părintele său duhovnicesc: 


"Nu ştiu cum să explic aceasta, dar în ticăloasa mea 
inimă sălăşluiau dragostea şi încrederea față de sfântul 
bătrân, fără să-mi dau seama. De aceea -mi se pare ~ 
după ce lăsă să treacă atâţia ani, iubitorul de oameni, 
Dumnezeu, pentru rugăciunile sale Se milostivi spre 
mine şi, prin mijlocirea lui, mă smulse din nou din adân- 
ca mea rătăcire și din prăpastia relelor mele, pentru a mă 
slobozi. Căci cu toată nevrednicia mea, nu mă 
despărțisem cu totul de el, ci îi mărturiseam ceea ce mi 
se întâmpla și, când mă aflam în oraş, îl cercetam ade- 
sea la chilia sa, chiar dacă în inconștienţa mea, nu 
păzeam poruncile sale'21. 


Totuși, Simeon atribuie unei intervenţii directe a lui 
Dumnezeu cea de a doua şi deplina sa eliberare de puterile 
răului. El descrie aceasta cu multă emoție: 


"Pe când eu eram ticăloșește îmbrâncit, sufocat, 
obiect de batjocură..., Tu, Stăpâne milostiv şi iubitor de 


20. imn 20, 126-139. 
21. Cat. 22, 299-308. 

oameni, nu m-ai trecut cu vederea, nu m-ai pomenit de 
rău, nu Ţi-ai întors faţa din pricina nerecunoştinţei mele 
conştiente, nu m-ai părăsit vreme mai îndelungată tira- 
niei, de bunăvoie acceptată, a acestor tâlhari, ci — chiar 
dacă din parte-mi, în inconştienţa mea, atras de ei, eu 
mă bucuram -= Tu, dimpotrivă, nu răbdai, Stăpâne, să mă 
vezi, spre ruşinea mea, înşelat și azvâriit încoace şi 
încolo; ci, mişcat de milă, Te-ai milostivit şi nu un înger, 
nu un om ai trimis către mine, păcătosul şi ticălosul, ci 
Tu Însuţi, plecându-Te pentru milostivirea bunătăţii Tale, 
Te-ai pogorit în această groapă adâncă la mine, cel afun- 
dat şi cu totul înglodat în noroi, ai întins mâna Ta curată 
şi, fără ca eu să Te văd - şi cum aş fi putut, într-adevăr, 
unde aş fi putut afla singur puterea de a ridica ochii, 
acoperit şi sufocat cum mă aflam sub noroi? — m-ai apu- 
cat de păr și, smulgându-mă cu putere, m-ai tras de 
acolo; și, deşi simţeam durerea și răpirea deodată în aer 
şi felul în care mă înălțam, eu nu înţelegeam nici de cine 
eram ridicat, nici cine putea fi Acela care mă lua și mă 
înălța. Dar, după ce m-ai ridicat şi m-ai pus pe pământ, 
Tu m-ai încredinţat slujitorului şi ucenicului Tău, fiind eu 
cu desăvârşire murdar, cu ochii, urechile şi gura astupate 
de noroi, la acel moment eu nevăzând incă cine erai Tu, 
ci recunoscând numai cum eşti Tu, bunule și iubitorule 
de oameni; astfel, m-ai smuls din groapa cea prea- 
adâncă şi din noroi'22. "Da, Stăpâne..., Tu Ţi-ai amintit de 
mine, fiind eu în lume şi... cu toată neştiinţa mea, m-ai 
ales și m-ai despărţit de această lume şi m-ai pus înain- 
tea slavei Tale'25. 


Această eliberare minunată din groapă corespunde — se pare 
- hotărârii lui Simeon de a părăsi definitiv lumea şi de a deveni 
călugăr. După cum știm din Viaţa sa, Simeon intră ca incepător 
la mănăstirea Studios la vârsta de aproape 27 de ani. El insuşi 
își amintește de această schimbare în viaţa sa, în acest mod: 


22. Euh. 2, 47-73. 
23. Proem. 44-47. 

"Tu, Dumnezeul meu... Te-ai milostivit spre mine... 
De la tată şi de la frați, de la rude și de la prieteni, din 
ținutul natal, din casa părintească, ca dintr-un Egipt 
întunecat, ca din adâncurile iadului... Tu m-ai scos ca un 
Milostiv şi m-ai primit, m-ai apucat cu mâna Ta cea de 
temut şi m-ai condus la acela care, după buna Ta 
plăcere, a devenit părintele meu pe acest pământ; m-ai 
aruncat la picioarele lui, m-ai făcut să cad în braţele sale 
şi el m-a adus lângă Părintele Tău, o, Hristoase al meu, 
lângă Tine însuţi prin Duhul - O, Treime, Dumnezeul 
meu! -— plângând ca risipitorul şi închinându-mă, 
Cuvinte'24. 


Într-adevăr, el află în mănăstirea Studios pe vechiul său 
părinte duhovnicesc, Simeon Evlaviosul, și deveni imediat uce- 
nicul său credincios, arătând o mare râvnă în a-l asculta şi a 
indeplini datoriile vieţii ascetice. Însă, în această mănăstire chi- 
novială în care se acorda multă importanţă poruncii, unifor- 
mităţii şi puterii monarhice a stareţului, această ataşare aparte 
de părintele său duhovnicesc provocă, curând, o nemulţumire 
printre călugări. Starețul îl chemă de mai multe ori la el pe 
tânărul Simeon și îi ceru să se conformeze mai mult rânduielilor 
chinoviale și să părăsească pe părintele său duhovnicesc. Si- 
meon refuză şi fu izgonit din mănăstire. Nu este greu de înţeles 
ce a motivat acest refuz: Simeon susținea că Dumnezeu însuşi îi 
dăduse acest părinte duhovnicesc, căruia îi datora atât de mult. 
El intră din nou ca începător în mica mănăstire vecină ~a Sfân- 
tului Mamas din Xerochercos -~ dar rămase sub călăuzirea du- 
hovnicească a lui Simeon Evilaviosul care nu părăsise mănăs- 
tirea Studios. În noua sa mănăstire, Simeon Noul Teolog a depus 
curând făgăduinţa monahală şi a fost hirotonit preot. După 3 ani 
de ședere, cam la vârsta de 31 de ani, el a fost ales stareţ de 
călugării de la Sfântul Mamas cu aprobarea patriarhului Nicolae 
Hrisoverghi25. Aceasta se petrecea pe la 980. Din această 


24. Imn 56, 4-17. 
25. Viața 30, 3-5. 

perioadă el începe să fie vestit în Constantinopol, fiind cunoscut 
pentru sfinţenia şi înţelepciunea sa, cinstit, dar şi criticat şi atacat. 

Acestea sunt, pe scurt, faptele, potrivit Vieţii scrise de Ni- 
chita Stithatul. Scrierile lui Simeon însuşi ne descoperă aspectul 
interior al acestor evenimente. Înţelegem că, spre deosebire de 
primii săi paşi ușori în viaţa duhovnicească, ce îl conduseseră 
degrabă la prima sa vedere a Luminii dumnezeieşti, acum Si- 
meon era obligat să urmeze cu răbdare un drum lung şi greu 
spre vindecarea duhovnicească. Astfel, numai cu preţul unor 
mari eforturi ascetice i-a fost dat să vadă o rază de lumină dum- 
nezeiască, dar într-un fel mai neclar decât întâia oară25. De alt- 
fel, Simeon descrie prin imagini impresionante calea sa lăun- 
trică, subliniind rolul hotărâtor al părintelui său duhovnicesc, 
Simeon Evlaviosul, în acest proces de eliberare: 


"Deci, pe cel care imi fusese arătat de Tine, Stăpâne 
Preasfinte, potrivit poruncii Tale, eu l-am urmat fără a mă 
abate; şi pe când, cu mare osteneală, el mă ducea la fân- 
tâni şi la izvoare —- pe mine, orbul, pe care el îl trăgea 
după sine de această mână pe care Tu mi-o dăduseși, 
încrederea, şi pe care îl silea să-l urmeze pe un drum 
pe care el, văzând clar, își ferea picioarele la timp şi tre- 
cea printre pietre, gropi şi curse, evitând toate obsta- 
colele — mie mi se întâmplă să mă izbesc şi să cad şi avui 
de suferit nenumărate necazuri, nenumărate accidente și 
nedumeriri. Dar, pe când el, la fiecare izvor sau fântână, 
însuși se curăța şi se spăla, eu, nevăzând nimic, în cea 
mai mare parte a timpului le treceam cu vederea: dacă 
nu m-ar fi luat de mână și nu m-ar fi pus lângă izvor, 
călăuzind înţelegerea mea, eu niciodată n-aș fi ştiut să 
aflu şiroirea apei. Dar în timp ce el mi-o arăta şi adesea 
mă lăsa aici să mă curăț, în același timp cu apa curată eu 
luam cu mâinile şi mâlul şi noroiul care se puteau afla 
lângă izvor şi imi murdăream faţa; şi adesea, pipăind, 
pentru a afla izvorul apei, scormoneam noroiul şi, ne- 
văzând absolut nimic, pe când mă murdăream pe faţă cu 


26. Cat. 22, 312-320. 

noroiul ca şi cum ar fi fost apă, credeam că mă curăț în 
chip desăvârşit'27. 
Greutățile lăuntrice sunt dublate de potrivnicia oamenilor 
(călugări studiţi, se poate presupune) şi de neînţelgerea de către 
ei a căilor duhovnicești. 


"La ce bun e să-i pierzi osteneala — i se spunea — 
lucrând nebunește; la ce bun să-l urmezi pe acest înșe- 
lător, pe acest şarlatan, în așteptarea deșartă şi nefolosi- 
toare de a regăsi vederea? E cu neputinţă în vremea de 
acum!... De ce, mai curând, nu mergi să afli oameni 
milostivi, care nu cer decât să-ţi dobândeşti odihnă, să te 
hrăneşti și să te îngrijești bine? Căci este cu neputinţă să 
te izbăveşti de lepra sufletului... De unde și-a făcut 
apariţia acest şarlatan, acest nou vindecător, care îţi 
făgăduiește ceea ce este cu neputinţă pentru toţi oa- 
menii generaţiei de acum?... Tu însuţi, fără noi, nu eşti 
capabil să înţelegi aceasta şi să iei aminte?'28. 


Nimic nu putea totuşi să-l întoarcă pe Simeon de pe calea pe 
care o alesese. Vom arăta mai departe, în capitolul despre Ve- 
derea Luminii, frumoasa pagină a celei de-a doua Rugăciuni de 
mulţumire, unde Simeon, cu multă duioșie, descrie viziunile, 
orbitoare şi neclare, luminoase şi tainice, pe care le-a avut în 
această perioadă de la Domnul2%. 

Este foarte important de observat insistența cu care Simeon 
subliniază cum, în ciuda numeroaselor sale iluminări mistice, el 
nu cunoscuse încă pe Dumnezeu şi nu înţelegea într-un chip clar 
şi conştient cine era Acela care îi apărea. Acesta e motivul pen- 
tru care, în pofida tuturor vedeniilor sale, el se simţea adânc 
nemulţumit. Atingem aici o trăsătură profundă a spiritualităţii lui 
Simeon. Se spune adesea, simplificând mult lucrurile, că misti- 
ca Părinților greci este o mistică a Luminii şi că vederea Luminii 
constituie fenomenul cel mai înalt în spiritualitatea bizantină. În 
cazul lui Simeon, cel puţin, o astfel de părere nu poate fi accep- 


27. Euh. 2, 77-98. 
28. Euh. 2, 102-117. 
29. Euh. 2, 126-185. 

tată decât cu o oarecare rezervă. Pentru el, nu vederea Luminii 
în ea însăşi -— fie acest fapt oricât de important — constituie mo- 
mentul central şi culmea vieţii mistice, ci întâlnirea personală cu 
Hristos care Se arată în Lumină şi comunicarea cu El. Numai în 
momentul în care Hristos începe să ne vorbească în inimă, prin 
Sfântul Său Duh, noi dobândim cunoştinţa personală. Simpla ve- 
dere a Luminii nu o dă, ci poate provoca o melancolie intensă şi 
o insatisfacţie mistică30. 

Numai după numeroase viziuni luminoase, şi apariţii şi înde- 
părtări alternative, soseşte momentul hotărâtor când Hristos în- 
cepe să vorbească: 


"Atunci, pentru întâia oară Tu m-ai socotit vrednic, 
pe mine, risipitorul, să aud vocea Ta; cu ce dulceaţă mi 
Te-ai adresat, pe când eu mă ridicam, mă îngrozeam, 
tremuram și încercam să raţionez astfel: <Ce poate fi oare 
această slavă și măreţia acestei străluciri? Cum oare, de 
ce am fost socotit vrednic de asemenea bunuri?> <Eu 
sunt - spuse El - Dumnezeul care S-a făcut om pentru 
tine. Şi pentru că M-ai căutat din tot sufletul tău, iată, de 
acum înainte vei fi fratele Meu, îimpreună-moştenitor cu 
Mine, şi prietenul Meu>'51. 


Şi Simeon arată cum această unire mistică cu Hristos a 
devenit apoi pentru el o stare constantă32. 

Lui Simeon i-a fost întru totul cu neputinţă să păstreze în 
taină această mare descoperire. Din dragoste pentru aproapele, 
din dorinţa sa arzătoare de a face să participe întreaga lume la 
acest dar, el se simţea obligat să descopere celorlalţi experienţa 
sa și să-i poftească să urmeze calea sa duhovnicească. El era pe 
deplin convins că Hristos dă plinătatea harului Său celor care Îl 
caută cu toată inima lor. “Într-adevăr, cum - întreabă el — putem 
să tăcem despre astfel de binefaceri, sau să îngropăm cu nere- 
cunoștință, ca slugi rele și uituce, talantul care ne-a fost dat?'55. 
Şi el arată motivul prin această frumoasă pildă: 


30. Euh. 1, 156-161. 
31. Euh. 2, 225-233. 
32. Euh. 2, 268-272. 
33. Cat. 34, 22-25. 

"Cu adevărat, după cum un sărac plin de dragoste 
frăţească (nrox5c þá epos) cerând pomană unui mi- 
lostiv prieten al lui Hristos şi primind câteva monezi 
aleargă cu bucurie spre tovarăşii săi de sărăcie pentru a-i 
vesti în taină: <Alergaţi, grăbiţi-vă, ca să dobândiţi şi voi 
ceva!> — arătând cu degetul şi desemnându-l pe cel care 
i-a dat moneda și, dacă nu vor să-l creadă, deschizând 
căuşul mâinii pentru a le-o arăta, ca ei, crezându-l, să se 
grăbească şi să se ţină scai de acest om milostiv — tot 
astfel, în micimea mea, eu, sărmanul şi lipsitul de orice 
bine şi robul dragostei voastre, al tuturor, am făcut expe- 
rienţa dragostei lui Dumnezeu pentru oameni şi a mi- 
lostivirii Sale... şi, primind harul, nevrednic cum eram de 
orice har, neputând suporta să rămân singur, pentru a-l 
ascunde în adâncul sufletului meu, vouă, tuturor fraţilor 
şi părinţilor mei, vă vestesc darurile lui Dumnezeu; şi 
acest talant care mi-a fost dat, vă fac să-l vedeţi — atât cât 
depinde de mine - în ce constă și, prin cuvânt, vi-l des- 
copăr ca în căușul mâinii. Şi nu vă vorbesc în ascuns și 
în taină, ci strig cu glas înalt: <Alergaţi, fraţilor, alergaţi!> 

Dar nu mă mulțumesc să strig, ci vă arăt pe Stăpânul 
care mi l-a dat, întinzând înaintea voastră, în loc de 
degete, cuvintele mele...54 Despre cele ce am văzut şi 
am cunoscut în fapt şi prin experienţă despre minunile 
lui Dumnezeu, nu pot să nu vorbesc, ci le mărturisesc 
înaintea tuturor ca în prezenţa lui Dumnezeu'35. 


În altă parte, pentru a da această mărturie, Simeon evocă 
pilda evanghelică a comorii ascunse: 


"Această comoară care se ascunde în dumnezeieştile 
Scripturi şi care mi-a fost semnalată în oarecare loc de 
un bărbat sfânt, n-am zăbovit a mă scula şi a o căuta... 
ci, părăsind orice altă ocupaţie şi lucrare a acestei 
vieţi... n-am încetat zi şi noapte de a săpa, de a scor- 
moni... de a săpa mai adânc până ce comoara începu să 


34. Cat. 34, 36-57. 
35. Cat. 34, 68-70. 

strălucească la suprafaţă, în mijlocul pământului. Deci, 
cu preţul atâtor osteneli, dezgropând-o, şi praful o dată 
lepădat, iat-o întreagă, pe cea care zăcea undeva de- 
desubt, iat-o, gândesc - la suprafaţă și eliberată din 
ţărână şi curată de orice murdărie —atlată sub privirea 
mea. Şi la această vedere eu nu încetez să strig, cu glas 
înalt adresându-mă neincrezătorilor...: <Veniţi şi inţele- 
geţi că sub ochii voştri, înaintea mâinilor voastre, la pi- 
cioarele voastre, se află comoara negrăită care depăşeș- 
te orice putere şi orice autoritate. Veniţi și convingeţi-vă 
că această comoară... este Lumina lumii>"56. 


Aici atingem unul dintre cele mai importante momente ale 
dezvoltării mistice a autorului nostru. Simeon începe să simtă cu 
siguranţă că nu el este cel care cheamă, ci Hristos, Însăși co- 
moara, este Cel care, prin Simeon, cheamă pe oameni. 


"Şi nu de la mine însumi - continuă el — vorbesc eu 
astfel, ci Comoara însăşi a spus şi încă spune: <Eu sunt 
învierea şi viaţa. Eu sunt grăuntele de muştar îngropat în 
pământ. Eu sunt mărgăritarul cumpărat de credincioși... 
Eu sunt izvorul luminos al apei şi al fluviului nemuritor în 
care, nu după moarte, ci în tot ceasul, cei care Mă iubesc 
din tot sufletul lor se spală în apa care curge din Mine şi 
îşi curăță de orice pată trupurile şi sufletele lor şi stră- 
lucesc în întregime ca un candelabru şi ca o rază de 
soare>'37. 


Astfel este schiţată, pe scurt, calea mistică a sfântului Si- 
meon Noul Teolog, potrivit scrierilor sale. Ea a început prin acel 
dar gratuit al lui Dumnezeu, vederea Luminii dumnezeieşști care 
la iluminat deodată, când era încă un tinerel, fără experienţa 
vieţii spirituale. Urmează lungi ani de viaţă prea liberă şi risipită 
în lume, de unde Însuşi Hristos veni să-l "tragă de păr'. Atunci se 
deschise o perioadă prelungită de nevoinţe ascetice în mănăs- 
tire sub conducerea părintelui duhovnicesc, Simeon Evlaviosul: 


36. Cat. 34, 281-304. 
37. Cat. 34, 305-342. 

renunţarea la voinţa sa proprie, căutarea smereniei şi, mai ales, 
rugăciunea fierbinte şi neîncetată pentru a regăsi limpezimea 
vederii sale duhovniceşti. De aici, prin curățirea lăuntrică şi ca 
urmare a unei noi iluminări mistice prin vederea Luminii, Sime- 
on, într-o nouă etapă, atingea piscul cel mai înalt aflând, într-o 
întâlnire personală, intimă, unificatoare, pe Hristos; şi Hristos, 
vorbindu-i în inimă prin Duhul Sfânt, transformă întreaga sa 
fiinţă în lumină. După această descoperire, nu mai sunt de sem- 
nalat decât urmările: neputinţa de a ascunde comoara care este 
insuşi Hristos, nevoia de a o vesti celorlalţi, de a fi 'săracul plin 
de dragoste frăţească' ce nu primeşte pomana decât pentru a 
arăta izvorul ei. Această imagine izbitoare a 'săracului plin de 
dragoste frăţească', care a primit de la Hristos moneda de aur a 
harului, care a primit în inima sa pe Însuși Hristos și care 
cheamă lumea întreagă să alerge şi să caute pe Cel Singur 
Milostiv, dă cea mai bună idee despre sfânta și atrăgătoarea per- 
sonalitate a lui Simeon Noul Teolog, ca și despre calea și învă- 
țătura sa mistică. Pentru a relua propriile imagini ale lui Simeon, 
scrierile sale sunt cu adevărat mâini deschise în care el arată — 
tuturor celor care se îndoiesc de putinţa, în această viaţă, a 
împărtăşirii personale cu Hristos, - monedele de aur ale ilumină- 
rilor sale duhovnicești. Sau, cum însuşi îndeamnă în Imnurile sale: 


"Da, fraţii mei, prin faptele voastre, alergaţi spre El; 
dar, prieteni, sculaţi; da, nu vă lăsaţi intrecuţi; da, nu 
vorbiţi împotriva noastră înşelându-vă înșivă. Nu spuneţi 
că este cu neputinţă să primeşti Duhul Sfânt. Nu spuneţi 
că fără El este cu putinţă să fiţi mântuiţi. Nu spuneţi că 
poţi să Îl ai fără să ştii. Nu spuneţi că Dumnezeu nu Se 
face văzut oamenilor. Nu spuneţi că oamenii nu pot 
vedea Lumina Dumnezeiască sau că este cu neputinţă în 
vremea de acum! Nicicând nu este cu neputinţă, prie- 
teni, ci, dimpotrivă, este prea cu putinţă, când cineva 
voieşte; dar numai pentru cei a căror viaţă este curăţită 
de patimi şi cărora ea le-a făcut curat ochiul minţii'58. 


38. Imn 27, 122-154. 

Simeon a fost ales stareţ al mănăstirii Sfântul Mamas la vâr- 
sta de 31 de ani, la numai trei ani după intrarea sa în această 
mică mănăstire |. Aceasta, întemeiată pe timpul împăratului Mau- 
riciu, la sfârşitul sec. VI, era situată, potrivit mărturiei lui Nichita 
Stithatul, în partea apuseană a Constantinopolului, nu departe 
de poarta Xerochercos, astăzi Belgrad Kapu. Pe vremea lui 
Simeon, ea se afla într-o stare foarte tristă. Cea mai mare parte 
a clădirilor era în ruină și, după Nichita, 'nu mai era un refugiu 
sau un sălaş de călugări, ci locul de întâlnire al oamenilor lu- 
mești'2. Puţinii călugări care încă se aflau aici sufereau de foame 
duhovnicească, fiind lăsaţi fără apărare şi călăuzire duhovni- 
ceşti.3 Simeon începu imediat să reconstruiască clădirile căzute 
în paragină. Uimitor de văzut este cu ce succes acest om de 
viaţă lăuntrică a întreprins aceste lucrări de reconstrucţie mate- 
rială şi de organizare.+ Restaurarea duhovnicească a vieţii mă- 
năstirești și mijloacele folosite de Simeon pentru a o atinge ne 
interesează totuși mai mult. Din acest punct de vedere, Ca- 
teheza sa "Despre dragoste", rostită de Simeon după alegerea sa 
ca stareţ, poate fi considerată ca o adevărată expunere a pro- 
gramului său. 


“Fraţilor şi părinţilor — spunea el - nu este una din 
acele mici întristări obişnuite aceea pe care o încerc, vă- 
zându-mă preferat, eu, prea micul, spre a călăuzi oameni 
foarte cinstiţi pe care, mai curând, ar fi trebuit să-i urmez 
ca pe propriii mei călăuzitori, fiind eu ultimul dintre toţi 
prin vechime şi prin viață şi neaflând în viaţa mea acel 
exemplu viu şi grăitor care m-ar îndreptăţi să vă indemn 


. Viața 30, 3-5. 
. Viața 34, 2-4. 
. Viața 34, 4-6. 
. Viața 34, 12-22. 

şi să vă amintesc cele ce privesc legile şi voia lui Dum- 
nezeu... Dar v-o cer și vă îndemn pe toţi, frații mei prea 
iubiţi, nu priviţi la viaţa mea cea trândavă, ci la învă- 
ţăturile Domnului şi la povăţuirile Sfinţilor noştri Părinţi'5. 


După care Simeon ajunge la tema principală a cuvântării 
sale, dragostea. intreaga predică tinde să indice călugărilor că 
spre Împărăţia cerurilor se merge pe calea poruncilor lui Hristos, 
dintre care principala este dragostea. Lauda dragostei, împă- 
răteasa virtuţilor, ia la el forma unui imn inspirat; în numeroase 
locuri, chemări stăruitoare ale Dragostei personificate dau im- 
presia extazului mistic. 


“Să avem deci la inimă, prea iubiții mei fraţi în Hris- 
tos — sfârșește el inspirata sa cuvântare — de a folosi toate 
mijloacele şi, între altele, dragostea întreolaltă, pentru a 
sluji lui Dumnezeu şi celui pe care l-aţi ales de părinte 
duhovnicesc, oricât de departe aş fi eu de vrednicia 
aceasta, pentru ca Dumnezeu să Se bucure de conglăsui- 
rea şi de desăvârșirea voastră și ca să mă bucur şi eu în 
micimea mea, văzând că, trăind după Dumnezeu, sporiţi 
totdeauna nevoinţele voastre spre mai bine... Şi bucuria 
mea devine pentru voi binecuvântare a vieţii nepieri- 
toare și preafericite, în Hristos lisus Domnul nostru'7. 


Este impresionant de văzut cum încearcă Simeon să creeze 
încă de la prima sa cuvântare legături duhovnicești personale 
între el și călugării săi. Căci nu era uşor să se pună în practică 
ideile înalte ale noului stareţ într-o mănăstire unde viaţa duhov- 
nicească era aproape stinsă. În această stare de fapt, Simeon, 
de nenumărate ori, caută să-și asigure colaborarea tuturor fra- 
ților pentru lucrarea comună de restaurare. El nu încetează de 
a-i îndemna să înceapă o viață nouă. Dar, în acelaşi timp, el ii 
odihnește, subliniind că Dumnezeu ne iubeşte și că El ne răs- 
punde repede - dacă Îl căutăm cu sinceritate8: “imbărbătaţi-vă! 


t. 1, 16-37. 

t. 1, 171-177. 
t. 1, 182-184. 
t. 


Ca 
Ca 
Ca 
Cat. 9, 397-398. 


3. 
6. 
7. 
8. 

Să ne dezmeticim, în sfârşit, fraţii mei, şi, indemnându-ne unul 
pe altul prin cuvinte de îmbărbătare la întrecere și la urmarea 
binelui, să alergăm cu sârguinţă, să ne grăbim cu râvnă şi chiar 
cu râvnă fierbinte'9. Îndemnuri asemănătoare la luptă comună 
sunt potrivite îndeosebi perioadei Postului Mare, atunci când se 
impune o severitate deosebită: 


"Să purcedem deci începând de astăzi, fraţilor, şi, cu 
toată tăria ce avem, să alergăm; astfel ca, uşori ca vul- 
turii cu pene de aur, să putem ajunge Paștile Domnului. 
Să rânduim deci dacă voiţi, impreună, o lege în mijlocul 
nostru: dacă, în afară de sâmbătă și de duminică, se vor 
afla doi trândavi, într-o discuţie cu totul nefolositoare, ei 
nu vor avea în acea zi nimic altceva de mâncat decât 
pâine goală cu sare şi cu apă proaspătă la ora mesei, 
când vor fi aşezaţi în coada mesei'10. 


Hotărârea de a începe o viaţă nouă era pentru Simeon lucrul 
cel mai important. El era încredinţat că Dumnezeu nu va întâzia 
să răspundă la o astfel de hotărâre: 


“Ascultă-mă numai — spune el unui tânăr călugăr - pe 
mine smeritul, şi începe numai a săvârși, a pune în prac- 
tică... aceasta şi Dumnezeu nu te va părăsi. El te iubește 
prea mult şi vrea ca tu să ajungi la cunoştinţa adevărului 
şi să te mântuieşti'! 1. “iţi vestesc o mare bucurie. Aceea 
că, dacă vei stărui în aceste fapte, insetând, veghind, 
supunându-te până la moarte şi ascultând de mai-marele 
tău fără a murmura şi fără a te preface, suferind orice tul- 
burare, ocară, batjocură, năpăstuire şi, mai rău decât 
aceasta, loviturile şi umilinţele cele mai urâte de la fraţii 
tăi, într-o deplină stare de rugăciune și de uitare a răului 
în privinţa lor, şi rugându-te pentru ei, atunci bucură-te şi 
saltă cu bucurie nespusă, căci nu numai seara şi dimi- 
neaţa şi la prânz, dar fie că mănânci, că bei sau, adese- 
ori, că vorbeşti cu cineva, psalmodiezi, citeşti sau te 


9. Cal. 3, 303-506 şi Cat. 2, 376-384. 
10. Cat. 12, 212-223. 
11. Cat. 26, 109-113 şi 42-45. 

odihneşti pe aşternutul tău, darul dumnezeiesc și negrăit 
(al pocăinţei) va veni însuşi şi te va urma în toate zilele 
vieţii tale și te va însoţi în drum... mângâind şi imbăr- 
bătând ostenelile tale'12. 


Simeon se pune chiar chezaş că Preamilostivul nu va părăsi 
pe păcătos, dacă acesta se întoarce spre Dumnezeu, fără a se 
îndoi în inima sal5, 

Simeon simţea din plin greutăţile stăreţiei sale, greaua sar- 
cină de a-i conduce pe călugării săi şi ruga fierbinte pe Dumne- 
zeu să-l sprijine, după cum arată în Imnurile sale: 


"O, Dumnezeule!... învredniceşte-mă să sufăr cu răb- 
dare orice incercare şi orice osteneală a acestei vieţi... 
tot ceea ce acei dintre fraţii mei care sunt mai slabi aduc 
asupră-mi, prin cuvintele și faptele lor, vai! deoarece pro- 
priile mele mădulare mă slăbănogesc şi tot din pricina 
lor îndur aceste osteneli. Picioarele mele mă trag, pe 
mine, a cărui sarcină este de a fi capul; merg în picioa- 
rele goale şi mă sfâşii de spini, sufăr mult prea multe, nu 
mai pot suporta această durere; unul din picioarele mele 
o ia înainte, dar celălalt se întoarce înapoi, ele mă trag 
unul hăis, şi celălalt cea. Sunt sfârtecat, cad la pământ, 
nu pot în această stare să-i urmez pe toţi; a rămâne la 
pământ este chinuitor, şi a merge în asemenea stare este 
mai rău ca a rămâne la pământ, aceasta întrece toate 
celelalte nenorociri'14. 


Mai ales răspunderea pentru mântuirea fraţilor săi este cea 
care-l copleșește: 


"Cât despre darea de seamă pentru fraţii pe care 
sunt însărcinat să-i păstoresc, ce suflet ar şti să o îndure? 
Ce minte ar putea, fără a merita osânda, să cerceteze 
stările fiecăruia, să dea în chip neistovit tot ceea ce ţine 
de ea şi să scape de judecata care îi ajunge? Nu văd, 


12. Cat. 4, 547-562; cf. Cat. 14, 198-201; Cat. 26, 308-312. 
13. Cat. 30, 221-227. 
14. Imn 2, 51-69. 

după socoteala mea, că aceasta ar fi cu putință oame- 
nilor şi sunt deplin convins de aceasta: prefer să fiu uce- 
nic, supus voinţei unuia singur, atent la cuvintele unuia 
singur, mai curând decât să fiu supus firilor şi voinţelor 
multora, decât să pătrund stările şi să descopăr planurile 
tuturor, să cercetez tot mai mult faptele şi gândurile 
tuturor; căci mă așteaptă judecata şi însumi voi da soco- 
teală pentru păcatele celor cărora le-am fost ales păstor, 
desigur după negrăitele judecăţi ale lui Dumnezeu. Căci, 
negreşit, fiecare va fi judecat şi va da socoteală pentru 
propria sa purtare, fie bună, fie rea, dar pentru toţi şi 
pentru fiecare, numai eu voi da socoteală: cum oare mă 
voi mântui, cum voi putea dobândi milostivirea, eu, care, 
nici chiar pentru singur sărmanul meu suflet,nu pot adu- 
ce nici cea mai neînsemnată faptă pentru a fi mântuit?'15 


Dar el se roagă să fie mântuit impreună cu ucenicii săi: 


"Şi printre cetele aleşilor, cu judecăţile Tale tainice, 
numără-mă laolaltă cu ucenicii mei, pentru ca toţi, îm- 
preună, să contemplăm dumnezeiasca Ta slavă şi să ne 
bucurăm, o, Hristoase, de bunătăţile Tale cele ne- 
grăite'16. 


În învăţătura sa, Simeon predica întotdeauna putinţa unirii 
mistice cu Dumnezeu în viața prezentă. Calea care duce la 
această unire era, desigur, după Simeon, împlinirea poruncilor 
lui Hristos, calea strâmtă şi plină de nevoinţe a crucii, luptele 
ascetice, în general. Sub acest raport, Simeon nu se distinge de 
vechii scriitori ascetici. Ca şi ei, el pune accentul pe trebuinţa 
unei trude grele şi asupra luptei, inainte de a dobândi daruri 
duhovnicești. Totuşi, vederea lui Dumnezeu nu reprezenta pen- 
tru el un fel de răsplată dată după moarte, ci un lucru care 
începe de aici, de pe pământ, ca un element esenţial al vieţii 
creştine, chiar dacă plinătatea sa nu va fi atinsă decăt în veacul 
viitor. Simeon revine la aceasta în mod permanent. De aceea, el 


15. Imn 14, 75-95. 
16. Imn l4, 109-112. 

afirmă că noi începem să participăm la înviere încă de acum, din 
această lume!7. Începând de aici, de jos, noi incepem să-L ve- 
dem pe Hristos18. 

O asemenea învăţătură ocupă un loc aparte în tradiţia auto- 
rilor ascetici greci şi orientali. Ea nu se află, desigur, în con- 
tradicţie cu aceea a Sfinţilor Părinţi, deoarece este inspirată de 
vechi curente duhovnicești, ca acela al Omiliilor duhovniceşti 
ale Sfântului Macarie Egipteanul!9, dar modul în care ea era pre- 
dicată de Simeon părea nou și neobișnuit. Accentul pus pe pre- 
gustarea vieţii veşnice încă în timpul vieţii pământeşti, putinţa 
de a-L vedea pe Dumnezeu şi de a experimenta în mod conștient 
harul în timpul vieţii actuale, nevoia de a îngloba în viaţa spiri- 


17. Cat. 6, 358-568. 

18. Cat. 2, 421-424. 

19. Teza privind caracterul "mesalian', 'semi-mesalian" sau "mesalian moderat” 
al Omiliilor duhovnicești a fost susţinută de mulţi savanţi din secolul al XX-lea, dar 
respinsă de alţii. Fără a vrea să intrăm într-un examen detaliat al acestei pro- 
bleme, căci nu are legătură directă cu tema lucrării noastre, ne mărginim să 
afirmăm că, după părerea noastră, Omiliile duhovnicești şi celelalte opere 
atribuite lui Macarie Egipteanul, dar scrise probabil în Siria, la sfârșitul secolului 
al IV-lea sau la începutul secolului al V-lea, reprezintă un puternic curent de 
veche spiritualitate mistică monahală, cu origini perfect ortodoxe, dar deviat 
parţial in dezvoltarea sa istorică și devenit ceea ce ne place să numim adeseori: 
“mesalianism radical sau vulgar'. Numai această deviere spirituală şi teologică, 
impreună cu credinţele şi practicile sale bizare, a fost condamnată de către 
Sinoade, pe când scrierile "macariene' sunt, în mare parte, opere polemice 
impotriva acestor devieri mesaliene. A se vedea în această problemă: John 
MEYENDORFF, Messalianism or Anti-Messalianism. A Fresh Look at the "Macarian 
Problem’, în "Kyriakon'. Festschrift Johannes Quasten. Münster Westf. (f.a.), vol. 
II, p. 585-590. Mai nou, teza privind mesalianismul operelor macariene a fost 
reînnoită de către Klaus DEPPE în erudita sa lucrare: Der wahre Christ. Eine 
Untersuchung zum Frâmmigkeitsverstândnis Symeons des Neuen Theologen 
und zugleich ein Beitrag zum Verständnis des Messalianismus und Hesychas- 
mus. Dissertation, Göttingen, 1971. Autorul merge însă prea departe. Fără a afir- 
ma existenţa unei "legături istorice" oarecare intre Simeon Noul Teolog și me- 
salianism, el vrea totuşi să demonstreze o identitate spirituală profundă nu 
numai a lui Simeon, ci şi a isinasmului din secolul al XIV-lea, în general, cu 
"mişcarea mesaliană' (p. 387 ş.u.). Nouă ne vine în minte proverbul: "Cel ce vrea 
să dovedească prea multe nu dovedeşte nimic!" În ceea ce ne priveşte, afinitatea 
spiritualităţii lui Simeon cu aceea a Omiliilor duhovniceşti este un fapt imbucu- 
rător, care arată înrădăcinarea lui Simeon în tradiţia mistică anterioară a Bisericii, 
în ceea ce aceasta are mai bun. Cf. şi Catecheses, t. |, p. 39, n. 3. 

tuală cea mai înaltă contemplaţie, spre a împlini menirea co- 
mună creștină, toate aceste trăsături — care se află mai mult sau 
mai puţin la scriitorii ascetici mai vechi - joacă în predicile lui 
Simeon un rol precumpănitor şi ocupă locul central. Impresia de 
originalitate produsă de învăţătura lui Simeon era sporită şi prin 
faptul că Biserica bizantină evolua atunci în sensul unei orân- 
duieli a formelor liturgice, mai fastuoasă și mai unificată, și al 
fixării praznicelor bisericești şi a calendarului, cu Menologion-ul 
împăratului Vasile al II-lea. În aceeaşi perioadă, Simeon Meta- 
frastul cerceta şi rescria Vieţile Sfinţilor, spre a le da mai multă 
unitate, spre a elimina nepotrivitile de limbaj și ciudăţeniile din 
istorisiri. Cât despre literatura duhovnicească a acestei epoci, ea 
este dominată de Sfântul Teodor Studitul (+ 826), mare condu- 
cător monahal și scriitor ascetic. El a fost cel dintâi, fără în- 
doială, care a compus Cateheze monahale şi pe el îl imită Si- 
meon in forma celor ale sale. Dar stilul său literar este foarte 
diferit de acela al lui Simeon. Teodor nu era scriitor mistic, ci, 
dimpotrivă, mai curând un moralist. Se poate spune că spiritu- 
alitatea lui Simeon a fost un fel de reacţie împotriva unei vieţi de 
chinovie formală care se dezvolta la Studios, la urmaşii lui Teo- 
dor, după moartea marelui lor învăţător. Alţi scriitori mistici de 
seamă, cronologic mai apropiaţi de Simeon, in sec. IX-X, sunt 
llie Ecdicul și Filotei Sinaitul20. Dar ei n-au avut o influenţă di- 
rectă asupra operei literare mistico-ascetice a lui Simeon. Tre- 
buie adăugat că nici unul dintre aceşti autori n-a ocupat în viaţa 
spirituală a Bizanțului o poziţie comparabilă, chiar de departe, 
cu poziţia centrală, deşi contestată, deţinută de Simeon în sec. 
X-XI. Un loc aparte trebuie, totuși, dat lui Simeon Evlaviosul, 
părintele duhovnicesc al Sfântului Simeon Noul Teolog, a cărui 


20. Operele lui Iie Ecdicul au fost editate în Migne, P.G. 127, 1128-1176 şi 
(sub numele Sfântului Maxim Mărturisitorul) în P.G. 90, 1401-1461. Se pre- 
supune că a trăit in sec. IX-X. În aceeași epocă trăieşte şi Filotei Sinaitul, autorul 
unei scrieri importante despre viaţa duhovnicească (scrierile lui se află în Filo- 
calia, Ed. a Ill-a, Atena, 1959, t. II, p. 274-286). Se pare că aceste scrieri nu au 
avut vreo influenţă asupra lui Simeon. Trebuie să observăm că în aceeaşi epocă 
(scc. X), operele ascetice ale marelui mistic sirian Isaac de Ninive au fost tradusc 
din originalul siriac în greceşte. Ele s-au răspândit rapid in lumea bizantină, sus- 
citând un interes viu şi contribuind masiv la renaşterea mistică. Este posibil ca 
Simeon să fi cunoscut aceste opere, deşi nu vorbeşte niciodată despre ele. 

influenţă asupra acestuia din urmă este de netăgăduit, dar care 
a fost, poate, mai contestat decât ucenicul său. În sfârşit, trebuie 
luat în considerare faptul că învăţătura lui Simeon nu se adresa 
în mod deosebit persoanelor înaintate în viaţa contemplativă, 
singuraticilor sau anahoreţilor, cum era cazul vechilor autori mis- 
tici, ci călugărilor obişnuiţi dintr-o mănăstire chinovială a capi- 
talei, de nivel duhovnicesc destul de puţin ridicat sau, în scrie- 
rile sale următoare, unui cerc mai larg de creştini. Această învă- 
țătură mistică trebuia să li se pară destul de surprinzătoare. 

Însăşi personalitatea lui Simeon, caracterul şi experienţa sa 
dau cea mai bună cheie pentru a înţelege trăsăturile originale ale 
învăţăturii sale duhovniceşti. Se poate vedea, de asemenea, am- 
prenta personalităţii sale în lucrarea lui ca stareţ și oblăduitor 
duhovnicesc. Una din trăsăturile cele mai izbitoare la el constă 
in unirea unui simţământ viu al propriei sale nevrednicii cu o 
conștiință clară a răspunderii sale ca stareţ, legată de datoria de 
a-i învăţa pe călugării săi poruncile lui Hristos. 


"Totdeauna beteag cum sunt la suflet şi la trup, aș 
voi să păzesc tăcerea şi să-mi supraveghez numai pro- 
priile mele fapte până în ziua când partea mea cea rea 
va fi biruită şi supusă gândurilor bune... Dar, de când 
alegerea voastră m-a pus drept cap al sfântului vostru 
Trup, mă silesc să îndemn dragostea voastră, deoarece 
mântuirea frăţiilor voastre îmi dă această mângâiere că, 
chiar dacă din parte-mi sunt beteag la suflet..., voi sunteţi 
mântuiţi. Astfel că, nevrednic să deschid gura, abia am aflat 
puterea numai de a scrie cuvântarea mea și de a adresa o 
prevenire frăţiilor voastre... pentru ca, într-un adevărat duh 
de slujire a lui Hristos şi de dragoste frățească, să vă rugaţi 
pentru sărmana mea făptură, spre a fi impreună cu voi şi eu 
mântuit şi, parcurgând calea poruncilor lui Hristos, cu voi, 
preaiubiţilor, să fiu şi eu adunat'2l. 


Simeon era încredinţat că este inspirat de Duhul Sfânt în 
predicile și în învăţătura sa. Așa nevrednic cum se simţea, el nu 
avea putinţa să reziste chemării Duhului şi această convingere 
dădea multă autoritate și tărie faptelor sale ca stareţ. 


21. Cat. 12, 6-25. 

"Fraților şi părinţilor, eu n-ar fi trebuit să am îndrăz- 
neala de a vă adresa cel mai mic cuvânt, nici să ţin locul 
de învăţător în prezenţa dragostei voastre. Dar cunoaş- 
teţi că instrumentul pregătit de artist, nu când voieşte el, 
ci când suflul umple flautul, când degetele artistului 
lovesc în cadență instrumentul, acela sloboade sunetele 
sale și umple urechile ascultătorilor de armonioasa me- 
lodie; trebuie să vă închipuiţi că tot astfel se petrece şi 
cu mine, fără a lua aminte la cât de neinsemnat este 
instrumentul'22. 


Dar, cum asemenea afirmaţii puteau fi ușor interpretate în 
mod greşit de către unii din ascultătorii săi, Simeon socoate ne- 
cesar să explice motivele care îl obligă să predice şi pentru ce, 
în învăţătura sa, vorbeşte atât de des despre el însuşi şi despre 
experienţele sale. Aceasta deoarece dorește să-i vadă pe copiii 
săi duhovnicești participând la aceleași daruri ca și el: 


"lată, deci, fraţii mei - spune el într-o cuvântare către 
călugării săi — ceea ce am hotărât să scriu, nu în dorinţa 
de a căuta slava, căci aceasta nu poate plăcea decât unui 
smintit, străin de slava de sus, ci pentru ca să aveţi cu- 
noştinţa dragostei celei fără măsură a lui Dumnezeu pen- 
tru oameni, a ceea ce este sarcina poruncilor Sale, prea- 
ușoara sarcină a Mântuitorului Hristos-Dumnezeul nos- 
tru, a nepreţuitului dar pe care El ni-l face și, înțelegând 
acestea, sau să aveţi dorinţa de a ajunge la dragostea Sa, 
sau, într-adevăr, să vă înfricoșaţi şi să vă temeţi ca nu 
cumva prin moarte veşnică să vă lipsiţi de ea'25. 


Simeon se arată în toate predicile sale şi în toate faptele sale 
un adevărat părinte duhovnicesc, iubind cu delicateţe pe copiii 
săi duhovnicești, gata a jertfi totul pentru mântuirea lor. 


"Treceţi-mi cu vederea această lăudăroșenie, căci 
tras, eu singur, în prăpastia de iad a delăsării mele, 
strigând din răsputeri, v-am smuls din laţ, şi oricât de 


22. Cat. 9, 9-17. 
23. Cat. 17, 87-95. 

tare aş fi constrâns să-mi deplâng lenevia, am mulțumi- 
rea de a vă vedea zburând mai presus de cursele diavo- 
lului”24. "Da, frații mei, v-o cer, nu treceţi cu vederea rugă- 
ciunea mea... nu-mi refuzați, vă rog fierbinte, voința 
voastră; lipsindu-vă de ea veți avea viața mucenicilor şi 
atleților lui Hristos şi, din partea mea, începând de as- 
tăzi, din ce în ce mai mult eu voi da întotdeauna cu îm- 
belşugare pentru voi, la o moarte de voie, întreg sufletul 
și trupul meu'?5, 


Această dragoste fierbinte şi această jertfire de sine a lui 
Simeon pentru fiii săi duhovnicești îl făceau deosebit de sensi- 
bil când nu vedea la ei stări asemănătoare cu a sa. Dar, în gene- 
ral, conducerea şi învăţătura sa au avut un succes considerabil. 
Starea duhovnicească a mănăstirii Sfântul Mamas se transformă. 
Mulţi călugări noi, proveniţi din toate mediile şi din diferite ţări, 
veniră să mărească obştea sa, după cum arată Nichita Stithatul 
în Viața...26 Ei formară un corp însemnat de ucenici credincioşi 
şi devotaţi27. Printre ei se afla un vechi episcop din Italia, numit 
lerotei, care regăsi, datorită lui Simeon, pacea lui Hristos pentru 
sufletul său bolnav28. În rândurile populaţiei Constantinopolului 
Simeon deveni din ce în ce mai cunoscut. Multe persoane impor- 
tante îl cercetau, în căutare de călăuzire duhovnicească29. To- 
tuși aceste succese avură reversul lor, după cum se va vedea 
curând. Printre cei care au venit la el atraşi de predicile sale pli- 
ne de foc și de sfinţenia lui, s-au aflat unii care au arătat mai 
apoi semne de nestatornicie şi au voit să părăsească mănăsti- 
rea. Inima iubitoare a lui Simeon era, neîndoielnic, viu afectată 
de asemenea dispoziţii. Dovada se va vedea în pasajul următor: 


"Aţi venit să ne aflaţi din focul dragostei şi al cre- 
dinţei, după cât mi-am putut eu da seama din cuvintele 
şi după chipurile voastre: da, fără ca nimeni să vă si- 


24. Cat. 12, 32-37. 

25. Cat. 12, 252-259; Cf. 227-229. 

26. Viaţa 38, 1-2; 44, 14-20; 59, 1-4 etc. 
27. Viaţa 58. 

28. Viaţa 52-57. 

29. Viaţa 54, 5 şi 55, 1-2. 

lească, dintr-un avânt firesc!... Făceţi-mă să văd dacă 
aveţi pentru mine o adevărată dragoste, planurile inimii 
voastre. Ca să cunosc şi eu, nu numai din cuvintele voastre, 
ci și din faptele voastre, că Dumnezeu a venit spre voi și 
că eu nu m-am ostenit în zadar. Dacă nu voiți, pentru ce 
aţi venit să-mi adăugaţi această povară şi, retrăgându-vă, 
să mă copleşiţi mai mult? Povară care, în acelaşi timp, şi 
aici este uimirea, îmi pricinuieşte bucurie negrăită şi du- 
rere nesfârşită: bucurie, deoarece mă rog pentru voi şi 
mă bucur în nădejdea de a vă recâştiga, durere, deoare- 
ce mă tem să nu fiți inăbuşiţi de lume și, pierduţi fiind, 
să nu minţiţi lui Hristos; acest gând îmi dă fiori, mă face 
să-mi ies din mine. Şi aceasta îmi mistuie sufletul, nu-mi 
lasă nici odihnă, nici bucurie, aceasta mă întristează şi 
mă întunecă'30. 


Se vede din aceste cuvinte că unii, impresionați la început de 
predicile lui Simeon, nu au fost totuşi în stare să urmeze mult timp 
chemarea sa. O anumită răceală pare să se fi instalat între el şi o 
parte a obștii lui. Adesea el trebuie să se fi simţit destul de singur în 
luptele sale duhovnicești. El, Simeon, suferea că nu întâlnea în 
dragostea sa păstorească înţelegerea așteptată. Cateheza pe care o 
rosteşte cu prilejul morţii fratelui Antonie exprimă aceste simţă- 
minte de izolare duhovnicească şi de îngrijorare păstorească. 


'"Amintește-ţi de făgăduinţa ta și nu uita ultimele tale 
cuvinte, atât de scumpe mie; mijlocește pentru noi, fraţii 
tăi, şi pentru întregul tău neam... Într-adevăr, nenumă- 
rate sunt, preadulce frate, sarcinile care impovărează 
sărmanul nostru suflet și trupul, dar, dintre toate, cele 
mai groaznice sunt izolarea şi grijile fără număr pricinui- 
te de fraţii noștri. Şi tu ştii că pe deasupra eu sunt 'un 
stareţ cu o râvnă de neînfrânt' (Eniorăv pavikorarov)ăl. 


Tensiunea creştea, se vede, între Simeon şi cel puţin o parte 
a călugărilor lui. Avem multe indicii asupra rezistenţei unora din- 


30. Cat. 19, 35-38; 82-95. 
31. Cat. 21, 108-110; 136-140. 'Stareţ cu o râvnă de neinfrânt', redăm ast- 
fel expresia greacă aici şi în titlul acestui capitol. 

tre călugării de la Sfântul Mamas împotriva stareţului lor. Perso- 
nalitatea lui era, pentru ei, prea mare şi învățătura lui depășea 
posibilităţile obişnuite. Catehezele sunt pline de plânsete amare 
pricinuite de neascultarea călugărilor: 


"Astfel este întristarea care mă cuprinde şi îmi muşcă 
inima, încât mi se pare că deja eu însumi sunt supus 
pedepsei... eu plâng şi gem, ca şi cum aş fi deja osândit, 
fiindcă îndemnurile mele nu sunt auzite, mustrările mele 
sunt lepădate, dojenile mele urâte, îndreptările mele - la 
rândul lor — îndreptate şi eu însumi urmărit ca un vrăj- 
maş, deoarece tot ceea ce fac nu imi poate aduce odih- 
na. Îmi propun să mă opresc şi să nu privesc decât la 
propriile mele rele, dar de fiecare dată când vreau să iau 
această hotărâre, atunci în inima mea se aprinde ca un 
foc, și iată-mă din nou, sărac cum sunt, închis în același 
cerc, simțind pentru rănile voastre o durere nu mai mică 
decât cea pe care o simte cineva pentru propriile răni. Eu 
ard pentru voi: viața mea o găsesc de netrăit'52. Şi din 
nou această 'autocritică": "Noi am făcut făgăduinţa să fim 
călugări şi am devenit mai răi decât oamenii lumii. Ne-am 
îndatorat să flămânzim, să însetăm, să răbdăm, dar pen- 
tru o bucată de pâine nu ne ruşinăm să facem auzite cer- 
turi şi ocări... Am venit pentru a părăsi pe toţi cei pe care 
îi iubeam în lume şi, dimpotrivă, noi îi hrănim frumuşel 
cu pâinea mănăstirii. Am fugit de lume ca de un vrăjmaș 
şi iubim pe oamenii şi lucrurile lumii mai mult decât pe 
Hristos însuși'55. 


Ar fi totuşi istoriceşte fals de a reduce împotrivirea întâlnită 
de stareţ la nepăsarea călugărilor, la duhul lor lumesc şi la încăl- 
cările de către ei a legilor vieţii monahale. Alte neînţelegeri, de 
un caracter mai delicat, legate de concepţia asupra vieţii duhov- 
niceşti, au agravat conflictul. Insistenţa lui Simeon de a voi să-i 
urmeze pe Părinţii din vechime pe calea lor mistică apărea mul- 
tora ca o exigenţă prea radicală. Pentru Simeon, dimpotrivă, ea 


32. Cat. 3, 44-57. 
33. Cat. 5, 68-77. 

reprezenta o condiţie indispensabilă a vieţii creştine. El consi- 
dera că cea mai primejdioasă dintre erezii era de a gândi că Bise- 
rica lui Dumnezeu nu are în vremea prezentă aceeași plinătate 
de daruri ca în timpurile vechi. Ca urmare, aceste daruri erau 
asigurate celor care, astăzi ca şi ieri, le caută cu smerenie și duh 
de jertfă. De aceea era inevitabilă, în această privinţă, naşterea 
unui conflict ascuţit între Simeon şi o parte a călugărilor săi. 
Cateheza a 29-a reflectă această dezbinare intr-un mod izbitor: 


"Dar iată pe cei despre care vorbesc şi cărora le dau 
numele de eretici: cei care spun că nu se află nimeni, în 
vremea de acum, în mijlocul nostru, care să poată împli- 
ni poruncile evanghelice şi să trăiască potrivit Sfinţilor 
Părinţi: (adică, să fie) mai întâi, credincios și lucrător..., 
apoi, mare contemplativ şi, totodată, văzător al lui Dum- 
nezeu, devenind astfel prin iluminare, prin primirea Du- 
hului Sfânt şi prin El văzând pe Fiul şi pe Tatăl. Deci cei 
care pretind aceasta ca fiind cu neputinţă nu sunt căzuţi 
în vreo oarecare erezie deosebită, ci în toate în același 
timp, dacă se poate spune astfel; aceasta le întrece pe 
toate prin neevlavia şi marea ei hulă, deși în chip as- 
cuns. Cine vorbeşte astfel răstoarnă toate Dumnezeieş- 
tile Scripturi...54 Aceşti antihrişti spun: <Este cu neputin- 
tă, cu neputinţă>. Dar pentru ce, oare, spune-mi, este cu 
neputinţă? Prin ce alt mijloc sfinţii au strălucit pe pământ 
şi au devenit luminători în lume? Dacă era cu neputinţă, 
niciodată n-ar fi putut să reușească. Căci oameni erau şi 
ei, ca şi noi, şi n-aveau nimic mai mult decât noi, decât 
voința întoarsă spre bine, râvna, răbdarea, smerenia, 
dragostea pentru Dumnezeu. Dobândește toate acestea, 
şi acest suflet, astăzi de piatră, va deveni în tine izvor de 
lacrimi. Dar dacă nu vrei să suferi întristarea și îngrijo- 
rarea, ce] puţin nu spune că aceasta este cu neputință'55. 


Amintind adesea despre lacrimile duhovniceşti ca fiind prea 
de nevoie pentru curățirea inimii şi, prin aceasta, pentru vederea 


34. Cat. 29, 137-150. 
35. Cat. 29, 166-167; 181-190. 

lui Dumnezeu şi unirea cu El, Simeon provoca în chip deosebit 
ironia şi dușmănia potrivnicilor săi. El însuşi afirmă că darul la- 
crimilor este dat celor care-l caută cu adevărat şi arată de aseme- 
nea că impietrirea inimii şi greutatea de a plânge nu reprezintă 
ceva propriu unor anumite firi, ci provin din nepăsare şi lene du- 
hovnicească. 


"Cu neputinţă este a curăța veșmântul murdar în lip- 
sa apei şi fără lacrimi încă mai cu neputinţă este de a 
spăla și a curăţi sufletul de petele și spurcăciunile sale. 
Să nu aducem îndreptăţiri primejdioase pentru suflet și 
deşarte, sau, mai bine spus, cu desăvârşire mincinoase 
şi bune să ne piardă, ci să căutăm din tot sufletul nostru 
această împărăteasă a virtuţilor — pocăinţa ... ea mai întâi 
spală de murdăria lor pe cei care se împărtăşesc de ea; 
apoi ea curăţă totodată patimile smulgându-le ca pe nişte 
coji de pe răni... şi aceasta nu este totul: întinzându-se 
ca o flacără, incetul cu încetul ea le dă afară, arzându-le 
neincetat ca pe niște spini... iată toate cele pe care cu 
lacrimi, sau mai curând prin lacrimi, le lucrează focul dum- 
nezeiesc al pocăinţei; dar fără lacrimi, după cum am spus, 
nimic din acestea, nici în noi şi nici în altă persoană, nu s-a 
produs niciodată și nici nu se va produce'36, 


Simeon vorbeşte mereu călugărilor săi despre aceste lacrimi 
ale inimii şi arată cum ne transformă ele în lăcaş al Sfintei Treimi37. 

În citatele precedente, se poate observa trecerea cu totul 
firească de la îndrumările ascetice la o stare duhovnicească 
înaltă. O astfel de coordonare organică a temelor ascetice și a 
celor mistice este obișnuită în învăţătura lui Simeon. El nu uita 
niciodată să arate nevoia pregătirii ascetice, dar, pentru el, im- 
portantă era roada tainică a Duhului. Or, acest accent pus pe ex- 
perienţa mistică era ceea ce provoca dușmănia multora. Ca- 
teheza 34, 'Că nu este fără de primejdie a îngropa talantul care 
ne-a fost dat de Dumnezeu', ne dă încă o dată o imagine a con- 
flictului care se dezvoltă. Ea lasă să se întrevadă atmosfera care 
s-a creat în mănăstire. 


36. Cat. 4, 411-442. 
57. Cat. 9, 374-385. 

“Ce v-au făcut să socotiți, învățăturile pe care vi le-am 
repetat adesea în diferite chipuri? Ce aţi cugetat înlăun- 
trul vostru impotriva celui care vă vorbea cu atâta sin- 
ceritate? Ne-aţi bănuit a spune ceva în afara Dumne- 
zeieştilor Scripturi? Ne-aţi osândit în ascuns ca lăudăros? 
Dacă astfel deci aţi primit cuvintele mele, Hristos să vă 
ierte! Din partea mea, cer dragostei voastre ca nici unul 
dintre voi să nu stăruiască în această judecată'58. 


Se poate vedea din aceste cuvinte că Simeon era învinovăţit 
că vorbește prea mult de propria sa viață duhovnicească și, prin 
aceasta, că invită prea mult pe fraţii din mănăstirea lui să ur- 
meze aceeași cale ca și el. De aceea, el simte nevoia de a arăta 
că, dacă vorbeşte astfel, numai dragostea către fraţii săi îl îm- 
pinge la aceasta: 


“lată în ce constă, fraţilor, ceea ce unii socotesc, din 
parte-mi, ca lăudăroşenie. Doar dragostea de Dumnezeu 
m-a împins să descopăr inaintea voastră, părinţi şi fraţi ai 
mei, negrăita bunătate şi dragostea lui Dumnezeu faţă de 
noi, căci El fără pizmuire slăveşte astfel şi în această 
măsură pe cei care şi-au pus în El nădejdea lor'59. 


În ciuda duşmăniei pe care o întâmpina, Simeon continua 
să-i cheme pe călugării ce erau sub conducerea sa la o viaţă du- 
hovnicească mai înaltă, tinzând către iluminarea dumnezeiască; 
aceasta era datoria sa de stareţ şi răspunderea sa înaintea lui 
Dumnezeu. 


"Vă cer tuturor, o, părinţilor şi fraţilor, siliți-vă să vă 
faceţi părtaşi unei vieţi ca aceea, care este lumina lui 
Dumnezeu, Însuşi Duhul Sfânt, Care sfințește pe cei ce 
se împărtăşesc de El şi îi face dumnezei prin înfiere. Şi 
toate aceste cuvinte pe care vi le-am spus, nu le uitaţi... 
Căci nu m-am lenevit să vă vestesc ceea ce mi-a spus, 
arătat şi poruncit Domnul nostru lisus Hristos, prin Sfân- 


38. Cat. 34, 7-15. 
39. Cat. 34, 97-102. . 

tul şi închinatul Său Duh, în privinţa minunatelor daruri 
şi harisme ale Dumnezeiescului Său Părinte, fără început 
ca şi EI: celor care Îl caută cu stăruinţă, El le dăruiește, 
prin credinţă, să se împărtăşească de ele, încă de aici, El, 
Cel întotdeauna şi până acum Același, Dumnezeul nostru 
Cel bun și binefăcător'40, 


Deznodământul acestei crize ne este cunoscut din Viaţa 
sfântului. Cincisprezece ani după alegerea lui Simeon ca stareţ, 
o parte a călugărilor de la Sfântul Mamas, aproximativ 30 de 
fraţi, s-au răzvrătit împotriva lui. Într-o zi, pe când el predica în 
biserică, în timpul Ceasurilor, potrivit obiceiului său, ei îl între- 
rupseră în mod violent! și se repeziră la el ca "fiarele sălbatice", 
cu gândul de a-l scoate din mănăstire. Însă complotul a eșuat, 
datorită calmului lui Simeon care rămase 'nemișcat' la locul său, 
'surâzător și senin", "cu privirea fixată asupra atacatorilor săi'42. 
Aceştia fură subjugaţi de farmecul sfintei sale personalităţi sau, 
cum arată Nichita Stithatul, "harul care locuia în Simeon îi ţinea 
departe și îi respingea'45. Majoritatea călugărilor nu luară parte 
la tulburare și răzvrătiţii nu îndrăzniră să se atingă de Simeon. 
După multă larmă, ei 'fugiră din biserică alergând", sparseră ză- 
voarele porţii mănăstirii și se indreptară prin oraș spre patriar- 
hie, unde depuseră o plângere împotriva stareţului lor şi cerură 
intervenţia patriarhului Sisinie (995-998). Patriarhul, cercetând 
situaţia, dădu dreptate întru totul lui Simeon şi surghiuni din 
mănăstire pe călugării impotrivitori++. Această pedeapsă fu re- 
pede anulată, ca urmare a mijlocirii lui Simeon, care făcu tot 
ceea ce depindea de el pentru a-i face pe răzvrătiți să revină45. 
După aceste evenimente, Simeon rămase încă zece ani stareţ la 
Sfântul Mamas. În 1005, el s-a retras, după o stăreţie de aproape 
25 de ani46. 


40. Cat. 34, 370-383. 
41. Viaţa 38, 7-10. 
42. Viaţa 38, 10-18. 
43. Viața 39, 1-5. 
44. Viața 39, 6-11. 
45. Viața 39, 40. 

46. Viaţa 39 şi 68. 

O oarecare dualitate şi chiar o oarecare contradicţie carac- 
terizează rezultatele strădaniei lui Simeon ca stareţ, călăuzitor 
duhovnicesc şi înnoitor al vieţii monahale. Desigur, el a reușit să 
transforme mica mănăstire a Sfântului Mamas, care se afla în 
decădere şi pe jumătate în ruină la sosirea sa aici, într-un impor- 
tant centru duhovnicesc unde înflorea sfinţenia, atrăgând creș- 
tini din toate părţile. El a insuflat o viaţă nouă monahismului 
bizantin şi a dezvoltat o mişcare duhovnicească de o mare im- 
portanță pentru Biserică. Dar, învăţătura sa duhovnicească nu a 
fost acceptată de toată lumea şi a provocat împotriviri. Frumosul 
său plan, exprimat în prima sa Cateheză - "Despre dragoste' - nu 
a putut să fie în întregime pus in practică. În loc să-i conducă pe 
toţi copiii săi duhovniceşti în acelaşi duh și cu aceeaşi inimă, pe 
calea iubirii lui Hristos, el a trebuit să lupte cu statornicie îm- 
potriva opoziţiei crâncene a unei părţi dintre călugării săi. Fiind 
el însuşi un mare mistic şi participând din belșug la darurile 
harului, Simeon dorea fierbinte ca şi ceilalți să devină partici- 
panţi la aceleaşi harisme dumnezeiesti. Poate devenea nerăb- 
dător când vedea că ei nu erau în stare să-l urmeze. Adevărul 
este că pentru mulţi calea sa duhovnicească - a vederii lui Dum- 
nezeu încă din viaţa de acum - apărea ca o "povară greu de pur- 
tat'. Totuși Sfântul Simeon Noul Teolog, acest părinte duhov- 
nicesc plin de dragoste care se jertfeşte pentru mântuirea copii- 
lor săi, a fost şi rămâne un mare reînnoitor duhovnicesc. În per- 
soana sa şi în lucrările sale, curentul contemplativ şi anahoretic 
al spiritualităţii ortodoxe se unește în mod organic cu tradiţia 
chinovială şi activă. Dragostea sa fierbinte și grija pentru mân- 
tuirea fraţilor săi, grija sa de a-i face să participe la aceleaşi 
daruri ale harului pe care le primise el însuşi, nu i-au îngăduit să 
aleagă şi să ducă viaţa retrasă şi tăcută a unui 'isihast', ci l-au 
călăuzit către o viaţă de acţiune. Preocuparea pentru sufletele 
celorlalți se află la temelia tuturor greutăților pe care le-a întâlnit 
în calitatea sa de stareţ. Această grijă a fost cea care a făcut din 
el un 'stareţ cu o râvnă de neînfrânt', după cum însuși o spune 
în Cateheza citată mai sus+7. 


47. Cf. n. 31. 


III 
"NOUL TEOLOG" 


Să istorisim acum ultima perioadă a vieţii lui Simeon, după 
revolta călugărilor şi retragera sa din funcţia de stareţ la Sfântul 
Mamas. Nichita Stithatul, el însuşi ucenic al lui Simeon și autor 
al Vieţii! sale, insistă mult asupra caracterului voluntar și liber al 
acestei retrageri. Starea duhovnicească a fraţilor monahi atinsese, 
după el, sub conducerea lui Simeon, un nivel ridicat şi o înţe- 
legere profundă înlocuise discordiile dinainte. Turma monahală 


"deveni o nouă obşte de sfinţi studiţi. Prin pildele, 
faptele, ţinuta şi obiceiurile lor, erau o ceată de îngeri 
fără trup, care psalmodiau cu înțelegere şi săvârșeau cu 
râvnă slujba dumnezeiască. În aceste condiţii, fiind ridi- 
cat mai presus de neputinţa trupului său, fericitul sporea 
în fiecare zi şi alerga spre cele dinainte şi, datorită lui, 
turma lui Hristos sporea la număr, prin noii ucenici pe 
care ii tundea'2. 


De aceea singurul motiv care l-ar fi putut împinge pe Simeon 
să se retragă de la conducerea mănăstirii ar fi fost dorinţa sa 
fierbinte și dragostea sa de liniştire duhovnicească. 


1. Nichita Stithatul, născut în jurul anului 1005, neofit la Studios incă de 
la vârsta de paisprezece ani, devine stareţul acesteia la o vârstă înaintată şi 
moare către anul 1090. Cunoscut prin tratatele sale de teologie mistică, dintre 
care cele mai importante sunt cele trei Centurii de capete practice, fizice și gnos- 
tice (P.G. 120, 851-1009), precum şi tratatele Despre suflet, Despre rai şi Despre 
ierarhie, editate de către P.J. DARROUZES A.A., în Sources Chretiennes, 81, 
1961. Este important, de asemenea, prin participarea sa la conflictul dintre patri- 
arhul Mihail Cerularie şi cardinalul Humbert la 1054, când a scris o serie de 
tratate antilatine, în special privitor la azime. Nichita l-a cunoscut bine pe Simeon 
in ultimii săi ani de viaţă şi i-a devenit ucenic. EI a şi scris Viaţa părintelui său 
spiritual în jurul anilor 1053-1054, adică la treizeci-cincizeci de ani, și chiar mai 
mult, după evenimentele pe care le descrie. Cf. despre el I. HAUSHERR, Vie de 
Symeon, Introduction, 6 - Nichita Stithatul şi învăţătura sa despre sfinţenie, p. 
XXIII-XXXVIII şi, mai ales, W. VÖLKER, Nicetas Stethatos als mystischer Schrift- 
stcllcr und scin Verhältnis zu Symcon dem Neuen Theologen, în cuprinzătoarea 
sa carte Praxis und Theoria, p. 456-489, Wiesbaden, 1974. 

2. Viața 44, 14-20. 

"Dar, ceea ce-l întrista — continuă Nichita - erau tre- 
burile și grijile pe care ele le aduceau; ele îl smulgeau din 
scumpa şi dorita lui liniştire (movxiac). Pentru aceea se 
gândeşte, inspirat de Duhul Dumnezeiesc, să predea, po- 
trivit vechii tradiţii, conducerea mănăstirii şi a ucenicilor 
săi şi de a-și asigura, de acum înainte, sieşi, o viaţă fără 
tulburări şi de a-şi relua îndrăgita sa liniştire... Deci cu 
încuviințarea patriarhului Serghie al II-lea (1001-1019), 
el demisionează de bunăvoie din stăreţia sa şi recoman- 
dă ca egumen, în locul său, pe ucenicul său Arsenie..., 
vrednic de a fi păstorul turmei lui Hristos"5. 


El însuşi rămâne totuși în mănăstire, supunându-se cu sme- 
renie noului stareţ. "Se stabilește într-un colţ izolat...4+ Din acest 
moment, ucenicul său Arsenie ia în mâini administraţia chi- 
noviei, în timp ce păstorul și învățătorul tuturor vieţuitorilor 
mănăstirii se dedică vieţii de singurătate'5. Apoi, potrivit ace- 
luiași Nichita, Simeon ţine o frumoasă cuvântare noului stareţ și 
tuturor fraţilor mănăstirii, învăţându-i datoriile vieţii monahale şi 
ascultarea către cel mai mare6. Ea ne este cunoscută ca fiind 
Cateheza a 18-a a lui Simeon. 

În pofida acestei mărturii optimiste a lui Nichita asupra 
situaţiei duhovniceşti a mănăstirii Sfântului Mamas şi a preţuirii 
generale de care se bucura în această perioadă Simeon, eveni- 
mentele care au survenit au arătat că personalitatea sa şi învă- 
tătura sa duhovnicească continuau să întâmpine o împotrivire 
înverşunată în mediile bisericeşti din Constantinopol. insă de 
această dată, opoziţia vine din exterior, din partea înaltei ierarhii 
a Bisericii, în persoana fostului mitropolit al Nicomidiei, sincelul 
Ştefan”. lată cum îl caracterizează Nichita pe acest personaj: 


"Un oarecare Ştefan din Alexina, mitropolit al Nicomi- 
diei, trăia atunci. Era un om superior mulţimii în cuvânt 
și în ştiinţă, influent nu numai pe lângă patriarh și îm- 


. Viața 59, 4-15. 

. Viața 59, 15-16. 

. Viața 59, 17-20. 

. Viata 60-67. 

. Cf. I. HAUSHERR, loc. cit., Introduction 7 - Adversarul: Ştefan al Nico- 
midiei, p. LI-LVI. 

părat, ci şi capabil de a da oricăruia care îl consulta 
soluţia la probleme neaşteptate: cuvânt îmbelşugat, lim- 
ba foarte suplă; renunțând la tronul episcopal din motive 
neclare, cunoscute numai de el singur şi de Dumnezeu, 
el nu-l părăsea pe patriarh şi era mare, în ochii întregii 
lumi, reputaţia ştiinţei sale'8. 


În plus, era o personalitate politică şi chiar diplomatică, așa 
cum se vede din faptul că împăratul Vasile al Illea l-a trimis în 
976 în calitate de reprezentant pentru a-l convinge pe generalul 
răzvrătit Bardas Scleros să renunţe la răzvrătirea sa. El fu ales, 
potrivit cronicarului Chedrenos, ca fiind 'destoinic să liniștească, 
să îndulcească prin farmecul cuvântului său fin firile cele mai 
neiînduplecate'9. Totuși el nu reuşi în misiunea sa. Cât despre 
știința sa teologică, ea era de netăgăduit, dar foarte diferită de 
cea a lui Simeon şi aici este probabil motivul principal al con- 
flictului lor. Un conflict între o teologie de carte, scolastică, ruptă 
de viaţa duhovnicească, dar, cu toate acestea, formal ortodoxă 
și conservatoare, şi cea care se arată ca o expresie a Duhului 
Sfânt, care învederează necuprinderea și taina lui Dumnezeu, ca 
şi descoperirea Sa în experienţa mistică a sfinţilor. Teologia lui 
Simeon nega persoanelor care nu au în ele pe Duhul Sfânt drep- 
tul de a vorbi despre Dumnezeu, şi recunoștea întru totul autori- 
tatea Scripturii şi a Părinților, dar pentru el aceasta este o autori- 
tate lăuntrică, înţeleasă numai la lumina Duhului. Cele 3 Cuvân- 
tări teologice ale lui Simeon, scrise în această perioadă a con- 
troverselor dintre Simeon şi Ştefan, reflectă clar atmosfera spiri- 
tuală a acestui conflict, deşi nu vorbesc în mod direct despre el. 
Pe scurt, un conflict mai mult duhovnicesc decât dogmatic şi 
neieşind din cadrele Ortodoxiei. Pentru Nichita totuşi explicaţia 
conflictului era mai simplă: la originea disputei se afla gelozia lui 
Ştefan care nu putea să rabde ca renumele lui Simeon ca teolog 
să fie mai mare ca al său, în ciuda marii sale ştiinţe. 


"Fericitul Simeon - scrie Nichita — avea adevărata ştiin- 
tă, aceea a Duhului, şi toată lumea, în această perioadă, 
il iubea, gusta şi admira ştiinţa sa; nu numai că vedea în 


8. Viaţa 74, 5-12. 
9. CEDRENUS, P.G. 122, 153 AB. 

el un înţelept după Duhul, dar fiecare îl cinstea ca pe un 
sfânt. Zvonul ajunse... la urechile omului despre care am 
spus. Or, acesta se preţuia pe sine tot atât de mult cât îi 
dispreţuia pe toţi ceilalţi; el işi îngăduia să batjocorească 
reputaţia sfântului, să critice pe cei care vorbeau despre 
știința sa, numea pe sfânt un neştiutor şi un necioplit 
desăvârşit care va rămâne mut şi nu va şti să pronunţe 
nici un cuvânt în prezenţa oamenilor înţelepţi, cunoscă- 
tori în arta criticii literare'10. 


intâmplarea făcu să se întâlnească cei doi bărbaţi la patri- 
arhie şi sincelul Ştefan profită de ocazie pentru a pune lui Si- 
meon o problemă teologică dificilă, nădăjduind să-l atragă într-o 
cursă și să demonstreze astfel neputinţa sa. 


“După puţin timp - povestește Nichita — sfântul întâl- 
ni pe sincel în catul palatului patriarhal. Acest om îi 
spuse, luând masca prieteniei: <Bună ziua, preacuvioase 
domnule Simeon; știința şi evlavia și talentul tău in 
cuvânt sunt pe buzele tuturor>'11. 


Şi cum Simeon îi răspunse în același ton de politeţe ironică, 
Ştefan îi puse întrebarea: 


'"<Spune-mi, cum desparţi pe Fiul de Tatăl; printr-o 
deosebire de rațiune (Enwoia) sau printr-o distincţie 
reală (npéyuatı)?> Prin această întrebare plină de gân- 
duri ascunse - comentează Nichita — el spera că Simeon 
- oricare ar fi fost alternativa pe care ar fi preferat-o din 
această dilemă periculoasă - va face un pas greşit, deoa- 
rece era fără studii, şi își va atrage o dezaprobare răsu- 
nătoare și râsetele lumii, greșind incă de la prima întâl- 
nire; că lăudătorii săi vor recunoaşte, în sfârșit, neştiinţa 
sa vădită'12. 

Dar Simeon nu era un om care să se lase prins cu uşurinţă 
într-o cursă. După ce răspunse: "Vouă (episcopilor) vi s-a dat a 
cunoaște tainele lui Dumnezeu, preainţelepte stăpâne... Mai 


10. Viaţa 74, 12-23. 
11. Viața 75, 2-6. 
12. Viața 75, 16-23. 

curând tu însuţi ar trebui deci să ne iniţiezi în această știinţă'l5, 
făgădui lui Ştefan să-i dea răspunsul în scris, dar a doua zi. "Ceea 
ce trebuie să răspund... (Dumnezeu) poate să-mi insufle prin 
harul Duhului şi, întorcându-mă la chilia mea, voi putea să le 
aștern pe hârtie și să ţi le trimit'!4. Nichita istorisește mai de- 
parte că Simeon, întorcându-se la el, începu să scrie răspunsul 
şi “inspirat de focul dumnezeiesc el îşi întocmeşte lucrarea în 
versuri libere, asemeni poeţilor, într-o piesă bine șlefuită'15 și o 
trimite lui Ştefan. Avem acest răspuns al lui Simeon: este cel de 
al 21-lea Imn al său. Simeon respinge aici mai întâi presupune- 
rile întrebării lui Ştefan, explicând adevăratul sens al deosebi- 
rilor treimice în Dumnezeu, care este de nedespărţit în ele şi 
Unul după fire. 


"Dumnezeule, care prin fire dăinuiești mai înainte de 
toţi vecii, cu Dumnezeul care împărtășește veșnicia Ta, 
Fiul Tău, Cuvântul, care S-a născut din Tine şi care nu 
este despărţit de Tine printr-o deosebire de rațiune, ci 
care, în mod real, este nedespărţit de Tine. Chiar dacă 
este despărţit, cel puţin nu este prin fire, ci prin Ipostasul 
Său, altfel spus, prin Persoana Sa, căci (a spune) "printr-o 
distincţie reală" este propriu necredincioşilor şi ateilor, 
iar "de rațiune", este propriu celor care sunt pe de-a-n- 
tregul cufundaţi în întuneric. Căci Mintea (Novc) are Cu- 
vântul pe care-L naşte neincetat cu adevărat şi într-un 
anume fel despărţit. Şi dacă El este născut, cu adevărat 
El iese şi Se desparte in Cuvântul care ființează 
(evonoorăTw A6yuw), dar El rămâne şi înlăuntrul Celui 
care L-a născut, ceea ce se poate numi şi Sânul Părin- 
telui, şi El Se extinde în lumea întreagă și umple totul, 
despărţit de Tatăl în întregime, şi rămânând în întregime 
cu Tatăl. Căci prin energiile Sale (1oîc Evepyeioc) El Se 
comunică şi prin iluminarea Sa spunem că El vine'!6. 


13. Viața 76, 2-8. 
14. Viaţa 76, 15-18. 
15. Viaţa 77, 7-8. 
16. imn 21, 25-44. 

Simeon nu se mărgineşte totuşi la această expunere, cu 
desăvârşire ortodoxă, a dogmei treimice asupra unităţii firii dum- 
nezeieşti, a deosebirilor ipostatice și a 'energiilor' prin care 
Dumnezeu Se manifestă. Purtat de inspiraţie, el consacră mare 
parte din scrisoarea sa polemicii împotriva celor care — pentru 
el este vorba de sincelul Ştefan - îndrăznesc să teologhisească 
fără a avea Duhul lui Dumnezeu. Simeon scrie deci că: 


"Duhul care a purces, Prea-Sfântul, în chip negrăit, 
din Tatăl, acest Duh... a fost trimis de Fiul oamenilor, nu 
necredincioșşilor, nici iubitorilor de slavă, nici ritorilor, 
nici filozofilor, nici celor care au studiat operele păgâni- 
lor, nici celor care nesocotesc Scripturile noastre, nici 
celor care au avut un rol pe scena lumii, nici celor care 
vorbesc cu afectare şi risipă, nici celor care au dobândit 
nume mari, nici celor care au reuşit să se facă plăcuţi 
oamenilor vestiți — aluziile la Ştefan sunt deosebit de 
clare — ci celor care sunt săraci în duh și în viaţă, lor, 
celor care sunt curaţi cu inima și cu trupul, celor care 
vorbesc cu simplitate, trăiesc mai simplu şi au o gândire 
încă mai simplă'17. 


Numai prin Duhul Sfânt, şi nu prin ştiinţă, se dobândește 
cunoştinţa Sfintei Treimi. 


“Aceștia, deoarece au ca Învățător pe Duhul, nu au 
nevoie de ştiinţa care vine de la oameni, ci, luminaţi de 
lumina Acestuia (a Duhului), privesc pe Fiul, văd pe Tatăl 
și se închină Treimii Persoanelor, Dumnezeului Celui 
Unul, care prin fire este Unul în chip negrăit'18. 


Mai mult, cu neputinţă este pentru zidire să înţeleagă pe 
Ziditorul, fapt pe care sincelul Ştefan pare să nu-l cunoască după 
felul în care pune întrebările!9. Şi Simeon adresează aceste 
cuvinte răscolitoare mitropolitului Ştefan: 


17. 
18. 
19. 


“Opreşte-te, o, omule, tremură, fire muritoare, şi 
cugetă că ai fost adus din neființă... Caută Duhul! leşi din 


Imn 21, 51-68. 
Imn 21, 102-107. 
Imn 21, 114-117; cf. cap. XIV n. 35. 

lume... Poate Dumnezeu te va mângâia şi-ţi va da, după 
cum ţi-a dat deja, să vezi lumea şi soarele și lumina zilei. 
Da, El va binevoi iarăși să te lumineze acum, să-ţi arate 
universul înţelegător (voepâv), să te lumineze din lumina 
intreitului Soare'20. 


Nu este de mirare că acest răspuns al lui Simeon a displăcut 
în mod profund şi a iritat pe sincelul Ştefan, cu atât mai mult cu 
cât Simeon vorbeşte aici despre probleme la care sincelul nu îi 
ceruse să-i răspundă şi îşi ingăduie să-i dea o lecţie de duhovni- 
cie. În tot cazul, Simeon este cel care a lărgit conflictul şi, mai 
presus de problemele personale, face să apară adevărata natură 
a acestuia: o ciocnire între două tipuri de teologie şi două con- 
cepţii despre viaţa duhovnicească. Un război îndelungat începu 
deci între mitropolitul Ştefan şi Simeon. El dură aproape şase 
ani şi se termină la 3 ianuarie 1009 prin exilarea lui Simeon din 
mănăstirea sa2l. După cum se poate deduce din aceste date, 
divergenţele dintre sincel şi Simeon începuseră cu doi ani 
înainte de retragerea ultimului din stăreţie şi au contribuit, pro- 
babil, la hotărârea sa. Neputând ataca pe Simeon nici la nivel 
dogmatic, nici la nivel moral, sincelul Ştefan alese ca pretext al 
intervențiilor sale duşmănoase faptul că Simeon prăznuia din 
propria sa iniţiativă, în mănăstirea sa, cu mare solemnitate 
pomenirea părintelui său duhovnicesc adormit (986-987)22 — 
Simeon Evlaviosul, care nu era încă în mod oficial recunoscut ca 
sfânt de Biserică. În sine, lucrul nu era atât de surprinzător pe 
cât s-ar părea, căci 'canonizarea' oficială a sfinţilor era puţin 
cunoscută, în orice caz nu era obligatorie în acea epocă. Re- 
cunoaşterea era, în general, simpla urmare a unui cult popular 
existent. Oricum va fi fost, patriarhul Serghie al Il-lea, auzind 
vorbindu-se de aceste prăznuiri, 'chemă pe sfântul (Simeon) și 
ceru explicaţii în această privinţă'25, dar, după informaţiile date 


20. Imn 21, 118-147. 

21. La această dată, de 3 ianuarie, se va comemora ulterior exilul său; cf. 
Viața 151, 4-5. 

22. Privitor la datele aproximative ale naşterii și morţii lui Simeon 
iwlaviosul, 917-986 sau 987; cf. |. HAUSHERR, loc. cit., Introduciion, p. XC şi in 
Catech&ses, t. II, p. 236, n. 2. 

23. Viața 73, 1-2. 

de Simeon asupra vieţii şi scrierilor părintelui său duhovnicesc, 
el aprobă comemorarea sa în mănăstire. "Cu mari laude patri- 
arhul slobozi pe Simeon, recomandându-i să-l prevină la data 
sărbătoririi părintelui, pentru ca să poată şi el trimite lumânări şi 
miruri (uvpa) şi a cinsti şi el pe sfânt. Lucrurile se petrecură ast- 
fel timp de şaisprezece ani'24. Totuşi Ştefan atacă persoana lui 
Simeon Evlaviosul punând la îndoială sfinţenia sa, calomniindu-l 
ca fiind un om păcătos. În acestea, Ştefan află simpatizanți la 
curtea patriarhală şi chiar printre oarecari călugări de la Sfântul 
Mamas, dovadă că el nu era un izolat în ierarhie şi că dezbinările 
persistau în mănăstirea lui Simeon. 


"Apoi, arată Nichita, (Ştefan) asmute câţiva oameni ai 
Bisericii — ei făceau parte chiar din obştea lui Simeon - 
și le porunceşte să-l atace necruţător din pricina cultului 
Şi prăznuirii părintelui său. Şi aceştia țipau şi vorbeau cu 
nedreptate împotriva dreptului, pe când celălalt înfrunta 
cerul prin cuvintele sale; strigătul vocii sale ajunse până 
la urechile patriarhului, nedreptatea cuvintelor sale urcă 
până la sfântul sinod'25. Totuși "patriarhul şi episcopii 
sfântului sinod işi astupară urechile timp de doi ani şi 
opriră intrarea vocii calomniatoare. Ei s-ar fi rușinat să-și 
atragă înşişi mustrare, deoarece unul, prin trimiteri de 
miruri și de lumânări, adusese, în fiecare an cinstire sfân- 
tului, și ceilalţi, în majoritate, veniseră în mod spontan să 
asiste la sărbătorirea părintelui26. În această stare de 
lucruri avu loc deci o luptă între adevăr şi minciună'27. 


Dar, în cele din urmă, 'răul triumfă'28: 

“Prin acuzaţiile sale neîncetate sincelul sfârşi prin a plictisi 
pe patriarh și pe episcopi... Ei îi cer să le dea un motiv de acu- 
zare împotriva sfântului pentru ca sentinţa cerută impotriva lui 
să nu fie fără pretext'29. Sincelul Ştefan îl găsi în unele tratate de 


24. Viaţa 73, 9-12. 
25. Viața 78, 15-20. 
26. Viaţa 79, 8-12. 
27. Viaţa 79, 15-16. 
28. Viaţa 80, |. 

29. Viața 80, 7-12. 

spiritualitate ale lui Simeon Evlaviosul, despre care vom vorbi 
mai amănunţit in capitolul despre nepătimire. lată ce scrie Ni- 
chita în Viața sa: 


"(Simeon Evlaviosul), după ce îşi mortificase trupul 
printr-o nepătimire (apatheia) extremă, stingând cu desă- 
vârşire, încă de aici, de pe pământ, mișcările sale natu- 
rale, astfel că trupul de care se apropia nu îi inspira mai 
mult simţământ decât un cadavru unui alt cadavru, si- 
mula pătimirea (e un&Oewv) mai întâi din dorinţa de a as- 
cunde comoara nepătimirii sale... apoi, deoarece voia ca 
prin această momeală să scoată anumite suflete... din 
groapa pierzării... Sincelul se folosi de această minunată 
metodă de a vâna (suflete) spre a alcătui un pretext 
amăgitor de acuzare. El aduse acestea înaintea sinodu- 
lui, zicând: <Părintele lui duhovnicesc este un păcătos și 
el îl prăznuieşte ca pe un sfânt printre sfinţi; face să i se 
picteze chipul şi i se închină>"50. 


Simeon este deci chemat din nou la sinod, unde patriarhul, 
deși aprobă lucrările sale, îi cere — pentru a calma pe sincel care 
îl necăjea cu acuzaţiile sale împotriva părintelui său duhov- 
nicesc - să renunţe la serbarea pomenirii cu atâta strălucire şi 
să se mărginească la a o prăznui numai cu călugării săi5l. Într-o 
lungă cuvântare, Simeon apără memoria părintelui său duhov- 
nicesc și, întemeindu-se pe Scriptură și pe Părinţi, vorbește de- 
spre datoria de a-i cinsti pe sfinţi şi pe cei ce ne-au născut 
duhovniceşte. Deci el refuză să asculte, socotind că orice 
micşorare a cultului părintelui său duhovnicesc ar însemna 
lepădarea de el32, incepu un proces. 


"Timp de şase ani — scrie Nichita — (sincelul) trase pe 
cel drept din judecată în judecată... El sfârşi prin a ridica 
împotriva dreptului pe aproape toţi episcopii și prin a-l 
face duşmănos pe acela care ar fi trebuit cel mai puţin 
să cedeze, patriarhul în persoană. Se aflară chiar în 


30. Viaţa 81, 2-14. 
31. Viaţa 82. 
32. Viaţa 83-86. 

mănăstirea (avi) lui Simeon vicleni atinși de nebunia 
lui Iuda împotriva învățătorului lor; încurajați de sprijinul 
sincelului şi al patriarhului, într-o noapte, ei furară icoana 
Sfântului său Părinte Simeon... şi o duseră la palatul 
patriarhal'55. 


Simeon este din nou adus la patriarhie, unde se apără ci- 
tând cuvântările lui loan Damaschin despre cinstirea icoane- 
lor54. Sincelul 


"convinge pe patriarh şi pe episcopii sfântului sinod 
să facă cel puţin să se şteargă inscripţia <Sfântul> de pe 
icoană. Ceea ce ei făcură pentru a da oarecare satisfacţie 
mâniei sale. Apoi ședința este ridicată din nou şi icoana 
redată lui Simeon'55. 


Totuşi, persecuția nu se opreşte aici: 


33. 
34. 
35. 
36. 
37. 


"Patriarhul însuși... tulburat de calomniile îndreptate 
împotriva acestor doi sfinţi... se lasă convins, contrar 
datoriei sale, de a trimite să se ridice (kaQehsîv) toate 
sfintele icoane ale ilustrului Părinte, din toate locurile 
unde se aflau pictate36 (...) "Imediat sunt trimiși oameni 
destul de îndrăzneţi pentru această treabă mârşavă: 
mâini ucigaşe doboară o parte a icoanelor sfântului 
bărbat cu lovituri de topor, izbind icoana când în piept, 
când în cap, cu o furie nestăvilită..., ei nu se opresc din 
lovituri până când nu sunt făcute praf. Pe altele le unseră 
cu funingine şi cu ipsos, pentru a le face să dispară, în 
timp ce privitorii, călugări şi mireni, gemeau din adâncuri 
văzând ceea ce făceau nişte creştini în mijlocul bisericii 
credincioşilor... şi împotriva autorilor acestei întâmplări 
nenorocite ei nu aveau nici o putere, căci aceia erau 
socotiți credincioși, în adunare'37. 


Viața 87, 9-21. 
Viața 88-90. 
Viaţa 91, 14-17. 
Viaţa 92, 4-9. 
Viața 93, 1-12. 

De această dată Simeon recunoaște nevoia de a se apăra 
prin scris. 


"EI schiţă deci prima sa apologie... Apoi se pregăti să 
moară pentru cauza cea bună. Aşteptarea nu a fost 
îndelungată: din nou Simeon este adus din mănăstire la 
consistoriu; disputa (logomahia) reincepe în chip 
asemănător'58. 


Apologia lui Simeon, ne informează Nichita, 


"fu citită la sfântul sinod timp de mai multe ore... 
Neaflând nici un mijloc de a slăbi... tăria argumentelor 
sale, (episcopii) se ridicară de pe scaunele lor, amuţiţi, 
pun problema la vot și condamnă pe cel drept (Simeon), 
în lipsa sa, la surghiun'39. 


Sentința patriarhului şi a sinodului a fost repede executată. 
La 3 ianuarie 1009, după cum am spus deja, 


"după ce au traversat Propontida din Hrysopolis, în 
faţa Constantinopolului, cei care îl duceau pe sfânt tra- 
seră lângă un orăşel numit Palukiton. El era lipsit de 
toate în mijlocul iernii. Într-un loc pustiu, unde se află 
<coloana prinţului osândit>, hainii lăsară pe sfântul abso- 
lut singur, negândind măcar să-i dea hrană pentru o zi'40. 


Apoi, Nichita relatează că primul lucru pe care îl făcu 
Simeon 'pe această colină pustie” fu de a mulțumi lui Dumnezeu 
cu bucurie pentru tot ceea ce suferiseți: 


"coborând la poalele colinei, el află aici un paraclis 
(evkr pov) cu hramul Sfintei Marina; intrând în el aduse 
lui Dumnezeu rugăciunile ceasului al nouălea. Apoi, 
după puţină odihnă, îl aprecie pe sincel ca adevărat 
ucenic al lui Hristos, în scrisoarea următoare'42, 


. Viaţa 94, 6-10. 

. Viața 94, 15-22. 
. Viata 95, 6-11. 

. Viața 95, 15-23. 
. Viata 96, 1-5. 

al cărei text îl reproduce Nichita45. La drept vorbind, sub chipul 
smereniei și al mulţumirii, ea avea un caracter mai curând tăios. 
În tot cazul, astfel a înţeles-o sincelul care, pentru a se răzbuna, 
convinse pe patriarh să poruncească să se facă săpături la 
mănăstirea lui Simeon, pentru a găsi aici marile sume de bani şi 
celelalte valori cu care Simeon săvârșea prăznuirile în cinstea 
părintelui său duhovnicesc. Se pare că, astfel, sincelul căuta 
manuscrisele lui Simeon, pe care ar fi voit să le confişte. Oricum 
ar fi, oamenii sincelului năvăliră în mănăstirea Sfântului Mamas 
spărgând aici toate şi luând cărţile şi veşmintele lui Simeon, dar 
fără a găsi vreo comoară+t. Simeon scrise atunci o a doua 
scrisoare sincelului, în același ton de mulţumire ironică, în care 
el menţionează că sunt deja şapte ani de când suferă de pe 
urma persecuțiilor sale45. Dar, în același timp, el se roagă cu 
smerenie lui Dumnezeu pentru prigonitorii lui, cerând lui 
Hristos, "Lumina lumii", să-i dăruiască de a-L vedea, lui, "a cărui 
inimă este plină de relele acestei vieţi, supus fiind prigoanelor fără 
număr şi pizmei celor care au uneltit spre surghiunirea mea sau, 
mai bine spus, binefăcătorii mei, învățătorii mei, adevărații mei 
prieteni; în schimbul acestor rele dă-le lor, o, Hristoase al meu, 
bunătăţi veșnice, adevăratele bogății, bogăţiile dumnezeieşti'46. 

Simeon nu se lasă descurajat de aceste evenimente. El pri- 
mește în dar de la fostul său fiu duhovnicesc, Hristofor Faguras, 
paraclisul Sfintei Marina care aparţinea acestuia din urmă şi înte- 
meiază aici, cu sprijinul acestuia, o mică mănăstire unde rămâ- 
ne cu unul dintre ucenicii săi care l-a urmat în exil+7. Pe de altă 
parte, numeroşi ucenici şi admiratori ai lui Simeon din capitală 
fură înduioşaţi de prigoana împotriva lui. Acesta trimise atunci 
un memoriu (Aife2iov) patriarhului, prin senatorul Genesios, fiu 
duhovnicesc al lui Simeon. Memoriul a fost citit într-o şedinţă a 
sinodului şi patriarhul, care se dovedise pe tot parcursul disputei 
slab şi nestatornic, sau care, mai curând, urmărea înainte de 
toate pacea Bisericii, acceptă să revizuiască procesul lui Si- 
meon. El trebuia să ia în seamă şi opinia publică. 


43. Viaţa 96, 5-22. 

44. Viaţa 97-98. 

45. Viaţa 99. 

46. Imn 4, 91-97; cf. imn 36, 1-16; cap. XVII, p. 262-263, n. 28 şi 29. 
47. Viaţa 100. 

"Vederea acestor oameni aleşi - spune Nichita = 
veniți în grup, inspiră patriarhului teamă, la gândul înal- 
tei lor poziții. El se temu ca pricina să nu ajungă până la 
împărat şi să nu se încheie printr-o condamnare solemnă 
chiar a lui. De aceea, porunci ca aceste scrieri să fie citite 
în sinod... Lectura scrierilor fiind terminată, patriarhul 
spuse puternicilor ucenici ai sfântului: <Eu niciodată n-am 
avut nici cea mai mică bănuială împotriva domnului 
Simeon... Dar nu ştiu pentru ce s-a ajuns între Simeon şi 
sincel la nu ştiu ce neînțelegere. Acesta a adus împotri- 
va lui și a părintelui lui un număr nesfârşit de acuzaţii... 
Ceea ce a suferit din partea noastră nu este pentru că ar 
fi greşit în dogmele Bisericii... ceea ce a suferit; dar cum, 
pe de o parte, el ţinea numaidecât la ideea sa proprie şi 
nu înceta de a-l cinsti pe părintele său prin prăznuiri 
strălucitoare şi deoarece, pe de altă parte, acuzatorii săi 
se agitau și veneau în toate zilele să ne hărţuiască, din 
această cauză l-am îndepărtat din mănăstirea sa şi din 
oraş. Acum, dacă voieşte și dacă mă crede în acestea, el 
va relua stăpânirea mănăstirii sale şi, cu încuviințarea 
unanimă a sfântului sinod, eu îl voi sfinţi arhiepiscop al 
uneia dintre cele mai importante mitropolii>"48. 


Simeon fu deci chemat din exilul său şi întâlni la Constan- 
tinopol grupul admiratorilor săi care îl insoţiră la patriarh. Patri- 
arhul îl primi cu cinste şi, tot făcând aluzie la intenţia sa de a-l 
ridica la episcopat, îl sfătui la mai multă moderație. 


“Întoarce-te la mănăstirea ta, unde te-ai nevoit atâta; 
în ceea ce priveşte prăznuirea aniversării părintelui tău, 
nu noi vom fi cei care te vom împiedica. Noi te îndem- 
năm numai să moderezi puţin strălucirea şi durata aces- 
tor ceremonii de mai multe zile, să nu admiţi aici decât 
pe călugării tăi şi pe prietenii veniţi din afară, până ce 
pizmăreţii tăi se liniştesc sau părăsesc această lume; 
atunci vei face cum ţi se va părea bine, ţie şi lui Dum- 
nezeu'49, 


48. Viaţa 102, 14-103, 18. 
49. Viaţa 104, 17-24. 


52 VIAȚA ŞI PERSONALITATEA LUI SIMEON 


Dar Simeon refuză în mod categoric să cedeze stăruinţelor 
patriarhului, îndreptăţindu-se că nu era el cel care începuse 
această ceartă cu sincelul. 


"Nu, nimic... nu mă va despărţi de dragostea Hristo- 
sului meu şi a părintelui meu duhovnicesc. De când am 
încredinţat grija stăreţiei ucenicului meu Arsenie, pe care 
l-am pus în locul meu în fruntea fraţilor săi, eu m-am 
ţinut cu desăvârşire în afara problemelor şi a grijilor... Şi 
deoarece pentru dreptate... am fost izgonit de acolo, eu 
nu mă voi mai întoarce aici vreodată, atât cât voi mai fi 
în viaţă'50. "Când patriarhul auzi aceste cuvinte contrare 
tuturor nădejdilor sale, zise: <Negreșit, tu eşti un ade- 
vărat studit, plin de dragoste pentru părintele tău... Tu ai 
şi cerbicia lor şi poate că ea este vrednică de laudă>... 
După care... el pronunţă judecata sa: <Socoteam că te 
voi face să părăseşti puţin cerbicia ta în această pro- 
blemă; dar tu ai rămas acelaşi și nu te-ai schimbat câtuşi 
de puţin; dimpotrivă, tu ţii negreșit la cultul și la incre- 
derea faţă de părintele tău duhovnicesc. Aceasta mi se 
pare, mie şi tuturor celorlalţi, lăudabil şi îndreptăţit. 
Te-ai arătat cu totul îndărătnic la toate cuvintele mele. 
Deci, de acum înainte, mergi unde vei voi: locuiește cu 
ucenicii tăi şi fă după buna ta plăcere. Noi nu te vom 
împiedica de la aceasta, oricum ar fi, în afara sau 
înlăuntrul oraşului, să faci aceste prăznuiri şi să le să- 
vârşeşti bucuros cu prietenii tăi>. Acestea fiind spuse, îl 
slobozi cu pace'5l. 


Prin acest compromis, de altfel destul de avantajos pentru 
Simeon, se termină spre anul 1010-1011 conflictul său cu sin- 
celul Ştefan. Am făcut, până aici, un rezumat după relatările lui 
Nichita din Viața lui Simeon, scrisă după aproape jumătate de 
secol după aceste evenimente. De altfel, Nichita nu a fost un 
martor direct, deși este veridic în felul său, fiindcă în momentul 


50. Viaţa 107, 15-23. 
51. Viața 108. 

exilului lui Simeon avea mai puţin de zece ani52. Este mai intere- 
sant şi important să completăm istorisirile lui Nichita prin ceea 
ce scrie însuşi Simeon, cum înţelege şi interpretează el sensul 
luptelor sale cu sincelul şi partizanii săi. Trebuie spus mai întâi 
că, cu excepţia Imnului 21, de care s-a vorbit deja, Simeon nu 
menţionează direct în scrierile sale evenimentele concrete ale 
acestui conflict, cum ar fi, spre exemplu, incidentul cu icoana 
părintelui său duhovnicesc etc., ci el arată cauzele sale profunde 
privind deosebirile în concepţia asupra vieţii creştine şi 
încercările sale pentru a o reînnoi. În acest sens, Epistola a 4-a - 
scrisă în această perioadă de lupte duhovniceşti — este cu deose- 
bire bogată în informaţii. Se vede aici că Simeon însuşi îşi dădea 
bine seama că din cauza învăţăturii sale despre viaţa duhov- 
nicească este urât şi prigonit. 


"Vai ~ spune el ~ deoarece vorbesc despre aceasta 
(despre o viaţă potrivit poruncilor) şi propovăduiesc 
calea mântuirii care duce fără rătăcire în Împărăţia lui 
Dumnezeu, eu sunt supus cercetărilor, osândit și mustrat 
ca necurat de toţi oamenii, nu numai de mireni, dar și de 
călugări, preoţi şi episcopi. Ca urmare numai a unei 
bănuieli și unei lucrări calomnioase a fiilor pierzării sunt 
urât pentru nimic şi frânt ca pâinea de dinţii lor spre 
deznădejdea şi pierzarea celor care aleg să trăiască 
evlavios'55. 


Aluziile la procesul lui Simeon, la calomniile împotriva părin- 
telui său duhovnicesc sunt clare în acest text, dar Simeon gene- 
ralizează conflictul. Ura împotriva învăţăturii lui Simeon este atât de 
aprinsă că el poate să o explice numai printr-o lucrare diavolească, 
deși, fără colaborarea oamenilor, diavolii sunt neputincioşi: 


"Iată, eu o spun ca unul ce am învăţat prin proprie 
experienţă că, dacă dracii n-ar avea pe oameni drept 
conlucrători ai răutăţii şi ai răului lor, ei niciodată n-ar fi 
putut, deşi este îndrăzneț de afirmat aceasta, să îngri- 
joreze pe cineva şi să îndepărteze de la porunca lui 


52. Vezi mai sus, nota 1. 
53. Ep. 4, 58-45. 

Dumnezeu pe cei care au fost născuţi din nou prin sfân- 
tul Botez şi au devenit mistic fii ai lui Dumnezeu'54%, 


Simeon atacă cu asprime pe prigonitorii săi pentru lipsa lor 
de duhovnicie: 


"Stăpâniţi de slava lor deşartă şi de mândrie, închi- 
puindu-și a fi cineva, deşi nu sunt nimic, ei se aşază ca 
părinţi și dascăli şi se consideră apostoli, hirotoniți de ei 
înşişi, fără a fi primit, ca aceia, harul Duhului Sfânt, nici 
să fi fost luminaţi prin lumina cunoştinţei, nici să fi văzut 
pe Dumnezeul pe care ei Îl propovăduiesc şi care Se 
descoperă potrivit făgăduinţei Sale nemincinoase'55. 


Probabil niște episcopi ca sincelul Ştefan trebuie să fi avut 
în vedere Simeon scriind aceste rânduri. Mai important este că 
el afirmă că trebuie să fi văzut pe Dumnezeu pentru a-L pro- 
povădui. Şi Simeon se adresează destinatarului epistolei sale, un 
episcop fără îndoială, deoarece îl numește "dascăl sfinţit de sine 
însuşi şi însuşindu-şi vrednicia apostolică fără harul de sus', 
poate chiar însuşi sincelul Ştefan,56 cerându-i să se roage pen- 
tru el, cel acuzat de erezie, deoarece îl cinstește pe părintele său 
duhovnicesc. 


"Roagă-te pentru mine, păcătosul care sunt urât din 
pricina lui Hristos, prigonit că am voit să trăiesc cu evla- 
vie în Hristos, osândit de toţi, deoarece eu singur mă aflu 
cinstind pe părintele şi dascălul meu duhovnicesc, des- 
cris de ei ca eretic, deoarece învăţ pe toţi să caute harul 
de sus şi venirea conştientă a Sfântului Duh şi că fără El 
nici iertarea păcatelor, nici eliberarea din robia patimilor 
şi a poftelor, nici cinstea înfierii, nici sfinţirea, în general, 
nu este dată niciodată vreunuia dintre muritori'57. 


Este greu de a exprima mai clar punctele esenţiale ale 
învăţăturii duhovnicești a lui Simeon și de a spune în acelaşi 


54. Ep. 4, 45-49. 
55. Ep. 4, 181-186. 
56. Ep. 4, titlul. 

57. Ep. 4, 392-399. 

timp că ea era cea care constituia subiectul principal al disputei. 
Desigur, partea adversă avea şi ea argumetele ei pe care le cre- 
dea a fi tradiţionale și realiste. Ele constau mai ales în a afirma 
că epoca noastră este cu totul diferită de aceea a apostolilor, că 
este cu neputinţă de a imita acum sfinţenia lor şi că acela care 
învaţă acestea este un trufaş sau un nebun. În scrisoarea sa, 
Simeon reproduce destul de obiectiv argumentele potrivnicilor 
săi, apoi le respinge: 


"Ei spun că altele sunt lucrurile apostolilor şi altele 
cele care ne privesc. Altfel a iubit Dumnezeu pe apostoli, 
altfel a avut milă de ei, făcându-i vrednici de Duhul Sfânt 
și de darurile Sale cele mari, şi altfel se poartă El cu noi. 
Abia — spun ei - ne dă El iertarea păcatelor şi ne mân- 
tuiește când facem pocăință, când ne mortificăm pe noi 
înşine şi plângem, deoarece este cu neputinţă ca noi să 
devenim acum ca ei sau ca Sfinţii Părinţi. Şi ei spun în 
plus nu numai că acestea sunt cu neputinţă, dar numesc 
mândri şi hulitori pe cei care îndrăznesc să spună că 
este cu putinţă şi, spun ei, nu trebuie să li se dea atenţie, 
nici a-i asculta, ci, poruncesc ei, să se fugă de aceștia'58. 


Dar pentru Simeon asemenea idei despre viaţa creștină con- 
stituiau o deformare gravă a Evangheliei şi el se simţea chemat 
să lupte împotriva acelora care le mărturiseau în public, pentru 
a restaura adevărata viaţă evanghelică pierdută de-a lungul 
veacurilor. 


"Şi deoarece spun acestea - încheie scrisoarea -~ și 
deoarece declar că părintele meu a devenit astfel în 
Duhul Sfânt, eu sunt osândit de toţi ca un trufaş şi un 
hulitor, căci diavolul a ridicat impotriva noastră pe apro- 
piații săi şi ne războieşte pentru a ne impiedica să repro- 
ducem cuvintele şi să implinim lucrările (învăţătura) 
Evangheliei și ale apostolilor lui Hristos şi să ne silim cu 
râvnă pentru a reînnoi icoana vieţii evanghelice, care a 
devenit veche şi înnegrită'59. 


58. Ep. 4, 263-271. 
59. Ep. 4, 415-420. 

Deci, nu numai idealul vieţii evanghelice, ci şi lupta pentru 
restaurarea sa este, potrivit lui Simeon, izvorul conflictului. In- 
stalat definitiv în locul său de exil, de această dată de bunăvoie, 
Simeon desăvârșește reconstruirea mănăstirii sale de la Sfânta 
Marina. El adună aici "mica sa turmă", cumpără cu ajutorul pri- 
etenilor săi metocul mănăstirii Eugenios şi continuă să prăz- 
nuiască cu solemnitate pomenirea părintelui său duhovnicesc. 
"Aproape întreg clerul Marii Biserici a lui Dumnezeu (Sfânta Sofia 
din Constantinopol), cu mulţi călugări și mireni'60, venea pen- 
tru a lua parte la aceste sărbătoriri. În această perioadă com- 
pune o mare parte a Imnelor sale, pe care începuse deja să le 
scrie când era tânăr călugăr la Sfântul Mamas6!. 


"Limba sa devine o limbă de foc — relatează Nichita — 
şi el începu să scrie ca teolog Imnele Dragostei 
Dumnezeieşti. În pofida sa însuşi, (Simeon) împins de 
suflarea puternică a Duhului, publică ceea ce a văzut 
prin descoperire dumnezeiască, ceea ce a contemplat în 
viziunile sale... El compune şi cuvântările sale apologeti- 
ce și antieretice atât de puternice și, prin forţa lor, se 
împotriveşte vrăjmaşilor săi cu puterea Înţelepciunii'62. 


Renumele său de harismatic, de om înzestrat cu daruri 
prooroceşti şi care săvârşea minuni, se răspândea din ce în ce 
mai mult şi atrăgea spre el numeroase persoane65. Nu era nimic 
sever în înfățișarea sa. 


"După exemplul lui Hristos, el se lăsa cercetat de 
toată lumea, bărbaţi, femei, copii, bătrâni, străini sau 
casnici, fără alegere; ieşea sprijinit întotdeauna în cârja 
sa, cu un pas liniștit și îimpăcat'54. 


În ciuda vârstei sale înaintate, a mers să-şi revadă locul de 
baștină şi casa părintească65. Avem relatarea despre ultima sa 


60. Viaţa 110. 
61. Viaţa 37, 11-12. 
62. Viata 111, 7-17. 


63. Viaţa 113-124. 
64. Viaţa 119, 9-12. 
65. Viața 120, 1-2. 

boală, făcută de ucenicul său, Nichifor, lui Nichita, care o repro- 
duce în Viaţa sa: 


"Cum se sfârşea pentru sfânt timpul vieţii sale pă- 
mântești, zilele sale fiind numărate și văzând că i se 
apropie sfârşitul, fu cuprins de ultima sa boală și țintuit 
la pat. Această boală era o scurgere a pântecelui care îl 
golea de materia sa şi topea legătura diferitelor elemente 
ale trupului său. Fericitul rămase deci culcat zile îndelungi, 
înlănţuit de boală și pierzându-și puterile; carnea sa se 
mistuia şi membrele sale se desfăceau. Într-adevăr, slă- 
biciunea secătuise într-atât trupul său, că el nu se mai 
putea mişca singur, dacă mâinile noastre nu-i veneau în 
ajutor: noi îl intorceam de pe o parte pe alta cu ajutorul 
unui fel de meșteșug. În această stare îl purtam, când 
avea vreo nevoie firească'66, 


Acelaşi Nichifor povesteşte lui Nichita în ce fel, trezindu-se 
noaptea, îl văzu pe sfânt, 


“pe care noi abia puteam să-l întoarcem pe patul său, 
folosindu-ne de un meşteşug, într-atât îl slăbise ne- 
putinţa... înălţat în aer, în chilia sa... la o înălţime de vreo 
patru coţi sau mai mult, rugându-se lui Dumnezeu într-o 
lumină de netâlcuit'67. 


După treisprezece ani de viaţă în exil68, Simeon muri la 12 
martie 102269, spunând de mai înainte, după cum arată Nichita, 
ziua morţii sale și a mutării moaştelor sale după treizeci de ani. 


66. 
67. 
68. 
69. 
70. 


"Pentru ce - spune Simeon celor care-l înconjurau — 
aceste gemete din pricina plecării mele? La al cincilea 
indiction mă veţi îngropa şi la al cincilea indiction mă 
veţi vedea din nou ieşind din mormânt pentru a rămâne 
cu voi, care mă iubiţi'70. "Ziua astfel fixată trebuia să 


Viața 125, 1-13. 
Viaţa 126, 14-19. 
Viaţa 128, 1. 
Viaţa 128, 21. 
Viața 128, 17-20. 

sosească la 12 martie; deci, cuviosul bolnav primi, după 
cum avea obiceiul în toate zilele, împărtăşirea Prea- 
curatelor Taine ale lui Hristos şi, după ce spuse: <Amin>, 
porunci ucenicilor săi să cânte cântările de îngropare. Ei 
cântară, deci, cu lumânările aprinse, cu ochii plini de 
lacrimi... Spre mijlocul cântării troparelor, el se adună 
întreg cu vrednicie, zicând cu dulceaţă şi linişte: <O, 
Hristoase Împărate, în mâinile Tale îmi dau duhul>. La 
aceste cuvinte, plin de bucurie, vestitul luptător al lui 
Hristos, biruitor în atâtea lupte, ieşi din trup calm şi 
neînvins, pentru a merge... spre Domnul său... Deci 
dreptul s-a realipit drepţilor, sfântul-sfinţilor, teologul- 
teologilor, preotul-mucenic, mărturisitorul, marele dascăl 
al Bisericii lui Hristos mărturisitorilor și dascălilor și 
preoţilor - mucenici, făcându-se părtaş cununilor mărturi- 
sirii şi minunilor lor'71, 


Astfel istorisește Nichita, care este foarte posibil să fi asistat 
la moartea lui Simeon; el avea atunci aproape douăzeci de ani 
și îl vizita adesea72. Simeon se săvârşi la vârsta de 73 de ani. 
Acelaşi Nichita arată și cum a avut loc mutarea moaştelor lui 
Simeon: 


"Trecând treizeci de ani de la moartea acestui cinstit 
părinte, potrivit proorociei sale mutarea sfinţitelor sale 
oseminte este hotărâtă printr-un semn de sus, în chip 
tainic... Ca urmare, la sfârșitul celui de al 5-lea indiction, 
în anul 6560 (=1052), fără ca nimeni să fi gândit mai 
înainte, se face mutarea moaştelor pline de tot harul şi 
de bună mireasmă. Ele strălucesc acum pe pământ, 
adună mulțimile, sfinţesc pe prietenii şi pe ucenicii săi 
prin prezenţa lor'75. 


Îndeosebi ca un reînnoitor al vieţii creştine, aflată în de- 
cădere în epoca sa în Biserica Constantinopolului, și ca un mare 
scriitor mistic, care în Imnele sale ne înfăţişează viaţa sa lăun- 


71. Viața 128, 20-129, 15. 
72. Despre relaţiile dintre Nichita şi Simeon, cf. Catecheses, t. I, p. 58-61. 
73. Viaţa 129, 15-25. 

trică cu Dumnezeu, cu o sinceritate necunoscută până atunci, 
ne apare Simeon în această ultimă perioadă a vieţii sale. Şi, în 
același timp, vedem în el un luptător duhovnicesc neînduplecat, 
impetuos, înăsprind la extremă poziţiile sale când adversarii îl 
obligă la aceasta, dar apărându-se numai împotriva acelora care 
atacau calea pe care el însuşi o alesese şi pe care o propovăduia 
întregii lumi. Credincios întotdeauna Sfintei Scripturi, al cărei 
profund şi puternic cunoscător era şi pe care o interpreta literal 
și, în acelaşi timp, liber, prin Duhul, Simeon este de asemenea 
credincios, până la neascultare şi la revoltă împotriva celor mai 
înalţi demnitari ai Bisericii, memoriei părintelui său duhovni- 
cesc, Simeon Evlaviosul, a cărui sfinţenie era pentru el dovada 
autenticităţii propriei sale experienţe duhovniceşti. Dar, mai ales 
afirmaţiile sale repetate, că idealul creştin al unei uniri conști- 
ente cu Dumnezeu, chiar în timpul acestei vieţi, este realizabil în 
timpurile noastre tot aşa cum era în timpurile apostolice, sunt 
cele care au provocat conflicte violente cu o parte a călugărilor 
şi a ierarhiei şi au avut urmări considerabile asupra opiniei pu- 
blice. Totuși, trebuie notat că Simeon nu a fost niciodată sau 
aproape niciodată acuzat de erezie, cu atât mai puţin de mesa- 
lianism sau de altă erezie veche cunoscută74. Se prefera în 
mediile ierarhice să se limiteze conflictul la cauze disciplinare şi 
la tulburări pe care sărbătorirea zgomotoasă a memoriei lui 
Simeon Evlaviosul ar fi putut să le pricinuiască în popor. Pe de 
altă parte, dacă apare ca sigur că Simeon avea mulţi dușmani, 


74. Este interesant să notăm mirarea teologului protestant modern K. 
DEPPE, care nu poate înţelege cum de Simeon nu a fost condamnat ca mesalian: 
"Având în vedere neobosita strădanie a ierarhiei bizantine de a înăbuși entuzias- 
mul puternic, este surprinzător faptul că Simeon Noul Teolog nu a fost con- 
damnat ca mesalian, mai mult, că Simeon Noul Teolog a fost condamnat şi exi- 
lat fără ca, totuși, să fie impovărat cu erezia mesaliană' (DEPPE, Der wahre 
Christ, p. 37). Cât despre judecata lui Deppe referitor la atitudinea ierarhiei faţă 
de curentele mistice - şi autorul repetă aceasta de mai multe ori in cartea sa -, 
nouă ni se pare cel puţin sumară și simplificând prea mult realitatea. 

Oricum, un teolog ortodox a răspuns odată - mai degrabă sub formă de 
butadă - la întrebarea ce i-a fost pusă referitor la Simeon, intr-o conferinţă: “Este 
o minune a lui Dumnezeu, pentru care trebuie să-l mulţumim neincetat, că 
Simeon nu a fost deloc condamnat pentru erezie de către contemporanii săi. 
Altfel, am fi pierdut pe cel mai mare mistic al Ortodoxiei". 

el avea încă mai mulţi admiratori şi ucenici care îl susțineau cu 
energie şi intervenţia lor în favoarea sa a cântărit greu asupra 
rezultatului acestei lupte, un rezultat favorabil lui Simeon. Pe 
scurt, reînnoitor al vieţii duhovnicești și mistice autentice, atin- 
gând culmile unirii dumnezeieşti, Simeon a binemeritat supranu- 
mele de Noul Teolog. El i-a fost dat, poate, mai întâi de po- 
trivnicii săi, cu un sens dispreţuitor pentru urechile bizantine 
conservatoare, dar care a fost repede acceptat cu entuziasm de 
ucenicii lui Simeon, cuvântul "teolog" înţelegându-se aici, ca la 
majoritatea Părinților greci, nu m sensul de teolog elaborând 
dogme noi, ci al unei persoane atingând culmile contemplaţiei. 
Şi adjectivul "Nou" ar voi să însemne, aici, reînnoitor al vieţii 
apostolice care, cum o spune el însuşi, fusese în mare parte 
uitată. Biserica Ortodoxă, fără să împărtăşească întru totul 
învăţăturile Sfântului Simeon Noul Teolog în ceea ce ele au mai 
particular?5, cinsteşte cu dragoste sfinţenia sa şi se inspiră în 
viaţa ei din învăţătura lui duhovnicească atât de vie, până în 
zilele noastre. 


75. Am în vedere mai ales Epistola sa despre mărturisire. 


PARTEAA DOUA 

IV 
POCĂINŢA 


Studierea învăţăturii duhovniceşti a lui Simeon ar fi trebuit 
să înceapă prin învăţătura sa asupra rolului şi importanţei 
botezului ca naştere duhovnicească a omului spre o viaţă nouă 
în Hristos şi eliberare a sa de păcatul strămoşesc, dar deoarece, 
în mod practic — şi Simeon resimte aceasta foarte viu — noi am 
fost toţi botezați atunci când nu eram decât nişte prunci şi, 
deoarece am pierdut harul ca urmare a păcatelor noastre de 
după botez, pocăința a devenit pentru noi un al doilea botez, 
începutul vieţii creştine şi temelia permanentă a tuturor efor- 
turilor noastre spre Dumnezeu. Este deci important să începem 
expunerea spiritualităţii lui Simeon printr-o privire asupra teolo- 
giei sale şi asupra practicii sale întru ale pocăinţei. Cât despre 
botez, vom vorbi mai amănunţit mai departe, în legătură cu 
taina mântuirii şi rolul Sfântului Duh. 

Simeon vorbeşte mult despre pocăință în scrierile sale și, ca 
întotdeauna, el găseşte cuvinte şi accente sfâșietoare, mişcă- 
toare şi personale pentru a o descrie, în ea însăşi sau în roadele 
pe care ea le poartă. "Bun lucru este pocăinţa și folosul pe care 
ea îl aduce”, spune Simeon în a 5-a sa Cateheză, una dintre cele 
mai lungi şi, în mare parte, consacrată pocăinţei. Pocăinţa este 
necesară pentru toată lumea, deoarece toţi au păcătuit și nu 
există păcate mici. 


"Nu vă înşelaţi, fraţii mei - spune el adresându-se 
călugărilor săi, - Dumnezeu este iubitor de oameni, în- 
durător şi milostiv şi, în ce mă priveşte, spun şi mărturi- 
sesc că prin milostivirea Sa nădăjduiesc să mă mântu- 
iesc. Dar, să ştiţi că celor care nu se pocăiesc și nu 
păzesc poruncile Sale cu toată scumpătatea şi cu mare 
frică, aceasta nu le va sluji la nimic, ci, dimpotrivă, îi va 
pedepsi mai rău decât pe neamurile necredincioase şi 
nebotezate. Nu vă înşelaţi, o, fraţilor, că nu se află păcat 


1. Cat. 5, 11-12. 

care să ne poată părea mic și pe care, sub pretextul că 
nu pricinuieşte o oarecare pagubă sufletului nostru, să-l 
tratăm cu dispreţ; între un păcat mic şi unul mare, sluji- 
torii credincioși nu fac deosebire şi, fie că au greşit cu 
privirea sau cu gândul sau în cuvânt, ei se află în starea 
unuia care a căzut din dragostea lui Dumnezeu'2. 


Pocăinţa trebuie să fie deplină şi să cuprindă omul întreg: 


"Numai să ne pocăim din tot sufletul nostru şi să 
lepădăm nu numai faptele noastre rele, ci până şi gân- 
durile viclene și necurate ale inimii noastre'3. 


Fără pocăință lepădarea monahală nu slujeşte la nimic: 


"Oricine a păcătuit cu adevărat... şi a astupat cu 
noroiul plăcerilor simţurile sufletului său, chiar dacă ar 
împărți toate bunurile sale săracilor, sau ar părăsi toată 
strălucirea dregătoriilor și tot luxul său, palate şi cai... şi 
până şi pe cei mai apropiaţi ai săi, prietenii și rudele sale, 
fără abatere, chiar dacă ar veni sărman şi nevoiaş să 
primească haina monahală, el are încă nevoie, pe dura- 
ta întregii sale vieţi, de lacrimile pocăinţei, pentru a cu- 
răţi noroiul greşalelor sale. Şi încă mai mult, dacă, ase- 
menea mie, funinginea şi noroiul patimilor sale fără 
număr nu îi acoperă numai faţa şi mâinile sale, ci întreg 
trupul său, pe de-a-ntregul. Nu, vă spun că e prea puţin 
pentru noi să împărțim bunurile noastre pentru a curăţi 
sufletele noastre, dacă nu plângem şi nu ne tânguim din 
adâncul sufletului, fraţilor. După părerea mea, fraţilor, cu 
adevărat, dacă în loc de a avea toată grija spre a mă 
curăţi însumi cu lacrimi de intinăciunea greșalelor mele, 
eu ies din această viaţă întinat, după dreptate atât Dum- 
nezeu, cât şi îngerii Săi își vor râde de mine şi mă vor 
arunca cu diavolii în focul veșnic't. 


2. Cat. 3, 247-259. 
3. Cat. 5, 49-52, 
4. Cat. 5, 87-107. 

Pocăinţa trebuie să devină o stare permanentă: 


"Este cu putinţă întregii lumi, fraţilor, nu numai că- 
lugărilor, ci şi mirenilor, ca totdeauna şi încontinuu să se 
pocăiască, să plângă şi să se roage lui Dumnezeu şi, 
printr-o asemenea purtare, să dobândească şi toate cele- 
lalte virtuţi'5. 


Importanţa lacrimilor ca element indispensabil al pocăinţei 
este subliniată în nenumărate rânduri. 


inainte de căinţă şi de lacrimi - nimeni să nu vă 
înşele prin cuvinte deșarte şi să nu ne rătăcim pe noi 
înşine -nu se află în noi pocăință, nici adevărata remuș- 
care, nici frică de Dumnezeu în inimile noastre, nu ne-am 
învinovăţit înşine şi sufletul nostru n-a dobândit 
conștiința judecății viitoare şi a pedepselor veşnice. 
Dacă el ar fi dobândit aceste simţăminte şi ar fi intrat 
aici, lacrimile cu adevărat ar fi curs imediat; fără ele 
inima noastră secătuită nu poate niciodată să se în- 
duioşeze, nici sufletul nostru să dobândească smerenia 
duhovnicească şi nu avem puterea de a deveni smeriţi. 
Or, cel care n-are această aşezare nu se poate uni cu 
Duhul Sfânt şi, nefiind unit cu El după curăţire, el nu mai 
poate să se aștepte la cunoaşterea și la contemplarea lui 
Dumnezeu, nici nu este vrednic să fie învăţat virtuțile 
ascunse ale smereniei'6. 


Se vede aici că lacrimile pocăinţei sunt considerate ca o cale 
ducând la contemplaţie și la unirea cu Duhul Sfânt. De altfel, o 
adevărată pocăință transformă caracterul pedepsitor al lacrimi- 
lor şi ne duce la vederea luminii. 


"Pocăinţa însăşi şi pocăinţa urmată fără odihnă... 
până la moarte, cu osteneală şi necaz, care, puţin câte 
puţin, ne face să vărsăm lacrimi amare, prin care se şterg 
şi se curăţesc murdăria şi întinăciunea sufletului, după 


5. Cat. 5, 122-125. 
6. Cat. 3, 23. 

care ni se dă o căinţă curată şi ni se schimbă în dulceaţă 
amărăciunea lacrimilor şi se naşte în inimile noastre o 
bucurie neîncetată ce ne îngăduie să vedem lumina cea 
neiînserată -pe aceasta, de acum, să luptăm cu toată râv- 
na noastră spre a o dobândi..." (Căci fără ea noi) "nu pu- 
tem fi cu desăvârșire eliberaţi de toate patimile noastre, 
nu putem dobândi toate virtuțile, nici să aflăm vreodată 
puterea de a participa cu vrednicie şi cu lacrimi pentru 
Dumnezeu, în fiecare zi, la Dumnezeieștile Taine, sau să 
contemplăm lumina dumnezeiască prezentă în ele'?. 


Este nevoie de o pocăință personală pentru a dobândi viaţa 


veşnică: 


"Fiecare dintre noi să învinovăţească nu pe Adam, ci 
pe el însuşi, dacă noi cădem în vreun păcat, oricare ar fi 
acest păcat, şi fiecare să facă să se vadă la el o pocăință 
vrednică, dacă vrea să dobândească viaţa veșnică în 
Domnul'8. 


La întrebarea cine poate să se slobozească de nenumăratele 


patimi care ne asediază, Simeon răspunde: 


"Cel care are întotdeauna păcatele sale în amintire şi 
judecata viitoare neîncetat înaintea ochilor, cu pocăință 
şi plânsete fierbinţi, acela este deasupra tuturor acestor 
patimi şi, totodată, mai mult decât biruitor, fiind ridicat 
prin pocăință. Nu se află nici o patimă care să poată 
atinge şi cuprinde sufletul său la înălţimea unde se mișcă 
el. Dar dacă mintea noastră, purtată pe aripile pocăinţei 
şi ale lacrimilor ca şi ale smereniei duhovnicești care 
rezultă din ele, nu se înalţă pe culmea nepătimirii, noi nu 
vom fi niciodată slobozi de toate patimile'?. 


Simeon vorbeşte în mod constant despre roadele duhov- 


nicești ale pocăinţei: 


7. Cat. 4, 670.682. 
8. Cat. 5, 467-470, 
9. Cat. 5, 1054-1063. 

“Cunoașteţi că pocăinţa fierbinte, cu lacrimi arză- 
toare izvorâte din adâncul inimii, topește şi arde ca un 
foc de cuptor zgura păcatului şi face curat sufletul înti- 
nat; ba, mai mult, ea îl răsplăteşte, datorită cercetării Du- 
hului, cu belşugul unui adevărat noian de lumină, pentru 
ca el să fie, încă de aici de pe pământ, plin de milostivire 
şi de roade minunate'10. 


Acest rod este mai întâi lumina: 


"Alergaţi prin pocăință pe calea poruncilor Sale, aler- 
gaţi, alergaţi atât cât este clipa în care El luminează, 
înainte ca noaptea morţii să vă cuprindă şi să fiţi aruncaţi 
în întunericul veşnic']l. 


Este Împărăţia Cerurilor: 


"Alergaţi, alergaţi, bateţi, ca să vi se deschidă uşa 
Împărăției Cerurilor, ca să intraţi înăuntru şi să-L aveţi pe 
El Însuşi înlăuntrul vostru'12. "Toţi cei care stau în întu- 
neric sunt fii ai întunericului şi nu vor să facă pocăință. 
Pocăinţa este adevărata ușă care face ieşirea din întune- 
ric şi intrarea în lumină. Deci cel care n-a intrat în lumină 
n-a trecut cum trebuie prin uşa pocăinţei; căci, dacă ar fi 
depăşit-o, el ar fi în lumină. Dar cine nu face pocăință 
păcătuieşte, din clipa în care nu face pocăinţă'l5. "Să ne 
grăbim deci, fraţii mei, încă de acum -încheie Simeon — 
să intrăm, datorită pocăinţei, prin ușa cea strâmtă şi să 
vedem lumina dinăuntru'14, 


Pocăinţa şterge păcatele. Simeon aude o voce spunându-i în 
timpul unei vederi a luminii: "Nu înceta sârguinţa spre pocăință, 
că ea este cea care, unită cu iubirea Mea de oameni, şterge 
căderile atât trecute cât şi prezente'15. 


. Cat. 12, 51-58, 

. Cat. 15, 127-130. 
„ Cat. 15, 130-133. 
. Cat. 28, 126-131. 
„ Cat. 28, 183-185. 
. Cat. 16, 142-144. 

În scrierile sale, Simeon vorbeşte despre pocăinţa de după 
botez şi vede în ea un remediu fără de care va fi cu neputinţă de 
a fi mântuit. 


"De aceea, Dumnezeu a pus la vedere, în mijlocul 
acestui rai (adică acest nou rai în care intră cei botezați) 
leacul mântuitor al pocăinţei, pentru ca toţi cei care, prin 
lene sau neglijenţă, cad din viaţa veșnică, să revină la ea 
prin pocăință, cu o slavă care se arată mai strălucitoare; 
căci, dacă iubitorul de oameni Dumnezeu n-ar fi prevăzut 
acest mijloc, nici un trup nu s-ar fi mântuit'16. 


Într-un mod mai general, Simeon dezvoltă în Cuvântările 
etice ideile sale asupra pocăinţei de după botez şi afirmă din 
nou că ea este capabilă să ridice pe omul căzut la o stare supe- 
rioară aceleia dinaintea căderii: 


"De aceea, iubitorul de oameni Dumnezeu, milostiv 
şi dornic de mântuirea noastră, a pus cu înţelepciune 
între El şi noi mărturisirea şi pocăinţa; El a dat oricărui 
om care voieşte, puterea de a se reintoarce singur de la 
greşală şi de a intra din nou, prin acest mijloc, în starea 
sa dinainte, de părtăşie, de slavă şi de sinceritate faţă de 
Dumnezeu; și nu numai aceasta, să redobândească 
moştenirea tuturor acestor bunuri amintite, ci şi a altora 
încă şi mai mari, doar cu condiţia de a voi să arate 
fierbinţeala pocăinţei sale. Cu adevărat, orice om, în măsura 
pocăinţei sale, află în mod corespunzător libertatea de a 
vorbi şi părtășia cu Dumnezeu şi aceasta în mod conștient 
şi limpede, ca un prieten faţă de alt prieten; el Îi vorbește 
faţă către faţă şi Îl vede deslușit cu ochii minţii"!7. 


În scrierile sale destinate călugărilor, îndeosebi acelora din- 
tre ei care au mare nevoie de pocăință, Simeon vorbește 
îndelung de ceea ce el numeşte "metodele" sale, dar el sublini- 
ază că ele nu pot fi aplicate la toată lumea. 


16. Et. 2. 7. 306-311. 
17. Et. 15, 222-236. 

"Acela, scrie el unuia dintre călugării săi, care după 
botez s-a întinat prin fapte necuviincioase şi nelegiuiri... 
are nevoie, pentru a se. pocăi, nu numai de metoda pe 
care vreau să ţi-o spun şi să ţi-o recomand, ci şi de alte 
mijloace de pocăință, spre a şi-L face pe Dumnezeu 
milostiv şi a regăsi pentru sineşi vrednicia dumnezeiască 
pe care a pierdut-o prin viaţa sa de păcat'18. “Vreau să-ți 
propun şi o altă metodă de pocăință fierbinte... care îți 
va aduce curând lacrimi şi căinţă'19, 


De altfel, el nu face decât să meargă astfel pe urmele Sfân- 
tului loan Scărarul, după cum însuşi recunoaşte20. Simeon dă 
lămuriri pentru rugăciunile de seară, spuse înainte de culcare: 


"Stai sculat pentru a te ruga, ca un osândit. Spune 
mai întâi Trisaghionul; apoi spune Tatăl nostru; şi spu- 
nându-le, aminteşte-ţi cine eşti tu şi cine Părintele pe 
care tu Îl chemi... Pune-ţi mâinile la spate, îimpreunate, 
ca şi cum ai fi dus la moarte, şi suspinând din adâncul 
sufletului spune cu o voce jalnică: <Miluieşte-mă pe 
mine, păcătosul şi nevrednicul de a trăi, dar vrednic cu 
adevărat de toată osânda!> și încă tot ceea ce harul lui 
Dumnezeu îţi va da să spui... Apoi pălmuieşte-ţi faţa, 
trage-te de păr, smulge-l ca pe al unui înfricoșşat vrăjmaș 
ce ar fi uneltit împotriva ta, zicându-ţi: <Pentru ce oare ai 
făcut unele ca acestea?>'21 


Prescriind aceste metode severe de pocăință, Simeon, ca un 
bun părinte duhovnicesc, făgăduiește o grabnică milostivire 
dumnezeiască, dacă pocăinţa este făcută din toată inima: 


"Dacă stăruieşti în acestea, Domnul nu va întârzia să-şi 
pogoare mila asupra ta, eu mă pun chezaş pentru Cel 
Preamilostiv și mă ofer - chiar dacă este un cuvânt în- 


18. Cat. 30, 132-140. 

19. Cat. 30, 123-125. 

20. Cat. 30, 140-142. Sfântul loan Scăârarul vorbeşte, in capitolul al cincilea 
al Scării sale, despre 'temniţă', locul unui regim deosebit de dur în care se aflau, 
de altfel voluntar, călugării căzuţi (P.G.88, 764B-781A). 

21. Cat. 30, 145-170. 

drăzneţ - ca răspunzător pentru lubitorul de oameni: eu 
să mor, dacă El te va trece cu vederea, în locul tău să fiu 
dat focului veşnic, dacă El te va părăsi! -numai tu să faci 
astfel fără a şovăi în inima ta şi fără a fi îndoit în sufletul 
tău'22, 


Şi el explică mai departe ceea ce vrea să spună: 


"Deci, inimă şovăitoare este a socoti sau a cugeta în 
sine astfel: <Oare va avea milă de mine Dumnezeu sau 
nu?> Acest <nu> vine din lipsa de credinţă... Şi a rămâne 
indoit este — în loc de a se da pe sine însuși pe de-a-ntre- 
gul la moarte pentru Împărăţia Cerurilor - a-și face griji, 
fie oricât de puţin, pentru viaţa sa trupească'23. 


Simeon termină, arătând roadele pocăinţei, nepătimirea în 
primul rând: 


În 


"Dacă deci, cu ajutorul lui Dumnezeu tu faci aceasta, 
în măsura în care vei stărui în această osteneală a 
pocăinţei, puţin câte puţin, învăţat de harul de Sus, vei 
cunoaşte pentru tine însuţi şi alte taine, mai mari, și ţi se 
va da nu numai un izvor de lacrimi, dar încă, prin mij- 
locirea unei asemenea purtări, dezrobirea de toate pa- 
timile. Căci căutarea neîntreruptă a căinţei și a pocăinţei, 
cercetarea a ceea ce poate să ne ajute şi să contribuie şi 
să ne ducă la întristare (indurerare), lacrimi şi pocăință, 
râvna arătată în toate aceste practici, fără ca niciodată să 
prefere în ceva sau să împlinească voinţa trupului, iată 
ceea ce în puţină vreme duce pe om la sporire, la cură- 
tire şi la nepătimire, ceea ce-l face părtaş al Duhului 
Sfânt şi, în afară de aceasta, face din el egalul vestiţilor 
Părinţi Antonie, Sava, Eftimie'24. 


Cateheza a 23-a, una din capodoperele lui Simeon, ni se 


dă cea mai sfâşietoare imagine a pocăinţei, a puterii şi tăriei, ca 


22. 
23. 
24. 


Cat. 30, 221-227. 
Cat. 50, 228-235. 
Cat.30, 259-273. 

şi a roadelor mistice pe care le poartă. Simeon descrie aici, în 
chipul unui bolnav ce încearcă o durere groaznică în inima sa şi 
este rupt prin suferinţa sa de lumea întreagă, starea unui 
păcătos care se pocăiește de faptele sale: 


"Cine este omul care, cu inima atinsă de otravă, lovit 
şi chinuit de o durere lăuntrică ascuţită, se va preocupa 
de micile răni de la suprafaţa trupului său sau se va îngri- 
jora?'25. "Fără plăcere îşi va mânca pâinea, fiind plin de 
amărăciune; fără plăcere își va bea vinul, fiind sătul de 
suferinţă'26. 


În opoziţie cu propria lui suferință, toate făpturile ii vor apărea 
fericite şi va fi incapabil să facă deosebiri între ele şi să le judece: 


"Pe orice om... ca şi pe orice animal și orice târâtoare 
care se târăşte pe pământ, el le va ferici cu aceste 
cuvinte: <O, cât de binecuvântate sunt toate făpturile lui 
Dumnezeu, a căror existenţă se consumă fără durere, în 
bucuria sufletului şi a vieţii lor, şi eu singur sunt împovă- 
rat de greutatea păcatelor mele şi judecat de o judecată 
de foc și copleşit, eu singur, pe pământ!>.E1 va socoti la 
fel oricare suflet şi îl va cinsti ca sfânt pentru Domnul; ca 
necurat, el va păstra înaintea tuturor o frică plină de 
evlavie. El nu va face deosebire între drept şi nedrept, ci 
va pune pe toţi oamenii pe acelaşi plan, fie ei curaţi sau 
necuraţi. El este singur, tăiat de la toată zidirea care este 
sub cer, aşezat pe gunoiul nenumăratelor păcate și 
cuprins de întunericul neştiinței şi de dureri care sunt 
fără sfârşit'27. 


Cu moartea în inimă şi izolat de toţi, asemenea lui lov, un 
astfel de om strigă către Domnul cu o rugăciune fierbinte, rugân- 
du-L să-i dea sănătatea și învierea: 


25. 
26. 
27. 


“În durerea sufletului său, el va plânge și va striga în 
deznădejdea sa către Domnul Cel Atotputernic: <Tu vezi, 
Doamne, şi nimic nu scapă ochilor Tăi! Eu, făptura mâi- 


Cat. 23, 8-11. 
Cat. 23, 24-26. 
Cat. 23, 37-51. 

nilor Tale, n-am făcut lucrurile pe care mi le-ai poruncit, 
ci în nebunia mea am săvârșit toată răutatea. Tu ești bun 
şi eu nu Te cunoşteam, dar acum am auzit vorbindu-se 
de Tine şi m-am cutremurat, şi ce voi face? Nu ştiu. Am 
simţit judecata Ta şi, pentru a mă apăra, nici un cuvânt 
nu mi-a venit pe buze!... Păcatul este moarte şi cine este 
omul care va muri prin păcat şi va învia de la sine? 
Desigur, nimeni. Căci numai Tu, după ce ai murit, ai în- 
viat, deoarece Tu n-ai avut păcat și în gura Ta nu s-a aflat 
minciună... De aceea, Atotputernice Stăpâne, eu mă că- 


jesc de a fi săvârşit lucruri rele, dar fără să mă îndrep- 


tăţesc prin această pocăință, căci pocăinţa nu este doar 
recunoaşterea păcatului... Eu, pe de-a-ntregul, nu mai 
sunt decât o rană... şi iadul m-a înghiţit de viu. Şi Tu, 
Doamne, Tu vezi! Tu singur poţi face să mă ridic şi să vin- 
deci suferinţa inimii mele, căci puternică este mâna Ta 
spre a face toate şi ea strânge marginile prăpastiei, 
săvârşind toate după bună plăcerea Ta. Nu îndrăznesc să 
spun: <Miluieşte-mă!> - căci sunt nevrednic, dar Tu, 
Doamne, vezi>"28. 

“Milostivul Dumnezeu, continuă Simeon - şi ceea ce 
urmează este foarte caracteristic pentru spiritualitatea sa 
- nu va întârzia să-l primească şi se va grăbi să-i dea ridi- 
care din durerea sa și slobozenie din necazul inimii 
sale'29. Ba mai mult, "El va cobori asupra lui bunătatea 
Sa şi va schimba în bucurie chinul său, iar amărăciunea 
inimii sale va dobândi, datorită Lui, dulceaţa unui vin 
dulce (sic yivkd yiebkoc neranovioe) şi îl va face să verse 
veninul şarpelui care îi rodea măruntaiele"30. 


Sănătatea, pe care Dumnezeu i-o dă acum, îl face pe om să 
uite tot ce a suferit mai înainte. 


"Si el nu-şi va mai aminti de acum înainte de durerile 
sale de altădată, nici de toate relele de care a suferit... 
căci Preainaltul Dumnezeu îi va dărui sănătatea care 


. Cat. 23, 65-94. 
29. 
30. 


Cat. 23, 95-97. 
Cat. 23, 105-108. 

întrece toate comorile pământului și sănătatea îi va pri- 
cinui în inimă o bucurie negrăită... Şi această bucurie la 
rândul ei va pune capăt oricărei suferinţe'31. 


Simeon opune bucuriei şi sănătăţii obişnuite, această bucu- 
rie 'negrăită' şi această sănătate, căci ele sunt produse de sufe- 
rințele de mai înainte, prin lucrarea Duhului Sfânt. 


"Lui nu i-a venit bucuria de la slavă, nici din belșugul 
bogățiilor, nici din sănătatea trupului, nici de la vreun alt 
lucru de sub cer, ci din suferinţă şi din amărăciunea 
sufletului său a izvorât ea şi din întâlnirea cu Duhul lui 
Dumnezeu care este mai presus de ceruri. Căci, tescuită 
şi limpezită de EI, inima acestui om a dat naștere la o 
bucurie sinceră și neamestecată cu întristarea... Ea va fi 
ca un vin limpezit în fața soarelui şi care sclipeşte cu atât 
mai mult şi scânteiază şi face să iasă la iveală fru- 
museţea culorii sale, strălucind cu bucurie pe faţa celui 
care îl bea în faţa soarelui'32. 


Simeon continuă, la persoana întâi acum (dovadă că este 
vorba de o experienţă mistică reală şi personală), dezvoltarea 
acestei pilde a soarelui şi a vinului: 


"În toate acestea este un lucru pe care eu nu-l pot 
înţelege: da, eu nu ştiu ce mă bucură mai mult, vederea 
şi farmecul razelor curate ale soarelui sau să beau și să 
gust vinul care curge în gura mea? Aş voi să spun că cea 
de a doua, dar prima mă atrage şi mi se pare mai dulce; 
şi când mă întorc spre prima, iată că la rândul ei dulceaţa 
gustului îmi este încă mai delicată şi nu pot nici să mă 
las de a privi, nici să mă satur de a bea. Căci, când cred 
că am băut până la îndestulare, iată că frumuseţea ra- 
zelor care ţâşnesc sporeşte setea mea şi mă aflu din nou 
însetat; dar cu cât mă străduiesc mai mult să-mi satur 
măruntaiele, cu atât şi de zece ori mai mult arde gura 
mea și eu sunt mistuit de sete și de dorinţă pentru 
licoarea cristalină'35. 


31. Cat. 23, 108-118. 
32. Cat. 23, 145-157. 
33. Cat. 23, 158-170. 

Şi reia la persoana a treia: 


"Setea sa nu va înceta în veşnicie, nici nu-i va lipsi 
dulcea licoare cu reflexe limpezi; delicatețea băuturii şi 
sclipirea veselitoare care strălucește din soare alungă 
toată tristeţea din sufletul său şi dă acestui om o bucurie 
neîncetată; nimeni nu va avea puterea să i-o strice şi nu 
se va afla nimeni care să-l împiedice să se sature din 
acest potir ca dintr-un izvor'54%. 


Fără a vorbi în mod direct de o stare de beţie Simeon de- 
scrie astfel efectul acestui vin și al acestei lumini: 


"“Sclipirea vinului și raza de soare care îşi aruncă 
întreaga lor strălucire pe faţa celui care bea străbat până 
la rărunchii săi, până la mâinile şi picioarele sale, până 
la- spatele său şi, făcându-l pe băutor în întregime de foc, 
îi vor dărui puterea de a arde şi a topi pe vrăjmaşii care 
îl atacă din orice parte. Şi el devine iubitul luminii soare- 
lui, prietenul soarelui şi ca un fiu iubit pentru vinul cu 
sclipire limpede'35. 


Simeon revine din nou la efectul mântuitor al vinului şi la 
setea de nesăturat pe care el o produce: 


"Băutura este pentru el hrană și curăţire de infecția 
cărnii sale putrezite, curățirea este pentru el sănătate 
completă şi sănătatea nu îi permite să se hrănească cu 
nici un alt aliment dăunător, ci, dimpotrivă, aprinde în el 
o dorinţă nesfârşită de a bea acest vin, de a se curăţi, de 
a afla în această băutură sănătatea. Căci de frumuseţea 
sănătăţii şi a farmecului frumuseţii produsă de sănătate, 
nu se poate plictisi".56 


Și, întorcându-se la subiectul Catehezei sale, pocăinţa, el o 
compară cu un teasc mistic care zdrobeşte inimile noastre tru- 
pești. El termină printr-o chemare la convertire: 


34. Cat. 23, 173-180. 
35. Cat. 23, 185-193. 
36. Cat. 235, 193-201. 

"Astfel va fi, iubiţi copii, cu oricine care, păcătuind 
înaintea Domnului Dumnezeu Cel Puternic, ia în inima sa 
frica de judecata Lui şi simţământul propriei sale înde- 
părtări. Căci frica de Dumnezeu și simţământul dreptei 
Sale răsplătiri mistuie carnea şi zdrobesc oasele, după 
cum piatra ridicată de mașină stoarce ciorchinii care 
sunt presaţi în teasc şi îi zdrobește până la fund'37. 


Astfel, piatra fricii de Dumnezeu, căzând de sus, scoate 


"toată umezeala patimilor,... face să ţâşnească apa 
cea vie..., şi neaua este mai puţin strălucitoare decât 
omul care, datorită” ei, apare în deplinătatea persoanei 
sale'58. "Fericit este, deci, omul care ascultă aceste cu- 
vinte, le primeşte cu credinţă şi le pune în practică. El va 
socoti fericită ticăloasa mea mână, pentru a fi scris aces- 
te cuvinte şi va slăvi pe Domnul care, prin mijlocirea lim- 
bii mele.... le-a încredinţat scrisului, ca o pildă de întoar- 
cere şi de pocăință, ca o cale fără greş şi prea adevărată 
pentru cei care vor, din tot sufletul lor, să se mântuiască 
şi să moştenească Împărăţia lui Dumnezeu, Mântuitorul 
nostru*'39. 


După cum vedem, tema pocăinţei și a fricii de Dumnezeu, 
care o naşte, este atât de strâns legată la Simeon de aceea a 
beţiei duhovniceşti, temă tradiţională în mistica creştină, încât ar 
fi greu a le separa una de alta: ele trec, cu adevărat, adesea 
dintr-una într-alta. La Simeon, tema tradiţională a beţiei treze 
capătă trăsături originale datorită simbolurilor razelor de soare 
care se reflectă în vinul pe care Simeon îl contemplă şi îl admiră. 
Păcatul este comparat cu otrava şarpelui, vărsată în măruntaiele 
noastre, aluzie la căderea lui Adam; dar este şi o greșeală cu 
voia şi o îndepărtare de Dumnezeu pe care L-am întristat şi ofen- 
sat prin călcarea poruncilor Sale. Pentru a fi vindecat de această 
boală mortală, care este păcatul, trebuie mai întâi a lua aminte 


37. Cat. 23, 202-209. 
38. Cat. 23, 217-223. 
39. Cat. 23, 224-237. 

de sineşi — şi acest efect îl are frica de Dumnezeu — iar apoi a 
se întoarce către Dumnezeu şi a-l cere cu de-a-dinsul în rugă- 
ciune mântuirea. Este o cale scurtă şi grabnică - subliniază 
Simeon frecvent = dar nicidecum ușoară. O cale care cere mari 
osteneli, sufleteşti şi trupesti, din partea celui care se pocăieşte, 
dar este o cale care duce întotdeauna la ţintă, căci Dumnezeu 
este iubitor de oameni, dacă întoarcerea noastră este făcută 
deopotrivă fără şovăială şi din tot sufletul nostru. Caracterul du- 
reros, violent, al întoarcerii și al curăţirii este adesea scos în evi- 
denţă de Simeon. Dumnezeu răspunde întotdeauna la chemarea 
noastră, intervine în chip minunat, ne mântuiește 'trăgându-ne 
de păr" şi ne răsplăteşte cu darurile Sale, cu roadele pocăinţei 
care sunt pacea, nepătimirea şi o bucurie nespusă, asemănată 
unei beţii duhovnicești, vederii luminii sau a soarelui, cum 
spune el. Acestea sunt stări conştiente, cum de altfel este totul 
în spiritualitatea lui Simeon. Totuşi, pocăinţa trebuie să fie tot- 
deauna o stare permanentă a sufletului pentru ca omul să nu 
cadă din nou. Numai că lacrimile dureroase ale pocăinţei, care 
sunt semnul autenticităţii ei, se transformă în dulcile lacrimi ale 
căinţei. Simeon rămâne pentru noi un mare propovăduitor al 
pocăinţei care, cu râvna sa obişnuită, duce pe creștini spre 
Hristos Dumnezeu Preamilostivul40. 


40. Mai multe detalii despre vechea temă a "beţiei treze" vezi în articolul 
meu: 'Le theme de l'ivresse spirituelle dans la mystique de S. Symeon le 
Nouveau Theologien”, în Studia patristica, V(1962), p. 368-376. De asemenea: 
H. LEWY, Sobria Ebrietas. Untersuchungen zur Geschichte der antiken Mystik, 
Giessen, 1929. De altfel, Simeon nu vorbește de o beţie “trează”, el descrie doar 
starea unei beţii duhovniceşti, cu trăsăturile proprii lui: simbolismul soarelui şi 
al luminii, desemnând probabil pe Hristos şi pe Sfântul Duh. 


V 
RUGACIUNEA 


Rugăciunea ocupă un loc central în spiritualitatea lui Si- 
meon. El vorbeşte despre ea în mod constant în scrierile sale, 
deşi nu o face în mod sistematic și teoretic! şi nu ne dă "meto- 
da ştiinţifică" a felului cum trebuie făcută. Dimpotrivă, el ne 
vorbeşte într-un fel concret şi viu despre diferite tipuri de rugă- 
ciune, despre particularităţile lor, despre conţinutul lor şi ne 
arată cum se ruga el însuși. El prezintă mai întâi rugăciunea bise- 
ricească şi felul de a participa la ea în mod personal. Astfel, în a 
26-a Cateheză a sa, adevărată sursă de informaţii asupra vieţii 
monahale și liturgice din vremea sa, intitulată “invăţătură de 
mare folos pentru un începător", Simeon ne dă o imagine asupra 
zilei unui tânăr călugăr vieţuitor în obşte și enumeră diferitele 
rugăciuni la care el trebuie să participe. El spune că monahul 


1. "Simeon nu scrie despre rugăciune, el se roagă'. Această remarcă a lui 
V6lker nu este justă decât pe jumătate. Simeon scrie mult despre rugăciune, dar 
nu în mod sistematic. Cf. W. VOLKER, Praxis.und Theoria, p. 432. 

2. Nu ni se pare posibil să considerăm ca operă autentică a lui Simeon 
lucrarea sa Metoda sfintei rugăciuni și atenţii sau Despre cele trei feluri de 
rugăciune, conţinând îndrumări despre procedeele psiho-fizice ale chemării 
numelui lui lisus. Textul publicat în traducere în greaca modernă, în Filocalia, ed. 
1782, p. 1178-1185, este inexact; cel autentic a fost editat pentru prima dată 
de către I. HAUSHERR în Méthode de l'oraison hesychaste, "Orientalia Christiana" 
36(1927), p. 150-172. Deşi există în unele manuscrise încă din sec. XIII-XIV sub 
numele lui Simeon Noul Teolog, dar mereu izolată de celelalte opere ale lui 
Simeon din culegerile ascetice, ea nu a fost inclusă niciodată în marile colecţii 
manuscrise ale scrierilor lui Simeon dinainte de secolul al XVIII-lea, când Metoda 
a fost inserată pentru prima şi unica dată în manuscrisul Syll. 18, datat la anul 
1729 (Cf. Catecheses, t. l, p. 86). De aici a imprumutat-o Dionisie Zagoraios pen- 
tru a o include în traducerea sa in greaca modernă a operelor lui Simeon ca 
Discursul al 68-lea. De la el a luat-o episcopul Teofan Govorov pentru traducerea 
sa în limba rusă. Pe de altă parte, nici Simeon insuşi în scrierile sale, nici Nichita 
Stithatul în Viaţa sa (sau în celelalte scrieri duhovniceşti ale sale) nu spun un 
cuvânt despre aceasta, nici direct, nici măcar aluziv. De altfel — şi acesta este 
lucrul cel mai important — Metoda conţine preveniri împotriva faiselor vederi de 
lumină, lucru pe care nu-l întâlnim deloc în operele autentice ale lui Simeon, 
care nu pune niciodată la îndoială vederile sale de lumină. 

"trebuie să se scoale la miezul nopţii... şi să-şi facă 
pravila de chilie (rervnonutvnv evxâv) şi numai după 
aceasta să meargă împreună cu toţi la siujba de laudă 
(5ocoioyiav) pe care să o facă de la un cap la altul cu 
atenţie şi trezvie, veghind cu mare grijă de la începutul 
cântării, adică la cei șase psalmi, la stihologie, la citire, 
fără a se odihni, fără a-şi moleşi trupul ducându-şi un 
picior înaintea celuilalt sau sprijinindu-se de pereţi şi de 
stâlpi..., fără a-şi lăsa mintea să se împrăştie..., ci, dim- 
potrivă, privirea şi sufletul fără să rătăcească, atenţia 
numai la psalmodiere, la citire şi la sensul cuvintelor, 
cântate sau citite, ale Dumnezeieștii Scripturi, atât pe cât 
este capabil pentru a nu lăsa să treacă în deşert nici unul 
din aceste cuvinte, ci pentru ca, dimpotrivă, sufletul său, 
hrănit şi întărit prin toate, să ajungă la căinţă, la smere- 
nie şi la dumnezeiasca iluminare a Duhului Sfânt'3. 


Se vede aici şi importanţa pe care o dădea Simeon atitudinii 
exterioare ce trebuie păstrată în timpul rugăciunilor din biserică, 
ca mijloc ajutător de a păstra atenţia şi exprimând frica evla- 
vioasă în prezenţa lui Dumnezeu în aceste rugăciuni a căror ţintă 
sunt smerenia, pocăinţa şi iluminarea Duhului Sfânt. Simeon nu 
precizează ceea ce înţelege prin "pravila de chilie" de dinaintea 
Utreniei, dar se poate bănui că este vorba de rugăciunile începă- 
toare, spuse de călugăr în chilie și care se află la începutul Ceas- 
lovului, pe când Utrenia era cântată la biserică. Poate şi rugă- 
ciuni scurte repetate, prescrise de tipicul mănăstirii. Prin rugă- 
ciune cu lacrimi la slujba bisericii se poate spori grabnic: 


“Căci silindu-te spre a nu lăsa să treacă fără lacrimi 
slujba pravilei bisericeşti, tu te obişnuieşti cu acest mare 
bine și, prin stihologia şi tropareles pe care le cânţi, 
sufletul tău se hrănește, primind în el cugetările dum- 


3. Cat. 26, 2341. 

4. Vide infra, nota 38. 

5. Se numeşte stihologie rostirea din Psaltire, făcută în timpul slujbelor 
Utreniei şi Vecerniei. Cât despre tropare, acestea sunt compoziţii poetice pentru 
sărbătorile anului liturgic, cântate sau citite în timpul slujbelor. Originea lor 
atinge sec. V-VI. 

nezeieşti pe care ele le cuprind şi mintea ta este ridicată, 
prin cuvinte, spre înţelegere. Şi, vărsând lacrimi dulci, pe- 
trecerea ta în biserică este ca în cer cu puterile de sus'6. 


Această rugăciune a bisericii aduce rod duhovnicesc dacă 
este continuată prin rugăciunea singuratică din chilie, numită de 
asemenea "rugăciunea de pravilă'7. Despre rugăciunea din tim- 
pul Liturghiei, se va vorbi la capitolul despre Euharistie8. 

Recomandări asemănătoare de concentrare lăuntrică și de 
inălţare cu duhul sunt date de Simeon pentru rugăciunile şi lec- 
turile de seară şi de noapte care erau citite la chilie: 


"Stai cu bărbăţie, concentrând gândurile tale în loc 
să le laşi să fie în altă parte, împreună mâinile, apropie 
deopotrivă picioarele tale, nemişcate pe un singur plan. 
Şi închide ochii, pentru a-i împiedica de a privi altceva şi 
de a risipi mintea; dar mintea ta ridic-o, ca şi toată inima 
ta, spre Ceruri şi spre Dumnezeu, chemând de acolo, de 
sus, cu lacrimi și suspine, milostivirea Sa'9. 


Conţinutul acestor rugăciuni este indicat mai departe, ca 
fiind psalmi care exprimă părerea de rău şi pocăinţal. Totuşi 
aceste rugăciuni fiind pronunţate cu ochii închişi, se poate gândi 
sau că psalmii erau spuşi pe de rost, sau că era vorba de oare- 
cari rugăciuni improvizate. 


“Între altele să ai şi rugăciuni de dimineaţă şi de 
seară care să cuprindă o mărturisire către Dumnezeu'll. 


Simeon vorbeşte şi despre o "rugăciune obişnuită'12, citită 
în chilie înainte de a merge spre somn -— este vorba probabil de 
Pavecerniţă — sau de "rugăciunea Vecerniei', sau de 'slujba Utre- 


6. Cat. 26, 51-59. 
7. Cat. 26, 67-72. 
8.Cf. cap. VIL n. 61. 
9. Cat. 26, 275-282, 

10. Cat. 26, 282-285. 

11. Cat, 26, 290-291. 

12. Cat. 4, 305. 

niei'15 sau de o "rugăciune stăruitoare'1+, sau de o "rugăciune 
curată şi nematerială'!5, însoţită de lacrimi neostenite. În toate 
aceste sfătuiri privind felul de a se ruga, Simeon avea în vedere 
mai ales un începător, un tânăr călugăr, a cărui rugăciune trebuia 
însă să fie neîncetată pentru ca el să ajungă curând la starea de 
bărbat desăvârșit. El încheie: 


"Dacă faci astfel în fiecare zi și lupţi astfel, Dum- 
nezeu nu va întârzia să te cerceteze dintru înălţime, ci îţi 
va trimite ajutorul Său din sfântul Său lăcaş şi harul 
“Duhului Său Cel Sfânt te va umbri'16. 


Se pot afla la Simeon numeroase feluri de rugăciuni, deose- 
bindu-se după obiectul lor și starea duhovnicească a celui ce se 
roagă. Sunt mai întâi rugăciunile treimice. De pildă, către Tatăl: 


"Când suntem ridicaţi către Dumnezeu Tatăl, sub 
lucrarea Duhului care ne înalță cu El prin Cuvântul, şi 
întindem către El mâinile şi privirile noastre, zicem: 
<Tatăl nostru care ești în Ceruri>"'17. 


Către Fiul: 


"Când ne apropiem de Fiul Cel Unul al Părintelui spre 
a-l aduce rugăciunile noastre în Duhul care dă înţelegere, 
noi spunem: <Fiule Unule Născut, Cuvinte împreună- 
veşnic al lui Dumnezeu Părintele, Unul din Cel Unul, 
Dumnezeu din Dumnezeu, fără de început din Cel ce 
este fără de început, veşnic din Cel veșnic, fără de sfârșit 
din Cel fără de sfârșit, Lumină din Lumină, Viaţă din 


13. Cat. 4, 320-321. 

14. Cat. 3, 290. 

15. Cat. 3, 311. 

16. Cat, 26, 308-312. Din această cateheză, cu descrierea tuturor slujbelor 
zilnice, care urmează cu exactitate prescripţiilor Bisericii şi pe care Simeon îl 
învaţă pe un neofit să le urmeze fără omisiuni, se vede importanţa pe care el o 
acorda vieţii liturgice statornicite. Ne miră deci afirmaţia lui Deppe (op. cit., p. 
60) că Simeon, după convertirea sa mistică, ar fi rupt cu evlavia (Frömmigkeit) 
tinereţii sale. În realitate, Simeon cere ucenicului său numai să aprofundeze şi 
să interiorizeze viaţa liturgică, având ca ţel iluminarea Duhului. 

17. Teol. 3, 34-37. 

Viaţă, neapropiat din Cel neapropiat, necuprins din Cel 
necuprins, negrăit din Cel negrăit, neclintit din Cel ne- 
clintit, necuprins din Cel de necuprins, iartă-ne nouă gre- 
şalele noastre>'18. 


Urmează o rugăciune către Duhul Sfânt, mai lungă și mai 
emoţionantă, stăruind mai ales asupra lucrării Sale îndumne- 
zeitoare, şi care este reprodusă în capitolul despre Duhul 
Sfânt!?. Aceste rugăciuni sunt mai ales dogmatice şi influențate 
de Liturghie. Ele se adresează fiecărei persoane a Sfintei Treimi, 
dar întotdeauna într-un context treimic. Foarte numeroase sunt 
rugăciunile către Hristos. Astfel, Simeon Îl roagă să-l păzească în 
dragostea Sa şi să-l ferească de tot răul după trecerea la cele 
veşnice a părintelui său duhovnicesc, Simeon Evlaviosul20. 
Către Hristos Cel răstignit el se roagă: 


“Tu, Cel ce ai avut mâinile pironite, Tu, Cel ce ai avut 
picioarele pironite pe Cruce şi coasta Ta străpunsă de 
suliță, Preamilostive, îndură-Te şi smulge-mă din focul 
cel veşnic, învredniceşte-mă ca în lumea aceasta să-Ți 
slujesc cu adevărat şi să mă aflu neosândit înaintea Ta, 
pentru ca să fiu primit înlăuntrul cămării Tale de nuntă şi 
să mă împărtăşesc de fericirea care este la Tine, Prea- 
bunule Stăpâne, în bucuria negrăită întru toţi vecii'21. 


Simeon aduce o altă rugăciune către Hristos ca să-l învred- 
nicească de pătimirile Sale şi de slava Sa22. De asemenea, o 
rugăciune către Hristos ca tămăduitor: 


18. 
19. 
20. 
21. 
22. 
23. 


"Miluieşte-mă, învredniceşte-mă de milostivirea Ta 
pe mine, păcătosul! Doctore, singur iubitor de suflete, 
singur iubitor de milostivire, Care vindeci în dar bolnavi 
şi răniţi, fii Doctorul loviturilor, al rănilor mele!'25 


Teol, 3, 37-46, 

Teol. 3, 46-69. Cf. cap. XVIII, n. 47. 

Euh. 2, 338. Cf. cap. XXVI, Iubirea, n. 16. 
Imn 45, 120-127. 

Imn 52, 149-153. Cf. cap. XVII, n. 43. 
Imn 46, 7-10. 

Altă dată, Simeon se roagă lui Dumnezeu ca E] să i Se arate: 


"Vezi-mă dintru înălţime, Dumnezeul meu, binevoieş- 
te a Te arăta şi a vorbi cu un sărman. Descoperă-mi 
lumina Ta deschizându-mi cerurile sau, mai curând, des- 
chide-mi sufletul şi sălăşluieşte-Te chiar acum în mine'24%, 


Sau se roagă lui Dumnezeu ca să-i trimită Duhul Său Cel Sfânt: 


"Vezi smerita mea inimă, vezi inima mea căită, ia 
aminte la mine, cel deznădăjduit, care mă apropii de 
Tine, Dumnezeul meu,-şi dintru înălţime dă-mi harul Tău, 
dă-mi Duhul Tău Dumnezeiesc, trimite-L după făgăduinţa 
Ta, fă-L să vină chiar acum asupra ucenicului Tău aşezat 
în foişor — o, Stăpâne, cu adevărat mai presus de orice 
îndeletnicire pământească, în afara întregii lumi — şi care 
Te caută, care aşteaptă Duhul Tău! Nu zăbovi deci Mi- 
lostive, nu-Ţi întoarce privirea Milosârde, nu uita pe cel 
care Te caută cu toată setea sufletului, nu mă lipsi de 
viaţă, deşi sunt cu totul nevrednic de ea, nu mă lepăda 
scârbindu-Te de mine, o, Dumnezeule, nu mă părăsi'25, 


De asemenea, Simeon se roagă ca Dumnezeu să strălu- 
cească asupra lui Lumina Sa: 


"O, Dumnezeul meu, care binevoieşti a ierta, Zidito- 
rule, măreşte asupra mea strălucirea Luminii Tale ne- 
apropiate, umplând de bucurie inima mea'26. 'Arată-mi 
din nou Lumina pe care lumea nu o poate primi, Lumina 
care scoate în afara lumii —- a luminii văzute din aer, a 
cerului simţit și a tuturor lucrurilor simţite - pe acela 
care o contemplă, o, Mântuitorul meu!'27. 


O altă rugăciune este rostită pentru ca el să poată împlini 
voia lui Dumnezeu: 


"Da, Păstorule milostiv, bun şi blând, care voiești 
mântuirea tuturor celor ce cred în Tine, milostiveşte-Te, 


„Imn 35, 1-7. 

„Imn 41, 7-16. 
26. 
27. 


Imn 45, 1-3. 
Imn 49, 68-71. 

auzi rugăciunea mea; nu Te mânia, nu-Ţi intoarce faţa de 
la mine, ci învaţă-mă să fac voia Ta, căci eu nu caut să 
fac voia mea, ci a Ta, spre a-Ţi sluji, Mult Milostive!'28 


Se roagă și pentru ca Hristos să nu-i ia harul Său, cu care a 
fost pecetluit. 


"Nu mă lepăda acum, nu-mi ascunde lumina feţei 
Tale, ca să nu mă acopere din nou întunericul, adâncul 
să nu mă înghită, cerul să nu se închidă din nou asupra 
mea'29. 


Simţămintele nevredniciei omeneşti fiind întotdeauna pre- 
zente la Simeon, scrierile sale conţin multe rugăciuni de căinţă 
şi de pocăinţă50. Am citat una în capitolul despre pocăință, dăm 
aici o alta, pe care Simeon o pune în gura unui călugăr: 


"Stăpâne, Doamne al cerului şi al pământului, ştiu că 
am păcătuit mai mult decât toată făptura omenească, 
mai mult chiar decât toate dobitoacele fără rațiune şi 
târâtoarele, sub ochii Tăi, Dumnezeul meu Cel înfricoșat 
şi neajuns, şi nu mai sunt vrednic să dobândesc vreo- 
dată milostivirea Ta. De aceea, nici n-aş mai fi îndrăznit 
să mă apropii sau să mă închin înaintea Ta, iubitorule de 
oameni Împărate, dacă n-aș fi auzit sfântul Tău glas spu- 
nându-mi: <Nu voiesc moartea păcătosului, ci să se 
întoarcă şi să fie viu> și încă; <Bucurie se face în cer, 
pentru un păcătos care se pocăieşte>. Şi mi-am amintit 
pilda fiului risipitor pe care Tu ai spus-o, Stăpâne, şi 
cum, întorcându-se, înainte ca el să ajungă aproape de 
Tine, Milostive, ai mers în întâmpinarea lui, ai îmbrăţişat 
grumazul lui şi l-ai acoperit de sărutări; pentru aceasta, 
aruncând încrederea mea în oceanul bunătăţii Tale am 
venit la Tine, în durerea şi întristarea şi deznădejdea 
inimii mele, împietrit şi greu rănit cum sunt, suspinând 
ca un ticălos din adâncul iadului nedreptăţilor mele. Dar, 


28. Imn 47, 69-75. 
29. Imn 49, 17-19. 
30. Cat. 23, 65-94. Cf. cap. IV, n. 28. 

începând de acum ţi făgăduiesc, Doamne, că atâta 
vreme cât îmi vei rândui să rămân în această viaţă, în 
acest trup; eu nu Te voi mai părăsi, nu mă voi mai 
întoarce înapoi, nu mă voi mai alipi de răutăţile deşarte. 
lar Tu, 'Dumnezeul meu, care “cunoşti neputința mea, 
micimea mea de suflet şi patimile învechite care mă 
tiranisesc şi mă zdrobesc, vino în ajutorul meu! Cad la 
picioarele Tale, nu mă părăsi, nu mă mai lăsa să fiu râsul 
şi batjocura vrăjmaşului, pe mine, care sunt de acum 
înainte slujitorul Tău, Preabunule'3l. 


La Simeon se află încă şi alte lămuriri asupra rugăciunii. 
Astfel, el spune că rugăciunea atrage Lumina Duhului52, că în 
timpul rugăciunii trebuie să fii atent la ocârmuirea inimii33, că 
rugăciunea trebuie să fie neîncetată3+. O astfel de rugăciune 
înlocuieşte rugăciunile la ore fixe, căci "cel care practică rugă- 
ciunea neîncetată a cuprins totul în această faptă şi nu mai are 
nevoie să laude pe Domnul de șapte ori ziua, seara, dimineaţa 
şi la prânz, dat fiind că el a săvârșit deja rugăciunile şi cântările 
datorate la vremea şi ceasul hotărât'35. 


El se roagă și pentru a afla un călăuzitor duhovnicesc: 


51 


"Doamne, Tu care nu voieşti moartea păcătosului, ci 
ca să se întoarcă şi să fie viu, Tu care Te-ai pogorât pe 
pământ tocmai spre a învia pe cei ce suspină și care sunt 
morţi prin păcat şi spre a-i face vrednici să Te vadă, pe 
Tine, Lumina cea adevărată, pe cât este cu putinţă omu- 
lui, trimite-mi un om care să Te cunoască, pentru ca slu- 
jindu-l şi supunându-mă lui din toate puterile mele, ca și 
Ţie, şi făcând voia Ta în a lui, să-Ţi plac Ţie, singurului 
Dumnezeu, și să mă învrednicesc și eu, păcătosul, de 
împărăţia Ta'35. 


. Cat. 30, 70-97. 
32. 
33. 
34. 
55. 
36. 


Cat. 9, 344-346. 
Cat. 18, 224-227. 
Cat. 27, 80. 

Cap. 3, 100. 

Et. 7, 437-445. 

În sfârşit, rugăciunea este o laudă către Dumnezeu, spre a 
Se descoperi şi uni cu noi: 


"Slavă ie, Celui ce ai binevoit să ni Te arăţi și să Te 
uneşti cu noi. Slavă Ţie, Celui care Te-ai descoperit nouă 
şi Te-ai făcut văzut pentru nemărginita Ta milostivire, Tu, 
Cel nevăzut după fire nici de puterile cerești. Slavă Ţie, 
Celui ce ai negrăită milă către noi şi ai binevoit ca, pen- 
tru pocăinţa noastră, să locuiești şi să umbli în noi'37, 


Un loc aparte trebuie să fie dat unui fel de rugăciune pe care 
Simeon o numeşte kpvnri) uedtrn, îndeletnicire sau lucrare 
tainică, termen care, în limbajul Părinților, desemnează în mod 
general o rugăciune mintală neîntreruptă, 'rugăciunea lui lisus" 
indeosebi ('Incov evxf) şi al cărei cuprins clasic este: "Doamne 
lisuse Hristoase, Fiul lui Dumnezeu, miluiește-mă'38. Totuşi nici 
expresia "rugăciunea lui lisus", nici textul acestei rugăciuni, cen- 
trată pe numele lui lisus, nu se întâlnesc în scrierile autentice ale 
lui Simeon39. Din diferite pasaje ale lui Simeon se poate vedea 
insă că el înţelegea prin această "îndeletnicire tainică" o rugă- 
ciune mintală constând din invocări repetate. Amintindu-și mai 
târziu de aceste exerciţii de rugăciune, Simeon le numește 'prac- 
tici tainice" (kpuntàs Epyaoiac)40. Astfel, în istorisirea sa autobio- 
grafică despre tânărul Gheorghe, de care am pomenit deja, Si- 
meon vorbeşte despre "mica recomandare'+! pe care Gheorghe 
o primise de la părintele său duhovnicesc şi care privea, proba- 
bil, felul de a se ruga, deoarece ea este deosebită de îndrumările 
de citire duhovnicească pe care părintele său duhovnicesc i-o 
recomandase de asemenea. În tot cazul, tânărul Gheorghe se 
inspira, în rugăciunile sale, dintr-un pasaj de la Marcul Ascetul, 
trăitor în sec. V42, unde se spune: 'Orbul care strigă şi spune: 
<Fiul lui David, miluieşte-mă!> este cel care se roagă în chip tru- 


37. Et. 11, 161-166. 

38. Acest text al rugăciunii lui lisus exista cel puţin încă din secolul al VI-lea 
în Palestina şi, se poate presupune, şi în Egipt. Cf. articolul meu Date du texte 
traditionnel de la ‘Prière de Jesus”, în "Messager de l'Exarchat du Patriarche 
Russe en Europe Occidentale”, nr. 7-8, p. 55-59, Paris, 1951. 

39, Cf. in această problcmă nota 2 a acestui capitol. 

40. Cat. 22, 278. 

41. Cat. 22, 30. 

42. Cat. 22, 47-51. 

pesc şi nu are încă cunoştinţă duhovnicească. Dar orbul de 
odinioară, redobândindu-şi vederea şi văzând pe Domnul, ne- 
maimărturisindu-L ca fiu al lui David, ci ca Fiu al lui Dumnezeu, 
I s-a închinat'45. Să notăm că această spusă a lui Marcu este 
socotită în literatura ascetică drept o mărturie de bază pentru 
"rugăciunea lui lisus". Tânărul, scrie Simeon, 


"mu făcu nimic altceva... decât să împlinească în 
fiecare seară, înainte de a se aşeza în pat, mica reco- 
mandare pe care i-o făcuse acest sfânt bătrân. Dacă, 
deci,. conştiinţa îi spunea: <Hai, mai fă câteva metanii, 
adaugă ceilalţi psalmi, repetă "Doamne miluieşte', încă 
mai poţi!> — el asculta cu bună inimă şi, fără a şovăi, ca şi 
cum Însuşi Dumnezeu i-ar fi spus, făcea toate acestea'44. 


Era deci o rugăciune în care "Doamne miluieşte', repetat de 
nenumărate ori, se unea cu citirea prelungită a psalmilor. 


“Astfel, în fiecare seară, lacrimile curgeau din ochii 
săi; el îşi înmulţea îngenuncherile, păzindu-şi picioarele 
unite, nemişcate de la locul lor, înălțând rugăciuni stărui- 
toare către Maica Domnului, cu suspine şi lacrimi; soco- 
tind că Domnul era de faţă trupeşte, el cădea la preacu- 
ratele Sale picioare şi, ca un orb, Îi cerea să aibă milă de 
el şi să-i dăruiască lumina ochilor minţii lui. În fiecare 
seară, rugăciunea lui se prelungea, ținând uneori până la 
miez de noapte, fără ca el să se odihnească sau să 
dovedească vreo neglijenţă cât de mică în timpul ru- 
găciunii sale, fără ca vreun mădular al trupului său să 
facă cea mai mică mişcare, fără chiar ca să-şi întoarcă 
sau să-şi ridice ochii, ci stătea, astfel, nemișcat, ca o sta- 
tuie sau un adevărat duh'45. 


Simeon termină astfel această descriere a rugăciunii lui 
Gheorghe: 


“intr-o zi, când se ruga, după obicei, în picioare și 
zicea: <Dumnezeule, milostiv fii mie păcătosului!> - cu 


43. MARCU ASCETUL, Despre Legea duhovnicească, cap. 11 (P.G. 65, 908 A). 
44. Cat. 22, 58-66. 
45. Cat. 22, 74-87. 

mintea mai curând decât cu gura, deodată asupra lui 
străluci din înălţime o lumină dumnezeiască îmbelşugată 
care umplu pe de-a-ntregul locul acela'46. 


Urmează descrierea vederii în extaz a Luminii despre care 
vom vorbi în capitolul "Vederea Luminii'47. Să subliniem aici că 
cuvintele rugăciunii sunt: "Dumnezeule, milostiv fii mie păcăto- 
sului', că ele sunt pronunţate mai curând cu mintea decât cu 
gura (TÔ voi piov îi TO or6uor) şi că aceste rugăciuni, deşi 
duhovniceşti, sunt însoţite sau precedate de eforturi fizice aspre 
(îngenuncheri, prosternări la pământ şi o nemişcare ce ajută la 
concentrare). Într-o descriere asemănătoare a viziunii unui tânăr 
călugăr48, tot “Doamne miluieşte' este repetat neincetat de acesta: 


"Am uitat locul unde mă aflam, cine eram și în ce 
parte, mulţumindu-mă să strig: <Doamne miluieşte> — 
aşa cum, reluându-mi cunoştinţa, m-am aflat că repetam. 
Dar cine era cel care vorbea, părinte, sau care făcea să 
se miște limba mea, eu nu ştiu... Dumnezeu ştie'4?,. 


Dar, aici aflăm ca început al acestui extaz rugăciunea Tri- 
saghionului, "Sfinte Dumnezeule”, pe care tânărul călugăr a spus-o 
numai de trei ori, ca ascultare faţă de părintele său duhov- 
nicesc, şi care a fost imediat urmată de vederea Luminii. Găsim 
la Simeon şi alte scurte rugăciuni, repetate de cincizeci de ori 
sub forma "Doamne iartă-mă, pe mine, păcătosul'50. Totuşi nu- 
mele lui lisus nu este menţionat explicit în aceste scurte rugă- 
ciuni, repetate. 

De altfel, expresia "îndeletnicire tainică" ia câteodată la 
Simeon sensul mai larg al unei spiritualităţi lăuntrice, opuse unei 
eviavii pur exterioare. Astfel, după ce menţionează aceste prac- 
tici exterioare: "postul, mortificările, ostenelile, nepieptănarea, 
lanţuri de fier, haina aspră, bătăturile la genunchi, culcatul pe 


46. Cat. 22, 88-91. 
47. Cf. cap. XVI, n. 2. 
48. ibid. n. 8. 

49. Cat. 16, 86-91. 
50. Ep. 2, 89. 

jos, culcatul pe paie şi toate mortificările trupului din această 
viaţă'51, Simeon spune: 


“Toate acestea sunt bune numai dacă merg bine şi 
exerciţiile îndeletnicirii voastre duhovnicești şi tainice 
(voepăc kai kpontis Epyaciac) cu cunoştinţă, înţelepciu- 
ne și înţelegere; dar dacă, în afara acestei îndeletniciri, 
vă trufiţi cu mortificările voastre și vă credeţi ceva, atunci 
când fără cea dintâi nu sunteţi nimic, vă asemănaţi 
cumva leproşilor, leproșilor acoperiţi de veşminte stră- 
lucitoare pentru a înşela pe cei care îi văd'52. 


Rugăciunea lăuntrică este opusă rugăciunii trupeşti şi aceasta 
de a doua trebuie să ducă la cea dintâi: 


“Ne rugăm în chip trupesc? (se întreabă Simeon). 
Aceasta pentru a nu da deloc prilej vrăjmașului să ne 
robească mintea şi spre a ajunge să concepem binele şi, 
lăuntric, să ne rugăm fără oprire şi continuu cu mintea'53. 


Concentrarea necesară minţii pentru o asemenea rugăciune 
este astfel descrisă de Simeon: 


"Cel care în deplină cunoştinţă de cauză a renunţat 
cu bucurie la toate lucrurile exterioare, la oameni, la 
bunurile vieţii, şi care a ajuns să le uite după ce a trecut 
zidul împătimirii de acestea, unul ca acesta devine ca 
străin lumii și tuturor celor ale ei; el își concentrează 
mintea şi nu mai are grijă decât pentru gândul şi 
pomenirea morţii; el nu mai gândeşte decât la judecată 
şi la răsplătire, el este cu totul prinsul acestora, pătruns 
de o frică negrăită prin asemenea gânduri şi prin cuge- 
tarea la ele'5%. 


Se poate deci spune că Simeon nu leapădă defel rugăciunile 
bisericeşti şi liturgice cu textele lor fixate de tradiție, dar ele îl 


51. imn 58, 349-353. 
52. imn 58, 354-361. 
53. Et. 7, 203-206. 
54. Cap. 5, 15. 

interesează mai puţin ca atare, ci indeosebi ca surse de pocăință 
personală şi de lacrimi, dacă sunt urmate cu atenţie şi frică de 
Dumnezeu. Scopul rugăciunii, fie ea la biserică sau singur în 
chilia monahală, fie că e vorba de o rugăciune de pocăință sau 
de slăvire a lui Dumnezeu, este întotdeauna pentru el iluminarea 
şi unirea dumnezeiască. O “indeletnicire tainică” și permanentă, 
un fel de rugăciune scurtă şi adeseori repetată cu mintea mai 
curând decât cu gura, pare totuși a fi la temelia vieţii sale duhov- 
niceşti, deşi el nu vorbeşte mult despre aceasta. Procedeele fizi- 
ce ajutând la concentrarea minţii sunt folositoare... Dar Simeon 
nu se limita numai la aceste scurte rugăciuni lăuntrice, ci în nu- 
meroasele rugăciuni pe care ni le-a lăsat, deosebit de grăitoare, 
de convingătoare, ne impresionează prin sinceritatea sa, prin 
trecerile sale bruşte de la cea mai adâncă pocăință la viziunile în 
extaz. Şi mai ales, el arată în rugăciunile sale că iubitorul de 
oameni Dumnezeu este gata să răspundă la chemarea păcătosu- 
lui şi să-l primească în Împărăţia Sa. Pe scurt, Simeon ne învaţă 
să ne rugăm prin exemplul său personal. 


VI 


CĂLĂUZIRE ŞI PATERNITATE 
DUHOVNICEASCĂ 


Sfântul Simeon Noul Teolog este socotit deseori un mistic 
care vorbea aproape numai despre stările duhovniceşti înalte, ca 
nepătimirea, dragostea, vederea Luminii, îndumnezeirea și nu 
avea prea. mult interes pentru căile şi mijloacele care duc la 
acestea, cum ar fi lepădarea de lume, pocăinţa, lupta împotriva 
patimilor, viaţa ascetică, în general, de care vorbeau îndeosebi 
Părinţii din vechime. O asemenea idee este cu totul inexactă, 
căci pentru Simeon, ca şi pentru înaintaşii săi, experienţa misti- 
că nu era decât încoronarea vieţii ascetice în Dumnezeu. De- 
sigur, accentul deosebit pus pe experienţa mistică înţeleasă ca 
experienţă conştientă este caracteristic pentru Simeon. Lupta 
ascetică ocupă însă, în scrierile sale un loc important şi chiar 
fundamental, deşi la acest capitol el poate părea mai puţin origi- 
nal şi ca urmând cu simplitate linia trasată de Părinţil. Trăsătura 
caracteristică a lui Simeon este grija de a nu separa efortul 
ascetic de viaţa mistică, trecând totdeauna de la una la alta. Fl 
acordă un rol deosebit de important călăuzirii sau, mai curând, 
paternităţii duhovniceşti. 

Pentru cel ce vrea să ducă o viaţă creştină şi să fie mântuit, 
nevoia de a avea un părinte duhovnicesc este un fapt pe care 
Simeon îl subliniază adeseori în scrierile sale. El însuși a avut un 
asemenea părinte duhovnicesc în persoana Sfântului Simeon 
Evlaviosul şi nu încetează de a mulţumi lui Dumnezeu pentru că 
i l-a trimis. 

“Îți mulţumesc că, văzând dorinţa mea arzătoare de 
a afla pe vreunul dintre sfinţii Tăi şi credinţa mea că 
datorită lui voi găsi milostivire la Tine, nu numai că ai 
făcut aceasta pentru mine, Preabunule, arătându-mi pe 
adevăratul Tău slujitor, vreau să spun pe fericitul şi sfân- 


1. Meritul lui W. VOLKER este acela de a fi atribuit în cartea sa un loc adec- 
vat învăţăturii ascetice a lui Simeon şi de a fi arătat afinitatea lui cu Părinţii 
dinainte, în acest domeniu. 

tul Simeon, și bineplăcându-Ţi ca să fiu iubit de el, ci şi 
încă alte mii de bunuri nenădăjduite mi-ai dăruit'7. 


Deci, mai ales pe experienţa sa duhovnicească personală îşi 
întemeiază Simeon convingerea despre nevoia de a avea un pă- 
rinte duhovnicesc. Astfel, el vorbeşte despre un păcătos care caută 


"un mijlocitor şi un ajutător, fiind incapabil să înain- 
teze singur ne-ruşinat, din pricina nenumăratelor păcate 
care îl necinstesc şi îl copleşesc'ă. 


Desigur, numai. Hristos poate mântui, dar El este Cel care 
arată pe părintele duhovnicesct şi spune: 


"Tine-te bine şi alipeşte-te de acest om, urmează-l, că 
el te va duce cu sine și te va curăţa'5. 


Simeon îl numește, de aceea, pe părintele său duhovnicesc 
"apostol şi ucenic'6 al lui Hristos şi spune într-o rugăciune către 
Hristos cu care îl aseamănă pe părintele său duhovnicesc: 


"Căci față de ajutorul și sprijinitorul meu, adică faţă 
de sfântul Tău ucenic și apostol, ca şi faţă de Tine Însuţi 
care m-ai plămădit, aveam sufletul plin de cinstire, de 
prețuire şi de dragoste, căzând la picioarele sale zi şi noap- 
te şi rugându-l stăruitor: <Dacă poţi ceva, ajută-mi!>, în 
încredințarea că tot ceea ce el voieşte, poate la Tine'?. 


Dar pentru ca Hristos să trimită un asemenea părinte, tre- 
buie să-l cauţi prin rugăciune fierbinte și în duh de pocăință. 


“Ascultă cu atenţie şi nu căuta să te îndreptăţeşti pe 
tine însuţi — se adresează Simeon unui creştin — ci sme- 
rește-te şi zi: <Doamne, Tu, care nu voieşti moartea pă- 
cătosului, ci ca să se întoarcă și să fie viu, Tu, care Te-ai 


2. Euh. 1, 19-25. 
3. Euh. 1, 252-255. 
4. Euh. 2, 52-73. 
5. Euh. 2, 73-75. 
6. Euh. 2, 129. 

7. Euh. 2, 160-165. 

pogorât pe pământ, tocmai ca să înviezi pe cei ce suspi- 
nă şi care sunt morţi prin păcat şi spre a-i face vrednici 
să Te vadă, Tu, Lumina cea adevărată, trimite-mi un om 
care să Te cunoască, atât pe cât este cu putinţă omului, 
pentru ca, slujindu-l şi supunându-mă lui din toate pute- 
rile mele, ca și Ţie, şi împlinind voia Ta în a lui, bine să-i 
plac ie, singurul Dumnezeu, şi să mă învrednicesc de 
Împărăţia Ta şi eu, păcătosul>"8. 


Este aici o oarecare identificare între Hristos şi părintele 
duhovnicesc, dar întotdeauna Hristos, "singurul Dumnezeu ade- 
vărat', e Cel care rămâne adevăratul Părinte. Numai Lui trebuie 
să I se deschidă cel ce se pocăiește, dacă încă n-a găsit un 
părinte duhovnicesc şi, în tot cazul, să nu alerge să caute pe 
alţii, când l-a aflat deja. Simeon sfătuieşte: 


"Nu merge ici şi colo în căutarea călugărilor renumiţi şi 
nu cerceta viaţa lor; dacă ai întâlnit, din mila lui Dumnezeu, 
un părinte duhovnicesc, spune-i lui lucrurile tale, numai lui; 
dacă nu, ei binet — de vreme ce vezi pe Hristos, îndreaptă 
neîncetat privirea ta către El şi socoteşte-L totdeauna sin- 
gurul cunoscător al mâhnirii şi al întristării tale'9. 


Simeon pare să admită aici o deschidere directă spre Hristos 
pentru cei care Îl văd deja, adică pentru cei care au atins o mă- 
sură înaltă a desăvârșirii, dar el condamnă totodată orice necre- 
dincioşie faţă de părintele duhovnicesc. Ascultarea faţă de el este 
de altfel calea spre desăvârşire, ea fiind aceea a lepădării de sine: 


"Cei care au pus bine temelia credinţei şi a nădejdii, 
cu frică şi cu cutremur, pe piatra ascultării de părintele 
lor duhovnicesc şi care zidesc fără şovăială pe această 
temelie a supunerii ceea ce li se poruncește, ca venind 
din gura lui Dumnezeu, aceştia reuşesc imediat să se le- 
pede de ei înşişi. Căci faptul de a face nu voia sa proprie, 
ci pe aceea a părintelui său duhovnicesc, spre a împlini 
porunca lui Dumnezeu și a se exercita în virtute, aduce 


8. Et. 7, 435-445. 
9. Et. 7, 399-405. 

atât lepădarea de sine cât şi moartea faţă de întreaga 
lume'10. 


Părintele duhovnicesc este un doctor care, cu multă răbdare 
şi, înainte de toate, cu dragoste, folosește, ca şi doctorul fizic, 
toate medicamentele şi mijloacele terapeutice spre a alina şi a 
tămădui bolile şi plăgile sufletului care sunt patimile şi păca- 
tele!!. Din partea sa, fiul duhovnicesc trebuie să descopere totul 
părintelui său. Simeon învaţă pe un tânăr monah: 


"Ascultă numai prevenirile părintelui tău, răspunde-i 
cu smerenie şi, ca lui Dumnezeu, spune-i gândurile tale, 
până la o simplă ispitire, fără a ascunde nimic, fără a 
face nimic în afara sfatului său nici în privinţa somnului, 
nici a băuturii sau a mâncării'12. 


Dragostea părintească leagă pe părintele duhovnicesc de fiii săi: 


"Voi sunteţi cu adevărat copiii lui Dumnezeu, pe care 
Dumnezeu v-a dat mie ca fii, rărunchii mei, ochii mei, voi 
sunteţi, pentru a vorbi ca Apostolul, mândria mea şi pe- 
cetea învăţăturii mele'13. 


Această legătură de dragoste este atât de puternică, încât un 
adevărat părinte duhovnicesc nu ar voi să fie mântuit singur, fără 
copiii săi. 


10. 


11 


"Şi am văzut pe un altul —- spune Simeon ca despre 
altcineva, vorbind despre sine -— care voia cu atâta râvnă 
mântuirea fraţilor săi, încât adesea el cerea din tot sufle- 
tul său, cu lacrimi arzătoare, iubitorului de oameni Dum- 
nezeu, sau să-i mântuiască cu el, sau să-l osândească și 
pe el cu ei, lepădându-se cu desăvârşire — într-un mod 
care imită pe Dumnezeu, acela al lui Moise însuşi — de a 
fi mântuit singur: căci, legat duhovnicește de ei prin 
dragoste sfântă în Duhul Sfânt, el chiar n-ar fi voit să 


Et. 4, 151-159. 


. Et. 6, 258-528. 
12. 
13. 


Imn 4, 25-30, 
Cat. 1, 167-170. 

intre în Împărăţia cerurilor dacă ar fi trebuit să fie des- 
părțit de ei'14. 


Şi el admiră puterea acestei dragoste: 


"O, legătură cu adevărat sfântă, o, putere negrăită, o, 
suflet cu simțăminte cereşti, sau mai bine spus plin de 
Dumnezeu şi ajuns la culmea desăvârşirii în dragostea 
de Dumnezeu, ca şi în cea a aproapelui!'15 


Altundeva, într-o cateheză scrisă după cât se pare la bătrâ- 
neţe, Simeon se vede ca un părinte care işi hrăneşte duhov- 
niceşte copiii: 


"Iată deci că v-am descoperit vouă, prietenilor mei, 
fraţilor mei, tainele ascunse în mine, căci văd deja apro- 
piindu-se, aproape sosind, sfârşitul vieţii mele... pentru 
ca să vă străduiţi să imitaţi, dacă nu pe altul, cel puţin pe 
acela care v-a născut și iubit din tot sufletul său, v-a 
hrănit din laptele cuvântului lui Dumnezeu şi v-a săturat 
din Pâinea cea vie, cel care v-a arătat cum să urmaţi 
calea mântuitoarelor porunci ale lui Dumnezeu'16. 


Simeon se roagă să fie primit împreună cu ucenicii săi în 
Impărăţia cerurilor pentru a contempla aici pe Hristos: 


"Şi printre cetele aleşilor, cu judecăţile Tale tainice, 
numără-mă împreună cu ucenicii mei, pentru ca toţi îm- 
preună să contemplăm slava Ta dumnezeiască și să ne 
bucurăm, o, Hristoase, de bunătăţile Tale cele negrăite'17. 


Epistolele lui Simeon tratează pe larg tema călăuzirii, mai 
ales a paternităţii duhovnicești. Astfel, se arată cu ce râvnă tre- 
buie să căutăm pe adevărații părinţi duhovnicești: 


"Să căutăm deci cu osteneală asemenea oameni, 
adevăraţi ucenici ai lui Hristos, şi cu durerea inimii şi 


14. Cat. 8, 56-64. 
15. Cat. 8, 64-67. 
16. Cat. 17, 117-125. 
17. Imn 14, 109-113. 

multe lacrimi să rugăm stăruitor pe Dumnezeu zile în şir, 
ca El să deschidă ochii inimilor noastre, ca să recunoaş- 
tem, dacă poate fi găsit, un asemenea om în această ge- 
neraţie stricată, pentru ca, aflându-l, să primim iertarea 
păcatelor noastre prin el, ascultând de hotărârile şi po- 
runcile sale din tot sufletul nostru; aceasta, deoarece 
unul ca acela, înțelegând poruncile lui Hristos, a devenit 
primitor al harului Său şi al darurilor Sale şi a primit de 
la Ei puterea de a lega şi a dezlega păcatele, fiind aprins 
de Duhul Sfânt'18. 


Într-o altă scrisoare, Simeon vorbeşte îndelung despre pater- 
nitatea duhovnicească, folosind imagini ale paternităţii fizice: 


“Noi te-am născut prin învăţătură, am suferit născân- 
du-te prin pocăință, te-am născut printr-o mare răbdare, 
cu dureri mari şi lacrimi zilnice, deși tu n-ai învăţat nimic 
din acestea'19. 


Simeon învaţă pe ucenicii săi ca un părinte şi astfel lanţul 
viu al tradiţiei devine cu adevărat personal: 


"Eu am voit să-ţi las aceasta, ca un părinte fiului său 
adevărat şi dorit, în chip de zestre şi de moştenire, pen- 
tru ca să nu gândeşti că acestea provin de Ia alţi strămoși 
sau bunici, ci ca venind de la ei mai întâi la noi prin suc- 
cesiune şi ca tu să socoteşti şi să primeşti ca al nostru 
ceea ce vine de la ei. Şi primind-o ca pe o moştenire pă- 
rintească, să ai, ca un fiu recunoscător, mai multă dra- 
goste pentru noi, care ne este datorată'20. "Şi aceasta 
este cel mai important: ca tu să nu fii, printr-o lepădare 
de noi, socotit ca lepădând şi defăimând pe Hristos şi să 
nu fii vinovat de această osândă groaznică'7!. 


Deci, acela care se leapădă de părintele său duhovnicesc, se 
leapădă de Hristos. Şi Simeon spune că, după cum cel care are 


18 
19 
20 
21 


. Ep. 1, 445-456. 
„Ep. 3, 1-3. 
„Ep. 3, 66-72. 

. Ep. 3, 78-80. 

oarecari bunuri materiale le lasă prin testament apropiaților şi 
prietenilor săi sau săracilor, la fel, 


“toţi aceia care au primit o harismă duhovnicească 
de la Dumnezeu trebuie să o transmită înainte de toate 
din belşug fiilor lor duhovniceşti, apoi prietenilor şi sluji- 
torilor pe care ei îi cunosc'22. 


Simeon este convins că Dumnezeu va trimite un adevărat 
părinte duhovnicesc celui care îl cere cu sinceritate: 


"Dacă Dumnezeu a dat pe Fiul Său la moarte pentru 
-ca noi să fim mântuiţi prin El, cum oare — când noi cerem 
să fie trimis sau, mai curând, să fie cunoscut și recunos- 
cut de noi adevăratul Său slujitor care ne va conduce 
spre mântuire şi ne va învăţa voile Sale — îl va ascunde 
de noi şi ne va lipsi de călăuză? Niciodată, nicidecum!'25 


Convingerea lui Simeon este întemeiată aici pe credinţa sa 
în lucrarea mântuitoare a lui Hristos. Prin întreaga osteneală a 
vieţii este rugat stăruitor Dumnezeu să ne arate un părinte du- 
hovnicesc, după cum arată Simeon: 


"Dacă deci vrei să te arăţi un ucenic adevărat, cre- 
dincios și ales al lui Hristos, arată o astfel de viaţă, săvâr- 
şeşte asemenea fapte, apropie-te în aşa fel și cere şi 
roagă stăruitor pe Dumnezeu prin milostenii, posturi şi 
rugăciune şi El va deschide ochii inimii tale şi vei vedea 
un astfel de părinte duhovnicesc şi tu, după cum Cor- 
neliu a văzut îngerul'24. 


Dumnezeu descoperă astfel de părinţi duhovniceşti și în tim- 
pul nostru, ca şi în vremurile vechi: 


“lată pentru ce, şi atunci, şi acum, Dumnezeu desco- 
peră apostoli, prooroci şi drepţi celor care sunt râvnitori 
şi iau aminte de ei înşişi şi aduc ostenelile lor şi săvâr- 
şesc binele'25. 


22. Ep. 3, 92-96. 

23. Ep. 3, 196-202. 
24. Ep. 3, 241-247. 
25. Ep. 3, 262-266. 

Simeon insistă deci asupra faptului că darurile lui Dum- 
nezeu nu sunt micşorate în timpul prezent; totul depinde de noi. 
Simeon cere să primim pe adevărații părinţi ca pe Hristos însuşi: 


“Trebuie deci să-i primim, o, fraţilor, ca pe Hristos 
însuşi, deoarece ceea ce se face faţă de ei trece la Stă- 
pânul nostru, Hristos Dumnezeu, şi Acesta şi-i apropriază 
şi socotește că El însuşi pătimeşte'26. "Fără părinte și 
învăţător duhovnicesc este cu neputinţă unui om de a 
păzi poruncile lui Dumnezeu, de a trăi bine şi fără pri- 
hană și de a fi mai presus de mrejele diavolului'27,. 


S-ar putea cita încă şi alte afirmaţii ale lui Simeon despre 
părinţii şi învățătorii duhovniceşti: cel care leapădă pe părinții 
vremii noastre se leapădă de Hristos şi de apostoli28; trebuie să-i 
primim ca pe Hristos pentru a-L vedea pe Însuşi Hristos29; cel 
care nu cinstește pe părintele său duhovnicesc nu este creştin30. 
Şi Simeon, pentru a trage concluzia finală, dă un sfat imediat: 


“Luând în considerare toate acestea, în tine însuți, o, 
copilul nostru duhovnicesc iubit, şi înțelegând deslușita 
și singura înlănţuire a lucrurilor, grăbește-te atâta vreme 
cât ai putere, nu numai în cuvânt, ci chiar prin faptele 
înseși, să devii creştin. Dobândeşte un părinte, dobân- 
dește un învăţător, dobândeşte un mijlocitor şi un solitor 
şi un chezaş înaintea lui Dumnezeu. Alipeşte-te prin 
dragoste și credință, prin frică şi dorinţă (de părintele 
duhovnicesc) ca de Însuşi Hristos, pentru ca să te uneşti 
prin el şi în el cu Hristos și să te arăţi părtaş şi impreună- 
moștenitor al slavei Sale veșnice şi al împărăției, cântân- 
du-l și slăvindu-L cu Tatăl Său şi cu Duhul Său Preasfânt'31. 


Dimpotrivă, după cum scrie Simeon într-o altă scrisoare, 


26. 
27. 
28. 
29. 
30. 
5]. 


"cei care n-au avut părinte, în nici un caz nu au de- 
venit fiii cuiva. Şi cei care nu au devenit fii, este vădit că 


Ep. 3, 321-324. 
Ep. 3, 462-466. 
Ep. 3, 610-623. 
Ep. 3, 754-760. 
Ep. 3, 770-789. 
Ep. 3, 824-834. 

nu sunt născuţi. Şi cei care nu sunt născuţi, nu au venit 
la existenţă. Şi cei care n-au venit la existenţă nu au 
intrat în lumea duhovnicească, ci, după cum cei care nu 
sunt născuţi trupeşte nu sunt în această viaţă, tot astfel 
cei care nu sunt născuţi duhovniceşte, nu sunt sau nu 
intră în lumea duhovnicească, adică în această Lumină 
minunată în care Dumnezeu îi călăuzeşte pe cei care 
cred în EI'32. “intunericul, focul și osânda veșnică aşteap- 
tă deci pe cei care sunt născuţi numai trupeşte, dar nu 
sunt născuţi duhovniceşte, şi aceasta potrivit hotărârii 
Domnului, Dumnezeului și Mântuitorului nostru lisus 
Hristos: <Dacă cineva nu se va naşte de Sus nu va intra 
în Împărăţia cerurilor>"33, 


Simeon înţelege deci cuvintele lui Hristos care, în general, 
sunt interpretate ca referiri la botez, ca raportându-se la naş- 
terea duhovnicească pe care o dă un părinte duhovnicesc fiului 
său54. Deci trebuie să avem un părinte duhovnicesc pentru a ne 
naşte de sus deoarece 


eee 


"după cum copiii născuți după trup nu sunt însămânţaţi 
fără tată, nici nu se nasc fără cel care îi seamănă, tot astfel 
este cu neputinţă pentru cel care n-are Duhul să se nască de 
sus... Şi după cum părintele trupesc dă naştere la fii de 
asemenea trupești, tot astfel un om duhovnicesc face 
duhovniceşti pe cei care vor să devină fiii săi adevăraţi'35. 


Dragostea părintească este trăsătura caracteristică a unui 
adevărat părinte duhovnicesc, dar numai la o persoană care a 
atins nepătimirea şi poartă toate roadele ei. O astfel de persoană 
poate folosi atunci diferite meșteşuguri pentru a-şi atinge scopul 
său pastoral. 


"Dacă acela care se preface că are virtutea spre a în- 
şela şi a pierde multe persoane este în realitate un 


32. Ep. 4, 103-109. 
33. Ep. 4, 111-115. 


34. Pentru atitudinea generală a lui Simeon în privința botezului, cf. cap. LX. 
35. Ep. 4, 121-126. 

ticălos care cade sub osânda lui Dumnezeu și a oame- 
nilor şi este disprețuit de ei, este limpede că cel care, 
urmând pilda vechilor Părinţi, se arată ca un personaj 
care, pentru mântuirea şi folosul multora, pretinde că 
simte oarecare patimă, deși el a dobândit nepătimirea, 
este vrednic şi fericit'36. 


Părintele duhovnicesc este un nou Moise, trimis de Dum- 
nezeu pentru a ne elibera de jugul Faraonului spiritual, diavolul, 
și din pământul păcatului, Egiptul. Simeon dezvoltă îndelung 
această temă în al 18-lea Imn al său. Pe părintele său duhov- 
nicesc, Simeon Evlaviosul, îl are el indeosebi în vedere”: 


"Cine m-a călăuzit şi m-a adus spre aceste bunătăţi, 
cine mi-a descoperit adâncul înșelăciunii lumii? Cine m-a 
despărţit de tatăl meu, de fraţii mei, de prietenii mei, de 
rudele mele, de plăcerile și de bucuria lumii? Cine mi-a 
arătat calea pocăinţei și a durerii în care am descoperit 
ziua cea neinserată?'58 (Este Simeon Evlaviosul). “Era un 
înger, nu un om;şi totuşi este un om; prin el lumea este 
batjocorită şi balaurul călcat în picioare şi diavolii 
tremură în prezenţa lui'39. 


EI l-a chemat pe Simeon să-l urmeze: "Vino, copilul meu, te 
voi călăuzi spre Dumnezeul!'40 Şi cum Simeon şovăia, părintele 
său duhovnicesc îi zise: 


"Aprinde un foc mare, ca să intru în mijlocul lui şi, 
dacă eu nu rămân fără arsură, nu mă însoţi!'+l "Acest 
cuvânt mă umplu de uimire - scrie Simeon - şi făcui 
ceea ce îmi poruncise. Şi flacăra ardea şi el stătea în 
mijloc, neatins, fără vătămare şi mă chema spre el! <Mi-e 
frică — zisei — stăpâne, eu sunt un păcătos!> El ieși, veni 
spre mine şi mă îmbrăţişă: <De ce ţi-e frică, spune-mi, 


36. Cat. 8, 6-11. 
37. Imn 18, 124-221. 
38. Imn 18, 124-129. 
39, Imn 18, 130-132. 
40. Imn 18, 137. 
41. Imn 18, 143-144. 

pentru ce te temi şi tremuri? Minunea este mare şi de 
temut, dar vei vedea încă mai mari>"'42. 


În sfârşit, pentru a învinge frica lui Simeon, învățătorul său 
duhovnicesc îl făcu să se apropie 


"şi el mă strânse în braţele sale și din nou mă sărută 
cu o sărutare sfântă (ți iuor yio) și el pe de-a-ntregul 
răspândi o mireasmă de nemurire. Eu am crezut, am ales 
să-l însoțesc şi am avut dorinţa să devin robul lui, numai 
al lui'43, 


Această relatare, poate simbolică, dar autobiografică în 
acelaşi timp, arată legătura strânsă de dragoste duhovnicească 
ce uneşte pe învăţător şi pe ucenic și cum această dragoste bi- 
ruieşte orice frică. Ea arată şi că pentru a alege un părinte 
duhovnicesc şi a-l urma, trebuie mai întâi să crezi în el. Urmează 
apoi o istorisire a ispitelor pe care le-a întâlnit Simeon, prigoana 
din partea lui Faraon şi a întregii sale armate şi cum "Moise" 
venea în ajutorul său și îl odihnea: 


“Şi îi spusei de asemenea: <Ei m-au văzut devenind 
lumină prin rugăciunile tale şi toţi s-au prefăcut în întu- 
neric şi iată-mă acum cu totul singur!> <- la seama — 
răspunse Moise - și nu te repezi la întâmplare... Vino, să 
fugim. Aşa porunceşte Dumnezeu, şi Hristos va lupta în 
locul nostru împotriva Egiptenilor!i> <- Să mergem, zisei, 
domnul meu, nu mă voi despărţi de tine, nu voi călca 
porunca ta, ci le voi păzi pe toate>"44, 


În Cateheza a 20-a, Simeon ne arată o altă trăsătură impor- 
tantă a vieţii duse sub conducerea unui părinte duhovnicesc, 
anume imitarea lui Hristos, împreună cu el. Simeon începe prin 
a insista asupra nevoii de a înălța rugăciune pentru ca Dum- 
nezeu să trimită un părinte duhovnicesc. 


42. Imn 18, 145-151. 
43. Imn 18, 156-160. 
44. imn 18, 217-224. 

"Frate, roagă stăruitor pe Dumnezeu, ca EI să-ți arate 
un om capabil să te conducă bine, pe care trebuie să-l 
asculţi ca pe Dumnezeu însuşi, împlinind fără şovăială 
tot ceea ce el îţi va spune, chiar dacă poruncile lui ţi-ar 
părea nepotrivite şi aparent vătămătoare'45. 


Duhul Sfânt este Cel care ne arată pe părintele duhovnicesc 
și trebuie să ascultăm chemarea Duhului şi să fim credincioşi 
celui pe care El îl trimite: 


"Și dacă harul insuflă inimii tale o încredere mare 
față de cel pe care tu îl aveai deja ca părinte duhov- 
nicesc, fă ceea ce el îţi spune şi te mântuieşti. Dar dacă 
Duhul Sfânt te trimite spre un altul, să n-ai nici cea mai 
mică şovăială... Şi tu, frate, fă deci cum ţi-am spus, şi 
află omul pe care Dumnezeu - fie în chip mistic, El 
însuşi, fie din afară, prin slujitorul Său — ţi-l va arăta. Ca 
și pe Hristos în persoană, astfel trebuie să-l priveşti şi să-i 
vorbeşti, astfel trebuie să-l cinsteşti, astfel trebuie să 
înveţi de la el ceea ce îţi este folositor'46. 


Ascultarea faţă de părintele duhovnicesc nu este deci abso- 
lută, ci inspirată de Duhul Sfânt. Sau, mai curând, ea trebuie să 
devină astfel numai după ce Duhul arată pe omul ce trebuie 
urmat. În acest caz, împreună cu părintele duhovnicesc şi 
urmând pe acesta, ucenicul trebuie să meargă unde este dus: 
într-un pământ străin, pe muntele Schimbării la Faţă, în mijlocul 
oraşelor. Şi totdeauna cu o credinţă neşovăitoare: 


"Dacă îl vezi mâncând cu desfrânatele, vameşii şi 
păcătoşii, nu gândi la nimic pătimaş şi omenesc, ci în 
toate nu cugeta decât că este nepătimaş şi sfânt şi la 
aceste cuvinte: <M-am făcut toate tuturor, ca pe toţi să-i 
câştig>. Şi cu acest gând, socoteşte-l ca milostivindu-se 
spre neputinţele omeneşti. Dar, chiar pentru ceea ce tu 
vezi cu ochii tăi, nu îi crede deloc; căci şi ei se înşală, 
după cum însumi am aflat din experienţă'47. 


45. Cat. 20, 45-50. 
46. Cat. 20, 50-62. 
47. Cat. 20, 80-87. 

Dacă ucenicul este invitat la masă, ca la Cină — întotdeauna, 
Simeon vorbește în această perspectivă evanghelică — el trebuie 
să accepte totul cu smerenie: să stea aşezat împreună cu in- 
văţătorul, să lase să i se spele picioarele 


"pentru a învăţa... frumuseţea sublimă a smereniei 
care ne îndumnezeieşte (0sonotov) și a culege prin aceasta 
mai mult folos, dacă tu o faci cu ştiinţă, decât dacă ai 
spăla tu picioarele părintelui tău'48. 


Totuși, sunt limite pe care nu este de folos a le depăşi: 


"Dar, a te rezema pe pieptul părintelui tău, aceasta 
nu este bine pentru tine; cu adevărat, chiar dacă Ioan în 
marea sa dragoste, și-a luat această libertate faţă de 
Hristos, ca faţă de un om, totuşi şi el, împreună cu toţi 


ceilalţi, primi porunca de a se numi pe sine slugă netreb- 
nică atunci când ar fi împlinit toate'49. 


Tot astfel, ucenicul trebuie să-şi urmeze părintele duhovni- 
cesc în pătimirea sa, în închisoare, în moartea sa, să-l îngroape 
în mormântul său: 


'Tii încredinţat că el se apropie de Dumnezeu cu 
mare îndrăzneală, chiar dacă tu ai aşezat trupul său în 
mormânt; cheamă fără şovăială mijlocirea sa, el te va 
ajuta în lumea aceasta, te va păzi de orice potrivnicie, te 
va întâmpina la ieşirea din trupul tău şi îţi va pregăti un 
lăcaș veșnic"50. 


În sfârşit, el trebuie să-l urmeze pe învăţător în Cincizecime: 


"Căci acum se va pogoń şi asupra ta aceeaşi putere 
a Duhului Preasfânt, nu într-o arătare sensibilă sub formă 
de foc, nici cu zgomot mare și vânt puternic — căci pen- 
tru necredincioşi s-au făcut acestea toate, pe atunci — ci 
sub forma unei Lumini înţelegătoare, ce se va arăta 


48, Cat. 20, 116-119. 
49. Cat. 20, 125-129, 
50. Cat. 20, 155-160. 

minţii tale cu o mare linişte şi bucurie: ceea ce precede 
veşnica şi cea dintâi Lumină și reprezintă o rază și o 
strălucire a fericirii nesfârşite'3!. 


Se poate deci spune că pentru Simeon, părintele duhov- 
nicesc este o ființă harismatică, chipul viu al lui Hristos, Însuşi 
Hristos. A asculta de el înseamnă a-L imita pe Hristos în întrea- 
ga Sa viață pământească, a trăi marile momente ale Evangheliei: 
Schimbarea la Faţă, pătimirea, moartea şi Învierea. Şi chiar din- 
colo de viaţa pământească a lui Hristos, în Cincizecime, care se 
reproduce lăuntric în fiecare creştin adevărat cu o putere ne- 
micșorată, din timpurile apostolilor. Duhul Sfânt trimite pe părin- 
tele duhovnicesc ca urmare a căutărilor și a rugăciunilor noastre 
stăruitoare. Părintele duhovnicesc ne naşte spre viaţa duhov- 
nicească; fără el noi nici măcar nu suntem născuţi pentru viaţa 
veșnică. El ne călăuzește şi ne uneşte cu Hristos. În alegerea sa, 
ca şi în credincioşia faţă de el, se îmbină libertatea omului şi un 
răspuns necondiţionat la chemarea dumnezeiască. Dragostea 
părintească uneşte pe părintele duhovnicesc cu fiii săi. 


51. Cat. 20, 165-172. 


VII 
SFÂNTA EUHARISTIE 


Taina Sfintei Euharistii, centrală în viaţa Bisericii încă de la 
începuturile sale şi a cărei teologie este exprimată în anaforalele 
vechilor liturghii, a aflat repede un loc important în scrierile 
Părinților. Fără a i se consacra tratate dogmatice aparte având un 
caracter sistematic, Taina Euharistiei a devenit obiect de medi- 
taţii evlavioase şi de cugetări teologice pentru mari teologi ai 
Bisericii, ca Sfântul Ignatie al Antiohiei, Sfântul Irineu al Lyo- 
nului, Sfântul Chiril al Ierusalimului, Sfântul Grigorie de Nyssa, 
Sfântul loan Hrisostom mai ales, Sfântul Chiril al Alexandriei și, 
în sfârşit, Sfântul loan Damaschin (menţionăm numai pe Părinţii 
greci). Euharistia este tratată la ei în cadrele generale ale tainei 
mântuirii și după importanţa sa pentru viaţa creştină. Dar, dacă 
privim literatura specific monahală, ascetică şi chiar mistică, 
vedem că locul dedicat Euharistiei, împărtăşirii cu Trupul şi 
Sângele lui Hristos şi importanţa ei pentru viaţa duhovnicească, 
este relativ restrâns. Nu pentru că vechii călugări nu se împăr- 
tăşeau decât arareori, dimpotrivă, avem numeroase mărturii do- 
vedind că monahii, chiar anahoreţii, se împărtășeau în fiecare zi, 
în anumite regiuni în tot cazul, sau cel puţin o dată pe săptă- 
mână!. Dar spiritualitatea lor era axată mai curând pe rugăciune 
şi asceză şi lor nu prea le plăceau discuţiile teologice. Astfel, în 
Cuvintele Părinților pustiei, in Scara Sfântului loan Scărarul, 
aceste două monumente ale spiritualităţii monahale, împărtă- 
şirea este arareori menţionată şi, mai curând, în treacăt. Sfântul 
Isihie Sinaitul reprezintă o excepţie. El are o frumoasă pagină 
asupra legăturii dintre impărtăşire şi paza inimii?. Sfântul Si- 
meon Noul Teolog este poate primul dintre scriitorii ascetici care 
pune Euharistia şi împărtăşirea în centrul căii către Dumnezeu. 
De unde rezultă importanţa ei. În esenţă credincios tradiţiei Pă- 
rinţilor, el vorbeşte despre ea pe larg în scrierile sale cu o origi- 
nalitate care îi este proprie. Încercăm să expunem deci învă- 


1. Cf. Sfântul Vasile, Ep. 93 (PG 32, 484B); Rufin, Hist. Mon., 7 (PL 21, 418D). 
2. Hesychius, De temperantia, Centuria |, 100 (PG 93, 15124A). 

ţătura 


sa asupra împărtăşirii şi a aplicaţiilor ei practice fără a o 


sistematiza prea mult. 

Ideea fundamentală a lui Simeon privind Euharistia este 
aceasta: împărtăşirea cu darurile euharistice ne alipeşte Trupului 
lui Hristos, născut din Fecioara Maria, ca şi Bisericii, care este, 
de asemenea, Trupul Său şi dă indumnezeire celor care se 
împărtăşesc cu vrednicie şi cu credinţă. 


(Hristos) "o dată devenit înrudit nouă prin trup ne-a 
făcut părtaşi Dumnezeirii Sale şi ne înrudeşte pe toţi cu 
El... De altfel, Dumnezeirea la care ne facem părtaşi prin 
această împărtăşire nu este divizibilă în părţi separate; 
urmează în mod necesar că şi noi, o dată ce am partici- 
pat la ea în adevăr, suntem nedespărţiţi în Duhul Cel 
Unul, formând un singur trup cu Hristos"3. 


Este o încorporare permanentă: 


"Această Taină deci n-a devenit proprie numai lui 
Hristos, la început, numai o dată în lume, ci ea s-a împlinit 
în fiecare din sfinţii de altădată şi se realizează neîncetat 
până acum. Primind cu adevărat Duhul Stăpânului şi 
Dumnezeului nostru, devenim părtaşi la Dumnezeirea Sa 
şi la firea Sa; şi mâncând Trupul Său Preacurat, vreau să 
spun Dumnezeieştile Taine, devenim în realitate cu totul 
alipiţi şi înrudiţi Lui'4. 


Pentru a arăta întreaga realitate a acestei încorporări, Si- 


meon 


U $ bi 


face referire la Eva: 


"După cum Eva a fost din carnea și din osul lui 
Adam, în aşa fel că cei doi formară un singur trup, tot 
astfel Hristos Însuși, dându-Se nouă în împărtăşanie, ne 
dă din propriul Său Trup şi din oasele Sale... chiar aceasta 
ne dă E! spre mâncare; prin această impărtăşire El ne 
face pe noi una cu Sine'5. 


„Et. 1.6, 76-82. 
. Et. 1.3, 79-86. 
„Et. 1.6, 136-144, 

Datorită impărtăşirii avem în noi pe Dumnezeu întrupat 
întreg, dar este o unire duhovnicească și Hristos nu Se naşte 
trupeşte din noi, ca din Maica Domnului, prin trupul căreia noi 
ne putem împărtăşi din Hristos. 


“Acest Trup Preacurat pe care Hristos l-a împrumutat 
din fecioreştile sângiuri ale Mariei, Maica Domnului cea 
Preacurată, din care El S-a născut trupeşte, El ni-l dă ca 
hrană şi când noi cei credincioşi îl mâncăm, noi, care 
mâncăm cu vrednicie acest Trup care este al Său, avem 
în noi în întregime pe Dumnezeul întrupat, Domnul nos- 
tru lisus Hristos, deopotrivă Fiu al lui Dumnezeu şi Fiu al 
Preacuratei Fecioare Maria... Şi aceasta, fără a-și avea 
obârşia în noi, sau a Se naşte din noi trupeşte, apoi a Se 
despărţi de noi. Căci nu după trup ÎI înţelegem a fi în noi, 
ca un nou-născut, ci El este netrupeşte în trup, ameste- 
cat fiinţei noastre şi naturii noastre într-un chip de 
negrăit; şi El ne îndumnezeieşte din faptul că noi sun- 
tem încorporaţi în El, trup din trupul Său şi os din oase- 
le Sale'6. 


Această încorporare reală, dar în acelaşi timp duhovni- 
cească, Taina Euharistiei, este după Simeon marea Taină a lui 
Dumnezeu: 


"lată ceea ce este cea mai mare înfăptuire în noi prin 
iconomia Sa negrăită şi nespusa Sa milostivire; astfel este 
Taina plină de toată înfricoşarea pe care ea o inspiră'?. 


Astfel, Simeon vorbeşte de dublul caracter al împărtăşirii cu 
harul Dumnezeirii și cu Trupul luat din Fecioara Maria: 


"Harul Duhului, altfel spus, focul Dumnezeirii, 
aparține Mântuitorului şi Dumnezeului nostru prin fire şi 
fiinţă; dar Trupul Său n-are aceeaşi origine, căci el pro- 
vine din sfântul şi preacuratul trup al Maicii Domnului, 
din sângele ei lipsit de orice întinăciune; primindu-l de la 


6. Et. 1.10, 55-72. 
7. Et. 1.10, 72-74. 


SFÂNTA EUHARISTIE 107 


ea, El şi l-a însuşit... Ca urmare, Fiul lui Dumnezeu și al 
Preacuratei Fecioare impărtăşește sfinţilor, venit din firea 
şi din fiinţa Părintelui Său împreună-veșnic, harul Du- 
hului... adică Dumnezeirea... şi, luat din firea şi din ființa 
celei care l-a născut în mod real..., El le dă Trupul pe care 
l-a primit din ea'8. Deci: “Trupul Domnului este trupul 
Maicii Domnului; și împărtășindu-ne de însuşi Trupul 
îndumnezeit al Domnului, mărturisim şi credem că ne 
împărtăşim de viaţa veşnică, dacă nu îl mâncăm cu ne- 
vrednicie şi, în acest caz, spre osânda noastră'?. 


Simeon revine adesea la această înrudire trupească cu 
Hristos ca decurgând din împărtășire, dar el crede că este nece- 
sar să o însoţească de precizări teologice pentru a evita orice 
interpretare falsă. Astfel, zicând că 


"toţi cei care cred în [Hristos se inrudesc cu El în 
Duhul lui Dumnezeu și formează un singur trup'10 şi "ast- 
fel alipiţi şi uniţi cu El duhovnicește, noi vom fi fiecare în 
El un singur Duh şi un singur trup deopotrivă, din faptul 
că mâncăm trupeşte Trupul Său şi bem Sângele Său'l!, 
Simeon precizează: "Una, zic, nu după persoană, ci după 
firea Dumnezeirii şi a omenităţii; după firea dumne- 
zeiască, fiindcă şi noi devenim dumnezei prin adopţiune 


(BEoe); ...după firea omenească, deoarece suntem 
rudele Sale și fraţii Săi'12. 


Simeon spune chiar că credincioşii care se împărtăşesc cu 
Trupul şi Sângele lui Hristos sunt dinainte hotărâți mântuirii: 


“inainte de veci (Dumnezeu) a hotărât ca cei care vor 
crede în El şi care vor fi botezați în Numele Său, adică în 
Numele Tatălui și al Fiului și al Sfântului Duh, care vor 
mânca Preacuratul Trup al Fiului Său și vor bea Scump 


„Et 1. 10, 123-135 
„Et. 1.10, 170-175. 
„Bt. 2.7, 167-169. 
„Bt. 2.7, 184-187. 
„Bt. 2.7, 193-200. 

Sângele Său, să fie îndreptaţi, adică eliberaţi şi slăviţi, 
împărtăşindu-se de viaţa veşnică'15. 


Darurile euharistice sunt bunătăţile veşnice pregătite de 
Dumnezeu celor care Îl iubesc: 


“Ele nu sunt mărginite într-un loc, ascunse în oare- 
care adânc, reţinute la marginile pământului sau ale 
mării; ele sunt la îndemâna ta și înaintea ochilor tăi. Care 
sunt ele? Împreună cu bunătăţile care sunt păstrate în 
ceruri, înseși Trupul și Sângele Domnului nostru lisus 
Hristos, pe care în fiecare zi le vedem, le mâncăm şi 
bem, constituie, fără nici o îndoială, aceste bunătăţi; în 
afară de aceasta, tu nu vei putea găsi în nici o parte abso- 
lut nimic care să merite acest nume, chiar dacă vei 
străbate întreaga zidire'14. 


Numai prin experienţă se poate înţelege aceasta: 


"Dacă vrei să ştii în ce măsură spun adevărul, fă-te 
sfânt prin împlinirea poruncilor lui Dumnezeu şi apoi 
împărtăşește-te cu Sfintele Taine; atunci tu vei cunoaşte 
puterea exactă a afirmaţiei'!5. 


Legătura strânsă între împlinirea poruncilor lui Dumnezeu şi 
împărtășanie, ca şi importanţa ei în viaţa duhovnicească sunt 
exprimate cu tărie în aceste cuvinte ale lui Simeon. Dar prevă- 
zând că afirmaţiile sale ar putea provoca îndoieli şi să pară 
exagerate, Simeon adaugă: 


13. 
14. 
15. 
16. 


"Nu-ţi lua de model pe iudei, ca să murmuri şi să 
spui: <Această pâine nu este pe taler şi acest vin, în 
potir? Noi le vedem în toate zilele, mâncăm din ele şi 
bem din ele. Deci cum spune acesta că bunătăţile pe 
care ochiul nu le-a văzut, urechea nu le-a auzit și la inimă 
de om nu s-au suit sunt chiar acestea?>'16 


Et. 2.7, 260-265. 
Et. 5, 430-437. 
Et. 3, 438441. 
Et. 3, 456-461. 

Şi el răspunde că pentru a recunoaște această Taină trebuie 
să fii atras de Dumnezeul”. 


impărtăşania este învierea spre viaţă veşnică: 


"Participarea la Sfintele şi Preacuratele Taine este 
viaţa veșnică: și cei care au viaţă veşnică sunt cei pe care 
Domnul îi va învia în ziua cea de apoi'l8, 


Întemeindu-se pe cuvintele Domnului, Simeon compară uni- 
rea pe care ne-o dă împărtășania cu aceea pe care o au Tatăl şi 
Fiul între Ei: 


"Fiul lui Dumnezeu dezvăluie pe faţă că unirea pe 
care vom fi realizat-o cu El prin împărtășire este aseme- 
nea cu unirea și viața pe care El o are cu Tatăl Său. Cu 
adevărat, după cum EI este unit prin fire cu propriul Său 
Dumnezeu şi Tată, tot astfel, spune EI, şi noi, după har, 
mâncând Trupul Său şi bând Sângele Său, suntem uniţi 
cu El și trăim în EI'19. 


Este pogorârea permanentă a Fiului. 


"Dar pentru a nu lăsa să se creadă că totul se reduce 
la pâinea văzută, Hristos spune în mod precis în diferite 
rânduri: <Eu sunt Pâinea care se pogoară din cer>. Şi El 
n-a spus care s-a pogorât, căci aceasta arată faptul de a 
se fi pogorât o dată. Dar ce? Cea <care se pogoară>, 
spune El, adică cea care se pogoară neîncetat şi întot- 
deauna în cei care sunt vrednici, cea care se oferă acum 
în tot ceasul'20, 


Astfel, Simeon insistă mult asupra caracterului duhovnicesc 
al împărtășaniei: 


"Aceasta pentru ca tu să nu bănuieşti nimic trupesc 
şi să nu concepi nimic pământesc, ci pentru ca să vezi 


„Et. 3, 466-469. 
„Et. 5, 495-497. 
„Et. 3, 506-511. 
„Et. 3, 512-517. 

cu ochii minţii că această pâine atât de mică, această 
smerită fărâmătură este îndumnezeită (Bsoroindetoov) şi 
devine pe de-a-ntregul asemănătoare cu Pâinea care se 
pogoară din cer şi care este Dumnezeu adevărat, pâine 
şi băutură de viaţă nemuritoare; în acelaşi fel tu vei evita 
să rămâi în necredinţă şi să-ţi aţintești toate simţurile tale 
numai la pâinea văzută, căci tu vei mânca atunci nu 
pâinea cerească, ci numai pe cea pământească şi vei fi 
lipsit de viaţă pentru că nu ai mâncat duhovniceşte pâi- 
nea cerească"?! , 


Numai împărtăşirea conştientă cu Trupul îndumnezeit este 
cea care dă viață. 


"Cui nu-i foloseşte (trupul) la nimic? Celor care afir- 
mă că Hristos este un om pur şi simplu, nu şi Dumnezeu. 
În acest caz, tu, credinciosule, dacă te împărtășeşti 
numai cu pâinea — şi nu cu Trupul îndumnezeit, cuge- 
tând că tu primeşti întreg pe Hristos însuşi - cum oare 
nădăjduiești să primeşti de la El şi să ai în mod foarte 
conştient (evou6014Tnc) viaţa în tine, atunci când Domnul 
spune: <Trupul nu folosește la nimic. Duhul este Care dă 
viaţă>. În mod real, Duhul este Cel care cu adevărat este 
hrana şi băutura, Duhul este Cel care preface pâinea în 
Trupul Domnului. În mod real, Duhul este Cel care ne 
curăţeşte şi ne face să ne împărtăşim cu vrednicie cu 
Trupul Domnului"22. 


Prefacerea Darurilor euharistice prin Duhul în Trupul și 
Sângele Domnului pe deplin îndumnezeite este afirmată aici de 
Simeon. 

Euharistia este hrana pe care ne-o dă Dumnezeu: 


"Astfel Se poartă... Dumnezeu, minunatul nostru 
Stăpân, cu slujitorii Săi, cu fiii Săi după dragoste și după 
har, căci Se dă lor El însuşi, Pâinea care se pogoară din 
cer şi dă viaţă lumii; din El şi cu El ei se hrănesc neîn- 


21. Et. 3, 528-537. 
22. Et. 3, 538-551. 

cetat pe săturate şi se pregătesc pentru viața veşnică 
prin această împărtăşanie care îi sfințeşte deopotrivă 
trup şi suflet'25. Mai mult decât atât, "Pâinea cerească 
este însăși hrana îngerilor, din care se hrănesc toate pu- 
terile nemateriale din ceruri spre a fi însufleţite de o viață 
nepieritoare'24. 


Euharistia este Lumina, ca de altfel tot ce se referă la Dum- 
nezeu: 


"Lumină, lisus Hristos, Mântuitorul şi Împăratul uni- 
versului; Lumină, pâinea Preacuratului Său Trup; Lu- 
mină, potirul Sângelui Său Preascump'25. 


Deci trebuie să vedem această Lumină a Dumnezeirii în 
Sfintele Daruri pentru ca împărtășşirea lor să fie adevărată: 


"Nu numai în pâinea şi în vinul împărtăşaniei ne sunt 
date lăsarea păcatelor şi participarea la viaţă, ci în Dum- 
nezeirea care le însoţeşte şi în mod tainic se amestecă 
cu ele, fără a se confunda. Spun în mod tainic, deoarece 
Dumnezeirea nu este descoperită tuturor, ci celor care 
sunt vrednici de viaţa veşnică şi ea face pe cei care o văd 
fii ai luminii şi fii ai zilei; căci cei care nu văd lumina în 
pofida clarităţii strălucirii sale, aceştia sunt aşezaţi în 
întuneric'26. 


Slava lui Dumnezeu se descoperă cu prilejul împărtășaniei, 
altfel aceasta nu ar ajunge pentru lăsarea păcatelor: 


"Dar că botezul singur nu ajunge pentru mântuirea 
noastră - spune Simeon făcând o comparaţie între cele 
două Taine, atribuind o mai mare importanţă împărtă- 
şaniei — şi că părtăşia la Trupul lui lisus Dumnezeu și la 
Sângele Său preascump este încă mai adaptată scopului 
şi mai necesară pentru noi, ascultă dovada care urmea- 


23. Et. 4, 285-291, 
24. Et. 4, 691-694. 
25. Teol. 5, 150-152. 
26. Et. 10, 189-197. 

ză... <Cel care mănâncă Trupul Meu şi bea Sângele Meu 
rămâne în Mine și Eu în el>. Când aceasta se împlinește 
și am fost botezați duhovnicește prin Duhul Preasfânt... 
şi Cuvântul întrupat a locuit în noi ca Lumină, datorită 
părtăşiei noastre la Trupul Său Preacurat şi la Sângele 
Său, atunci noi am contemplat slava Sa ca aceea pe care 
Fiul Cel Unul o primeşte de la Tatăl Său. De îndată am 
fost născuţi... prin El şi de la El, duhovniceşte, când El a 
locuit trupeşte în noi și noi ne-am stabilit în mod con- 
ştient lăcaşul nostru în El, atunci, chiar în acel moment, 
chiar în clipa când aceasta s-a produs, noi am contem- 
plat slava Dumnezeirii Sale, slavă ca aceea pe care Sin- 
gurul Fiu o primeşte de la Tatăl Său, adică aşa cum nu o 
are nimeni altcineva, nici înger, nici om. După cum Tatăl 
este unu, unu deopotrivă este Fiul Său Singurul Născut, 
una deopotrivă slava Lor a amândurora care este insem- 
nată şi descoperită tuturor acelora către care binevoieşte 
Hristos, prin Duhul care purcede din Tatăl'27. 


Cei care se împărtăşesc fără a avea conştiinţa acestui har nu 
se fac părtaşi Dumnezeirii lui Hristos. 


"Cei care mănâncă Trupul Său şi beau Sângele Său 
au viaţa veşnică, potrivit cuvântului Său dumnezeiesc. 
Când noi care mâncăm din ele nu simţim altceva decât 
atunci când luăm hrana materială, şi nu luăm cunoștință 
de o altă viaţă, atunci noi am primit pâine pur și simplu, 
şi nu pe Dumnezeu în acelaşi timp'28. 


Dumnezeirea este percepută cu ochii sufletului: 


“Dacă Hristos este Dumnezeu și om, Sfântul Său 
Trup nu este numai Trup, ci Trup şi Dumnezeu în chip 
nedespărţit şi, în acelaşi timp fără amestecare; văzut în 
trup, altfel spus în pâine, pentru ochii trupului, El este 
nevăzut în Dumnezeirea Sa pentru ochii trupului, dar 
perceptibil pentru ochii sufletului. De aceea El spune 


27. Et. 10, 448-470. 
28. Et. 10, 758-764. 

într-alt loc: <Cel care mănâncă Trupul Meu şi bea Sân- 
gele Meu rămâne întru Mine și Eu întru el>. Şi El n-a spus: 
El rămâne în ei și ei în El, ci în <Mine>, adică în slava 
Mea, în lumina Mea, în Dumnezeirea Mea'29. 


Hristos este deci în două firi, dumnezeiască şi omenească, 
prezent în Darurile euharistice şi în împărtăşirea lor. După cum 
Simeon repetă în nenumărate rânduri, acesta este un fapt 
conştient: 


'În aceste condiţii, dacă toate acestea se petrec în noi, 
după părerea noastră, fără ca noi să avem nici cunoștință, 
nici conştiinţă, cine ar putea să deplângă, după cum merită 
ea, inconștienţa noastră? Nimeni, într-adevăr'30. 


Simeon declară fericiţi pe aceia care în fiecare zi se împăr- 
tășesc cu cunoștință: 


"'Fericiţi cei care se hrănesc în fiecare zi din Hristos, 
cu această contemplaţie şi cunoştinţă, ca proorocul Isaia 
din cărbunele înroșit, căci ei vor fi curăţiţi de toată în- 
tinăciunea sufletului și a trupului'5l. 


El insistă de altfel îndelung asupra caracterului dublu al 
împărtășşaniei, simţit și duhovnicesc, şi spune că numai împăr- 
tăşirea conştientă este cea reală şi corespunde celor două firi ale 
lui Hristos. El opune astfel pâinea și vinul simţite darurilor 
duhovnicești (opunând de asemenea Euharistia celorlalte slujbe 
ale Bisericii): 

"În loc de masă încărcată de feluri de mâncare îm- 
belşugate, mulţumeşte-te - spune ei în a sa Cuvântare 
etică <Despre sărbători> - cu pâinea cea vie, nu numai 
cu cea care este simțită și aparentă, ci cu cea care, în 
chip simţit şi prin el (acest chip), a devenit pentru tine şi 
îți e dată ca simțită: însăși Pâinea care se pogoară din cer 
şi care dă viaţă lumii, în care cei care o mănâncă nu află 


29. Et. 10, 764-773. 
30. Et. 10, 774-775. 
31. Et. 10, 790-793. 

numai hrana, ci viaţa și o viaţă care îi învie ca din morţi. 
lată pentru tine o bucurie şi o hrană de care nu te saturi 
niciodată și care nu se sfârșesc. Şi ca vin, nu mai este 
acest vin văzut (care îţi trebuie), ci acela care este vin în 
aparenţă, dar în duh Sângele lui Dumnezeu, Lumină ne- 
grăită, dulceaţă nespusă, veselie veșnică; acela, dacă îl 
bei întotdeauna cu vrednicie, te va păzi de sete pentru 
veşnicie, numai ca tu să-l bei cu cunoștința inimii, 
indreptând către pace puterile sufletului'32. 


Conștienţa este cu adevărat condiţia eficacităţii împărtăşirii: 


'Dacă este cu conștienţă și cunoștință, tu te îm- 
părtăşeşti cu vrednicie; dacă nu, tu mănânci şi bei cu 
totul în chip nevrednic. Dacă într-o contemplare curată tu 
te-ai împărtăşit de ceea ce ai luat, iată-te devenit cu ade- 
vărat vrednic de o asemenea masă; la fel de bine, dacă 
nu vei fi vrednic, nu vei fi îimpreunat nici unit în nici un 
fel cu Dumnezeu. Să nu-și inchipuie cei care se împăr- 
tășesc cu nevrednicie cu Sfintele Taine, că acestea în 
chip automat îi împreună şi îi unesc cu Dumnezeu ne- 
văzut; căci aceasta nu li se va întâmpla în nici un fel și 
nu au nici o putință ca aceasta să li se întâmple. Cu 
adevărat, numai aceia - care, împărtășindu-se de Trupul 
Dumnezeiesc al Domnului devin vrednici și de desco- 
perire prin contactul intelectual cu Dumnezeirea ne- 
văzută, care văd şi mănâncă cu ochiul şi cu gura minţii — 
cunosc că bun este Domnul; aceștia nu mănâncă numai 
pâinea simțită într-un mod simţit, ci, în același timp, pe 
Dumnezeu, pe care Îl mănâncă şi Îl beau în chip înţele- 
gător, astfel că, hrăniţi deopotrivă din văzut și din nevă- 
zut în simţirea lor în mod asemănător dublă, ei se unesc 
potrivit celor două cu Hristos Cel în două firi, fiind încor- 
poraţi în El şi părtaşi la slava Sa şi la dumnezeirea Sa'55. 


Simeon afirmă din nou că împărtășirea conştientă este sin- 
gura reală: 


32, Et. 14, 211-223. 
33. Et. 14, 225-241. 

"lată cum sunt uniţi cu Dumnezeu cei care, cu vred- 
nicie, în cunoştinţa şi contemplarea Tainei mănâncă din 
această pâine și beau din acest potir cu un suflet și o 
inimă simţitoare; dar cei care o fac cu nevrednicie sunt 
goi de darul Duhului; ei hrănesc numai trupul lor şi deloc 
sufletul lor'34%. 


Afirmaţii atât de radicale asupra necesităţii de a se împărtăși 
în mod conștient provocau, după cum se putea şi aştepta, pro- 
teste. Simeon răspunde celor care îl criticau că împărtășania 
fiind Lumină, ea nu ar putea rămâne nepercepută de cel care o 
primeşte. 


"Dar nu te tulbura, dragul meu, auzind acest adevăr 
pe care ţi-l arătăm. Dacă tu mărturiseşti cu adevărat că 
Trupul Domnului este pâinea vieţii, capabilă ea însăşi să 
dea viață, dacă ştii că Sângele Său dă deopotrivă viaţă 
celor care se împărtășesc cu El și devine în cel care îl 
bea un izvor de apă săltătoare în viaţa veșnică, spune-mi 
cum tu, care te împărtăşeşti, nu faci nici un progres în 
sufletul tău şi, deși ai simţit poate o oarecare bucurie, 
din nou te afli incetul cu încetul așa cum erai înainte, 
fără a constata în tine cel mai mic progres de viaţă sau 
un izvor săltător, nici oarecare lumină. Căci această pâi- 
ne, în ordinea simțită, nu pare decât o pâine obişnuită 
celor care nu au mers dincolo de simţire, dar in ordinea 
duhovnicească este o lumină cu neputinţă de a o cu- 
prinde și de a o apropia; în mod asemănător vinul este 
şi el lumină, viaţă, foc şi apă vie. Dacă deci mâncând 
pâinea dumnezeiască şi bând vinul bucuriei n-ai fost in 
măsură să cunoşti că trăieşti cu o viaţă nestricăcioasă, că 
ai primit în tine această pâine ca lumină şi chiar ca foc, 
ca şi proorocul, că ai băut Sângele Domnului ca pe o apă 
care saltă şi vorbeşte, dacă nici un rezultat de acest fel 
nu îți este dat în contemplare şi participare, cum soco- 
teşti că te-ai făcut părtaş vieţii? Cum îţi închipui că te-ai 
atins de focul neajuns sau presupui că ai cea mai mică 


34. Et. 14, 242-247. 

parte la lumina veşnică? Negreșit, aceasta nu s-a întâm- 
plat niciodată cuiva atât de nesimţitor ca tine din acest 
punct de vedere: lumina te luminează, dar tu eşti orb; 
focul te încălzește, dar nu te-a aprins; viaţa te atinge ușor 
cu umbra sa, dar nu s-a unit cu tine; apa vie a trecut prin 
sufletul tău ca printr-un jgheab, pentru că n-a aflat în tine 
vasul vrednic de ea. Luându-ţi astfel partea, atingându-te 
astfel de Tainele de neatins şi închipuindu-ţi că mănânci, 
continui să nu iei nimic, să nu mănânci nimic, să nu ai 
absolut nimic în tine'55. 


Altfel, Hristos ar fi supus unei forme: 


"Căci Cuvântul neajuns, Pâinea care se pogoară din 
cer, nu este circumscris de ceea ce este simţit; mai cu- 
rând El este Cel care îmbrăţişează şi care cuprinde şi 
care Se unește fără amestecare cu cei care sunt vrednici 
şi bine întocmiţi pentru primirea Sa'35. 


Împărtășania este Paștile, trecere din lumea sensibilă spre 
lumea inteligibilă, pentru a domni aici cu Hristos: 


"Dacă astfel prăznuieşti sărbătorile şi iei parte la Sfin- 
tele Taine, întreaga ta viaţă nu va fi decât o sărbătoare şi 
un Paşte unic, trecerea şi mutarea din lumea simţibilă la 
lumea inteligibilă, acolo unde orice umbră, orice figură şi 
orice simbol de acum iau sfârşit şi unde ne vom bucura 
veşnic în toată curăţia, fiind curăţiţi noi înșine de biruinţa 
preacurată, în Dumnezeu Tatăl şi Duhul de o ființă, văzând 
neîncetat pe Hristos, domnind cu Hristos, vrednicie pe care 
nimic nu o depăşeşte în măreție în Împărăţia Cerurilor'37. 


in Imnele sale, Simeon ne deschide mai mult partea per- 
sonală, existenţială a împărtășşirii şi a săvârşirii Euharistiei. El 
este înspăimântat: cum el, nevrednicul, a fost admis să devină, 
săvârşind Taina Euharistiei, slujitor al Sfintei Treimi? 


35. Et. 14, 248-276. 
36. Et. 14, 276-278. 
37. Et. 14, 281-290. 

"Cum am fost eu socotit vrednic să devin săvârşitorul 
(preotul) Dumnezeieștilor Taine ale Preacuratei Treimi?'58 


Căci este o slujbă mai înaltă decât aceea a îngerilor deoa- 
rece ne face să-L atingem pe Dumnezeu Cel neajuns: 


“Cu adevărat, acolo unde este depusă pâinea și văr- 
sat vinul în numele Trupului Tău şi al Sângelui Tău, o, 
Cuvinte, Tu eşti acolo Însuţi, Cuvinte, Dumnezeul meu, 
şi ele devin in mod real Trupul Tău şi Sângele Tău, prin 
venirea Duhului şi puterea Celui Preainalt; cu îndrăzneală 
atingem noi pe neajunsul Dumnezeu sau mai curând pe 
Cel care locuieşte în Lumina cea neapropiată nu numai 
firii stricăcioase a omenităţii noastre, dar şi tuturor oş- 
tilor cereşti ale îngerilor. Iată deci, negrăit, iată deci, mai 
presus de fire, fapta şi lucrarea pe care sunt însărcinat să 
o săvârșesc; ea mă îndeamnă să am întotdeauna moar- 
tea înaintea ochilor mei; astfel, uitând orice mângâiere, 
am fost cuprins de groază, ştiind că îmi este cu neputinţă 
- ca tuturor, socot — să săvârşesc cu vrednicie această 
slujbă şi să duc astfel o viaţă ingerească în trup, sau mai 
curând superioară ingerilor, spre... a fi în vrednicie încă 
mai aproape de El decât ei, deoarece eu ating cu mâinile 
mele şi mănânc cu gura mea pe Cel înaintea căruia ei 
stau tremurând de frică'59. 


Şi Simeon slăveşte această Taină prin care el este învred- 
nicit să ţină în mâinile sale Trupul Domnului. El subliniază în 
acelaşi timp caracterul de jertfă al Euharistiei. Toate acestea sub 
forma unei mărturisiri personale: 


"Tu, Cel neajuns Serafimilor, Tu, Ziditorul, Făcătorul, 
Stăpânul a toate, nu numai că mă vezi, dar Tu imi 
vorbeşti, Tu mă hrăneşti; iar acest Trup care este mai 
presus de orice Trupul Tău, Tu mi-ai dăruit ca eu să-L iau 
şi să-L mănânc şi să beau Sângele Tău Preasfânt care a 
fost vărsat pentru mine, când ai fost răstignit. Tu m-ai 


38. Imn l4, 50-55. 
39. Imn 14, 55-74. 

pus ca slujitor, preot, iniţiat al acestor Taine, pe mine, pe 
care totuşi mă cunoşti"40, 


Împărtășania ii dă o asemenea curăţie, o asemenea lumină, 
încât el se minunează. Căci noi nu putem suporta vederea lui Hristos, 


"chiar dacă credem că Te primim întreg ca urmare a 
Duhului Sfânt pe care Tu ni-L dai, Dumnezeul meu, şi a 
Preacuratului Tău Trup şi Sânge — căci, când ne împăr- 
tășim cu ele, recunoaștem că Te avem şi Te mâncăm, 
Dumnezeul meu, nedespărţit şi neamestecat, căci Tu nu 
ai părtășie la stricăciunea şi la întinăciunile noastre - Tu 
mă faci părtaş la propria Ta curăţie nestricăcioasă, o, 
Cuvinte, Tu speli întinăciunea păcatelor mele... Tu mă 
faci lumină pe mine, care mai inainte eram afundat în 
întuneric, şi mă zideşti frumos trupește şi sufletește, mă 
scalzi într-o strălucire de nemurire și sunt în uimire și ard 
lăuntric de dorinţa de a Te adora pe Tine". 


Simeon este preocupat de opoziţia paradoxală dintre "per- 
ceptibil-neperceptibil' şi “văzut-nevăzut', pe care Dumnezeu o 
arată în împărtăşirea Trupului şi Sângelui Său pe care ni le dă de 
bunăvoie. 


"Domnul a hotărât că cei care mănâncă Trupul Său și 
beau Sângele Său rămân în El, mai mult, că Stăpânul 
însuşi locuieşte în ei. Dar, spunând aceasta, eu declar 
perceptibil pe Cel ce este neperceptibil, că într-un trup 
perceptibil se află Cel neperceptibil, că poate fi văzut şi 
ținut Cel pe care nimeni nu Îl poate ţine. Şi nu ştiu, 
nenorocitul de mine, că la aceștia Tu vrei ca, pentru 
fiinţa lor simțită, perceptibilă și văzută, să Te afli simţit, 
perceptibil şi văzut, Însuţi Ziditorule. Dar pentru cei 
necuraţi ca mine, sau mai curând nevrednici, Tu îndum- 
nezeieşti Trupul Tău şi Sângele Tău simţite Tu le prefaci, 
fără a le schimba, (le arăţi) pe de-a-ntregul cu neputinţă a 


40. Imn 20, 55-63. 
41. Imn 20, 15-31. 

le avea sau a le simţi; sau mai curând Tu le faci într-adevăr 
duhovnicești, nevăzute'42. 


Simeon afirmă deci aici că Trupul și Sângele euharistice 
devin pentru cei nevrednici în întregime duhovniceşti și prin 
urmare neperceptibile. Şi el explică: 


"La fel ca altădată, când ușile fiind încuiate, Tu ai 
intrat şi ai ieşit, şi în clipa frângerii pâinii Tu ai devenit 
nevăzut ucenicilor Tăi, şi acum Tu prefaci această pâine 
şi plineşti astfel Trupul Tău duhovnicesc. Şi eu gândesc 
că Te am, fie că Tu voiești sau nu și, deoarece mă 
împărtășesc cu Trupul Tău, socotesc că Te şi percep şi 
sunt ca un sfânt, o, Hristoase al meu, că sunt moștenitor 
al lui Dumnezeu, împreună-moșştenitor cu Tine, fratele 
Tău, părtaș la slava Ta veșnică. Prin aceasta deci eu mă 
arăt cu totul nesimţitor'43. 


Tocmai caracterul duhovnicesc al impărtăşaniei este cel 
care nu lasă pe cei nevrednici să fie părtaşi în mod real la ea și 
să nu tragă nici un folos din ea. Dimpotrivă, un om curăţit prin 
pocăință și lacrimi se împărtășește de Trupul îndumnezeit ca de 
însuşi Dumnezeu şi este el însuși îndumnezeit în întregime: 

"Căci curăţit prin pocăință şi prin pâraie de lacrimi, 
făcându-mă părtaş unui Trup îndumnezeit, ca de Însuși 
Dumnezeu, devin eu însumi dumnezeu în această unire 
negrăită. Vezi ce taină! Sufletul deci şi trupul... sunt o 
aceeași fiinţă în două esențe. Ele deci care sunt una şi 
două ~ deoarece s-au împărtăşit cu Hristos şi au băut 
Sângele Său, şi sunt astfel unite celor două esențe sau 
celor două firi ale Dumnezeului meu - devin dumnezeu 
prin participare; ele sunt numite cu acelaşi nume, un 
nume care-l aparţine Lui, de care s-au împărtășit în chip 
esenţial'44. 


42. imn 26, 33-46. 
43. Imn 26, 46-56. 
44. Imn 30, 467-488. 

De altfel, pâinea și vinul împărtăşaniei este Duhul Sfânt, 
afirmă Simeon, zicând: 


"Care pâine pregătită, care vin al lumii — spune Hris- 
tos — este ca harul Meu, ca Duhul Sfânt, ca pâinea vieţii 
pe care Eu o dau, Trupul Meu şi Sângele Meu, tuturor 
celor care, cu inimă curată şi credinţă neimpuţinată, cu 
frică şi cutremur Mă mănâncă şi beau deopotrivă materi- 
aliceşte şi duhovnicește?'45 


Această pâine dă nemurirea: 


"Şi ea se pogoară de sus, astfel că cei care o mă- 
nâncă nu vor mai vedea moartea în veac, căci fiind 
cereşti, ei vor fi negreşit pentru totdeauna dezbrăcaţi de 
stricăciune şi îmbrăcaţi în nestricăciune, izbăviţi de 
moarte, alipiţi vieţii, deoarece ei devin nemuritori, ne- 
stricăcioşi şi, prin aceasta, sunt numiţi cereşti'46. 


Altundeva, vorbind deaspre Treimea care este în acelaşi 
timp Unul, spune că Ea este 


“Pâine și vin, această dulceaţă fără asemănare a cre- 
dincioşilor, acest ospăț, această desfătare de care ne 
bucurăm într-un chip tainic'47, 


aluzie clară la împărtăşania care este astfel legată de vede- 
rea lui Dumnezeu. Simeon îndreaptă o rugăciune către Dum- 
nezeu pentru ca pâinea Sa cerească să fie insoţitoarea sa la 
drum în clipa morţii, veşmântul şi cununa sa: 


"Ceea ce cerem acum, rugându-ne cu dinadinsul, 
este de a dobândi să nu fim împiedicaţi a cădea la pi- 
cioarele Tale, Mântuitorule, spre a fi încă de acum, o, 
Preamilostive, hrăniţi din această pâine pogorâtă duhov- 
niceşte din cer, pentru a-i face pe toţi cei ce se învred- 
nicesc de ea părtași vieţii, astfel ca la plecarea noastră, 


45. Imn 41, 95-100. 
46. imn 44, 323-535. 
47. imn 45, 36-37. 

când vom face drumul către Tine, să o avem ca însoți- 
toare la drum, ca ajutătoare şi izbăvitoare, şi cu ea şi prin 
ea să-Ţi fim înfăţișaţi, Mântuitorule, astfel ca la înfrico- 
şata Judecată păcatele noastre să fie prin ea acoperite, 
spre a nu fi dezvăluite privirilor tuturor îngerilor, tuturor 
oamenilor, spre a se face pentru noi veşmânt strălucitor, 
slava și cununa noastră în vecii vecilor'48. 


Simeon pare a face aici o oarecare distincţie între pâinea 
pogorâtă duhovniceşte din cer şi Preamilostivul Mântuitor care o 
dă49. În altă parte, Simeon vorbeşte despre "pocalul unei băuturi 
dumnezeiești, al unui pârâu nemuritor'50. Într-o exegeză sim- 
bolică a Vechiului Testament, Simeon spune că mana era numită 
“pâinea și hrana îngerilor”, dar ea nu dădea nemurirea, 


"pe când Trupul Stăpânului meu, fiind îindumnezeit şi 
plin de viaţă, face părtaşi vieţii pe toţi cei care îl mă- 
nâncă și îi face nemuritori'51. 


Aceasta în chip imediat, fără a fi nevoiţi să rătăcească prin 
pustietăţi: 


"Nu numai că nu ne poruncește să umblăm patruzeci 
de ani Răscumpărătorul lumii..., ci, îndată botezați , cu o 
credinţă deplină şi făcându-ne părtaşi Sângelui şi Tru- 
pului Său, El ne face să trecem degrabă de la moarte la 
viaţă, de la întuneric la lumină și de la pământ la cer'52. 


Cât despre jertfa euharistică insăşi, se pot cita următoarele 
cuvinte ale lui Simeon, inspirate de liturghia Sfântului loan Hri- 
sostom despre care am vorbit mai sus: 


"Cu adevărat, după cum faţă de Dumnezeu Părintele 
Său, Hristos deopotrivă este oferit şi Se oferă El însuşi, 


48. Imn 49, 92-104. 

49. Sau, mai degrabă, el distinge între cele două lucrări ale Cuvântului, ca la 
Heruvicul din Liturghia Sfântului loan Hrisostom: "Căci Tu eşti Cel ce aduci și Cel 
ce Te aduci, Cel ce primeşti şi Cel ce Te impavţi, lirisloase, Dumnezeul nostru'. 

50. Imn 50, 147-148. 

51. Imn 51, 114-120. 

52. Imn 51, 125-130. 

la fel El ne oferă pe noi şi Însuși, la rândul Său, în mod 
asemănător ne primește'55. 


În Catehezele și Epistolele sale, Simeon dă întâietate mai 
ales părţii practice şi ascetice a împărtăşirii, adică pregătirea 
pentru împărtăşanie, frecvenţa sa, starea lăuntrică în care tre- 
buie a se împărtăşi etc., fără ca fundamentul teologic să fie prin 
aceasta neglijat. Astfel, în Cateheza a 4-a, aproape în întregime 
dedicată problemei împărtășirii, Simeon tratează o temă foarte 
caracteristică pentru spiritualitatea sa: lacrimile și împărtăşania. 
Luând ca punct de plecare pentru cuvântarea sa cuvintele învă- 
țătorului său duhovnicesc, Simeon Evlaviosul: "Frate, nu te îm- 
părtăşi niciodată fără lacrimi”, el remarcă criticile şi ironiile pe 
care această frază le provoacă printre persoanele prezente pe 
când se citea cartea lui Simeon Evlaviosul, care o conţinea: 


"Eram mulţi, nu numai mireni, ci şi călugări dintre cei 
mai renumiţi şi dintre cei mai iluştri prin virutea lor"... 
"care işi spuseră privindu-se unul pe altul cu un fel de 
zâmbet pe jumătate, cu toţii împreună și cu o singură 
voce: <Atunci noi nu ne mai împărtăşim niciodată şi 
rămânem cu toţii lipsiţi de impărtăşanie>'54. 


Simeon, uimit şi adânc mâhnit de aceste cuvinte, purcede la 
o lungă apărare a nevoii de a plânge în timpul împărtășaniei și a 
putinţei de a o face nu numai în timpul împărtăşirii, ci şi pe dura- 
ta întregii vieţi. Sau, mai curând, pentru a putea vărsa lacrimi la 
împărtăşire, ar trebui dobândită această virtute duhovnicească 
în afara ei. 


"În orice caz, acel care nu va fi preocupat cu dinadin- 
sul să plângă înaintea lui Hristos Dumnezeu în fiecare zi 
și în fiecare noapte, nu va putea şti dacă i se va întâm- 
pla - în ziua în care vrea să se facă părtaş Dumneze- 
ieştilor Taine - fie şi câtuşi de puţin, să se întristeze şi să 
plângă, după Dumnezeu, şi să facă să-i curgă lacrimi'55. 


53. Imn 58, 249-252. 
54. Cat. 4, 11-18. 
55. Cat. 4, 26-30. 

Simeon deplânge atitudinea potrivnicilor săi şi apără îm- 
părtăşirea zilnică cu lacrimi: 


“Dar dacă ei socotesc acest lucru absolut cu nepu- 
tinţă de a participa în fiecare zi cu lacrimi la înfricoșatele 
Taine, vai, ce neștiință! Vai încă, ce nesimţire! de trei ori 
vai, ce nebunie le trebuie spre a vorbi astfel, ce negrijă 
şi ce împietrire!'56. 


Trebuie remarcat în această privinţă că, după Simeon, capa- 
citatea de a vărsa lacrimi nu depinde de calităţile firii noastre, ci 
de buna noastră voință. Este un dar al lui Dumnezeu, dat tutu- 
ror celor ce arată prin fapte o asemenea voinţă. Deci dacă nu 
putem plânge este greşeala noastră. 


"Vrei oare să nu te împărtășești niciodată fără lacrimi? 
Fă ceea ce în fiecare zi cânţi şi în fiecare zi citeşti; atunci, 
şi restul vei putea să-l împlineşti neîncetat'57. 


Adică viaţa unui călugăr (şi a unui creștin, în general) trebuie 
să fie în acord cu învăţătura pe care o aude la biserică, zilnic, 
exprimată în lecturile biblice, imnologie, operele Părinților. Altfel 
va fi cu neputinţă să te împărtășeşti cu vrednicie chiar și numai 
o dată pe an58, 


"Dimpotrivă, cel care face toate acestea și işi petrece 
întreaga sa viaţă în suspine şi lacrimi este vrednic, cu 
totul vrednic, ca, nu numai în zi de sărbătoare, ci chiar 
în fiecare zi, şi îndrăznesc să spun că încă de la începutul 
pocăinţei şi întoarcerii sale, să vină să ia parte la aceste 
Dumnezeiești Taine... trăind şi lucrând astfel el îşi lumi- 
nează sufletul în fiecare zi, ajutat prin participarea la cele 
sfinte, ba chiar este degrabă ridicat la o curăţie şi la o 
sfinţenie desăvârşite'59. 


Puterea răscumpărătoare și eliberatoare a împărtășaniei (ca 
şi a botezului) este bine exprimată în a 5-a sa Cateheză, în 
cadrul lucrării răscumpărătoare a lui Hristos: 


56. Cat. 4, 35-38. 

57. Cat. 4, 517-519. 
58. Cat. 4, 600-603. 
59. Cat. 4, 612-622. 

(Hristos) a murit şi prin moartea Sa a omorât moar- 
tea. El a înviat şi a nimicit puterea şi tăria vrăjmașului, 
care prin moarte şi păcat avea putere asupra noastră. 
Căci revărsând puterea negrăită şi dătătoare de viaţă a 
Dumnezeirii Sale şi a Trupului Său în veninul ucigător şi 
în otrava păcatului, El pe de-a-ntregul a răscumpărat tot 
neamul nostru din robia vrăjmașului. Prin Sfântul Botez 
şi prin împărtășirea Preacuratelor Sale Taine ale Trupului 
și ale Scumpului Său Sânge, El ne curăţeşte şi ne dă 
viață, ne face sfinţi şi fără de păcat, ba mai mult, ne redă 
cinstea şi libertatea, pentru ca să nu părem că ne slujim 
Stăpânul mai curând siliți decât de voie'60. 


Simeon înfierează în aceeaşi Cateheză pe preoţii nevrednici 
care săvârşesc Euharistia și pune în gura lui Hristos, la Judecata 
de Apoi, cuvintele următoare: 


“Pentru ce, cu mâinile voastre necurate și sufletele 
voastre încă mai necurate, nu v-aţi infricoșat să Mă ţineţi, 
pe Mine, Cel de Neatins și Preacurat, şi să vă hrăniţi cu 
Mine?'61 


Interesantă este recomandarea duhovnicească pe care Simeon 
o face unui începător spre a se pregăti pentru împărtășanie: 


“Ţine-te potrivit pravilei pe care ţi-am fixat-o pentru 
slăvirea de dimineaţă, fără a uita niciodată lacrimile; stai 
tremurând ca şi cum ai vedea pe Fiul lui Dumnezeu gata 
a fi răstignit pentru tine. Şi dacă esti vrednic şi ai primit 
dezlegarea necesară, apropie-te, cu frică şi bucurie, pen- 
tru a te împărtăşi de bunătăţile negrăite'62. 


Se poate trage concluzia din acest pasaj că impărtăşirea la 
mănăstirea Sfântul Mamas era deasă, fără a fi în mod necesar zil- 
nică. Dar ea presupunea permisiunea din partea părintelui du- 
hovnicesc. În acest caz era vorba de un frate începător în viaţa 


60. Cat. 5, 429-441. 
61. Cat. 5, 654-656. 
62. Cat. 26, 114-120. 

duhovnicească, dar absolut hotărât să o urmeze. Cu totul alta 
este atitudinea lui Simeon faţă de un tânăr vieţuitor în lume, dar 
care în ciuda sincerităţii sale n-a dat încă dovezi de statornicie, 
ba chiar poate dimpotrivă. Într-o Epistolă, Simeon îl sfătuiește să 
nu se apropie de Euharistie înainte ca pocăinţa sa să se adeve- 
rească: 


"Trebuie să te opreşti de la Dumnezeieştile şi 
înfricoşatele Daruri, vreau să spun de la Preacuratul Trup 
şi Sânge ale Stăpânului şi Domnului nostru lisus Hristos, 
Dumnezeu... până ce vei avea o stare sufletească ne- 
schimbată privind faptele rele ale păcatului, vei dobândi 
o voinţă neclintită și vei avea o ură definitivă impotriva 
păcatului. Deci, când te vei vedea ajuns la o astfel de 
stare, atunci apropie-te, frate, cu o credinţă neşovăiel- 
nică, împărtăşindu-te nu de pâinea şi de vinul simplu, ci 
de Trupul şi Sângele lui Dumnezeu şi de Dumnezeu 
însuși. Şi astfel vei deveni părtaș al slavei Sale și vei 
primi prin ele o curăţire și o iertare deplină a tuturor 
păcatelor tale şi vei avea în tine însuţi viaţa veșnică şi vei 
deveni fiu al Luminii şi al zilei. Dar dacă, nedevenind ast- 
fel de mai înainte, Îl primești pe Hristos, atunci diavolii, 
cu o mai mare pizmă, văzându-te că ai defăimat pe 
Dumnezeu şi te-ai apropiat (de Sfintele Taine) cu nevred- 
nicie, se vor intoarce cu sălbăticie impotriva ta şi 
răsturnându-te fără milă în mlaştina păcatelor te vor 
arunca aici din nou și, devenind atunci în loc de creştin 
un ucigaș al lui Hristos, vei fi osândit cu cei care L-au 
răstignit, după cum spune Pavel: <Cel care mănâncă şi 
bea trupul Domnului cu nevrednicie va fi vinovat de 
Trupul şi de Sângele Domnului >'63. 


Tot în aceste Epistole Simeon, arătând că împărtăşania, ca şi 
botezul, este necesară pentru mântuire, afirmă că harul acestor 
Taine rămâne întotdeauna acelaşi, ca și în timpurile apostolilor: 


"deoarece fără botez şi fără împărtăşirea Dumneze- 
ieștilor Taine nici unul dintre credincioși nu va fi socotit 
vrednic de viața veșnică. Acestea (Tainele) nu sunt date 


63. Ep. 2, 106-128. 

nici de Sfinţii Apostoli, nici de Sfinţii Părinţi din timpurile 
trecute care le-au urmat, ci de cei din vremea de acum 
care trăiesc astăzi cu noi; deci este cu totul limpede că 
ceea ce aceia dădeau credincioşilor care trăiau atunci în 
lume, exact acelaşi lucru ne dau în prezent cei care 
trăiesc acum, şi aceştia din urmă sunt egalii celor dintâi. 
În ce fel? După cum aceia botezau cu apă şi cu Duhul 
Sfânt, acum tot astfel fac şi aceștia. Aceia dădeau Trupul 
şi Sângele lui Hristos, acelaşi lucru aceștia ni-l dau acum. 
Aceia nu aveau nimic de prisos şi nimic nu lipseşte la 
ceea ce ne este transmis acum. Ei învățau credinţa în 
Hristos, în Tatăl, Fiul şi Sfântul Duh, Treimea nedespăr- 
țită şi egală în cinste. Părinţii noştri ne învaţă acelaşi 
lucru'64. 


Dar ce înţelege Simeon prin "a se împărtăși cu vrednicie'? El 
repetă aceasta încă o dată într-o altă Epistolă: o împărtăşire este 
vrednică numai dacă ea se face întru cunoștința că Îl primești pe 
Dumnezeu. 


“Este sigur că cel care mănâncă Trupul Fiului lui 
Dumnezeu şi bea Sângele Lui, dacă nu știe în mod lim- 
pede, precis şi cu cunoştinţă că el rămâne în Dumnezeu 
şi Dumnezeu rămâne în el, n-a fost încă părtaş, în tot 
cazul cu vrednicie, la aceste Taine. Căci unirea cu Dum- 
nezeu, cine, fie el foarte nesimţitor şi mort, nu ar cunoaș- 
te-o, când ea s-ar petrece în el? Şi dacă cel care mănâncă 
Trupul Său şi bea Sângele Său are viaţa veșnică şi nu 
vine la judecată, ci a trecut din moarte la viață, este cu 
totul lămurit că cel care nu cunoaște că are viaţa veșnică 
și care n-a cunoscut trecerea de la moarte la viaţă — ase- 
meni celui care a trecut dintr-o casă întunecoasă într-o 
casă luminoasă și strălucitoare - n-a cunoscut încă taina 
iconomiei dumnezeieşti și n-a fost părtaş vieţii veşnice'65 
(unul ca acesta) 'nu poate să vadă duhovniceşte Dum- 
nezeieștile Taine ca fiind Hristos şi Dumnezeu însuși, ci 


64. Ep. 3, 587-603. 
65. Ep. 4, 241-250. 

numai lucrurile văzute în mod simţit şi care se află în faţa 
noastră'66. 


Se poate deci trage concluzia că pentru Simeon Euharistia 
este o mare Taină care ne conduce pe calea noastră către 
Dumnezeu. Deşi nu dă nici o definiţie dogmatică despre ea şi nu 
face speculaţii asupra naturii prefacerii Darurilor euharistice, 
Simeon afirmă hotărât realitatea duhovnicească a acestei 
schimbări prin lucrarea Duhului Sfânt şi întemeiază în general 
această taină pe aceea a Întrupării, incluzând aici moartea 
răscumpărătoare a lui Hristos care ne dă învierea. Este pogorâ- 
rea permanentă a Cuvântului, a "pâinii cerești" care este împăr- 
tită de Hristos însuşi. Împărtășania este descrisă prin diferite 
simboluri şi metafore biblice: mană, izvor etc.; ea dă viaţa şi 
nemurirea. Fără ea, este cu neputinţă a fi mântuit. Elementele 
euharistice, devenite cu adevărat Trupul și Sângele lui Hristos, 
sunt în întregime îndumnezeite şi înduhovnicite şi dobândesc 
astfel valoarea lor mântuitoare pentru cei care se împărtăşesc cu 
vrednicie, pe când cei nevrednici, care le mănâncă şi le beau, 
nu trag nici un folos și Dumnezeirea le rămâne inaccesibilă; ei 
nu văd pe Dumnezeu. Simeon insistă mult asupra acestui carac- 
ter duhovnicesc şi conştient al împărtăşirii. Numai o împărtășire 
conştientă, când simţi în mod lăuntric că te uneşti cu Dumne- 
zeu, este o impărtăşire reală şi adevărată. Nu devine cineva un 
împărtăşit vrednic doar împărtăşindu-se foarte rar, ci având o 
viaţă conformă cu poruncile lui Hristos şi învăţăturile Sfinţilor 
Părinţi și duh de pocăință permanent. Unul ca acesta chiar de la 
începutul întoarcerii sale se poate împărtăși zilnic, dar aceasta 
nu vrea să spună că împărtăşirea deasă este întotdeauna folosi- 
toare. Dimpotrivă, pentru cel care cade din nou în păcate grave 
ea este chiar dăunătoare, căci stârneşte pe diavolii care ne 
aruncă atunci în prăpăstiile necurăţiei. În viaţa duhovnicească 
împărtăşania ne dă vederea lui Dumnezeu, ne unește și ne 
alipeşte Lui şi noi devenim mădularele Sale. Împărtășirea deasă 
şi conştientă, ca unic centru al vieţii duhovniceşti, aceasta este 
învăţătura lui Simeon. 


66. Ep. 4, 366-367. 

Marea Taină a Euharistiei în care Dumnezeu Cel neajuns și 
negrăit este văzut şi mâncat de oameni este sugerată de Simeon 
în cuvintele următoare, în care caută să dea o expresie celor 
negrăite: 


"Cum binevoieşti să mă vezi şi să Te lași văzut de 
mine, să Te laşi ţinut de mâinile mele, Tu, care ţii toate 
lucrurile, neajuns chiar lui Moise, primul dintre prooroci? 
Căci el n-a fost socotit vrednic să vadă faţa Ta; nici el și 
nici un alt om, pentru ca să nu moară. Tu deci, singurul 
de necuprins, singurul negrăit, pe care nimeni nu Te 
poate cuprinde, de neajuns tuturor, a Te ţine, a Te îm- 
brăţişa, a Te vedea, a Te mânca, a Te avea în inima mea, 
o, Hristoase, cum oare sunt eu socotit vrednic? Cum 
oare nu sunt mistuit, ci împărţit între bucurie şi teamă și 
cântând, o, Hristoase, nemărginita Ta iubire de oa- 
meni?'67 


Euharistia este Taina dragostei lui Dumnezeu pentru oa- 
meni. 


67. imn 19, 21-32. 


VIII 
MĂRTURISIREA ŞI PREOŢIA 


Săvârşirea Sfintei Euharistii, mărturisirea şi împărtășirea şi 
îndeosebi nevoia de a avea un părinte duhovnicesc puneau 
înaintea lui Simeon o problemă pe care o resimțea cu acuitate. 
Orice preot sau episcop, numai pentru faptul că a fost hirotonit, 
are puterea de a sluji şi de a ierta păcatele? Cine este vrednic să 
conducă duhovnicește pe alţii şi ce daruri duhovnicești trebuie 
să aibă pentru a spovedi? Convingerile lui Simeon asupra aces- 
tor probleme merg de la un radicalism duhovnicesc până la ati- 
tudini mai moderate, cum este adesea cazul la el. 

Simeon nu neagă defel importanţa hirotonirii întru preoţie. 
Îi plăcea să sublinieze faţă de adversarii săi că el însuşi fusese 
hirotonit de un episcop. Astfel, el spune: 


"Noi vă descoperim talantul care ne-a fost dat, ca și 
harisma, prin proorocie cu punerea mâinilor episcopului 
care ne-a hirotonit întru preoţie'l. 


Simeon recunoaște deci că hirotonia episcopală conferă o 
harismă profetică, adică un dar al Duhului Sfânt. Totuşi, Simeon 
spune de asemenea că hirotonia, chiar dacă este atât de nece- 
sară, nu este suficientă pentru a sluji cu vrednicie, după cum 
Taina Botezului nu ajunge pentru a deveni un creştin adevărat. 
Trebuie şi o viaţă în acord cu poruncile lui Dumnezeu şi, mai 
ales, posesia conștientă a darurilor Duhului Sfânt, cu libertatea 
lăuntrică ce decurge de aici. Simeon ne arată mai întâi măreţia 
unică de a săvârşi Euharistia. 


"Cine deci, răsplătit cu slava de sus, cu slava cea din- 
tâi, ar putea cugeta că se află incă oarecare lucru mai 
slăvit decât de a săvârşi Liturghia şi de a contempla firea 
preainaltă, pretutindenea lucrătoare, negrăită, neajunsă 
tuturor?... Dacă ai fi văzut pe Hristos şi dacă ai fi primit 
Duhul și dacă, datorită Amândurora, ai fi fost condus la 


l. Cat. 34, 142-145. 


9 -- În lumina lui Hrisios 

Tatăl, ai cunoaşte... că Slujba Dumnezeiască (Azi 
1ovpyeîv) este mare şi înfricoșată şi depășește orice sla- 
vă... când se săvârşește cu conștiința unei inimi curate, 
în cinstea Treimii Curate, Sfinte şi Neprihănite'?. 


Simeon cere deci a nu sluji, dacă nu s-a renunţat în mod 
desăvârșit la lume. 


"Nu vă rătăciţi, nu aveţi îndrăzneala de a atinge sau 
de a vă apropia de Cel ce este de neajuns după fire! 
Căci cel care nu va renunţa la lume și la lucrurile lumii și 
care nu se va lepăda de propriul său suflet şi trup... acest 
om nu poate să ofere jertfa (0voiav) mistică şi nesân- 
geroasă într-un chip curat lui Dumnezeu care este curat 
prin fire'5 


Aceasta totuşi nu ajunge, trebuie încă să fii în mod limpede 
chemat de Dumnezeu la preoţie. 


"Nu toţi aceşti oameni (adică cei care au renunţat la 
lume etc.) au dreptul să slujească; ci, chiar dacă cineva 
ar fi primit pe deplin harul Duhului şi dacă de la sânul 
maicii sale ar fi curat de păcat, dacă Dumnezeu prin po- 
runca Sa şi prin alegerea Sa nu îl încredinţează luminând 
în chip dumnezeiesc sufletul său şi nu îi aprinde dorinţa 
dragostei dumnezeieşti, nu mi se pare înţelept ca el să 
ofere jertfa dumnezeiască (iepovpyeiv tà Ogeta) şi să se 
atingă de Tainele de neatins şi infricoşate'4. 


Simeon însuși este uimit şi întristat: cum a îndrăznit el să 
primească această vrednicie sublimă care sunt preoţia şi stăre- 
ţia. El tremură înaintea înălțimii lor5. În general, el nu face deo- 
sebire intre puterea de a sluji Liturghia şi aceea de a ierta 
păcatele. Ambele lucruri sunt urmările hirotonirii întru preoţie 
care nu trebuie acceptată înainte de primirea Duhului Sfânt, care 
nu este una cu hirotonia însăși. 


2. Imn 19, 56-75. 
3. Imn 19, 86-103. 
4. imn 19, 158-165. 
5. Imn 14, 42-54. 

"Dar păziţi-vă bine de a vă închipui... că sunteţi du- 
hovniceşti înainte de a fi primit Duhul Sfânt; prin urmare 
(păziţi-vă) de a vă grăbi, fără chibzuinţă, de a primi con- 
simţămintele aproapelui, de a urca la treapta de stareţ şi 
la celelalte (cinstiri), de a indrăzni să acceptaţi fără frică 
preoţia, de a vă înghesui în chip neruşinat prin mii de in- 
trigi la mitropolii şi episcopii pentru a paște turma lui 
Hristos'6. (Şi el sfătuieşte): "Veghează să nu intri în rolul 
de păstor înainte de a fi dobândit ca prieten adevărat pe 
Păstorul Cel Bun, căci nu ai câştigat nimic altceva din 
aceasta, să ştii, decât de a avea să dai socoteală lui Dum- 
nezeu, nu numai de nevrednicia ta proprie, dar şi de oile 
pe care le vei fi pierdut prin lipsa ta de experienţă și prin 
patimile tale'?. 


Aceasta este îndeosebi adevărat în privinţa iertării păcatelor: 


"Veghează deci, te rog, a nu lua niciodată asuprăţi 
datoriile aproapelui, când eşti tu insuţi datornic cu ceva: 
să n-ai îndrăzneală de a da iertare fără a fi dobândit în 
inima ta pe Cel care ridică păcatul lumii'8. 


La fel, nu trebuie a judeca pe alţii inainte de a fi primit Duhul 
Sfânt3, nici, mai ales, a avea indrăzneală de a unelti pentru dem- 
nităţi bisericeşti, fără a fi chemat de sus!0. 


= = 


OVNA 


"Numai atunci (după chemarea dumnezeiască), plin 
de Duhul Sfânt, tu vei fi restaurat prin harul lui Dumne- 
zeu pentru a fi judecător drept, pentru a judeca pe alții, 
fiind confirmat (mpoxeipio8eiîc) spre aceasta din partea lui 
Dumnezeu prin Duhul"!!, 


Et. 5, 519-528. 
Et. 6, 413-417. 
Et. 6, 417-421. 
Et. 6, 421-428. 


„Et. 6, 429-453. 
. Et. 6, 424-428. 

O mare desăvârşire este cerută de Simeon celor mai înalți 
demnitari bisericești care ar trebui, altminteri, să părăsească tro- 
nurile lor: 


“Patriarhilor, dacă voi nu sunteţi prieteni ai lui 
Dumnezeu, fii ai lui Dumnezeu, dumnezei prin infiere, 
adică asemănători, în cinul harului care ne este dat, 
Celui care este Dumnezeu prin fire, părăsiţi tronurile 
voastre și mergeţi mai întâi de vă pătrundeţi de Dum- 
nezeieștiie Scripturi; apoi, când veţi fi devenit icoana lui 
Dumnezeu, numai atunci atingeţi-vă cu cutremur de lu- 
crurile dumnezeiești; dacă nu, ei bine! când El Se va 
descoperi, atunci veţi înţelege că Dumnezeul nostru este 
foc mistuitor nu pentru prietenii Săi, nici pentru cei care 
L-au iubit, ci pentru cei care nu L-au primit când El Se 
înfățișa ca Lumină'12. 


Să notăm că, în ciuda tonului vehement al unora din aceste 
cuvinte ale lui Simeon și a criticii la adresa ierarhiei bisericești, 
nu se află aici vreo declaraţie directă de nevaiabilitate a Tainelor 
oficiate de preoţii nevrednici, nici o lepădare a ierarhiei, a cărei 
viaţă era departe de desăvârşire. Este mai mult o critică ascuţită 
a practicii concrete a acestui cin ierarhic și o aducere aminte că 
o astfel de slujire este dăunătoare pentru cei care o săvârşesc 
cu nevrednicie. Simeon continuă cu criticile sale impotriva 
acelora care acceptă hirotonia fără a fi chemaţi de Dumnezeu: 


"O, nerușinare, nimeni nu are îndrăzneala de a de- 
făima pe împăratul pământesc, nici să ia cu sila slujba şi 
dregătoria sa şi să și le însușească; iar tu socotești ca 
nimic pe Împăratul cerului şi împingi îndrăzneala ta până 
la a pune mâna pe dregătoriile apostolice fără încuvi- 
ințarea şi consimţământul Său! Aflându-te cu totul într-o 
astfel de stare, cugeţi că Stăpânul va trece cu vederea 
unele ca acestea fără judecată? Nicidecum, niciodată!'15 


În orice caz, chiar dacă se pare a fi chemat de Dumnezeu, 
primirea unei însărcinări de conducere în Biserică trebuie să fie 


12. Et. 3, 590-599. 
15. Et. |, 12, 483-489. 

resimţită (de cel ce o primeşte) ca o coborâre duhovnicească 
periculoasă. 


"Chiar atunci nu va fi cazul să te umpli de îndrăz- 
neală sau să te faci cu totul fără grijă, ci va trebui să 
rămâi în frică şi cutremur, ca aruncat de sus în fundul 
unui oarecare puț foarte adânc, plin de şerpi de tot felul 
şi de fiare, spre a urca în această stare la mitropolie sau 
patriarhat sau la oricare altă funcţie ca episcopatul sau 
conducerea poporului'14. 


Duhul Sfânt este Cel care dă intreaga putere şi trebuie a-L 
asculta cu frică. 


"Este nevoie de a vorbi pentru oamenii de acest fel 
(care propovăduiesc, fără a avea adevărata înțelepciune, 
pe Domnul nostru lisus Hristos) despre puterea de a lega 
şi de a dezlega, de vreme ce aceia care au în ei pe 
Mângâietorul, care iartă păcatele, se cutremură de a face 
cel mai mic lucru împotriva sfatului Celui care este în ei 
şi vorbeşte prin ei? Deci, cine oare va fi atât de nebun 
pentru a spune şi a face lucrurile Duhului înainte de a fi 
primit pe Mângâietorul ṣi de a orândui lucrurile lui Dum- 
nezeu fără sfatul lui Dumnezeu?'15 


În Catehezele sale, Simeon se exprimă încă mai cu tărie, 
vorbind despre puterea de a lega şi a dezlega. El răspunde po- 
trivnicilor săi care spuneau: "Dar această putere aparţine preo- 
ţilor', spunându-le: 


"Şi eu ştiu aceasta: este adevărat. Dar nu tuturor 
preoților pur şi simplu, ci acelora care exercită preoția 
Evangheliei în duh de smerenie şi duc o viaţă fără pri- 
hană, care cei dintâi se pun în slujba Domnului și ca o 
jertfă desăvârşită, sfântă, bine plăcută, aduc lăuntric în 
biserica trupului lor, în chip duhovnicesc, o închinăciune 
curată, (care sunt) primiţi şi înfăţişaţi la jertfelnicul cel 


14. Et. 11, 386-391. 
15. Et. 15, 189-196. 

mai presus de ceruri, oferiţi de Hristos arhiereul ca o 
jertfă desăvârşită lui Dumnezeu Tatăl, schimbaţi şi trans- 
formaţi prin puterea Duhului Sfânt şi schimbaţi la faţă în 
Hristos, care pentru noi a murit şi a înviat în slava Dum- 
nezeirii'!6. "lată pe cei cărora le este dat să lege şi să 
dezlege, să săvârşească liturghia (iepovpyeiv) şi să înveţe, 
iar nu acelora care numai au primit de la oameni apro- 
bare şi hirotonie (xeiporoviav)'17. 


Totdeauna aceeași învățătură: puterea de a lega şi a dezle- 
ga şi, în general, exercitarea preoţiei, chiar puterea de a învăța, 
aparţine preoţilor; dar numai hirotonia nu este suficientă pentru 
o exercitare rodnică a puterii, dacă ea nu este însoţită de o viaţă 
în Hristos, dacă însuși preotul nu este schimbat la faţă în Hristos 
prin Duhul Sfânt. Puterea de a lega şi a dezlega, ca şi capacitatea 
de a auzi mărturisiri sunt de necugetat pentru Simeon fără a 
avea harul Duhului Sfânt. Pretenţia de a exercita preoţia numai 
în virtutea unei demnități bisericeşti revoltă pe Simeon: 


"Dar ce să spui despre cei cărora le place să audă că 
sunt lăudaţi, să se vadă puşi preoți, episcopi şi stareţi, 
despre cei care vor să primească mărturisirea gândurilor 
altora şi care se socotesc vrednici de sarcina de a lega şi 
de a dezlega? Când îi văd că nu ştiu nimic despre lu- 
crurile necesare şi dumnezeiești, că nu învaţă nicicum 
pe alţii şi nici nu îi aduc la lumina cunoştinţei, oare ce 
este aici altceva decât ceea ce a spus Hristos fariseilor şi 
învăţătorilor de lege: <Vai vouă, învăţătorilor de lege, 
căci aţi luat cheia cunoștinţei>... Ce este cu adevărat 
cheia cunoștinței, dacă nu harul Duhului Sfânt dat prin 
credinţă, care prin iluminare dă prea cu adevărat cunoş- 
tinţa și plinătatea cunoștinței şi care deschide mintea 
noastră încuiată și acoperită...18'. "Toate acestea, vă rog, 
învăţaţi-le deci voi, cei care purtaţi numele copiilor lui 
Dumnezeu și vă credeţi creştini, voi, care învăţaţi pe alţii 


16. Cat. 28, 262-274. 
17. Cat. 28, 291-293. 
18. Cat. 35, 80-93. 

cuvinte deşarte și vă închipuiţi că porunciţi, - minciună 
curată! - preoţi şi monahi"!9, 


Pe de altă parte, Simeon numeşte pe călugării săi, dintre 
care nu toţi erau preoţi, "popor al lui Hristos, turmă sfinţită, 
preoţie împărătească'20. În sfârşit, în Imne, Simeon osândește 
pe cei care fără a fi renunţat la lume şi fără să fi primit Duhul 
Sfânt primesc să fie hirotoniți preoţi. Printre altele el spune: 


“Acela care n-a renunţat mai întâi la lume... n-a iubit 
în mod sincer pe Hristos și nu şi-a pierdut sufletul din 
pricina Lui... care n-a fost socotit vrednic să primească 
acelaşi Duh Sfânt pe care El L-a dat dumnezeieştilor 
Apostoli... din care se nasc în suflet curăţia și contem- 
plaţia... din Lumina neapropiată, care dă nepătimirea şi 
sfinţenia tuturor celor care au fost socotiți vrednici de a-L 
vedea şi a-L avea pe Dumnezeu în inima lor... (un astfel 
de om) să nu aibă îndrăzneala de a primi preoţia și 
autoritatea asupra sufletelor sau de a se înghesui spre 
acestea'21. 


Faptul de a şti cui aparţine puterea de a lega şi a dezlega 
avea pentru Simeon un interes deosebit, datorită importanţei pe 
care o avea pentru el, ca de altfel în învăţătura tradiţională a 
Bisericii, Taina Mărturisirii pentru viaţa creștină. Simeon insistă 
în scrierile sale asupra folosului mărturisirii şi a necesităţii ei 
pentru toţi cei care au căzut în păcate după botez şi vede în ea 
un mijloc de a afla din nou vederea lui Dumnezeu22. El cheamă 
deci pe fiecare la mărturisire şi la pocăință: 


"Deci fiecare dintre noi să se pocăiască şi să se 
plângă pe sine... de a se fi lipsit de atât de multe şi atât 
de mari bunătăţi, căzând din înălţimea slavei şi a con- 
templării Împăratului cerurilor. Să se grăbească, prin 
mărturisire şi pocăință, să dobândească bunătăţile veş- 
nice'25. 


19. Cat. 33, 215-218. 

20. Cat. 34, 33-35. 

21. Imn 58, 224-248. 

22. Et. 13, 222-236: Cf. cap. IV, n. 17. 
23. Et. 153, 278-283. 

in altă parte, Simeon insistă asupra convingerii că pocăinţa 
singură nu este suficientă, ci trebuie să fie urmată de mărturisire 
şi de iertarea păcatelor de către părintele duhovnicesc. 


“Prin pocăință se săvârşeşte curățirea de spurcăciu- 
nile păcatului; ea este urmată de împărtăşirea Duhului 
Sfânt, nu în chip simplu, ci potrivit credinţei, smereniei, 
râvnei sufletului care se întoarce cu totul. Aceasta nu 
ajunge totuşi, trebuie de asemenea să primim de la pă- 
rintele nostru... iertarea desăvârşită a greșalelor noastre. 
De aceea este bună pocăinţa de fiecare zi'24. 


Totuşi, Simeon adaugă şi un alt izvor al iertării păcatelor, 
făgăduinţa monahală: 


“Dacă ai primit iertarea tuturor păcatelor tale fie prin 
mărturisire, fie prin luarea sfântului vestmânt îngeresc, 
ce izvor de dragoste, de aducere de mulţumire și de 
smerenie nu va fi aceasta pentru tine?'25 


Această afirmaţie a lui Simeon - că iertarea păcatelor poate 
fi primită de asemenea prin luarea hainei monahale care nu este 
în mod obligatoriu dată de o persoană de rang preoţesc - ne 
arată raportul care există, după Simeon, între mărturisire şi fă- 
găduința monahală, ca expresie a pocăinţei şi a renunţării la 
lume înainte de toate. 

Simeon tratează aceste probleme în Întâia sa Epistolă 
"Despre spovedanie”, care se află în toate colecţiile manuscrise 
vechi, deşi oarecum aparte, şi a cărei autenticitate a fost uneori 
contestată. Ea conţine o învăţătură puţin diferită de aceea pe 
care am expus-o mai sus sau mai curând o radicalizare a vederi- 
lor lui Simeon privitoare la puterea de a lega și a dezlega26. 


24. Cap. 3, 46. 

25. Cap. 3, 79. 

26. Vezi pentru acest subiect teza lui Joost VAN ROSSUM, The Ecclesiolo- 
gical Problem in St Symeon the New Theologian, New York, 1976. De acelaşi 
autor: Priesthood and Confession in St Symeon the New Theologian, în 'St 
Vladimir's Theological Quarterly", 20(1976), p. 220-228. Lucrarea clasică a lui 
Karl HOLL, Enthusiasmus und Bussgewalt beim griechischen Monchtum. tine 
Studie zu Symeon dem Neuen Theologen, Leipzig 1898, care tratează aceleaşi 
probleme, nu şi-a pierdut din interes. 

Simeon începe Întâia sa epistolă punând deschis problema care 
i-a fost, probabil, adresată de corespondentul său: 


"Tu ai poruncit nevredniciei mele, părinte şi frate, să 
răspund întrebării tale: <Oare este îngăduit să-ţi mărtu- 
riseşti păcatele unor oarecari monahi care nu au preo- 
ţia?> Şi tu adaugi acestea: <Căci auzim că puterea de a 
lega şi de a dezlega este dată numai preoţilor>"27. 


Pentru a răspunde, Simeon dă mai întâi o definiţie a spo- 
vedaniei: 


“Spovedania deci nu este nimic altceva decât o măr- 
turisire a păcatelor, apoi o recunoaştere a greșelilor şi a 
propriei nebunii, adică o osândire a sărăciei sale'28. (Şi 
el explică): “Tot credinciosul fără excepţie este prin ur- 
mare - Simeon are în vedere parabola evanghelică — un 
datornic al Stăpânului și Dumnezeului Său şi ceea ce a 
luat de la El îi va fi cerut la groaznica și înfricoşata Jude- 
cată, când toţi, fără excepţie, împărați şi săraci dimpreună, 
ne vom afla inaintea Lui, goi şi cu capetele plecate'29. 


Singur Hristos poate ridica din nou, din căderea lor, pe 
Adam şi pe urmașii lui: 


"Nici Adam și nici unul dintre fiii săi nu ar fi avut 
tăria să săvârșească restaurarea sa însăși și a celor de 
aproape ai săi, dacă Dumnezeu Cel mai presus de fire, 
Domnul nostru lisus Hristos, Care a venit (în lume), nu 
ne-ar fi ridicat din nou, pe el şi pe noi, din cădere, prin 
puterea Sa cea dumnezeiască'50. 


Păcatul lui Adam este deci acela - "căderea strămoșească'" 
(nponarepik Ov nrtiua), cum o mai numeşte Simeon altundevasl 
- care este izvorul căderii neamului omenesc, deşi fiecare pă- 


. Ep. 1, 2-4. 
„Ep. 1, 34-36. 
„Ep. 1, 39-44. 
„Ep. L, 39-44. 
. Euh. 2, 14-15. 

cătuieşte în mod individual. Cu toţii suntem răniţi de săgeata 
vrăjmaşului, orice păcat ne îndreaptă către moarte52, ne duce în 
robia diavolului35. În aceste condiţii, păcătosul - în cazul de 
faţă este vorba de un desfrânat - 


"devenit, în loc de copil al lui Dumnezeu, copil al 
diavolului, ce va face spre a reintra în stăpânirea a ceea 
ce a pierdut? Negreşit el va cere un mijlocitor şi prieten 
al lui Dumnezeu, capabil să-l readucă în starea pe care o 
avea mai înainte şi care îl va împăca din nou cu Dum- 
nezeu şi Tatăl său... (Căci) cel care a mâniat pe Stăpânul 
şi Dumnezeul său nu poate să se împace din nou altfel 
cu Dumnezeu, decât printr-un mijlocitor, om sfânt și slu- 
jitor al lui Hristos, prin care să se abată de la rău'54. 


Simeon cere deci să se recurgă la un doctor duhovnicesc 
spre a-i mărturisi păcatele: 


"Cu grăbire să alergăm la un doctor duhovnicesc şi 
să vărsăm prin spovedanie veninul păcatului și, scuipân- 
du-i otrava, să primim de la el cu râvnă, în chip de anti- 
dot, canonul pe care ni-l dă şi să ne străduim să-l păzim 
cu credinţă fierbinte şi frică de Dumnezeu'55. 


Părintele duhovnicesc are trei calităţi: el este doctor, sfetnic 
şi mijlocitor. 


"Caută, dacă voieşti, un doctor bun şi sfetnic, pentru 
ca, în calitate de sfetnic bun, el să-ţi recomande formele 
de pocăință care îți convin şi, ca doctor, să-ţi dea remedi- 
ile potrivite fiecărei răni şi, ca mijlocitor, aflându-se înain- 
tea lui Dumnezeu şi faţă către față, prin rugăciunea şi 
solirea lui, să ţi-L facă milostiv'36. 


Să notăm că părintele duhovnicesc nu este niciodată socotit 
drept un judecător care osândeşte şi pedepseşte. Canonul pe 


Ep. 1, 112-117. 
Ep. 1, 128. 
„Ep. 1, 134-146. 
Ep. 1, 150-155. 
Ep. |, 177-183. 

care îl dă el are un scop terapeutic. Dar pe de altă parte, Si- 
meon, care are o idee atât de înaltă despre părintele duhov- 
nicesc, fiinţă harismatică și desemnată de Dumnezeu, insistă 
asupra faptului că nimeni nu trebuie să răpească demnitatea 
apostolică, adică să primească mărturisirile şi să dea dezlegare 
de păcate, înainte de a fi chemat de Dumnezeu. 


"Din aceste motive eu cu totul mă cutremur și mă 
tem, fraţilor şi părinţilor, şi vă rog pe toţi... nu aveţi o ati- 
tudine nepăsătoare cu privire la aceste taine dumneze- 
ieşti şi înfricoșate pentru toţi. Nu vă jucaţi cu aceste 
lucruri cu care nu trebuie să te joci, şi nici cu sufletul 
vostru pentru slava deşartă sau pentru iubirea de slavă 
sau pentru un câştig sau din nesimţire. Căci nu este 
îndeajuns să primeşti gândurile altora spre a fi numit 
<stăpân> sau <părinte>. Să nu răpim, vă rog, cu neru- 
şinare şi nechibzuinţă, demnitatea apostolilor'57. 


Dar adevărații mijlocitori sunt rari: 


“Nu vă impuneţi ca mijlocitori ai celorlalţi (oameni) 
înainte de a vă umple de Duhul Sfânt şi înainte de a 
învăţa să cunoaşteţi pe prietenii Împăratului universului 
şi de a fi devenit prietenii Săi, printr-o experienţă simțită 
a sufletului'38. 


Simeon previne pe aceşti furi de demnități că îi aşteaptă 
focul cel veșnic. 

Lămurind astfel caracterul harismatic al părintelui duhovni- 
cesc și însemnătatea Tainei Spovedaniei, Simeon se vede capa- 
bil să răspundă la întrebarea care i-a fost pusă: se pot mărturisi 
păcatele, călugărilor care n-au preoţia? El dă acestei întrebări un 
răspuns mai curând pozitiv, intemeindu-se mai ales pe tradiţie: 
aceasta a existat în Biserică din vechime. Astfel el spune: 


'ingăduit este să ne mărturisim (Efoyy£hiew) la un 
monah care nu are preoţia; că Dumnezeu a dăruit aceasta 


37. Ep. |, 223-236. 
38. Ep. |, 237-245. 

moştenirii Sale, tu o poţi constata din aceea că de când 
există veşmântul şi haina pocăinţei monahii au fost nu- 
miţi (după numele lor), precum este menţionat în scrie- 
rile Părinților, inspirați de Dumnezeu. Dacă le cercetezi, 
vei afla că ceea ce iţi spun este adevărat'59. 


Deşi Simeon nu citează aici izvoarele sale, se poate spune 


că are 


dreptate49. Simeon se sprijină pe o îndelungă tradiţie 


monahală. Simeon recurge deci la istoria Bisericii, pe care o 
tratează într-o manieră foarte generală, chiar schematică şi fără 
nuanţări, pentru a arăta că puterea de a lega şi a dezlega, dată 
de Domnul apostolilor, trece apoi la episcopi şi la preoţi şi, de la 
ei, la călugări, când cei dintâi deveniră nevrednici. 


“inaintea (călugărilor), numai episcopii primeau, ca 
şi dumnezeieștii apostoli, puterea de a lega şi a dezlega 
prin succesiune. Dar cu trecerea timpului episcopii de- 
veniră nenecesari (&yperovutvwv) şi această sarcină 
înfricoşată trecu asupra preoţilor cu o viaţă nepătată şi 
vrednici de harul lui Dumnezeu. Apoi, când ei deopo- 
trivă, preoţi şi episcopi, se cufundară şi deveniră ase- 
mănători poporului şi mulţi dintre ei căzură (sub influ- 
enţa) duhurilor înșelăciunii și în vorbe goale spre pier- 
zarea lor, ea fu transmisă, după cum s-a spus, poporului 
ales de Dumnezeu, vreau să spun monahilor. Nu că ea fu 
ridicată de la preoţi și episcopi, ci aceștia înşişi s-au 
înstrăinat de ea'4l. 


Simeon revine din nou la problema "de unde şi cum şi cui a 
fost dată încă de la început această putere de a ierurghisi 
(iepovpyeiv) şi de a lega și a dezlega'42, răspunzând că Dumnezeu 
singur poate ierta păcatele, dar că El a transmis această putere 
apostolilor, dăruindu-le pe Sfântul Duh. 


"Deci principiul acestui mare dar este Dumnezeu şi 
este potrivit Lui singur și numai El îl are. Inainte de a urca 


„Ep. 1, 258-263. 
. Cf. VAN ROSSUM, op. cit., p. 34-35. 
. Ep. 1, 263-274. 
. Ep. 1, 278-280. 

la cer, El lasă, spre a-L înlocui, ucenicilor această prea- 
mare harismă'45. 


Prin succesiune apostolică acest dar al lui Dumnezeu a fost 
transmis episcopilor: 


“Potrivit succesiunii, precum s-a spus, sfinții apostoli 
transmiteau această putere celor care mergeau să-şi 
ocupe scaunele, căci nimeni altul nu avea îndrăzneala să 
gândească la un asemenea lucru. Căci ucenicii Domnului 
păzeau cu strictețe acest drept al puterii lor'44%. 


Necesitatea succesiunii apostolice pentru a putea ierta pă- 
catele este deci pentru Simeon un fapt atât de evident încât îl 
consideră ca fiind cu neputinţă să nu-l recunoască. Totuși, 
aproape imediat, Simeon revine în Epistola sa la convingerea că 
harul dumnezeiesc i-a părăsit pe episcopi şi pe preoţi din prici- 
na nevredniciei lor: 


"Căci harul dumnezeiesc i-a părăsit şi această putere 
(de a lega şi a dezlega) a fost ridicată (de la asemenea 
episcopi). Părăsind pe toate celelalte, ceea ce slujitorii 
trebuie să aibă, singurul lucru pe care li se cere să-l aibă, 
este ortodoxia... Dar socot că nu numai atât. Căci nu 
este ortodox cel care nu introduce dogme noi în Biserica 
lui Dumnezeu, ci cel care are o viaţă potrivită cu cuvân- 
tul adevărului'45. 


Totuși mai important și caracteristic atitudinilor duhovni- 
cești ale lui Simeon este faptul că el nu se opreşte aici, ci afirmă 
că şi călugării, deopotrivă cu episcopii şi cu preoţii, au pierdut 
darurile lor duhovniceşti care nu sunt apanajul unei poziţii 
aparte în Biserică. 


43. Ep. 1, 307-309. 

44. Ep. 1, 318-322. Se remarcă o mare asemănare, poate chiar o influenţă, 
în ceea ce spune Simeon aici, cu binecunoscutul pasaj al lui Clement al Romei 
cu privire la succesiunea apostolică, deşi intenţia este destul de diferită: nu atât 
ue a intari autoritatea ierarhiei existente, cât de a arăta realitatea darului 
Sfântului Duh la adevărații urmaşi ai apostolilor. CLEMENT AL ROMEI, Ep. 42-44. 

45. Ep. 1, 327-533. 

“După cum numai rasa şi veșmântul preoţiei au fost 
lăsate oamenilor, în vreme ce darul Duhului trecea la 
călugări şi era recunoscut prin semne (minunate), deoa- 
rece ei sunt părtaşi vieţii apostolilor, chiar și aici diavolul 
şi-a făcut lucrarea sa. Văzându-i deci că au apărut ca noi 
ucenici ai lui Hristos în lume şi că străluceau cu viaţa şi 
minunile, diavolul aduse (printre ei) fraţi mincinoși şi 
oameni ai lui. Ei se înmulţiră încetul cu încetul şi, pre- 
cum vezi, pierdură orice bogăţie duhovnicească și 
deveniră monahi care nu mai au nimic călugăresc'46. 


Simeon trage deci concluzia că puterea de a ierta păcatele 
nu aparţine preoţiei numai în virtutea hirotoniei, ci celor care 
sunt ucenici ai lui Hristos. 


"Deci nici celor care sunt călugări numai cu haina, 
nici celor care sunt hirotoniți şi socotiți în ierarhia preo- 
ţiei, nici celor care sunt cinstiţi cu demnitatea episcopa- 
tului, patriarhi, zic, mitropoliți și episcopi, aşa, în chip 
simplu și din pricina hirotoniei lor, nu li s-a dat de către 
Dumnezeu să ierte păcatele - departe de aceasta! Ci 
numai să săvârşească (Euharistia) le-a fost îngăduit. Şi 
aceasta, socot, nici chiar celor mai mulţi dintre ei, deoa- 
rece fiind de fân, să nu fie pe de-a-ntregul arşi prin 
această lucrare, ci numai acelora care printre preoţi, 
episcopi şi călugări, din pricina curăţiei lor, pot fi nu- 
măraţi în rândurile ucenicilor lui Hristos"47. 


În pofida tonului lor energic, aceste afirmaţii ale lui Simeon 
nu sunt prea clare. Dar un lucru pare sigur. Simeon făcea dis- 
tincţie, deşi cu o oarecare inconsecvenţă, între puterea de a 
săvârşi slujbele şi aceea de a ierta păcatele. Aceasta din urmă 
presupune harisme deosebite primite de la Dumnezeu, nere- 
ducându-se numai la darurile hirotoniei, în vreme ce pentru 
săvârşirea Liturghiei curăţia vieţii pare să ajungă, când este 
vorba de o persoană care a primit hirotonia. Simeon nu punea 


46. Ep. |, 351-361. 
47. Ep. 1, 362-374. 

nicidecum la îndoială necesitatea hirotoniei pentru a săvârşi 
Liturghia, deși o socotea insuficientă. În ce privește iertarea 
păcatelor, răspunsul este mai puţin clar, căci este greu de spus 
cine sunt aceşti "ucenici ai lui Hristos" cărora li s-a dat această 
putere. Oare ei trebuie să fie neapărat hirotoniți? Mai degrabă 
nu. Totuşi Simeon indică felul cum pot fi recunoscuţi acești 
ucenici adevăraţi ai lui Hristos: 


"Cei care au devenit părtaşi ai acestor harisme, la 
toate sau la unele din ele, potrivit celor ce sunt spre folo- 
sul lor, au fost incluşi în rândurile apostolilor şi cei care 
devin acum asemenea sunt incluși acolo cu ei'48. 


Puterea de a lega şi de a dezlega aparţine celor care văd pe 
Dumnezeu49. 

Potrivit obiceiului său, Simeon se întemeiază, în convingeri- 
le sale asupra călăuzirii duhovnicești şi a puterii de a ierta 
păcatele, pe experienţa sa personală. Căci Simeon Evlaviosul, 
părintele său duhovnicesc, omul care nu a fost niciodată hiro- 
tonit preot, este cel care l-a condus către Dumnezeu. 


"Ştiu că unor asemenea persoane (ca Simeon Evla- 
viosul) le este dat să lege şi să dezlege din partea lui 
Dumnezeu Tatăl şi a Domnului nostru lisus Hristos prin 
Duhul Sfânt, celor care sunt înfiaţi și slujitorii Lui sfinţiţi. 
Şi eu am fost ucenicul unui asmenea părinte care nu 
primise o punere a mâinilor (xewporoviav) din partea 
oamenilor, ci care prin mâna lui Dumnezeu, adică prin 
Duhul, m-a înscris în.rândurile ucenicilor şi mi-a poruncit 
să primesc punerea mâinilor din partea oamenilor, po- 
trivit formei prescrise (túnov) care a urmat, mie, care, de 
multă vreme, eram purtat de Duhul Sfânt, cu puternică 
dorire, către această realitate'50. "Acela (Simeon Evla- 

` viosul), auzind (poruncile) lui Hristos, deveni părtaş al 
harului și al darurilor Sale şi primi de la El puterea de a 
lega şi a dezlega păcatele, fiind aprins de Duhul Sfânt'51, 


48. Ep. 1, 387-390. 
49. Ep. l, 427-432. 
50. Ep. 1, 435-442. 
51, Ep. 1, 452-456. 

Astfel, învățătura lui Simeon despre puterea de a lega și a 
dezlega, exprimată în această Epistolă "Despre Spovedanie" este 
o dezvoltare a vederilor sale, întemeiată pe experienţa sa per- 
sonală, despre naşterea duhovnicească și învierea mistică, 
asupra botezului Duhului, ca şi asupra caracterului conştient al 
posesiei harului. Dar ea este de asemenea o înăsprire şi o radi- 
calizare a convingerilor sale. Căci în alte scrieri ale sale Simeon, 
afirmând cu energie necesitatea pentru mântuire a Tainelor 
Bisericii, cu osebire a Botezului şi a Fuharistiei, săvârșite de un 
preot, contestă numai eficacitatea lor şi le găseşte insuficiente 
dacă cel care le primeşte nu are simțţământul clar de a deveni un 
om nou. Aici el merge mai departe şi afirmă că pentru a ierta 
păcatele nu este nevoie să fii preot hirotonit, căci singurul lucru 
care contează este să fii un harismatic adevărat şi că numai lor 
singuri le-a fost dată puterea de a lega şi de a dezlega păcatele. 
Totuși, Simeon refuză să aplice aceste idei asupra experierii 
conştiente a Duhului, ca singur izvor al validității, altor Taine 
decât Mărturisirii şi iertării păcatelor care decurge din ea. 
Dimpotrivă, el afirmă în mod formal că puterea de a săvârși 
FEuharistia este lăsată preoților şi episcopilor, deşi au pierdut 
darurile lor harismatice, dacă totuşi nu sunt căzuţi în păcate 
grave. in aceste afirmaţii asupra posibilităţii de a se adresa per- 
soanelor care nu au preoţia pentru a primi de la ele iertarea 
păcatelor, Simeon se întemeiază, după cum am spus, pe tradiţia 
veche a Bisericii, care admitea mărturisirea la călugări nehiro- 
toniţi. Deşi în vremea lui Simeon această practică devenise mai 
rară, se înţelege că el se sprijină pe ea. Dar el nu răspunde direct 
la întrebarea care i-a fost pusă: dacă îi este îngăduit cuiva să se 
mărturisească la călugări care nu au preoția, ci işi extinde 
răspunsul spunând că această putere de a lega şi de a dezlega 
aparţine creștinilor purtători ai Duhului în general, fie ei călugări 
sau nu. Călugării de asemenea au pierdut darurile lor duhov- 
nicești, nici un cin în Biserică nu este privilegiat. Simeon se 
reazemă şi pe experienţa sa mistică personală de a fi fost ucenic 
al lui Simeon Evlaviosul, care l-a născut duhovniceşte și l-a 
împăcat cu Dumnezeu fără a fi el însuşi preot hirotonit, dar care 
il obligă să accepte preoţia prin punerea mâinilor episcopilor. 
Simeon deosebește aici două "puneri de mâini', una omenească, 


MĂRTURISIREA ȘI PREOŢIA 145 


"din partea oamenilor', cealaltă dumnezeiască, prin Duhul Sfânt. 
Prima este făcută potrivit 'unei forme prescrise', expresie ambi- 
guă și greu de tradus, dar care probabil vrea să spună "potrivit 
prescripţiilor bisericeşti". În tot cazul nu se poate crede că el 
interpreta aceasta ca şi când ar [i fost vorba de o pură formali- 
tate. Cât despre explicarea teologică, Simeon se întemeiază mai 
ales pe apariţia lui Hristos înaintea Apostolilor (Ioan 20), când le 
insuflă Duhul Sfânt şi le dădu puterea de a lega şi a dezlega. Or, 
pentru Simeon, această putere este dată celor ce au primit 
Duhul Sfânt și primirea Duhului nu se mărginește la Taine. 

Fără a voi să ne pronunţăm asupra acestei învățături privind 
iertarea păcatelor prin persoane neavând preoţia, dar care sunt 
sfinţi şi purtători ai Duhului, ne mărginim să spunem că ea : nu 
fost niciodată oficializată de Biserica Ortodoxă şi a fost practic 
uitată în decursul secolelor, până acolo că mulţi preoţi ortodocşi 
ai epocii noastre, când se vorbește despre ea (şi aud pentru 
prima oară aceasta) sunt uimiţi și şocaţi şi o socotesc pericu- 
loasă. Totuşi, ea nu a fost niciodată condamnată, direct sau indi- 
rect, de Biserică. Opinia bisericească nu o lepăda nici ea, 
îndeosebi în mediile monahale, după cum se poate conchide 
din faptul că vechile manuscrise nu elimină Întâia Epistolă care 
o conţine, plasând-o totuşi puţin aparte în culegerile de opere 
ale lui Simeon. Însă faptul că în câteva manuscrise era atribuită 
Sfântului loan Damaschin arată că ea întâmpina o certă împo- 
trivire şi că pentru a-i da mai multă autoritate şi a o apăra de cri- 
tici era pusă sub protecţia unei persoane de o ortodoxie atât de 
incontestabilă ca Sfântul loan Damaschin. Dimpotrivă, Epistola 
a fost în întregime omisă, pentru a nu sminti publicul, din tra- 
ducerea în greaca modernă a lui Dionysios Zagoraios, ca şi din 
traducerea rusă a episcopului Teofan, care se bazează pe tra- 
ducerea lui Zagoraios. Influenţa ideilor lui Simeon asupra spo- 
vedaniei se află mai curând în obiceiul vechi, după cum am 
spus, dar reînnoit în vremurile moderne, de 'a-şi descoperi gân- 
durile și mișcările sufletului' monahilor cunoscuţi pentru sfin- 
tenia lor, fără a li se cere dezlegarea păcatelor, dacă nu erau 
preoţi. Totuşi, trebuie spus că o asemenea distincţie între 'des- 
coperirea gândurilor' și dezlegarea preoțească nu se află în 
scrierile lui Simeon și este străină spiritualităţii sale. Pentru el 
spovedania constituia un tot indivizibil, un act harismatic. 


IX 


BOTEZUL CA TAINĂ 
ŞI BOTEZUL DUHULUI 


Printre înaltele stări duhovnicești ale unui creștin aflat pe 
calea desăvârşirii, dorim să menţionăm un eveniment al vieţii 
duhovniceşti, amintit destul de des de Simeon în scrierile sale, 
pe care îl numeşte "botezul Duhului" şi pe care el îl deosebește 
de taina botezului. Nu e cazul să insistăm aici: Simeon n-a negat 
niciodată eficacitatea și necesitatea pentru mântuire a botezului 
ca taină, pe care majoritatea creştinilor îl primesc în copilăria 
lor, când ei nu sunt încă conștienți. Botezul, după Simeon, dă 
cunoştinţa de Dumnezeu, ne eliberează de păcatul originar, ne 
introduce în via Domnului!. Prin botez noi suntem ca și hărăziţi 
spre mântuire2. Puterea mântuitoare a botezului constă în cre- 
dinţa în Sfânta Treime, care este mărturisită prin el. 


"Din singur faptul dumnezeiescului botez - spune 
Simeon, deşi cu rezervă, după cum vom vedea mai de- 
parte ~ noi ne socotim pe noi înşine creștini și credin- 
cioşi, fără fapte, în virtutea credinţei noastre în Treimea 
Cea de o fiinţă şi nedespărţită şi în Unul din Treime, 
Domnul şi Dumnezeul nostru lisus Hristos, ne intitulăm 
şi ne numim potrivit obiceiului în mod direct slujitori ai 
lui Dumnezeu'5. 


Prin botez şi harul Duhului noi devenim asemenea chipului 
Fiului lui Dumnezeu care ne preface în mod tainic în fii ai lui 
Dumnezeu și ne face iarăşi noi și nemuritori, pe noi, care eram 
vechi şi muritori. Apa şi Duhul ne fac să renaștem, ne creează 
din nou şi ne dau harul Duhului5. Simeon subliniază importanţa 
lucrării Duhului Sfânt în botez: 'Mântuirea noastră nu este numai 


„Imn 55, 38-51. 
„Et. 2, 7, 260-266. 
„Et. 7, 1-6. 

„Et. 2, 7, 291-294. 
„Et. 13, 175-178. 

în botezul apei, ci și în Duhul'6. El recunoaşte deci lucrarea 
Duhului Sfânt în taina botezului. El recunoaşte de asemenea pe 
deplin valabilitatea şi eficacitatea botezului pruncilor. 


"Eu cred - scrie el în cea de a patra Epistolă a sa — 
că pruncii botezați prin Duhul Sfânt nu numai că sunt 
sfinţiţi şi păziţi, ci şi pe de-a-ntregul izbăviţi de tirania dia- 
volului şi, însemnați cu pecetea crucii care dă viaţă, de- 
vin oi ale turmei duhovnicești a lui Hristos și miei aleşi'7. 


Totuși, faptul însuşi de a fi botezat nu este, după Simeon, 
suficient pentru a avea plinătatea vieţii creştine. Ceea ce este 
important este de a avea credinţa în Treime şi în dumnezeirea 
lui Hristos şi o dorinţă de a incepe o viață nouă şi mai ales o 
conștiință a harului primit. Or, pruncii, în momentul botezului, 
nu pot desigur să le aibă. Dar toţi creştinii botezați in copilăria 
lor sunt într-o situaţie asemănătoare, ei au părăsit pe Hristos prin 
întinăciunile lor și le trebuie o nouă curăţire prin pocăință şi un 
nou botez al Duhului8. 


"Trebuie ca aceia care cred în Hristos, departe de a 
se ruşina de El, să arate voioșie și bucurie din inimă 
ducând până :a capăt ostenelile şi nevoinţele pe care le 
presupune virtutea; şi aceasta este valabil îndeosebi 
pentru copilașii botezați care n-au încă conştiinţa că au 
darul harului lui Dumnezeu'9. 


Deci la tânguiri şi la lacrimi ne cheamă Simeon, ca fiind sin- 
gurul mijloc de a ne întoarce la casa lui Dumnezeu. 


"Dar adunaţi-vă — spune Simeon, chemând pe toţi 
fără excepţie — copii, dar veniţi, femei, dar alergaţi, taţi- 
lor, înainte de a sosi sfârşitul şi toţi impreună cu mine 
plângeţi şi tânguiţi-vă, deoarece după ce am primit de 
mici pe Dumnezeu prin botez, sau mai curând am deve- 
nit, ca prunci, fii ai lui Dumnezeu, curând devenind pă- 


6. Et. 10, 188-192. 
7. Ep. 4, 49-53. 

8. Cat. 2, 139-152: 
9. Et. 1, 12, 173-183. 

cătoşi, am fost alungaţi din casa lui David şi aceasta ni s-a 
întâmplat fără ca noi să luăm seama! Să alergăm prin 
pocăință, deoarece prin ea se întorc toţi izgoniţii şi nu 
este alt mijloc, nu vă inşelaţi în această privinţă, de a 
intra înlăuntru şi de a vedea tainele care sunt săvârşite 
aici şi care se săvârșesc şi acum'10. 


Simeon vorbeşte deci de un alt botez, prin Sfântul Duh, pe 
care îl concepe ca pe o nouă naştere şi o vedere a lui Dumnezeu. 


"Celor care au primit pe Hristos... El le-a dat puterea 
de a deveni prin botez copii ai lui Dumnezeu, eliberân- 
du-i de tirania diavolului... Apoi, după aceasta, Evanghe- 
lia arată felul adopţiunii, zicând: <Care nu sunt născuţi 
din sânge, nici din voinţa trupului, nici din voinţa omului, 
ci de la Dumnezeu > Naşterea desemnează aici transfor- 
marea duhovnicească ce devine reală şi văzută în bo- 
tezul Duhului Sfânt, după cum Domnul care nu minte o 
declară în persoană: <loan a botezat cu apă, dar voi veţi 
fi botezați cu Duhul Sfânt>. Deci în El cei botezați devin 
lumină din Lumină și cunosc pe Cel care i-a născut în 
însuși faptul că Îl văd'1!. 


Simeon explică ce înţelege el prin acest botez al Duhului Sfânt: 


"Nu numai atât, dar (cel ce se pocăiește) trece şi din 
nou trece prin judecata focului dumnezeiesc și, scăldat 
în apa lacrimilor care pătrund întregul trup, el este bo- 
tezat încetul cu încetul în întregime sub lucrarea focului 
și a Duhului Sfânt şi devine curat în întregime, cu totul 
fără pată, fiu al Luminii şi al zilei şi nu mai este de acum 
înainte (trupul) al unui om muritor'12. 


Acest botez al Duhului, numit şi "a doua curăţire“, se deo- 
sebește, prin caracterul său conştient, de botezul sacramental!5 


10. Imn 15, 250-261. 

11. Et. 10, 430-448. 

12. Et. 10, 114-118. 

13. Folosim acest termen teologic in lipsa altuia, deşi el este străin voca- 
bularului lui Simeon, care, ca toţi Părinţii greci, nu cunoaște sacramentele, ci 
numai “Tainele”. 

primit în pruncie. El este pregătit printr-o pocăință îndelungată şi 
harul pe care îl dă este mai deplin. Următoarele cuvinte ale lui 
Simeon dau o idee despre aceste două botezuri care se com- 
pletează: 


"Cei care în pruncia lor au primit botezul Tău şi au 
dus de-a lungul vieţii lor o existenţă nevrednică de el, vor 
fi osândiţi mai rău decât cei nebotezaţi - după cum Tu 
ai spus-o, deoarece au ocărât sfântul Tău veșmânt; și 
ştiind că aici este un lucru sigur şi fără îndoială, Tu, Mân- 
tuitorule, ai dat pocăinţa spre o a doua curăţire și i-ai rân- 
duit ca ţel harul Duhului pe care noi l-am primit mai întâi 
la botez: căci nu numai prin apă vine harul, potrivit 
cuvintelor Tale, ci mai curând prin Duhul, în chemarea 
Treimii. Deci, deoarece noi am fost botezați copii, nefi- 
ind conștienți, fiinţe încă nedesăvârșite, tot nedesăvârşit 
primim și harul luând iertarea primei călcări de poruncă, 
singurul motiv pentru care, după părerea mea, Tu ai 
poruncit, Stăpâne, să săvârşim această baie dumneze- 
iască: cei care sunt aruncaţi aici intră înlăuntrul viei, răs- 
cumpăraţi din întunericul iadului şi sunt cu totul izbăviţi 
de moarte și de stricăciune... Astfel a fost odinioară 
Adam înainte de păcatul său, astfel devin şi toţi cei care 
au fost botezați în cunoştinţă de cauză, dar nu cei care, 
în nesimţirea lor, n-au primit simţământul înţelegător pe 
care îl produce venind, prin lucrarea Sa, Duhul'14. 


În acest pasaj se vede clar că el nu neagă nicidecum că 
Duhul este primit mai întâi la primul botez, scopul său fiind 
iertarea păcatului originar, deoarece inconștienţi şi nedesăvârşiţi 
cum eram atunci, acest dar al harului nu putea fi desăvârşit. 

În altă parte, pocăinţa şi mai ales lacrimile sunt, dacă nu 
identificate, cel puţin socotite ca arătând acest “al doilea botez". 
Nu numai lacrimile de pocăință ci şi lacrimile de bucurie şi de 
contemplare. 


"Deodată ridicând ochii şi contemplând firea ființe- 
lor, aşa cum niciodată nu a privit-o, omul freamătă şi la- 


14. Imn 55, 28-51. 

crimi ţâşnesc nesilit, fără durere, care îl curăţă şi îi dau 
un al doilea botez, acest botez despre care vorbeşte 
Domnul nostru în Evanghelie: <Dacă cineva nu se naşte 
din nou din apă şi din Duh, nu va intra în împărăţia 
cerurilor> 15. În primul botez apa este simbolul lacrimilor 
şi untdelemnul şi ungerea preinchipuiesc ungerea 
lăuntrică a Duhului; iar al doilea botez nu mai este chip 
al adevărului, ci însuși adevărul'16. 


Să notăm aici că, vorbind de primul botez, Simeon include 
aici ungerea cu untdelemn. Deci nu este vorba de taina mirun- 
gerii atunci când Simeon vorbeşte de al doilea botez. Diferenţa 
între cele două este mai curând aceea dintre chip şi adevăr. În 
aceleaşi Capete Simeon compară din nou cele două botezuri și 
recunoaște superioritatea celui de al doilea, acela al lacrimilor. 


"La dumnezeiescul botez noi primim iertarea greșa- 
lelor şi, eliberaţi de vechiul blestem, suntem sfinţiţi prin 
prezenţa Duhului Sfânt; dar harul desăvârșit, potrivit 
făgăduinţei: <Voi locui în ei şi voi umbla în ei>, noi incă 
nu-l avem, căci el aparţine credincioşilor întăriţi în cre- 
dinţă şi care l-au dovedit prin fapte. Cu adevărat, după 
botez, dacă noi cădem în practici rele şi necinstite, pier- 
dem cu totul sfinţirea; dar, prin pocăință, mărturisire și la- 
crimi primim în mod proporțional iertarea greşelilor noastre 
dinainte și, prin acest fapt, sfințenia şi harul de sus'!7. 


Simeon pare să facă de asemenea deosebire între o simplă 
vedere a lui Hristos şi "băutura" pe care Acesta o dă şi care pare 
a fi Duhul Sfânt. Astfel el spune: 


l5. 
16. 
17. 
18. 


“Dacă tu ai văzut pe Hristos, dar El încă nu ţi-a dat să 
bei din această băutură, aruncă-te la pământ, plângi, tân- 
guieşte-te... şi deoarece vezi pe Hristos, îndreaptă-ţi neîn- 
cetat privirea către El şi păstrează-L întotdeauna ca sin- 
gurul privitor al întristării şi îndurerării tale'18. 


Cap. 1, 35. 
Cap. 1, 36. 
Cap. 3, 45. 
Et. 7, 585-387. 

S-ar putea interpreta acest pasaj ca referindu-se la primul şi 
la al doilea botez. 

Puterea acestui al doilea botez — neinţeleasă pentru cei care 
nu l-au primit — şi transformarea pe care el o produce sunt 
descrise de Simeon în termenii următori: 


"Cum vor ajunge să înţeleagă astfel de taine cei care 
n-au avut niciodată în ei cea mai mică experienţă a efec- 
telor lor: prefacerea totală, reînnoirea, transformarea, 
refacerea, renașterea? Ei care încă n-au fost botezați în 
Duhul Sfânt cum pot şti (ce este) transformarea celor 
care au fost botezați în El? Ei, care nu sunt născuţi de 
sus, cum vor vedea slava celor care, potrivit cuvântului 
Domnului, sunt născuţi de sus, a celor care sunt născuţi 
din Dumnezeu şi deveniți copii ai lui Dumnezeu? Ei, care 
n-au voit această soartă, ci au lăsat să le scape această 
slavă prin nepăsare - căci şi ei primiseră puterea de a 
deveni astfel ~ ce cunoştinţă, spune-mi, îi va face capa- 
bili să înţeleagă, le va da puterea să-și închipuie câtuşi de 
puţin ce au devenit ceilalţi?'!9 


Nu este in aceste afirmaţii ale lui Simeon, despre cele două 
botezuri şi despre importanţa lacrimilor în viaţa duhovnicească, 
nimic cu desăvârşire nou şi care nu s-ar putea afla la Părinţii din 
vechime. Diadoh al Foticeii vorbește intr-un mod asemănător 
despre dulceaţa lacrimilor; el cunoaşte şi lacrimile contem- 
plaţiei20. Sfântul loan Scărarul numeşte de asemenea pocăinţa 
un al doilea botez şi spune chiar că un asemenea botez este mai 
mare decât primul, deşi această afirmaţie îi pare a fi puţin cam 
îndrăzneață. Şi el are un întreg capitol în Scara sa despre lacri- 
mile care produc bucuria2!. La Simeon totuşi accentul general 
nu este acelaşi. El pune mai mult în evidenţă lucrarea Duhului și 
insistă cu osebire asupra caracterului conştient al experienţei 
duhovniceşti. Pentru el, botezul, fie el primul sau al doilea, tre- 


19. Cat. 24, 109-121. 

20. Diadoh al Foticeii, O sută de capete despre desăvârşirea spirituală, cap. 
60 şi 73 (S. Chr. 5). 

21. Sfântul loan Scărarul, Scara, 7 (P.G. 88, 801-818). 

buie totdeauna să fie un eveniment spiritual conștient. Noi nu 
putem purta acest veșmânt al lui Hristos, cu care am fost îm- 
brăcaţi prin Duhul Sfânt în momentul botezului, fără a-l simţi și 
a-l cunoaşte. Simeon o spune în mod clar: 


“Cei care după botez... nu cunosc că sunt îmbrăcaţi 
în Hristos şi nu zăresc în Lumina Duhului Lumina Dum- 
nezeirii Sale, să se aplece deci asupra propriei lor 
conştiinţe și, examinând-o în mod minuţios, vor afla că 
au călcat în toată vremea legămintele botezului, în parte 
sau în întregime, sau dacă nu, că cel puţin au ascuns ta- 
lantul sfințirii și înfierii care le-a fost dat, că nu l-au făcut 
să rodească şi că acesta este motivul care i-a îndepărtat de 
la vederea Stăpânului, căci nu minte și nu Se căiește de 
darurile Sale Cel ce a spus cu adevărat: <Cel care Mă iu- 
beşte va păzi poruncile Mele; şi Eu Mă voi arăta lui...>'22. 


Avem incă şi alte indicaţii asupra celor două botezuri in 
scrierile lui Simeon, care au un caracter autobiografic. Astfel el 
vorbește de primul botez în A doua rugăciune de mulțumire. 


"Tu mai dinainte m-ai zidit a doua oară şi mi-ai dat 
viață, Tu m-ai izbăvit de căderea strămoşească dinainte 
croindu-mi drum de întoarcere la ceruri. Apoi, după ce 
m-ai împlinit şi m-ai făcut puţin câte puţin să cresc, Însuţi 
m-ai reinnoit iarăși întocmindu-mă prin sfântul Tău botez 
şi m-ai împodobit cu Duhul Sfânt'23. 


Lucrarea celui de al doilea botez este indicată prin sim- 
bolurile apei și spălărilor şi prin vederile de lumină ale căror raze 
se amestecă cu apele care devin luminoase. Alte descoperiri mai 
mari urmează, Simeon vede “fulgerele şi strălucirea" "feței" lui 
Hristos "mai întâi în ape' strălucind în jurul lui24. În sfârşit, 
Hristos Se "face văzut, după ce a curăţat pe de-a-ntregul mintea 
(lui Simeon) prin Lumina Duhului Sfânt'25. Prin împlinirea porun- 


22. Et. 1535, 236-250. 
23. Euh. 2, 13-18. 

24. Euh. 2, 187-189. 
25. Euh. 2, 216-218. 

cilor, botez şi impărtășirea cu Dumnezeieştile Taine, Hristos dă 
viaţa, adică pe Duhul Sfânt, după cum Însuşi Hristos îi spune lui 
Simeon într-un Imn26. 

În toate aceste pasaje, Simeon nu vorbește în mod direct de 
“Botezul Duhului". Această expresie nu este folosită decât o sin- 
gură dată în scrierile sale, într-un pasaj deja citat?7. Totuşi, se 
poate spune că este vorba de un eveniment mistic căruia acest 
termen i-ar putea fi aplicat. Simeon are în vedere transformarea 
care are loc la persoanele care au primit deja botezul ca taină, 
dar care au pierdut harul lui întinându-şi sufletele prin păcate. 
Această transformare este deci deosebită de primul botez. Ea 
este descrisă prin simbolurile apei, spălărilor, curăţirii şi al luminii 
și focului. Acestea sunt interpretate ca Duhul dumnezeiesc Cel de 
o fiinţă cu Tatăl şi purcezând din El. Această transformare urmează 
pocăinţei, împlinirii poruncilor, lacrimilor şi îimpărtăşaniei. Eu- 
haristia este în relaţie strânsă cu botezul Duhului care este un 
eveniment mistic conștient. În același timp el este un eveniment 
personal lăuntric. Simeon nesocoteşte cu totul orice fel de feno- 
mene spirituale colective extatice cu expresiile lor văzute, ca şi 
diferitele metode mai mult sau mai puţin artificiale spre a provo- 
ca entuziasmul duhovnicesc. El nu spune nimic despre vorbirea 
în limbi şi nici despre fenomene asemănătoare. 


26. Imn 55, 144-148. 
27. Cf. cap. IX, n. 11. 

Deşi el însuşi călugăr într-o viață de obşte, Simeon admite în 
principiu că sunt diferite căi care duc la Dumnezeu şi că toate 
sunt bune, dar numai dacă mântuirea, scopul ascezei monahale, 
rămâne pe primul plan. 


“Mulţi au lăudat viaţa în pustie, alţii viaţa în comun 
sau de obşte, alţii cârmuirea, educaţia, învățatul, chi- 
vernisirea bisericilor, lucrări care procură diferiților oa- 
meni hrana trupului şi a sufletului. Cât despre mine, nu 
voi îndrăzni să mă pronunţ în favoarea nici uneia dintre 
aceste stări, nici să laud un fel de viaţă şi să defăimez un 
altul; ci în toată privinţa, oricare ar fi lucrările și faptele, 
este întru totul fericită viaţa pentru Dumnezeu şi după 
Dumnezeul:. 


După cum se vede din această judecată echilibrată, Simeon 
iese din cadrele vieţii propriu-zis monahale. A trăi pentru Dum- 
nezeu şi după Dumnezeu, aceasta este important. Dependenţa 
reciprocă dintre diferitele căi este subliniată în cele ce urmează: 


"Viaţa oamenilor se alcătuieşte din felurite ştiinţe şi 
meşteşuguri; unul îndeletnicindu-se cu una, altul cu alta, 
fiecare aduce partea sa şi astfel oamenii işi dau şi pri- 
mesc între ei, în timpul vieţii, împlinind trebuinţele tru- 
peşti ale firii. Aşa se poate vedea şi între oamenii duhov- 
niceşti; unul se îndeletniceşte cu o virtute, altul cu alta, 
toţi alergând din diferite părţi spre aceeaşi ţintă'2. “Ţinta 
tuturor celor ce se nevoiesc după Dumnezeu este să 
placă lui Hristos, Dumnezeului nostru, şi să primească 
împăcarea cu Tatăl prin împărtăşirea de Duhul şi să do- 
bândească mântuirea prin aceasta. Căci in aceasta stă 
mântuirea fiecărui suflet şi a fiecărui om. Neimplinindu-se 


1. Cap. 3, 65. 
2. Cap. 3, 66. 

aceasta, deșarte sunt osteneala şi lucrarea noastră și fără 
rost e toată calea care nu duce la aceasta pe cel ce 
aleargă pe ea'5. 


Simeon condamnă cu tărie pe falşii călugări şi pustnici, 
nedeosebindu-i întru nimic de pătimaşii din lume: 


"Cel ce a părăsit toată lumea şi s-a retras în munte 
pentru liniștire, dar de acolo scrie celor din lume spre a 
le atrage atenţia, pe unii fericindu-i, iar pe alţii linguşin- 
du-i şi lăudându-i, este asemenea celui ce s-a despărţit 
de femeia desfrânată, ispititor îmbrăcată și rea și s-a dus 
în ţară depărtată ca să scape până şi de amintirea ei; dar 
pe urmă, uitând de ţinta pentru care a venit acolo, doreşte 
să scrie celor ce petrec şi se murdăresc cu desfrânata 
aceea, fericindu-i. Prin aceasta arată că, dacă nu cu trupul, 
cel puţin cu inima şi cu mintea se îimpărtăşeşte de bunăvoie 
de patima lor încuviințând amestecarea lor cu ea'4. 


Uneori se exprimă în cuvinte încă şi mai tari: 


"Pe cât sunt de vrednici de laudă şi de fericiţi cei ce 
petrec în lume, dar îşi curăţesc simţirile şi inimile de 
toată pofta cea rea, pe atât sunt de vrednici de ocară și 
de osândă cei care petrec în munţi și în peşteri, dar işi 
doresc laudele și fericirile de la oameni. Aceștia vor fi ca 
nişte preacurvari înaintea lui Dumnezeu, care cercetează 
inimile noastre. Căci cel ce polteşte să se audă în lume 
despre viaţa, despre numele și despre petrecerea lui, 
desfrânează îndepărtându-se de Dumnezeu'5. 


Critica lui Simeon are în vedere mai ales pe pustnici. În orice 
caz, el nu are deloc vreo preferinţă unilaterală pentru unul din 
cele două feluri de viaţă monahală, de obște sau pustnicească. 

În cel de al 27-lea Imn, Simeon ne arată cum trebuie să fie 
un adevărat călugăr: inainte de toate unit cu Dumnezeu şi, prin 
aceasta, el nu mai este singur pe lume. 


3. Cap. 3, 67. 
4. Cap. 3, 68. 
5. Cap. 3, 69. 

"Nu mai este singur cel care este unit cu Dumnezeu, 
fie că este singuratic (uovâln), fie locuind în pustie, fie 
într-o peşteră. Dar dacă nu L-a aflat, dacă nu L-a cunoscut, 
dacă nu L-a primit pe de-a-ntregul pe acest Cuvânt Dum- 
nezeu întrupat, acela nu este călugăr, vai, nicidecum'6. 


Deci unirea cu Hristos face pe adevăratul călugăr. Com- 
parând unirea sufletului cu Dumnezeu cu aceea dintre bărbat şi 
femeie”, Simeon spune: 


“Astfel devin una cu Dumnezeu cei care prin po- 
căinţă iși curăţesc sufletul în această lume și devin mo- 
nahi (uovaxoi), căci ei sunt despărțiți de ceilalţi, ca unii 
care primesc simţirea lui Hristos, adică o gură, o limbă 
cu adevărat nemincinoasă şi prin ea vorbesc cu Tatăl Cel 
Atotputernic'8. 


Această unire în rugăciune cu Dumnezeu îi umple de lumină 
şi chiar despărțindu-i de lume nu îi lasă singuri: 


“Chilia lor este un cer şi ei sunt soarele. Şi Lumina 
este în ei, Lumina dumnezeiască şi neinserată care lu- 
minează pe tot omul care vine în lume şi ea vine de la 
Duhul Sfânt'9. 


Astfel se fac adevăraţi călugări, cei care au iubit pe Dumnezeu 


OVPEeNOD 


"singur şi care s-au unit numai cu El, chiar dacă 
trăiesc în mijlocul mulţimii. Cu adevărat, singurii călugări 
adevăraţi şi singuratici sunt cei care sunt singuri numai 
cu Dumnezeu și în Dumnezeu, goliţi de orice fel de cu- 
gete şi de raționamente, nevăzând decât pe Dumnezeu 
într-o minte fără gânduri, (o minte) fixată în lumină ca o 
săgeată într-un perete sau ca o stea pe cer, sau într-un 
chip de nespus'10. 


. Imn 27, 18-27. 
. Imn 27, 49-56; cf. cap. XXV, n. 20. 
. Imn 27, 57-62. 
. Imn 27, 64-67. 
„Imn 27, 73-81. 

Acestea sunt deci cele două lucrări de unire și despărţire, 
ultima mai curând duhovnicească decât fizică, ce caracterizează 
pe un călugăr adevărat. Într-un alt Imn Simeon se opreşte din 
nou asupra acestei separări spirituale, vorbind despre călugării 
unei mănăstiri. El îi descrie ca persoane 


"care renunţă la lume şi in acelaşi timp la toate 
rudeniile lor, prieteni și cunoscuţi, ca şi la orice grijă a 
lucrurilor lumii și, înainte de toate acestea, la propria lor 
voie'll. 


Totuşi, nu oamenilor fac ei făgăduinţele lor, ci doar lui Dum- 
nezeu, 


"căci nu oamenilor, ci lui Dumnezeu au făgăduit ei să 
păzească ascultarea și supunerea către stareţ şi către toţi 
fraţii care împreună cu ei se îndeletnicesc cu asceza în 
mănăstire"12. 


Pentru a face mai vie această idee a despărțirii, Simeon 
compară mănăstirea cu o insulă: 


"O insulă în mijlocul mării: iată cum trebuie să 
trăiască ei in mănăstire; iar în ce priveşte lumea, să 
socotească a fi pentru ei cu totul de neajuns, ca şi cum 
o prăpastie mare s-ar fi întărit de jur-imprejurul muntelui 
lor până la mănăstire, pentru a impiedica pe locuitorii 
lumii să treacă până la mănăstire și pe cei din insulă de 
a traversa spre oamenii din faţă, de a-i privi cu îm- 
pătimire'l3. 


Într-un cuvânt, călugării sunt mucenicii de bunăvoie ai dragostei. 


“Cu adevărat - spune Dumnezeu în acest Imn -— cei 
care iubesc pe Dumnezeu din toată inima lor, care sunt 
statornici în dragostea Lui, numai în dragostea Lui, și în 
fiecare clipă mor voii lor, aceia sunt prietenii Mei adevă- 


11. imn 41, 240-242. 
12. Imn 41, 246-248. 
13. Imn 41, 249-256. 

raţi, aceia, impreună-moștenitori cu Mine, aceia, în sfâr- 
şit, sunt mucenici, chiar dacă numai prin intenţie'!4. 


O altă imagine pe care o folosește Simeon vorbind despre 
viaţa în mănăstirile de obşte este aceea a unui spital plin de bol- 
navi, dintre care unii, pierzându-și raţiunea, nu înţeleg nici mă- 
car că sunt bolnavi și nici măcar nu-și dau seama că au nevoie 
să fie îngrijiţi !5. 

Sau altă dată işi pune întrebarea: ce trebuie preferat, a se 
ocupa de treburile mănăstirii sau mai bine a duce aici o viaţă 
plină de liniştire in Dumnezeu? 


"Ce este mai bine în ochii Tăi, care dintre acestea 
două iţi place mai mult, spune-mi, Mântuitorule, iubi- 
torule de oameni: să trăiesc în grija treburilor mănăstirii 
şi să mă ocup fără preget de nevoile vremelnice, să mă 
cert şi să mă bat pentru a apăra toate drepturile noastre, 
sau mai bine (să mă vezi) cultivând fără odihnă liniștirea 
(movxia), şi numai pe ea, şi să-mi păzesc netulburate 
mintea și inima, să primesc strălucirile harului şi să 
păzesc totdeauna în lumină simţirile sufletului meu?'!6 


Acestea sunt cele două căi ale monahismului între care 
Simeon pare a şovăi. Oricum ar fi, ideea înaltă pe care o avea 
Simeon despre idealul monahal nu-l împiedica să critice într-un 
mod câteodată violent pe călugării vremii sale şi să vadă 
defectele vieţii monahale contemporane. Scrierile sale, Catehe- 
zele, destinate în primul rând călugărilor, sunt pline de descrie- 
rea moravurilor monahilor, a indisciplinei, a intrigilor, a lipsei lor 
de duhovnicie profundă, a neascultarii lor. Din punct de vedere 
pur literar aceste pasaje se numără - prin vioiciune, realism, 
fineţea observaţiei psihologice ~ printre paginile cele mai reușite 
ale lui Simeon, fiind socotite printre cele mai de seamă opere 
ale literaturii bizantine, în general. Ele ne arată atitudinea con- 
cretă a lui Simeon față de monahismul vremii sale. Atitudinea 


14. imn 41, 267-272. 
15. Et. 7, 263-276. 
16. Imn 43, 9-17. 

prea tolerantă a unor călugări și îndreptâţirile lor provocau îndeo- 
sebi revolta lui Simeon. Astfel, auzind asemenea raționamente: 


"Este într-adevăr un păcat această faptă? În virtutea 
cărui fapt şi din ce pricină se socotește ca păcat? Dar 
fără motiv îl numesc unii păcat. Numai de-am fi feriţi de 
alte lucruri mai grave: Dumnezeu nu arată atâta asprime 
pentru lucruri atât de mici'17. Simeon izbucneşte: 'Şi 
cine vorbeşte astfel? Călugări, călugări care au reinnoit 
faţă de Dumnezeu mărturisirea şi votul, care poartă rasa 
ca semn de virtute şi numele lor ca un titlu de sfinţenie, 
care au făgăduit a se supune părintelui lor duhovnicesc 
ca lui Dumnezeu, care s-au angajat la o asceză precisă şi 
minuțioasă, până la a inăbuşi o privire sau un cuvânt 
deşert; pentru ei, a pizmui, a ocări, a murmura, a vorbi 
împotrivă, a minţi, a trăi după bunul lor plac, a face 
jurăminte, a şterpeli pe ascuns ceva din mănăstire sau 
chiar a da altuia fără voinţa celui mai mare, aceasta nu 
este un păcat! Sau încă, a face anapoda treburile care le 
sunt încredințate, de exemplu: a lucra într-o oarecare 
problemă cu o alipire pătimașă, cu patimă, cu înşelă- 
ciune, cu gelozie, fără conştiinţă, ca un afacerist, în aces- 
tea după părerea lor nu, n-ar fi nici un păcat!'18 


Un alt obiect de critică era furnizat lui Simeon de cei pe care 
el îi numea călugării 'cei mai renumiţi și dintre cei mai iluştri prin 
virtutea lor'19, dar cărora le lipsea viața duhovnicească pro- 
fundă, pe care voiau să o înlocuiască printr-o asceză exterioară. 
Era un tip de călugăr de obşte foarte opus duhovniciei lui Si- 
meon și de care el nu putea să nu se izbească. Despre aceasta 
s-a vorbit deja în primele capitole20. Aici am voi să spunem 
numai că, în ciuda acestor ciocniri între tendinţele mistice ale lui 
Simeon şi concepţiile învechite ale ascezei monahale, nu se află 
la Simeon nici o critică a principiului de viaţă monahală, ci o 
oarecare depășire, deoarece chemarea sa la unirea cu Dum- 


17. Cat. 3, 206-211. 
18. Cat. 3, 211-225. 
19. Cat. 4, 13-14. 
20. Cf. cap. II. 

nezeu și la vederea Sa se adresa oricărui om, fie el călugăr sau 
nu. Ar fi deci fals a considera spiritualitatea lui Simeon specific 
monahală. 


Cu atât mai mult cu cât interesele lui Simeon, de un carac- 
ter moral şi duhovnicesc înainte de toate, nu se mărgineau — în 
ciuda izolării sale monahale şi a renunţării totale la lume - la 
viața mânăstirii, ci cuprindeau şi pe cea a laicilor și a societăţii, 
în general. Întemeindu-se deci pe principii evanghelice şi tră- 
gând concluziile cele mai exigente, el critică violent orice ordine 
socială existentă bazată pe bogăţia materială, urmând astfel 
linia duhovnicească a Sfântului loan Hrisostom. Astfel, în Cate- 
hezele sale atacă instituția proprietăţii particulare, asupra pă- 
mântului indeosebi și, în general, a banilor, ca sursă a inegalităţii 
sociale și a suferințelor sărmanilor. 


"Bunurile şi banii (ypńuata) în lume sunt comune 
tuturor, la fel ca lumina şi ca acest aer pe care îl res- 
pirăm, ca şi păşunea animalelor, fără rațiune, pe câmpii 
şi munţi. Toate lucrurile au fost deci făcute comune 
tuturor numai spre a se folosi şi a se bucura de ele, dar 
sub aspectul proprietăţii ele nu sunt ale nimănui; lăco- 
mia însă a cuprins viaţa ca un tiran: din ceea ce Stăpâ- 
nul dăduse în comun tuturor, ea, într-un chip sau altul, 
face părţi, pentru robii şi slujitorii ei, închizând (totul) în 
incintele ei, apărându-l prin turnuri, zăvoare şi uși, 
lipsind pe toţi ceilalţi oameni de bucuria binefacerilor 
Stăpânului, neavând ruşine să se pretindă stăpână şi 
susţinând că ea nu vatămă pe nimeni. Cât despre sluji- 
torii şi robii acestui tiran, fiecare la rândul său devine nu 
stăpânul avuţiilor și bunurilor depozitate, ci un rob şi un 
paznic rău'21. 


Simeon denunţă aici puterea asupritoare şi tiranică a bogă- 


tiei. O simplă împărțire de pomeni nu poate slobozi din această 
tiranie. 


21. Cat. 9, 92-107. 


MONAHISMUL ŞI LUMEA 161 


“Aşadar, chiar dacă teama de pedepsele cu care (slu- 
jitorii tiranului) sunt ameninţaţi, nădejdea de a primi în- 
sutit sau mila de nenorocirile oamenilor îi fac să cedeze 
o mică parte din asemenea bunuri sau chiar totul, 
dându-le celor pe care până atunci îi lăsaseră in sărăcie 
şi mizerie, cum aţi voi ca aceștia să fie socotiți milostivi, 
ca oameni care au hrănit pe Hristos sau fac o faptă vred- 
nică de răsplată? Nicidecum, ci vă spun, ei sunt încă 
datori să facă pocăință până la moarte, pentru tot ceea 
ce în alte vremi au reţinut lipsind pe fraţii lor să se 
bucure de ele'Z2. 


O condamnare încă mai severă a nedreptăţii sociale se află 
într-un alt loc al aceleiași cateheze: 


“Diavolul ne-a sugerat să ne însuşim ceea ce fusese 
pus la dispoziţia noastră pentru nevoile tuturor şi să le 
strângem spre a ne face să cădem, prin această lă- 
comie, sub un dublu cap de acuzare şi a ne face vred- 
nici de veşnica pedeapsă şi osândă: primul, ca lipsiţi de 
milostivire, al doilea, ca punându-ne nădejdea în bo- 
găţiile puse deoparte, şi nu în Dumnezeu. Căci cel care 
îşi are bogăţiile puse deoparte nu poate nădăjdui în 
Dumnezeu, după cum reiese din ceea ce ne-a spus 
Hristos, Dumnezeul nostru: <Acolo unde este comoara 
voastră, acolo va fi şi inima voastră>. Deci cel care 
dăruieşte lumii bogăţiile pe care le-a pus deoparte nu 
are totuşi dreptul la o răsplată, dimpotrivă, este vinovat 
de a fi lipsit până atunci cu nedreptate pe ceilalţi şi, mai 
mult decât aceasta, este răspunzător de toţi cei care 
între timp şi-au pierdut viaţa de foame sau de sete, de 
toţi cei pe care până în acel moment putea să-i hră- 
nească și nu i-a hrănit, ascunzând partea sărmanilor şi 
lăsându-i cu cruzime să piară de foame şi de frig, el, 
care s-a arătat de atâtea ori ucigaş, când ar fi putut să 
hrănească oameni'25. 


22. Cat. 9, 107-116. 
23. Cat. 9, 196-213. 

Proprietatea este deci socotită aici ca având o origine diavo- 
lească sau, mai curând, ea este urmarea patimilor lăcomiei şi 
cruzimii faţă de fraţii noştri, pe care diavolul le aţâţă în noi. Şi ea 
este de asemenea o expresie a lipsei noastre de credinţă în 
Dumnezeu, când se pune toată nădejdea in bunurile materiale 
acumulate. Raţiunile profunde ale răului sunt întotdeauna spiri- 
tuale, deşi condiţiile sociale pot să le sporească. Nu pomenile 
parţiale vor putea să ne elibereze de patima lăcomiei, ci o re- 
nunţare totală la bunurile noastre, aşa cum sugerează Simeon 
cu radicalismul său evanghelic şi monahal. Simeon nu este un 
reformator social și el nu propune nimic concret pentru a îm- 
bunătăţi viața materială a oamenilor pe pământ. Mai mult decât 
aceasta, pentru Simeon sărăcia ca atare nu este un rău în sine, 
dimpotrivă, ea poate fi trăită ca o cale de imitare a lui Hristos și 
de participare la kenoza Sa. 


“Pentru tine Dumnezeu a devenit om şi sărac; și tu 
trebuie să devii la rândul tău, de crezi în El, la fel ca şi 
El, sărac. El este sărac după omenire şi tu eşti sărac după 
dumnezeire... El a sărăcit pentru ca tu să te imbogățeşti, 
pentru a-ţi face parte la bogăţia harului Său: pentru 
aceasta a luat El trup, pentru ca tu să devii părtaş al dum- 
nezeirii Sale'24. 


Şi chiar o renunțare la toate bunurile nu ajunge. 


"Desigur, a-și împărţi cineva bunurile sale săracilor 
este un lucru bun și folositor, precum şi a fugi de lume; 
dar numai cu atât omul nu poate deveni desăvârșit în 
ochii lui Dumnezeu fără răbdarea în încercări'25. 


Fără a voi să facem din Simeon un adversar politic al puterii 
imperiale şi al regimului social din Bizanţ, ceea ce ar fi din punct 
de vedere istoric fals, am voi să cităm câteva pasaje din scrieri- 
le sale cu caracter pur religios, dar care arată, în acelaşi timp, 


24. Cat. 9, 120-127. 
25. Cat. 9, 275-279. 

atitudinea sa faţă de mai-marii acestei lumi. Astfel, în Catehezele 
sale el face comparaţia următoare între domnia pământească şi 
domnia dumnezeiască: 


"Da, la oameni, toţi aproape leapădă cu oarecare 
dezgust pe cei slabi şi sărmani, un împărat pământesc 
nu suportă vederea lor, cei mari îi ocolesc, bogații îi 
privesc de sus şi trec pe dinaintea lor când îi întâlnesc, 
fără mai multă atenţie decât dacă ei n-ar exista, şi în- 
soţirea cu ei nimeni nu o socoteşte de invidiat; dar Dum- 
nezeu, pe care Îl slujesc Puteri cu miriadele şi mai pre- 
sus de număr, care poartă toate prin cuvântul puterii 
Sale, căruia nimeni nu-l poate povesti măreţia, n-a prege- 
tat să Se facă tată, prieten, frate, al acestor lepădaţi; El a 
voit chiar a Se întrupa pentru a deveni asemenea nouă 
în toate, afară de păcat, şi a ne face părtaşi ai slavei şi ai 
Împărăției Sale'26. 


Ceea ce este interesant în acest pasaj nu este numai 
descrierea vie a comportamentului celor "mari" faţă de săraci, 
care jigneşte simţămintele creștine ale lui Simeon, ci mai ales 
opoziţia pe care o arată a fi între Împăratul ceresc și împăratul 
pământesc, în atitudinea lor faţă de oameni. Ideea că impăratul 
este reprezentantul lui Dumnezeu pe pământ pare străină lui 
Simeon. Când vorbeşte despre “împărații pământeşti' o face 
aproape intotdeauna fără simpatie, câteodată chiar cu ironie şi 
ostilitate. Astfel, descriind Judecata de Apoi, după ce pomeneş- 
te pe David şi pe alţi drepţi ai Vechiului Testament, se adresează 
cu următoarele cuvinte "împăraților şi cârmuitorilor': 


"Deci, pentru ce nu aţi urmat lui David şi celor care 
s-au asemănat lui? V-aţi crezut mai străluciți decât el, 
mai bogaţi, şi pentru aceasta n-aţi voit să vă smeriţi înain- 
tea Mea? Nefericiţilor, nenorociţilor, muritori și pieritori, 
aţi voit să fiţi singurii stăpâni, stăpânitorii lumii 


26. Cat. 2, 107-120. 

(uovorp&ropeg kai koouokp&ropeg). Dacă era în altă ţară 
cineva care nu voia să vi se supună, vă ridicaţi impotriva 
lui ca şi impotriva unui rob de nimic care v-ar fi aparţinut; 
voi eraţi incapabili să suportaţi nesupunerea lui, deşi el 
era tovarăşul vostru de robie şi voi nu eraţi cu nimic mai 
mult decât el. Dar Mie, Ziditorul vostru și Stăpânul, cum 
de n-aţi voit să vă supuneţi şi să-Mi slujiţi cu frică şi 
cutremur?... Nu M-aţi auzit spunând neîncetat: <Cel ce 
vrea să fie întâiul între voi să fie ultimul dintre toţi, robul 
tuturor, slujitorul tuturor?> Cum deci n-aţi tremurat... de 
frică, ci lăsându-vă încântați de această părere falsă şi 
deșartă aţi devenit călcători ai acestei porunci?'27 


Deşi această atitudine a lui Simeon, după cum am spus, 
este, mai presus de orice, religioasă şi creştină, se poate totuşi 
vedea în aceste două expresii, uOvokpáTOpEG şi koouokp&Topec, O 
critică a celor două tendinţe politice şi sociale fundamentale ale 
dinastiei macedonene, îndeosebi ale lui Vasile al II-lea. Prima 
viza să zdrobească înlăuntrul imperiului orice putere socială care 
voia să se elibereze de sub puterea imperială și ar fi limitat-o 
(nobilimea provincială deţinătoare de pământuri, în principal); 
novokp&ropec ar părea să caracterizeze această tendinţă; cea- 
laltă, expansionistă, tindea a mări hotarele imperiului în vederea 
unei dominaţii universale; ea este desemnată prin kooo- 
kpâ&Tropec. Simeon nu respinge puterea imperială ca atare, ci con- 
damnă numai pe împărații răi din vremea sa şi le opune pe 
împărații smeriţi, buni şi devotați lui Hristos. În sfârşit, să notăm 
că termenul koopuokpâ&ropec, pe care îl aplică împăraților, avea în 
literatura creştină greacă o nuanţă defavorabilă, căci el era 
folosit în general spre a-l desemna pe Satana, 'stăpânitorul aces- 
tei lumi", sau duhurile rele în general (Efes.6, 12). 

Pe acelaşi ton, al unei viguroase critici morale, Simeon mus- 
tră în Imnele sale pe împărați, acuzându-i că trădează pe Hristos 
prin comportarea lor, recunoscându-le, în același timp, activi- 
tăţile politice bune. 


27. Cat. 5, 594-632. 

"Impărați! (- Dumnezeu însuşi vorbește prin el -) 
războiţi-vă impotriva neamurilor, numai să nu ajungeţi — 
imitând neamurile în lucrurile, moravurile, voinţele, pă- 
rerile lor, prin faptele şi cuvintele voastre — să vă 
lepădaţi de Mine, Împăratul vostru. Mai bine v-ar fi să 
păziţi cuvintele Mele, să împliniţi cu dreptate toate 
poruncile Mele şi să duceţi viaţa unui simplu particular 
în sărăcia pe care Eu am fericit-o. Într-adevăr, ce folos 
aveţi să izbăviţi lumea de moartea şi robia vremelnică, 
devenind voi înşivă în fiecare zi, prin lucrurile voastre, 
robi patimilor și diavolilor şi moştenitori ai focului care 
nu se stinge? Toate lucrurile sunt bune cu adevărat, 
dacă se fac pentru Mine şi din milă, din milostivire față 
de aproapele; dar, mai întâi de toate, oricine este dator 
a se milostivi de sine însuși... să stăruiască în cuvintele 
Mele... căci în aceasta este o jertfă pentru Mine... și 
fără aceasta, voi sunteţi pentru Mine mai răi decât 
păgânii'28. 


S-ar putea cita încă şi alte pasaje ale lui Simeon unde se 
arată că pentru el factorul religios domină întotdeauna asupra 
celui politic şi social şi le determină. Astfel, el afirmă că efor- 
turile oamenilor pentru a stabili pacea între ei sunt destinate 
eșecului dacă aceştia nu se împacă înainte de toate cu Dum- 
nezeu prin împlinirea poruncilor Sale şi o viaţă creştină. 


"Cum va fi paşnic cel care s-a făcut străin de Dum- 
nezeu și nu ascultă vocea care spune: <Suntem trimişi 
de Hristos, Dumnezeu vă îndeamnă prin gura noastră: 
împăcaţi-vă cu Dumnezeu>. Cine se opune şi se răz- 
boiește cu Dumnezeu călcând poruncile, chiar dacă face 
pace între toţi oamenii, este vrăjmaş lui Dumnezeu deoa- 
rece, chiar făcând pace între ei, el nu o face în felul care 
Îi place lui Dumnezeu; căci dacă el își este cel dintâi 
vrăjmaș şi tot astfel faţă de Dumnezeu, sunt vrăjmași lui 


28. Imn 58, 34-63. 

Dumnezeu şi toţi cei care sunt în pace datorită unor 
asemenea oameni'29. 


Putem deci trage concluzia că în atitudinea sa faţă de lume 
şi realităţile ei, Simeon rămâne întotdeauna creştin fără com- 
promis, supunând totul lui Dumnezeu şi voinţei Sale, nefiind 
nicidecum indiferent, deşi monah, la ceea ce se petrece în ea, 
dar convins că, pentru a birui relele ei, trebuie să biruim păcatul 
în noi înșine și să renunţăm la orice ne îndepărtează de Dum- 
nezeu. 


29. Cat. 2, 324-354. 

XI 
EXPERIENŢA MISTICĂ CONŞTIENTĂ 


Mare şi surprinzătoare era pentru Simeon descoperirea fap- 
tului că Dumnezeu Se arată oamenilor într-un mod de care ei pot 
fi conștienți, şi aceasta nu numai în trecut, ci și în zilele noastre. 


“De unde aş fi putut eu şti că Tu Te arăţi celor care, 
trăind încă în lume, se apropie de Tine, pentru ca să fi 
căutat să Te văd? De unde aș fi putut eu cunoaşte că 
sunt socotiți vrednici de o astfel de bucurie, de o astfel 
de uşurare, cei care primesc în ei lumina harului Tău? De 
unde, în ce fel aş fi putut, nefericit cum sunt, să cunosc 
că cei care au crezut în Tine primesc Sfântul Tău Duh? 
Cu adevărat îmi închipuiam că eu cred desăvârşit în 
Tine, îmi imaginam că am toate cele cu care Tu răsplă- 
teşti pe cei care se tem de Tine, în vreme ce nu aveam 
absolut nimic, după cum am învăţat mai târziu. De unde 
aș fi putut cunoaşte, Stăpâne, că Tu, Cel nevăzut, pe 
care nimic nu Te poate cuprinde, eşti văzut şi cuprins 
înlăuntrul nostru?... De unde aș fi putut şti, Doamne, că 
am un asemenea Dumnezeu, un asemenea Stăpân, un 
astfel de Apărător, Părinte, Frate şi Împărat, în Tine, care 
ai sărăcit din pricina mea și ai luat chip de rob? Cu 
adevărat, o, Stăpâne, iubitorule de oameni, din toate 
acestea eu nu cunosteam absolut nimic'l. 


Atunci, el era convins că această cunoaștere personală a lui 
Dumnezeu era rezervată apostolilor şi marilor sfinţi de altădată 
sau chiar din veacul viitor, dar nicidecum încă în această viață: 


“Căci auzind spunându-se acestea de către vestitorii 
Tăi, socoteam că numai în veacul viitor şi după înviere se 
vor întâmpla acestea şi nu ştiam că încă de acum se 
implinesc'2. 


l. Euh. l, 28-47. 
2. Euh. 1, 66-69. 

Simeon ne povestește in amănunt cum i S-a arătat Hristos şi 
cum a avut această experienţă a harului, pe care nu o bănuia cu 
putinţă. Deci această mare descoperire - a posibilităţii de a 
atinge vederea lui Dumnezeu încă de aici, de pe pământ — este 
izvorul învăţăturii sale despre cunoașterea conştientă a lui Dum- 
nezeu încă din această viaţă. 

A simţi harul şi a fi luminat de el întru cunoştinţă (yvoceu) şi 
în contemplaţie este pentru Simeon în aşa măsură o trăsătură 
esenţială a creștinului, încât cel care n-a primit această vedere 
conştientă nu poate purta acest nume. 


"Cel care se naște din nou de sus și iese din această 
lume ca dintr-un sân întunecos, pentru a intra în cereas- 
ca lumină înţelegătoare şi, pentru a spune aşa, a se arăta 
puţin în ea, este in aceeași clipă umplut de o bucurie 
negrăită și varsă lacrimi fără durere... căci de acum în- 
cepe cineva a fi numărat între creştini. Dar cei care n-au 
fost încă primiţi la cunoaşterea şi la contemplarea unei 
asemenea frumuseți, care n-au căutat-o cu puterea 
răbdării, a suspinelor și a lacrimilor, pentru a putea, 
curăţiţi printr-o asemenea purtare, să o atingă, să fie cu 
desăvârşire uniţi şi să intre în împărtăşire cu ea, cum, 
spune-mi, să le dai pur şi simplu numele de creştini? Ei 
nu sunt cu adevărat astfel'3 (Cel care vede pe Dumnezeu 
ştie aceasta), "căci cel care este cunoscut de Dumnezeu 
ştie că el este cunoscut şi cel care vede pe Dumnezeu 
ştie că Dumnezeu îl vede't. 


Simeon vorbeşte şi de dobândirea "foarte conștientă” 
(evou60iT1og)5 a lui Hristos în timpul împărtăşaniei. Devenim 
temple ale lui Dumnezeu, 'conștienţi că Îl cunoaştem" (èv 
aio?foe. kai yvóosı)6. 

A cincea Cuvântare etică este în întregime axată pe această 
învăţătură a vederii conştiente a lui Dumnezeu. Simeon atacă 
viguros pe cei care cred că au de la botez pe Duhul Sfânt fără a-L 


3. Cat. 8, 93-104. 
4. Et. 3, 193-195. 
5. Et. 3, 543. 
6. Et. 4, 607. 

simţi nicidecum și care afirmă că au harul numai prin credinţă, 
fără nici o experienţă a prezenţei lui. 


"Tată-mă încă o dată luptându-mă cu cei care spun că 
au Duhul lui Dumnezeu în mod inconştient şi care își 
imaginează că Îl au în ei de la sfântul botez, care sunt 
convinşi că au fără îndoială comoara, însă fără a recu- 
noaşte de fel greutatea ei în ei înşişi... în faţa celor care 
afirmă că n-au avut niciodată simţirea unei contemplaţii 
şi a unei descoperiri și care au primit aceasta numai prin 
credinţă şi raționament, şi nu prin experienţă'?. 


Simeon le răspunde că cine se îmbracă în Hristos la botez 
simte aceasta numai dacă nu este mort. El se întreabă: 


“În ce constă acest veșmânt pe care ei îl primesc? 
Este Dumnezeu. Deci cel care s-a îmbrăcat în Dumnezeu 
nu recunoaște prin minte şi nu va vedea pe cine a 
îmbrăcat? Cel care are corpul gol simte când este îm- 
brăcat şi vede cum este haina sa, iar cel ce are sufletul 
gol, îmbrăcându-se în Dumnezeu, nu îşi dă seama? Dacă 
cel care se îmbracă în Dumnezeu nu simte ceea ce el a 
putut îmbrăca, nu mai rămâne decât a trage concluzia... 
că Dumnezeu nu este absolut nimic; căci, dacă El ar fi 
ceva, cei care L-au îmbrăcat şi-ar da seama. Dacă ne 
imbrăcăm cu nimicul, noi nu mai simţim nimic, dar dacă 
ne îmbrăcăm cu ceva real... noi simţim aceasta şi chiar 
foarte bine, în măsura în care avem simţurile intacte: 
numai cadavrele, când sunt îmbrăcate, nu simt nimic şi 
mă tem ca aceia care emit această părere să nu fie şi ei 
cadavre şi cu adevărat goi în realitate'8. 


Dar chiar afirmând atât de categoric caracterul conştient al 
harului şi opunând cunoştinţa prin experienţă celei împrumutate 
din cărţi, Simeon face aceasta totdeauna cu rezerve, subliniind 
că plinătatea cunoștinței aparţine veacului viitor. 

“Noi mărturisim deci şi spunem că, în prezent, într-o 
oarecare măsură, noi primim încă de aici, de pe pământ 
arvuna tuturor bunătăţilor; pe de-a-ntregul, nădăjduim să 
le primim după moarte"! (Negreşit), "incă de aici de jos, 
în mod conştient, nouă, credincioşilor, ne este dată pe- 
cetea Duhului Sfânt'10. 


Totuși, trebuie să luptăm pentru a deveni fii ai luminii 'fie pe 
pământ, fie în veacul viitor'!i. Zicând “fie în veacul viitor”, 
Simeon exprimă din nou o rezervă în ce priveşte absolutul afir- 
maţiilor sale asupra necesităţii, pentru mântuire, a unei vederi a 
lui Dumnezeu încă 'de pe pământ. 

El admite într-o altă Cuvântare că se poate sluji lui Dum- 
nezeu chiar dacă nu se dobândeşte conștient haina lui Hristos în 
această viaţă. Astfel, după ce spune că 


“dacă nu am îmbrăcat-o într-un mod conştient, ca pe 
o mantie, să nu ne credem câtuşi de puţin sloboziţi de 
bolile sau de patimile care ne tulbură'!2, 


el adaugă că, chiar dacă Hristos n-a devenit totul pentru noi, 


"cel puţin, eşti în măsură să te găseşti, în ceasul 
morţii, în căutarea lui Hristos, cel puţin ești ascultător 
faţă de prietenii Lui... şi te afli slujindu-L pe El, prin ei; 
cel puţin, împlineşti voia slujitorilor lui Dumnezeu şi nu 
a ta proprie, iar aceasta este mai degrabă voia lui 
Dumnezeu decât aceea a slujitorilor Săi'15. 


Simeon apără aici calea vieții de obşte a ascultării şi a lepă- 
dării de voia proprie care, deşi inferioară celei a contemplaţiei, 
ne îngăduie totuși să-L slujim pe Dumnezeu. Totuşi cei care nu 
caută pe calea ascezei, a smereniei şi a răbdării să vadă Lumina 
lui Dumnezeu sunt de neiertat!4. Simeon remarcă în legătură cu 


9. Et. 5, 339-342. 
10. Et. 5, 505-507. 
11. Et. 5, 511. 

12. Et. 7, 353-555. 
13. Et. 7, 453-458. 
14. Et. 7, 474-480. 

aceasta că dacă cineva spune, chiar "pentru binele ascultătorilor 
săi”, că 


"el a fost invrednicit să vadă Lumina lui Dumnezeu și 
pe Dumnezeu în Lumina slavei - arătând în ce fel a 
cunoscut în mod conştient în el sălăşluirea şi lucrarea 
Duhului Sfânt — imediat, ca niște câini turbaţi ei latră 
împotriva lui şi aleargă să-l sfâșie, dacă este cu putinţă, 
pe cel care vorbeşte astfel. <Oprește — spun ei — rătăci- 
tule și trufaşule ce ești! Oare cine în vremile de acum a 
devenit asemănător Sfinţilor Părinţi? Oare cine a văzut 
pe Dumnezeu sau este vrednic să-L vadă fie cât de 
puţin? Cine a primit pe Duhul Sfânt în măsura să aibă 
prin El cinstea de a vedea pe Tatăl şi pe Fiul? Opreşte, 
dacă nu vrei ca să te batem cu pietre!>'15. 


Acest pasaj autobiografic arată în ce măsură mărturisirile 
mistice ale lui Simeon provocau dușmănia contemporanilor săi 
şi cum era înţeleasă învăţătura sa, a experienţei mistice conşti- 
ente, deşi Simeon înlesnea întrucâtva puterea de înţelegere ge- 
nerală. 

Potrivnicilor săi Simeon le răspundea că aici trebuie cunos- 
cut Cuvântul, "nu numai în cuvinte, ci şi în lucrările harului și 
adevărului'16. Dacă dobândirea Duhului este inconștientă, ea va 
fi la fel în viaţa veșnică: 


“Dacă spune cineva că fiecare credincios primeşte și 
are Duhul fără a avea cunoștința şi conştiinţa acestui 
fapt... huleşte ,... căci dacă aceasta... se petrece în noi 
fără ştirea noastră, fără ca noi să simţim nimic, este prea 
clar că noi nu vom avea nici măcar cea mai mică 
conştiinţă a vieţii veşnice care decurge din ea și care 
rămâne în noi și că nu vom contempla Lumina Duhului 
Sfânt; dimpotrivă, rămânem morţi, orbi și nesimţitori, 
atunci, la fel de bine ca acum'17. 


15. Et. 9, 364-575. 
16. Et. 10, 478-480. 
17. Et. 10, 501-513. 

Simeon reafirmă în numeroase rânduri convingerea sa în 
putinţa împărtăşirii de tainele lui Dumnezeu "în contemplaţie, 
cunoaştere şi experienţă'!8 şi spune că dacă cineva nu do- 
bândeşte această vedere conștientă încă din lumea aceasta, 
este numai din vina sa: 


“Să se ştie... potrivit încredinţării date de Dum- 
nezeieştile Scripturi, că pe de o parte acest lucru este cu 
putinţă şi adevărat, de o realitate nemincinoasă și de o 
eficacitate care se poate cunoaşte, și că pe de altă parte 
prin lenevie şi călcarea poruncilor cineva, oricine ar fi, se 
lipseşte în mod proporţional de aceste bunătăţi'19. 


Totuși, cei care au în mod conștient pe Duhul Sfânt sunt rari 
în vremea noastră şi ceilalţi, neavând această experienţă, neagă 
posibilitatea aceasta: 


"Ei nu cred că cineva din generaţia noastră... este 
influenţat și mișcat de Duhul Sfânt și se bucură de vede- 
rea Sa într-un mod perceptibil conștiinței sale20 ... Fie- 
care judecă pe aproapele după propria sa stare, fie că 
este vorba de virtute, fie de viciu'21. 


18. Et. 10, 912-913. 
19. Et. 10, 918-922. 
20. Cap. 1, 85. 
21. Cap. 1, 85. 


XII 
EXPERIENŢA PERSONALĂ 
ŞI TRADIŢIA BISERICEASCĂ 


După cum am văzut, Simeon vorbeşte in mod constant în 
scrierile sale despre caracterul conştient al experienţei lui mis- 
tice care lua din această cauză un caracter foarte personal şi 
care îl distingea de contemporanii săi şi chiar de Părinţii din 
vechime. Se pune deci problema: care este relaţia dintre tradiţia 
Bisericii şi spiritualitatea lui Simeon. Simeon însuși nega orice 
opoziţie între ele şi afirma că el nu predica nimic nou şi care ar 
fi al lui propriu, ci numai ce se află în Sfânta Scriptură şi la Sfinţii 
Părinţi. Pentru el, această potrivire cu învăţăturile lor și viaţa 
sfântă a celui care învaţă sunt criteriul adevărului. Hristos 


"vrea să ne înveţe că nu trebuie să ne lăsăm înşelaţi 
de cuvinte, nici să credem pe orice om care se declară 
pe el însuşi duhovnicesc; ci că trebuie să ne încredinţăm 
mai întâi de viaţa şi de faptele sale şi că doar în cazul în 
care cuvintele şi faptele sale sunt în acord cu învăţătura 
Domnului, a apostolilor și a Sfinţilor Părinţi trebuie să 
primim şi să ascultăm cuvintele sale ca pe cuvintele lui 
Hristos... În caz contrar, chiar dacă învie morţi, chiar 
dacă se deosebeşte prin o mie de alte minuni, trebuie să 
fugim de el şi să-l urâm ca pe un diavol'l. 


Ca exemplu al unei astfel de învățături tradiţionale venind de 
la apostoli, Simeon expune următoarea mărturisire de credinţă: 


"Astfel că, după ce am fost iniţiaţi de sus în învăţă- 
tura inspirată a apostolilor, a lui Hristos și a dumnezeieş- 
tilor Părinţi, noi respingem vocile goale şi deşarte ale 
celor care se complac numai în a scormoni și a scotoci 
neîncetat într-un domeniu inaccesibil chiar îngerilor. Noi 
ne ţinem cu o tărie de neclintit de mărturisirea de cre- 
dinţă pe care am primit-o de sus prin ei, credinţa în sin- 


1. Teol. 1, 420-429. 

gură Dumnezeirea Tatălui, a Fiului şi a Duhului, această 
Treime fără amestecare sau despărţire în care am fost 
botezați, prin care trăim, în puterea căreia suntem şi 
vom fi pentru veşnicie'?. 


Este o credinţă în Treime, inspirată şi baptismală, opusă 
raţiunii omeneşti, cuprinzând întreaga personalitate a lui Simeon 
şi care hotărăște în mod liber întreaga sa fiinţă. Scriptura îi este 
izvorul. 


“Să lăsăm acum la o parte iscodirile deşarte şi fără 
folos și să nu incercăm să învăţăm înainte de vreme ceea 
ce depinde de vreme: să ascultăm mai curând de Stă- 
pânul, când spune: <Cercetaţi Scripturile!> Cercetaţi-le, 
dar nu le trataţi fără sfială. Cercetaţi Scripturile, dar nu 
provocaţi discuţii care ies din acest domeniu sfânt. Cer- 
cetați Scripturile pentru a fi lămuriţi asupra credinţei, 
nădejdii şi dragostei: asupra credinţei, pentru a nu fi duşi 
de orice vânt după soarta nesigură a oamenilor neîn- 
tăriţi, ci pentru ca să fiţi întăriţi prin judecata dreaptă a 
dogmei Bisericii apostolice şi universale şi ca să impăr- 
tăşiţi cuvântul ei cu dreptate'5. 


Aici, un nou element trebuie să fie remarcat; dogmele Biseri- 
cii care decurg din Scriptură și pe care Scripturile le fac înţelese. 

Asupra folosului duhovnicesc al studierii Scripturilor Simeon 
se exprimă astfel: 


“Nimic, absolut nimic altceva nu este mai folositor 
pentru un suflet care a ales să cugete zi şi noapte la le- 
gea lui Dumnezeu ca de a cerceta Dumnezeieştile Scrip- 
turi. Harul Duhului ascuns în ele copleşeşte simţirile min- 
ţii de toată dulceaţa şi, ridicând-o în întregime departe de 
lucrurile pământeşti şi de josnicia lucrurilor văzute, o fa- 
ce asemenea îngerilor şi părtaşă la viaţa îngerilor înşişi'4. 


2. Teol. 1, 434-444. 
3. Et. 1, 12, L-ll. 
4. Et. 12, 1-8. 

Deşi numai citirea Scripturii este neîndestulătoare pentru a 
cunoaşte Sfânta Treime, trebuie să ne ținem în mod strict de 
învățăturile scripturale. 


"Nimeni, cu adevărat, nu poate concepe în mod cuvi- 
incios cele ce privesc Sfânta Treime, nici să le exprime 
începând doar de la citirea Scripturilor; dar, primind 
acestea numai prin credinţă, pe de-o parte, ei se țin de 
ceea ce este scris şi nu caută nimic în mod indiscret din- 
colo de aceasta; pe de altă parte, celor care sunt indis- 
creţi şi au îndrăzneală să trateze cu cutezanţă lucrurile 
dumnezeieşti nu li se poate spune nimic în afara celor 
scrise şi a învăţăturii primite'5. 


Un alt criteriu al vredniciei de crezare a celor care vorbesc 


acum 


de lucrurile dumnezeiești este asemănarea lor cu Părinţii 


din vechime: 


“Trebuie ştiut că dacă aceștia din urmă se pronunţă 
în acord cu Părinţii de altădată, purtători de Dumnezeu, 
este limpede că ei vorbesc la rândul lor în acelaşi Duh; 
şi cei care nu îi cred, sau chiar îi acuză, păcătuiesc îm- 
potriva Celui care vorbeşte prin ei'6. 


Accentul este pus aici mai curând pe inspiraţia dumne- 
zeiască decât pe asemănarea însăşi. Aceasta pune problema 
experienţei duhovniceşti necesare pentru a înţelege Scripturile. 


Simeo 


n deosebeşte cele două lucruri, când spune că se poate 


“fie din Scripturi, fie din experienţa însăși'?. După el, un om lip- 


sit de 


5 
6 
7 


Duhul nu poate înţelege Scriptura. 


'"Nevăzând niciodată (pe Hristos) şi nefiind niciodată 
vrednic de a auzi vocea Lui, de unde te vei învăţa sfânta 
Sa voie cea deopotrivă plăcută și desăvârşită? Dacă zici 
că mergi să o înveţi din Sfintele Scripturi, te întreb: <În 
ce fel, tu, care eşti pe de-a-ntregul mort şi zăcând în 


„EL. 9, 41-46. 
. Et. 5, 451-435. 
. Et. 4, 242-243. 

întuneric, vei putea să o auzi sau să o împlineşti spre a 
te învrednici să trăieşti și să vezi pe Dumnezeu?> In nici 
un chip'8. 


Totuşi Scriptura este o oglindă care reflectă pe Hristos, dacă 
El este în noi: 


"Deci din ce cunoaştem dacă Hristos este în noi şi 
cum învăţăm să ne judecăm pe noi înşine? Primind 
cuvintele Sale din Dumnezeieştile Scripturi şi punându-le 
înaintea sufletului nostru ca pe o oglindă, vom putea să 
ne judecăm pe deplin'9. 


Prezenţa lăuntrică a lui Hristos este deci suprema realitate. 
Cateheza a 24-a este aproape în întregime consacrată temei 
Sfintei Scripturi, închisă ca o comoară într-un cufăr care poate fi 
deschis numai prin cheia Sfântului Duh. 


"Cunoștinţa duhovnicească - spune Simeon adresân- 
du-se călugărilor săi - seamănă cu o casă construită în 
mijlocul cunoștinței lumești şi păgâne şi în care, întoc- 
mai ca într-un cufăr solid şi bine păzit, cunoștința Dum- 
nezeieştilor Scripturi inspirate şi comoara de o negrăită 
bogăţie pe care ele o cuprind sunt depozitate; bogăţie pe 
care niciodată cei care intră în locuinţă nu o vor putea 
contempla, fără numai dacă li se deschide cufărul. Dar 
nu este al înţelepciunii omeneşti să ajungă a-l deschide 
vreodată'10. 


O opoziţie radicală între cunoştinţa duhovnicească și știința 
lumească este deci afirmată aici. Mai mult decât aceasta, o cu- 
noaștere pur exterioară a Scripturilor nu descoperă tezaurul lor 
ascuns: 


"Dacă un om s-ar împovăra cu cufărul întreg şi l-ar 
purta pe umerii lui, nici atunci nu cunoaște comoara care 
este depozitată în el; tot astfel şi dacă ar citi şi ar învăţa 


8. Et. 7, 427-432. 
9. Et. 10, 361-365. 
10. Cat. 24, 7-14. 

pe de rost, în totalitatea lor, Scripturile și le-ar purta cu el 
ca pe un singur psalm, omul nu cunoaşte darul Sfântului 
Duh care este ascuns în ele. Căci nu se arată nici prin 
cufăr conţinutul cufărului, nici prin Scriptură conţinutul 
Scripturii"! 1, 


Scriptura singură, fără experiența duhovnicească, este deci 
insuficientă. Apoi Simeon explică simbolismul cufărului: 


"Vezi, te rog, în cufăr, Evanghelia lui Hristos şi restul 
Dumnezeieştilor Scripturi care au, închisă și pecetluită în 
ele, viaţa veşnică şi, cu ea, bunătăţi!e veşnice pe care ea 
le cuprinde, bunătăţi negrăite şi care scapă privirilor 
ochilor trupeşti... Cât despre omul care poartă cufărul, 
socotește-l ca pe cel care a învăţat pe de rost Scripturile 
în întregime şi le are neincetat pe buze. El le poartă deci 
ca în cufărul memoriei sufletului său, cufăr care conţine, 
ca pietre preţioase, poruncile lui Dumnezeu, in care se 
află viaţa veşnică'12. 


Simeon opune deci unei cunoașteri intelectuale a Scripturii 
o altă cunoaştere, bazată înainte de toate pe împlinirea porun- 
cilor, dar care nu se oprește aici, ci se revarsă într-o experienţă 
conştientă şi personală a Dumnezeirii: 


“Căci poruncile (nasc) virtuțile şi, din acestea, desco- 
perirea tainelor pe care litera le ascunde şi învăluie... și 
prin împlinirea poruncilor ne este deschisă uşa cunoş- 
tinţei, dar nu prin ele, ci mai curând prin Cel Care a zis: 
<Cine Mă iubeşte păzeşte cuvintele Mele și Tatăl Meu îl 
va iubi, şi Eu Însumi Mă voi arăta lui>. Deci, când Dum- 
nezeu locuieşte și Se mişcă înlăuntrul nostru şi Însuși ni 
Se arată în mod simţit, atunci contemplăm în mod con- 
ştient ceea ce cufărul, adică Dumnezeieșştile Scripturi, 
conţin din dumnezeieștile taine ascunse. În alt chip este 
cu neputinţă — nimeni să nu se înşele — a vedea deschi- 


11. Cat. 24, 16-23. 
12. Cat. 24, 41-51. 

zându-se cufărul cunoștinței şi a se bucura de bunătăţile 
pe care le cuprinde sau de a ajunge a se face părtaş lor 
şi a le contempla'!3. 


Simeon enumeră aceste bunătăţi: dragostea desăvârşită, 
înfierea prin nașterea din nou datorată Sfântului Duh, în sfârşit, 
îndumnezeirea, 


"adică devenim noi înşine dumnezei, prin stare şi 
prin har, moștenitori ai lui Dumnezeu şi îimpreună-moș- 
tenitori cu Hristos şi, prin aceasta, primim mintea lui 
Hristos şi prin ea vedem pe Dumnezeu şi pe Hristos 
însuși după dumnezeire locuind și umblând în noi, în 
chip conștient'14. 


Dimpotrivă, simplii cititori ai Scripturilor nu vor avea din 
aceasta nici un folos. 


"Cât despre ceilalţi, fără cunoștința şi experienţa 
tuturor celor ce le-am spus, ei nu gustă din această dul- 
ceaţă, din această viaţă nemuritoare, bizuindu-se pe sim- 
plul fapt că au învăţat Scripturile, ceea ce îi va acuza şi îi 
va osândi în ceasul morţii mai mult decât pe cei care n-au 
auzit niciodată despre Scripturi'15. 


Simeon trage concluzia, afirmând din nou într-un mod cate- 
goric nevoia de a avea pe Duhul Sfânt pentru a pătrunde în 
tainele Scripturii: 


“Ceea ce este pecetluit și închis, ceea ce este ne- 
văzut şi necunoscut de toți oamenii şi pe care numai 
Duhul Sfânt ni-l poate deschide şi care, astfel descoperit, 
ne devine văzut şi cunoscut, cum deci vor avea vreodată 
putinţa de a-l şti, de a-l cunoaşte, de a-l înţelege în ce fel 
este cei care declară că n-au cunoscut niciodată prezenţa 


13. Cat. 24, 54-69. 
14. Cat. 2%, 79-84. 
15. Cat. 24, 90-95. 

Duhului Sfânt, strălucirea Sa, iluminarea Sa, sălăşluirea 
Sa?'16 


Sfânta Scriptură este în mod clar, pentru Simeon, izvorul 
oricărui adevăr, dar pentru a o putea înţelege trebuie să fii inspi- 
rat de Duhul Sfânt şi felul în care Simeon o interpreta putea une- 
ori să se deosebească de acela al contemporanilor săi. Același 
lucru ar putea fi spus şi despre asemănarea cu învăţăturile 
Părinților. 

Totuşi Simeon îşi dădea bine seama că exista o diferență, în 
orice caz aparentă, între ceea ce predica el asupra necesității 
unei experienţe mistice personale şi conştiente pentru toţi şi 
cele ce ne istorisesc Vieţile şi Cuvintele Părinților pustiei. Dar el 
nu era de acord cu interpretarea care se dădea (acestei aparente 
diferenţe). Astfel, referindu-se la viaţa Sfântului Antonie, scrisă 
de Sfântul Atanasie al Alexandriei, el vrea să arate că Antonie a 
văzut pe Hristos încă din viaţa aceasta și că Hristos — potrivit 
acestei Vieţi — 'veni să-l învieze din iad, vreau să spun din 
întunericul sufletului, și să-l primească în Lumina minunată a 
feţei Sale'17, când el zăcea pe jumătate mort în peştera sa. 
Simeon arată că spusele Sfântului Antonie: 


'"<Doamne, unde ai fost până acum?>.... descoperă ve- 
derea, simțământul şi cunoaşterea prezenţei Stăpânului'18. 


Același lucru poate fi spus despre Sfântul Arsenie. Şi el vă- 
zuse pe Hristos. 


"Dar cum, în acest caz, n-a scris şi el că vede pe 
Domnul? Oare după ostenelile sale nenumărate nu a fost 
socotit vrednic ca să-L vadă?'19 


Această presupunere este lepădată cu indignare de Simeon: 


"Nu, nu, în acelaşi fel şi el a fost socotit preavrednic 
să-L vadă pe Dumnezeu, chiar dacă scriitorul n-a des- 
coperit aceasta în mod la fel de clar'20. 


16. Cat. 24, 102-108. 
17. Cat. 6, 58-60. 
18. Cat. 6, 62-65. 
19. Cat. 6, 91-93. 
20. Cat. 6, 93-95. 

Pentru a dovedi aceasta, Simeon trimite la alte lucrări ale 
Sfântului Arsenie. Dar, în general, Sfânta Scriptură, Evangheliile, 
mai ales cea a Sfântului loan, Epistolele lui loan și ale lui Pavel, 
Psalmii sunt cele prin care el se împotriveşte criticilor săi pen- 
tru a demonstra putinţa de a-L vedea pe Dumnezeu încă din tim- 
pul acestei vieţi. 


Pe 


“Poţi socoti, ca şi mine, lumea aceasta întreagă ca 
fiind cu adevărat o închisoare foarte întunecoasă şi nelu- 
minată; compară lumina soarelui cu lumina unui sfeșnic. 
Afară este Lumina întreit ipostatică, de negrăit, neapusă, 
neapropiată, mai presus de toată înţelegerea, de tot cu- 
vântul şi de toată lumina. lar în Lumina aceea sunt lucruri 
nevăzute și necunoscute, de negrăit şi de netălmăcit celor 
aflaţi în această inchisoare, măcar că unii înțeleg şi le văd 
oarecum prin Scripturi. Cei mai mulţi însă nu ştiu nici 
măcar dacă există ceva în afară de acestea de aici'2l. 


de altă parte, Simeon simte că, inspirat de sus, spune 


uneori lucruri necunoscute până atunci. 


"Dar deoarece Dumnezeu voiește ca neincetat dra- 
gostea Sa pentru noi să fie descoperită şi arătată, pentru 
ca, gândind cu venerație la bunătatea Sa nemărginită, să 
fim mai îndemnați de a-L iubi, eu însumi, mişcat de 
Duhul care ne conduce de sus şi luminează inimile noas- 
tre vă dezvălui aceste taine în această scriere'22. 


Este vorba de descoperiri privind taina mântuirii, nu de 
adevăruri noi, ci de interpretarea şi de aprofundarea lor; totuși 
este o inspiraţie personală cea care le descoperă. 

Dimpotrivă, o interpretare a Scripturii fără ajutorul harului 
Duhului ar fi o pretenţie inadmisibilă. 


21. 
22. 


"Şi iarăşi atunci când, fără a fi primit în mod conști- 
ent şi întru cunoştinţă harul Duhului, fără a fi devenit prin 
mijlocirea lui un învăţat de Dumnezeu, fără a fi primit de 


Et. 1, 12, 387-396. 
Et. 1, 10, 76-82. 

sus cuvântul înţelepciunii şi al ştiinţei, eu mă grăbesc 
totuși să interpretez fără ruşine Scripturile inspirate de 
Dumnezeu şi îmi atribui mie însumi rangul de dascăli, 
fără alt drept la aceasta, bineînțeles, decât pretinsa știin- 
tă, oare Dumnezeu va lăsa această purtare fără judecată 
şi nu îmi va cere socoteală? Desigur că nu'25. 


Simeon avea în mod clar simţământul că el primise acest 
har de a relata prin scris experienţele sale mistice pentru binele 
aproapelui său, după cum însuşi o mărturisește: 


"Astfel este fericita soartă — căci voiesc să imit pe cel 
ce a spus: <Ca unui lepădat, El mi S-a arătat şi mie> - pe 
care noi, oameni de nimic, ne-am învrednicit de aseme- 
nea să o primim prin puterea rugăciunilor, prin dragos- 
tea și harul lui Dumnezeu. Prin El noi am dobândit în 
chip tainic, în mod simţit, văzut și cunoscut (tùv neîpav 
tv aloce kai péos kai yvooe) experienţa a tot ceea 
ce v-am spus şi pe care - primind în același timp această 
experienţă pentru a ajuta și a incuraja pe cei care vor să 
caute şi să găsească pe Dumnezeu - noi am încredinţat-o 
scrisului'24. 


Trebuie notat, de asemenea, că Simeon era un adversar al 
unor interpretări alegorice ale Scripturilor care 


"hotărăsc că ceea ce este spus pentru prezent se po- 
triveşte pentru viitor şi iau ceea ce este spus pentru viitor 
ca un eveniment trecut'25. 


Probabil, poziţia lui Simeon faţă de Sfânta Scriptură s-ar pu- 
tea rezuma prin aceste cuvinte din Capetele sale, în care el se 
exprimă cu o deosebită discreţie: 


“Cel care a primit în mod conştient în el pe Dum- 
nezeu care dă oamenilor cunoștința a străbătut întreaga 
Scriptură şi, culegând toată roada lecturii, el nu mai are 


23. Et. 1, 12, 469-476. 
24. Et. 4, 925-932. 
25. Cap. 2, 21. 

nevoie de lectura cărţilor. Cum aceasta? Cel care are ca 
împreună-vorbitor pe Inspiratorul celor care au scris 
Scripturile dumnezeieşti, care este iniţiat de El în arca- 
nele tainelor ascunse, acela este deci pentru ceilalți o 
carte inspirată de Dumnezeu; el poartă taine vechi şi noi 
înscrise în el de degetul lui Dumnezeu, deoarece a să- 
vârşit totul şi se odihneşte în Dumnezeu, desăvârșirea 
supremă, de toate lucrurile sale'25. 


intotdeauna Duhul este Cel care descoperă sensul ascuns al 
Scripturii: 

"Iată deci ceea ce, cu ochii trupului meu, am aflat as- 
cuns prin scris în Scripturile inspirate în chip dumneze- 
iesc, ceea ce, în mod duhovnicesc, am învăţat de la Du- 
hul şi pentru folosul vostru - dragostea mea fiind prea 
mare pentru a mă sustrage de la aceasta — am şi scris'27. 


Pentru Simeon credincioşia faţă de tradiţie, supunerea faţă 
de Scriptură, conformitatea cu învăţăturile Părinților nu erau cu 
nimic în contradicţie cu ceea ce spunea şi predica el, căci 
același Duh Sfânt îl inspira şi îl împingea să scrie cu o asemenea 
putere, că el nu putea să rămână în tăcere. Asupra acestei im- 
posibilităţi de a tăcea şi a tăriei care îl împingea, Imnele sale ne 
luminează cel mai bine. 


"Dar astăzi, ce inseamnă oare acest lucru străin care 
se petrece în mine şi ce poate însemna minunea ful- 
gerătoare care se săvârşeşte acum?"28 


El simte că are loc în el ceva mai mare decât la oamenii de 
odinioară, deşi este lipsit de virtuțile lor: 


“Sunt uimit, nu pot suporta ceea ce mi se întâmplă 
mie — risipitorul, încă de la sânul maicii mele — din partea 
acestui Dumnezeu care, cu un cuvânt, a făcut întreaga 
zidire. Gândurile mă fac să tremur, cum să scrii unele ca 


26. Cap. 3, 100. 
27. Cat. 19, 166-169. 
28. Imn LI, 17-19. 

acestea în cuvinte? Ce mână şi-ar oferi serviciile, ce pană 
ar scrie, ce cuvânt ar exprima, ce limbă ar articula, ce 
buze ar rosti ceea ce pot să văd făcându-se în mine, pro- 
ducându-se de-a lungul intregii zile?"29 


El are sentimentul că ceva cu totul nou se produce in el, 
făcându-l să creadă că este "superior tuturor, nepătimaș, sfânt, 
învăţat teolog'50. El mulțumește lui Dumnezeu care îi dă puterea 
de a scrie spre folosul contemporanilor săi: 


“Îţi mulţumesc, Stăpâne, că Te-ai milostivit spre mine 
şi mi-ai dăruit să văd aceste lucruri, să le scriu astfel și 
să dezvălui tovarășilor mei de drum bunătatea Ta către 
om, pentru ca acum neamuri, seminţii și limbi să cu- 
noască această taină: că Tu Te milostivești către toţi cei 
ce se pocăiesc fierbinte, la fel ca şi faţă de apostolii Tăi 
și faţă de toţi sfinţii'3l. 


În ciuda nevredniciei sale Simeon simte că este obligat să 
vorbească: 


“Cât despre mine, Stăpâne, aş voi să vorbesc, dar nu 
am puterea. Ce aş putea să exprim eu, cel care sunt un 
necurat prin gândurile mele, prin faptele mele, prin toate 
cugetele mele? Şi totuşi sunt rănit la suflet, rărunchii mei 
ard de dorinţa de a-Ţi vorbi fie cât de puţin, Dumnezeul 
meu'52. 


Simeon vorbeşte din nou de neputinţa de a tăcea: 


29. 
30. 
31. 
32. 


“Cum să rabd, cum să sufăr atât de deplin, cum să 
păstrez şi cum să exprim această mare minune ce mi se 
întâmplă mie, risipitorului? Eu nu-mi îngădui să tac, 
Dumnezeul meu, şi să ascund în prăpastiile uitării aces- 
te lucrări pe care Tu le-ai săvârşit şi le săvârșeşti în fie- 
care zi în cei care Te caută cu râvnă şi care, prin po- 


Imn 11, 27-34. 
Imn 12, 89-90. 
imn 13, 87-92. 
Imn 14, 1-5. 

căință, scapă la Tine. Nu voiesc ca la rându-mi să fiu 
osândit după dreptate ca şi sluga cea rea care a ascuns 
talantul său. Ci descopăr aceste minuni şi le spun tutu- 
ror, şi transmit prin scris, ceea ce ştiu despre Tine şi 
despre milostivirea Ta, le istorisesc generaţiilor urmă- 
toare, o, Dumnezeul meu'55. 


Credincios tradiţiei Bisericii, Simeon simţea că avea ceva de 
spus, ceva al lui propriu, nu pentru a vesti adevăruri noi, ci pen- 
tru a indica o nouă cale de vieţuire care nu era în realitate decât 
o întoarcere la viața apostolică; ceea ce provoca, in chip evi- 
dent, duşmănia contemporanilor săi34%. 


33. Imn 24, 31-45. 
34. Ep. 4, 415-420. 


XIII 


CUNOAŞTEREA LUI DUMNEZEU 
ŞI TEOLOGIA 


Credinţa primită din tradiţia creştină şi cea dobândită prin 
experienţă personală într-un Dumnezeu de necunoscut şi, în 
acelaşi timp, descoperit, pun pe Simeon înaintea problemei 
cunoaşterii lui Dumnezeu şi îl fac să examineze în ce fel credinţa 
noastră în El şi experimentarea de către noi a prezenţei Sale ar 
putea fi exprimate, adică ce este teologia şi care sunt raporturile 
ei cu viaţa duhovnicească a creştinului. Cum era şi de aşteptat, 
Simeon se revoltă împotriva oricărei teologii abstracte şi de 
literă, lipsită de temelie duhovnicească (am zice scolastică, dacă 
acest termen n-ar lipsi din scrierile lui Simeon). Astfel, el demas- 
că pe savanții lumești 


Nu 


“care au o evlavie pur formală... care îşi imaginează 
că depăşesc pe ceilalţi în cunoştinţă şi în învăţătură și 
care îşi închipuie că poartă în ei semnul efigiei împă- 
rătești; cinstiţi şi veneraţi de gloată ca înţelepţi, evlavioşi 
şi feciorelnici, totuşi după mișcările nevăzute ale sufle- 
tului lor ei nu se deosebesc cu nimic de cei care sunt 
foarte înzestrați cu răutate'l. 


prin studii se dobândeşte cunoaşterea lui Dumnezeu, 


"căci dacă descoperirea adevăratei înţelepciuni şi a 
cunoașterii lui Dumnezeu ar fi trebuit să ne fie dată prin 
literatură şi studii... ce nevoie am fi avut oare de credinţă 
sau de dumnezeiescul botez sau chiar de împărtășirea 
cu Sfintele Taine? Desigur că nici una'2. 


Cunoştinţa prin credinţă şi Taine este opusă aici unei cu- 
noştinţe savante. Inţelepciunea lumească fără o descoperire de 


l. 
2. 


Et. 4, 755-760. 
Et. 9, 10-14. 

sus nu ne ajută să pătrundem în tainele lui Dumnezeu. Citând 
cuvintele lui Hristos (Mt. 11, 27), Simeon spune că 


“prin aceste mărturii şi altele asemănătoare, Hristos 
închide gurile neruşinate şi neinfrânate ale celor ce spun 
şi gândesc să descopere Adevărul în Sine, pe Dumnezeu 
însuşi, cu înţelepciunea lumească și studiul literaturii, şi 
să dobândească prin aceasta mijlocul de a descoperi 
tainele ascunse în Duhul lui Dumnezeu;... ce om de pe 
pământ, savant, retor, erudit sau altceva -— în afară de cei 
ce au mintea curăţită prin filosofia cea mai înaltă și 
asceză și al căror suflet este înzestrat cu simţuri într-ade- 
văr exersate — ar putea să cunoască, în lipsa descoperirii 
de sus date de Domnul, numai prin înţelepciunea ome- 
nească, tainele ascunse de Dumnezeu care sunt desco- 
perite, în contemplaţia intelectuală (vospăc Beopiac) lu- 
crată prin Duhul Dumnezeiesc celor cărora le-a fost dat şi 
le este întotdeauna dat să le cunoască prin harul de sus'3. 


Simeon nu respinge orice studiu intelectual în domeniul 
teologiei, ci îi opune o “contemplaţie intelectuală’ săvârşită prin 
Duhul Sfânt. Şi el face o deosebire foarte importantă între con- 
templaţie şi imaginaţia conceptuală. 


"Mergând încă mai departe - spune el — cei mai mo- 
deraţi dintre noi susţin într-un mod absurd că contem- 
plaţia, produsă în sufletele vrednice numai prin lucrarea 
Duhului, este totuna cu elaborarea de concepte făcută în 
gândirea lor'4. 


Nu numai studiile profane, dar nici chiar o lectură a Părin- 
ților, când nu avem duhul lor, nu duce la adevărata cunoaștere 
de Dumnezeu. 


"A te mulţumi cu citirea scrierilor sfinţilor insuflaţi de 
Dumnezeu, aceasta ne închipuim a fi înţelegerea adevă- 
ratei învățături, aceasta o luăm drept ştiinţa exactă și 
sigură a Sfintei Treimi'5. 

Simeon se ridică împotriva celor care citesc pe Părinţi doar 
în scopul de a străluci prin vasta lor cultură: 


"A vorbi sau a pălăvrăgi despre Dumnezeu, a cerceta 
tot ceea ce il priveşte, a da o expresie inexprimabilului 
şi a prezenta ca înţeles ceea ce pentru toţi este de ne- 
înţeles, aceasta este indiciul unui suflet îndrăzneţ și în- 
gâmfat. Aceasta nu este numai boala celor care se aven- 
turează să vorbească despre Dumnezeu din propria lor 
autoritate, dar şi a celor care recită pe de rost ceea ce 
teologii inspirați de Dumnezeu au spus altădată împotri- 
va ereticilor şi care ne-a fost transmis prin scris şi pe care 
le sucesc în toate sensurile, nu pentru a culege din 
aceasta un oarecare folos duhovnicesc, ci pentru a fi ad- 
miraţi de cei care îi ascultă la banchete și reuniuni și 
pentru a-şi atrage o faimă de teolog. Aceasta mă întris- 
tează şi mă nelinişteşte cu atât mai mult cu cât gândesc 
la nebunia încercării şi la judecata care aşteaptă pe 
aceşti indrăzneţi'6. 


Tuturor celor spuse de acești teologi, Simeon le opune 


"ceea ce ne asigură energiile și harismele Duhului ce 
lucrează în noi, ca şi definițiile sfinte şi Evangheliile înseşi'7. 


Duhul Sfânt este Cel care — vorbind prin mijloace variate — 
este, în definitiv, singurul Izvor al oricărei cunoştinţe creștine: 


"Această învăţătură credincioşii o primesc prin sem- 
ne în multe feluri variate, prin taine şi oglinzi, prin energii 
mistice şi negrăite, prin descoperiri dumnezeieşti, prin 
iluminări voalate, prin contemplarea raţiunilor creaţiei 
(A6yo. ts kriosoc) şi prin multe alte mijloace... Aceasta 
nu este totul, căci Dumnezeu le dă aceeaşi siguranţă ca 
și apostolilor, datorită trimiterii şi prezenţei Duhului 
Sfânt; ei sunt luminaţi mai mult și, prin această lumină, 
învaţă în ce fel Dumnezeu este de nespus şi de negrăit... 


6. Teol. 1, 1-153. 
7. Teol. 1, 244-246. 

fără sfârșit şi de necuprins. Cu adevărat, orice cunoştinţă 
și orice dar al deosebiri... înfierea dumnezeiască și 
însuşi faptul... de a cunoaște tainele lui Hristos, de a cu- 
noaște taina iconomiei în ceea ce ne priveşte, într-un 
cuvânt, tot ceea ce necredincioșii nesocotesc, iar noi, 
după ce am primit mila credinţei, putem şti, gândi şi spu- 
ne, toate acestea vin numai de la învăţătura Duhului!'8 


Căci mintea noastră nu poate urca de la sine la cer: 


“Mintea noastră... are absolută nevoie de cineva care 
să o ridice până la cer, care să îi arate vedeniile și să îi 
descopere tainele lui Dumnezeu. Într-adevăr, după cum 
pasărea nu poate să se desfășoare în aer fără aripi, cu 
atât mai mult mintea omului nu poate urca acolo de 
unde a căzut dacă nu are pe cineva spre a o călăuzi şi 
purta spre înălţime'9. 


De aceea este de înţeles pentru ce Simeon foloseşte cuvinte 
foarte aspre impotriva celor care, fără a avea o experienţă pro- 
fundă a Duhului, încearcă să facă teologie. 


“Pentru mine este un subiect uimitor faptul că majo- 
ritatea oamenilor, înainte de a fi născuţi din Dumnezeu 
și a deveni copiii Săi, nu se tem nicidecum să se ocupe 
de teologie şi să vorbească despre Dumnezeu. Tocmai 
din această pricină, dacă aud pe oarecare dintre ei filo- 
sofând asupra subiectelor dumnezeieşti şi inaccesibile, 
făcând teologie în stare de necurăţie şi explicând adevă- 
rurile lui Dumnezeu şi ceea ce este referitor la El, fără 
Duhul care dă înţelegere, tremur în duh şi mă fac ca ieșit 
din mine. Socotesc şi chibzuiesc cât de mult Dumne- 
zeirea este de neînțeles pentru toţi și cum, neştiind ceea 
ce este la picioarele noastre şi neștiind cele despre noi 
înşine, nu avem nimic de mai mare urgenţă decât să 
filosofăm, fără frică de Dumnezeu şi cu îndrăzneală, 
asupra a ceea ce ne este neapropiat şi aceasta, fiind cu 


8. Teol. 1, 194-216. 
9. Teol. 1, 412-418. 

totul goi de Duhul care luminează acest domeniu şi ni-l 
dezvăluie: noi greşim prin insuşi faptul că vorbim despre 
Dumnezeu'10. "Ne trebuie înainte de toate să trecem de 
la moarte la viaţă; aceasta este condiţia pentru a primi 
de sus sămânţa Dumnezeului Celui viu și a fi născuţi din 
El, încât să devenim copiii Săi, apoi pentru a atrage 
Duhul în rărunchii noștri şi a exprima, prin Lumina Sa, 
cele ce privesc pe Dumnezeu, în măsura în care aceasta 
este cu putință și în care suntem luminaţi de Dum- 
nezeu'll. 


Fără Lumina Duhului Sfânt, Dumnezeu nu poate fi cunoscut. 


"Dacă, într-adevăr, (Dumnezeu) a aşezat în norul întu- 
necos şi în intuneric locul tainelor Sale, dacă este nevoie 
de o intensă Lumină a Duhului Sfânt pentru a înțelege 
tainele Sale, ascunse, cum deci tu, care încă n-ai devenit 
lăcaş al Luminii dumnezeiești, cauţi ceea ce nu vei fi 
capabil să înveţi, câtă vreme rămâi nedesăvârșit și fără 
luminare?'!2 


Examinând mai în amănunt diferitele forme ale cunoaşterii 
teologice a lui Dumnezeu, Simeon distinge aici mai întâi cunoaş- 
terea după chipul lui Dumnezeu în noi: 


"Te rog, omule, gândeşte-te la ceea ce te depăşeşte 
după ceea ce vine în atingere cu tine şi după trăsăturile 
care te fac să pari chipul lui Dumnezeu'15. 


Dumnezeu este cunoscut prin făpturi, dar firea Sa rămâne 
necunoscută: 


"Dacă cineva crede că Dumnezeu este Autorul tutu- 
ror fiinţelor și că El le-a scos din neființă... rămâne, fiind 
el însuşi zidire a lui Dumnezeu, înlăuntrul propriilor sale 
limite, recunoscându-şi Autorul; întors către Ziditorul 


. Teol. 2, 33-45. 

. Teol. 2, 57-63. 

. Et. 1, 12, 115-120. 
. Teol. 2, 179-181. 

însuşi prin frumuseţea zidirilor, el Îl laudă şi ÎI slăveşte ca 
pe Ziditorul universului şi nu se amestecă nicidecum să 
iscodească firea Sa de neînţeles'14. 


Cunoaştem numai că Dumnezeu există: 


“Întreaga Dumnezeiască Scriptură, prin toate noţiu- 
nile şi expresiile aplicate lui Dumnezeu, ne arată că El 
este, dar nu cine este El'15. 


Unei astfel de cunoştinţe, scoasă din Scriptură, dar mai cu- 
rând abstractă, Simeon îi opune însă o cunoaştere prin vedere 
şi prin posesie. 


"Cât despre cel care a fost socotit vrednic să vadă pe 
Dumnezeu, fie cât de puţin, în slava neapropiată a Lu- 
minii Sale dumnezeieşti și nesfârșite..., el nu va avea ne- 
voie de învăţătura altuia; el are înlăuntrul său, ca lăcaș, 
pe Dumnezeu în întregime, care Se mişcă, vorbește şi îl 
iniţiază în tainele Sale ascunse, urmând preasfântul cu- 
vânt pe care El l-a spus: <Taina Mea este a Mea şi a alor 
Mei>"16. 


Dar nu este decât o cale care duce la această cunoaştere 
mistică: păzirea poruncilor!7. Se poate deci spune în acest sens 
că răsplata implinirii poruncilor este cunoașterea de Dumnezeu: 


“Mai devreme sau mai târziu, mai mult sau mai puţin, 
(cei care implinesc poruncile) vor lua răsplata vederii lui 
Dumnezeu şi vor deveni părtaşi la firea dumnezeiască; ei 
vor deveni dumnezei prin înfiere şi fii ai lui Dumnezeu în 
lisus Hristos, Domnul nostru'18. 


14. Teol. 2, 219-226. 

15. Teol. 2, 257-260. Este învăţătura clasică a Capadocienilor privind cu- 
noașterea lui Dumnezeu, în polemica lor contra lui Eunomie, și pe care Simeon 
ne-o expune aici,cu un plus de insistenţă asupra cunoașterii prin Duhul. 

16. Teol. 2, 297-303. 

17. Teol. 2, 304-305. 

18. Teol. 2, 311-315. 

DUMNEZEUL NECUNOSCUT 
ŞI ARĂTAT 


Simeon vorbește de nenumărate ori în scrierile sale de Dum- 
nezeul necunoscut și neapropiat, dar în acelaşi timp, el nu înce- 
tează de a spune că acest Dumnezeu necunoscut ni Se arată, Se 
descoperă, devine apropiat şi cunoscut, fără a-şi pierde totuşi 
caracterul Său tainic şi inaccesibil. Această dublă constatare a 
lui Simeon, existenţială şi vitală pentru el, este subinţeleasă în 
tot ceea ce spune privitor la Dumnezeu și determină, în cele din 
urmă, atitudinea sa faţă de orice teologie raţională şi neinte- 
meiată pe experienţă, oricare ar fi ea. Că Dumnezeu este în mod 
absolut necunoscut, Simeon o afirmă cu energie: 


"Despre Dumnezeu nici numele, nici firea, nici chi- 
pul, nici forma, nici ipostasul (vn6o7aow), nici un om n-a 
cunoscut ceva spre a-l putea spune sau a-l scrie sau a-l 
împărtăși celorlalți"! 


Căci Dumnezeu este cu totul diferit de ceea ce există sau, 
cum spune Simeon: 


"Tu nu ești cu adevărat nici una dintre fiinţe, o, Dum- 
nezeul meu'2. "În ce fel Cel care nu este nici una din fiin- 
tele create, văzute sau nevăzute, poate fi cunoscut de 
noi, cei văzuţi, creaţi, stricăcioși, simţitori, orbi și fără 
lumină?'5. 


Există o prăpastie ontologică între Dumnezeu şi întreaga zidire: 


"Căci Dumnezeu este necreat, iar noi toţi suntem 
creaturi. El, Duhul mai presus de orice duh, fiind Creator 
al duhurilor şi Stăpân al lor: noi, carne scoasă din pul- 
bere, esenţă pământească'4. 


. Imn 12, 38-40. 

. imn 47, 42, 

. Teol. 1, 249-253. 
. Imn 42, 113-117. 

13 — În lumina lui Hristos 

Este o imposibilitate pentru creatură să cunoască Necreatul 
care, depăşind orice existenţă creată, ar putea fi numit în mod 
mai precis Ne-existentul. 


"Firea dumnezeiască, fiind neajunsă, prin însuşi 
acest fapt nu poate fi concepută; şi neconceputul este în 
mod absolut de neexprimat... Cine dintre oameni sau 
dintre îngeri va avea puterea de a explica Nevăzutul şi 
Neconceputul?... Absolut nimeni, căci Cel care nu este 
ceva (un5Ev öv) nu poate fi conceput de o minte ome- 
nească, nici făcut cunoscut prin vreun cuvânt'5. 


Veşnicia lui Dumnezeu este la baza 'neajungerii' (inaccesi- 
bilităţii) Sale: 

"Dumnezeu... este fără inceput, El este principiul uni- 
versului și El va fi în mod veşnic pentru veacurile ne- 
sfârşite și nemărginite neapropiatul, nevăzutul, negrăitul, 
nespusul, Cel pe care nu Îl poate înțelege nici unul din 
cei pe care i-a făcut'6; (Dumnezeu) "aşezat mai presus de 
tot numele care este numit, de orice expresie şi de orice 
cuvânt, este transcendent şi, nefiind nici un lucru, El 
depăşeşte peste măsură înţelegerea oricărei minţi'?. 


În efortul său de a exprima inexprimabila taină a existenţei 
lui Dumnezeu şi de a vorbi despre întâlnirea sa lăuntrică cu EI, 
Simeon folosește în mod general limbajul tradiţional al marilor 
teologi ai Bisericii — Părinţii Capadocieni și Sf. loan Damaschin, 
spre a nu vorbi decât de ei — şi foloseşte termenii teologici "fire" 
(vo) şi "esenţă" (ovoto), pentru a vorbi despre Dumnezeu și 
despre manifestările Sale. Nesatisfăcut pe de-a-ntregul de 
această terminologie, el urmează şi scrierile lui Dionisie Areopa- 


5. Teol. 2, 250-257. 

6. Teol. 2, 231-235. idei asemănătoare privind veşnicia lui Dumnezeu ca 
o cauză a imposibilității de a-L cunoaşte sunt exprimate de Sf. Grigorie de Nyssa: 
"Cel ce explorează mult ceea ce este mai vechi decât veacurile şi urcă spre 
începutul fiinţelor nu-şi poate opri gândirea la nimic, fiindcă obiectul cercetării 
se eschivează mereu şi fuge inainte şi nu indică nici un semn, cu toate cautarile 
minţii”, Contra lui Eunomiu. 1, 364, p. 134, 22-26. 

7. Teol. 3, 108-111. 

gitul folosind expresia de 'supra-esenţă' (vnepovoia) și alte de- 
rivate de acelaşi gen. El foloseşte această terminologie chiar în 
operele sale mai mistice, cum sunt Imnele, dar în general ne- 
sistematic şi nu fără unele contradicții, cum se va putea vedea8. 
Aceşti termeni îi permit să facă oarecari distincţii în Dumnezeu. 
Astfel, el pare să aplice caracterul incognoscibil al lui Dumnezeu 
în mod distinctiv firii dumnezeieşti. 


"Este în mod absolut cu neputinţă de a enunţa, de a 
exprima şi de a concepe proprietăţile firii dumnezeieşti 
supraesenţiale şi mintea omenească nu poate să le 
înţeleagă". 


Aici este indicată inexprimabilitatea firii dumnezeiești prin 
cuvinte şi concepte omeneşti. Dar mai ales despre natura as- 
cunsă a lui Dumnezeu vorbește Simeon: 


"O, fire preacurată, esenţă ascunsă, bunătate necu- 
noscută de majoritatea oamenilor, milă nevăzută faţă de 
cei care trăiesc ca nebunii, esenţă nemişcată, nedes- 
părţită, de trei ori sfântă'10. 


Simeon se întreabă chiar dacă se poate da lui Dumnezeu 
numele de 'esenţă', căci El depăşeşte totul: 


"Da, dacă Tu ești cu adevărat în mod absolut negrăit, 
nevăzut, neapropiat şi neînțeles, neatins, nepipăibil, în 
mod absolut neperceput, Mântuitorule! Cum Îţi vom da 
un nume, în ce fel, chiar şi acela de esenţă? - vom în- 
drăzni să i-l atribuim, de vreme ce într-adevăr Tu nu eşti 
nici una dintre fiinţe, o, Dumnezeul meu!'ll. 


Aici este interesant de remarcat că Simeon, care șovăie să 


aplice lui Dumnezeu numele de "esență" Îl numește "Mântuitor", 


8. Despre întreaga problematică vezi expunerea mea la cel de-al VII-lea 
Congres Patristic de la Oxford: "Simplicité de la Nature Divine et les distinctions 
en Dieu selon Saint Grégoire de Nysse', în "Messager de l'Exarchat du Patriarche 
Russe en Europe Occidentale", nr. 91-92, 1975, p. 133-158. 

9. Teol. |, 79-81. 

10. Imn 13, 37-40. 
11. Imn 47, 37-42. 

ceea ce indică grăitor atitudinea lui faţă de un Dumnezeu viu, 
deşi incognoscibil. Şi el insistă asupra faptului că Dumnezeu e 
mai presus de orice esenţă: 


"Firea supraesenţială dumnezeiască şi necreată, prin 
calitatea ei de a transcende esenţa tuturor fiinţelor cre- 
ate, este numită supraesenţială; totuşi ea are esenţă, 
este ipostatică, mai presus de orice esenţă şi în raport cu 
un ipostas creat ea este concepută (ca) absolut incom- 
parabilă, căci ea este pe de-a-ntregul de necircumscris 
prin fire'12. 


Simeon vorbeşte despre Dumnezeu în termeni în mod ex- 
clusiv apofatici. Aceeași transcendenţă absolută a lui Dumnezeu 
în raport cu orice zidire este exprimată în rândurile următoare: 


"Tu umpli în întregime totul. Tu, care ești pe de-a-n- 
tregul în afară de toate, mai presus de toate, Stăpâne, 
mai presus de orice principiu, mai presus de orice esen- 
tă, mai presus de fire, mai presus de toţi vecii, mai pre- 
sus de orice lumină, o, Mântuitorule, mai presus de esen- 
tele înţelegătoare, căci şi ele sunt lucrul Tău'15. 


Totuşi, Dumnezeul care este mai presus de orice nume şi de 
orice esenţă nu rămâne pentru Simeon cu totul de necunoscut 
și neapropiat. Astfel el vorbeşte despre o oarecare cunoștință 
neînţeleasă a lui Dumnezeu, plecând de la un text al apostolului 
Pavel despre "cuvintele negrăite' pe care acesta le-a auzit. 


"Cuvintele negrăite pe care dumnezeiescul Pavel 
spune că le-a auzit nu pot fi altceva... decât contem- 
plaţiile mistice cu adevărat de neexprimat şi cunoştinţele 
mai mult decât sublime, in afara cunoștinței noastre, 
datorate luminării Duhului Sfânt, adică contemplaţiile, 
inaccesibile vederii, ale slavei şi dumnezeirii Fiului şi 
Cuvântului lui Dumnezeu, care transcend orice lumină şi 
orice cunoștință. Aceste contemplaţii, descoperite în 


12. Imn 52, 21-26. 
13. Imn 15, 65-69. 

mod mai clar și mai desluşit celor care sunt vrednici, se 
prezintă ca audiții, imperceptibile urechii, de cuvinte fără 
sonoritate; este o înţelegere, în ciuda imposibilității de a 
le înţelege, a lucrurilor neinţelese'14. 


Aceste "cuvinte" ale lui Dumnezeu, fiind transcendente sim- 
ţurilor noastre, sunt inexprimabile: 


"Cuvântul lui Dumnezeu şi vorbele Sale... sunt în 
mod absolut de nearticulat pentru limba omenească şi 
nu pot nicidecum să fie primite de o ureche trupească; 
mai mult, ele nici nu pot măcar atinge simţurile sale, 
deoarece simţurile nu au puterea de a simţi ceea ce trans- 
cende simţirea'l5. 


S-ar putea deci înţelege aceste "cuvinte" ca manifestări ale 
lui Dumnezeu, care transcend înţelegerea noastră. 

Aceste expresii apofatice asupra necunoaşterii lui Dumne- 
zeu pot fi totuşi înţelese ca şi cum Dumnezeu ar fi inaccesibil 
celor care Îl caută ca pe ceva material (cu alte cuvinte cunoştinţa 
lui Dumnezeu presupune o anumită stare de spirit): 


"Dumnezeu nu e nicăieri pentru cei ce privesc tru- 
peşte, căci e nevăzut. Dar pentru cei ce înţeleg duhov- 
nicește este pretutindeni; căci e de faţă, fiind în toate şi 
în afară de toate. El este în toate și aproape de cei ce se 
tem de E! (Ps. 84, 10), dar mântuirea Lui e departe de cei 
păcătoşi'16. 


Cunoaşterea lui Dumnezeu ar fi mai curând o ne-cunoaş- 
tere, căci obiectul ei este mai presus de cele simţite: 


14. 
15. 
16. 


"Sporirea în cunoştinţa de Dumnezeu se face prilej şi 
pricină a necunoaşterii tuturor celorlalte fiinţe, ba chiar 
şi a lui Dumnezeu însuși. Şi strălucirea Luminii Lui aduce 
o nevedere desăvârșită; iar simţirea cea mai presus de 
orice obiect, care întrece orice simţire, este o neperce- 


Et. 3, 123-133. 
Et. 3, 92-97. 
Cap. 1, 1. 

pere a tot ce se află în afara ei. Căci cunoaşterea care nu 
ştie natura, originea, locul, identitatea şi felul obiectului 
ei, neavând putere să ştie acestea, cum va fi ea simţire? 
Nu vor fi acestea mai degrabă mai presus de simţire? lar 
mintea care își simte neputinţa ei,cum nu va fi nesim- 
ţitoare faţă de cele mai presus de simţire? <Căci cele ce 
ochiul nu le-a văzut și urechea nu le-a auzit şi la inima 
omului nu s-au suit>, cum vor fi supuse simţirii?'17. 


Numai printr-o transcendere a oricărui gând şi a oricărei 
simţiri, mintea, devenită nemişcată, poate atinge neconceputul: 


"Cel ce a ajuns la măsurile desăvârșirii este mort fără 
a fi mort, vieţuind în Dumnezeu în care se află şi nevie- 
ţuind sieşi. El este orb, căci nu mai vede cu ochii săi 
fizici. El a ajuns însă mai presus de orice vedere natura- 
lă, ca unul ce a primit ochi noi şi neasemănat mai buni 
şi mai presus de cei ai firii. El e nelucrător şi nemișcat, 
ca unul ce a împlinit toată lucrarea sa. Este fără gânduri, 
ca unul ce s-a ridicat la unirea mai presus de înţelegere 
și se odihnește acolo unde nu mai e vreo lucrare a minţii, 
şi anume nici o mişcare de aducere aminte, spre vreun 
gând sau spre vreun înţeles. Căci neputând înţelege sau 
cunoaşte cele neinţelese şi cu neputinţă de cuprins, se 
odihneşte. lar odihna aceea e nemișcarea non-simţirii 
fericite, care e totodată desfătarea în simţirea neindoiel- 
nică și fără osteneală a bunătăţilor negrăite'18. 


Dar chiar dacă Dumnezeu poate fi atins într-un oarecare fel 
prin minte, când ea se întrece pe sine şi se află în această stare 
de odihnă în Dumnezeu, problema rămâne cu toată tăria ei dra- 
matică: în ce fel Dumnezeul Cel necunoscut şi neajuns poate fi 
văzut de făpturi şi să Se unească cu oamenii? Aceasta Simeon o 
ştie din experienţă. 


"Ascultă tainele Dumnezeului negrăit, taine negrăite, 
străine și nemaiauzite: Dumnezeu există cu adevărat, El 


17. Cap. 2, 2. 
18. Cap. 2, 19. 

este întru tot adevărul - şi aceasta o mărturisesc toţi 
oamenii evlavioşi — dar El nu este nimic, absolut nimic 
din ceea ce cunoaștem, nici chiar nimic din ceea ce cu- 
nosc îngerii şi în acest sens spun: Dumnezeu nu este 
nimic, nimic din tot (ceea ce este), deoarece fiind Crea- 
tor al tuturor, El este mai presus de toate, căci, intr-a- 
devăr, cine ar şti să spună ceea ce este Dumnezeu, pen- 
tru a putea spune: <El este aceasta sau aceea)? Eu nu 
cunosc absolut deloc cine (este El), care (este El), în ce 
fel, de ce măreție. Dacă deci eu nu cunosc pe Dum- 
nezeu, cine este El prin formă, înfăţişare, măreție, fru- 
museţe, în ce fel voi exprima "energiile" (£ vepyeiac) Sale, 
cum Se face El văzut fiind nevăzut pentru toţi, cum este 
El prezent în întreaga fire creată, cum locuiește El în toți 
sfinţii, în ce fel umple El totul și nici o parte nu este 
umplută, cum este El (deopotrivă) mai presus de toate şi 
pretutindeni? Despre toate acestea, cu adevărat, nimeni 
nu va putea să ne spună nimic'19. 


Este o mare taină care îl uimeşte pe Simeon: 


"in ce fel Dumnezeu este în afara universului prin 
esenţa și firea Sa, prin puterea și slava Sa? Şi cum, de 
asemeni, locuiește pretutindeni şi în toţi, dar într-un mod 
special în sfinţii Săi? Şi cum ridică în ei un cort în mod 
conştient şi esenţial, El, care este cu totul mai presus de 
esenţă?'20, 


Simeon afirmă chiar că potrivit esenței Dumnezeu Se unește 
cu oamenii: 


"Tu, care ești întru cele de sus cu Tatăl - spune el 
adresându-se lui Hristos - și care Te afli în noi, nu cum 
cred unii numai prin energie; nici cum cred mulţi că 
numai prin voinţa Ta, nici numai prin puterea Ta, ci şi 
prin esenţa Ta, dacă trebuie să indrăznim a vorbi, în pri- 


19. Imn 50, 68-88. 
20. Imn 29, 162-179. 

vinţa Ta, dacă trebuie să îndrăznim a gândi esenţa, o, Cel 
fără de moarte, Cel mai presus de esenţă, Unicule'2l. 


Ceea ce vrea Simeon să afirme este realitatea unirii omului 
cu Dumnezeu şi că această unire nu este numai după "energie", 
ci că ea este inexprimabilă. El voia şi să salveze transcendenţa 
absolută a lui Dumnezeu22. Tot astfel, acest paradox al 'neapro- 
piatului împărtăşit" este din nou exprimat în intrebarea lui Si- 
meon către Hristos: 


“Cum devii rază şi Te faci văzut de mine, ca flacăra, 
și arzi materia, Tu, care ești nematerial după esenţă?'23 
și în răspunsul Acestuia: 

"Eu prin fire sunt negrăit, nesfârşit, desăvârşit, nea- 
juns, nevăzut tuturor, neatins, nepipăit, nemişcat după 
esenţă'24. 


Transcendenţa absolută a lui Dumnezeu este din nou afir- 
mată în acești termeni: 


"(Focul dumnezeiesc) este imperceptibil, necreat, 
nevăzut... în afara tuturor creaturilor, materiale şi nema- 
teriale... el este exterior tuturor acestor creaturi după 
fire, după esenţă, desigur, şi după putere'25. 


În altă parte, Simeon spune că firea creatoare dumnezeiască 
sau înţelepciunea Sa este în afară de toate şi, în acelaşi timp, 
prezentă "după esenţă' pretutindeni: 


"Lucrătoarea universului, firea dumnezeiască și Înţe- 
lepciunea, nu este o fiinţă printre fiinţe. Cu adevărat, 
cum ar fi cea care nu este nici unul din toate lucrurile şi 
care este cauza tuturor? Ea este pretutindeni şi în toate 
şi umple în întregime toate după esenţă, după fire ca şi 
după ipostas'26. "Cum să cercetezi firea Creatorului tu- 


21. Imn 47, 31-36. 

22. Imn 47, 37-42; cf. mai sus, n. 11. 
23. Imn 22, 33-34. 

24. Imn 22, 50-52. 

25. Imn 30, 18-32. 

26. Imn 23, 186-194. 

turor? Şi lucrurile Sale cum pretinzi să mi le explici? Cum 
să mi le spui, cum să le exprimi, cum să le expui prin 
cuvânt? Primește totul prin credinţă!'27. 


Observăm că în toate aceste citate nu este făcută nici o 
diferenţă între esenţa și "energiile" lui Dumnezeu în ce privește 
caracterul lor de necunoscut. Totuşi, el ilustrează paradoxul 
Dumnezeului nevăzut "după esență" şi văzut sfinţilor, prin anti- 
teza soarelui şi a razelor sale care s-ar putea înţelege ca o indi- 
caţie a necunoaşterii esenței și a 'vizibilităţii energiilor". 


"El este văzut de cei care sunt vrednici de aceasta, 
dar nu este văzut pe deplin. Ei Îl văd într-un mod ne- 
văzut, ca o unică rază de soare, şi pentru ei El este per- 
ceptibil, El, Cel imperceptibil după esenţă. Raza se vede, 
El, Soarele, fiind mai curând orbitor, dar raza Lui este 
perceptibilă pentru tine'28. 


Oricum ar fi, în spatele tuturor acestor explicaţii simbolice 
se află simţământul prezenţei lui Dumnezeu şi el umple pe Si- 
meon de uimire și de înfricoșare: 


"Cum va suferi sufletul firea acestui foc care este de 
nesuferit, câtă vreme el este pe de-a-ntregul plin de spinii 
patimilor şi ai păcatului? Cum va cuprinde el esenţa pe 
care absolut nimic nu o poate cuprinde? În ce fel, fiind 
el însuși întuneric, se va amesteca cu Lumina neapropia- 
tă şi nu va fi nimicit de prezenţa ei?'29. 


Dumnezeul necunoscut şi neapropiat Se arată lui Simeon 
într-un anume fel şi devine prin acest fapt cunoscut și putând fi 
împărtăşit, fără a-Şi pierde totuși transcendenţa Sa. Mai întâi şi 
inainte de toate este arătarea lui Dumnezeu în întruparea Sa, când 
Cel ce este mai presus de orice esenţă S-a arătat oamenilor. 


"Căci El este Cel care, mai înainte supraesenţial şi 
necreat, a luat trup şi mi S-a arătat ca zidire'50. 


27. Imn 23, 174-180. 
28. Imn 23, 230-235. 
29. Imn 55, 132-136. 
30. Imn 52, 46-47. 

intrupându-Se, Dumnezeu ne-a descoperit existenţa Sa ca 
Treime, deşi aceasta nu este o cunoştinţă după esenţă. 


"El S-a milostivit de neștiinţa noastră și a binevoit a 
Se pleca spre slăbiciunea noastră până la a ne face 
cunoscut că Dumnezeu este Treime desăvârşită în Tatăl, 
Fiul și Duhul Sfânt, că trebuie să-L adorăm cu evlavie. 
Dar care este esenţa Sa? Care este forma Sa și unde este 
ea? Care este măreţia Sa? Care este modul Său de unire 
şi de unitate? Nu numai că niciodată oamenii nu au 
ajuns a le concepe, dar înseși puterile de sus n-au avut 
acces la neapropiata înţelegere a firii Sale celei mai pre- 
sus de esenţă'3l. 


Aici este deci credinţa care dă o oarecare cunoaștere a lui 
Dumnezeu descoperită în întrupare. Dumnezeu devine chiar mai 
accesibil oamenilor decât îngerilor: 


"Căci, dacă prin esența Ta eşti pentru ei (îngeri) 
nevăzut şi neapropiat prin fire, mie însă Te-ai arătat, ast- 
fel că, prin esenţa firii Tale, Te uneşti cu mine'32. 


Este taina întrupării Dumnezeului necunoscut, care Se face 
văzut oamenilor în întreaga Sa omenitate concretă. 


“Dar, o, Fire Preacurată, esenţă ascunsă (astfel se 
adresează Simeon lui Dumnezeu, contemplând taina 
Lui), Lumină simplă şi fără formă, absolut fără compo- 
zitie, netrupească, imperceptibilă oricărei firi, cum Te-ai 
făcut văzut asemenea mie, cunoscut locuitorilor întune- 
ricului, purtat de mâinile Preasfintei Tale Maici şi legat ca 
un tâlhar, ai suferit ca un făcător de rele în trupul Tău, o, 
Împărate, atât de mult voiai ca să mă mântuieşti şi să mă 
faci să mă înalţ din nou în raiul Tău slăvit?'55. (Simeon 
răspunde): "Astfel era iconomia Ta, astfel venirea Ta, ast- 
fel milostivirea Ta. Iubirea Ta de oameni s-a arătat nouă, 
o, Cuvinte, tuturor oamenilor'34%. 


„Teol. 2, 238-246. 
„Imn 7, 25-27. 
„Imn 13, 57-47. 
„Imn 13, 48-50. 

Totuşi, cunoașterea Creatorului aşa cum este El a rămas 
neapropiată întregii zidiri: 


"Cu adevărat, dacă creatura înţelegea pe Creator şi Îl 
cugeta deplin, aşa cum este, spre a putea să-L exprime 
prin cuvânt sau prin scris, lucrul ar fi mai tare decât 
Creatorul său'55, 


Simeon dezvoltă o întreagă teorie a numelor care nu pot să-L 
exprime pe Dumnezeu aşa cum este El, fie ele de origine dum- 
nezeiască sau omenească. Ideile sale sunt foarte asemănătoare 
cu ceea ce învaţă Sf. Grigorie de Nyssa, în polemica sa contra lui 
Eunomiu36. 


"Cum să dai un nume Ziditorului totului? Nume, 
fapte, expresii, totul a venit pe lume la porunca lui Dum- 
nezeu, căci El a dat numele lor lucrurilor Sale şi fiecărei 
realități denumirea sa proprie. El nu l-a dat tuturor în per- 
soană, dar a dat lucrurilor Sale puterea de a da un nume 
la rândul lor lucrurilor. Şi (în acest fel) aceste lucruri dau 
şi primesc nume diferite, dar numele Lui nu a fost nicio- 
dată cunoscut decât ca "Dumnezeul negrăit', cum spune 
Scriptura; deci dacă El este inexprimabil, dacă nu are 
nume, dacă este nevăzut, dacă este tainic, dacă este 
neapropiat, singur dincolo de orice cuvânt, dincolo de 
orice gând, nu numai omenesc, dar şi de acela al duhu- 
rilor nemateriale - <El Şi-a făcut întunericul ascun- 
zătoare>, şi totul din lumea aceasta stă în întunecime, 
numai El, ca lumina, este în afara întunecimii = (atunci) 
cum aduci tu în privinţa Sa o deosebire de rațiune sau 
cum Îl vei fi contemplat <despărţit în realitate>?"37. 


Acest ultim reproş se adresează lui Ştefan al Nicomidiei care 
îl întrebase pe Simeon dacă trebuia să despartă Persoanele 
Treimii după rațiune sau în realitate; Simeon leapădă ambii ter- 
meni, nici unul neîngăduind o apropiere raţională de Dumnezeu. 


35, Imn 21, 114-117. 
36. Cf. mai sus, n. 6. 
37. Imn 21, 246-266. 

Dar, în mod paralel arătării lui Dumnezeu în întrupare, 
Simeon cunoaşte și alte descoperiri ale lui Dumnezeu care nu se 
referă in mod direct la intrupare. Astfel, el vorbeşte de arătarea 
slavei esenței neapropiate în suflet: 


'Tu ai strălucit, ai arătat, ca Lumină a slavei, Lumina 
neapropiată a esenței Tale, Mântuitorule, şi ai luminat un 
suflet afundat în întuneric'38. 


Tot mai adesea Simeon vorbeşte despre 'energiile' dum- 
nezeieştii esențe, termen tradiţional şi clasic de la Sf. Vasile39 şi 
chiar înainte de el. Astfel, Simeon le numeşte împreună cu esen- 
ţa, dar deosebindu-le într-un oarecare fel, recunoscând totodată 
că și ele sunt necunoscute: 


"Cum să iscodești firea Creatorului a toate? Şi energi- 
ile Sale, cum pretinzi tu să mi le explici?"40. 


Pentru a fi mai exact, Simeon vorbeşte aici nu de esenţa, ci 
de firea lui Dumnezeu. Într-un alt pasaj, totuşi el identifică aces- 
te două noţiuni: 


"Într-adevăr, nu este împărţire între (proprietăţile) 
Tale, nu este despărţire; firea Ta este esenţa Ta, şi esen- 
ţa Ta firea Ta'4l. 


Totuşi, Simeon păstrează în viziunile sale cele mai înalte 
deosebirea între esenţa şi energiile lui Dumnezeu: 


“Dăruieşte-mi să văd faţa Ta, o, Cuvinte, şi să mă 
bucur de frumuseţea Ta de neexprimat, să privesc şi să 
mă dau pe de-a-ntregul vederii Tale. Vedere negrăită, 
vedere de nevăzut, vedere de temut, dăruieşte-mi să 
spun cel puţin energiile ei, dacă nu esenţa ei'42. 


38. Imn 21, 1-3, 

39. Cf. articolul meu: 'Le probleme de la cognoscibilite de Dieu: Essence et 
énergie chez St. Basile le Grand”, în ‘Messager’, nr. 61(1968), p. 47-55 (în 
rusește). 

40. Imn 23, 174-177. 

41. Imn 7, 28-29. 

42. imn 24, 6-11. 

Simeon explică imposibilitatea de a vedea esenţa prin fap- 
tul că Dumnezeu este mai presus de esenţă. El experimentează 
strălucirea slavei dumnezeiești ca pe o lumină simplă care se 
unește cu el: 


"Căci Tu eşti dincolo de fire, in întregime, dincolo de 
orice esenţă, Tu, Dumnezeul meu, Ziditorul meu, dar 
strălucirea slavei Tale dumnezeieşti se lasă văzută de 
noi; este o lumină simplă, o lumină blândă; lumina se 
descoperă, lumina se uneşte întreagă, gândesc, cu noi 
intregi, slujitorii Tăi, lumină care se contemplă în duh şi 
de departe, lumină care se descoperă deodată înlăuntrul 
nostru'45. 


În altă parte, Simeon vorbeşte de o astfel de unire a focului 
dumnezeiesc cu sufletul, până acolo că amândouă devin una: 


“Atunci El se amestecă cu el (sufletul) fără a se ames- 
teca şi se uneşte într-un chip atât de negrăit, Cel care 
este în esenţă, cu esenţa acestui (suflet), cu totul intreg 
cu el deplin întreg... și,nu ştiu cum să exprim aceasta, 
cele două nu mai devin decât una, sufletul este cu Zi- 
ditorul lui şi în suflet este Ziditorul său, singurul cu el, în 
întregime"44, 


Această unire negrăită, amestecare fără amestec pe care Si- 
meon se află în dificultate de a o caracteriza, cuprinde şi trupul: 


"Minune străină: carnea mea, adică esenţa sufletului 
meu, da, a trupului meu, participă la slava dumnezeiască 
şi este străluminată de o rază dumnezeiască'45. 


În primul său Imn, Simeon descrie în amănunt experienţa sa 
mistică, precum şi neputinţa sa de a o exprima în cuvinte; el 
afirmă în mod clar că nu este vorba de o unire prin esenţă, ci 
prin participare: 


43. Imn 24, 12-19. 
44. Imn 30, 156-166. 
45. Imn 30, 263-267. 

“Ce este această taină de temut ce se săvârşeşte în 
mine? Cuvântul nu poate să o exprime, nici mâna mea 
să o scrie... Dacă, într-adevăr, ceea ce se săvârşeşte în 
mine, fiu risipitor, este de nespus, de neexprimat, în ce 
fel Cel care este dăruitorul şi autorul, cum, spune-mi, ar 
avea El nevoie să primească laudele noastre sau slava?... 
Aici, limbii mele îi lipsesc cuvinte şi ceea ce se săvâr- 
șeşte, mintea mea vede, dar nu explică; ea contemplă, 
ea doreşte să spună şi nu găsește cuvinte: ceea ce ea 
vede este nevăzut, cu totul lipsit de formă, simplu, fără 
nici o compoziţie, nesfârșit în măreţie'45. 


Totuși, el se străduiește să înţeleagă: 


"Cu adevărat, ea nu vede început, nu descoperă nici- 
odată vreun sfârșit şi nu cunoaşte nici un fel de mijloc; 
cum deci ar spune ceea ce vede? Este ansamblul, reca- 
pitulat — după părerea mea ~- care se vede, desigur nu 
prin esenţă, ci prin participare (uerovoiq)'47. 


Pentru a face mai înțeleasă această unire prin participare 


Simeon recurge la asemănarea focului material: 


“Într-adevăr, aprinzi un foc de la alt foc şi iei focul 
întreg și totuși focul rămâne, neimpărţit, fără a fi pierdut 
nimic, deşi focul transmis este separat de cel dintâi şi tre- 
cut la multe lămpi, căci este un foc material. Dar acesta 
este duhovnicesc, fiind neiîmpărţit, în mod absolut cu 
neputinţă de despărţit şi de împărţit. Nu este un foc care 
se transmite şi care formează multe altele, ci deopotrivă 
el rămâne neimpărţit şi se află în mine'48. 


Urmează o descriere mistică concretă a arătării dumneze- 
ieşti49. 
Afirmând realitatea, întemeiată pe întrupare, a unirii omului 


cu Dumnezeu, Simeon insistă totuşi asupra faptului că este o 
unire după participare, şi nu după esenţă: 


46. Imn |, 1-26. 

47. Imn |, 26-29. 
48. Imn 1, 30-37. 
49. Imn |, 38-42. 


DUMNEZEUL NECUNOSCUT ŞI ARĂTAT 207 


"Dar dacă cu ştiinţă, în mod efectiv şi în mod con- 
ştient Dumnezeu a devenit pe de-a-ntregul om, eu am 
devenit dumnezeu în întregime prin unire, dumnezeu în 
mod simţit şi cu ştiinţă, nu prin esenţă, ci prin partici- 
pare, cum trebuie în mod absolut să o crezi pentru a fi 
ortodox'50, 


Această afirmație dobândeşte o importanță deosebită, deoa- 
rece Simeon face o dovadă de ortodoxie. Totusi, în acelaşi Imn, 
Simeon, continuând mărturisirile şi cugetările sale mistice și teo- 
logice, admite că esența nematerială dumnezeiască se face 
văzută în noi în mod lăuntric şi ne pătrunde în întregime: 


"Şi atunci - adică după urmarea lui Hristos pe calea 
poruncilor şi a suferințelor Sale — vei vedea strălucind 
înaltă şi limpede lumina în atmosfera sufletului cu totul 
scăldat în claritatea ei; (vei vedea), în mod nematerial, 
esenţa nematerială, în mod distinct, străbătând dintr-o 
parte în alta tot sufletul şi, în urmarea ei, tot trupul, 
deoarece în el întreg se află deopotrivă sufletul netru- 
pesc, şi trupul tău va străluci ca sufletul tău şi sufletul 
tău, din partea sa, ca şi harul care a strălucit, va fi 
strălucitor, ca şi Dumnezeui'51. 


Nu este o contradicţie de fond între aceste ultime pasaje, 
deoarece "esența" se răspândeşte în suflet ca lumină, adică într-o 
manifestare, şi nu aşa cum este ea în sine. 

Va fi greu şi chiar greșit să se dea o formă teologică siste- 
matică afirmațiilor lui Simeon asupra Dumnezeului incognoscibil 
şi neapropiat și asupra manifestărilor Sale, fie că este vorba de 
lucrările mântuitoare ale lui Dumnezeu in lume, fie de desco- 
peririle Sale în sufletul misticului care participă în mod real la 
Dumnezeire. De altfel, nu aceasta era intenţia lui Simeon. El 
avea mai curând o nevoie vitală de a-şi da seama el însuși de 
ceea ce i se întâmpla şi de a exprima, pe cât posibil, inexprima- 
bilul. În aceste încercări, după cum s-a spus, el folosește mai 


50. Imn 50, 198-202. 
51. Imn 50, 238-246. 

ales termenii teologici tradiţionali — esenţă, fire, energii, nume 
etc. — pentru a exprima paradoxul transcendenţei absolute a lui 
Dumnezeu şi, in același timp, deschiderea Sa către om. Înălţi- 
mea problemelor pe care le abordează îl obligă la paradoxuri, 
antinomii şi chiar contradicții, cel puţin aparent52. Astfel, el vor- 
beşte adesea într-un duh de apofatism absolut, de imposibili- 
tatea totală de a cunoaşte pe Dumnezeu. În altă parte spune că 
El devine cunoscut într-un mod conştient. Câteodată vorbește 
de 'esenţa' dumnezeiască, altă dată neagă că acest termen ar 
putea fi aplicat lui Dumnezeu. Dumnezeu n-are nume, dar el il 
numește "Mântuitor". Câteodată el afirmă că Dumnezeu este de 
necunoscut nu numai după esenţă, ci și după energiile Sale pe 
care el le numește de necunoscut. Totuși, mai adesea, tot in- 
sistând asupra caracterului ascuns şi de necunoscut al esenței, 
spune că Dumnezeu este văzut după energii, că noi avem o 
vedere parţială a Lui potrivit lor, ca a razelor unui soare ne- 
apropiat prin strălucirea sa. În unele pasaje el merge chiar mai 
departe şi spune că noi ne facem părtaşi lui Dumnezeu după 
esenţă55 şi că devenim chiar părtaşi ai firii şi ai esenței Sale, 
îndeosebi în Taina Euharistiei5+. El chiar spune o dată că se 
poate avea vederea esenței lui Dumnezeu. Dar în alte pasaje 
neagă în mod categoric că se poate uni cineva cu Dumnezeu 
prin esenţă. Aceasta poate avea loc numai prin participare. Fără 
a voi să forţăm lucrurile şi să facem din Simeon un teolog sis- 
tematic, credem totuşi că putem spune că nu este vorba aici de 
contradicții reale şi că Simeon nu este nicidecum un gânditor 
slab, incapabil să gândească în mod consecvent, ci că majori- 
tatea "contradicţiilor' sale se explică prin caracterul paradoxal şi 
antinomic al tainei creştine, care face atât de dificilă, dacă nu cu 
neputinţă, exprimarea sa în limbaj logic și consecvent, mai ales 
dacă cineva se apropie de această taină într-un mod concret şi 
existenţial, cum era cazul la Simeon. Aceasta este cu osebire 
adevărat când este vorba de transcendenţa lui Dumnezeu şi de 


52. Mai multe detalii în articolul meu: ‘Essence créée’ et ‘Essence Divine” 
dans la théologie spirituelle de S. Symeon le Nouveau Theologien, în "Messager', 
nr. 75-76 (1971), p. 151-170, in special p. 168-170. 

53. Et. 4, 552. 

54. Et. 1, 5, 82-86; cf. cap. VII, n. 4. 


DUMNEZEUL NECUNOSCUT ŞI ARĂTAT 209 


prezenţa Sa în noi. Ce voia să spună Simeon prin noţiunile de 
"esenţă" şi 'supraesenţă' şi expresiile "după esenţă”, "prin esenţă' 
și “in mod esenţial", este ultima realitate a vederii sale mistice, a 
unirii sale cu Dumnezeu care, deși Se uneşte cu noi "in mod 
esenţial', rămâne un Dumnezeu 'supraesenţia!' şi inaccesibil în 
Sine. Trebuie adăugat că Simeon nu se vede nicidecum obligat 
să folosească în mod exclusiv aceste formule tradiţionale pentru 
a vorbi despre taina lui Dumnezeu şi despre felul în care El i Se 
descoperă. 


XV 
DIALECTICA UNIRII DUMNEZEIEŞTI 


Vederea lui Dumnezeu și împărtăşirea de El au un loc impor- 
tant în spiritualitatea lui Simeon şi el vorbeşte adesea despre ele 
în scrierile sale. Uneori o face într-un mod mai curând filosofic şi 
teoretic, dar şi atunci se poate vedea că el scrie întemeindu-se pe 
o experienţă personală. Astfel, în Capetele practice şi teologice 
(reluate în parte în Catehezele sale), Simeon stabilește primatul 
vederii Celui Unul, care determină, pozitiv sau negativ, întreaga 
noastră viaţă duhovnicească. 


"Cine este orb faţă de Cel Unul e orb în întregime față 
de toate; iar cine vede clar în Unul se bucură de con- 
templarea tuturor. El se abţine de la vederea tuturor, dar 
se află în contemplarea tuturor, fiind în afara celor pe 
care le contemplă. Fiind astfel în Unul, le vede pe toate 
și, fiind în toate, nu vede nimic din toate. Astfel, cel ce 
vede pe Unul, prin Unul se vede şi pe sine şi pe toţi și pe 
toate. Dar fiind ascuns în El, nu priveşte la nimic din 
univers'l. 


Deci, Dumnezeu Cel Unul este cu totul diferit de univers şi, 
în acelaşi timp, sunt unul în celălalt şi deci vederea Celui Unul 
ne descoperă şi ne ascunde lumea. Explicând în altă parte 
noţiunile de cunoştinţă (yvoo:c) şi de vedere (Geopia), Simeon 
nu vede nici o diferenţă între ele, ca de altfel nici între contem- 
plaţie şi audiție. Astfel, comentând viziunea apostolului Pavel, 
spune: 


(Pavel) vorbeşte mai întâi de răpire, ceea ce arată 
contemplaţia; dar pentru conținutul contemplaţiei şi 
splendorile slavei Dumnezeirii care i-au dat clarităţi mai 
depline, dat fiind că ele produc o cunoştinţă, că învaţă 
pe văzător, arătându-i taine nespuse şi neperceptibile 
pentru toţi, el spune că a auzit: aceasta înseamnă că, în 


1. Cap. 1, 51-52; Cat. 28, 403-410. 

lucrurile duhovnicești, simţirea, fie ea audiție sau con- 
templaţie, este una'2. 


Simeon vrea să ne arate aici unitatea vederii mistice care 
este de altfel de neexprimat. O curăţire lăuntrică este tot mai ne- 
cesară pentru a fi capabil de o asemenea contemplaţie globală. 


'Să ne străduim să ne curăţim pe noi înșine prin 
pocăință și smerenie şi să unim cu Dumnezeu, binele 
transcendent, toate simţirile noastre, ca o singură capa- 
citate; atunci, tot ceea ce noi nu avem puterea de a 
spune şi de a reprezenta prin mulţimea cuvintelor, voi 
veţi învăţa dintr-o dată; veţi auzi în vedere, veţi vedea în 
auzire, veţi învăţa în contemplaţie şi, invers, veţi înţelege 
în descoperire'ă. 


Simeon ştie bine că putinţa unei asemenea vederi este con- 
testată, dar el combate în mod energic o astfel de atitudine: 


'Nu te lăsa dus spre deznădejde şi să spui <Cât 
despre mine, nu pot şti şi învăţa nimic de acest fel. Nu 
voi avea niciodată puterea de a spori şi de a urca până 
la această desăvârșire de cunoştinţă, de contemplaţie şi 
de curăţie!> Şi nici nu spune: <Deoarece condiţia de a 
intra în împărăţia lui Dumnezeu este de a deveni astfel şi 
de a te îmbrăca în Hristos ca Dumnezeu, încă de aici, de 
pe pământ, de a-L contempla în întregimea Lui și de a 
dobândi ca El să locuiască în noi, la ce bun pentru mine 
să lupt, fie chiar cât de puţin, şi să mă lipsesc singur de 
bucuriile prezente?> Nu, negreşit, nu spune aceasta, nu 
gândi aceasta!'4- 


El recomandă urmarea cu credinţă a Dumnezeieştilor Scrip- 
turi şi împlinirea a tot ceea ce spun ele, 'şi vei afla negreşit tot 
ceea ce este scris și chiar mult mai mult, care nu este spus în 
Dumnezeieştile Scripturi'5. 


2. Et. 3, 203-205; 243-253. 
3. Et. 3, 257-263. 
4. Et. 3, 575-385. 
5. Et. 3, 599-402. 

Această unire a puterilor sufletului în contemplaţie permite 
perceperea lui Dumnezeu, Unul în Treime: 


"Când toate aceste bunătăţi au copleşit dorința omu- 
lui, partea mânioasă se topeşte atunci într-una cu cea 
rațională şi cu cea poftitoare; cele trei sunt una în con- 
templarea Unităţii Treimice și intră în bucuria propriului 
lor stăpân. Cu adevărat, nu se mai recunoaşte deloc 
împărţirea lor în trei; ele sunt în mod absolut una'6. 


Este vederea chipului fără chip şi a frumuseţii nespuse a lui 
Dumnezeu: 


"Ei văd în mod nevăzut frumuseţea cea nespusă a lui 
Dumnezeu însuși, ei țin fără a atinge, ei înţeleg fără a în- 
ţelege chipul Său, forma Sa fără formă, figura Sa fără 
figură, într-o vedere fără vedere, într-o frumuseţe necu- 
prinsă, deopotrivă simplă şi variată'?7. 


Pentru a arăta caracterul gratuit al acestor daruri mistice ale 
lui Dumnezeu, Simeon foloseşte imaginea unui bogat care îşi 
împarte averea sa după cum îi place. 


"După cum bogaţii acestei lumi îşi cheltuiesc bogăţia 
lor pentru nevoile, dorinţele şi bucuriile pe care le vor, la 
fel Bunul nostru Stăpân Se dă pe El însuşi adevăraţilor 
Săi slujitori şi săvârşeşte în ei orice năzuinţă şi orice 
dorinţă, după cum vor și mai mult decât vor; fără a cruța 
nimic, El îi umple de tot binele și le dăruieşte din belşug 
și neincetat bucuria nestricăcioasă și nesfârșită'8. 


În această stare de vedere "adevărații slujitori" ai lui Dumnezeu 


"sunt mai întâi umpluţi de o bucurie negrăită, deoa- 
rece nu lumea, nici lucrurile lumii, ci pe Creatorul tutu- 
ror lucrurilor, pe Domnul şi Stăpânul lor L-au dobândit în 
ei. Apoi ei îşi îmbracă întreg trupul lor în lumină, în Hris- 


6. Et. 4, 424-429. 
7. Et, 4, 856-861. 
8. Et. 4, 249-259. 

tos Dumnezeu în persoană. Ei se văd împodobiţi de o 
slavă negrăită şi de un veșmânt dumnezeiesc strălucitor 
și îşi acoperă faţa, deoarece nu pot suporta să vadă stră- 
lucirea de neînțeles şi de nesuportat a veșmântului lor, in 
aşa măsură că ei caută un loc unde să se ascundă pentru 
a se elibera de povara cea prea mare a slavei lor'9. 


Omul, după Simeon, nu poate suporta sălășluirea lui Dumne- 
zeu în el şi suferă din pricina acestui prea plin de slavă. Această 
unire esenţială cu Dumnezeu îl separă de ceea ce este creat: 


'O dată ce sunt uniţi in mod esenţial (ovoiw5%c) 
acestui Dumnezeu și sunt învredniciţi să-L vadă şi să se 
facă părtași Lui, nu chipul lucrurilor Sale, nici umbra 
lucrurilor văzute mai atrag de acum dorinţa, afecțiunea şi 
atașamentul lor. Cu adevărat, din clipa în care gândirea 
lor petrece de preferinţă în realităţile care transcend sim- 
ţirea, ca topită în ele şi îmbrăcată în strălucirea firii dum- 
nezeieşti, ei nu mai au ca înainte simţirea întoarsă către 
lucrurile văzute'10. 


Totuși stabilizarea definitivă într-o astfel de stare aparţine 
veacului viitor: 


“Pentru ei... nu este decât... o singură slavă, bucurie 
şi plăcere, aceea de a vedea pe Dumnezeu; şi cei care Îl 
văd se află eliberaţi de orice neliniște. Cu adevărat, ei nu 
mai pot să-şi arunce ochii asupra vreunui lucru al acestei 
vieţi, nici asupra vreunui alt om, nici să-și întoarcă sau să-și 
indrepte în mod simplu gândirea lor spre orice ar fi străin; 
mintea lor este eliberată de relativitate. De aceea, ei rămân 
neclintiţi în veac şi incapabili de a reveni la rău'1l. 


Simeon nu încetează de a repeta că această vedere a lui 
Dumnezeu incepe încă de pe pământ. Ea este o urmare a cu- 
răţirii inimii și această curăţie trebuie să o atingem în această 
viață, nu după ea. 


9. Et. 4, 260-269. 
10. Et. 4, 917-924. 
11. Et. 5, 184-193. 

“Dacă Hristos a spus că Dumnezeu poate fi văzut 
prin mijlocirea curăţiei inimii, negreşit, când curăţia este 
dobândită, urmează vederea. Într-adevăr, dacă aici pe 
pământ este curăţia, tot aici va fi şi vederea; dar dacă tu 
spui că vederea nu există decât după moarte, în mod 
obligatoriu tu vei pune și curățirea după moarte şi astfel 
ţi se va întâmpla că niciodată nu vei vedea pe Dum- 
nezeu, deoarece nu vei avea, după trecerea din această 
viaţă, nici o lucrare care să-ţi permită să afli curăția'12. 


Simeon face de asemenea deosebire între lucrurile văzute, 
care se pot istorisi, şi conceptele (voiâuara) care n-au realitate. 
El dă întâietate vederii realităților adevărate (twv Svrag 5vrov) şi 
spune că "in acest domeniu conceptele nu trebuie să fie numite 
concepte, ci vedere a adevăratelor realități'13. De aceea, pentru 
a putea vorbi despre Dumnezeu, trebuie să-L fi văzut mai întâi. 
Vederea produce în inimi o lucrare (£vâpye.av) negrăită, 


"deşi cuvântul omenesc nu ne îngăduie să spunem 
mai mult despre ea, dacă nu suntem luminaţi mai întâi 
prin lumina cunoștinţei'14. 


Nu este totuși numai o vedere a lui Dumnezeu, ci şi sălăș- 
luirea Lui în noi. Simeon spune deci că este ca și cum Dum- 
nezeu, locuind în noi, ar lua formă şi S-ar limita: 


"Cel care a spus luminii să strălucească în întuneric, 
El este Cel care a strălucit în inimile noastre, ale celor 
josnici şi buni de nimic; El este încuiat ca o comoară în 
vasele de lut ale înfăţişărilor noastre trupești, El, care nu 
poate în nici un fel să fie cuprins sau circumscris, luând 
în noi formă de micuţ, El, Cel care nu are nici formă, nici 
figură, umplând toate lucrurile, fără a fi conţinut în limi- 
tele lor, fiind mai presus de măreție şi plinătate'15. Luând 
formă, El ne transformă: "Când Cel care este Dumnezeu 
cu adevărat ia formă în noi, ce poate însemna dacă nu, 


12. Et. 5, 114-125. 
13. Et. 5, 212-214. 
14. Et. 5, 246-249. 
15. Et. 9, 239-245. 

desigur, că ne transformă pe noi înșine, ne recreează şi 
ne schimbă după chipul Dumnezeirii Sale?'16. Astfel 
încât cel "care a dobândit o inimă bună ca urmare a 
ostenelilor sale şi a practicării poruncilor, a primit să 
locuiască în el Dumnezeirea intreaga; care este comoara 
cea bună'17. 


Toți sunt chemati la această vedere a lui Dumnezeu, chiar în 
generația noastră. Simeon respinge cu indignare pe cei care 
neagă aceasta: 


"Fără îndoială că printre voi, care vorbiți astfel, ni- 
meni nu este niciodată acolo; dar printre cei care se 
hotărăsc să-și ia crucea, să urmeze calea strâmtă și să-și 
piardă propriul lor suflet pentru viaţa veșnică, mulţi sunt 
cei care au văzut mai înainte și mai numeroși, cred, sunt 
cei care văd încă şi acum; și cei care voiesc vor vedea la 
rândul lor, deşi voi, cu gândirea voastră falsă şi al 
care vă slăbănogeşte, sunteţi incapabili să-i vedeți"18 


Dar desigur, pentru a vedea pe Dumnezeu, trebuie să te 
naşti din Dumnezeu, să devii prin har fiu al lui Dumnezeu. 


"Deci, dacă tu nu ești născut din Dumnezeu, aceasta 
vrea să spună nu numai că tu nu ești copilul Lui, nu 
numai că tu nu L-ai dobândit încă, nici nu L-ai primit în 
tine însuţi, ci şi că El nu ţi-a dat putere să devii fiu al lui 
Dumnezeu şi tu nu poţi să devii. Or, dacă nu devii fiu al 
lui Dumnezeu, oare cum vei vedea pe Dumnezeu, Tatăl 
tău care este în ceruri? Nimeni niciodată n-a putut să-l 
vadă pe tatăl său înainte de a se naște..., dacă nu este 
mai întâi născut de el... Câtă vreme tu, care ești născut 
numai din trup, care n-ai cunoscut încă nașterea datorată 
Duhului și n-ai devenit tu însuţi duh prin naştere, cum 
poţi oare să cercetezi adâncimile lui Dumnezeu, sau, mai 
curând, cum poţi să-L vezi pe Dumnezeu? În nici un fel'19. 


„Et. 9, 246-248. 
. Et. 9, 303-305. 
. Et. 9, 380-387. 
. Et. 9, 390-407. 

Să notăm că în aceste pasaje din Cuvântările etice despre 
vederea lui Dumnezeu, Simeon afirmă cu aceeași insistenţă ne- 
cesitatea unei nevoinţe ascetice, a crucii şi a împlinirii poruncilor 
pentru a deveni vrednic de vederea lui Dumnezeu şi, în acelaşi 
timp, el subliniază darul gratuit al harului de fiu, care este 
această vedere. De altfel, pentru cei care n-au credinţă, vederea 
lui Dumnezeu va fi de nesuportat: 


'Dumnezeirea, adică harul Preasfântului Duh, nu s-a 
arătat niciodată nimănui în afara credinţei (să observăm 
aici această identificare a harului cu Dumnezeirea); dacă 
ea a putut să se arate, sau dacă ea tocmai se arată încă, 
împotriva oricărei aşteptări, vreunui om, ea se arată de 
temut şi înfricoșătoare; ea nu luminează, ci arde, pe- 
depsind cu asprime, mai curând decât să dea viaţă'20. 


Vederea şi unirea cu Dumnezeu încep în viaţa aceasta, dar 
își vor dobândi plinătatea în veacul viitor, după înviere. Aceasta 
este o temă constantă a propovăduirii lui Simeon. 


“Toate acestea şi mai mult decât acestea, cele cărora 
nimeni nu le poate face socoteala, va deveni Hristos pen- 
tru cei care cred în El şi nu numai în veacul viitor, ci mai 
întâi în viaţa de acum şi apoi şi în veacul viitor. Deși pe 
pământ aceasta se petrece într-un mod neclar, iar de- 
săvârșit dincolo, totuși credincioşii văd în chip lămurit şi 
primesc încă de acum arvunile a tot ceea ce vor avea 
dincolo; cu adevărat, dacă ei nu primesc în lumea aceas- 
ta tot ce le este făgăduit, nădejdea lor desăvârşită fiind 
în cele de dincolo, ei nu au nici o părtăşie şi pregustare 
a bunătăţilor viitoare. Însă prin moarte şi prin înviere a 
prevăzut Dumnezeu să ne dea Împărăţia, nestricăciunea 
şi deplinătatea vieţii veşnice. În aceste condiţii, prin duh 
devenim fără nici o îndoială încă de pe pământ asociaţi 
şi părtaşi ai bunătăţilor viitoare, adică nestricăcioşi, 
nemuritori, fii ai lui Dumnezeu, fii ai luminii și fii ai zilei, 
moștenitori ai Împărăției cerurilor, ca purtând-o înlăun- 
trul nostru"21, 


20. Et. 10, 88-93. 
21. Et. 10, 697-713. 

Totuşi, Simeon nu respinge pe toţi cei care, indoindu-se de 
putinţa de a-L vedea pe Dumnezeu încă de pe pământ, Îl caută 
fără totuşi a-L fi aflat. Într-un oarecare fel şi ei vor fi părtaşi la 
lumină. 


"Fericiţi cei care nu se îndoiesc de nici unul din aceste 
cuvinte şi nu le bănuiesc de minciună, căci, chiar dacă 
nu au nimic asemănător, ceea ce nu le doresc, ei se vor 
nevoi cel puţin să le dobândească. Fericiţi cei care din 
tot sufletul lor caută să ajungă la lumină defăimând toate 
celelalte, căci chiar dacă nu vor reuși să intre aici câtă 
vreme sunt încă în trup, cel puţin poate vor părăsi viața 
cu bune nădejdi; ei o vor dobândi într-o măsură mai 
modestă, fără îndoială, dar o vor dobândi'22. 


În orice caz, o negare a putinţei de a vedea pe Hristos în 
această viaţă ar echivala cu necredinţa, căci 


"dacă Hristos este lumina lumii și Dumnezeu, dar că 
nimeni, credem, nu este care să-L vadă neincetat, cine 
oare este mai necredincios decât noi?'23 


Faptul că omul, locuind pământul, poate să aibă în el pe Cel 
care este în afara oricărui spaţiu și care ţine prin puterea Sa uni- 
versul umple pe Simeon de admiraţie. 


"O, nesfârşire a slavei negrăite, dragoste prea îmbel- 
şugată! Cel care conţine toate lucrurile locuieşte înlăun- 
trul unui om stricăcios şi muritor, ale cărui lucruri toate 
sunt în puterea Celui care îl locuieşte şi omul devine cu 
adevărat ca o femeie care poartă un copil. O, minune 
uimitoare, a unui Dumnezeu de neînțeles, lucrări şi taine 
de neînțeles! Un om poartă în mod conştient în el pe 
Dumnezeu ca lumină, pe Cel care a produs şi creat toate 
lucrurile şi pe omul care Îl poartă; acesta Îl poartă în- 
lăuntru ca pe o comoară care este mai presus de vorbe, 
cuvânt, calitate, cantitate, închipuire, materie și figură, 


22. Et. 10, 813-821. 
23. Et. 10, 751-753. 

format cum este El intr-o frumuseţe inexplicabilă, în 
întregime simplu ca lumina, pe El care este mai presus 
de toată lumina (tò SnEp nâv $oc); şi acest om, strângân- 
du-şi mâinile împrejurul trupului său, umblă în mijlocul 
nostru, nesocotit de toţi cei care îl înconjoară. Cine va 
descrie oare indeajuns bucuria acestui om? Ce ar putea 
să dorească altceva un asemenea om? Nu va fi el mai 
fericit şi mai slăvit decât oricare împărat, şi într-un mod 
diferit mai puternic decât oricare prinţ, mai bogat decât 
oricare lume şi decât toate lumile văzute? Ce lucru va 
lipsi vreodată unui astfel de om? Cu adevărat nici una 
dintre bunătăţile lui Dumnezeu, niciodată'24. 


În Rugăciunile de mulţumire Simeon vorbeşte despre o anu- 


mită apariţie a Dumnezeului necunoscut şi nevăzut și nespus în 
sufletul celor care luptă pentru mântuirea lor, care s-ar putea 
numi o "localizare' sau 'concretizare' a Dumnezeiescului ne- 
sfârşit şi fără formă. Simeon care nu bănuia putinţa unei astfel 
de arătări dumnezeieşti este umplut de uimire. Dumnezeu nu 
este numai văzut, ci noi suntem chiar încorporaţi în El. 


"Cum oare şi în ce fel aş fi putut să știu că cine crede 
în Tine devine mădular al Tău, făcându-se astfel prin ha- 
rul strălucitor al Dumnezeirii — cine oare o va crede? — şi 
va deveni fericit, devenind mădular fericit al fericitului 
Dumnezeu?'25 Şi apoi, Simeon vede pe Dumnezeu în el 
însuşi. "O, minune, Cel pe care Îl credeam în cer, eu ÎI 
văd înlăuntrul meu, despre Tine voiesc să spun, o, Zi- 
ditorul meu şi Împăratul meu, o, Hristoase'26. 


Astfel, apărând şi dispărând, Dumnezeul Cel de negrăit Îl 


curăţă pe Simeon și Se arată lui ca un soare. 


“Deci în acest fel Tu, negrăitul, nevăzutul, nepipăitul, 
nemișcatul, Cel care pretutindeni și întotdeauna eşti 
prezent în toţi şi umpli toate, în fiecare clipă, pentru a 


24. Et. 11, 167-186. 
25. Euh. 1, 59-62. 
26. Euh. 1, 152-154. 

spune aşa, zi şi noapte, făcându-Te văzut şi ascunzându-Te, 
ducându-Te și revenind, iată-Te dispărut şi deodată re- 
apărut! Încetul cu încetul Tu ai scos din mine întunericul, 
ai risipit norul, ai redus grosimea, ai curăţit urdoarea 
ochilor minţii, ai desfundat şi ai redeschis urechile gân- 
dini, ai ridicat vălul nesimţirii şi, mai mult, ai potolit orice 
patimă şi orice plăcere trupească izgonindu-le cu totul 
din mine. Astfel deci, aducându-mă în această stare, Tu 
ai curăţat cerul de orice nor; numesc cer sufletul curat în 
care, nevăzut, eu neştiind cum şi nici de unde ai venit, 
Tu Te afli deodată, Tu, Cel pretutindenea prezent şi care 
Te arăţi ca un alt soare, o, negrăită milostivire!'27. 


Dumnezeiescul, deși rămâne fără formă, ia formă într-un 
mod de neconceput şi se concentrează în inima lui Simeon. 


"Tată minunile lui Dumnezeu către noi, fraţilor! Dacă 
ne ridicăm spre cele desăvârșite, (atunci) nu ca mai 
înainte, fără formă şi fără chip vine Cel Fără-Formă și 
Fără-Chip (&popeoc kai &vei6soc), nici în tăcere săvâr- 
șeşte in noi prezenţa şi venirea luminii Sale. Cum atunci? 
Dumnezeu, fiind simplu, Se arată sub o oarecare formă, 
totuşi formă a lui Dumnezeu, — nu într-o formă exterioară 
(ev oxfîiuam) sau un relief (Exrvnopari), ci luând formă 
într-o lumină de neînțeles, neapropiată şi fără formă, — 
căci nu putem spune nimic sau exprima mai mult, dar 
oricum ar fi, El Se arată descoperit, El Se face recunos- 
cut în mod cu totul conştient și văzut în deplină claritate, 
El, Cel nevăzut, în mod nevăzut vorbește și ascultă și, 
față către faţă, ca un prieten cu un prieten, El stă de 
vorbă, El, Dumnezeul după fire, cu dumnezeii născuţi 
prin har din El. Totodată, ca un Părinte, El iubeşte pe fiii 
Săi şi este în mod foarte fierbinte îndrăgit de ei şi El 
devine pentru ei lucru străin de văzut şi incă mai de 
temut de auzit, nefiind cu putinţă de a fi exprimat de ei 
în mod vrednic şi nesuportând de a rămâne învăluit în 
tăcere'28, 


27. Euh. 1, 181-195. 
28. Euh. 1, 196-211. 

Dar în altă parte Simeon explică, luând ca exemplu luna 
care pare că aleargă printre nori, că nu Dumnezeu, ci noi sun- 
tem cei care creştem: 


“însuţi Tu, Cel nevăzut tuturor, nepipăit şi neper- 
ceput, mi-ai apărut și mi se părea că îmi curăţai înţele- 
gerea, lărgeai vederea sufletului meu și îmi îngăduiai să 
văd din ce în ce mai bine slava Ta, sau mai curând parcă 
Tu Te măreai şi Te lărgeai sporind în strălucire şi, pe 
măsură ce se retrăgea întunericul, pe Tine Te descope- 
ream a fi gata să Te apropii şi să ajungi, după cum 
vedem adesea în lucrurile simţite. Într-adevăr, când luna 
străluceşte și merg, ca să spunem aşa, norii, luna este 
cea pe care o vedem, pe care credem că o vedem aler- 
gând cu grăbire, fără ca ea să adauge nimic la cursa ei 
obişnuită sau să schimbe drumul (pe care-l urmează) 
dintotdeauna. În acelaşi fel, Stăpâne, Tu păreai că so- 
seşti, Tu Cel nemișcat și neclintit, mărindu-Te şi luând 
formă, Tu Cel Fără-Formă'?%: 


Această vedere crescândă a lui Dumnezeu este ilustrată de 
Simeon prin pilda unui orb care işi recapătă incetul cu încetul 
vederea: 


"Cu adevărat, după cum un orb care își recâștigă în 
mod progresiv vederea remarcă forma omenească şi îşi 
reprezintă, încetul cu încetul, ceea ce este, nu că această 
formă s-ar transforma şi s-ar preschimba sub privirea sa, 
ci e mai curând vederea ochilor săi cea care, limpezindu- 
se, vede forma după cum este ea, trăsăturile imprimân- 
du-se, ca să spunem aşa, pe de-a-ntregul în vederea sa şi 
prin ea pătrunzând, modelându-se şi gravându-se, ca pe 
o tăbliță, în partea înțelegătoare şi în memoria sufletului, 
tot astfel, la rându-ţi, Te-ai făcut văzut, prin lumina 
Duhului Sfânt, cu claritate, după ce ai curăţat în întregi- 
me mintea mea: şi privirea ei fiind astfel curăţită şi lumi- 
nată, mi se părea că Tu ieşi din oarecare parte şi apari 


29. Euh. 2, 196-207. 

cu mai multă strălucire, Tu, care îmi mijloceai să văd 
conturul unei forme fără formă. Atunci Tu m-ai scos în 
afara lumii — era cât pe ce să spun: şi a trupului — dar de 
aceasta Tu nu mi-ai îngăduit să-mi dau în mod exact 
seama. Deci Tu ai strălucit şi Te-ai făcut văzut, se pare, 
în întregime mie, care în intregime vedeam acestea cu 
adevărat limpede'30. 


În orice caz, chiar pentru cei care Îl au, Dumnezeu rămâne 
de neexprimat: 


"Cu adevărat, <ceea ce ochiul n-a văzut şi urechea n-a 
auzit și la inimă de om nu s-a suit>, cum le va măsura 
limba şi le va exprima prin cuvinte? Este într-adevăr cu 
neputinţă. Chiar dacă, cu adevărat, purtând pe Dumne- 
zeu care ni le dăruieşte, avem toate acestea înlăuntrul 
nostru, nu suntem mai capabili în privinţa lor, nici să le 
măsurăm prin înţelegere, nici să le explicăm prin 
cuvânt'31. 


Căutarea lui Dumnezeu care Se arată şi Se ascunde, dorinţa 
de a-L vedea şi de a-L percepe, sunt de o asemenea intensitate 
la Simeon, încât el ar voi să rămână tot timpul în chilia lui, sin- 
gur cu Dumnezeu, fără ca cineva să întrerupă căutarea lui. 


"Lăsaţi-mă singur, închis în chilia mea, trimiteţi-mă cu 
Dumnezeu, singurul iubitor de oameni. Retrageţi-vă, în- 
depărtaţi-vă, lăsaţi-mă singur să mor în prezenţa lui 
Dumnezeu care m-a alcătuit. Nimeni să nu bată în ușă, 
nimeni să nu-mi adreseze cuvânt. Nici una dintre rudeni- 
ile mele sau prieteni să nu vină să mă viziteze, nimeni, 
atrăgându-mi gândirea, să nu mă smulgă din contem- 
plarea bunului şi frumosului Stăpân, nimeni să nu-mi 
aducă să mănânc, nimeni să nu-mi dea să beau. Îmi va 
ajunge, cu adevărat, să mor în prezenţa Dumnezeului 
meu, a Dumnezeului Celui milostiv, a Dumnezeului iubi- 
tor de oameni, a Celui care S-a pogorât pe pământ pen- 


30. Euh. 2, 208-224. 
31. Euh. 1, 232-237. 

tru a chema pe păcătoşi şi a-i duce cu El spre viaţa dum- 
nezeiască. Eu nu mai vreau să văd lumina acestei lumi, 
nici chiar soarele, nici ce este în această lume, căci pri- 
vesc pe Stăpânul meu, privesc pe Împăratul meu, pri- 
vesc pe Cel ce este negreşit Lumina şi Creatorul oricărei 
lumini, privesc izvorul a tot ceea ce este bun, privesc 
cauza tuturor, privesc principiul fără principiu, prin care 
toate au venit la existenţă, prin care toate vin la viaţă şi 
se îndestulează de hrana Lui. Prin voinţa Lui cu adevărat 
toate există şi pot fi văzute şi la porunca Lui toate dispar. 
Cum oare să-L părăsesc pentru a ieşi din chilia mea?'52. 


Dar Stăpânul şi Ziditorul este nevăzut şi neperceptibil şi în 


zadar căutăm să-L înţelegem, dacă nu suntem vrednici: 


“Căci El este nevăzut: mâinile nu pot să-L cuprindă, 
El este nepipăibil, chiar când Se lasă în întregime pipăit. 
El totuși Se lasă luat în mâinile noastre, dar atunci numai 
de cei care sunt vrednici de aceasta — îndepărtaţi-vă cei 
nevrednici! — şi Se află în palma noastră... Deci uimit şi 
în dorinţa mea de a-L păstra, am strâns mâna şi am 
crezut că-L percep şi că-L am, dar El scăpă din mâna 
mea, fără să-L fi putut păstra; plin de întristare, deschisei 
mâna mea închisă şi văzui din nou în ea ceea ce vedeam 
mai înainte. O, minune nespusă! O, taină străină!'35. 


Dumnezeu însuşi Se descoperă lui Simeon și îl primeşte ca fiu. 


"Ce plăcere - spune el în Imnele sale — ce bucurie, 
ce slavă, spune-Mi, se află pe pământ, mai mare ca 
aceea de a Mă vedea, de a Mă vedea oglindit ca în ghici- 
tură pe Mine singur, de a contempla strălucirea slavei 
Mele şi numai pe ea..., de a ști cu siguranţă că Eu sunt 
Dumnezeu, Creatorul universului, şi a înţelege că a fost 
împăcat din nou cu Mine omul aşezat în străfundul 
gropii, că el vorbeşte cu Mine fără mijlocitor, ca un pri- 
eten cu prietenul său, că după ce a depăşit starea de 


32. Imn 28, 1-23. 
33. Imn 28, 73-83. 

argat plătit, robia şi temerile sale, el Îmi slujeşte fără neli- 
nişte, Mă cinstește cu dragoste'34. 


Simeon este chinuit de dorinţa de a vedea pe Dumnezeu, el 
este înflăcărat de vederea Lui şi, în acelaşi timp, mâhnit de a nu-L 
putea vedea în plinătate. din pricina nevredniciei lui. 


“Căci a Te vedea mă răneşte înlăuntrul inimii mele. 
Nu am puterea de a Te privi, dar nici a nu Te privi nu pot. 
Frumuseţea Ta este neapropiată, splendoarea Ta fără 
asemănare, slava Ta fără pereche; şi cine Te-a văzut 
vreodată sau ar putea să Te vadă întreg pe Tine, Dum- 
nezeul meu? Ce ochi, cu adevărat, va avea puterea să 
contemple totul? Dar, ceea ce este mai presus de tot, ce 
minte va percepe și va putea înţelege sau să se facă 
deplin împreună-extinsă totalităţii Sale şi să contemple 
pe Cel care ţine împreună toate fiinţele, care este în 
afara tuturor şi umple totul şi tot (ceea ce El conţine) şi, 
într-un mod negrăit, Se află întotdeauna în întregime în 
afara (lor)?'35 


Totuși, Simeon ştie că il vede, dar lipsa de deplinătate a ve- 
derii sale îl umple de tristeţe56. Simeon trage concluzia că numai 
prin harul Duhului Sfânt un om devine capabil să-L vadă pe 
Dumnezeu: 


“Care dintre noi va putea vreodată, câtuşi de puţin, 
prin propria sa putere sau ostenelile sale să-L vadă, dacă 
El însuşi nu trimite Duhul Său Dumnezeiesc şi nu dă, prin 
El, firii noastre slăbănogite vigoare, tărie şi putere, dacă 
El însuși nu-l face pe om capabil să contemple însăşi 
slava Sa cea dumnezeiască?'37 


Este un proces dureros această curăţire prin har care-l face 
pe om capabil de vederea lui Dumnezeu şi de unirea cu El. Este 


34. Imn 41, 101-111. 

35. Imn 42, 74-84. 

36. Imn 42, 85-94. Cf. cap. XVI, n. 71. 
37. Imn 42, 120-125. 

ca şi cum carnea noastră ar arde de vie. Însuși Dumnezeu spune 
aceasta lui Simeon: 


“Cu mare greutate, cedând rugăciunilor lui Simeon, 
părintele tău, mai întâi numai în mintea ta, într-un sim- 
țământ mintal, Eu te-am răsplătit cu glasul Meu, apoi şi 
cu o rază, după care Eu M-am arătat ţie, în dragostea 
Mea, ca o licărire, apoi Eu am devenit nor mic care părea 
de foc, venind de sus şi oprit deasupra capului tău. Ţi-am 
dăruit numai să contempli această aparenţă şi, în spaima 
ta, (să verşi) lacrimi cu mare pocăință. Mistuiam întune- 
cimea cărnii tale, întunericul cugetului tău, astfel încât 
din ele, pe loc, se ridica un miros, miros de carne arsă la 
foc, după cum îţi amintești'38. 


Dumnezeu întinde lui Simeon mâna Sa atotputernică şi apoi 
EI o retrage. 


“Îţi mulţumesc din toată inima mea, că nu Ţi-ai intors 
privirea pe când eu zăceam jos în întuneric, ci m-ai atins 
cu dumnezeiasca Ta mână şi la vederea ei, imediat, eu 
m-am ridicat din nou bucuros, căci ea strălucea mai 
luminat decât soarele. Eu m-am silit să o prind, nenoro- 
citul de mine, şi imediat ea a dispărut din ochii mei şi eu 
m-am aflat din nou cu totul în întuneric. Am căzut la 
pământ, gemând, tăvălindu-mă, tânguindu-mă din toate 
puterile mele în dorinţa mea de a vedea din nou mâna 
Ta dumnezeiască. Tu ai întins-o, ea mi-a apărut în mod 
mai clar; eu am strâns-o şi am acoperit-o de sărutări — o, 
dulceaţă, o, îmbelșugată milostivire: Ziditorul mi-a dat 
mâna Sa să o sărut, mâna Sa a cărei tărie sprijină uni- 
versul, o, bunăvoință, o, dar negrăit! Dar din nou Cel 
care m-a alcătuit a retras-o, fără îndoială pentru a încer- 
ca râvna mea'59. 


Aceste schimbări bruște şi dramatice, însoţite de fenomene 
psihice şi trupești zguduitoare (groază, uimire, tăvălire pe jos), îl 


38. Imn 55, 82-92. 
39. Imn 50, 91-109. 

fac pe Simeon să exclame şi el întreabă nedumerit pe 
Dumnezeu: 


"Cum să Te descopăr întreg pe Tine, care mă porţi în 


'Tine? Cine îmi va da să Te înţeleg pe Tine, pe care Te 


port în mine? Cum eşti în afara zidirilor şi cum de aseme- 
nea în ele, fără a fi nici în (ele), nici în afară (de ele)?"'40... 
- "Ţi se pare (Simeon aude pe Dumnezeu care îi răs- 
punde) că tu nu ţii nimic; deschizi palmele şi soarele 
luceşte pe ele şi îți închipui că îl ai... Deodată îţi închizi 
mâinile, lumina rămâne în afara apucărilor tale. Deci, din 
nou, tu n-ai nimic"+l. — "Cine îmi va da pe Cel pe care eu 
Îl am?'42 strigă din nou Simeon şi continuă: "Când m-am 
săturat, mi-e foame; când sunt sărac, sunt bogat; când 
beau, mi-e sete. Şi cât de dulce este băutura: o singură 
înghițitură face să înceteze toată setea a milioane de 
oameni şi mie mi-e sete să beau neincetat, bând prea cu 
îmbelşugare'45... "Deci dacă eu am o picătură, eu le am 
pe toate cu ea şi de altfel această picătură... este în 
întregime de neimpărţit, imperceptibilă, cu totul de ne- 
cucerit; nici nu se poate mărgini, pe de-a-ntregul fiind 
greu de văzut, ea care este Dumnezeu întreg'/4. 


Simeon descrie în termeni impresionanţi această continuă 
urcare şi cădere a celui duhovnicesc: 


40. 
41. 
42. 
43. 
44, 


"Depăşesc înălțimea înălțimilor și când am ajuns din- 
colo de orice înălțime, pe cât mi se pare, razele de soare 
dispar din mâinile mele şi imediat sunt dus într-o cădere 
infernală, nenorocitul de mine! lată activitatea, iată 
isprăvile celor duhovniceşti; de sus în jos, de jos în sus, 
pentru ei goana este fără încetare. Când a căzut, atunci 
aleargă, când aleargă, el stă in picioare. Pe de-a-ntregul 
culcat la pământ, atunci în întregime este ridicat, şi când 


imn 23, 13-19. 
Imn 23, 122-128. 
imn 23, 268. 
Imn 235, 319-326. 
Imn 23, 346-354. 

străbate cerurile, dimpotrivă, este legat jos. Începutul 
alergării sale este sfârşitul ei, şi sfârşitul este începutul. 
Desăvârșirea n-are sfârşit; și aici inceputul este sfâr- 
şitul"45. — "Pentru ce încerci să-ţi explici - aude Simeon 
din partea lui Dumnezeu - și să înţelegi orice lucru? Dacă 
nu-l înţelegi prin trăire, nu poţi să-l cunoşti'46. 


Simeon face multe şi deosebite eforturi spre a da în scrierile 
sale explicaţii şi justificări teologice, adesea de un caracter sim- 
bolic, experienţei sale de vedere a lui Dumnezeu și unirii sale 
cu El. Unora li s-a părut că pot afla în unele explicaţii ale sale o 
oarecare lipsă de claritate şi chiar oarecari contradicții aparente. 
De exemplu, când exprimă concretizarea şi localizarea Dum- 
nezeiescului, acești termeni nu sunt ai lui Simeon; este oare un 
"fenomen" în mod exclusiv omenesc subiectiv, explicat prin 
slăbiciunea omului, prin incapacitatea omului de a vedea pe 
Dumnezeu aşa cum este, sau este o formă a dumnezeieştii 
milostiviri, de neconceput şi de neexprimat, când Dumnezeu 
apare omului? Aici explicaţiile sale simbolice par a se deosebi 
uşor de experienţele sale mistice personale. Dar Simeon nu 
trădează niciodată ceea ce a văzut şi a experimentat în mod real, 
întâlnirea sa cu Dumnezeul Cel Viu. Fără a ieși vreodată din 
cadrele Ortodoxiei stricte, Simeon se arată aici ca un dascăl 
duhovnicesc de neasemuit şi original. El este un martor autentic 
al căii dramatice către Dumnezeu, cu căderile și suişurile sale 
spre desăvârşire. 


45. Imn 23, 394-414. 
46. Imn 23, 517-520. 

XVI 
VEDEREA LUMINII 


intre diferitele viziuni şi manifestări dumnezeiești, vederea 
luminii este aceea care, cu siguranţă, ocupă. primul loc în expe- 
rienţa mistică a lui Simeon. El vorbeşte în mod constant despre 
aceasta în scrierile sale, fie ca despre un fenomen mistic interi- 
or sau chiar exterior, fie pentru a arăta pe Dumnezeu apărând ca 
lumină, fiind însă la urma urmelor aproape aceeași experienţă. 
Totuşi Simeon, încă de la primele apariţii luminoase, nu ştie 
bine cine este această lumină care îi apare, care îi este natura şi 
originea, nici ceea ce reprezintă ea. Evident, el simte că este o 
apariţie divină, însă rămâne în incertitudine până în momentul 
în care lumina însăși îi descoperă cine este ea. Se poate vedea 
bine aceasta din descrierea vederilor de lumină pe care el le-a 
avut în tinereţea sa şi despre care ne-a lăsat scrieri autobio- 
grafice de o mare vivacitate. lată prima sa viziune nocturnă, pe 
care Simeon a avut-o la vârsta de douăzeci de ani, pe când era 
încă laic, şi despre care noi am vorbit dejal: 


"Deodată (pe când zicea: <O, Doamne, milostiv fii 
mie, păcătosului>, mai mult cu duhul decât cu gura), 
deasupra lui străluci de sus, în chip arătat, o iluminare 
dumnezeiască ce umplu întreg locul. Pe deasupra, ado- 
lescentul (tânărul Gheorghe, adică Simeon) nu-şi mai 
dădu seama, uită dacă se afia într-o casă, ori dacă se afla 
sub un acoperiş. Căci, din toate părţile, el nu vedea 
decât lumina: chiar dacă avea picioarele pe pământ, el 
nu-şi dădea seama de acest fapt,şi nu era în el nici teama 
de a cădea, nici grija lumească şi nimic din ceea ce-i 
atinge pe oameni şi pe fiinţele înzestrate cu trup nu-i 
atingea atunci cugetul,ci, prezent cu totul în lumina ima- 
terială și, după cum i se părea, el însuși devenit lumină, 
uitând de lumea întreagă, el a fost inundat de lacrimi, de 
o bucurie şi o fericire de negrăit. Atunci, mintea lui s-a 


1. Cf. cap. L n. 17. 

înălțat până la cer şi a descoperit o altă lumină, mai clară 
decât cea care-i era în apropiere. Ca o apariţie minunată, 
aproape de această lumină stătea acel sfânt despre care 
am vorbit, bătrânul îngeresc ce-i dăduse sfatul și car- 
tea'2. Şi Simeon adaugă: "Astfel asfinţitului soarelui vă- 
zut, îi urmează această lumină lină a astrului inteligibil, 
încredinţând mai mult și arvunind lumina fără asfinţit 
care trebuie să-i urmeze'5. 


Aşadar, Simeon distinge lumina viziunii de lumina soarelui, 
dar şi de lumina “cea neinserată' a cărei arvună este, totuși, 
aceea. Această primă viziune a lui Simeon însoţită de fenomene 
extatice (uitarea de lume) nu dură mult timp. 


"Când această viziune (9ewpiac) trecu şi când tânărul 
își reveni întru sine, fu pradă bucuriei şi uimirii, plângând 
din adâncul inimii, iar lacrimile sale erau însoţite de dul- 
ceaţă. În cele din urmă, se prăbuşi pe patul său şi, în 
același moment, cocoşul cântă şi anunţă miezul nopţii. 
Puțin după aceea, clopotele bisericilor sunară pentru 
slujba de dimineaţă, şi el se sculă pentru a psalmodia 
după obicei, fără însă ca toată noaptea să se fi gândit 
măcar la somn'4. 


Simeon uită însă aproape de tot această viziune din ado- 
lescenţa sa şi numai după mulţi ani, când a devenit neofit în 
mănăstirea Studios, a avut o nouă viziune, însă de o putere mai 
mică5. De data aceasta, el o dobândi prin cea mai strictă asceză. 


“Prin urmare, cu multă trudă, prin puterea lacrimilor, 
cu preţul unei dezdrădăcinări aspre, al unei ascultări de- 
pline şi al unei totale tăieri a propriei voințe, punând în 
lucrare şi în practică multă altă silință, sporind într-o 


2. Cat. 22, 88-104. Este vorba de părintele său duhovnicesc, Simeon 
Evlaviosul, care i-a dat o regulă de rugăciune şi cartea Sf. Marcu Ascetul. 

3. Cat. 22, 165-168. 

4. Cat. 22, 109-116. 

5. Acestea se întâmplau în jurul anilor 976-977, când Simeon trebuie să 
fi avut 28 de ani. Cf. Catecheses, t. II, p. 236, n. 2. 


VEDEREA LUMINII 231 


osteneală pe care nimic nu o poate opri sau întârzia, am 
fost socotit, fără îndoială, vrednic de a vedea încă o dată, 
într-un mod oarecum neclar, o biată luminiţă din această 
preadulce şi dumnezeiască lumină -~ însă o vedere ca 
aceea pe care am văzut-o în acea zi, nu am mai fost 
învrednicit să mai văd niciodată până acum'6. 


Ceea ce a fost un dar gratuit al harului şi al rugăciunii, a de- 
venit rodul unei asceze anevoioase şi prelungite. 

Vederea luminii pe care a avut-o un anume tânăr neofit mulţi 
ani mai târziu, în mănăstirea Studios -~ Simeon relatează în 
numele acestuia ceea ce pare a fi propria sa vedere — are multe 
trăsături comune cu cea dintâi: tânărul neofit a avut-o și el la 
începutul căii sale ascetice foarte intense şi pline de chinuri, dar 
scurtă și, ca şi în primul caz, ca rod al unei rugăciuni fierbinţi. 
Ca și la prima vedere, el a fost învrednicit de aceasta datorită 
părintelui său duhovnicesc şi datorită ascultării sale față de acesta. 
Totuşi, Simeon nu menţionează că era vorba despre cea de a 
doua vedere, cea dintâi părând că fusese uitată de tânărul neo- 
fit. El nu ne spune nici că această nouă vedere a fost mai slabă 
decât cea dintâi. Şi, la drept vorbind, în cazul acestei a doua 
vederi, rugăciunea neofitului a fost redusă la o scurtă chemare 
a Sfintei Treimi, pe care părintele său duhovnicesc i-a poruncit 
să o rostească înainte de a merge să se culce, după o zi lungă 
şi obositoare, petrecută în oraş, unde îl insoţise pe părintele său 
duhovnicesc în activităţile sale pastorale. 


"Am intrat, deci — povesteşte acest presupus tânăr 
neofit - acolo unde aveam obiceiul să mă rog şi am în- 
ceput: <Haghios o Theos> (Sfinte Dumnezeule), când, la 
amintirea cuvintelor sfântului (<Să știi, copile, că nici 
postul, nici privegherea, nici oboseala trupească, nici o 
altă faptă lăudabilă nu Îl bucură pe Dumnezeu și nu Îl fac 
să Se arate, decât numai sufletul şi inima smerite şi 


6. Cat. 22, 312-320. 

bune)”, deodată am izbucnit în lacrimi şi în efuziune de 
dragoste dumnezeiască, până într-atât, încât nu aş fi 
capabil să-mi exprim în cuvinte bucuria şi plăcerea pe 
care am avut-o în acel moment. De asemenea, căzând 
imediat la pământ, am privit, şi iată o mare lumină ce 
strălucea în chip înţeles asupra mea și atrăgând în 
acelaşi timp către ea întreaga mea înţelegere şi sufletul 
meu până într-atât, incât neaşteptata minune m-a umplut 
de mirare şi eram ca în extaz; şi aceasta nu este totul, 
căci am uitat locul unde mă aflam, cine eram și în ce 
împrejurare mă găseam, mulţumindu-mă să strig: <Kyrie 
eleison> — aşa cum m-am surprins repetând, când mi-am 
recăpătat cunoştinţa. Însă, cine era Acela care vorbea, 
părinte, eu nu ştiu... Dumnezeu știe. Da, dacă aceasta a 
fost în trupul meu, dacă aceasta a fost în afara trupului 
meu, ca eu să stau de vorbă cu această lumină, lumina 
însăși o ştie, ea, care a risipit tot ceea ce era întunecat în 
sufletul meu și orice simțământ pământesc, ea, care a 
alungat departe de mine toată materia greoaie şi această 
apăsare a trupului care produsese în membrele mele 
oboseală şi toropeală. Căci, o, minune care te infioară! 
ea a încordat şi a întărit atât de bine articulațiile și muş- 
chii mei, pe care covârşirea oboselii îi cuprinsese până 
în acest moment, încât am crezut şi mi-am închipuit că 
părăsesc veşmântul descompunerii. Şi aceasta nu este 
tot: imediat, o bucurie nemărginită, o simţire înțelegă- 
toare, o suavitate ce depăşeşte orice dulceaţă a lucru- 
rilor văzute s-a scurs din aceasta în sufletul meu într-un 
mod de negrăit, impreună cu o libertate şi o uitare a 
tuturor gândurilor privitoare la viaţa aceasta, în aşa fel că 
mi se părea a fi părăsit viața prezentă; iată darurile pe 
care ea mi le-a făcut și m-a făcut să le cunosc în mod 
minunat. Şi, într-adevăr, de fericirea negrăită a acestei 
lumini şi numai de ea s-au legat toate simţirile mele, atât 
cele ale minţii cât și ale sufletului meu'8. 


7. Cat. 16, 54-57. 
8. Cat. 16, 78-107. 

Această vedere nu a durat timp îndelungat, iar lumina a dis- 
părut lăsând în sufletul novicelui o tristeţe profundă a pierderii 
acesteia: 


"Dar iată că această lumină fără sfârşit care mi-a 
apărut . căci nu există un alt nume potrivit şi pe măsura 
ei pe care să i-l pot da — slăbind încet, încet, şi, ca să 
spun aşa, contractându-se, mi-am recăpătat cunoştinţa, 
mi-am dat seama de tot ceea ce puterea sa a lucrat deo- 
dată în mine, am reflectat asupra îndepărtării ei şi, la 
gândul că ea m-a părăsit din nou, lăsându-mă singur în 
această viaţă, am fost cuprins de tristeţe, de o suferinţă 
atât de grea încât nu ştiu cum să explic îndeajuns pu- 
terea acestei suferințe multiple, extreme, care s-a aprins 
ca un foc în inima mea. Închipuie-ţi, aşadar, acum, dacă 
poţi, părinte, — zise el — durerea acestei despărţiri, iubi- 
rea mea nemăsurată, avântul dragostei mele, măreţia 
acestei binefaceri supreme! Căci, în ceea ce mă privește, 
eu nici nu pot exprima cu gura, nici nu pot cuprinde cu 
înţelegerea-mi nesfârşirea acestei vederi'9. 


În sfârşit, la cererea lui Simeon de a descrie cu mai multă 
precizie efectele acestei vederi, "tânărul" răspunse: 


“Aceasta, părinte, bucură când apare şi răneşte as- 
cunzându-se, și aceasta se intâmplă foarte aproape de 
mine, înălțându-mă la ceruri. Este o perlă, este lumina 
care mă înveșmântă, care îmi răsare ca un astru şi care 
rămâne, pentru toţi, de necuprins. Străluceşte ca soarele 
şi-n ea ghicesc eu cuprinsă întreaga creaţie: ea-mi arată 
tot ce conţine ea şi-mi poruncește să-mi respect propri- 
ile-mi limite. Sunt închis sub un acoperiș şi între ziduri, 
iar ea îmi deschide cerurile. Eu îmi ridic ochii, în chip 
simţit, pentru a contempla realităţile cele dintru înălţime 
și totul îmi apare aşa cum era la începuturi'10. 


După cum am putut vedea, caracterul extatic şi inefabilul 
vederii luminii sunt subliniate mai mult în această vedere decât 


9. Cat. 16, 108-122. 
10. Cat. 16, 127-136. 

la prima, precum şi durerea insuportabilă care urmează dis- 
pariţiei sale, pe când celei dintâi îi urmează mai degrabă uitarea 
şi indiferența. Mult mai important este caracterul său cosmic, 
toată creaţia fiind cuprinsă în eall. În același timp, deşi lumi- 
nează locul cu o astfel de putere încât totul dispare, această 
lumină de necuprins cu mintea se îndepărtează şi slăbeşte, se 
contractă şi 'neofitul' se întreţine cu ea aproape ca și cu o per- 
soană. Ea rămâne totuşi cu totul de neînțeles, iar Simeon nu ne 
spune cine este ea. O bucurie inexprimabilă este trăsătura pre- 
dominantă a acestei vederi, precum şi caracterul intelectual al 
luminii. Pe scurt, este o minune. 

Avem, de asemenea, o altă descriere a vederii luminii, care 
ţine şi ea de începuturile vieţii monahale a lui Simeon. Ea este 
remarcabilă, deoarece aici se arată cum o vedere a necuprinsu- 
lui devine o cunoaștere clară, deși inexprimabilă, şi se termină 
printr-un dialog cu Acela care apare ca lumină. Se poate remar- 
ca, de asemenea, rolul decisiv al părintelui duhovnicesc în acest 
progres: 


"Astfel se întâmplă lucrurile şi cu Dumnezeu Cel ne- 
văzut, fără nici o deosebire. Atunci când cineva Îl contem- 
plă descoperit, el vede o lumină şi se minunează că-L 
vede, însă nu ştie imediat cine este Cel ce i-a apărut și 
nici nu îndrăznește să-L întrebe. Şi cum ar face el aces- 
tea, de vreme ce nu-şi poate nici măcar ridica ochii spre 
El pentru a vedea cât este El de mare? Se mulțumește să 
privească cu multă teamă şi cutremur la picioarele sale, 


11. Se poate găsi o asemănare izbitoare intre această relatare a tânărului 
Simeon, care zice: “Aceasta strălucește ca soarele şi în ea ghicesc cuprinsă 
întreaga creaţie” (ovvexop&vnv), şi cea a Sf. Benedict: "Întreaga lume era strânsă 
parcă într-o rază a soarelui'; cei doi sfinţi arată la fel aspectul cosmic al propriei 
lor vederi a luminii. Noi nu credem, totuși, că ar fi existat vreo influenţă literară 
directă a Sf. Benedict asupra lui Simeon, căci vederea pe care ne-o descrie 
Simeon este prea vie, prea trăită, ca să fie împrumutată, chiar şi in detalii. Cf. 
interesantul articol al lui Dom Emmanuel LANNE O.S.B., L'interprétation 
Palamite de la vision de Saint Benoit, in "Le Millénaire du Mont-Athos', Editions 
de Chevetogne, t. I (1964), p. 21-47. Din păcate, textul Catehezei a XVI-a a lui 
Simeon, care vorbeşte despre vederea sa, nu fusese încă editat când Părintele 
Lanne şi-a scris articolul său, incât a fost necesar să citească relatarea vederii lui 
Simeon după Viata scrisă de Nichita. 

știind că pur şi simplu este cineva care a apărut în faţa 
sa. Dacă îl are la dispoziţia sa pe acela (aici este vorba 
de duhovnic, n.t.) care-i explicase acestea mai înainte, ca 
unul ce L-a cunoscut mai înaintea sa pe Dumnezeu, el 
merge să-l caute şi să-i spună: <Am văzut.> Acesta îi zice: 
<Ce ai văzut, fiul meu?> — <O lumină blândă, părinte, 
atât de blândă încât gândirea nu-mi este destul de pu- 
ternică să-i spun cât (de blândă)>. Şi, in timp ce el 
vorbeşte acestea, inima lui tresaltă de bucurie şi-i 
freamătă și se înflăcărează îndată de dorinţa pentru 
Acela pe care L-a văzut. Apoi începe să vorbească cu pu- 
tere, cu lacrimi arzătoare: <Această lumină, părinte, mi 
s-a arătat. Zidurile chiliei mele s-au risipit îndată, iar 
lumea a dispărut fugind, cred, de la faţa Sa; iar eu am 
rămas singur, inconjurat doar de lumină. Nu ştiu, părinte, 
dacă trupul meu era şi el atunci acolo; dacă l-am părăsit 
nu ştiu, dar în orice caz, nu ştiam că sunt împovărat şi 
îmbrăcat cu un trup. Aveam în mine o bucurie negrăită 
care şi acum mai este în mine, o dragoste și o dorință 
(n69oc) atât de puternice, încât fluvii de lacrimi izvorau 
din mine ca un şuvoi, așa cum poţi vedea şi-n acest 
moment>. El îi răspunde atunci: <Fiul meu, El este>. La 
aceste cuvinte el Îl vede din nou şi, puţin câte puţin, se 
curăţește deplin; curăţit, el capătă siguranţă, Îl întreabă 
pe Acela pe care Îl vede şi Îi zice: <Dumnezeul meu, Tu 
ești?> Acesta îi răspunde zicând: <Da, Eu sunt, Dumne- 
zeu, Cel ce S-a făcut om pentru tine şi iată, Eu te-am 
făcut, după cum vezi, şi Eu te voi face dumnezeu>'12. 


Incertitudinea vederii luminii persistă însă şi cedează numai 
puţin câte puţin unei vederi mai clare. Se poate vedea aceasta 
ușor din istorisirile lui Simeon din Rugăciunile sale de mul- 
țumire. 


“Astfel Te-am văzut, fără îndoială, pe Tine, Dum- 
nezeul meu, însă fără să ştiu şi fără incă să fi crezut că 
Dumnezeu, pe cât este cu putinţă să fie văzut, Se face 


12. Et. 5, 287-316. 

văzut de cineva; nu mă gândeam că era Dumnezeu sau 
slava lui Dumnezeu, care mi se arăta când intr-un fel, 
când într-altul; însă, umplându-mă de mirare, nemaiauzi- 
ta minune îmi copleşea cu bucurie sufletul şi întreaga 
inimă, încât mi se părea că însuşi trupul meu participa la 
acest har nespus. Dar în acel moment, încă nu recu- 
noșteam cu claritate că Tu erai Acela pe care Îl vedeam. 
În tot cazul, eu vedeam adesea o lumină care îmi apărea, 
când înlăuntrul meu — atunci când sufletul meu se bucu- 
ra de linişte şi pace — când departe, în afară, sau se 
ascundea complet şi, ascunzându-se, îmi pricinuia o 
durere de nesuportat la gândul că nu mi se va mai arăta 
niciodată. Dar, pe când cădeam din nou în tânguiri şi în 
plânset, dovedindu-mi totala renunțare la lume, ascul- 
tarea şi smerirea, ea mi se arăta, precum soarele care 
împrăştie pâcla norilor şi se arată puţin câte puţin, blând 
și rotund'13. 


În alte locuri, Simeon vorbeşte mai degrabă de o lumină 
orbitoare, insuportabilă pentru ochii cei slabi: 


“Atunci, pentru întâia oară, Tu ai orbit ochii mei slabi 
cu strălucirea cea preacurată a feţei Tale și am pierdut 
chiar și ceea ce eu credeam că avea lumină, neputincios 
fiind de a Te recunoaşte; și cum aş fi putut fi eu vrednic 
de aceasta, de vreme ce n-am avut puterea să văd 
strălucirea feţei Tale, nici să pricep sau să Te înţeleg pe 
Tine Însuţi, să Te văd sau să înţeleg cine puteai Tu într-a- 
devăr să fii'14. 


Uneori, el este spălat de "ape luminoase": 


"Când am văzut sclipirile luminând în jurul meu și 
razele feţei Tale amestecate cu ape, am fost cuprins de 
uimire, văzându-mă stropit cu o apă luminoasă. Unde 
era, de unde venea, cine era Cel ce mi le revărsa? Nu-mi 
dădeam seama de aceasta, insă, scăldându-mă în ea pur 


13. Euh. 1, 164-180. 
14. Euh. 2, 132-137. 

şi simplu, eram cuprins de bucurie, sporind în credinţă, 
zburând pe aripile nădejdii şi urcându-mă până la cer'15. 


Alteori se întâmpla ceva asemenea vederii unui soare ne- 
cunoscut şi fără formă: 


“Apoi la capătul unei mici perioade de timp, pe când 
eram jos, iată că acolo, sus, cerurile deschizându-se, Tu 
ai binevoit să-mi arăţi faţa Ta, precum un soare fără 
formă (Mov  &puopțov); însă cine ai fi putut fi Tu, nici 
chiar atunci nu m-ai învrednicit să ştiu. Şi oare cum aş fi 
putut şti, de vreme ce Tu nu mi-ai vorbit? — ci îndată Te-ai 
ascuns şi eu rătăceam căutându-Te'16. 


În sfârşit, Acela pe care il căuta Simeon, S-a făcut cunoscut, 
transformându-i inima în lumină: 


“Într-una din zile am mers să mă închin icoanei prea- 
curate a celei ce Te-a născut și m-am plecat înaintea ei. 
Tu însuţi, înainte ca eu să mă scol, Te-ai făcut văzut înă- 
untrul inimii mele ticăloase, ca și când ai transformat-o 
în lumină; și atunci am cunoscut că, în mod conștient, Te 
port în mine'!7. 


În Cuvântările etice Simeon vorbește despre lumina simplă, 
mereu mai mare şi care lasă o durere atunci când dispare. 


"Aşadar, ce este ceea ce văd nepătimitorii în mintea 
lor? Este însăşi lumina simplă a Dumnezeirii; pe aceasta 
o văd ei din belşug cu ochii minţii, şi pe care atingând-o 
cu mâini imateriale, împinşi de o iubire (Epowr) de ne- 
înfrânt, o mănâncă fără a mânca, într-un mod spiritual, 
cu gura minţii şi a sufletului lor, și de care nu se pot 
sătura pentru nimic în lume de a-i contempla frumuseţea 
şi blândeţea. Într-adevăr — ceea ce este şi mai uimitor = 
această lumină răspândeşte fără încetare un belșug de 
blândeţe şi le reinvie şi mai puternic flacăra doririi lor; 


15. Euh. 2, 150-155. 
16. Euh. 2, 175-180. 
17. Euh. 2, 265-269. 

dacă într-o zi ea ar reveni arătându-se într-o strălucire 
mai mică, ei s-ar simţi lipsiţi de plinătatea ei; şi dacă ea 
ar vrea să se ascundă complet, fie şi numai pentru o 
clipă, ea ar provoca în ei durerea vie şi de nesuferit a 
unei dorinţe inexprimabile' 18. 


Această lumină este inaccesibilă pentru păcătoşi. Ea are 
trepte ale contemplării și este experienţa comună a sfinţilor. 


“Lumină, fără îndoială, inaccesibilă tuturor păcătoşi- 
lor, dar accesibilă acelora în care ea se sălășluiește, 
devenind pentru ei bucurie negrăită, pace care covârşeş- 
te toată mintea, desfătare, veselie, fericire, într-o sătura- 
re nesăturată'l9. Dumnezeu oferă minţii noastre încă 
nedesăvârşite putinţa "de a se apleca spre El ca printr-o 
fereastră şi de a-L privi, deși încă nedesluşit, atât cât este 
posibil a privi discul soarelui sau al lunii'20. Totuşi, "sfinţii 
tuturor timpurilor, cei ce odinioară şi acum văd în duh, 
nu văd o formă (oxfiua), o imagine (etoc) sau o repre- 
zentare (£ krVnopua), ci o lumină fără formă, pentru că ei în- 
şişi iau chip de lumină, chipul luminii care este Duhul'2l. 


Deci, pentru a vedea lumina simplă şi fără formă a lui 
Dumnezeu, omul însuși trebuie să devină lumină. Dumnezeu 
este lumină, iar vederea şi cunoașterea Sa sunt lumină; aceasta 
este experienţa spirituală fundamentală a lui Simeon. 


"Dumnezeu este lumină, iar vederea Lui este ca o 
lumină; așadar, la vederea luminii noi cunoaștem pentru 
prima oară că Dumnezeu este'22. 


El îngăduie să fie cunoscut numai prin energiile Sale şi prin 
vederea luminii pe care El o trimite: 


"Într-adevăr, nu există un alt mijloc de a-L cunoaşte 
pe Dumnezeu decât prin vederea (0eopiac) luminii care 


. Et. 4, 862-873. 

. Et. 4, 673-677. 

. Et. 1, 12, 169-172. 
. Et. 1, 3, 99-103. 

. Et. 5, 276-277. 

izvorăşte din EI'23 .... "În acelaşi fel... când este vorba... 
despre Dumnezeu Cel nevăzut.., când este vorba despre 
slava neajunsă a feţei Sale, despre <energia> și despre 
puterea Prea Sfântului Său Duh, altfel spus, despre lumi- 
na Sa, nimeni nu poate să vorbească dacă nu vede mai 
întâi însăşi lumina Sa cu ochii sufletului şi nu cunoaşte, 
în mod exact, în sine însuşi, iluminările şi <energiile> 
sale'24, 


Simeon dezvoltă aici o teorie a cunoaşterii, potrivit căreia 
vederea are primatul asupra auzului. Referitor la Dumnezeu, 
aceasta vrea să spună că pentru a-L cunoaşte pe Dumnezeu sau 
slava şi "energiile" Sale luminoase, lumina ce emană din El, tre- 
buie să fie făcută experienţa personală a acesteia, să fii tu însuţi 
iluminat. Simeon revine adeseori asupra acestui subiect: 


"Dumnezeu este lumină, o lumină nesfârșită și ne- 
grăită. Lumină este tot ce se află în legătură cu EI... Prin 
urmare, tot ceea ce vine de la Dumnezeu este lumină şi 
ni se dăruiește ca şi când vine de la lumină'25, 


in Ziua cea de pe urmă Dumnezeu Se va arăta în toată slava 
luminii Sale, însă chiar şi atunci numai cei drepţi o vor vedea. 


"FI, Dumnezeul şi Stăpânul universului, va străluci 
atunci de slava Dumnezeirii Sale. Atunci şi soarele mate- 
rial va fi acoperit de strălucirea Stăpânului şi se va face 
nevăzut, aşa cum astrele care se află acum în umbra soa- 
relui nu se mai văd... şi numai El va fi în acelaşi timp Zi 
şi Dumnezeu, El, care acum este nevăzut ochilor tuturor, 
El, care locuieşte în lumina neapropiată, Se va descoperi 
atunci tuturor, aşa cum este El, va copleși toate lucrurile 
cu propria Sa lumină şi va fi, pentru sfinţii Săi, Ziua 
bucuriei veşnice, fără asfinţit şi fără sfârşit; însă El va fi 
cu desăvârșire inaccesibil şi nevăzut pentru cei leneşi şi 


23. Et. 5, 255-256. 
24. Et. 5, 263-269. 
25. Teol. 3, 137-144. 

pentru cei păcătoşi... Într-adevăr, fiindcă aceştia nu au 
avut în inimă în viaţa de acum dorinţa de a vedea lumi- 
na slavei Sale pentru curățirea lor şi de a o aduce în ei 
înşişi, El va fi, pe bună dreptate, la fel de inaccesibil 
acestora în viitor'26. 


De altfel, îngerii contemplă neîncetat această lumină divină: 


"Starea lor și înclinația lor sunt de a fi iluminaţi de 
către lumina de la început şi dumnezeiască, în chip de 
lumini de al doilea rang, de a-și fixa privirile asupra slavei 
și strălucirii luminii neajunse şi nesfârşite, de a-și afla plă- 
cerea în Dumnezeirea cea negrăită, în trei Persoane'27. 


Cât despre expresiile din Scriptură, că Dumnezeu a făcut din 
întuneric sălaşul Său, trebuie să le înţelegem ca referindu-se la 
noi, şi nu la Dumnezeu, care locuiește în lumina cea neapropiată: 


26. 
27. 
28. 
29. 
30. 


“in ceea ce-L priveşte, El Se află în propria-l slavă, în 
Dumnezeirea care umple tot universul şi ceea ce este 
dincolo de acesta, şi în care El era înainte ca acesta să 
existe; însă, pentru a ne cruța, ca să nu pierim de tot, El 
a pus acest întuneric care acoperă nu fiinţa Sa, ci per- 
soana noastră'28. Aceasta nu este o lumină împrumu- 
tată, ci una proprie lui Dumnezeu 'care a venit chiar în 
lumea aceasta pentru a lumina pe toţi cei ce sunt în 
lume, altfel spus, care sunt aşezaţi în întuneric, pentru a-i 
lumina nu cu o lumină împrumutată, ci cu lumina pro- 
priei Sale slave şi a Dumnezeirii Sale'29. Cuvintele lui 
Dumnezeu sunt fulgere: 'Dumnezeu este Cuvântul, iar 
cuvintele Sale sunt limpezimi şi iluminări ale Dumne- 
zeirii, care ţâşnesc ca fulgerul și cu lumini vii, sau mai 
degrabă ni se dezvăluie nouă, iar noi suntem neputin- 
cioşi în a le exprima'50. 


Et. 10, 19-35. 
Et. 1, 5, 79-85. 
Et. |, 12, 129-133. 


Et. 13, 266-269. 
Et. 3, 289-292. 

În Capetele sale, examinând lucrarea minții noastre, Simeon 
spune că aceasta îşi află odihna în lumina lui Dumnezeu: 


"Când mintea este simplă sau mai degrabă goală de 
orice gând şi imbrăcată cu totul în lumina simplă a lui 
Dumnezeu ascunsă în ea, (mintea, n.t.) nu poate afla un 
alt obiect decât pe acela în care ea s-a stabilit, pentru a 
îndrepta spre el efortul înţelegerii sale; ea rămâne, aşa- 
dar, în adâncul luminii divine care nu-i permite să pricea- 
pă nimic în afara ei. Aceasta vrea să spună: <Dumnezeu 
este lumină> şi încă lumina absolută; pentru cei care au 
atins-o, aceasta este odihna întregii contemplări'3!. 


Continuând să dezvolte aceste idei privind mintea care se 
oprește şi se depăşeşte pe sine însăşi, Simeon spune: 


"Intelectul (voîc), mereu în mișcare, devine imobil şi 
absolut gol de gânduri atunci când este cuprins cu totul 
de întunericul (yvóþov) şi de lumina divine... El trăieşte o 
viaţă de deasupra vieţii, fiind o lumină în lumină, dar nu 
lumină pentru sine însuşi; că atunci el nu se vede pe 
sine, ci pe Acela care este deasupra sa, şi slava care 
emană din El îl îndepărtează de propria lui gândire; el 
uită cu totul de sine însuși'52. 


Este unul dintre foarte puţinele pasaje în care termenul 


Yv6$os 


(întuneric) se referă la Dumnezeu, probabil sub influenţa 


Sfântului Grigorie de Nazianz. Simeon îl folosește de obicei atunci 
când vorbește despre trupul lui Hristos, şi nu despre Dum- 
nezeire53. Aici, el se referă, probabil, la stările de extaz ale inte- 
lectului, însoţite de pierderea cunoştinţei. Oricum ar fi, cei "invă- 


țaţi de 
divine’ 


54. 
52. 
33. 


Dumnezeu' sunt opuşi celor ce se află "in afara luminii 
și care 


"nu pot vedea minunile pe care le conţine aceasta; ei 
cred că cei pe care îi cercetează această lumină, care 
văd şi cunosc ce conţine ea, rătăcesc, când de fapt s-au 


Cap. 2, 17. 
Cap. 2, 18. 
Et. 1, 12, 105-108. 

rătăcit ei înşişi, fără a gusta din bunătăţile nespuse ale lui 
Dumnezeu'34%. Dumnezeu este Cel ce ne face să par- 
ticipăm la lumina Sa: “Nimeni să nu vă rătăcească: Dum- 
nezeu este lumină, şi pe cei pe care El îi îmbrățișează îi 
face să participe, pe măsura curăţirii lor, la propria Sa 
strălucire; atunci lampa stinsă a sufletului, adică mintea, 
cunoaște că a fost cuprinsă şi aprinsă de un foc dum- 
nezeiesc'35. 


Vederea luminii ca expresie a înălţării către Dumnezeu şi ca 
dezvoltare proprie este descrisă astfel de către Simeon: 


"Eu am primit ca urmare a harului, harul, şi din bine- 
facere, binefacerea, prin foc am primit focul şi flacăra 
prin flacără, iar pentru urcuş mi-au fost date alte urcu- 
şuri. şi, ca sfârşit al urcuşului, lumina, și în lumină o lumi- 
nă și mai clară. Şi în mijlocul ei a strălucit din nou lumina 
soarelui, din care a ţâșnit o rază care a umplut toate 
lucrurile, iar ceea ce atingea mintea rămânea de neînțeles 
şi, în ceea ce mă priveşte, eu m-am oprit aici, vărsând 
dulci lacrimi şi minunându-mă înaintea negrăitului'56. 


În aceste descrieri acţiunea focului şi a luminii se amestecă. 
Este minunea Rugului Aprins, când 


34. 
35. 
36. 
37. 
38. 


'vezi în tine bogăţia harului Sfântului Duh care ilu- 
minează şi transformă in soare interiorul inimii tale" şi "tu 
constaţi cu claritate că se împlinește în tine minunea 
Rugului, că sufletul îţi arde în unire cu focul cel de ne- 
ajuns, însă fără să se consume, fiind lipsit de orice pa- 
timă'37. Simeon opune pe cei doi sori: "Nu mai doresc să 
văd lumina soarelui simţit atât de mult, tânjesc să-l văd 
într-o zi pe fratele meu apropiindu-se cu râvnă de soarele 
duhovnicesc'58, 


Cap. 3, 85. 

Cat. 15, 68-72. 
Cat. 17, 33-40. 
Cat. 18, 293-298. 
Cat. 19, 60-62. 

Într-un discurs patetic, Simeon repetă că numai în lumină se 
vede Dumnezeu care este lumină, aşa cum şi harul tot lumină 
este. El spune aceasta din proprie experienţă: 


"Cu adevărat, noi nu vorbim despre ceea ce nu ştim, 
ci mărturisim ceea ce cunoaștem: că de acum în întune- 
ric strălucește lumina, noaptea și ziua, înăuntru şi în afa- 
ră, înăuntru — în inimile noastre, în afară — în minţile 
noastre; scăldându-ne într-o nesfârșită strălucire, fără 
greutate, fără schimbare, fără contur, vorbitoare, lucră- 
toare, vie şi dătătoare de viaţă și transformând în lumină 
pe cei pe care ea îi luminează. Noi mărturisim că Dum- 
nezeu este lumină; că cei ce s-au învrednicit să-L vadă, 
toţi L-au contemplat ca lumină; că aceia care L-au primit, 
L-au primit ca lumină, pentru că înaintea Lui merge lumi- 
na slavei Sale şi că este cu neputinţă ca El să apară fără 
lumină; că cei ce n-au văzut lumina Sa nu L-au văzut 
nicidecum, fiindcă El este lumina; că cei ce n-au primit 
lumina nu au primit nici harul, căci cei ce au primit harul, 
au primit lumina lui Dumnezeu și pe Dumnezeu însuşi, 
după cum a spus-o Lumina, Hristos: <Mă voi sălăşlui în 
voi şi voi umbla în voi>"59, 


Simeon a văzut bine această lumină dumnezeiască despre 
care el vorbeşte pe baza unei experienţe personale, descriind 
apariţiile acesteia şi pătrunzându-i semnificaţiile. Noi am văzut 
deja descrierile detaliate şi concrete pe care el le dă vederilor 
sale din tinereţe, pe când era încă neofit la mănăstirea Studios 
sau chiar laic sub îndrumarea duhovnicească a lui Simeon 
Evlaviosul. Descrierile sale din Imne prezintă totuși pentru noi 
un interes particular, pentru faptul că, fără a scădea întru nimic 
din vivacitatea şi autenticitatea relatării, ele aparțin unei pe- 
rioade de maturitate, când Simeon nu mai era un începător în 
viața duhovnicească40. Cu toate acestea, Simeon este tulbu- 
rat de aceleaşi temeri când strălucirea luminii slăbește sau 
dispare. 


39. Cat. 28, 102-118. 
40. Pentru cronologia Imnelor, cf. Viața 37, 11-15 şi 111, 7-10. 

"Precum soarele radios care pătrunde în nori şi nu se 
mai lasă văzut nici pe sine, nici lumina sa; dar revarsă 
asupra locuitorilor pământului o licărire palidă, crede-mă 
că tot aşa Se ascunde de noi Dumnezeul meu, și pe noi 
toţi ne învăluie o întinsă și adâncă obscuritate. Dar, cre- 
de-mă, există în aceasta ceva şi mai uimitor, căci în 
Dumnezeu lumina nu scade, ca aceea a soarelui, ci ea 
strălucește peste tot şi iluminează totul, şi eu, în mijlocul 
tuturor, sunt învăluit de întuneric şi sunt lipsit de lumina 
care m-a creat. Cine deci nu ar plânge pentru mine, cine 
nu s-ar tângui, cine nu ar suspina şi nu ar vărsa lacrimi 
pentru mine: Dumnezeu este în toate şi peste toate. El 
însuși este doar lumină. El, în care nu există nici cea mai 
mică umbră de schimbare sau vreo urmă a nopții, nici 
un văl de întuneric, absolut nici unul, El este deasupra 
tuturor, El strălucește în mod inaccesibil şi numai celor 
vrednici li Se face văzut, accesibil şi perceptibil, - deşi 
foarte puţin, aş zice, faţă de strălucirea totală și faţă de 
soarele însuşi, atunci când străluceşte în întreaga sa 
splendoare. Şi totuşi mult, faţă de cei ce stau în întune- 
ric, fiindcă au fost socotiți vrednici de a vedea o mică 
licărire'+l. "Eu plâng, sunt străpuns de durere când asu- 
pra-mi lumina străluceşte, căci îmi văd sărăcia şi-mi dau 
seama în ce stare sunt... Lucru cu adevărat înspăimân- 
tător, Stăpâne, înspăimântător dincolo de orice închipui- 
re, să mi se arate mie lumina pe care lumea nu o are"42, 


Mai concret, Simeon vorbeşte astfel despre apariţia acestei 
lumini: 


"Ea este aceea care, precum o lampă, străluceşte în 
mine sau, mai degrabă, întâi se face văzută în ceruri, da, 
nesfârșit dincolo de ceruri, se face văzută într-un mod 
foarte neclar, invizibil, dar care, atunci când o caut din 
toate puterile şi cu toată puterea mea o rog să strălu- 
cească, sau se arată mai lămurit acolo sus, despărţin- 


41. Imn 12, 41-62. 
42. Imn 13, 1-2, 59-60. 

du-mă de lucrurile de dedesubt și unindu-mă în mod 
inexprimabil cu strălucirea sa, sau, deodată, se arată în 
întregime înlăuntrul meu, lumină sferică, blândă şi dum- 
nezeiască, fără formă, fără contur, sub o formă fără 
formă (nopti pópa), aşa se face ea văzută'45. 


Aici, ca rezultat al unei căutări intense apare lumina în chip 
neașteptat şi ia o anumită formă fără formă, ca şi în alte vederi 
ale lui Simeon, în care el vorbeşte despre un 'sân luminos” al lui 
Dumnezeu: 


"Tu, Cel pe care nimeni nu-L poate cuprinde... Tu Te 
lași văzut ca un sân luminos și ca o blândeţe, strălucind 
și rotindu-Te. O! taină necuprinsă!'44 Sau, în altă parte: 
“Ea (mâna dumnezeiască) se pleca asupră-mi ca un sân 
şi-mi dădea să sug din belşug, ca unui fiu al lui Dum- 
nezeu, laptele nestricăciunii. —- O, dulceaţă, o, desfătare 
negrăită'45. 


Simeon descrie astfel lucrarea acestei lumini care îl des- 
parte de toate: 


"Lumina iarăși mă luminează, ea se face văzută din 
nou cu claritate, ea deschide iarăși cerurile, din nou 
destramă noaptea, din nou face totul să dispară, din nou 
eu nu o mai văd decât pe ea, din nou mă face să mă 
despart de toate realităţile văzute şi iarăşi, minune! mă 
îndepărtează de cele simţite'46. 


Subliniind caracterul spiritual al acestei lumini pe care nu o 
opreşte nici un obstacol material, Simeon o vede concentrându-se 
înăuntrul inimii şi al chiliei sale: 


43. 
44. 
45. 
46. 


"Din nou, Cel ce Se află deasupra tuturor cerurilor... 
Se găseşte în întregime, neimpărţit, cu mine, nenoroci- 
tul, înăuntrul inimii mele. O, minune înfricoșşătoare! In 


Imn 50. 31-43. 
Imn 28, 181-184. 
Imn 50, 143-146. 
Imn 40, 1-5. 

timp ce totul rămâne așa cum este, lumina se apropie de 
mine şi mă ridică deasupra tuturor şi, în timp ce ea este 
în mijlocul a tot ceea ce este, ea mă face să mă despart 
de toate. Nu ştiu dacă şi cu trupul fac aceasta, dar în 
acele momente eu ajung acolo, sus, cu adevărat în 
întregime, acolo unde nu există decât o lumină simplă, 
la vederea căreia devin simplu în nevinovăţie'47. 


Intrarea luminii în interiorul chiliei sale îl umple pe Simeon 
de uimire. 


"De unde vii Tu? Cum intri Tu, aş zice, înăuntrul chi- 
liei mele închise peste tot? Aceasta este, într-adevăr, ciu- 
dat, îmi depăşeşte graiul şi mintea. Dar faptul că Tu vii în 
mine deodată şi cu totul și că strălucești și Te faci văzut sub 
formă luminoasă, ca luna în deplina sa lumină, aceasta mă 
lasă fără gând şi fără glas, Dumnezeul meu!'48 


Dacă înțelegem aceste cuvinte literal, apariţia luminii s-ar 
asemăna cu un clar de lună, însă, evident, cu efecte total dife- 
rite. Lumina vrea să fie văzută: 


"Ea, care străluceşte, strigă cu glas înalt: Eu sunt Lu- 
mina lumii, Eu am fost, Eu sunt și Eu voi fi şi vreau să fiu 
văzută'49. 


Simeon nu încetează să se minuneze de taina ce se arată 
într-insul, de "Domnul universului', care se înalţă ca un soare: 


47. 
48. 
49. 
50. 


"Cu adevărat, Îl văd ca pe un astru ce se înalță de 
departe, apoi devine ca un soare imens care în măreția 
Lui nu are nici dimensiune, nici greutate, nici margine; 
raza Lui răsare plăpândă şi apoi devine ca o flacără in 
mijlocul inimii mele şi înăuntrul meu, rotindu-se nein- 
cetat şi îmbrăţişându-mi toate măruntaiele le umple cu 
lumină"50, 


Imn 40, 6-18. 
imn 29, l-11. 
Imn 32, 84-85. 
Imn 22, 1-11. 

Lumina incepe să-i vorbească cu bunătate, arătându-i cine 
este. Suntem departe de vederile greu de înţeles ale primei sale 
tinereţi5!. Interesantă este relatarea unei vederi din timpul unei 
lecturi nocturne: 


"Şedeam la lumina unei torţe ce strălucea lângă mine 
și care risipea umbrele şi intunericul nopţii şi credeam că 
în această lumină eram ocupat cu cititul, iscodind cuvin- 
tele și cercetând propoziţiile. Iată însă, Doamne, că, pe 
când meditam la acestea, Tu mi-ai apărut deodată, din- 
tru înălţime, mai mare decât soarele și străluceai din 
ceruri până-n inima mea. Şi toate celelalte le vedeam ca 
pe un întuneric adânc. Şi-n mijloc o coloană de lumină 
işi croia drum larg şi ajungea din ceruri până la mine, 
nenorocitul. Am uitat pe loc de lumina lămpii şi am uitat 
că mă aflam înăuntrul casei mele. Şedeam în ceea ce-mi 
părea a fi o atmosferă întunecată. De altfel, am uitat cu 
totul de propriul meu trup'52. 


Simeon Îi adresează lui Dumnezeu o fierbinte rugăciune de 
căinţă, încheiată printr-o chemare a Sfintei Treimi: 


"O, beţie a luminii! O, avânturi ale focului! O! vâlvă- 
tăile flăcării care lucrau în mine, nenorocitul, şi care 
veneau de la Tine şi de la slava Ta! Slavă, știu şi o spun 
tare, este Duhul Tău Cel Sfânt, care are ca și Tine, Cuvinte, 
aceeaşi fire, aceeaşi cinste. El este de același fel, de 
aceeaşi slavă, de aceeaşi ființă, numai El, împreună cu Pă- 
rintele Tău şi cu Tine, Hristoase, Dumnezeul universului'55. 


El Îi mulţumeşte lui Dumnezeu că i-a revelat lumina feţei Sale: 


“iţi mulţumesc, fiindcă Tu însuţi, pe când eram în 
întuneric, mi Te-ai descoperit, m-ai iluminat, m-ai învred- 
nicit să văd lumina feţei Tale, pe care nimeni nu o poate 
suporta. Stăteam în mijlocul intunericului, ştiu asta, dar 
pe când mă aflam in mijlocul său, învăluit de întuneric, 


51. Imn 22, 14-25. 
52. Imn 25, 1-18. 
55. Imn 25, 33-39. 

Tu ai apărut ca o lumină, m-ai luminat deplin, cu întrea- 
ga Ta lumină şi-am devenit lumină în noapte, eu, cel ce 
mă aflam în mijlocul întunericului'5+. 


Simeon vorbeşte îndelung despre un fel de luptă între lu- 
mină și întuneric, care coexistă fără a se amesteca, cei doi ter- 
meni fiind înţeleşi într-un dublu sens, spiritual şi fizic: 


"Şi întunericul nu a acoperit cu totul lumina Ta, nici 
lumina nu a alungat întunericul cel văzut, ci (ele sunt) 
impreună, în întregime separate, fără confuzie, departe 
unul de altul, desigur, deloc amestecate, afară doar de 
faptul că, după părerea mea ~- în acelaşi loc ele umplu 
totul'55. El se roagă să fie izbăvit de întuneric: 'Şi eu sunt 
în lumină, aflându-mă în mijlocul întunericului, şi sunt şi-n 
intuneric, trăind în mijlocul luminii; iată-mă-n mijlocul 
luminii, dar iată-mă și-n întuneric, şi zic: Cine mă va face 
să aflu în mijlocul întunericului lumina pe care acesta nu 
o poate primi? Căci, cum va primi intunericul lumina într- 
insul și, departe de a fi alungat, va rămâne el, întune.- 
ricul, în mijlocul luminii? Înfricoşată minune, să văd în- 
doit cu cei doi ochi, ai trupului şi ai sufletului!'56 


Curăţiţi prin pocăință şi uniţi cu Dumnezeu, adevărații că- 
lugări devin ca soarele: 


"Chilia lor este un cer pentru care ei sunt un soare. 
Iar lumina este în ei, lumina dumnezeiască şi fără asfin- 
tit, care luminează pe tot omul care vine in lume şi ea 
vine de la Sfântul Duh'57. 


Simeon insistă mult asupra caracterului simplu şi suprasen- 
sibil al luminii divine. Astfel trebuie înţeles că Dumnezeu este 


lumină: 


“Lumină este Tatăl, lumină Fiul, lumină Sfântul Duh. 
Ai grijă de ce vei spune, fiule, ai grijă să nu te înşeli! În- 


„Imn 25, 42-48, 
. Imn 25, 49-53. 
. Imn 25, 54-61. 
. Imn 27, 64-67. 

tr-adevăr, Cei Trei sunt o singură lumină, unică, nedes- 
părţită... Dumnezeu... Se face văzut în întregime ca o 
lumină simplă'58. 


Această lumină dumnezeiască este cu totul diferită de lumi- 
na fizică sensibilă: 


“Când mă auzi vorbind despre lumină, te rog să fii 
atent la aceea despre care vorbesc eu! Să nu crezi, 
cumva, că vorbesc despre cea a soarelui'59 şi adaugă: 
“Prin urmare, eu nui vorbesc despre lumina acestui 
soare văzut, nici despre aceea de peste zi, departe de 
mine aceasta! Nici despre aceea de la lampă, nici de 
lumina numeroaselor astre, nici de aceea a lunii; vreau 
să-ţi arăt că strălucirea nici uneia dintre luminile vizibile 
nu posedă cu adevărat o putere asemănătoare'60. 


Simeon îi opune acesteia o altă lumină, văzută de ochii spiri- 
tuali ai inimii: 


“Luminile simţibile nu luminează decât ochii sim- 
turilor noastre, ele nu strălucesc și nu fac văzute decât 
obiectele sensibile, iar nu și obiectele inteligibile. Aşa- 
dar, toţi cei ce privesc realităţile sensibile şi numai pe 
acestea, sunt orbi, lipsiţi de ochii spirituali ai inimii. Prin 
urmare, trebuie ca ochii spirituali ai inimii spirituale să 
fie şi ei iluminaţi de o lumină spirituală'6!. 


Ba, mai mult, toate virtuțile, toate strădaniile ascetice în ele 
însele nu sunt de nici o valoare şi nu pot fi numite lumină, nici 
lacrimile şi nici privegherile: 


58. 
59. 
60. 
61. 
62. 


"Nici chiar reunite la un loc, toate nevoinţele și toate 
virtuțile în deplinătate nu sunt lumina divină'62. 


Imn 33, 1-8. 

Imn 33, 45-46. 
Imn 33, 53-57. 
Imn 33, 58-64. 
Imn 33, 89-90. 

Este o remarcă foarte importantă, căci, după cum am văzut 
într-un alt loc65, Simeon numește lumină toate stările de har 
acordate omului. Virtuţile sunt ca nişte candele lipsite de lumină 
sau ca nişte cărbuni stinşi, însă ele pot primi lumina şi în acest 
scop le practicăm noi. 


“Din acest motiv noi practicăm întreagă această 
asceză şi toate aceste nevoinţe, anume pentru a avea 
parte de lumina divină precum o candelă; căci sufletul le 
duce pe toate, ca o făclie unică, spre lumina cea ne- 
apropiată. Sau, mai degrabă, precum scufundăm papi- 
rusul în ceară, tot aşa şi sufletul, impregnat cu toate 
aceste virtuţi, se va aprinde cu totul de această lumină, 
pe măsură ce va avea puterea de a o vedea şi va avea 
loc pentru a o introduce în sălașul său; şi atunci virtuțile, 
iluminate prin comunicarea luminii divine, se numesc şi 
ele lumină sau, mai bine-zis, ele sunt lumină pentru că, 
amestecate cu lumina, și ele răspândesc lumina chiar 
asupra sufletului şi a trupului şi, într-adevăr, ele strălu- 
cesc mai întâi asupra aceluia care le posedă şi apoi 
asupra tuturor celorlalţi, cufundaţi în intunericul vieţii'64. 


Lumina divină se uneşte cu sufletele încă din timpul acestei 


vieţi: 


"Dumnezeu este lumina şi noi toţi suntem întru în- 
tuneric; poate este mai adevărat să spunem: noi înşine 
suntem întunericul şi Dumnezeu nu va străluci altundeva, 
nu vă înșelaţi în această privinţă, decât în acele suflete 
cu care El va fi unit înainte de moarte'65. Iar lumina ni-L 
revelează pe Dumnezeu aşa cum este El: "Deci, dacă El 
strălucește în chip spiritual într-o inimă sau într-un duh, 
ca o sclipire sau ca un soare uriaş, ce-ar putea face El în 
acest suflet cufundat în lumină? Oare nu îl va ilumina, 
oare nu îi va descoperi printr-o cunoaştere precisă cine 
este El însuşi?'66 Simeon roagă lumina să se arate: "Tu 


„Cf. n. 25. 

. Imn 33, 130-143. 
„Imn 34, 56-60. 

. Imn 34, 78-82. 

însă, lumină, străluceşte asupra lor; străluceşte ca, vă- 
zându-Te, să creadă cu adevărat că Tu eşti lumina cea 
adevărată şi că pe aceia cu care Te-ai unit ca o lumină, 
Tu îi faci asemenea Ţie'67. 


Totuşi, după cum spune Simeon într-un alt imn, Dumnezeu 
este deasupra oricărei lumini: 


"Dar El este diferit de orice lumină, este dincolo de 
orice lumină, de orice strălucire, de nesuportat pentru 
orice făptură. Şi, într-adevăr, după cum atunci când soa- 
rele strălucește, astrele nu se mai văd, tot aşa, atunci 
când Stăpânul soarelui vrea să strălucească, nici o fiinţă 
vie nu va putea suporta răsăritul acestui soare'68. 


Se pare deci că Simeon opune aici lumina dumnezeiască de 
negândit luminii sensibile create, după cum putem conchide din 
rândurile care urmează, şi în care el zice că sufletul nostru a fost 
unit cu ţărâna materială pentru ca 


'moi să putem contempla, din nou, în mod imaterial, 
lumina cea imaterială,... această lumină care era Dum- 
nezeu dincolo de veşnicie, lumină invizibilă ochilor sen- 
sibili şi materiali, inaccesibilă ochilor spirituali ai inimii 
noastre'69. 


A fi luminat de lumina dumnezeiască, aceasta ne schimbă 
în întregime şi ne dă o minte dumnezeiască: 


“Într-adevăr, care este cel ce după ce Te-a văzut, 
după ce a fost luminat în mod sensibil de slava Ta, de 
lumina Ta dumnezeiască, nu şi-a schimbat cugetul său, 
sufletul, inima lui, și nu a obţinut, Mântuitorule, darul 
nespus de a vedea și de a înţelege într-un mod deosebit? 
Căci mintea cufundată în lumina Ta devine luminoasă, 
ea s-a transformat în lumină, asemenea slavei Tale, ea se 
numeşte mintea Ta; acela care a fost învrednicit să ajun- 


67. imn 34, 103-107. 
68. Imn 38, 70-74. 
69. imn 38, 81-89. 

gă la această stare, da, atunci el este vrednic să aibă 
mintea Ta, el ajunge să fie cu Tine în chip nedespărţit'70. 


Această vedere luminoasă a lui Dumnezeu are gradele sale 
de intensitate, iar atunci când ea nu este o descoperire deplină, 
Simeon este încercat de amărăciune: 


"Şi totuşi eu Te văd ca pe un soare, Te privesc ca pe 


-o stea și Te port în pieptul meu ca pe o lumină; Te 


privesc ca pe o lumină aprinsă într-un vas. Dar, fiindcă nu 
Te mărești, fiindcă nu-mi dai lumina în întregime şi nu Te 
arăţi în întregime aşa mare precum ești, îmi pare că nu 
Te am deloc pe Tine, viaţa mea, şi mă tânguiesc precum 
un om căzut din bogăţie în sărăcie şi din mărire în necin- 
ste, lipsit de orice nădejde'71. 'O, Dumnezeul meu, care 
iubesti iertarea, Creatorul meu, măreşte asupră-mi stră- 
lucirea luminii Tale neapropiate ca să-mi umple inima de 
bucurie. Vai, nu Te mânia, vai, nu mă părăsi, ci răspân- 
deşte asupra inimii mele lumina Ta, căci lumina Ta, 
Dumnezeul meu, eşti Tu'72. 


Simeon istorisește că Dumnezeu i-a dat până la îndestulare 
să se bucure de frumuseţea luminii divine: 


'Tu ai binevoit să-mi împărtăşești adâncurile Tale și 
bucuria Ta, să văd slava neasemuită a feţei Tale, să mă 
bucur din belşug de lumina Ta cea neapropiată, să gust 
bucuria şi desfătarea unei nespuse fericiri, impărtăşindu-mi, 
Stăpâne, nespusa Ta frumuseţe. În desfătările acestei lumini 
nespuse fremătam, mă bucuram de Tine, Care m-ai creat 
şi m-ai format, simțind în mod neînțeles frumuseţea feţei 
Tale'73. 


Toate caracteristicile vederii luminii sunt concentrate aici: 
bucurie, frumuseţe, inexprimabilul, intimitatea cu Dumnezeu, 
căci El însuşi Işi descoperă în lumină slava Sa. In Imnul 51 


. Imn 59, 56-66. 
„Imn 42, 85-92. 
. Imn 45, 1-6. 

. Imn 49, 22-29. 

Simeon vorbeşte despre lucrările care dau viaţă și eliberează de 
rele, lucrări pe care le săvârşeşte lumina, care este 'energia' lui 
Hristos şi a Sfântului Duh: 


“Lumina Ta mă înconjoară, ea îmi dă viaţa, Hristoase 
al meu, căci vederea Ta este izvor de viaţă, viaţa Ta este 
înviere. A spune <energiile> luminii Tale e ceea ce nu aș 
şti să fac, şi totuşi ceea ce am cunoscut în realitate și ce 
știam, Dumnezeul meu, este faptul că, chiar în boală, 
Stăpâne, chiar în dureri şi în necazuri, fie că sunt ţinut în 
legături, în foame, în temniţă, fie că sunt pradă celor mai 
grele suferinţe, o, Hristoase al meu, strălucind, lumina 
împrăştie toate acestea ca pe întuneric şi, în această 
odihnă, bucuria luminii îmi aduce deodată Duhul Tău Cel 
dumnezeiesc'74. Şi el continuă: 'Şi Tu m-ai slobozit din 
acestea, şi m-ai scos din acestea odinioară, când ai 
început să faci să strălucească în mine lumina Ta dum- 
nezeiască; chiar şi acum încă, în mijlocul tuturor acestor 
(rele), Hristoase, Dumnezeul meu, Tu mă păzești ne- 
atins, acoperindu-mă cu lumina Ta'75. 


Simeon se simte deci mereu sub protecţia luminii dum- 
nezeiești. Dimpotrivă, atunci când lumina dispare, în disperarea 
sa, Simeon cere lui Hristos să Își arunce privirea spre umilinţa 
lui, şi atunci el I se adresează astfel: 


“Te faci văzut de departe, ca o stea care răsare, crești 
apoi încet, încet, nu în sensul că prin aceasta Tu însuţi 
Te schimbi, ci deschizi robului Tău duhul pentru a Te 
putea vedea. Treptat, Te faci văzut tot mai mult, ca soa- 
rele, căci, pe măsură ce întunericul fuge şi dispare, cred 
că pe Tine Te văd venind, pe Tine care eşti prezent peste 
tot, şi atunci când mă învăluieşti cu totul, ca în trecut, 
Mântuitorule, când Tu mă acoperi din nou, când mă cu- 
prinzi în întregime, sunt slobozit din răutăţile mele, eli- 
berat din întuneric, de ispite, de patimi și de toate gân- 
durile, căci sunt copleşit de bucuria unei fericiri ne- 
grăite'76. 


74. imn 51, 1-10. 
75. Imn 51, 14-17. 
76. Imn 51, 35-46. 

E o minune îinfricoşătoare faptul că Făcătorul soarelui de- 
vine un Soare dumnezeiesc în noi: 


“Deodată o schimbare, o transformare neobişnuită, 
ceea ce se petrece în mine este de nespus. Dacă, în 
adevăr, cineva ar vedea acest soare, pe care noi toţi îl 
vedem, coborând înăuntrul inimii sale, ca să locuiască 
aici cu totul şi să strălucească în întregime în el, nu ar 
rămâne mort şi fără glas de uimire, iar toţi cei ce l-ar 
vedea n-ar fi năuciţi de mirare? Dar cel ce Îl vede pe 
Creatorul soarelui ca pe o flacără strălucind înăuntrul 
său, lucrând în el, vorbind în el, cum nu va fi cuprins de 
uimire la această vedere, cum nu va fremăta, cum nu-L 
va iubi pe Acela care îi dă viaţă?'77 Simeon vorbeşte ast- 
fel despre această vedere a 'soarelui interior“: "EI răsare 
în mine, înăuntrul nevrednicei mele inimi, ca soarele; 
sau, ca discul solar, El se arată rotund, luminos, da, pre- 
cum o flacără'78. 


Sufletul întreg este transformat de lumina dumnezeiască: 


“Cum acoperi Tu cu lumină sufletu-mi pătat şi-i dai 
lumina Ta neprihănită şi dumnezeiască? Cum îmi aco- 
peri cu lumină mâinile-mi ticăloase pe care, păcătuind, 
le-am întinat prin păcat?'79 


Totuşi lumina, oferind bucurie sufletului, poate naşte în el 


teama 


că această bucurie vremelnică îl va lipsi de bucuria 


veşnică: 


"“Strălucind în chip tainic asupra mea, lumina feţei 
Tale mi-a alungat gândurile, mi-a împrăştiat suferinţa şi a 
așezat la locul său, în sufletu-mi smerit, bucuria. Vreau, 
așadar, să fiu mâhnit, Hristoase, dar mâhnirea se înde- 
părtează de mine și sunt mâhnit că această (mâhnire) 
mi-ar putea aduce pierzania şi m-ar putea lipsi de bucu- 
ria ce va să vină'80. 


. Imn 8, 66-77. 
„Imn 1, 38-40. 
. Imn 19, 15-16. 
. Imn 55, 6-11. 

El se roagă să nu fie lipsit, nici acum, nici în veacul ce va să 
vină, de această bucurie, care este contemplarea feţei lui Dum- 
nezeu8l. Simeon il aude pe Hristos zicându-i că 


"lumina pe care o vedeai crescând în tine şi învăluin- 
du-te pătrundea întreagă în tine, ea, cea neapropiată prin 
fire, și, în mod neobişnuit, te-a făcut să suporţi fericita 
transformare'82. Dar 'această lumină nu ar putea rămâne 
(în tine), căci ea este Duhul dumnezeiesc care vieţuiește 
împreună cu Mine şi cu Tatăl, şi este de-o fiinţă cu Mine. 
Ea dispare pe neaşteptate, în chip tainic, precum asfin- 
ţeşte soarele şi, o dată ce s-a ascuns, într-o clipită nu-l 
mai vedem'83. 


Lumina este identificată aici cu Sfântul Duh. Se poate vedea 
foarte bine în 'Fericirile“ lui Simeon (Cuvântarea etică 10) inspi- 
rate de Fericirile evanghelice, a căror frumoasă imitație poetică 
şi sunt, că lumina divină care ni-L descoperă pe Hristos este 
slava Sa. 


8l. 
82. 
85. 
84. 


"Preafericiţi sunt, aşadar, cei ce L-au primit pe Hristos 
venit ca lumină în întuneric, căci aceștia au devenit fiii 
luminii şi ai zilei. Preafericiţi sunt cei ce s-au îmbrăcat 
acum cu lumina Sa, căci aceştia au îmbrăcat deja haina de 
nuntă; ei nu vor avea picioarele şi mâinile legate spre a 
fi aruncaţi în focul cel veşnic8+ ... Preafericiţi sunt cei ce 
în tot timpul gustă această lumină nespusă cu gura minţii 
lor, căci ei vor umbla întru cuviinţă ca în plină zi şi vor 
petrece tot timpul în bucurie. Preafericiţi cei ce încă de 
aici, de jos, au recunoscut lumina Domnului ca pe Dom- 
nul în persoană, căci nu se vor ruşina în veacul ce va să 
vină să stea în faţa Lui. Preafericiţi cei ce neincetat tră- 
iesc în lumina lui Hristos, căci acum şi peste veacuri, ei 
sunt fraţii şi impreună-moştenitorii Lui şi aşa vor rămâne 
în veci. Preafericiţi cei ce acum şi-au aprins lumina în 
inimile lor şi n-au lăsat-o să se stingă, căci la plecarea din 


Imn 55, 11-20. 
Imn 55, 115-118. 
Imn 55, 126-129. 
Et. 10, 778-782. 

viaţa aceasta ei vor merge cu strălucire înaintea Mirelui 
și vor intra cu El în cămara cea de nuntă, purtându-şi 
candelele85 ...Preafericiţi cei care, luminaţi de lumina 
dumnezeiască, îşi dau seama de propria lor slăbiciune şi 
înţeleg ce urâţeşte veşmântul sufletului lor, căci ei vor 
plânge fără încetare şi vor fi spălaţi de râul lacrimilor lor. 
Preafericiţi cei ce s-au apropiat de lumina divină, care i-a 
pătruns, şi care au devenit cu totul lumină, unindu-se cu 
dânsa, căci ei s-au dezbrăcat în întregime de veşmântul 
necurăţiei lor și nu vor mai vărsa nicicând lacrimi 
amareâ6. Preafericit cel ce a văzut formându-se într-insul 
lumina lumii, căci, purtând într-insul pe Hristos ca pe un 
prunc, va fi socotit ca mamă a Acestuia, după cum a 
făgăduit chiar Cel ce nu minte niciodată: <Maica Mea, fra- 
tii Mei, prietenii Mei, iată-il> Care? <Cei ce ascultă cuvân- 
tul lui Dumnezeu şi îl împlinesc>. Tot aşa, cei ce nu 
păzesc poruncile se exclud de bunăvoie pe ei înşişi de la 
acest har, de vreme ce lucrul acesta a fost, este și va fi 
cu putinţă, de vreme ce aceasta s-a întâmplat, se întâm- 
plă şi va continua să se întâmple în toţi cei ce împlinesc 
poruncile Sale'87. 


Simeon are în vedere realităţi care par destul de diferite, dar 
care pentru el se reduc la una singură, atunci când vorbeşte 
despre lumina dumnezeiască. Lumina este, înainte de toate, 
Dumnezeu, Sfânta Treime, lumină simplă şi negrăită. Dumnezeu 
este chiar supra-lumină, întrecând orice lumină. Este apoi Hris- 
tos şi Sfântul Duh. În aceasta, experienţa sa personală cores- 
punde cu exactitate datelor Scripturii şi se sprijină pe ele. De 
asemenea, slava şi "energiile" lui Dumnezeu sau ale Cuvântului 
şi ale Duhului, harul, sunt identificate uneori cu Sfântul Duh. La 
fel, toate manifestările lui Dumnezeu, toate darurile harismatice 
şi însăși viaţa harismatică El le dăruieşte tuturor acelora care 
păzesc poruncile Lui. Dar, simpla păzire a poruncilor, virtuțile 
ascetice nu sunt ele insele lumina, ci sunt cărbunii stinşi pe care 


85. Et. 10, 794-807. 
86. Et. 10, 825-832. 
87. Et. 10, 857-867. 

harui îi aprinde. Bunătatea şi milostivirea lui Dumnezeu, ca tot 
ceea ce ii aparţine, sunt şi ele lumina. Această lumină dum- 
nezeiască se descoperă oamenilor, ea vorbeşte aceluia căruia i 
se face văzută. Trebuie să o vedem încă din această viaţă pen- 
tru a o vedea în veacul ce va să vină, iar cel ce n-a văzut-o aici, 
jos, nu-L va vedea pe Hristos nici în veşnicie. Această afirmaţie 
este totuşi uneori atenuată de către Simeon care spune că 
dorinţa de a vedea lumina aici ne va permite să o vedem, într-o 
anumită măsură, în Împărăţia Cerurilor. E o lumină spirituală, 
imaterială, deosebită şi incomparabil mai intensă decât lumina 
soarelui şi a astrelor. În Ziua de pe urmă Hristos va străluci în 
această lumină, care va face să dispară lumina soarelui, dar pe 
care nu o vor vedea decât cei drepţi. Ea este, în același timp, 
exterioară și interioară aceluia care o vede și este văzută con- 
comitent cu ochii duhului şi cu cei ai trupului. Hristos Se face 
văzut mai întâi de departe, ca un soare uriaş, apoi Se apropie și 
pătrunde în inima omului în care acest soare va străluci. Uneori 
strălucirea luminii este comparată cu aceea a lunii. Ea ia formele 
unei lumini localizate și care luminează locul unde se află 
Simeon. Astfel ea se apropie de acesta, se aşază aproape de 
capul său, ia înfăţişarea unui nor luminos. Simeon vrea să o 
simtă în căuşul palmelor sale, strângându-le, însă ea ii scapă88. 
Necunoscută la primele sale apariţii, lumina se manifestă apoi 
ca Dumnezeu însuşi, Hristos și Sfântul Său Duh. Dar este mai 
ales lumina lui Hristos. Ea te face să simţi o bucurie nemăsurată 
şi o desfătare inexprimabilă, sufletul se umple de ea până la 
saturație, toate mădularele trupului devin luminoase, omul este 
transfigurat, dar plecarea sau chiar îndepărtarea luminii — căci 
vederea aceasta, în general, nu durează mult timp ~ produc o 
durere şi o tristeţe insuportabile, ce îl doboară pe om la pământ, 
unde el se zbuciumă89. În manifestările ei de la început, lumina 
duce la pierderea cunoștinței, nu mai ştii unde te afli, nici dacă 
mai eşti în trup sau nu. Trebuie să te lupţi cu ardoare pentru a 
redobândi lumina atunci când o pierzi; este o luptă încordată, 
neîncetată. lar Simeon Îl imploră pe Dumnezeu în nenumărate 
rânduri să [acă să strălucească din nou asupră-i această lumină 
dumnezeiască. 


88. Imn 28, 73-83; cf. cap. XV, n. 33; Imn 23, 122-128; cf. cap. XV, n. 41. 
89. Imn 50, 91-109; cf. cap. XV, n. 39. 


XVII 
HRISTOS 


Este dificil să scrii un capitol special despre Hristos în spiri- 
tualitatea şi în teologia lui Simeon. Hristos este totul pentru el şi 
ar trebui reprodusă întreaga sa operă pentru a oferi o imagine 
potrivită în acest sens, căci pentru el Hristos este plinătatea şi 
totalitatea a tot binele, după cum spune Simeon însuşi: 


"Hristos S-a făcut totul pentru noi: cunoaştere, înţe- 
lepciune, cuvânt, lumină, iluminare, asemănare, contem- 
plaţie, recunoştinţă; pe cei care Îl iubesc îi învredniceşte 
încă din viaţa de acum să se bucure în parte de bunurile 
Sale, să priceapă şi să înţeleagă tainic cuvintele inefa- 
bile, ascunse pentru cei mai mulţi”l. 

Şi el adaugă: "Căci, dacă Hristos nu Se face deodată 
totul pentru noi, oarecând ar lipsi ceva Împărăției ceru- 
rilor şi desfătărilor din Împărăţie'?. 


Însuși numele lui Hristos posedă deja toată slava Dum- 
nezeirii: 

“Cu adevărat... răsplata este mai presus de cuvânt: 
Hristos este Cel ce... Se va face totul, va ţine loc de 
orice. Hristos: la acest cuvânt, nu da atenţie simplităţii 
limbajului, nici conciziei expresiei, ci cugetă impreună 
cu mine la slava Dumnezeirii care depăşeşte mintea şi 
gândirea, la nespusa Lui putere, la nemăsurata Lui milos- 
tivire, la necuprinsa Lui bogăţie; pe toate acestea El le 
dăruieşte cu îmbelșugare şi mărinimie şi ele ţin loc de 
toate, căci pe El însuşi Îl primesc în ei,pe El, pricinuitorul 
şi dătătorul a tot binele'3. 

Frumuseţea Lui naşte dorinţa de a-L vedea: "Într-a- 
devăr, cel ce a fost învrednicit să-L vadă și să-L contem- 


304-309. 
310-312. 
t. 2, 56-64 


L. Et. 3, 
2. Et. 3, 
3. Ca 

ple nu mai are altă dorinţă; iar cel ce a fost o dată cu- 
prins de dragostea de Dumnezeu, nu mai poate simţi 
dragoste faţă de nimeni de pe pământ'4. "Să ne străduim 
deci... să-L aflăm pe Hristos, să-L vedem aşa cum este El 
în frumuseţea și în dulceaţa Sa'5. 


El este Împăratul pentru care ne dăm viaţa de bunăvoie: 


"Dacă pentru avantaje trecătoare și pieritoare oa- 
menii pornesc o luptă înverşunată, dându-și chiar viaţa, 
noi să nu ne jertfim morţii sufletele și trupurile noastre 
pentru Împăratul împăraţilor şi Domnul domnilor, Crea- 
torul și Stăpânul tuturor lucrurilor?"6 


Vederea Lui este țelul vieţii creștine și ea ne dăruiește ne- 
murirea. Simeon îi indeamnă astfel pe monahii săi: 


"Să fugim de lume, să fugim de iluzia acestei vieţi şi 
de pretinsa ei fericire şi să ne îndreptăm spre unicul 
Mântuitor al sufletelor, spre Hristos. Să ne străduim să-L 
găsim pe El, care e prezent pretutindeni. Şi, o dată găsit, 
să-L ţinem, să-l cădem la picioare şi să I le îmbrăţişăm cu 
fierbinţeala sufletului nostru. Da, vă rog, să ne străduim, 
cât timp mai suntem în viaţă, să-L vedem şi să-L con- 
templăm. Căci, dacă vom fi învredniciţi să-L vedem în 
mod sensibil (aio9n7wq) aici, jos, nu vom muri, moartea 
nu va avea stăpânire asupra noastră. Nu, să nu așteptăm 
ziua de mâine ca să-L vedem, ci din acest moment să 
luptăm pentru a-L contempla”?. 


Hristos Cel întru slavă, Mântuitorul lumii, este acela a cărui 
contemplare îl umple de uimire pe Simeon. 


CADU 


"El este izvorul veşnic pentru tot omul ce însetează 
după mântuirea sufletului, Mântuitorul, Hristos, Dumne- 
zeul nostru'8. "Ce este deci mântuirea noastră"? se în- 


. Cat. 2, 64-67. 

. Cat. 2, 68-70. 

. Cat. 2, 76-80. 

. Cat. 2, 416-426. 
. Cat. 20, 22-24. 

treabă Simeon. Şi el răspunde: "lisus, Hristosul'9. E Hris- 
tos Cel dintotdeauna: 'El este același, El, care acum, ca 
şi atunci, vorbeşte în lumea întreagă. Dacă, într-adevăr, 
El nu este, odinioară și acum, același, rămânând Dum- 
nezeu, identic şi în toate, fie prin energiile Sale, fie prin 
rânduieli, cum apare Tatăl totdeauna lucrând în Fiul şi 
Fiul în Tatăl prin Duhul?'10 Important este a ne îmbrăca 
cu Hristos: "Este un veșmânt și o haină ce ne trebuie la 
plecarea din această viaţă şi din acest trup dacă vrem 
măcar ca la nunta impărătească să ne așezăm la masă cu 
prietenii împăratului. Care este deci acest veşmânt pe 
care eu şi noi toţi trebuie să-l imbrăcăm pentru ca atunci 
să nu fim găsiţi dezbrăcaţi? Hristos, fraţilor, Hristos- 
Dumnezeu."ll 


Hristos este Împărăţia Cerurilor, iar Sfântul Duh este să- 
mânţa Lui. 


'Ce voi face deci ca să nu pierd (Împărăția Ce- 
rurilor)? Da, punând în practică tot ceea ce s-a spus, eu 
primesc pe Sfântul Duh, căci El este sămânţa lui Hristos, 
prin care noi devenim neamul Său, noi, muritori nenoro- 
ciţi, şi dacă ea cade pe pământ bun, aduce rod bun, de 
treizeci de ori, de şaizeci de ori sau de o sută de ori; şi 
El însuși este Împărăţia Cerurilor, şi toate celelalte în 
afară de acestea nu folosesc la nimic'12. 


Aici, Sfântul Duh este Cel ce ne unește cu Hristos. Simeon Îl 
roagă pe Hristos să-i fie călăuzitor: 


“Dar, Dumnezeule, Înţelepciunea adevărată, Care ai 
binevoit a Te face Doctorul nostru, pentru noi păcătoşii, 
învaţă-mă Tu însuţi să spun, pentru mine ca şi pentru 
împreună-lucrători şi fraţi, ceea ce (ajută) la mântuirea 
sufletului, căci Tu eşti călăuzitorul și luminătorul sufle- 
telor noastre'15. 


. Cat. 28, 19-20 
. Cat.29, 11-15. 
„ Cat. 30, 312-317. 
. Cat. 30, 326-332. 
. Cat. 30, 351-355. 


HRISTOS 261 


Lumina simplă a lui Hristos ne luminează mintea: 


"Lumina simplă este Hristos: tot așa cel ce are ne- 
încetat lumina Lui care străluceşte în gândirea sa, se zice 
că are Duhul lui Hristos'14. 


Vorbind în cele două Rugăciuni de mulțumire ale sale despre 
arătările lui Hristos pe calea sa spre curăţire, Simeon Îl numește 
în două rânduri cu un nume aproape unic în limbajul Părinților, 
"Dumnezeu netrufaş" (6 &vvnepâţovog ©góc)!5, ceea ce exprimă 
cu exactitate spiritualitatea hristocentrică a lui Simeon. 


"Totuşi, încă nu recunoşteam, Stăpâne, că erai Tu, 
Tu Cel ce m-ai plăsmuit din tină, Cel ce m-ai dăruit cu 
toate aceste bunuri. Încă nu recunoscusem că Tu însuţi 
erai Dumnezeul meu Cel fără de trufie şi Domnul meu. 
Căci, încă nu fusesem învrednicit să ascult glasul Tău 
pentru a Te identifica, încă nu îmi adresaseşi tainic aceste 
cuvinte: Eu sunt!'16 "De atunci, deci, mult mai des, pe 
când stăteam la marginea izvorului, Tu, Cel netrufaş, 
departe de a dispreţui să Te cobori (până la mine), dim- 
potrivă, Tu Te-ai apropiat și mi-ai atins întâi capul, mi l-ai 
scăldat în apă şi m-ai făcut să văd mai clar lumina feţei 
Tale'17. 


Tema spirituală a urmării lui Hristos, a imitării şi participării 
la suferinţele Sale, ca o condiţie a participării la Dumnezeirea 
Sa, ocupă un loc considerabil în evlavia lui Simeon. Astfel, el 
spune că Hristos este "Calea cea dreaptă” ce trebuie urmată pen- 
tru a nu cădea în prăpastie. 18 Noi avem datoria de a-L urma pen- 
tru a-L ajunge pe El, Cel ce merge înaintea noastră: 


“Din partea noastră, să ne rugăm cu întreaga noastră 
voinţă și pricepere... ca să nu fim nicicând înșelaţi, nici 


14. Cat. 33, 55-57. 

15. Mai multe detalii în expunerea mea la Congresul de Patristică din 
Oxford: * ʻO ăvwnepâțavoc Qe6c. St Symeon the New Theologian and early 
Christian popular piety", în "Studia Patristica’, IL, Berlin, 1957, p. 485-494. 

16. Euh. 1, 156-161. 

17. Euh. 2, 137-141. 

18. Cat. 7, 51. 

ademeniţi, nici să nu părăsim prin vreo neascultare, 
mică sau mare, calea ce duce la ceruri;... să mergem în- 
tr-acolo fără a ne abate şi să ne străduim să-L ajungem 
pe Cel ce merge înaintea noastră, pe Hristos; şi o dată ce 
Îl dobândim să-l cădem la picioare, să plângem înaintea 
bunătăţii Sale şi să-L rugăm cu infocare să nu se mai 
despartă de noi niciodată, absolut niciodată, și nici să nu 
ne permită să părăsim calea, — și această cale este El 
însuși, Care a zis: <Eu sunt calea, învierea şi viaţa>. Să-L 
căutăm, aşadar, pe El, să ne străduim să Îl ajungem pen- 
tru a-L simţi; şi dacă aceasta se realizează, dacă ne 
împărtășim de viaţa şi de existenţa Sa, nu doar la ple- 
carea din viaţa noastră, ci chiar din acest moment vom 
urca împreună cu El şi vom fi înălţaţi în ceruri sau, mai 
bine-zis, El este Acela care ne va înălța și ne va proslăvi 
cu El şi ne va dărui bucuria bunătăţilor celor veșnice"l9, 


Simeon ne îndeamnă neincetat și cu insistenţă să-L imităm 


pe Hristos, întru smerirea Sa, întru suferinţele Sale, întru crucea 
Sa, căci aceasta este singura cale de a participa la slava şi 
învierea Sa. 


"mită-L, pe Hristos, pe Hristos Dumnezeu. Suferă pen- 
tru propria-ţi mântuire ceea ce El a suferit pentru tine'.20 


După o lungă și emoţionantă istorisire a pătimirilor lui Hris- 


tos, a cruzimilor şi înjosirilor pe care El a trebuit să le îndurezl, 
Simeon continuă: 


“Toate acestea nu ajung pentru ca tu să-L imiţi, frate? 
Nu, tu te ruşinezi să suferi astfel. Cum, prin ce fapte vei 
fi atunci preaslăvit împreună cu E1?... Dacă aceste su- 
ferinţe pe care El le-a îndurat, noi ne ruşinăm să le imi- 
tăm şi să le suferim aşa cum le-a suferit El, este limpede 
că nu vom mai fi primiţi să ne împărtășim de slava Sa. 
Căci, în aceste condiţii, noi nu mai suntem credincioşi 


19. Cat. 7, 442-459. 
20. Cat. 6, 301-303. 
21. Cat. 6, 303-341. 

prin fapte, ci numai prin vorbe: faptele nefiind prezente, 
credinţa noastră este moartă'22, 


Prin participarea la moartea lui Hristos devenim părtaşi la 
învierea Lui: 


“Tocmai pentru aceasta eu spun şi nu voi înceta să 
spun că cei ce nu imită suferinţele lui Hristos prin 
pocăință și ascultare, cei ce n-au devenit părtași la moar- 
tea Sa... nu vor fi părtașşi nici la invierea Sa şi nu vor 
primi pe Sfântul Duh, căci prin Duhul Sfânt se face 
învierea tuturor'23. Simeon arată că aici el nu vorbeşte 
“desprea învierea finală a trupurilor... ci de aceea care se 
întâmplă în fiecare zi, de cea a sufletelor moarte, re- 
naştere şi înviere duhovnicească, în mod duhovnicesc, 
de cea pe care o dă Cel ce o dată pentru totdeauna a 
murit şi a înviat şi... învie şi face să vieze impreună cu El 
sufletele care au murit împreună cu El prin voinţă şi cre- 
dinţă - şi aceasta, prin Preasfântul Său Duh, dăruindu-le 
încă de aici, de jos, Împărăţia Cerurilor'24. 


Hristos este deci Cel care prin Sfântul Său Duh învie pe cei 
ce participă în chip duhovnicesc la moartea Sa. Pentru a explica 
monahilor sensul urmării lui Hristos şi nevoia de a purta cu ne- 
infricare crucea Sa, Simeon spune: 


"lată că te-ai făcut sărac, frate, şi ai imitat pe Stăpâ- 
nul tău, Hristos-Dumnezeu. Priveşte-L deci, acum, alături 
de tine:este părtaş la existenţa ta, la viaţa ta, El, care este 
deasupra tuturor cerurilor. lată că voi călătoriți amândoi, 
împreună: dacă un oarecare v-a întâlnit pe drumul vieţii 
şi i-a dat o palmă Stăpânului tău, şi ţie ţi-a dat una. 
Stăpânul nu răspunde, şi tu te impotriveşti?... Dar cum 
vei fi tu părtaş la slava Sa, dacă nu primeşti să te faci 
părtaş la moartea Sa ruşinoasă? Cu adevărat, degeaba ţi-ai 
părăsit bogăţia, dacă nu vrei să iei crucea aşa cum a 


22. Cat. 6, 342-352. 
23. Cat. 6, 353-359. 
24. Cat. 6, 359-368. 

poruncit El însuși... Tu, însă, ţi-ai împărțit bine bogăţiile, 
dar fără să primeşti să-ți iei crucea,... ceea ce înseamnă 
să suporţi cu bucurie năvala tuturor încercărilor; tu ai 
părăsit drumul vieţii, tu, spre nefericirea ta, te-ai des- 
părţit de preadulcele tău Stăpân și Dumnezeu'25. 


Aceste îndemnuri de a-L urma pe Hristos se adresează, ca 


toate Catehezele, în primul rând monahilor, însă în Imnele sale, 
care sunt mai degrabă confesiuni mistice personale, Simeon 
vorbește nu mai puţin, deşi pe un ton diferit, despre aceeași 
temă spirituală, "urmarea" lui Hristos. Astfel, el relatează felul 
dramatic în care L-a 'urmat' pe Hristos, care l-a chemat la 
pocăință şi apoi S-a îndepărtat de el: 


"Am vrut să spun că (Hristos) m-a chemat mai 
degrabă la pocăință şi eu L-am urmat îndată pe Stăpânul 
care m-a chemat. Când El mergea, mergeam şi eu în 
urma Lui. Când EI fugea, eu Îl urmăream precum câinele 
urmăreşte un iepure. Şi când Mântuitorul S-a îndepărtat şi 
S-a ascuns de mine, eu nu am deznădăjduit şi nu m-am 
întors inapoi, crezând că L-am pierdut; ci chiar în locul 
unde eram m-am așezat și m-am văitat, am plâns şi-am 
chemat la mine pe Stăpânul, ascuns ochilor mei. Şi, mie, 
celui ce mă rostogoleam astfel în ţărână strigând, El mi 
S-a arătat după ce a venit foarte aproape. Văzându-L, am 
sărit în picioare, încercând să-L prind. El însă a fugit 
repede şi eu am fugit tare și de multe ori, în fugă, Îl apu- 
cam de marginile hainei Sale. El Se oprea puţin, iar eu 
eram cuprins de-o mare bucurie; El dispărea din nou, iar 
eu din nou Îl urmăream. Astfel, El pleca, revenea, Se 
ascundea şi apărea din nou, însă eu nu mă întorceam 
înapoi, nu mă descurajam niciodată, nu abandonam 
cursa, nu L-am socotit niciodată ca pe un amăgitor sau 
ca pe cineva care voia să mă încerce ci, cu toată puterea 
mea, L-am căutat, am cercetat căile și ascunzișurile (pen- 
tru a descoperi) unde apărea El. Eram copleşit de lacrimi, 
întrebam pe toată lumea, pe cei ce Îl văzuseră cândva'26. 


25. Cat. 27, 335-370. 
26. Imn 29, 50-93. 

in sfârșit, după nenumărate căutări, văzându-i râvna şi silinţa 


"mi S-a făcut văzut mie întru totul, El S-a unit cu totul, 
cu mine întreg. El, Cel ce este în afară de lume şi care 
cuprinde lumea şi pe toţi cei ce se află în lume, ţinându-i 
într-o singură mână'2?. 


Într-un imn scris în exilul său, Simeon Îi mulțumește lui 
Hristos pentru tot ceea ce a suferit din partea prigonitorilor şi 
vede în aceasta o participare la suferinţele lui Hristos şi o lecţie 
de smerenie. 


“Îţi mulţumesc, Doamne, Îţi mulţumesc Tie, Unule, 
care cercetezi inimile, Împărate drept şi împreună-păti- 
mitor. Îţi mulţumesc, Cuvântule veşnic, Atotputernice, 
Dumnezeul meu, care Te-ai coborât pe pământ și Te-ai 
intrupat şi Te-ai făcut ce nu erai, un om asemenea mie, 
fără mutare, fără micșorare, fără vreun păcat. Tu ai vrut 
să suferi, Tu, Cel nepătimitor, pe nedrept, din partea 
celor nedrepţi, pentru a-mi da mie, osânditului, nepătimi- 
rea prin urmarea suferințelor Tale, Hristoase al meu.'28 


Avem aici participarea la întreaga chenoză a lui Hristos 
incepând cu întruparea Sa. Hristos ne dă o poruncă: 


"Această poruncă este de a urma smerenia Ta pentru 
ca precum Tu, care erai fără de păcat, ai suferit, tot aşa 
şi noi, care am săvârşit toate păcatele, să răbdăm încer- 
cările şi prigonirile, biciuirile şi necazurile, şi, în cele din 
urmă, moartea din partea păcătoşilor'29. 


Singurul lucru pe care Simeon îl cere este acela de a nu fi 
încercat peste puterile sale: 


"Ce însemnătate are deci pentru mine, dacă la rândul 
meu rabd ceea ce Tu, Cel fără de păcat, în persoană, ai 
răbdat pentru lume, Stăpâne, pentru a mântui lumea, eu 


27. imn 29, 128-133. 
28. Imn 36, 1-9. 
29. Imn 36, 12-16. 

care am săvârşit păcate nenumărate încă din tinereţe?... 
Ceea ce are însemnătate pentru mine, ba - şi mai 
adevărat — ceea ce depăşeşte orice mărire, este ceea ce 
mă face părtaş la slava Ta cea nespusă, participarea la 
suferinţele Tale, urmarea lucrărilor Tale; smerenia Ta 
dăruieşte îndumnezeire acelora care o caută în deplină 
cunoştinţă'30. Şi el îi mulţumeşte lui Hristos: “Îţi mul- 
țumesc, Stăpâne, căci este mai degrabă nedrept să sufăr, 
dar dacă este drept, fie mie aceasta spre iertarea păca- 
telor mele, spre curățirea nenumăratelor mele păcate, 
Hristoase. Să nu îngădui ca în vreo zi să îndur pedepse 
peste puterile mele, Stăpâne, nici încercări, nici neca- 
zuri, ci dă-mi totdeauna puterea să scap de ele, Dumne- 
zeul meu, şi puterea de a putea răbda necazurile'31. 


Comparându-și suferinţele sale cu cele ale lui Hristos, Si- 


meon este foarte conștient de deosebirea ce există între suferin- 
tele pentru mântuirea lumii, ale Hristosului Celui fără de păcat, 
şi ceea ce suferă el însuşi pentru curățirea păcatelor proprii. 


Simeon descrie în trăsături foarte vii bunăvoința lui Hristos 


care Își încetinește pașii pentru ca sufletul care Îl urmează pe 
căile ascezei, silinţei şi ale supunerii faţă de voia Sa, să-L poată 
ajunge şi vedea: 


"Atunci Stăpânul Își va încetini mersul pentru a Se 
lăsa ajuns din urmă de tine, suflete amărât. Când Îl vei 
vedea, cheamă-L, strigă cu putere, şi El Se va intoarce ia- 
răși, cu ochii plini de milă şi te va privi şi te va invrednici 
să-L vezi puţin şi te va părăsi din nou, ascunzându-se de 
ochii tăi'52. 


Această dispariţie a lui Hristos face sufletul să sufere nespus 


până ce Hristos Se arată din nou: 


“Atunci te vei văita, bietul de tine, atunci vei plânge 
din toate puterile tale, atunci vei cere să mori, nemai- 


30. Imn 36, 53-62. 
51. Imn 36, 63-69. 
32. Imn 48, 97-102. 

putând suporta suferinţele, nici a îndura despărţirea de 
preadulcele tău Stăpân. El însă, în bunătatea Sa, văzân- 
du-te la capătul puterilor, credincios, zăbovind în hohote 
de plâns și în durere, îți va apare deodată, te va ilumina 
din nou şi din nou te va face să zăreşti nesfârşita-l bogă- 
ţie, slava neveştejită a feţei Sale de Părinte, El iţi va reda 
fericirea de altădată, te va umple de bucurie şi atunci te 
va părăsi, copleşit de această bucurie'55. 


Hristos însuşi spune într-un alt imn că participarea la sufe- 
rinţeie Sale ne face părtaşi la dumnezeirea Sa: 


"Suferințele acestea — Hristos e Cel ce vorbește — le-am 
răbdat de bunăvoie pentru voi, am fost răstignit, am mu- 
rit de moartea celor nelegiuiţi; batjocurile ce mi-au fost 
aduse au devenit slavă, viaţă şi splendoare pentru lume, 
pentru morţi înviere şi pricină de mândrie pentru toţi cei 
ce au crezut in Mine, iar moartea Mea ruşinoasă a fost un 
veșmânt al nemuririi şi al adevăratei indumnezeiri pentru 
toţi cei ce cred. De aceea, cei ce rabdă suferinţele Mele 
preaslăvite vor fi părtaşi şi ai Dumnezeirii şi moştenitori 
vor fi ai Împărăției Mele. Ei cu Mine vor împărți acele 
bunătăţi negrăite, tainice şi Îmi vor fi prieteni în veci'34. 


Simeon se roagă, aşadar, să fie părtaş la suferinţele lui Hristos: 


"Dă-mi mie să fiu părtaş la suferinţele Tale preacu- 
rate, mie, neștiutorul şi ultimul dintre slujitorii Tăi, ca 
să... particip la slava Ta și la bucuria bunătăţilor Tale, Cu- 
vinte, încă de acum, în mod tainic, ca într-o oglindă, iar mai 
târziu să Te cunosc aşa cum și eu am fost cunoscut'35. 


Iubirea faţă de vrăjmaşi şi rugăciunea pentru ei sunt, de 
asemenea, o urmare a lui Hristos: 


"lată, fiule — Hristos este iarăşi Cel ce vorbeşte = 
ceea ce va face din tine un următor al Stăpânului şi va 


33. Imn 48, 103-112. 
34. Imn 40, 72-83. 
35. Imn 40, 90-95. 

arăta în tine adevăratul chip al Făcătorului tău, următorul 
în toate a înseși desăvârșirii lui Dumnezeu'36. 


Simeon spune mai departe că cei ce nu-L urmează pe 
Hristos în smerenia Lui, vor rămâne în întuneric, pentru că 


"dacă tu te impotriveşti să-L urmezi pe Creatorul tău, 
suferinţele Sale, batjocurile Sale, dacă refuzi să înduri 
toate acestea cel puţin în duh, ba chiar şi în trup, eşti 
părăsit... în întunericul şi iadul trupului tău care este stri- 
căciune -— de fapt, ce este aceasta altceva decât moarte 
într-un vas nemuritor?'57 


Dimpotrivă, cei ce-L urmează pe Hristos vor fi asemenea 
Lui, iar trupurile lor vor străluci ca lumina dumnezeiască58. 
Hristos nu ne pizmuieşte pentru că devenim asemenea Lui în 
Sfântul Duh pe care EI ni-L trimite. 


"Fiind de o fiinţă cu Hristos, identic în fire, ca şi în 
slavă, şi nefiind decât una împreună cu El, Sfântul Duh îl 
face pe omul credincios întru totul asemenea lui Hristos: 
căci Stăpânul primeşte, nefiind pizmaş, ca prin harul lui 
Dumnezeu cei muritori să apară ca egali ai Săi, El nu este 
gelos când îi vede pe slujitorii Săi devenind asemenea Lui, 
ci, dimpotrivă, El este fericit, El Se bucură văzându-ne pe 
noi, oamenii, deveniți prin har ceea ce El însuşi era şi 
este prin fire'39. 


Simeon adresează o rugăciune fierbinte Păstorului Celui 
Bun, Dumnezeu, lubitorului de oameni, care este Hristos: 


36. 
37. 
58. 
39. 


"Da, Păstorule milosârd, bun și blând, care vrei mân- 
tuirea tuturor celor ce cred în Tine, indură-Te, ascultă 
această rugăciune a mea... Te rog fierbinte, îndură-Te, 
Tu, Cela ce din fire eşti plin de milă, şi fă ce este de folos 
sufletului meu celui ticălos, căci numai Tu ești Dumne- 


Imn 44, 141-146. 
imn 50, 247-254. 
Imn 50,310-313. 
Imn 44, 378-393. 

zeu iubitor de oameni, necreat, fără sfârşit, cu adevărat 
atotputernic, viaţă și lumină ale acelora ce Te iubesc și, 
prin Tine, sunt atât de iubiţi, lubitorule de oameni'40. 


Simeon încearcă o mare durere și milă pentru toţi cei ce nu-L 
iubesc pe Hristos: 


"Vai, da, deplâng amarnic rătăcirea oamenilor! Oare 
de ce nu credem în Hristos, pentru ce nu-L urmăm? Cum 
nu dorim viaţa! Cum, oare, bogăţia Sa nespusă, nestrică- 
cioasă, slava neapropiată a şederii împreună cu El, nu 
sunt întreaga noastră dorinţă? Cum, legaţi fiind de lucru- 
rile stricăcioase, ne închipuim că suntem mântuiţi când 
noi nu-L iubim pe Hristos mai mult decât lucrurile văzute 
şi nu nădăjduim să fim uniţi cu El după moarte?... Dar, 
Hristoase ai meu, smulge-mă din nebunia lor, învaţă-mă 
să Te iubesc pe Tine, viaţa tuturor credincioșilor'+1. 


Crucea fiind slava lui Hristos, cei ce renunţă să o poarte se 
despart de bunăvoie de EI: 


"Ceea ce constituie slava lui Hristos sunt crucea și 
suferinţele pe care El le-a răbdat pentru ca noi să fim 
slăviţi: dar aceștia nu vor să rabde ceea ce a suferit El şi 
nu primesc să devină părtași la slava lui Dumnezeu, 
refuzând să sufere precum a suferit El; ei preferă, vai, 
slava ce vine de la oameni şi caută de bunăvoie despăr- 
ţirea de Dumnezeu'42. Simeon încheie printr-o rugăciu- 
ne: "insă, o, Hristoase al meu, pe cei ce s-au încredinţat 
Ţie, pe aceia slobozeşte-i de deșertăciunea mârşavă şi 
de mândrie, fă-ne pe noi părtaşi ai slavei Tale şi bine- 
voiește a face ca nimic să nu ne mai despartă de Tine'45. 


În alte locuri Simeon vorbeşte despre persoane care au "o 
dragoste atât de puternică faţă de Dumnezeu, încât numai la 


40. Imn 47, 69-81. 

41. imn 51, 1453-153. 
42. Imn 52, 142-148. 
43. Imn 52, 149-152. 

auzirea numelui lui Hristos" ele se înflăcărează 'indată de dorul 
Lui”, vărsând lacrimi 4%. Hristos este Stăpânul Cel Unul şi lumi- 
na neapropiată: 


"El este Stăpânul absolut al tuturor, judecătorul tutu- 
ror, împăratul tuturor, făcătorul luminii și Domnul vieţii. 
El este lumina nespusă, neajunsă şi numai El va face ca, 
la arătarea Lui, să se îndepărteze de la faţa Sa dușmanii 
Săi și cei ce nu împlinesc poruncile Sale, astfel încât 
întunericul nopţii să fugă de răsăritul soarelui care se 
ridică: și iată că Domnul Dumnezeul nostru, Cel cu totul 
de neperceput şi de necuprins. între toate cele de ne- 
cuprins, Se va arăta numai celor vrednici, pe măsura 
credinţei lor întru Dânsul'45. 


Hristos Cel inviat îndumnezeiește trupurile stricăcioase pe 
care El le ţine pe suprafaţa pământului: 


"Mai întâi (Hristos) a dat viaţă sufletului pe care l-a 
luat și l-a îndumnezeit, făcându-l nestricăcios; în ceea ce 
priveşte trupul Său neprihănit şi dumnezeiesc, deşi l-a 
îndumnezeit, El l-a purtat, totuşi, ca pe un veșmânt stri- 
căcios şi material. Cel ce mănâncă şi bea, care se întris- 
tează şi asudă, care este legat și lovit, care este urcat şi 
pironit pe cruce, este, evident, stricăcios şi material; 
toate acestea sunt proprietăţi ale trupului stricăcios şi de 
aceea El a murit şi a fost pus într-un mormânt, ca unul 
care era mort. Dar, după ce a înviat întru nestricăciune, 
El a înviat în același timp și trupul Său în stare duhov- 
nicească, cu totul îndumnezeit și nematerial; așa se 
explică şi faptul că El nu a rupt peceţile mormântului 
părăsindu-l, precum şi faptul că El intra și ieşea fără 
piedică atunci când uşile erau încuiate'46. Acesta este 
Hristosul celei de A Doua Veniri, Împăratul nostru Cel 
preadulce: "După aceasta va începe cu tărie, slavă şi pu- 
tere, preaiubitul şi preadulcele nostru Împărat lisus 


44. Cat.18, 288-290. 
45. Cat. 19, 151-160. 
46. Et. 1, 3, 52-64. 

Hristos şi Dumnezeu să judece lumea şi să dea fiecăruia 
după faptele lui'47. Acesta este Noul Adam, Cela ce este 
viaţa și cunoştinţa: "O, Rai sădit astăzi de Hristos-Dum- 
nezeu! O, taină nemaiauzită şi minune înfricoșătoare! 
Acolo, precum s-a hotărât, Adam şi Eva ţineau loc de 
arbori sensibili și văzuţi, chiar pomul cunoștinței şi acela 
al vieţii. Aici, Noul Adam devine deodată totul pentru 
credincioși, bucurie și cunoaștere, dar nu aceea care 
aduce moartea, cea care îndepărtează de pomul vieţii, ci 
aceea care învaţă'48. 


Hristos este lumina cu care sunt îmbrăcaţi slujitorii Săi cre- 
dincioşi şi a cărei strălucire ei nu o pot suporta: 


"La început ei sunt umpluţi de o bucurie inefabilă, 
fiindcă ei au primit într-inşii nu lumea, nici lucrurile din 
lume, ci pe Creatorul tuturor lucrurilor, pe Domnul și 
Stăpânul lor. Prin urmare, ei se îmbracă în lumină, cu 
Hristos Dumnezeu în persoană, cu totul, în tot trupul lor; 
ei înşişi se văd înfrumuseţaţi cu o slavă negrăită și cu un 
veșmânt dumnezeiesc strălucitor; ei îşi acoperă faţa, căci 
nu pot să privească strălucirea de neînțeles şi de nesu- 
portat a veşmântului lor, așa incât ei caută un loc unde 
să se ascundă spre a se elibera de povara prea mare a 
slavei lor'49. 


Hristos este hrana pe care EI o dăruieşte fiilor Săi: 


"După aceea Stăpânul însuși devine pentru ei hrană 
şi băutură nesfârşite și nemuritoare; unora El li Se face 
văzut ca un sân luminos (țoroei5c uaG6c), dăruit gurii 
minţii lor și care îi alăptează pe toţi cei ce sunt încă prunci 
în Hristos, deocamdată neputincioşi să ia o hrană mai 
tare; pentru aceştia El este şi hrană și băutură şi le pro- 
duce o plăcere atât de mare încât nu mai vor sau, mai 
degrabă, ei nu mai pot nicidecum să se mai despartă de 


47. Et. 1, 5, 120-124. 
48. Et. 2,7, 57-64. 
49. Et. 4, 260-269. 

EI; pentru cei inţărcaţi, El este un Părinte iubitor, care 
veghează la creşterea pruncilor Săi'50. 


Simeon subliniază că cei ce Îl iubesc pe Hristos, aceia Îl şi văd: 


"Pentru a şti că cei ce Îl iubesc pe Hristos şi păzesc 
poruncile Lui Îl şi văd, ascultă-L pe Domnul însuși spu- 
nând: <Cel ce are poruncile Mele şi le împlineşte, acela 
Mă iubește; iar cel ce Mă iubește, acela va fi iubit de 
Tatăl Meu şi Eu îl voi iubi și Mă voi arăta lui>'51. 


Este citatul favorit al lui Simeon, care rezumă foarte bine 
întreaga lui spiritualitate. Când Hristos vine, El Se face totul pen- 
tru noi şi este numit cu multe nume, după lucrările Sale: 


“intunericul nu fuge dacă lumina nu se arată; tot așa 
nici boala sufletului nu este alungată decât dacă Acela 
care ridică păcatele noastre vine şi Se unește cu noi. 
Când (Hristos) vine, întrucât El alungă orice boală şi orice 
neputinţă a sufletului, El este numit sănătate, fiindcă El 
ne dăruieşte sănătatea sufletului; fiindcă ne luminează, 
El este numit lumină, El, care este deasupra oricărei 
lumini; pentru că ne dă viaţă, El este numit viaţă; fiindcă 
ne înconjoară întru totul cu strălucirea Sa, ne învăluie și 
ne încălzeşte cu slava Dumnezeirii Sale, este numit 
veșmânt şi de aceea spunem că ne îmbrăcăm cu El, Cel 
ce este absolut imperceptibil şi insesizabil; fiindcă Se 
uneşte cu sufletul nostru fără să se confunde cu acesta 
pe care El il preface în întregime întru lumină, spunem 
că Se sălășluiește și rămâne în noi, nefiind circumscris. 
O, minune! În felul acesta, deci, Cel ce este deasupra 
tuturor Se face totul pentru noi'52. 


Acest pasaj foarte important în care Simeon, exprimându-se 
într-un limbaj apofatic, spune că Hristos Se află deasupra 
oricărei lumini, precum şi deasupra oricăror altor denumiri, dar 


50. Et. 4, 269-279. 
51. Et. 5, 412-417. 
52. Et. 7, 356-369. 

că El Se face totul pentru noi, este urmat de un altul în care 
Hristos intră în dialog cu Simeon. Este simbolismul izvorului de 
viaţă, pe care Simeon îl foloseşte aici: 


"Dacă eşti încă însetat, este pentru că n-ai băut încă 
pe săturate din această apă... În ceea ce mă priveşte, am 
auzit pe un oarecare spunând" -Simeon vorbește aici 
despre sine însuşi ca despre un al treilea -: '<De când 
Stăpânul Cel iubitor de oameni mi-a dat să beau din 
această apă pe săturate, dacă mi s-a întâmplat să uit şi 
să mai cer să beau, ca şi când n-aş fi băut, apa aceasta 
pe care o băusem a ţâșnit din interiorul inimii mele și a 
tresăltat, ca un pârâu luminos; şi îndată am văzut-o. Era 
ca şi cum ar fi vorbit prin tresăririle sale în mine și zicea: 
Nu Mă vezi? Sunt aici cu tine. De unde ceri tu, deci, să-ţi 
fiu dată şi din ce parte aș mai veni? Nu ştii tu că Eu sunt 
pentru totdeauna cu aceia cărora M-am dat pe Mine 
însumi o dată să Mă bea și că Eu devin într-inşii un izvor 
nemuritor?>"55 


Hristos fiind lumina lumii, este normal ca toţi cei credincioși 
să-L vadă5+. Acela care nu-L vede este un mort. 


"Dar tu, dacă nu ai fost învrednicit cât de puţin să-L 
vezi pe Hristos însuși, ce-ţi închipui că ai văzut? Cum să 
crezi că slujeşti Aceluia pe care încă nu L-ai văzut? 
Nevăzându-L niciodată şi nefiind niciodată învrednicit să 
auzi glasul Său, de unde vei fi învăţat tu voia Sa cea 
sfântă, cea pe cât de dorită, pe atât de desăvârşită?'55 


A-L cunoaşte pe Dumnezeu plecând numai de la Scripturi 
este, practic, cu neputinţă, dacă nu eşti în stare să Îl vezi. Totuşi, 
ceva mai departe, în aceleaşi Cuvântări etice, Simeon îndulcește 
puţin această judecată aspră şi admite că Îl putem sluji pe 
Hristos fără să-L fi văzut, așa precum slujitorii unui împărat îl slu- 
jesc fără să-l fi văzut personal. 


53. Et. 7, 371-383. 
54. Et. 10, 751-753. 
55. Et. 7, 425-429. 

Prin urmare, trebuie să-L căutăm pe Hristos şi să-l slujim cu 
smerenie, pentru a-L afla în ceasul morţii56. De altfel, există 
trepte pe calea noastră spre liristos: smerenia, pocăinţa, 
împlinirea poruncilor şi, înainte de toate, lacrimile57. Luând ca 
punct de plecare cuvintele Apostolului Pavel, "Copiii mei, pentru 
care sufăr din nou durerile naşterii, până când Hristos va lua 
chip în voi', Simeon ne vorbeşte pe larg, cu obișnuitul său rea- 
lism spiritual, despre acest proces de formare a lui Hristos în 
noi, pe care el îl descrie în termeni aparent contradictorii, pen- 
tru că aceasta este pentru el singura modalitate de a-L înţelege 
pe Cel de neînțeles. 


"Unde, deci, după părerea lui (Pavel) — se întreabă el, 
interpretându-l pe Sfântul Pavel — în care loc și-n care 
parte a trupului Se formează Hristos? Pe frunte, credeţi, 
sau mai degrabă pe faţă sau pe piept? Desigur că nu, ci 
înlăuntru, în inima noastră. Oare aţi presupus că El Se 
formează în chip trupesc? Departe de noi acest gând, 
căci, dacă El ia formă, o ia în chip netrupesc și în felul în 
care Îi place lui Dumnezeu. Cu toate acestea, precum 
femeia cunoaște cu claritate, când este însărcinată, că 
pruncul mişcă în sânul ei şi că ea nu ar trebui să neso- 
cotească faptul că-l poartă într-insa, tot aşa cel ce Îl are 
pe Hristos format în el însuşi cunoaște mișcările Sale, alt- 
fel spus, iluminările Sale, nu nesocotește pentru nimic în 
lume tresăltările Sale sau sclipirile Sale şi îşi dă seama 
de formarea Acestuia în el. Să luăm lumina lămpii care 
apare într-o oglindă: (Hristos) nu apare în acelaşi fel, într-o 
imagine fără suport, ci El apare personal şi fiinţial 
(E vonoorâ&Tos kai ovoio5%c) în lumină, într-o formă fără 
formă şi într-o figură fără chip, pe care o vedem în mod 
nevăzut și o înţelegem în mod neînţeles'58. 


În viaţa veşnică, unde orice chip, imagine sau simbol vor 
dispărea, 


56. Et. 7, 453-467. 
57. Et. 9, 463-482. 
58. Et. 10, 873-888. 

"noi ne vom bucura veșnic întru toată curăţia de 
Jertfa cea preacurată în Dumnezeu Tatăl și în Duhul Cel 
de o fiinţă, văzându-L neincetat pe Hristos şi văzuţi fiind 
de EI, trăind împreună cu Hristos, domnind împreună cu 
Hristos, de a cărui slavă nu este nimic mai presus în 
Împărăţia Cerurilor'59. 


Acesta este Hristos, Unul din Sfânta Treime, contemplat în 
veșnicie. 

Mai ales în Imne arătările lui Hristos şi sentimentele pe care 
le provoacă în Simeon sunt descrise într-o manieră concretă. Un 
fapt este sigur în ceea ce-l privește: Hristos i S-a arătat aşa cum 
i S-a arătat odinioară lui Ştefan. Aceasta îl umple de bucurie pe 
Simeon. 


"Ce înseamnă această minune care se mai întâmplă 
şi acum? Mai vrea, deci, Dumnezeu și acum să Se facă 
văzut păcătoşilor, El - odinioară urcat întru înălţimi şi 
aşezat pe scaunul Său, în Cerul Tatălui Său, acolo unde 
rămâne ascuns?'60 


Or, după unele credinţe tradiţionale, deşi nicicând oficiali- 
zate de Biserică, după Înălţare, Hristos S-ar fi arătat numai lui 
Ştefan. Simeon insă nu poate pune la îndoială autenticitatea 
acestor vederi ale lui Hristos. Aşadar, el se întreabă: 


"Astăzi însă, ce înseamnă acest lucru neobişnuit care 
se petrece în mine și ce ar putea insemna minunea sur- 
prinzătoare care se întâmplă acum?'61 


S-ar putea presupune că adversarii lui Simeon erau cei ce se 
îndoiau de vederile sale. Dar el afirmă: 


“Chiar în timpul nopții, chiar în sânul întunericului Îl 
văd pe Hristos — ce spaimă! — deschizându-mi cerurile, 
Hristos însuşi care Se apleacă şi mi Se arată mie impre- 
ună cu Tatăl şi cu Duhul'62. Şi el continuă: "Eram orb, 


59. Et. 14, 285-290. 
60. Imn 11, 14. 

61. Imn 11, 17-19. 
62. Imn 11, 35-38. 

credeţi-mă, nu vedeam nimic, iar minunea mă tulbură cu 
atât mai mult, când (Hristos) îmi deschise intr-un fel ochiul 
minţii mele, când, aş putea zice, El imi dărui vederea şi 
El este Acela pe care L-am văzut. Căci EI însuși este Cel 
ce Se arată aceluia care Îl contemplă, lumină în lumină, 
iar cei ce il contemplă Îl văd cu adevărat în lumină'63. 
Avem aici, aşadar, o vedere de lumină: "Aceasta este, şi 
acum iarăşi o repet, ceea ce se produce în mine: e ceea 
ce mintea nu poate înţelege, căci eu primesc o oarecare 
cunoaştere şi acum contemplu din depărtare frumuseţile 
nevăzute; lumina este neajunsă, slava de nesuportat şi 
sunt cu totul tulburat, iar frica mă stăpânește'64. 


De altfel, oricât de slabă ar putea fi ea, vederea îi descoperă 
pe Hristos însuși, 


"precum o picătură - oceanul, precum franjul unei 
haine — însuși veşmântul sau precum gheara - pe leu, eu 
L-am aflat pe Acela pe care Îl vedeam de departe, pe 
Acela pe care Îl văzuse Ştefan când cerurile s-au deschis 
și la vederea căruia Pavel orbise, (L-am văzut) în între- 
gime, precum un foc, în mod real, în inima mea'65. 


Dar faptul de a-L vedea pe Hristos de departe şi de a nu fi 
ars îl mângâie, după cum spune el însuşi: 


“însă, gustam în gândul meu o mică incurajare, 
aceea de a nu fi aprins şi topit ca ceara de către foc... 
faptul de a fi departe de focul neapropiat, de a mă 
menţine in mijlocul întunericului, de a mă ascunde în el, 
ca de acolo, ca printr-o mică deschizătură, să privesc 
cuprins de ameţeală'66. 


Trebuie să notăm că în aceste vederi, deși atât de perso- 
nale, Hristos nu apare niciodată cu trăsături omeneşti, vizibile, 


63. imn 11, 44-49. 
64. Imn 11, 54-58. 
65. Imn 11, 75-79. 
66. Imn 11, 66-71. 

ci ca lumină şi foc în inima lui Simeon sau, mai degrabă, ca un 
"chip fără de chip' sau ca o "formă fără de formā". 

Simeon revine adeseori asupra faptului că Hristos pare une- 
ori că Se îndepărtează şi devine de neajuns, însă el vede în 
această îndepărtare, trecătoare de altfel, o bunăvoință din par- 
tea lui Dumnezeu, pe care el Îl preamăreşte: 


“În timp ce iţi vorbesc astfel, Creatorule al lumii, Tu, 
care mai înainte străluceai asupra mea şi apoi într-o zi 
Te-ai ascuns, şi care după aceea deodată m-ai invăluit cu 
totul cu razele Tale, iată, pe Tine Te contemplu prezent 
cu totul în mine, pe Tine, Cel apărut mai înainte acolo, 
sus, apoi ascuns în spatele unui nor, ca soarele lipsit de 
razele sale'67. 


Şi după cum soarele devine atunci mai suportabil ochilor 
noştri, 


"tot aşa şi Tu Te laşi văzut ascuns înăuntrul meu, da, 
ca să Te văd pe Tine, Cel neapropiat, cu ochii minţii mele 
- cum? Tu ştii — crescând puţin câte puţin, sporindu-ți 
lumina, sporindu-Ți strălucirea, iar altă dată, iarăşi, mi Te 
faci cu totul neajuns. De aceea laud incomprehensibili- 
tatea Ta şi, recunoscând bunătatea Ta, strig către Tine: 
<Slavă Celui ce a preamărit astfel firea noastră>'68. 


Alteori, Simeon vorbeşte despre arătarea lui Hristos şi 
despre unirea Lui cu omul păcătos. Vederea feţei Sale îi este de 
nesuportat: 


"Firea oamenilor nu poate răbda să Te contemple 
clar, în întregime, Hristoase al meu, chiar dacă noi cre- 
dem că Te privim în întregime, ca urmare a Sfântului Duh 
pe care ni-L dai, Dumnezeul meu'6%. 


Este mereu o înfiorare la gândul că în inima noastră lo- 
cuieşte Cuvântul: 


67. Imn 15, 44-50. 
68. Imn 15, 52-59. 
69. Imn 20, 13-16. 

“Când reflectez la aceasta eu, nevrednicul, o, minu- 
ne, Te descopăr în mine: Tu sălăşluiești (aici), Tu Te 
mişti, Tu vorbeşti, şi atunci mă faci fără de glas, plin de 
uimire înaintea slavei Tale neapropiate. Aşadar, frica şi 
tulburarea mă stăpânesc, căci pe Cel ce ţine totul în 
mâna Sa, pe Acela Îl văd cuprins în inima mea. Dar ce 
este această neobișnuită milostivire a Ta, o, Hristoase al 
meu, ce este, așadar, nemărginita Ta bunăvoință, Cu- 
vinte? De ce ai venit spre sărăcia mea, cum ai intrat în 
casa mea murdară, Tu, Cel ce locuiești în lumina cea de 
neatins, Dumnezeul meu?'70. 


Sentimentul nevredniciei sale sporește şi mai mult această 
frică: 


"Sunt cuprins cu totul de teamă şi tulburat de 
bucurie, rămân fără de glas şi sunt lipsit cu totul de pu- 
tere pentru că Tu mi Te-ai dăruit mie, Dumnezeul meu, 
Tu, Creatorul lumii, unui om grozav de necurat, pricină 
de scârbă pentru toţi'71. 


În iubirea sa faţă de Hristos, Simeon vrea să-l cuprindă 


mâinile şi picioarele, să-l vadă faţa: 


“invredniceşte-mă, Hristoase, să-Ţi sărut picioarele, 
învredniceşte-mă să-Ţi cuprind mâinile, aceste mâini ce 
m-au creat prin cuvântul Tău, aceste mâini ce au făcut 
totul fără osteneală. Învrednicește-mă să mă hrănesc cu 
lăcomie din aceste (haruri) fără a mă sătura. Învred- 
niceşte-mă să văd faţa Ta, Cuvinte, şi să mă bucur de fru- 
museţea Ta nespusă, să contemplu şi să mă îndulcesc 
de vederea Ta, vedere negrăită, vedere nevăzută, vedere 
înfricoşată'72, 


Totuși, fiecare vedere a lui Hristos în această viață este 


numai în parte, ceea ce mâhneşte pe sfinţi atâta timp cât sunt 
legaţi de trup: 


70. imn 20, 32-44. 
71. imn 20, 181-184. 
72. Imn 24, 1-10. 

"Acum ei sunt lipsiţi de aceste (minuni) pentru sim- 
plul motiv că sunt reţinuţi de trupul lor care îi acoperă, 
care îi închide, vai, ca pe nişte prizonieri incătuşaţi, care 
văd soarele şi razele sale ce intră, printr-o răsuflătoare, 
dar pe care nu şi-l pot imagina în întregime sau să-l vadă, 
părăsind închisoarea, sau să privească liber spre cer. Şi 
iată ce îi mâhneşte pe ei: faptul că ei nu-L pot contempla 
pe Hristos în întregime, chiar dacă il văd în întregime; şi 
că nu au puterea de a se smulge din legăturile trupului, 
chiar dacă au fost eliberaţi de patimi şi de orice alipire"75. 


Hristos este Înţelepciunea lui Dumnezeu74. În momentele 
de descurajare și de ispită, în mijlocul îndoielilor privitoare la 
mântuirea sa, Simeon aleargă spre Hristos, singura lui nădejde: 


"În ceea ce mă privește, Tu ştii, Stăpâne, că nicicând 
nu m-am bizuit pe faptele și lucrările mele în vederea 
mântuirii sufletului meu: spre mila Ta, lubitorule de 
oameni, am alergat în credinţa că Tu mă vei mântui în 
dar, mult-milostive, că Tu mă vei primi cu milă, Dum- 
nezeule, ca oarecând pe păcătoasa şi ca pe fiul cel risipi- 
tor, când a zis: <Am păcătuit>. Cu această credinţă am 
alergat, cu această incredere am venit, cu această nă- 
dejde, Stăpâne, m-am apropiat de Tine'75. "căci vederea 
Ta mă răneşte înăuntrul inimii mele. Nu am putere să Te 
privesc, nu sunt în stare de aceasta. Frumuseţea-ţi e 
neajunsă, strălucirea fără seamăn, iar slava Ta fără 
pereche; şi cine Te-a văzut vreodată sau Te-ar putea 
vedea în întregime pe Tine, Dumnezeul meu?'76 


Vorbind despre convertirea sa de la o viaţă lumească spre 
căile mântuitoare, Simeon spune că Hristos l-a purtat pe umerii 
Săi în această grea schimbare: 


73. 
7+. 
75. 
76. 


"Eu nu am lucrat, n-am săvârşit faptele dreptăţii, 
n-am păzit niciodată vreuna din poruncile Tale... totuşi 


Imn 27, 96-106. 
Imn 29, 103-104. 
Imn 42, 48-55. 
Imn 42, 74-78. 

Tu nu Ţi-ai întors ochii, Tu m-ai căutat şi m-ai găsit în 
rătăcirea mea, Tu m-ai întors de pe calea rătăcirii şi pe 
umerii Tăi neprihăniţi m-ai purtat până la lumina harului 
Tău, Hristoase Milostive, şi departe de a mă lăsa să simt 
cea mai mică oboseală, găsit ca într-un car, m-ai făcut să 
parcurg fără osteneală căile gloduroase, până când m-ai 
adus în staulul oilor Tale, cu care m-ai făcut să intru în 
unire şi m-ai aşezat în rândul slujitorilor Tăi'77. Pentru 
Simeon, Hristos este cu adevărat totul: "Tu ştii că eu Te 
socotesc pe Tine, numai pe Tine, drept viața mea, cuvân- 
tul meu, cunoaşterea mea, înţelepciunea mea, Dum- 
nezeu-Mântuitorul, Apărătorul meu în viaţa aceasta, res- 
piraţia smeritului meu suflet... Tu eşti nădejdea mea, Tu 
eşti scăparea mea, Tu eşti acoperământul meu, Tu eşti 
limanul meu, mândria mea, bogăţia și măreţia mea'78. 


Se poate vedea cât de bogată în conţinutul ei teologic, în 
manifestările sale şi în tonalităţile sale este evlavia hristologică 
a lui Simeon, simplă și unică în izvorul său, căci ea izvorăşte 
dintr-o vedere personală a lui Hristos şi din arătările Sale inain- 
tea lui Simeon, fiind expresia iubirii sale pentru Mântuitorul. 
Hristos, obiectul contemplărilor lui Simeon, este Cel Unul. El 
este ~ şi Simeon repetă acest lucru de nenumărate ori — 
Cuvântul Dumnezeiesc, Creatorul lumii, de o fiinţă cu Tatăl şi 
rămâne același în chenoza Sa, în întruparea Sa, în pătimirea Sa, 
în moartea și învierea Sa. Pentru Simeon, acestea nu sunt for- 
mule abstracte, ci realităţi ale credinţei și ale vederii. Dumnezeu 
şi omul nu sunt niciodată despărțiți în mistica lui Simeon. Şi 
când el vorbește despre urmarea lui Hristos, despre participarea 
la suferinţele Sale, despre crucea pe care trebuie să ne-o purtăm 
- şi toate acestea constituie o parte foarte importantă a spiritu- 
alităţii hristocentrice a lui Simeon — el nu vorbeşte despre un 
simplu om pe care ne îndeamnă să-l urmăm, ci despre 
Dumnezeu, 'nepizmaş și iubitor de oameni", devenit om ade- 
vărat pentru a ne mântui. Vederea Lui este în lumină. El însuşi 


77. Imn 41, 19-30. 
78. Imn 58, 5-12. 

este lumină inexprimabilă, slava Sa și harul Său sunt lumină 
dumnezeiască şi aşa îi apare El lui Simeon. Hristos va străluci cu 
întreaga strălucire a Dumnezeirii Sale în Ziua de pe urmă. Acum 
El îl luminează pe Simeon ca un astru îndepărtat, dar care se 
apropie de el şi pătrunde în inima lui. Căci Hristos Se apropie 
uneori de el şi apoi se indepărtează pentru a Se apropia din nou. 
Simeon descrie aceste schimbări folosind imaginea îndrăzneață 
a lui Hristos care Îşi încetinește pașii pentru a-i permite să-L 
atingă. Sau, tot aşa, imaginea unui câine — evident, Simeon 
însuşi - care urmăreşte un iepure; Hristos Se îndepărtează şi 
Simeon Îl prinde de franjurile veșmintelor Sale. Aceste schim- 
bări bruşte au urmări puternice în inima lui Simeon: durere, 
tristeţe, atunci când Hristos Se îndepărtează, sau o bucurie 
inefabilă și o dulceaţă neînchipuită, atunci când Hristos este 
aproape de el. [Hristos este izvorul ce potoleşte orice sete sau, 
dimpotrivă, o măreşte, căci plinătatea vederii Sale nu poate fi 
atinsă în viaţa aceasta. Dar, pentru a vedea în veşnicie pe 
Hristos-impăratul, Păstorul cel Bun, trebuie să începi a-L vedea 
incă de aici, de jos, sau, în orice caz, să doreşti cu ardoare să 
ajungi încă de aici la vederea Celui ce este frumuseţea cea fără 
egal. Cei ce il iubesc pe Hristos şi păzesc poruncile Sale vor fi 
iubiţi de El și El li Se va arăta impreună cu Tatăl și cu Duhul 
Sfânt, după făgăduinţa Evangheliei pe care Simeon o înţelege tot 
timpul în sensul cel mai literal cu putinţă. Aceasta este baza 
întregii sale spiritualităţi. 


XVIII 
DUHUL SFÂNT 


Simeon nefiind un teolog sistematic, am căuta zadarnic la el 
o învăţătură dogmatică completă cu privire la Sfântul Duh, în 
cadrul unei doctrine trinitare. Totuşi, putem afla în operele sale 
suficiente date, răspândite cam peste tot, şi mai ales în Cuvân- 
tările teologice şi etice şi în Imne, despre locul Duhului Sfânt în 
Sfânta Treime şi despre rolul Său în viaţă spirituală, în special. 
Simeon vorbește mai întâi despre purcederea Sfântului Duh din 
Tatăl, în unitate nedespărţită cu Tatăl şi cu Fiul, în așa fel încât 
în nici un caz nu se poate spune că în Treime există un primul, 
un al doilea şi un al treilea: 


"Nici Tatăl nu este primul, deşi este pricinuitor al 
Fiului, nici Fiul al doilea, deşi vine din Tatăl, nici Duhul al 
treilea, deși El purcede din Tată! (¿x toû Ilo1p5g Eknope-— 
verau)'l. Sau în alt loc: "Sfântul Duh purcede din Tatăl 
fiind întru totul de aceeaşi fire cu Tatăl şi cu Fiul, de o 
fiinţă şi unit cu Ei, la fel de închinat şi de mărit impreună 
cu Ei, de către toată suflarea'2. 


Această purcedere a Duhului Sfânt trebuie să fie contem- 
plată totdeauna împreună cu nașterea Fiului: 


“(Tatăl) naşte în afara timpului şi din veci pe Fiul, 
care nu este nicidecum despărţit de El, impreună cu care 
purcede (ovveknopeverai) Dumnezeiescul Duh, de o fiin- 
tă cu Fiul, din Tatăl Cel de o fiinţă'3. 'Mărturiseşte de 
acum împreună cu mine că Tatăl naşte fără a preexista 
(faţă de Fiul, n.t.), că Fiul nu este născut după un timp 
sau în devenire, că Duhul Sfânt purcede, dar rămâne 
impreună cu Fiul Cel împreună-veșnic şi de o fiinţă cu 
Tatăl însuşi'.4 


1. Teol. 1, 124-126. 
2. Teol. 2, 202-204. 
3. Teol. 2, 83-84. 

4. Teol. 2, 108-111. 

Deofiinţimea Duhului Sfânt cu Tatăl şi cu Fiul, precum şi 
purcederea Sa directă din Tatăl sunt subliniate în mod special in 
aceste pagini. Totuşi, purcezând din Tatăl, Duhul Sfânt este trimis 
oamenilor de către Fiul: 


"Duhule Sfânt, care purcezi în mod negrăit din Tatăl 
şi prin Fiul (5. Yio) ajungi la credincioşi'5. "Duhul Sfânt 
este Duh pentru că El purcede din Tatăl şi pentru că El 
este dat prin Fiul (5. toô Yiov) nouă, nevrednicilor; nu 
că ar fi trimis şi împărtăşit împotriva voii Sale, ci pentru 
că El împlinește bunăvoirea Tatălui, propria Sa bună- 
voire, printr-Unul din Treime, prin Însuşi Fiul'6. 


După cum am remarcat deja”, Simeon invaţă aici conform 
doctrinei tradiţionale a Părinților greci despre purcederea Sfântu- 
lui Duh din Tatăl şi despre trimiterea Sa în lume, prin Fiul, ca har. 
Alteori, vorbind despre această trimitere a harului dumnezeiesc ce 
provine de la Tatăl, prin Fiul, în Sfântul Duh, Simeon spune: 


'Fiul lui Dumnezeu... împărtășește sfinţilor harul 
Duhului..., adică dumnezeirea; harul vine din firea şi din 
fiinţa Tatălui Său Cel împreună veşnic'.8 


În același sens şi în același context treimic, Simeon Îl nu- 
meşte pe Duhul Sfânt 'gura Domnului": 


“lată deci ce-a spus Tatăl prin Fiul, ceea ce a pro- 
nunţat Duhul, Duhul care este gura Stăpânului'?. 


Totuși, Simeon evocă mai ales lucrarea Sfântului Duh în noi 
şi în lume. Fără această lucrare sufletul nostru ar fi mort, iar 
virtuțile noastre n-ar avea nici o valoare; Duhul Sfânt este Cel ce 


5. Teol. 3, 47-48. 

6. Teol. 3, 101-105. 

7. Am în vedere remarca lui P.DARROUZES: "Atunci când (Simeon) folo- 
seşte formula 6iă roi Yioi, el se referă la trimiterea ad extra: ceea ce ar conduce, 
de asemenea, în privința purcederii ad intra, la formula fotiană, şi nu la diagra- 
ma: de la Tată! prin Fiul", Traités Theologiques..., T., p.161, n.2. 

8. Et. 1,10-129-132. 

9. imn 41,188-189. 

le dă viaţa. Simeon vorbește indelung despre aceasta, inspirân- 
du-se din viziunea lui lezechiel despre osemintele care nu aveau 
în ele pe Duhul: 


“Pune un os mort aproape de un alt os şi articulaţie 
lângă articulaţie —- dacă vrei, aplică aceasta faptelor și 
câștigării virtuţii — aceasta nu-ţi folosește la nimic dacă 
lipseşte Acela care are puterea de a ţese deasupra carne 
şi nervi; şi chiar admițând că s-ar fi reuşit şi s-au legat 
articulațiile prin nervi şi oasele moarte s-au acoperit cu 
carne și cu piele pentru a alcătui un trup închegat, nici 
aceasta nu va servi la nimic, dacă trupul rămâne lipsit de 
suflarea care să-i dea viaţă și să-l mişte, adică dacă este 
lipsit de suflet. Așa se întâmplă, crede-mă, şi cu sufletul 
mort; aşază-ţi mintea în interiorul mădularelor tale şi 
analizează toate deprinderile reunite, vreau să spun: pos- 
tul şi privegherile, dormitul pe pământ şi pe o suprafaţă 
tare, sărăcia şi privarea de băi cu tot ceea ce-i urmează, 
şi consideră-le ca pe nişte oase moarte şi (părţi) legate 
între ele, chemându-se unele pe altele şi a căror reunire 
constituie, oarecum, întregul trup al sufletului. La ce bun 
însă, dacă acest trup lucrează fără suflet şi fără suflare, 
întrucât lipseşte dintr-iînsul Duhul Sfânt? Cu adevărat 
numai când vine El să locuiască în noi, leagă din nou 
aceste practici virtuoase, la fel de moarte precum mem- 
brele fără viaţă, despărțite unul de altul, împreună cu 
nervii puterii spirituale şi El le unește în iubirea către 
Dumnezeu; atunci El ne face noi şi vii, din vechi şi morţi 
cum eram. lar pentru suflet nu există alt mijloc de a trăi'10. 


Duhul Sfânt produce o adevărată înviere a sufletului mort 
pentru o viaţă în Hristos: 


'“Socotește-te deci pe tine însuţi mort spiritual. Spu- 
ne-mi atunci cum ai putea trăi cu adevărat, fără a fi unit 
cu viaţa cea adevărată, care este Sfântul Duh, Acela prin 
care fiecare credincios este renăscut și reinviat în Hris- 
tos?'l1 


10. Et. 7, 311-333. 
11. Et.7, 342-346. 

De altfei, fără Duhul Sfânt omul este incapabil să facă vreo 
faptă bună. Simeon Îi mulţumeşte lui Hristos că i-a dăruit pe 
Duhul Său, pe care Îl.numește "pomul vieții": 


"Binecuvântat eşti, Doamne, binecuvântat eşti, 
Unule... Cel ce ai pus în inima mea lumina poruncilor 
Tale şi ai sădit în mine pomul vieţii Tale, Cel ce ai făcut 
din mine un alt rai... duhovnicesc între fiinţele sensibile, 
duhovnicesc într-un mod conștient. Căci Tu ai unit cu 
sufletul meu un alt Duh, Duhul Tău Cel Dumnezeiesc, 
Acela pe care Tu L-ai făcut să sălășşluiască în mădularele 
mele. El este cu adevărat singurul pom al vieţii, El, care, 
în orice pământ va fi sădit — adică în sufletul unui om — 
în orice inimă, se înrădăcinează, face din aceasta indată 
un rai strălucitor, înfrumusețat cu toate speciile de plante 
frumoase, cu pomi, cu felurite poame,... smerenia, bucu- 
ria, pacea şi blândeţea... ploaia de lacrimi și bucuria mi- 
nunată care se gustă acolo, splendoarea harului Tău care 
luminează pe toţi cei ce se află în rai. Tu eşti potirul care 
îmi revarsă șuvoiul vieţii, Tu imi dăruieşti fără de măsură 
cuvintele cunoaşterii divine; dar atunci când Tu nu-mi 
dai, când Te retragi, iată-mă fără pricepere, fără pic de 
simţământ, precum o piatră. Nicicând trâmbiţa nu va su- 
na fără suflarea muzicantului și, tot aşa, fără Tine eu 
rămân neînsuflețit. Trupului îi este cu neputinţă să facă 
ceva fără suflet, ba, mai mult, fără Duhul Tău sufletul nu 
poate nici să se miște, nici să păzească poruncile Tale,Mân- 
tuitorule; el nu Te poate vedea, nici sta aproape de Tine, 
nici să cânte slava Ta cu pricepere, Dumnezeul meu'12, 


În această rugăciune, care se adresează când lui Hristos, 
când Duhului Sfânt, fără a putea distinge bine când trece de la 
Unul la Altul, după cum lucrarea Lor pare de nedespărțit, Si- 
meon vorbește în detaliu despre roadele Duhului, pe care le 
pune faţă în faţă cu eforturile omenești. În Catehezele sale către 
monahi el reia din nou pilda instrumentului muzical şi a suflării, 
de data aceasta pentru a explica că ceea ce spune el este inspi- 
rat de Duhul și că el nu poate rezista lucrării Sale: 


12. Imn 47, 1-29. 

"Fraților şi Părinților, nu ar fi trebuit nicicând să am 
curajul de a vă adresa nici cel mai mic cuvânt, nici să ţin 
locul stăpânului înaintea dragostei voastre. Dar voi ştiţi, 
orga pregătită de către artist nu se întâmplă să cânte 
când vrea ea, ci când aerul îi umple tuburile și degetele 
artistului o ating în cadență, atunci instrumentul își des- 
făşoară sunetele sale şi umple urechile ascultătorilor cu 
cântare melodioasă; și astfel va trebui să vă închipuiţi ce 
se petrece înăuntrul meu, fără a lua în considerare lipsa 
de importanţă a instrumentului, pentru a nu vă necăji de 
cele ce urmează să fie spuse. Mai degrabă îndreptaţi-vă 
privirea spre harul Duhului care de sus inspiră şi umple 
sufletele credincioşilor și chiar spre degetul lui Dumne- 
zeu, care lovește corzile înţelegerii şi ne dă cuvinte; şi, 
ca la sunetul unei trâmbiţe a Stăpânului sau, mai bine- 
zis, ca la 'un cuvânt pe care Împăratul universului vi lar 
adresa printr-un instrument, ascultați cu frică şi cu cutre- 
mur, cu întreaga înţelepciune şi cu toată luarea-aminte'15. 


Simeon spune că 'harul...(sau) darul Preasfântului Duh... ne 
oferă părtăşie şi comuniune cu Dumnezeu'14. Sămânţa divină 
este cea care, prin creşterea ei în noi, ne unește cu Dumnezeu 
într-un mod personal: 


"Grăuntele de muştar - zice Simeon comentând 
parabola evanghelică - este Preasfântul Duh şi Acesta... 
este Împărăția Cerurilor... Deci, aşa precum grădina nu 
produce nimic folositor fără sămânță, afară de spini și 
ierburi sălbatice, şi după cum sămânţa care nu a fost 
semănată într-o grădină nu aduce rod, ci rămâne singură, 
aşa cum este, cu adevărat, tot aşa și sufletele noastre, 
fără sămânţa dumnezeiască rămân neroditoare şi con- 
tinuă să producă numai spini. Căci sămânţa divină 
înainte de a fi pusă în noi, adică în inimile noastre, ră- 
mâne în ea însăși ceea ce este Dumnezeu în întregimea 
Sa, Care nu are trebuinţă în Sine Însuși de nici un adaos 


13. Cat. 9, 1-25. 
14. Et. 4, 388-390. 

şi nu suferă nici o scădere; şi în noi sămânţa nu poate nici- 
decum nici să răsară, nici să se dezvolte. Într-adevăr, cum 
ar putea ea, rămânând la distanță şi fără atingere să-și 
arate forţa sa de creștere la fel ca în cei ce sunt în con- 
tact cu ea? Este cu neputinţă, după cum focul nu ar pu- 
tea nicicând să aprindă o materie pe care n-ar atinge-o şi 
după cum materia nu se aprinde dacă nu este unită în 
substanţă cu focul'15, 


În acest pasaj, în care Simeon pare să identifice harul cu 
Sfântul Duh în noi, lucrul cel mai important este această creştere 
a dumnezeiescului în noi, care se realizează prin contactul său 
cu omul şi cu libera sa colaborare. În Sine Însuși, Sfântul Duh 
rămâne neschimbător, fiind Dumnezeu, însă El manifestă o 
creştere şi o înflorire ca har. Într-un alt pasaj, Simeon, insistând 
asupra necesităţii de a primi pe Duhul pentru a cunoaşte tainele 
lui Dumnezeu, afirmă că fără virtuțile interioare nu putem 
deveni lăcaşuri ale Duhului: 


"Nimeni să nu vă înșele cu vorbe goale şi meşte- 
şugite, spunându-vă că Tainele dumnezeieşti ale cre- 
dinţei noastre pot fi cunoscute desăvârşit fără Duhul 
care învaţă şi dăruieşte lumina; dimpotrivă, fără blândeţe 
şi smerenie, nu putem nici măcar să devenim vase ale 
harismelor Duhului. Într-adevăr, este nevoie, negreşit, 
din partea noastră, să punem mai întâi în mod potrivit în 
străfundul sufletului nostru temelia credinţei, pentru ca 
apoi să inălțăm evlavia lăuntrică cu ajutorul tuturor 
felurilor de virtute, ca pe un zid puternic; în sfârşit, o 
dată ce sufletul este astfel întărit din toate părţile și vir- 
tutea este, ca să zicem aşa, implantată în el ca într-o 
temelie potrivită, abia atunci trebuie întins peste acest 
lăcaş acoperișul, care constă în cunoaşterea dumne- 
zeiască a lui Dumnezeu, şi terminat în întregimea sa 
lăcașul Duhului". 16 


15. Et. 3, 43-45, 56-59. 
16. Et. 9, 448-461. 

S-ar putea rezuma aceste lucrări ale Duhului Sfânt prin 
următoarele cuvinte ale lui Simeon, care vorbesc despre oamenii 
care au primit deja plinătatea harului. El subliniază mai ales ca- 
racterul său total şi, în acelaşi timp, inexprimabil: 


'Fiindcă ei nu-şi mai aparţin loruşi, ci Duhului care 
este în ei, care îi mișcă şi este El insuşi mișcat de ei și 
devine în ei toate aceste lucruri pe care le auzi numite în 
Dumnezeieşștile Scripturi privitor la Împărăţia Cerurilor: 
mărgăritare, grăunţe de muştar, aluat, apă, foc, pâine, 
apă a vieţii, izvor ce izvorăşte viaţa, făcând să curgă no- 
ian de cuvinte duhovnicești, cuvinte ale vieţii dumneze- 
iești, candelă, pat nuptial, cămară de nuntă, soţ, prieten, 
frate şi părinte. Dar la ce bun înmulţesc numărul cuvin- 

telor, străduindu-mă să parcurg toate (aceste denumiri), 
de vreme ce ele sunt nenumărate! Într-adevăr, <ceea ce 
ochiul nu a văzut, urechea nu a auzit şi la inimă de om 
nu s-a suit> cum ar putea limba să măsoare şi să ex- 
prime prin cuvinte? Într-adevăr, nu există mijloc pentru 
aceasta. Chiar dacă, într-adevăr, avem pe Dumnezeu 
care ni-l oferă, noi, care avem toate acestea înăuntrul 
nostru, nu suntem mai capabili nici de a le măsura cu 
mintea, nici de a le explica prin cuvinte'!7. 


Simeon insistă mult asupra neputinței de a exprima prin 
cuvinte experierea Duhului. Totuşi, în scrierile sale am putea 
găsi nu o dată mărturii ale acestei experienţe. Astfel, el vorbeşte 
despre vederea Duhului, spunând că 'dumnezeiescul Apostol și 
toţi cei ce s-au învrednicit să-L primească pe Sfântul Duh, L-au 
văzut'l8. El spune chiar că o vedere înţelegătoare a Duhului 
chiar în această viață este un semn indispensabil privind reali- 
tatea darului Său. 


"Să ne îndepărtăm de învăţătura vătămătoare, ereti- 
că şi de vechea gândire a celor ce spun că slava Dum- 
nezeirii Domnului lisus nu ni se descoperă nouă, credin- 
cioşilor, în viaţa prezentă, prin darul Sfântului Duh; căci 


17. Euh. 1, 223-237. 
18. Et. 5, 407-409. 

darul este dat în revelaţie, iar revelaţia se realizează în 
dar. În acest caz, nimeni nu primește un Duh Sfânt care 
nu ar fi nici revelat şi nici văzut în mod înţelegător; 
nimeni nu vede revelaţia dacă nu este iluminat în Duhul 
Sfânt şi nimeni nu poate fi numit cu adevărat credincios, 
dacă nu L-a primit pe Duhul lui Dumnezeu'19. 


Simeon insistă mult asupra acestui caracter conştient al 
experienţei spirituale. Alteori, după ce a vorbit despre "roadele 
Duhului Sfânt... dragostea, bucuria,... blândeţea...care aduc cu 
ele în mod real cunoaşterea divină, înţelepciunea Cuvântului şi 
adâncul planurilor ascunse şi al tainelor lui Hristos",20 Simeon 
descrie schimbarea pe care o suferă omul, pe care el o numește 
" înţelegerea Duhului Sfânt ' şi care se produce într-o bucurie 
inefabilă atunci când s-a atins adâncul smereniei: 


"Cel ce a sfârșit prin a ajunge la aceasta și se men- 
ţine aici cu putere, câștigă frumoasa schimbare ce-l face 
din om, înger; cu trupul, el umblă aici printre oameni, 
dar cu duhul se mişcă în ceruri, fiind părtaş al vieţii înge- 
rilor şi crescând în iubirea lui Dumnezeu sub lucrarea 
unei bucurii negrăite, această iubire de care nici un om 
nu s-ar putea apropia dacă nu-şi curăţește mai întâi pro- 
pria inimă prin pocăință şi prin râuri de lacrimi; dacă nu 
pătrunde în adâncul smereniei, nu ajunge să-L înțeleagă 
pe Duhul Sfânt (ċykúpæov toô Ilavayiov yEvnrat 
IlvebuaTog)'21. 


Duhul ne dăruiește şi vederea luminii dumnezeiești cu care 
și este identificat. Astfel: 


“Atunci când... ne vom fi săturat cu bunătăţile ne- 
grăite ale Împărăției lui Dumnezeu, datorită Duhului 
mângâietor, prin urmare, atunci când ... vom fi dobândit 
curăţia inimii într-o linişte deplină și când vom vedea 
lumina lui Dumnezeu, adică pe Duhul Sfânt însuşi, care 


19. Et. 10, 481-490. 
20. Et. 8, 202-207. 
21. Et. 8, 207-216. 

rostește în noi tainele ascunse ale Împărăției lui Dumne- 
zeu..., atunci ne vom putea dedica şi noi ajutorării seme- 
nului nostru, ca ultimii dintre slujitori'22. 


Remarcăm că aici, ca şi în alte locuri, Simeon vorbeşte 
despre vederea Duhului mai degrabă în trecere, aşezând-o între 
celelalte daruri divine; în orice caz, țelul lui nu este acela de a 
ne face o descriere detaliată a acesteia. Într-un alt loc, Simeon 
revine, totuşi la, vederea Sfântului Duh ca lumină. De unde şi 
necesitatea de a ne curăţi sufletul prin lacrimi, 


“pentru a primi lumina dumnezeiască, soarele drep- 
tăţii, pe Dumnezeu însuşi. El ne va mântui prin darul 
Sfântului Său Duh şi ne va indrepta prin această unire cu 
EI, făcându-ne părtași ai bunătăţilor tainice ale Împărăției 
Sale'25. 


Dar în altă parte, mai degrabă Hristos, ca soare al dreptăţii, 
este lumina dumnezeiască, însă cel ce ne face să o vedem este 
darul Duhului. Prezenţa Duhului se arată în noi ca iubire și este 
văzută ca lumină: 


“Aşadar, cine îmi va alina durerea inimii mele?' se 
întreabă Simeon în Imnele sale, şi tot el răspunde: "dar 
spunând <durere>, voiam să spun că este iubirea de 
Domnul; iar iubirea este o energie a Duhului sau, mai de- 
grabă, însăşi prezenţa Sa care, fiinţial şi ipostatic, se face 
văzută în mine ca.lumină; este o lumină fără seamăn și 
nespusă'24. 


Se vorbeşte aici despre lumină în termeni exclusiv apofatici, 
însă în alt loc el vorbeşte despre aceasta ca de o lumină înmires- 
mată: 


"Ca aromele şi ca tămâia să te înmiresmeze Duhul 
Sfânt cu preaplăcuta Sa mireasmă duhovnicească, ale 


22. Et. 1i, 700-722. 
23. Et. 12, 184-188 
24. Imn 52, 1-6. 

cărui efluvii sunt inefabile şi ale cărui parfumuri sunt ca 
lumina pentru miros'25. 


Simeon ne vorbește, de asemenea, despre blândeţea Du- 
hului Mângâietor care Se sălăşluieşte în cei ce au atins o deplină 
curăţire. El se ridică impotriva celor care nu cred în putinţa atin- 
gerii acestei stări: 

"Dar de ce s-au limitat ei la aceasta? Pentru că nu 
cunosc dulceaţa şi farmecul deplinei curăţiri; sau, mai 
degrabă, ei nu cred în aceasta şi îşi închipuie că este cu 
neputinţă unui om să se curățească desăvârșit de patimi 
şi să primească în întregime, fiinţial, în el, pe Paraclet'26. 


Şi așa cum am spus deja, Simeon vorbeşte despre "bucuria 
neobişnuită" pe care o dă Duhul27. 

Această experienţă curăţitoare şi transformatoare a Duhului 
Sfânt — experienţă dureroasă şi plină de bucurie în acelaşi timp, 
acest 'Foc al Duhului" — Simeon o compară cu un cuptor care arde: 


"Să nu vă amăgiţi în această privinţă! Dumnezeu este 
foc. El a venit ca foc și a aruncat focul pe pământ; acesta 
aleargă peste tot, căutând o materie pe care să o cuprin- 
dă, adică o dispoziţie și o voinţă bune, ca să cadă asupra 
ei şi să o aprindă. În aceia în care focul se aprinde, el se 
înalţă cu o flacără mare şi ajunge până la cer nelăsându-i 
celui cuprins de el nici măcar o clipă de linişte. Şi nu se 
întâmplă în mod inconştient faptul... că el mistuie sufle- 
tul aprins, căci acesta nu este o materie insensibilă, ci în 
deplină simţire şi cunoștință şi, la început, cu o durere 
de nesuportat fiindcă sufletul este înzestrat cu simţire şi 
rațiune. Prin urmare, după ce ne-am curăţit deplin de 
tina patimilor, acest foc devine hrană şi băutură, ilu- 
minare şi bucurie neincetată în noi, şi ne transformă în 
lumină prin participare. Cuptorul care se aprinde este, 
fără îndoială, la început, mai degrabă înnegrit de fumul 


25. Et. 14, 194-197. 
26. Et. 9, 351-355. 
27. Imn 47, 17. 

pe care îl degajă combustibilul, însă atunci când arde 
temeinic, devine cu totul translucid şi asemenea focului, 
fără ca fumul să-i mai transmită de acum înainte vreo 
negreală cât de mică. Tot așa, un suflet care a început să 
se aprindă de dragostea dumnezeiască percepe mai întâi 
întunecimea patimilor, care se înalţă în el, în focul Du- 
hului, ca un fum; el (sufletul, n.t.) vede ca într-o oglindă 
negreala pe care fumul o produce într-insul şi se întris- 
tează adânc, după care simte că spinii gândurilor și lem- 
nul mort al prejudecăţilor sunt pe cale să se termine şi 
să se transforme complet în cenuşă; când, în sfârşit, 
toate acestea s-au consumat și rămâne doar esenţa su- 
fletului, eliberată de patimi, atunci focul dumnezeiesc şi 
nematerial se unește cu acesta în chip esenţial; îndaţă el 
se aprinde, devine translucid şi participă, ca şi cuptorul, 
la acest foc sensibil. În acest chip trupul însuşi devine un 
jăratec ce participă la lumina dumnezeiască inefabilă'28. 


De remarcat, aici, această transformare a omului întreg, trup 
şi suflet, prin focul iubirii dumnezeiești a Sfântului Duh. 

Până aici am examinat, în principal, pasajele scrierilor lui 
Simeon în care el vorbeşte depre Sfântul Duh în viața duhov- 
nicească, fără a arăta rolul celorlalte Persoane treimice şi, în spe- 
cial, acela al Fiului. 

În felul acesta am vrut să încercăm să aflăm care este locul 
specific al Sfântului Duh în viaţa mistică, lucrările Sale specifice 
in noi. Totuși, trebuie să constatăm că nu am reușit totdeauna 
să "izolăm' astfel pe Sfântul Duh şi că în citările noastre nu nu- 
mai o dată este menţionat şi Hristos impreună cu Sfântul Duh, 
căci lucrarea Lor este nedespărţită. Acum vom încerca să vor- 
bim despre aceasta într-un mod mult mai complet. 

Prima lucrare a Sfântului Duh este aceea de a ne descoperi 
pe Fiul lui Dumnezeu: 


“Gura lui Dumnezeu este Sfântul Duh, iar Graiul Său 
şi Cuvântul Său sunt Fiul Său, El însuşi fiind Dumnezeu. 
Dar de ce este numit Duhul Gură a lui Dumnezeu şi Fiul 


28. Et. 7, 509-537. 

Grai şi Cuvânt? Pentru că, după cum vorbirea noastră 
lăuntrică porneşte din gura noastră şi se descoperă alto- 
ra fără ca noi să o putem pronunţa sau exprima în alt 
mod decât prin sunetele gurii, tot așa, nici Fiul şi Cu- 
vântul lui Dumnezeu nu poate fi cunoscut şi înţeles dacă 
nu este exprimat sau descoperit,ca printr-o gură, de către 
Sfântul Duh'29. 


Simeon se foloseşte aici de o comparaţie cu structura omu- 
lui. El continuă această comparaţie explicând că descoperirea 
cuvântului în noi se face printr-o iluminare a minţii noastre de 
către Duhul: 


“Pe de altă parte, după cum nedeschizându-ne gura, 
cuvântul nostru nu poate fi rostit atâta timp cât aceasta 
rămâne închisă, tot aşa, dacă Gura lui Dumnezeu, Însuși 
Duhul Său Cel Sfânt, nu se deschide datorită iluminării 
care se produce în noi - nu în înţelesul că Duhul Se 
deschide, ci mintea noastră iluminată de El — nu este cu 
putinţă nici să-L vedem, nici să-L cunoaştem pe Fiul şi 
Cuvântul lui Dumnezeu; El nu Se descoperă simţurilor 
vederii şi auzului nostru'30. 


Această unitate de nedespărţit dintre descoperirea şi vede- 
rea Fiului în Duhul Sfânt este afirmată de către Simeon într-un 
context treimic: 


“Fiul este chipul Tatălui, iar Sfântul Duh este chipul 
Fiului; cel ce Îl vede pe Fiul, Îl vede pe Tatăl, iar cel ce Îl 
vede pe Duhul Sfânt, Îl vede pe Fiul... Apostolul... zice pe 
bună dreptate că Domnul este Duhul, atunci când strigă: 
Avva! Părinte! Nu în înţelesul că Duhul este Fiul, departe 
de noi aceasta! Ci, fiindcă Acela pe care Îl vedem şi Îl 
percepem în Duhul Sfânt este Fiul lui Dumnezeu şi pen- 
tru că Fiul nu Se descoperă niciodată şi nimănui fără 
Duhul, şi nici Duhul fără Fiul. Căci în Însuşi Duhul Său și 
prin Duhul, Fiul strigă personal: Avva! Părinte!'51. 


29. Et. 3, 104-112. 
30. Et. 3, 115-122. 
31. Et. 3, 361-374. 

În acest context treimic, Simeon ne îndeamnă: 


“Să ne lăsăm şi noi răpiți în Duhul, de însăşi viaţa cea 
adevărată, până la al treilea cer sau, mai bine, în chip 
duhovnicesc, chiar până în Cerul Sfintei Treimi'32. 


În aceste texte treimice Simeon ne vorbeşte despre Fiul lui 
Dumnezeu, despre Cuvântul cel veşnic, descoperit nouă de 
către Sfântul Duh. Însă, în altele, poate și mai numeroase, Si- 
meon ne învaţă despre descoperirea lui Hristos în noi de către 
harul Sfântului Duh. De altfel, nu este nici o deosebire între 
aceste două afirmaţii întrucât Hristos este, pentru Simeon, tot- 
deauna, adevăratul Dumnezeu întrupat, numai că aici întruparea 
este cea scoasă în relief mai mult. Astfel, Simeon ne spune că 
harul Duhului Sfânt este cel ce face să strălucească Hristos în noi: 


“Tu, Împărăţia Cerurilor, Tu, Hristoase, pământul fă- 
găduit celor blânzi... Tu eşti bucuria, Tu eşti fericirea, iar 
harul Tău, Dumnezeul meu, harul Preasfântului Duh va 
străluci ca soarele în toţi sfinţii; şi Tu vei străluci, soare 
neajuns, în mijlocul lor, iar ei vor străluci pe măsura 
credinţei lor, a ascezei, nădejdii şi iubirii lor, pe măsura 
curăţirii şi îluminării lor de către Duhul Tău, Doamne'35. 


Prin Duhul se face unirea omului cu Hristos: 


"Cel ce şi-a unit cu Duhul Cel dumnezeiesc propriul 
său duh a devenit deiform, căci a primit pe Hristos în 
inima sa; el este creştin în numele lui Hristos, fiindcă el 
adăpostește în sine pe Hristos, da, pe Cel Unul, pe Cel de 
neperceput, pe Cel ce este cu adevărat de neajuns 
tuturor creaturilor'54, 


Însă, pentru ca Hristos să poată locui în noi prin Duhul 
Sfânt, trebuie să fim izbăviţi cu totul de patimi: 


"Nu este cu putinţă... nici unuia dintre noi să primim 
bunătăţile nestricăcioase, de vreme ce noi n-am urât ca 


32. Et. 3, 558-560. 
33. imn |, 132-147. 
34. Imn 13, 32-36. 

pe un gunoi nici măcar lucrurile stricăcioase, nici să do- 
bândim bunătăţile veşnice dacă ne-am lipit de bunurile 
trecătoare, nici să-L avem pe Hristos fiindu-l sălaş, prin 
sălășluirea Sfântului Duh, dacă inima este stăpânită de o 
singură patimă, fie ea cât de mică'55. 


De asemenea, prin Sfântul Duh noi devenim un singur trup 
cu Hristos, căci 


“Dumnezeu fiind Duh... vrea ca noi să fim uniţi cu El 
în Duhul Sfânt și strâns alipiţi de El în comunitatea trupu- 
lui și a moștenirii'36. 


Deşi numele lui Hristos nu este menţionat aici, este limpede 
că este vorba despre trupul lui Hristos, aşa cum, de altfel, o 
arată şi contextul. Se poate stabili o oarecare paralelă între acest 
text şi un alt pasaj în care Simeon ne spune că 


“nici Nie nu a fost înălţat la ceruri cu trupul fără carul 
cel de foc, nici Domnul și Dumnezeul nostru, fără norul 
Duhului, care L-a ridicat'37. 


Omenitatea noastră urcă spre Dumnezeu totdeauna prin 
Duhul, în Hristos. 

Dar, dacă Sfântul Duh este Cel ce ne descoperă şi ne face 
să-L cunoaştem pe Hristos şi să ne unim cu El pentru a forma un 
singur trup, Hristos este Cel ce ne trimite pe Sfântul Duh și care 
ne dăruiește harul Său. Prin arătarea Sa, El ne dăruieşte pe 
Sfântul Duh şi ne descoperă pe Tatăl: 


"Aşadar, toţi creştinii să ştie: Hristos nu minte, El este 
Dumnezeu adevărat; celor ce fac dovada iubirii faţă de El 
prin împlinirea poruncilor, El li Se arată fără nici o îndo- 
ială, după cum a spus-o El însuşi; prin arătarea Sa, El le 
dăruiește pe Însuşi Sfântul Duh şi, pe urmă, prin Duhul 
Sfânt, El însuşi şi Tatăl vor rămâne nedespărţiţi impreună 
cu ei'38. 


35. Et. 10, 606-611. 
356. Et. 2, 7, 205-208. 
37. Teol. 1, 404-407. 
38. Et. 5, 418-424. 


296 CU NOI ESTE DUMNEZEU 


Aşadar, lui Hristos Îi adresează Simeon o rugăciune fierbin- 
te, cerându-l să-i trimită pe Sfântul Duh, însă, în acelaşi timp, se 
roagă ca Hristos să i Se arate în lumina şi în slava Sa treimică: 


“Miluieşte-mă, Fiule al lui Dumnezeu, şi deschide-mi 
ochii sufletului meu pentru a vedea lumina lumii care 
eşti Tu, Dumnezeule, şi pentru a deveni și eu fiul zilei 
dumnezeieşti; nu mă părăsi ca pe un nevrednic, străin 
de dumnezeirea Ta, Bunule. Arată-mi-Te Tu însuţi, 
Doamne, ca să știu că m-ai iubit fiindcă am păzit porun- 
cile Tale. Trimite-L pe Mângâietorul și peste mine, Îndu- 
rate, să mă înveţe El însuşi despre Tine şi despre lucru- 
rile Tale, Dumnezeule al universului. Străluceşte asupra 
mea lumina cea adevărată, Milostive, ca să văd slava Ta, 
slavă pe care ai avut-o de la Tatăl inainte de a fi lumea. 
Rămâi şi întru mine pentru ca, aşa cum ai zis, şi eu la 
rândul meu să mă fac vrednic să rămân întru Tine și ca 
să intru în mod conștient întru Tine şi, în mod conștient, 
eu să Te am pe Tine în mine. Binevoieşte, Nevăzutule, să 
iei formă întru mine pentru ca, văzând frumuseţea Ta 
cea neajunsă, să-Ţi port chipul Tău ceresc, şi să uit toate 
lucrurile văzute. Dă-mi slava pe care Ţi-a dat-o Tatăl, 
Milostive, pentru ca asemenea Ţie şi ca toţi slujitorii Tăi, 
să devin şi eu dumnezeu după har şi să fiu cu Tine 
neincetat, acum şi pururea şi în vecii vecilor. Amin'39. 


Întreaga mistică a lui Simeon este concentrată în această 
rugăciune mistică treimică și pnevmatologică, dar, inainte de 
toate, hristocentrică, pentru că EI, Fiul lui Dumnezeu, este Cel ce 
Se arată în lumină și slavă, El este Cel ce trimite pe Duhul şi Cel 
descoperit de Duhul. 

Aceste teme sunt dezvoltate în scrierile lui Simeon. Astfel el 
ne vorbeşte de lucrarea dătătoare de viaţă a Sfântului Duh care 
ne învie întru Hristos şi despre o apă vie dăruită de Hristos,40 
care ţâşneşte în interiorul inimii sale şi îi vorbește și care este 
Sfântul Duh4!. 


39. EL. 5, 442-460. 
40. Cf. n.11. 
41. Et. 7, 377-383; cf. cap. XVIL n.53. 

in Catehezele sale, Simeon explică limpede că această apă 
vie este harul Duhului lui Hristos: 


"Ca un vas cu o apă curgătoare tot aşa și Sfântul nos- 
tru Părinte (Simeon Evlaviosul) a primit din plinătatea lui 
Hristos, Domnul nostru, şi s-a umplut cu harul Duhului 
Său, care este apa cea vie'42. 


Simeon mai foloseşte o pildă pentru a ilustra lucrarea haru- 
lui Sfântului Duh, dăruit creştinilor de către Hristos. Aceasta este 
pilda ostaşului, a împăratului şi a soldei pe care cel din urmă o 
plătește soldatului. 


"De altfel, este cu totul de trebuinţă... să realizăm 
intreaga virtute pentru a închipui în noi pe omul desă- 
vârșit, după Dumnezeu, pentru a primi harul Duhului din 
partea lui Hristos, impăratul Cerurilor, aşa precum ostaşii 
işi primesc partea lor din partea împăratului celui pămân- 
tesc. Atunci, fiindcă de acum înainte vom fi oameni 
desăvârşiţi, care am ajuns la vârsta şi măsura lui Hristos, 
înscrişi în rândul ostașilor şi slujitorilor Săi, vom putea 
porni împotriva vrăjmaşilor răzvrătiți, dat fiind faptul că — 
precum zice Pavel - nimeni 'nu merge la oaste pe pro- 
priile sale cheltuieli". Care sunt aceste cheltuieli despre 
care vorbește el? Este solda în natură, dată de către îm- 
părat. Deci, dacă nu vom primi noi înşine de la Dumne- 
zeu pâinea care coboară din cer, şi care dă viaţă lumii, 
adică harul Duhului — aceasta este, într-adevăr, raţia spiri- 
tuală cu care se hrănesc soldaţii lui Hristos şi care, în 
sens spiritual, le ţine loc de echipament — oare cum, 
spune-mi, în ce fel vom purcede spre demnităţile din 
oastea lui Dumnezeu și cum vom fi primiţi în rândul slu- 
jitorilor Săi?'45. 


În Imnul 51, Simeon ne dă o privire de ansamblu a lucrării 
mântuitoare a lui Hristos și a Sfântului Duh. Hristos Cel răstignit 
şi preaslăvit este Acela care ni-L trimite pe Duhul Sfânt, care ne 
îndumnezeiește şi ne uneşte cu Hristos Cel preaslăvit: 


42. Cat. 6, 198-201. 
43. Et. 7, 568-585. 

"El este Acela care a suferit crucea şi moartea şi a 
înviat în Duhul, S-a înălţat întru slavă și a croit un drum 
nou către Ceruri tuturor acelora ce cred cu o credinţă 
nesfârşită în El, Cel ce a revărsat din belșug pe Prea- 
sfântul Duh peste toţi cei ce-şi dovedeau credinţa prin 
faptele lor. El este Cel ce şi acum Îl revarsă, fără măsură, 
asupra celor ce fac asemenea; El, prin acest Duh, indum- 
nezeieşte îndată pe cei cu care S-a unit şi, din oameni 
cum erau, îi transformă fără a-i schimba și ii face să 
devină fii ai lui Dumnezeu, fraţi ai Mântuitorului, impre- 
ună-părtași ai lui Hristos şi moştenitori ai lui Dumnezeu, 
ei înşişi dumnezei însoţiţi cu Dumnezeu în Duhul Sfânt, 
desigur captivi prin trup, dar numai prin el, însă liberi în 
Duh, înălțându-se împreună cu Hristos, neopriţi, către 
ceruri și având acolo, sus, toți, dreptul lor de cetate în con- 
templarea bunătăţilor pe care ochiul nu le-a văzut'44. 


Într-un alt imn, Simeon afirmă că cunoaşterea lui Dumnezeu 
prin harul și iluminarea Duhului este o cunoaştere treimică. Ea 
singură ne dă putinţa de a înţelege şi de a invăţa dogmele 
Bisericii: 

"Da, aşa se întâmplă, astfel se realizează, aşa se des- 
coperă harul Duhului, şi prin El, şi în El, Se descoperă 
Fiul împreună cu Tatăl. Oarecine ii vede, pe cât ii este cu 
putinţă de a-l contempla, și atunci, în ceea ce ii privește, 
învaţă de la Ei într-un chip inefabil şi el spune şi scrie 
pentru toţi ceilalți. El face cunoscute învățături vrednice 
de Dumnezeu, după cum învaţă toți Sfinţii Părinţi din 
veacurile dinainte. Într-adevăr, astfel au dat ei Simbolul 
dumnezeiesc şi fiindcă şi ei deveniseră așa cum am 
spus, împreună cu Dumnezeu au rostit ei şi au afirmat 
tainele lui Dumnezeu. Într-adevăr, cine a putut spune 
despre Dumnezeu că El este Unime în Trei Persoane sau 
cine a putut combate ereziile, fără să fi devenit şi el la fel 
sau cine a primit numele de sfânt, fără a fi părtaş al 
Sfântului Duh? Nimeni, niciodată'45. 


44. Imn. 51, 88-104. 
45. Imn. 34, 83-97. 


DUHUL SFÂNT 299 


Dându-ne cunoaşterea Tainelor dumnezeieşti, Sfântul Duh 
nu numai că a inspirat pe prooroci, ci a descoperit apostolilor şi 
credincioşilor în general ceea ce Hristos nu le-a spus. Pentru a 
confirma aceasta, Simeon citează cuvintele Domnului: 


"Mai am incă multe a vă spune, dar acum nu puteţi 
să le purtaţi. lar când va veni Acela, Duhul Adevărului, vă 
va călăuzi la tot adevărul". Şi tâlcuieşte: "Lucrurile pe 
care Hristos nu li le-a spus, i-a învăţat Duhul Sfânt co- 
borând asupra Apostolilor'46. 


Am dori să mai spunem câteva cuvinte despre rugăciunile 
adresate Sfântului Duh, la Simeon. În general, rugăciunile 
adresate direct Sfântului Duh sunt mai degrabă rare în Biserica 
Ortodoxă. Rugăciunile sunt, în general, adresate Tatălui, Fiului, 
precum şi întregii Sfintei Treimi, Tatăl, Fiul și Sfântul Duh. 
Aceasta s-ar putea explica prin faptul că Persoana Sfântului Duh 
apare cel mai puţin şi este cea mai puţin cunoscută. Căci harul 
Sfântului Duh este acela care lucrează in noi, în timp ce 
Persoana Sa rămâne ascunsă. Totuşi, în liturghia şi în spirituali- 
tatea ortodoxă, avem o rugăciune de o mare frumuseţe: 'im- 
părate ceresc”, care se adresează Persoanei Sfântului Duh, însă 
aceasta este mai degrabă o excepţie; rugăciunile treimice, citite 
la vecernia Rusaliilor, nu se adresează Sfântului Duh, ci Tatălui şi 
Fiului . Tot aşa, rugăciunea epiclezei euharistice se adresează 
Tatălui, pentru ca El să-L trimită pe Duhul Său Cel Sfânt, şi nu 
Duhului Sfânt însuşi. Nu este, deci, de mirare că nu găsim la 
Simeon decât foarte puţine rugăciuni adresate direct Duhului 
Sfânt ca Persoană. Am putea cita totuşi o rugăciune lungă din cea 
de-a treia Cuvântare teologică a sa. De altfel, este o rugăciune 
treimică. Simeon se roagă mai întâi Tatălui şi Fiului și apoi se 
adresează Sfântului Duh. Este o rugăciune destul de lungă, mai 
degrabă dogmatică, pe care o cităm prescurtată. Ea subliniază 
lucrările Duhului Sfânt în noi și, în mod special, lucrarea Sa 
indumnezeitoare şi de descoperire a tainelor cereşti încă din 
viaţa pământească. 


46. Et. 5, 379- 384. 

“Pentru a-L invoca pe Duhul Sfânt, să zicem: <Duhule 
Sfinte, care purcezi în chip negrăit din Tatăl, şi care prin 
Fiul locuieşti (Emgoirtiv) în noi, credincioşii, Duhule al 
vieţii şi al înţelepciunii, Duhule al sfinţeniei și desăvâr- 
şirii, Duhule bun, înţelept, iubitor de oameni, blând, 
slăvit, care hrăneşti şi adăpi in același timp, care ocro- 
teşti, care iluminezi, care întărești, Duhule dumnezeiesc 
al răbdării, Duhule ce împărtășești fericirea, bucuria, 
cumpătarea, înțelepciunea, ştiinţa, blândeţea, uitarea 
ocărilor şi a grijilor de aici de jos, vederea bunătăţilor din 
ceruri, care alungi lâncezeala, care alungi negrija, care 
alungi curiozitatea şi răul, Duhule care dezvăluieşti tai- 
nele, arvună a Împărăției Cerurilor, izvor al proorociei, 
potir al învăţăturii, leac al pocăinţei, care arăţi, precum 
portarul, intrarea luptătorilor, Duhule al iubirii, al păcii, al 
credinţei, al înfrânării, Duhule al doririi, Cela ce stârneşti 
dorirea, vino, locuieşte şi sălășluieşte în noi fără împăr- 
tire şi fără vreo putință de despărţire: sfințește, pre- 
schimbă şi luminează inimile noastre, Tu, Cela ce ești 
părtaş la fiinţa şi stăpânia Tatălui şi a Fiului, Tu, Cela ce 
îndumnezeieşti pe cei ce te primesc, şterge toată greşala 
şi adu-mi toată virtutea prin venirea Ta; căci Tu nu tre- 
buie să ne-o dăruieşti luând-o dinafară, ci Tu însuţi fiind 
tot binele care există aici, aceia în care vei veni să Te 
sălășluiești au, cu adevărat, în ei înşişi tot binele în mod 
fiinţiaD47. 


Am putea încheia acest capitol printr-o altă rugăciune a lui 
Simeon, care este prefața cărţii Imnelor sale. Este adevărat că 
nu se spune aici în mod expres că ea este adresată Sfântului 
Duh, dar dacă îi cercetăm conținutul şi mai ales prima parte, 
imaginile sale, expresiile specifice, cum ar fi acel "Vino" (£19£) şi 
dacă le comparăm cu invocările asemănătoare ale rugăciunii bi- 
sericeşti "impărate ceresc', precum şi cu cele ale rugăciunii pe 
care tocmai am citat-o, putem conchide cu siguranță că această 
prefaţă a imnelor se adresează şi Sfântului Duh, deşi se incheie 


47. Teol. 3, 47-69. 

cu o doxologie adresată Sfintei Treimi. Vom cita prima parte a 
acesteia: 


"Vino, lumină adevărată. Vino, viaţă veşnică.Vino, 
taină ascunsă. Vino, comoară fără nume. Vino, realitate 
inefabilă. Vino, persoană de neînțeles. Vino, fericire ne- 
sfârşită. Vino, lumină neinserată. Vino, alinare a tuturor 
celor ce aşteaptă mântuirea. Vino, deşteptare a celor 
adormiţi. Vino, înviere a morţilor. Vino, puternice care 
faci, refaci şi preschimbi totdeauna numai prin voinţa Ta. 
Vino, nevăzutule, Cel cu totul intangibil și imperceptibil. 
Vino, Tu, Cela ce rămâi veşnic nemișcat şi în fiecare 
clipă, în întregime, Te mişti şi vii la noi, cei adormiţi în 
iad, Tu, Cela ce eşti deasupra tuturor cerurilor. Vino, 
nume preaiubit și pretutindenea chemat, dar a cărui fiin- 
tă a o exprima sau a cărui fire a o cunoaşte ne este cu 
totul oprit. Vino, bucurie veşnică. Vino, cunună neveşte- 
jită. Vino, purpură a Marelui Împărat, Dumnezeul nostru. 
Vino, cingătoare cristalină şi înstelată a celor fericiţi. 
Vino, încălțăminte neajunsă. Vino, purpură impără- 
tească. Vino, dreaptă cu adevărat cârmuitoare. Vino, Tu 
pe care L-a dorit și Îl doreşte sufletu-mi întinat. Vino, Tu, 
Cel Unul la cel singur, căci Tu vezi că eu sunt singur. 
Vino, Tu, Cela ce m-ai despărţit de toate şi m-ai făcut 
însingurat în lumea aceasta. Vino, Tu, Cela ce Însuţi ai 
devenit dorire întru mine, care m-ai făcut să Te doresc pe 
Tine, Cel cu totul neajuns. Vino, suflare a mea şi viața 
mea. Vino, mângâiere a amărâtului meu suflet. Vino, 
bucuria mea, slava mea, desfătarea mea cea fără de 
sfârșit'48. 


48. Imn-Prefaţă, 1-23. 

Opunându-se total unei teologii livreşti, fără experienţă du- 
hovnicească, şi insistând, după cum am văzut, asupra carac- 
terului incognoscibil şi inexprimabil al lui Dumnezeu, Simeon 
arăta o credinţă bisericească strict ortodoxă, impreună cu o 
adevărată învăţătură despre Dumnezeu şi, înainte de toate, evi- 
denţia credinţa și învăţătura despre Sfânta Treime. El o întemeia 
pe revelaţia divină, pe Sfânta Scriptură și pe Sfinţii Părinţi, dar în 
același timp pe experienţa sa personală, pe ceea ce Dumnezeu 
i-a revelat lui însuşi. În numeroase rânduri el afirmă că teologia 
sa este în desăvârşită armonie cu aceea pe care Biserica o învaţă 
de pe vremea Apostolilor, deşi învăţăturile lor, ca şi cele ale 
Părinților celor din vechime, sunt deseori uitate de către con- 
temporanii săi. Sarcina sa este de a le reaminti mai ales pe cele 
privitoare la viaţa duhovnicească. Credinţa şi învăţătura într-un 
Dumnezeu treimic sunt o pildă privind credincioşia sa faţă de 
tradiţia Bisericii şi, în acelaşi timp, privind abordarea personală 
şi existenţială a tainei. 

Un lucru este, așadar, sigur și reiese din lectura scrierilor 
sale: Dumnezeul lui Simeon este un Dumnezeu treimic: Tatăl, 
Fiul şi Sfântul Duh. Credinţa în Treime este nedespărţită la el de 
afirmaţiile sale apofatice. Adresându-se unui teolog cu o ori- 
entare intelectuală pe care nu o suporta, el spune: 


"Spune-mi deci, tu, care nu te temi să cercetezi firea 
dumnezeiască, crezi tu că Dumnezeu este în trei Per- 
soane (rpiovn6oraToc), fără început, necreat, de nein- 
teles, de necercetat, nevăzut? Crezi că mintea nu-L poate 
cuprinde, nici cuvântul să-L exprime? Crezi că El era din 
veci identic cu Sine Însuşi, că nu a avut nicicând un 
început al zilelor, nici al anilor, nici al veacurilor şi că este 
veşnic?'l Şi el iși exprimă astfel credinţa sa în Dum- 
nezeu: “in privinţa Sfintei Celei de o fiinţă şi nedespărţitei 


1. Teol. 1, 156-161. 

Treimi, cred şi mărturisesc cu evlavie că Tatăl Îl naşte în 
chip de negrăit pe Dumnezeu Cuvântul, care exista în El 
încă de la început şi pe care Îl ţine născut nedespărțit şi 
mai presus de orice cuvânt. Cred că Fiul S-a născut, 
rămânând veşnic şi nedespărţit alături de Tatăl care Îl 
naște, fără să Se îndepărteze vreodată de El; cred că 
Sfântul Duh purcede din Tatăl, fiind de aceeași fire, de o 
fiinţă cu Tatăl și cu Fiul și unit cu Ei, la fel de adevărat și 
slăvit împreună cu Ei de toată suflarea vieţii... În Ei... 
firea cea mai presus de fire a Unicei Dumnezeiri și 
stăpânii este în trei ipostasuri; crede şi mărturiseşte 
împreună cu mine această credinţă, limpede şi fără 
îndoială, spunând că cele trei ipostasuri, unite prin fire, 
nu sunt nici amestecate într-unul, nici despărțite în trei; 
în fiecare din cele trei, într-adevăr, celelalte două sunt 
văzute cu mintea, într-o fiinţă, fire şi slavă, precum şi în- 
tr-o unică voinţă. Crede că Ele sunt Dumnezeu Cel Unul, 
Autor şi Creator al tuturor celor văzute şi nevăzute'2. 


În această mărturisire de credinţă în Sfânta Treime, de o 
ortodoxie patristică desăvârşită, credinţa în cele trei Persoane 
Dumnezeiești este exprimată de către Simeon împreună cu re- 
cunoaşterea incognoscibilităţii absolute a firii dumnezeiești. De 
altfel, cunoașterea Treimii ne-a fost descoperită de către Dum- 
nezeu însuși: 


"El este Cel ce S-a milostivit de necunoştința noastră 
şi S-a indurat de slăbiciunea noastră până acolo încât ne-a 
făcut să cunoaștem că Dumnezeu este Treime desă- 
vârşită în Tatăl, Fiul şi Sfântul Duh, pe care trebuie să-L 
adorăm cu evlavie. Dar care este firea Sa? Care este 
forma Sa şi unde este ea? Care este măreţia ei? Care 
este chipul ei de unire şi de unitate? Nu numai că nu a 
fost dat oamenilor de a-l pricepe, ci înseși puterile de sus 
n-au ajuns la înţelegerea nepătrunsă a firii Sale celei mai 
presus de fire'3. 


2. Teol. 2, 196-218. 
3. Teol. 2, 238-246. 

Simeon revine adeseori asupra acestei unităţi treimice: 


"Căci noi nu credem că există o fiinţă, o alta, apoi o 
alta, de o fire, apoi de alta, şi apoi de o alta, împărțind 
astfel unitatea (evâ&5a) şi Dumnezeirea nedespărţită, 
recurgând în mod nesăbuit la deosebiri străine firii Sale, 
ci am cunoscut pe Cei trei ca pe un singur Dumnezeu, în 
mod neiîmpărțit împărţit în ipostasuri, unit neamestecat 
în unitatea unei firi unice. El este în întregime Unul în 
ipostasuri şi întru totul Treimic în unitatea cea mai pre- 
sus de fire, trebuie mărturisit acelaşi 'trei' în Persoane şi 
"unul" în unitatea firii sau naturii'4. 


Simeon contestă faptul că cunoaşterea Sfintei Treimi poate 
fi dobândită prin folosirea conceptelor raţionale sau prin folo- 
sirea analogiilor luate din lumea fizică, sau chiar prin simpla 
studiere a Scripturilor, deși, în lipsa unei experienţe harismatice 
trebuie să ne ţinem strict de ceea ce este scris și să credem 
acestea cu tărie. 


"Ce prostie, ce orbire! Chiar și ei, cei ce pretind în 
chip nelegiuit că se afundă în adâncurile lui Dumnezeu și 
se grăbesc să discute ca teologii, atunci când aud despre 
Dumnezeu această comparaţie: strălucirea Dumnezeirii 
unice în Treime este ca un amestec unic de lumină în trei 
sori, îndată născocesc în mintea lor trei sori uniţi prin 
lumină, altfel spus, prin fire, dar deosebiți prin iposta- 
suri; şi-şi imaginează, în chip nerușinat, că ei văd însăși 
această Dumnezeire şi că astfel Sfânta Treime de o fiinţă 
și nedespărţită se aseamănă cu exemplul amintit mai 
sus. Dar nu este nicidecum aşa. Într-adevăr, nimeni nu 
poate înţelege în mod cuviincios cele privitoare la Sfânta 
Treime, nici să le exprime pornind numai de la citirea 
Scripturilor; însă primind aceasta numai prin credinţă, pe 
de o parte ne ţinem de ceea ce este scris și nu cauţi în 
mod necuvenit nimic mai mult, pe de altă parte, celor 
necuviincioşi și care au îndrăzneala de a trata cu obrăznicie 
aceste lucruri dumnezeieşti, nu li se poate spune absolut 
nimic în afară de Scripturi și de învăţătura primită'5. 


4. Teol. 3, 77-85. 
5. Et. 9, 24-46. 

Numai harul Sfintei Treimi o poate revela pe Aceasta: 


"Fiindcă Tatăl este Unul, la fel de unic este Fiul Său, 
Unul Născut, la fel de unică este și slava celor doi, care 
este vestită şi dezvăluită tuturor acelora spre care bine- 
voieşte Hristos, prin Duhul care purcede de la Tatăl'6. 


Simeon îşi expune astfel credinţa sa trinitară, afirmând uni- 
tatea lui Dumnezeu, coexistenţa ipostasurilor unul în altul și 
purcederea Sfântului Duh de la Tatăl readucând din nou pilda 
celor trei sori: 


6. 
7. 


"Prin urmare, aceia sunt cei ce cunosc mișcarea Du- 
hului Dumnezeiesc, egalitatea în cinstire şi unirea Fiului 
cu Tatăl. În Tatăl ei Îl percep pe Fiul și în Fiul pe Tatăl, 
datorită Duhului, după cum este scris: <Eu în Tatăl și 
Tatăl în Mine>, înţelegându-se negreșit că Duhul este 
împreună cu Tatăl; într-adevăr, dacă El purcede din Tatăl 
şi dacă Tatăl este în întregime în Fiul întreg, tot la fel şi 
Sfântul Duh este în întregime în Ei. Tatăl, Fiul şi Sfântul 
Duh este Dumnezeu Cel Unul, adorat de tot ceea ce are 
suflare. Şi cum ai putea spune trei sori despre Cel ce 
este Unul? Căci, dacă îi uneşti, ei vor fi uniţi și cei trei nu 
vor face decât unul; altfel, vezi bine, iţi scapă unitatea. 
Însă niciodată nu-L vei găsi pe Tatăl despărţit de Fiul şi 
de Duhul, nici pe Fiul despărţit de Tatăl şi de Duhul, nici 
pe Sfântul Duh exclus din unirea cu Acela din care 
purcede. În Duhul sunt Tatăl şi Fiul; la fel, în Fiul este 
Tatăl împreună cu Duhul; în Tatăl, Fiul este și rămâne 
împreună-veşnic, împreună cu Sfântul Duh care strălu- 
ceşte cu aceeaşi strălucire: crede aceasta! Aceste Per- 
soane sunt un singur Dumnezeu, şi nu trei; El este, în trei 
ipostasuri, Cel ce este, Cel veşnic, identic cu Sine Însuși, 
lăudat de puterile nesfârşite în unitatea Sa de fire, dom- 
nie şi Dumnezeire. Deşi în fiecare dintre aceste Persoane 
se văd caracteristicile firii proprii în comun Dumnezeirii, 
cei trei sunt totuşi unul şi, unul câte unul, cei trei există 
ceea ce nu se poate spune despre sori'?. 


Et. 10, 466-470. 
Et. 9, 80-103. 

Aceste enunţuri teologice, în care accentul este pus mai ales 
pe unitatea Dumnezeirii şi pe neputinţa de a exprima tainele 
Treimii prin imagini, sunt ca temeliile sau ca întinderea în care 
Simeon îşi situează spiritualitatea sa treimică, experiența sa 
privind vederea Treimii, a revelării Acesteia în sufletul credin- 
ciosului şi a sălășluirii Sale. În armonie cu Sfânta Scriptură, 
Simeon susţine sălăşiuirea Treimii în noi: 


"EI în întregime, El, Cuvântul lui Dumnezeu, împre- 
ună cu Tatăl şi cu Duhul, este Cel ce locuiește în ei; 
fiecare dintre ei devine, deci, biserică a lui Dumnezeu, 
conștient că Îl cunoaşte pe Dumnezeu'8. 


Simeon stăruie asupra caracterului conştient al acestei sălăşluiri: 


"Astfel, când Tatăl şi Fiul în Sfântul Duh vin şi Îşi fac 
sălaș cu adevărat în cineva, Ei sunt percepuți şi inţeleși 
fără neclaritate şi fără confuzie, fiind cunoscuţi astfel... 
în lumina cea unică'9. 


Vederea Treimii în noi capătă uneori forma unui dialog: 


"Atunci, cel ce se află în această stare (de iubire faţă 
de Dumnezeu) îşi dă seama de vederea lui; el vede şi i 
se pare că lumina aceea îşi are originea întru înălțimi. El 
caută, deci, şi descoperă că aceasta, în desăvârşirea ei, 
nu are nici început, nici trepte intermediare şi, pe când 
el se întreabă în privinţa ei, iată că în ea se arată o triplă 
realitate (tpfa èv AVI): prin care, în care şi întru care 
există (6i ov kai Ev 4 kai giç öv). Văzându.l, el cere ca 
să ştie şi aude deslușit: <lată-Mă, Duhul, prin care și în 
care (este) Fiul> şi <lată-Mă, Fiul, întru care (este) Tatăl>. 
Întrucât el este și mai nedumerit, <lată că vezi>, zice de 
data aceasta Tatăl. <Şi Eu, Eu sunt în Tatăl Meu>, zice 
Fiul. lar Duhul zice: <Eu sunt cu adevărat; şi într-adevăr, 
prin Mine cel ce priveşte il vede pe Tatăl şi pe Fiul şi, 
văzând, este răpit dincolo de cele văzute>. Unde (vede 


8. Et. 4, 605-607. 
9. Et. 10, 891-894. 

el) că sunt Ei? <Acolo unde nimeni nu ştie, nimeni dintre 
oameni, nimeni dintre ingeri afară de propria Mea mo- 
nadă (tvâ&6oc) unică, afară de Mine şi de firea Mea şi de 
fiinţa Mea ce sunt mai presus de fire>. Şi în mine, zice 
(Simeon), cum este Ea? <Cu desăvârşire întreagă, căci 
Eu sunt o fire absolut de nedespărţit în părţi, păstrând 
unitatea chiar prin ipostasuri. Deci, dacă eşti în vreun fel 
sau în parte în Mine tu n-ai putea spune că cunoşti ceva. 
Fiindcă ești om şi limitat, Eu stau ca într-o limită și ca 
într-un loc, căci și Unul dintre Noi făcându-Se muritor, S-a 
făcut mărginit; dar după firea ce o am, Eu sunt cu totul 
nevăzut, nemărginit, fără chip, de neatins, impalpabil, 
nemișcat, într-o continuă mişcare, umplând totul, fără a 
fi absolut în nici o parte, nici în tine, nici în vreun altul 
dintre cei ce S-au apropiat cândva de Mine sau se 
apropie acum, îngeri sau prooroci, de care Eu n-am fost 
văzut nicicum şi de care nu sunt văzut niciodată”10. 


Această vedere “tainică', după cum spune însuşi Simeonil, 
de o autenticitate sigură, dar poate prea încărcată cu expresii 
teoiogicel? şi în care nu numai cele trei Persoane ale Sfintei 
Treimi, ci însăşi firea lui Dumnezeu vorbeşte la persoana întâi, 
arată bine că pentru Simeon expresiile teologice treimice sunt 
realităţi vii. Treimea este comoara ascunsă în noi, care ne men- 
jine în viaţa după Dumnezeu şi ne ajută în slăbiciunile noastre: 


"Cu adevărat, aceasta este comoara pe care o avem, 
Sfânta Treime... datorită păzirii stricte a tuturor porun- 
cilor, şi care ne are pe noi, în întregime, datorită iubirii 
Sale de oameni, puterii şi harului Său, păzindu-ne şi păs- 
trându-ne din toate părţile întregi, statornici şi neclintiţi; 
pe noi, cei slabi şi schimbători, aproape sfârșiţi şi căzuţi, 


10. Et. 8, 99-125. 

11. Et. 8, 124. 

12. Aceasta este în orice caz opinia lui P. Darrouzes care crede că această 
vedere a lui Simeon, a cărei autenticitate nu o contestă, este cea care ar fi putut 
fi colorată “cu elemente difuze ale speculaţiei filosofice și teologice". Noi vom 
spune doar că, intrucăt este vorba despre o vedere, îi este greu să discearnă 
componentele ei, cuiva care n-a avut o astfel de vedere. Cf. Ethiques, t. Il, p. 
210, n. 2. 

îndată, această comoară, în persoană, ne îmbrățișează, 
Se uneşte cu noi şi ne face să I ne alăturăm, împlinind pe 
surile noastre, întărindu-ne şi făcându-ne mai puternici"? ; 


Simeon vorbeşte aici de premise spirituale - împlinirea po- 
runcilor — pe care trebuie să ni le însuşim pentru a dobândi co- 
moara Sfintei Treimi. De altfel, el revine asupra caracterului con- 
ştient al acestei dobândiri: 


"Sălășluirea Dumnezeirii în trei Persoane în cei desă- 
vârşiţi... se săvârşeşte într-un chip vădit pentru con- 
ştiinţă'14. 


În Imnele sale, Simeon vorbeşte despre vederile sale treimi- 
ce, recunoscând însă că aceasta este o sarcină cu neputinţă de 
împlinit. Uneori el vede cele trei Persoane, însă Hristos este 
Acela care îi deschide mintea prin această vedere în întuneric: 


"Tocmai noaptea, chiar în sânul întunericului Îl văd 
pe Hristos - o, ce înfricoşare! — că îmi deschide cerurile; 
pe Hristos însuşi, care Se apleacă asupră-mi şi mi Se 
arată impreună cu Tatăl şi cu Duhul, lumină întreit sfân- 
tă, una în cei trei şi cei trei intr-o singură (lumină). 
Desigur, Ei sunt lumina, iar Cei trei (sunt) lumina unică 
ce îmi luminează sufletul mai mult decât soarele şi îmi 
iluminează mintea până atunci întunecată... de aseme- 
nea, minunea mă tulbură şi mai mult atunci când (Hris- 
tos) îmi deschide într-un fel ochiul minţii... Căci El însuşi 
Se face văzut acelora care Îl contemplă... Căci cei ce Îl 
contemplă Îl văd în lumina Duhului, iar cei ce văd în 
această lumină Îl contemplă pe Fiul; însă cel ce s-a în- 
vrednicit să Îl vadă pe Fiul, Îl vede pe Tatăl, iar cel ce Îl 
contemplă pe Tatăl, negreșşit Îl vede împreună cu Fiul. 
Aceasta, repet, se petrece în mine acum'15. 


Cunoaşterea Sfintei Treimi și adorarea Ei sunt un mare bine 
pentru care Simeon ii mulţumeşte lui Dumnezeu: 


13. Cat. 27, 142-151. 
14. Cap. 1,7. 
15. Imn 11, 35-54. 

“ţi mulţumesc fiindcă mi-ai dat viaţa, că m-ai învred- 
nicit să Te cunosc şi să mă închin Ţie, Dumnezeul meu; 
căci viața este a Te cunoaşte pe Tine, singurul Dumne- 
zeu, Creator şi Autor a toate, nenăscut, necreat, fără 
izvor, Cel Unul, și pe Fiul Tău Cel născut din Tine, pe Cel 
care purcede din Tine, pe Preasfântul Duh, Unimea Cea 
Întreită (Tpiaâwăv Movâ5a), vrednică de toată lauda, ale 
cărei adorare şi cinstire evlavioasă depăşesc toată slava 
ce-ar putea fi pe pământ sau în ceruri'!6. Totuși, sunt 
foarte puţin numeroşi aceia "care au primit contemplarea 
clară a Aceluia ce era la început, înaintea tuturor veacu- 
rilor, născut din Tatăl, și împreună cu Duhul, Dumnezeu 
și Cuvânt, lumină întreită în unitate, și lumină unică în 
Cei trei'!7. 


Simeon afirmă din nou unitatea lui Dumnezeu şi realitatea 
celor trei ipostasuri ale Sale, folosind imaginea destul de origi- 
nală a unui chip uman cu cei doi ochi ai săi: 


“Două chipuri ale luminii unice: Tatăl, Fiul și Duhul, 
căci ea este neîmpărţită în cele trei Persoane, fără ames- 
tecare, aceste trei Persoane în care, după firea divină, nu 
există decât o singură tărie, o singură slavă, o singură pu- 
tere şi o singură voinţă. Căci toate trei îmi apar într-un 
chip unic cu doi ochi frumoși plini de lumină: spune-mi, 
cum ar vedea ochii fără chip? lar fără ochi, nici măcar n-am 
putea vorbi despre chip, care este lipsit tocmai de ceea ce 
este esenţial sau, mai bine spus, este lipsit de totul!'18 


Desigur, s-ar putea spune despre această imagine a chipului 
cu cei doi ochi că nu este mai satisfăcătoare pentru a ne face să 
înţelegem taina Sfintei Treimi, decât aceea a celor trei sori, pe 
care Simeon o respinge, însă avem aici un obiect al vederii 
(opărai po) pe care el se străduieşte să-l transmită. Există, de 
altfel, o oarecare asemănare cu imaginea celor două braţe ale 


16. imn 2, 75-85. 
17. Imn 12, 1418. 
18. Imn 12, 19-27. 

lui Dumnezeu, Fiul şi Duhul, pe care o găsim la Sfântul Irineu. 
Oricum ar fi, Simeon revine la pilda soarelui pentru a ilustra 
acţiunea dătătoare de viaţă a Treimii. 


“După cum soarele, dacă i s-ar retrage lumina care îi 
dă frumuseţea, ar dispare cel dintâi şi după el întreaga 
creaţie care îşi primeşte de la el lumina şi vederea, tot 
aşa se întâmplă şi în lucrurile înţelegătoare: dacă Dum- 
nezeu ar fi lipsit de Unul din cei Doi, fie de Fiul, fie de 
Duhul, El nu ar mai fi Tată; El nu ar mai fi nici măcar viu 
(dacă ar fi) despărţit de Duhul care dă tuturor viaţa şi 
ființa'19. Însă noi ne închinăm Treimii în Duhul Sfânt: 
'Slavă Ție, Părinte, Fiule şi Duhule Sfinte, Dumnezeire pe 
care nu o putem îngrădi, neîmpărţită după fire; Te adorăm 
cu toţii în Duhul Sfânt, noi, cei ce Îl avem pe Duhul Tău, 
căci de la Tine L-am primit şi văzând slava Ta nu căutăm 
în altă parte, ci în El (Duhul) Te vedem pe Tine, Părinte 
nenăscut, şi pe Fiul Tău Cel născut care porneşte din Tine 
și adorăm Treimea nevăzută şi neamestecată în unica Sa 
dumnezeire, stăpânire şi putere. Amin'20. 


Simeon se adresează uneori Treimii ca unei Persoane şi o 
numește "Duh, Dumnezeu al universului”: 


"Văzut-am faţa Ta şi m-am temut, oricât de blândă și 
prietenoasă mi s-a arătat; iar înaintea frumuseţii tale sunt 
extaziat şi-am fost cuprins de uimire, o, Treime, Dumne- 
zeul meu. Identice sunt atributele în fiecare din Cei Trei, 
iar Cei Trei sunt un unic chip (np6ovwnov), Dumnezeul 
meu, Care se numește Duhul, Dumnezeul universului'2l. 


Avem mereu o vedere, vederea frumuseţii lui Dumnezeu 
sau, mai adevărat, unitatea inexprimabilă a celor trei ipostasuri: 


19. 
20. 
21. 
22. 


"Tatăl Cel Unul, precum Fiul, uniți în Duhul Cel 
Dumnezeiesc. Unul sunt cei trei, iar cei trei sunt un sin- 
gur Dumnezeu în chip inexplicabil"22. 


imn 12, 28-34. 

imn 21, 491-499. 
imn 24, 248-254. 
Imn 22, 150-153. 

Dumnezeu este mai presus de orice nume, El este treimic, 
dar Cel Unul şi unitatea Sa sunt inexprimabile: 


“În zadar eşti numit cu nume multe şi variate, Tu 
însuţi ești o singură fiinţă, însă Această ființă unică este 
necunoscută oricăruia din cei născuţi; El este nevăzut, El 
este inefabil, El Care arătându-Se primeşte toate numele. 
Această fiinţă unică (tò ëv) este firea în trei ipostasuri, 
Dumnezeire unică și Împărăţie unică, unică putere: căci 
Treimea este o singură fiinţă, fiindcă Dumnezeul meu 
este o singură Treime, şi nu trei fiinţe și deoarece deşi 
este Unul este Trei după ipostasuri, de o fiinţă unul cu 
celălalt după fire, absolut de aceeași putere, de aceeași 
substanţă, unite neamestecat într-un mod ce depăşeşte 
înţelegerea și, reciproc, despărțite fără a fi împărțite, Trei 
în Unu și Unu în Trei'25, 


Sfintei Treimi 1 se cuvine toată slava căci Fa a creat universul: 


"Slavă, laudă, cântări, închinăciune Celui prin Care, 
din nimic, întreaga creaţie s-a făcut numai prin cuvântul 
şi voinţa Lui, slavă Dumnezeului universului, adorat în 
Treimea ipostasurilor şi în unitatea fiinţei. Căci Unul este 
Dumnezeu, Treimea Sfântă, fiinţă deasupra firii, unică în 
trei Persoane şi în trei ipostasuri neîmpărţite şi nedes- 
părţite, fire unică, slavă unică, putere unică şi, în același 
timp, voinţă unică. Ea singură este Creatoarea a toate'24. 


Deşi Dumnezeu este deasupra oricărui nume, numele ipo- 
statice nu sunt arbitrare şi ordinea însăşi a Persoanelor Treimii 
nu poate fi schimbată: 


"Dacă trebuie să vorbim mai exact - zice Simeon 
într-un pasaj al Catehezelor sale cu o mare precizie teo- 
logică - despre ceea ce este Cel Unu, Cei Doi sunt și ei 
la fel. Cei Trei, într-adevăr, sunt în Acelaşi şi sunt gândiţi 
ca o singură substanţă, fire şi împărăție. Deci, dacă un 


23. Imn 45, 7-21. 
24. Imn 44, 1-17. 

nume este atribuit Celui Unu, se cuvine, după fire, şi 
Celorlalți, exceptând, desigur, pe acela de 'Tată', 'Fiu" şi 
"Duh Sfânt’, altfel spus exceptând pe acelea de 'a naște”, 
de 'a fi născut' şi de 'a purcede', căci acestea sunt sin- 
gurele nume care prin fire şi în mod caracteristic aparţin 
indiscutabil Sfintei Treimi; cât despre vreo schimbare, 
vreo redistribuire sau vreo permutare de nume în acest 
domeniu, ne este interzis să ne gândim sau să vorbim 
despre aşa ceva; căci, într-adevăr, aceste nume fac ca 
cele trei Persoane să fie caracterizate — fără a fi cu 
putinţă aici de a pune pe Fiul înaintea Tatălui, nici pe 
Duhul Sfânt înaintea Fiului şi nici măcar de a spune con- 
comitent "Tatăl, Fiul şi Sfântul Duh", fără ca să apară aici 
cea mai mică distincţie de durată sau de clipită — şi ca în 
același timp cu Tatăl să existe și Fiul Cel născut şi Duhul 
care purcede'25. 


Însă în privinţa celorlalte Nume Divine, în afară de numirile 


ipostatice, acestea sunt comune celor trei Persoane şi se folo- 
sesc la singular, ca desemnând unitatea manifestărilor lui Dum- 
nezeu (poate avem în această întreagă dezvoltare teologică o 
oarecare luare de poziţie împotriva lui Filioque al latinilor). 


'În toate celelalte cazuri, aceeaşi denumire sau com- 
paraţie este atribuită Fiecăruia în particular și tuturor 
Celor Trei. Când se spune, de pildă, "lumină": în același 
timp Fiecare dintre Ei este, în Sine, lumină, iar Cei Trei 
sunt o singură lumină; "viața veșnică”, în același fel, 
Fiecare dintre Ei este "viața veşnică", Fiul, Duhul, Tatăl, 
Cei Trei sunt o singură viaţă. Deci Dumnezeu Tatăl este 
Duh, iar Domnul este Duh şi Duhul Sfânt este Dumnezeu. 
Fiecare în Sine este Dumnezeu şi Cei Trei împreună sunt 
Dumnezeu; Fiecare este un singur Domn şi Cei Trei (sunt 
tot) Domn; Dumnezeu este unul mai presus de toate, 
Creatorul tuturor lucrurilor, ceea ce Fiecare este în Sine, 
şi toţi Cei Trei sunt un unic Făcător al universului şi 
Dumnezeu'26. 


25. Cat. 33, 177-192. 
26. Cat. 33, 193-202. 

Această taină a unimii treimice a lui Hristos ne-o dezvăluie 
Hristos însuşi: 


"Acest Dumnezeu este unic şi este numit Dumnezeu 
unic. Uneori în credinţă avem în vedere unitatea (uovâc) 
şi avem un cult pentru Unime, alteori mărturisim cre- 
dinţa în Treime, și atunci lăudăm Treimea în Ipostasurile 
distincte, aşa cum ne-a învăţat Domnul nostru lisus 
Hristos, Unul din Dumnezeirea Treimică, atunci când ne 
porunceşte să botezăm în numele Tatălui şi al Fiului şi al 
Sfântului Duh... Harul ne face astfel să înțelegem uni- 
tatea absolută a Dumnezeirii şi a Stăpâniei în cele trei 
Ipostasuri de-o fiinţă, identitatea și permanenţa celor trei 
Ipostasuri în slava veşnică și în unitatea indivizibilă. Tot 
la fel ştim că Tatăl este în intregime împreună cu Duhul, 
atunci când Dumnezeu Fiul este numit în întregime că 
Fiul este în întregime prin Duhul, atunci când Dumnezeu 
Tatăl este lăudat în întregime, că Sfântul Duh este în 
intregime, atunci când Tatăl Se arată în intregime şi este 
slăvit în acelaşi timp împreună cu Fiul'27, 


Treimea care cuprinde totul îl atinge pe fiecare om: 


"Sfânta Treime ce atinge pe toţi oamenii, de la cel 
dintâi până la cel de pe urmă, asemenea unui trup cu- 
prins din cap până în tălpi, îi strânge, îi adună, îi uneşte 
şi-i leagă de Ea; strângându-i astfel, Ea îi întăreşte şi îi 
face trainici şi Se face cunoscută în fiecare dintre ei Una 
şi Aceeaşi: Dumnezeu este Acela în care cei din urmă vor 
fi cei dintâi şi cei dintâi vor fi cei de pe urmă'28. 


Această Treime care este in afara tuturor locuieşte deplin in 
om, ceea ce pentru Simeon este o mare taină. 


"Să nu te îndoieşti că Acesta în intregime, împreună 
cu Tatăl şi cu Duhul, Îşi face sălaș într-un singur suflet; şi 
El cuprinde sufletul întreg în chiar interiorul Său. Gân- 


27. Teol. 3, 8-29. 
28. Cap. 3, 2. 

dește, cumpăneşte, cugetă la aceasta! Înţeles-ai adâncul 
tainei? Cel ce este atât de mic între lucrurile văzute, 
omul, umbră şi ţărână, Îl are pe Dumnezeu chiar în 
mijlocul său, (pe Dumnezeu) în întregime, pe El, de al 
cărui deget atârnă creaţia, din care tot ceea ce este işi 
capătă existenţa, viaţa și mişcarea'29,. 


Sufletul, cu mintea și rațiunea (A 6yoc) sa, este chip al Treimii: 


"În mod real, după chipul său, sufletul fiecărui om 
este un chip raţional al Cuvântului.... Cuvântul, Dumne- 
zeu din Dumnezeu, este împreună-veşnic cu Tatăl şi cu 
Duhul și, prin urmare, și sufletul meu este după chipul 
Său. El are, aşadar, minte şi rațiune; el (sufletul) le are pe 
acestea din fire, fără despărţire și fără amestecare, ele 
sunt, de asemenea, de o fiinţă, cele trei (nefăcând decât) 
una în mod unit, dar in acelaşi timp, distinct'50. 


În toată imaginea aceasta a Treimii, Cel ce este în centru 
este Cuvântul. Dar, mai departe, Duhul este izvorul: 


"Fără Duh nu poate fi nici Tatăl și nici Cuvântul Său; 
Dar Tatăl este Duh și Duh este Fiul,... căci Cei Trei nu fac 
decât Unu după fire şi esenţă, precum mintea, sufletul şi 
raţiunea... După cum mintea, pornind din sufletul meu 
sau mai degrabă în sufletul meu, tot aşa Duhul, pornind 
din Tatăl sau, mai degrabă, în Tatăl, rămâne şi purcede 
într-un mod negrăit'51. 


Scopul acestor imagini destul de confuze şi puţin originale 
este acela de a descrie purcederea Sfântului Duh din Tatăl fără 
despărţire, după cum ceea ce urmează vrea să explice naşterea 
asemănătoare a Cuvântului, născut din Tatăl, tot fără despărțire: 


"După cum la rândul ei mintea mea neincetat naşte 
cuvântul, îl emite, îl trimite şi îl face cunoscut tuturor, dar 


29. Imn 30, 169-187. 
30. Imn 44, 35-54. 
31. Imn 44, 63-78. 

fără a se despărţi de ea, deopotrivă născând cuvântul şi 
păstrându-l înăuntrul ei, tot aşa inchipuieşte-L pe Tatăl: 
tot așa El naşte pe Cuvântul, tot aşa El Îl naşte necon- 
tenit, fără însă ca Tatăl să Se despartă în vreun fel de Fiul 
Său; dimpotrivă, El Se face văzut în Fiul și Fiul rămâne în 
El. Aceasta este imaginea exactă - da, chiar dacă este 
neclară — pe care v-a dezvăluit-o cuvântul meu'52. 


Dar Simeon înţelege bine neajunsul unor astfel de imagini şi 
adaugă că numai prin curățirea lăuntrică a sufletului se poate 
ajunge la cunoaşterea Treimii: 


"Niciodată nu vei vedea, nici nu vei înţelege pilda, 
dacă nu te curăţeşti mai întâi, dacă nu speli întâi mur- 
dăria care întunecă chipul tău, dacă nu îl scoţi pe acesta 
din patimile în care s-a înfundat şi nu îl faci (chipul) mai 
alb decât zăpada'35. 


Această curăţire este, ea însăşi, insuficientă; mai este ne- 
voie încă şi de revelaţia Duhului. 


“Dar chiar şi atunci când vei fi făcut toate acestea, 
dupii ce te-ai curăţit şi ai devenit un chip desăvârşit, nu 
vei vedea Prototipul (Ilpor61vnov), nu Îl vei înţelege 
decât pe măsură ce ţi se descoperă prin Duhul Sfânt'54. 


Cu toate acestea, mărturisirea, pocăinţa, căinţa și lacrimile 
spală sufletul de păcatele sale, iar acesta astfel 


"este casnic al lui Dumnezeu şi devine casă a Dum- 
nezeieștii Treimi şi sălaş al Ei, văzând cu adevărat pe 
propriul său Creator şi Dumnezeu și, vorbind cu El în 
fiecare zi, înălțându-se către cerurile cerurilor, făcut ușor 
prin virtuțile și prin aripile iubirii lui Dumnezeu, el (sufle- 
tul) îşi află, împreună cu toţi drepţii, liniştea ostenelilor 
sale în nesfârşirea luminii divine, unde cetele apostolilor 


32. Imn 44, 79-95. 
33. Imn 44, 96-105. 
34. Imn 44, 106-112. 

lui Hristos, ale mucenicilor, ale fericiţilor și ale tuturor 
puterilor de sus cântă impreună'55, 


Ba, mai mult, trup şi suflet, omul deplin se uneşte cu 
Dumnezeu şi devine chip al Sfintei Treimi: 


“Trupul, sufletul şi Dumnezeu, despre aceştia trei 
vorbim aici. Dumnezeu... Se unește cu sufletul înţele- 
gător... pentru a mântui şi duhul și pentru a face trupul 
nemuritor. lată cum ne făgăduieşte El aceasta în chip 
prea clar: <Voi locui în ei şi voi umbla în ei>... După cum 
Dumnezeu Cel Unul este adorat în Tatăl, Fiul și Sfântul 
Duh, neamestecat şi nedespărţit, tot aşa, la rândul său, 
omul devine dumnezeu după har, în Dumnezeu, suflet şi 
trup, neamestecat şi nedespărţit; nici trupul nu se 
schimbă în suflet, nici sufletul nu se transformă în Dum- 
nezeire, nici Dumnezeu nu Se confundă cu sufletul, nici 
sufletul nu se încheagă în trup, Dumnezeu rămânând 
Dumnezeu aşa cum este El, sufletul rămânând ceea ce 
este el din fire, şi trupul, aşa cum a fost el alcătuit: pă- 
mânt... Tatăl, Fiul şi Sfântul Duh, acesta este Dumnezeu 
Cel Unul pe care Îl cinstim. Dumnezeu, suflet şi trup, 
acesta este omul creat după chipul lui Dumnezeu și 
învrednicit să devină dumnezeu'56. 


Astfel, omul devine şi el un triplu ipostas. 


'O, minune! Omul s-a unit cu Dumnezeu deopotrivă 
duhovniceşte şi trupeşte, căci sufletul nu se desparte de 
minte, nici trupul de suflet, ci prin unirea firească omul 
însuşi devine ipostas întreit (rpovnâoraroc) după har şi 
un singur dumnezeu după stare (9£ca), cu trupul său, 
cu sufletul său, şi cu Duhul Cel Dumnezeiesc, căruia el ii 
este părtaș'37. 


35. Cat. 9, 382-392. 

36. Et. 6, 137-178. 

37. Cat. 15, 72-77. Erudiţilor catolici din vremea Contrareformei, cum ar fi 
Combefis, le plăcea să găsească în acest pasaj al lui Simeon un fel de erezie pan- 
teistă, o confuzie între om şi Dumnezeu. Oricât de curioasă ne-ar putea părea o 
astfel de afirmaţie, nu trebuie să ne mirăm prea mult. Pentru o persoană formată 

Nu găsim în scrierile lui Simeon o expunere completă a 
învăţăturii treimice a Bisericii, pe care Simeon să o exprime în 
întregime, ci, mai degrabă, păreri ce pot fi socotite importante 
pentru spiritualitatea sa, ori rezultând din contemplaţiile sale. El 
stăruie mai întâi asupra firii de necunoscut şi de neajuns a 
Sfintei Treimi, asupra însușirii apofatice a tainei Sale. 

Apoi, el afirmă cu putere, ca şi cum aceasta ar fi fost pusă 
în discuţie de către adversarii săi, unitatea Dumnezeului treimic, 
fără a tăgădui întru nimic realitatea Ipostasurilor Dumnezeieşti. 
El afirmă, de asemenea, urmând linia lui loan Damaschinul și a 
lui Fotie, realitatea numelor ipostatice — Tatăl, Fiul și Sfântul Duh 
- şi mai ales caracterul lor netransmisibil şi necomunicabil, pro- 
priu fiecărei Persoane, care se disting astfel de numirile comune 
ce desemnează manifestări unice ale Dumnezeirii. Pe plan mis- 
tic, el se adresează, uneori, Sfintei Treimi, ca unei singure Per- 
soane, iar fiinţa divină vorbeşte chiar cu el la persoana întâi. 
Alteori dimpotrivă, cele trei Ipostasuri — Tatăl, Fiul şi Sfântul Duh 
- fiecare îi vorbesc separat. Pentru a-şi ilustra convingerile și 
vederile sale treimice, Simeon foloseşte diferite imagini, mai 
mult sau mai puţin fericite şi originale, precum aceea a chipului 
cu doi ochi, sau analogii cu facultăţile psihologice — minte, ra- 
țiune, suflet — dar el respinge alte comparații pur fizice, ca aceea 
a celor trei sori. El recunoaşte că toate acestea prezintă lipsuri 
şi că nu pot fi înţelese decât prin harul dăruit celor care s-au 
curăţit. 

Nu aflăm decât arareori la Simeon descrieri ale vederii Sfin- 
tei Treimi, ca fiind ceva diferit de vederile de lumină, în.afară de 
cazul celor Trei Persoane care îi vorbesc separat. Dimpotrivă, el 
aminteşte destul de des despre sălăşluirea Sfintei Treimi în om 
şi despre unirea Ei nu numai cu sufletul, ci cu omul în întregime, 
când acesta devine la rându-i un chip treimic "în trei ipostasuri' 
- trup, suflet şi Dumnezeu -~ ca al treilea element al acestei uniri 
prin har. 


la scolastica latină medievală, cu opoziţia ei radicală între natură și harul 
'"adăugat' omului, este greu de înţeles ideea fundamentală a patristicii greceşti 
privitoare la om, anume că harul, deși necreat, constituie o 'componentă' a omu- 
lui, aşa cum a fost el creat de către Dumnezeu, şi că fără har el nu este om 
deplin. Devenind "un triplu ipostas' — trup, suflet şi Dumnezeu ~ omul este resta- 
bilit în integritatea sa originară. 


XX 
TAINA MÂNTUIRII 


Am dori să înfăţişăm în acest capitol lucrarea mântuitoare a 
lui Dumnezeu în ansamblul ei, începând de la creaţie, conti- 
nuând cu întruparea lui Hristos, crucea şi învierea Sa, aşa cum 
se dezvăluie ea, risipită prin toate scrierile lui Simeon, fără a o 
sistematiza. Abordarea problemelor teologice de către el este, 
înainte de toate, soteriologică, ceea ce îl interesează fiind mân- 
tuirea omului. Astfel, într-un lung pasaj în care descrie crearea 
omului și căderea acestuia şi în care libertatea omului, chiar și 
după cădere, este afirmată cu putere, Simeon ne vorbeşte despre 
întruparea Fiului lui Dumnezeu, devenit asemenea nouă pentru a 
ne mântui și identificându-se cu omul în toate, afară de păcat. 


“Dumnezeu, voind încă de la început ca binele să fie 
şi partea noastră... a înzestrat pe protopărinţii noștri, pe 
cei întâi creaţi, cu liberul arbitru şi, prin mijlocirea lor, ni 
l-a dat și nouă; dacă ei ar fi implinit şi ar fi păzit porun- 
cile Sale..., virtuțile le-ar fi fost socotite ca dobândite prin 
propriile lor osteneli și ca dăruite de ei Stăpânului ca pro- 
priile lor daruri; ele i-ar fi ridicat, de asemenea, treptat, 
spre desăvârșirea chipului și asemănării cu Dumnezeu și 
i-ar fi apropiat de Cel Neajuns, fără primejdia de a fi nimi- 
ciţi şi de a pătimi moartea trupească, din neam în neam, 
pentru oricare s-ar apropia de El. Însă, cei întâi creaţi, 
supunându-se de bunăvoie pentru întâia oară vrăjma- 
şului şi călcând poruncile lui Dumnezeu, nu numai că au 
pierdut cea mai bună nădejde a lor, aceea de a fi însăși 
lumina cea neapusă, ci au fost destinaţi putrejunii şi 
morţii; ei au căzut desăvârșit în întuneric, devenind slu- 
jitorii stăpânului întunericului şi, supuşi stăpânirii sale, ei 
au fost aruncaţi prin păcat în întunericul morţii. După ei, 
noi înşine, urmaşii lor, plecându-ne de bunăvoie capul în 
faţa acestui tiran, şi nu prin silnicie, am fost aruncaţi în 
robie; foarte bine au dovedit aceasta cei dinaintea Legii 

şi cei de sub Lege, care au fost plăcuţi lui Dumnezeu şi 
şi-au dăruit voinţa lor Stăpânului, şi nu diavolului”. 


Simeon nu susține transmiterea ereditară a păcatului primi- 
lor oameni; noi ne supunem tiranului printr-un act voluntar, dar, 
iată, drepţii Vechiului Testament au putut să placă lui Dumnezeu 
prin implinirea poruncilor. Totuşi, numai prin intervenţia per- 
sonală a Fiului lui Dumnezeu, slujitorii Săi au fost mântuiţi. 


“in aceste condiţii Domnul, iubitorul de oameni, 
hotărând să răscumpere din intunericul cel veşnic pe cei 
pe care i-a iubit înaintea Legii şi sub Lege, să dăruiască 
celor de după Lege libertatea harului şi, aşa zicând, să 
slobozească din tirania diavolului întreaga lume deodată, 
pe toţi cei ce i-au plăcut înainte de Lege, sub Lege și 
după Lege, a binevoit, în atotputernicia şi în bunătatea 
Lui, să facă El însuşi acest lucru'2. 


Mântuirea este dată omului prin biruinţa asupra diavolului, 
dobândită de către Însuşi Creatorul nostru care S-a făcut aseme- 
nea omului. Ea este expresia iubirii lui Dumnezeu faţă de oa- 
meni. Dumnezeu Se întrupează 


"pentru a cinsti și preamări şi mai mult neamul nos- 
tru prin faptul că El însuşi Se face întru totul asemenea 
nouă şi că devine egalul nostru, luând condiţia noastră 
omenească'5. "Ce dragoste nespusă faţă de oameni şi 
câtă bunătate! Departe de a ne pedepsi pe măsura neas- 
cultării şi a păcatului nostru, dimpotrivă, El a binevoit să 
devină El însuşi ceea ce am devenit noi prin păcat: om 
supus schimbării, născut din om supus schimbării, muritor, 
din muritor, păcat, din cel care a păcătuit, iată ce a devenit 
El, Cel nestricăcios, nemuritor şi fără de păcat, arătându-se 
lumii doar într-un trup îndumnezeit, şi nu în deplinătatea 
Dumnezeirii Sale. Şi aceasta, pentru ce? Fiindcă EI nu a 
venit să judece lumea, ci ca să o mântuiască'4. 


1. Et. 10, 36-60. 
2. Et. 10, 60-69. 
3. Et. 10, 69-72. 
4. Et. 10, 72-80. 

Să 

notăm aici că, deşi pentru Simeon iconomia mântuirii 


este înțeleasă ca o răscumpărare eliberatoare (\vtpócacůa), 


crucea 


nu este numită în mod explicit în aceste pasaje. Nu 


găsim nicăieri vreo mențiune a unei răscumpărări ce ar fi o sa- 
tisfacție adusă mâniei sau dreptăţii lui Dumnezeu. De altfel, că- 
derea omului pentru care au fost create toate, precum şi mântui- 
rea sa au fost prevăzute încă de la inceput de către Dumnezeu. 


"Căci numai pentru mine, cel (creat) după chipul şi 
asemănarea Ta şi pentru nimic altceva, Tu ai făcut să 
vină din neființă toate fiinţele și Tu m-ai făcut împărat 
asupra tuturor celor de pe pământ, pentru slava dărniciei 
şi bunătăţii Tale'5. "Ce face atunci Dumnezeu, Autorul 
universului, care l-a făcut şi pe Adam? — Cum (Dumnezeu) 
ştia încă înainte de începutul lumii că acesta nu va ascul- 
ta porunca Sa, cum EIl înainte hotărâse ca restaurarea 
firii lui spre o viață nouă să depindă de nașterea în trup 
a Fiului Său Cel Unul şi Dumnezeu, ce face E]?.... El vrea 
ca zidirea, supusă omului pentru care a fost creată, 
devenind stricăcioasă pentru omul stricăcios, atunci 
când acesta va fi restaurat şi va deveni duhovnicesc, 
nestricăcios şi nemuritor, atunci şi creaţia să fie eliberată 
din robia ei şi... să devină nestricăcioasă şi cu totul îndu- 
hovnicită. lată ce a hotărât Dumnezeu Cel preamilostiv şi 
atotstăpânitor, încă înainte de facerea lumii'6. 


Spiritualizarea cosmică a creaţiei în om aparţine deci planu- 
lui veşnic al lui Dumnezeu, care a prevăzut căderea: 


5. 
6. 
7. 


“Acesta este adevăratul motiv pentru care Dumne- 
zeu, înainte ştiind, încă de la întemeierea lumii, că mân- 
tuirea omului va depinde de o naștere nouă (naiiyye-— 
veciag), i-a supus creaţia..., dar atunci când îl va reinnoi 
pe om şi-l va face nestricăcios, nemuritor şi duhov- 
nicesc, atunci... El va transforma împreună cu acesta 
întreaga creaţie, pe care o va face pentru totdeauna 
veşnică și nematerială'?. 


Euh. 1, 11-14. 
1, 2, 78-95. 
l 


Et. 
Et. 1, 4, 61-69. 

Simeon subliniază unitatea faptelor mântuitoare ale lui 
Dumnezeu, precum şi legătura lor reciprocă. Cu toate acestea, 
întruparea este aceea care ocupă la el un loc precumpănitor. 
Scopul ei principal este îndumnezeirea omului prin participarea 
firii noastre omeneşti la Dumnezeirea Domnului întrupat. 


“Pentru aceasta ne-a venit întreaga iconomie, împre- 
ună cu bunăvoința Fiului lui Dumnezeu, pentru a ne 
face, în virtutea credinţei în El şi a ascultării de poruncile 
Sale, părtași ai Împărăției şi Dumnezeirii Sale'8. 


Prin urmare, este nevoie de fapte ale credinţei și de oste- 
neală din partea omului, pentru ca această indumnezeire prin 
întrupare să aibă loc. Însă, pe de altă parte, întruparea ca atare 
nu produce în Dumnezeu nici o schimbare. Simeon spune 
aceasta, examinând taina întrupării într-un cadru trinitar: 


"Așadar, cine este atunci Hristos, dacă nu Dumnezeu 
adevărat devenit om întru totul desăvârşit?... Pentru ce 
Dumnezeu S-a făcut om?... Pentru a-l face pe om dum- 
nezeu. Prin ce mijloc realizează El aceasta? Cu trupul sau 
cu Dumnezeirea? Evident că prin Dumnezeire... Așadar, 
dacă El a îndumnezeit cu Dumnezeirea în primul rând 
trupul luat de EI, atunci și nouă, tuturor, ne dă viaţă nu 
prin trupul cel stricăcios, ci prin cel ce a fost îndum- 
nezeit, în aşa fel, încât de acum înainte niciodată şi în 
nici un fel noi nu Îl mai recunoaştem ca om, ci ca pe sin- 
gurul Dumnezeu, El însuşi desăvârșit în două firi - căci 
Dumnezeu este unu — cel stricăcios fiind absorbit de Cel 
nestricăcios şi cel trupesc de Cel netrupesc, totuşi nu nimi- 
cit, ci cu totul transformat, fără putinţa de a-i confunda, 
amestecați în chip negrăit și uniţi într-o alipire fără confuzie 
cu Dumnezeirea treimică, aşa încât un singur Dumnezeu 
este închinat în Tatăl, în Fiul şi în Sfântul Duh, fără ca 
Treimea să primească vreo adăugire numerică prin actul 
întrupării sau să pătimească ceva după trup'?. "Prin urmare, 
Dumnezeu există. Şi cine este El? Este cu adevărat Dum- 


8. Et. 3, 392-396. 
9. Et. 5, 28-48. 

nezeu adevărat şi om desăvârşit, devenit om întru totul 
adevărat, ceea ce nu fusese mai înainte, pentru a-l face 
pe om dumnezeu, ceea ce acela nu fusese niciodată; 
prin Dumnezeirea Sa, şi nu numai prin trupul Său, El ne-a 
îndumnezeit pe noi şi ne face, bineînțeles, dumnezei; de 
altfel, acestea nu sunt despărţite'!0. 


Întrucât întruparea lui Hristos este de bunăvoie, tot așa şi 
îndumnezeirea noastră trebuie să fie liberă: 


"Dumnezeu vrea să ne facă dumnezei, din oameni 
cum suntem, dar cu consimţământul nostru, şi nu împo- 
triva voinţei noastre... Căci Dumnezeu dorește aceasta 
atât de mult, incât S-a pogorât şi a venit pe pământ pen- 
tru aceasta. Deci, dacă noi vrem să dobândim aceasta, 
nicicând nimic nu ne va putea împiedica să-o câștigăm; 
doar să ne luăm zborul către El printr-o căinţă fierbinte, şi 
EI, apropiindu-se de noi şi bucurându-se să ne atingă uşor 
inima cu degetul Său, ne va aprinde candela sufletului şi 
nu o va mai lăsa să se stingă până la sfârşitul lumii"? !. 


În textele citate, întruparea este considerată ca expresia 
deplină a iubirii lui Dumnezeu faţă de om şi a dorinţei de a-l face 
părtaş Dumnezeirii Sale. Cu toate acestea, în alte locuri Simeon 
vorbeşte despre lucrarea mântuitoare a lui Hristos în ansamblul 
ei, despre pătimirile Sale, despre smerenia Sa, despre crucea 
Sa, despre chenoza Fiului lui Dumnezeu, despre iubirea pe care 
aceasta o provoacă în noi faţă de Mântuitorul nostru, faţă de Cel 
ce a fost trimis de către Tatăl nu pentru ca să ne judece, ci să 
ne mântuiască. 


"Prin urmare, cel ce crede acestea din adâncul inimii, 
cum nu Lar iubi din tot sufletul său şi din tot cugetul 
său? Şi, mai ales, atunci când aude vorbindu-se despre 
câte a suferit El dorind să-l mântuiască pe el şi pe toți 
oamenii?'12 "in orice caz, atunci când el va cugeta la taine- 


10. Et. 5, 54-59. 
11. Et. 7, 598-610. 
12. Et. 8, 7-15. 

le întrupării Sale şi, mai mult, la pătimirile pe care le-a 
îndurat din pricina sa Cel ce este din fire nepătimitor'13. 


După ce a înfăţişat pe larg evenimentele vieţii pământeşti a 
lui Hristos, începând cu naşterea Sa negrăită, cu botezul, vân- 
zarea și judecarea Lui de către Pilat, pătimirea şi celelalte eveni- 
mente zguduitoare, Simeon conchide: 


"Când el se va gândi cu adevărat că Cuvântul, 
Dumnezeu, Cel fără de inceput, venit de la Tatăl Cel fără 
de început, de aceeaşi natură şi de aceeași fire cu Duhul 
Cel Preasfânt, Cel vrednic de închinare, nevăzut și ne- 
ajuns în adâncime, S-a pogorât, S-a întrupat şi S-a făcut 
om, că a suferit toate acestea și mai mult decât acestea 
din pricina lui, pentru a-l slobozi din moarte şi de stri- 
căciune şi pentru a-l face fiu al lui Dumnezeu și dum- 
nezeu, asemenea Lui, oare nu cu adevărat, chiar de ar fi 
el mai tare decât piatra şi mai rece decât gheaţa, sufletul 
său se va înmuia şi inima lui se va încălzi din nou pentru 
a-L iubi pe Dumnezeu? În ceea ce mă priveşte, eu socot 
că... dacă un om crede toate acestea din adâncul inimii 
și din străfundul sufletului, el va avea îndată în inimă 
iubirea faţă de Dumnezeu'14. 


Umilinţele și pătimirile lui Hristos au deci o însemnătate 
aparte pentru taina mântuirii, căci ele ne stârnesc iubirea faţă de 
El şi ne fac să participăm astfel la lucrarea Sa mântuitoare. Taina 
întrupării se descoperă celor care poartă crucea, inainte de a se 
revela deplin la înviere: 


"Să ştii bine aceasta: Cuvântul care de la început 
este cu Dumnezeu şi care este Dumnezeu, care are viaţa 
în El, Cel ce a făcut toate lucrurile, Cel ce este lumina... 
care este în lume şi pe care lumea nu-L cunoaște și nu-L 
înţelege, a venit în lume luând trup; în felul acesta, pen- 
tru cei ce Îl primesc prin credinţă ca Dumnezeu, păzesc 
poruncile Sale şi işi iau crucea, El Se va descoperi ca 


13. Et. 8, 21-23. 
14. Et. 8, 59-72. 

Dumnezeu şi Se va face cunoscut așa cum este, deo- 
camdată cu măsură, după măsura fiecăruia, şi apoi, la 
înviere, mai limpede'15. 


Rezultatele întrupării pentru neamul omenesc se vor face 
văzute în mod deplin la învierea cea de obşte. Îndumnezeirea 
deplină are loc numai după înviere, când omul va fi transfigurat 
cu trupul și cu sufletulI6. 

Împărtăşirea de bunătăţile cele veșnice începe, totuşi, încă 
de aici, de jos, căci altfel "Evanghelia n-ar fi decât o proorocie, 
iar Hristos, numai un prooroc'17. În Capetele sale, Simeon ne 
oferă o vedere de ansamblu asupra întrupării în cadrul lucrării 
mântuitoare a lui Hristos, subliniind în mod deosebit prezenţa 
conştientă a Împărăției lui Dumnezeu încă din lumea aceasta: 


"Care este țelul întrupării lui Dumnezeu-Cuvântul..., 
dacă nu, cu siguranţă, acela de a ne împărtăşi ceea ce 
este al Său, după ce S-a făcut părtaș la ceea ce este al 
nostru. Pentru aceasta Fiul lui Dumnezeu s-a făcut Fiul 
omului, pentru a ne face pe noi, oamenii, fii ai lui 
Dumnezeu, ridicând prin har neamul nostru la ceea ce, 
negreşit, este El prin fire, iar pe noi născându-ne de sus 
în Duhul Sfânt şi aşezându-ne cu grăbire în Împărăţia 
Cerurilor; sau, mai degrabă, El ne dăruiește harul de a 
avea în noi înşine Împărăția, în așa fel, încât noi nu 
rămânem doar cu nădejdea de a intra în ea, ci noi putem 
spune, ținând-o în mod real în palmele noastre: <Viaţa 
noastră este ascunsă cu Hristos, în Dumnezeu>18. 


Împărăţia lui Dumnezeu este, aşadar, înţeleasă pentru pre- 
zent ca o stare mistică. Este subliniat şi caracterul ei conştient: 


"Fiul lui Dumnezeu, fiind El însuși Dumnezeu, a venit 
pe pământ pentru ca noi, vrăjmaşii Săi, să fim prin El 
împăcaţi cu Tatăl Său și pentru ca El să ne unească cu 


15. Et. 10, 408-418. 
16. Et. 10, 716-733. 
17. Et. 10, 738-743. 
18. Cap. 3, 88. 

Sine însuşi în chip conştient, prin Duhul Său Cel Sfânt şi 
de-o fiinţă'!9. 


Așadar, am putea rezuma astfel lucrarea mântuitoare a 
întrupării: Fiul lui Dumnezeu devenind Noul Adam a luat asupra 
Sa tot ceea ce este omenesc şi prin aceasta a mântuit şi a 
îndumnezeit pe om. Simeon spune pe larg aceasta în scrierile 
sale Etice: 


“Acesta (Omul al doilea, Domnul Cel venit din Cer), — 
Dumnezeu din Dumnezeu, Fiul Cel fără de început din 
Tatăl Cel fără de inceput, Cel netrupesc din Cel netru- 
pesc, Cel de neînțeles din Cel de neînțeles, Cel veșnic 
din Cel veşnic, Cel neapropiat din Cel neapropiat, Cel 
nesfârşit din Cel nesfârşit, Cel nemuritor din Cel nemuri- 
tor, Cel nevăzut din Cel nevăzut, Cuvântul lui Dumnezeu 
şi Dumnezeu, prin care s-au făcut toate lucrurile din cer 
şi de pe pământ şi, rezumând, deși El este astfel şi tot 
aşa rămâne în Tatăl, impreună cu Tatăl care rămâne in 
El, fără a Se despărţi de El, fără să Îl părăsească câtuși 
de puţin - S-a pogorât pe pământ şi S-a întrupat de la 
Sfântul Duh şi din Fecioara Maria; El S-a făcut om şi, fără 
a Se schimba, S-a făcut întru totul asemenea nouă, în 
afară de păcat, pentru ca, trecând prin toate cele ale 
noastre, El să refacă şi să restaureze pe omul cel dintâi 
şi, prin el, pe toţi cei născuţi și care se nasc din el, 
asemenea cu cel care i-a născut'20. 


În Imnele lui Simeon taina întrupării ocupă şi ea un loc 
foarte important. Un fapt îl umple de uimire şi de admiraţie: 
Cuvântul devine creatură, fără a înceta să fie Dumnezeu: 


“in felul acesta, Cuvântul ~ zice Simeon vorbind 
despre arătările lui Hristos de după invierea Sa - a de- 
venit prin împreună-lucrarea Sfântului Duh şi prin bună- 
voinţa Tatălui, om deplin, fără mutare. Din fire fiind Dum- 
nezeu necreat, El a devenit creat în chip negrăit şi îndum- 


19. Cap. 3, 58. 
20. Et. 13, 75-89. 

nezeind ceea ce a luat asupra Sa mi-a arătat o minune 
îndoită prin cele două energii ale Sale, ca şi prin cele 
două voințe ale Sale, o minune văzută şi o minune 
nevăzută, sesizabilă şi insesizabilă; ca făptură, El S-a 
arătat în mijlocul tuturor creaturilor şi, fiindcă nu era o 
creatură prin ceea ce li Se asemăna, El a dispărut. Cu 
toate acestea, El nu a dispărut cu adevărat, ci, fiindcă era 
în mijlocul tuturor creaturilor sensibile, Cuvântul S-a fă- 
cut văzut, alipit de cel pe care l-a luat asupra Sa ca crea- 
tură. Însă, asumându-Şi creatura, în timp ce o ascundea 
sau, mai bine-zis, o ridica spre înălţimi, spre slavă, spre 
propria Lui slavă care este inexprimabilă, Se ascundea și 
El deindată'2!. Sau, cum spune Hristos însuşi: "intr-ade- 
văr, am fost îndepărtat de toate creaturile, dar când am 
devenit creatură M-am făcut asemenea oamenilor, luând 
un suflet și o cugetare asemenea acestora'22. 


Scopul întrupării Cuvântului este îndumnezeirea omului; 
Simeon repetă neintrerupt acest lucru: 


"Ai devenit om fără mutare Tu, Dumnezeul meu, ca 
să mă îndumnezeiești cu totul pe mine, pe care m-ai luat 
asupră-Ţi"25. "Rămânând neschimbat în Dumnezeirea Sa, 
Cuvântul S-a făcut om luând trup: păstrând pe om 
neschimbat în trupul şi sufletul Său, El m-a făcut întru 
totul dumnezeu; El a luat trupul meu cel osândit şi m-a 
îmbrăcat cu toată Dumnezeirea'24%. 


După cum spune Simeon în termenii hristologiei calcedo- 
niene, însă totdeauna foarte personal şi în baza propriei sale 
experienţe spirituale, întruparea este şi ea temelia transfigurării 
şi a înfierii noastre. 


21. 
22. 
23. 
24. 


"Pe cât de real Cuvântul S-a făcut trup, pe atâta El ne 
transfigurează într-un mod inefabil şi ne face cu adevărat 


Imn 17, 249-274. 
Imn 55, 138-141. 
Imn 26, 60-61. 

Imn 50, 184-189. 

fii ai lui Dumnezeu'25. Alteori Cuvântul este Acela care 
Însuşi spune: "Pentru aceea am venit trupește în lume, 
Eu Cel ce sunt unul am devenit îndoit rămânând 
neîncetat unul, pentru ca cei ce Mi se închină cu credinţă 
Mie, Dumnezeul Cel văzut, şi păzesc în taină poruncile 
Mele, să fie iluminaţi şi să primească descoperirea du- 
hovnicească a slavei înfricoşătoarei Mele Dumnezeiri și a 
trupului pe care l-am luat, ca ei să contemple în chip tai- 
nic cele două firi ale Mele și astfel, fără să se indoiască, 
să-Mi înalțe cântări de laudă, ca Unicului Dumnezeu'26. 


Contemplarea Cuvântului întrupat ne aduce deci iluminarea. 
Dumnezeu vrea să fie văzut: 


"Dacă n-aş vrea să fiu văzut, pentru ce M-am arătat în 
trup? Atunci, oare, pentru ce M-am pogorit? Pentru ce am 
fost văzut de toţi?"'27 


Moartea mântuitoare a lui Hristos pe cruce este pentru 
Simeon expresia cea mai puternică a acestei iubiri a lui Dumne- 
zeu faţă de om, despre care el a vorbit atât de mult, apro- 
fundând sensul întrupării: 


25. 
26. 
27. 
28. 


"Să îndepărtăm de sufletul nostru toată neincrede- 
rea, toată nepăsarea şi toată şovăiala și să ne arătăm cu 
o inimă sinceră, cu o credinţă tare şi cu o râvnă fierbinte 
ca nişte noi slujitori răscumpăraţi prin preascumpul Său 
Sânge. Având în vedere nepreţuita noastră răscumpărare 
(tíiunpa), să-L iubim pe Domnul nostru Cel care a plătit-o, 
să-l primim iubirea Sa faţă de noi şi să ştim că dacă El n-ar 
fi vrut să ne mântuiască prin Sine însuşi după ce ne-a 
răscumpărat, nu ar mai fi coborit pe pământ, nu ar mai 
fi fost omorit pentru noi; căci, precum este scris, El a 
făcut toate acestea voind să mântuiască pe toţi oa- 
menii'28. 


Imn 50, 181-183. 
Imn 32, 86-93. 

Imn 53, 154-157. 
Et. 2, 1, 173-182. 

Întreaga învăţătură tradiţională privitoare la răscumpărare, 
faptul că, Cuvântul a venit pe pământ pentru a săvârşi această 
răscumpărare, este exprimată în cuvintele acestea fără ca Simeon 
să spună ceva despre "satisfacția" adusă lui Dumnezeu sau să 
definească ce este această "răscumpărare", cine o dăruieşte şi 
cui29. Avem aici în mod descoperit actul suprem al iubirii. Cru- 
cea este pomul vieţii, care ne eliberează de blestem şi de moar- 
te, în aşa fel încât după cădere omul este restaurat printr-un pro- 
ces divino-uman în sens invers și este readus în rai. 


“Pe de-o parte pomul cunoștinței binelui şi răului, 
care a devenit pricină a morţii lui Adam și a Evei; pe de 
altă parte pomul crucii, pe care Hristos, al doilea Adam 
şi Dumnezeu, a fost pironit cu mâinile, ca răscumpărare 
a mâinilor lui Adam care au atins (rodul), şi I s-au stră- 
puns picioarele, ca răscumpărare a celor ce au mers la 
neascultare. Pentru că a gustat din rodul acestui pom, 
Adam s-a făcut pricinuitor al morţii și al blestemului pen- 
tru urmaşii săi; gustând din fiere şi bând din oţet, Hristos 
Dumnezeu i-a eliberat pe protopărinţi din blestem şi i-a 
smuls din stricăciunea morţii, iar celor ce au crezut în El 
le-a dăruit o viaţă nouă şi puterea de a duce în lumea 
aceasta o viaţă îngerească. Acolo, în mijlocul raiului, era 
pomul vieţii din care lui Adam nu i-a fost îngăduit să 
mănânce, potrivit unui plan mântuitor; de aceea, a fost 
alungat din rai, iar sabia de foc a fost pusă să păzească 
intrarea. Aici, Hristos a avut coasta străpunsă de lance şi 
a îndepărtat sabia cea veche; El a deschis intrarea şi a 
sădit pomul vieţii în întreaga lume; ba, mai mult, El ne-a 
dat şi nouă să sădim zilnic acest pom care creşte îndată 
şi dăruiește viaţa veşnică tuturor celor ce gustă din el'50. 


lată de ce, Simeon exclamă în Imnele sale: 


"Iar ceea ce face slava lui Hristos, sunt crucea și Pa- 
timile pe care El le-a suferit pentru noi, spre a ne pro- 
slăvi'3l. 


29. Cf. Sf. Grigorie Teologul, Or. 45, 22. Simeon urmează aici cu exactilate 
pe Grigorie, care, ca şi el, refuză să răspundă unor astfel de intrebări. 

30. Et. 2, 7, 36-56. 

31. Imn 52, 141-143. 

"Cel Unul născut din Cel Unul, Fiul și Cuvântul - mai 
zice Simeon vorbind despre lucrarea mântuitoare a lui 
Hristos - prin moartea şi invierea Sa, pogorând de lângă 
Tatăl Său Cel fără de început... nu numai că Se face om 
în același fel ca şi ei (Adam şi Eva), ci ca şi ei a acceptat 
să moară, alegând o moarte cruntă şi ruşinoasă şi, 
pogorând la iad, El i-a înviat'52. "EI îi repune nu în raiul 
din care au căzut, ci... chiar în cerurile cerurilor'55. 


Prin moartea Sa, Hristos ne dă libertatea și distruge moartea: 


"Căci, pogorând dintru înălţime, Domnul nostru prin 
însăşi moartea Sa a distrus moartea care apăsa asupra 
noastră, zdrobind cu totul osândirea atrasă de neas- 
cultarea protopărintelui nostru şi, renăscându-ne prin 
Sfântul Botez, recreându-ne, dezrobindu-ne cu totul din- 
spre ea, El ne face cu desăvârşire liberi în această lume, 
în loc să ne lase sub stăpânirea tiranică a vrăjmaşului; 
ba, mai mult, (redându-ne) cinstea libertăţii noastre origi- 
nare, El ne dă tărie împotriva vrăjmașului, aşa încât cei 
ce vor aceasta îl biruiesc lesne... întrucât moartea... ii duce 
la cer, la bunătăţile de care se bucură acolo, sus... deo- 
camdată doar în parte, însă după învierea morţilor se vor 
veseli pe de-a-ntregul în deplinătatea bucuriei veşnice'34%. 


Hristos nu ne eliberează numai de moarte, ci şi de bles- 
temul lui Adam, căci, fiind răstignit, El S-a făcut blestem'35. În 
crucea lui Hristos, Simeon ne prezintă mai ales chenoza lui 
Hristos, umilinţele şi suferinţele Sale în care el vede o pildă ce 
trebuie urmată: 


32. 
33. 
34. 
35. 


“Pentru tine Dumnezeu S-a făcut om și sărac; şi tu, la 
rândul tău, trebuie să devii sărac asemenea Lui, tu, care 
crezi in El. El este sărac după omenitate, iar tu eşti 
nevoiaş după Dumnezeire... Ei a sărăcit pentru ca tu să 


Cat. 5, 526-331. 
Cat. 5, 350-352. 
Cat. 5, 381-394. 
Cat. 5, 427. 

te îmbogăţeşti, pentru a te împărtăşi de bogăţia harului 
Său; pentru aceasta El a luat trup, pentru ca tu să te 
împărtăşești de Dumnezeirea Sa'56. 


intr-un fel de testament spiritual (Cateheza 17) Simeon îi 
învaţă pe ucenicii săi 


"iubirea nemăsurată a lui Dumnezeu pentru oa- 
meni... şi preţul înalt al darului pe care ni-l face, sublimi- 
tatea pogorârii... bogăţia bunăvoinţei lui Dumnezeu.... 
marele dar... pe care ni l-a făcut nimicindu-Se pentru noi 
fără a Se nimici,... felul minunat în care a fost restaurată 
creatura luată din pământ, adică cei ce iau ca model 
ascultarea şi chenoza Sa..., cum de asemenea sunt 
transformați cei ce lasă totul pentru iubirea Celui ce 
ne-a iubit..., în ce mod miraculos cei ce erau întunecaţi 
devin lumină pentru că s-au apropiat de lumina cea 
mare, — ei care, ridicaţi de jos ca altădată Moise, prin 
unirea lor cu lucrurile cele dintru înălţime, au devenit 
dumnezei'37. 


Aici, participarea la chenoza lui Hristos este și participare la 
slava Sa. Aceasta este calea spre îndumnezeire: 


"Dumnezeu fiind, El S-a făcut om din pricina noastră. 
El a luat suflet, a fost scuipat, răstignit ca şi când ne-ar fi 
învăţat și ne-ar fi spus fiecăruia dintre noi, prin tot ceea 
ce a suferit, El, Cel nepătimitor după Dumnezeire: <Dacă 
vrei, omule, să devii dumnezeu, să câştigi viaţa veșnică 
şi să fii impreună cu Mine - ceea ce străbunul tău 
altădată nu a obţinut fiindcă a dorit acest lucru în sens 
rău =~- atunci smereşte-te după cum şi Eu M-am smerit 
din pricina ta, alungă-ţi deşertăciunea şi mândria 
simțămintelor diavoleşti, primeşte loviturile, primeşte 
scuiparea, primeşte ocările și rabdă toate acestea până 
la moarte, fără să te ruşinezi>38. "Dumnezeu, Cel ce 


36. Cat. 9, 120-127; cf. cap. X, n. 24. 
37. Cat. 17, 96-108. 
38. Cat. 27, 276-285. 

doreşte să te facă dumnezeu după cum EIl S-a făcut om, 
tot ceea ce tu faci pentru tine însuți El socotește ca făcut 
Lui şi iţi zice: <Tot ceea ce faci sufletului tău acesta atât 
de mic, Mie Mi-ai făcut>'59,. De altfel, pentru vremea 
noastră "de pace adâncă şi deplină, crucea şi moartea... 
nu sunt nimic altceva decât omorârea deplină a propriei 
voinţe'40, 


in comparaţie cu chenoza Simeon vorbeşte puţin despre 
învierea lui Hristos; de altfel, pentru tradiţia patristică ortodoxă, 
învierea lui Hristos este un eveniment inexprimabil şi, așa 
zicând, "mai presus de vedere', aşa incât momentul invierii nu 
este niciodată reprezentat în icoanele ortodoxe autentice; dim- 
potrivă, el vorbeşte mult despre urmările şi efectele cosmice sau 
lăuntrice ale învierii. Căci învierea lui Hristos în noi și contem- 
plarea neîncetată a acestei minuni este cea care stă în centrul 
atenţiei lui Simeon. Într-o frumoasă predică rostită la "Paşti, în 
această zi a bucuriei prin care întreaga bucurie, întreaga fericire, 
(la vederea) învierii lui Hristos, neîncetat readusă prin rotația 
timpului; sau mai degrabă refăcută zilnic şi veşnic în cei ce îi 
cunosc taina, prin care ni s-au umplut inimile de o bucurie şi o 
fericire negrăită'4i, el strigă: 


"Să cercetăm cu grijă ce este taina învierii lui Hristos, 
Domnul nostru, care, dacă vrem, se petrece neincetat, în 
chip tainic, în noi: cum Hristos S-a îngropat în noi ca într-un 
mormânt și cum Se unește cu sufletele noastre și învie, 
făcându-ne să înviem şi noi impreună cu E]"42, 


Amintind de lucrarea mântuitoare a lui Hristos, Simeon 
afirmă că învierea Lui se vede în împărtăşirea suferințelor Sale: 


"Hristos, Domnul nostru, după ce a fost răstignit pe 
cruce şi a pironit pe ea păcatul lumii, după ce a gustat 
moartea S-a pogorât în iadul cel mai de jos. Deci, după 


39. Cat. 9, 134-138. 
40. Cat. 20, 39-41. 
41. Cat. 15, 7-12. 
42. Cat. 13, 35-40. 

cum, revenind din iad a reintrat în trupul Său preacurat — 
de care, de altfel, pogorând, nu S-a despărţit niciodată — 
şi a inviat pe loc dintre cei morţi inainte de a urca la 
ceruri, întru proslăvire şi putere, tot aşa şi acum, când 
noi părăsim lumea şi, luând asupră-ne suferinţele Mântui- 
torului, intrăm în mormântul pocăinţei şi al smereniei, El 
însuşi este Acela care Se pogoară din ceruri şi intră în tru- 
pul nostru ca într-un mormânt, El însuși este Acela care 
Se unește cu sufletul nostru și, din mort cum era, îl în- 
viază, făcându-l pe cel înviat astfel împreună cu Hristos 
vrednic ca de acum înainte să vadă slava învierii sale 
mistice'45. 


Învierea lui Hristos devine învierea noastră, unire dătătoare 


de viaţă și limpede vedere a Celui Înviat: 


"invierea şi slava lui Hristos... sunt slava noastră; prin 
învierea Lui în noi se petrece, se arată şi se face ea 
văzută în noi; căci apropriindu-Şi ceea ce este al nostru, 
tot ceea ce face El în noi Îşi atribuie Lui Însuși. Or, 
învierea sufletului este unirea lui cu viaţa; într-adevăr, 
după cum trupul mort nu este socotit viu şi nu poate trăi 
fără a primi într-însul sufletul dătător de viaţă și fără a se 
uni cu el în mod neamestecat, nici sufletul însuşi, prin 
sine, nu poate trăi fără să fie unit în mod inefabil și fără 
amestecare cu Dumnezeu, adevărata viață veșnică'44, 


Simeon ne explică modul în care se petrece această vedere 


permanentă a învierii: 


“În fiecare dintre noi, credincioşii, se petrece din nou 
învierea lui Hristos și aceasta nu numai o dată ci, ca să 
spun aşa, în fiecare ceas, când Stăpânul în persoană, 
Hristos, învie în noi, îmbrăcat tot în alb şi scânteind cu 
razele nestricăcioase ale Dumnezeirii'45. 


43. Cat. 13, 41-45. 
44. Cat. 13, 61-70. 
45. Cat. 13, 106-111. 

Mai degrabă vederea lui Hristos Cel Inviat este aceea care se 
face văzută prin Sfântul Duh: 


"Căci venirea luminoasă a Duhului ne face să întreve- 
dem, ca într-un răsărit al Său, învierea Stăpânului, ba 
chiar mai degrabă ni Se arată El însuşi, Cel Înviat... Deci, 
acelora cărora Hristos Cel Înviat li Se arată, desigur, EI li 
Se arată şi li Se face văzut în mod duhovnicesc privirii lor 
înduhovnicite. Atunci când, într-adevăr, aceasta se pe- 
trece în noi prin Duhul, El ne învie din morţi, ne dă viaţă 
şi ni Se face văzut, deplin, trăind în noi, El, Cel nemuri- 
tor şi nestricăcios şi, nemulţumit de aceasta, ne face 
bucuria de a-L cunoaşte lămurit pe El, pe Acela împreună 
cu care ne învie şi ne slăveşte'46. 


Astfel, Simeon are în vedere urmările lăuntrice şi personale 
ale învierii, împreună cu punctul culminant al acestora, vederea 
deplină, în Duhul Sfânt, a lui Hristos Cel Înviat. Aceste haruri ale 
Celui Înviat sunt date încă de acum, aici, jos. Totuşi, Simeon 
vorbeşte şi despre urmările cosmice ale învierii, despre învierea 
finală şi universală a morţilor, pe care el o deosebește de 
învierea lui Hristos şi de învierea mistică a Acestuia în suflete. 
Prin urmare, el vede diferite învieri, mistice şi finale, şi sublini- 
ază însemnătatea împărtăşirii de suferinţele lui Hristos, precum 
și rolul Sfântului Duh: 


"Cei ce nu se fac următori suferințelor lui Hristos prin 
pocăință şi ascultare, cei ce nu s-au împărtășit de 
moartea Sa... nu vor deveni părtași ai învierii Sale spiri- 
tuale şi nu vor primi pe Duhul Sfânt, căci prin Duhul 
Sfânt se face învierea tuturor. Şi nu vorbesc despre 
învierea finală a trupurilor, căci atunci îngerul va suna din 
trâmbiţă și trupurile vor învia..., ci de aceea a sufletelor 
noastre, despre renașterea și învierea duhovnicească, ce 
se face de fiecare dată, în mod spiritual, despre aceea pe 
care o dăruieşte Acela care a murit şi a înviat o dată pen- 
tru toţi şi care învie prin toţi şi pentru toţi cei ce vor fi 


46. Cat. 13, 111-123. 

trăit în chip vrednic de FI şi care face să învie împreună 
cu El sufletele moarte împreună cu El, de bunăvoie și în 
credinţă, și aceasta prin Preasfântul Său Duh, dăruindu-le 
încă de aici, de jos, Împărăţia Cerurilor'47. 


Deosebirea dintre aceste învieri constă în faptul că învierea 


mistică se referă numai la suflete şi lasă trupurile neschimbate, 
în timp ce la învierea finală omul în totalitate, trup şi suflet, va fi 
înduhovnicit şi îndumnezeit. 


“Prin moarte şi înviere Dumnezeu a prevăzut să ne 
dăruiască Împărăţia, nestricăciunea și plinătatea vieţii 
veșnice. În aceste condiţii, cu sufletul devenim fără în- 
doială încă de pe pământ soţi şi părtași ai bunătăţilor 
viitoare, adică nestricăcioase, nemuritoare, fii ai lui Dum- 
nezeu, fii ai luminii şi fii ai zilei, moștenitori ai Împărăției 
Cerurilor, în înțelesul că este aceeaşi impărăţie pe care o 
purtăm înlăuntrul nostru; căci toate acestea, încă de 
acum, le primim deja în deplină cunoaştere şi cunoştinţă 
a sufletului, cu condiţia ca credinţa noastră să nu fie 
netrebnică, nici împlinirea poruncilor dumnezeiești să nu 
fie cu lipsă. Dar în ceea ce priveşte trupul, încă nu am 
ajuns la aceasta: ca şi la Hristos Dumnezeu înainte de 
înviere, trupul este stricăcios; şi datorită limitelor şi 
legăturilor pe care aceasta le impune sufletului nostru, 
pentru moment noi nu avem capacitatea de a privi în noi 
în întregime, slava descoperită ci, reflectând inefabilul 
ocean al slavei, noi credem că nu cuprindem decât o 
picătură ~ ceea ce ne face să spunem că, pentru mo- 
ment, privim ca într-o oglindă şi ca în intuneric — con- 
siderându-ne, totuși, după duh, asemenea Celui pe care 
Îl vedem şi care ne priveşte de-a lungul acestei vieţi; 
după înviere, dimpotrivă, trupul nostru va fi spiritual: aşa 
precum Acela care, prin puterea Sa dumnezeiască Şi l-a 
preschimbat pe al Său şi l-a înviat din morţi, tot aşa și 
noi, toţi, îl vom relua spiritualizat, căci cei ce Îi eram mai 
înainte identici după suflet, Îi vom fi identici și după 


47. Cat. 6, 359-370. 

suflet şi după trup, adică vom fi asemenea Lui: oameni 
după fire, dumnezei după har, precum El Însuși, Dum- 
nezeu prin fire, a luat forma omenească din bunătate'48. 
Deveniţi, încă de pe pământ, “fii ai învierii" şi "chiar mai 
presus de îngeri", "deoarece îngerii cântă imne, în timp 
ce ei mijlocesc', "cei ce contemplă în toate rugăciunile 
lor lumina" vor deveni, după înviere, asemenea Dom- 
nului. "Şi dacă ei au devenit astfel, şi dacă ei devin astfel 
neincetat în timpul acestei vieţi, în ciuda piedicilor stri- 
căciunii şi ale trupului, cum nu vor fi ei asemenea Lui 
după înviere, când vor fi primit acest trup spiritual şi 
nestricăcios! Desigur, ei nu vor fi numai egali cu ingerii, 
ci asemenea Stăpânului îngerilor'49, 


Simeon susţine cu tărie realitatea învierii finale şi combate 
pe adversarii săi, care îl acuzau că nu crede în aceasta şi că 
spunea că plinătatea bunurilor este dată în viaţa aceasta: 


“Căci, dacă punem ca principiu faptul că primim 
totul aici, jos, urmează, după ei, că negăm însăşi învie- 
rea, atât judecata cât şi răsplata, şi că respingem în mod 
deliberat nădejdea bunătăţilor viitoare. Or, departe de 
noi să gândim sau să spunem ceva de acest fel, dim- 
potrivă, aruncăm cu hotărâre anatema asupra celor ce 
spun aşa ceva. Prin urmare, noi mărturisim şi zicem că, 
într-o anumită măsură, noi primim acum şi aici, jos, arvu- 
na tuturor bunătăţilor; iar în întregime nădăjduim să le 
primim după moarte'50. 


Învierea lui Hristos are și o lucrare universală. Hristos pogoa- 
ră la iad pentru a slobozi sufletele sfinţilor, dar aceasta nu este 
încă învierea trupurilor5!. Aceasta va fi o transformare cosmică. 


48. 
49. 
50. 
5l. 


"În aceste condiții, întrucât lumea pământească va fi 
unită deplin cu lumea cerească, drepții vor primi şi ei ca 


Et. 10, 707-733. 
Et. 10, 838-847. 
Et. 5, 334-342. 
Et. 1, 3, 70-78. 

moştenire acest pământ reinnoit pe care cei blânzi, 
numiţi fericiţi de către Domnul, îÎħau ca moştenire. La 
ceasul acesta numai o parte este legată de cele cerești, 
cealaltă aşteaptă să fie și ea. Căci sufletele sfinţilor..., 
datorită darului Sfântului Duh şi datorită unirii lor cu 
Acesta, se alătură lui Dumnezeu încă de când sunt în 
trup, iar prin reinnoire ele sunt transformate şi inviate 
din moarte şi restabilite în lumina cea neapusă, întru 
proslăvire, după moarte. Însă în ceea ce privește 
trupurile lor, încă nu a sosit momentul acesta; ele rămân 
în morminte, expuse stricăciunii şi nu vor deveni nestri- 
căcioase decât în ziua învierii celei de obşte, atunci 
când, desigur, creația pământeană, vizibilă şi sensibilă, 
va fi transformată şi se va alipi de lumea cerească, adică 
de cea nevăzută și aflată deasupra oricărei simţiri'52. 


Aici situează Simeon Judecata de apoi, precedată de eveni- 


mente apocaliptice, şi lui i Se adresează Domnul astfel: 


“Pământul în întregime va fremăta înaintea celor care 
după atâtea astfel de minuni ce au urmat arătării Mele în 
lume, după toată această învăţătură pe care am pro- 
povăduit-o în lume mai șovăie încă, fiind necredincioși şi 
neascultători față de cuvintele Mele: el (pământul, n.t.) 
se va zdrobi în bucăţi, neputând suporta să-i mai ţină pe 
întinderea sa pe acești nechibzuiţi încăpăţânaţi care nu 
ascultă de Mine. Şi-și vor vedea căderea care se apropie 
de ei şi se vor cutremura. Căci văzând pământul cuprins 
de cutremur, cerul frământat răsucindu-se ca o carte, cu 
vuiet mare, în faţa acestei spaime înfricoşătoare inimile 
lor neinduplecate şi neindurătoare se vor topi ca aceea a 
unui iepure când este ucis. Şi lumina se va intuneca, 
stelele vor cădea, soarele şi luna se vor stinge deasupra 
lor, iar din crăpăturile pământului va ieși un foc în care 
se vor scufunda ca în adâncurile mării. Şi precum în tim- 
pul potopului s-au deschis jgheaburile cerului, iar apa a 
coborât și a acoperit popoarele puţin câte puţin, tot aşa 


52. Et. |, 5, 105-119. 

şi atunci se va deschide pământul până la temeliile sale 
şi va izbucni, nu puţin câte puţin, ci deodată, focul câre 
va acoperi tot pământul și care nu va mai fi decât un râu 
de foc'55. 


Dacă acest text al Catehezelor se concentrează mai ales 


asupra 


pedepsirii păcatelor, Cuvântările etice evocă soarta drep- 


ților după Judecată şi vederea Împăratului Hristos. 


“lată, deci, ce trebuie ca să se împlinească în primul 
rând, ca după aceea să vină întru tărie, cu slavă şi putere 
preascumpul şi preablândul nostru Împărat lisus Hristos 
şi Dumnezeu pentru a judeca lumea şi pentru a da 
fiecăruia după faptele sale... și astfel, El Se va arăta tutu- 
ror drepţilor; de peste tot nu se va vedea decât Împăratul 
universului; El va fi prezent pentru fiecare şi fiecare va fi 
prezent pentru El. El va străluci în fiecare şi fiecare va 
străluci în El. O! Vai de cei ce se vor afla atunci în afara 
acestei stări!'54. 


Această proclamare solemnă a arătării Domnului întru slavă 


în Ziua 


de Apoi este legată la Simeon, în deplin acord cu învă- 


țătura sa privitoare la vederea conștientă a lui Hristos incă din 
această viaţă, de faptul că sfinţii se află deja în Ziua Domnului, 
iar păcătoşii sunt deja judecaţi de Focul Dumnezeiesc înainte de 


a se afl 


a la Judecata de pe urmă. 


"Dumnezeirea, adică harul Preasfântului Duh, nu s-a 
arătat niciodată, nimănui, în afara credinţei; dacă ea s-a 
putut arăta..., ea se arată înfricoşătoare şi grozavă; ea nu 
strălucește, ci arde, pedepsind cu străşnicie mai degrabă 
decât să dea viaţă'55. 


Dimpotrivă, un sfânt este deja din această viaţă un fiu al 


luminii: 


53. 
54. 
55. 


Cat. 5, 476-496. 

“Tocmai de aceea, un astfel de om nu este judecat 
de judecata cea dreaptă ce va să vină, căci este judecat 
de mai inainte; el nu este lepădat de această lumină, 
căci este iluminat de mai-nainte; el nu este incercat sau 
ars prin intrarea sa în acest foc, fiindcă el a fost incercat 
de mai înainte; Ziua Domnului nu se arată atunci sim- 
ţurilor sale, căci datorită comuniunii şi unirii (6 pri iac kai 
svvovoiac) cu Dumnezeu, el a devenit întru totul ca o zi 
senină, strălucitoare; atunci el nu se mai găsește în lume 
sau cu lumea, ci cu desăvârşire în afara acesteia'56. 


Deci Ziua Domnului poate să-i surprindă numai pe cei pă- 


cătoşi, căci pentru cei drepţi ea a sosit deja: 


"Cei ce au devenit fiii acestei lumini şi fiii zilei ce va 
să fie, pot şi ei de acum să păşească cu deplină cuviinţă, 
ca în plină zi, căci peste ei nu va veni niciodată Ziua 
Domnului, deoarece ei se află fără încetare, în mod ne- 
intrerupt, în aceasta. Ziua Domnului nu este pentru cei 
ce sunt iluminaţi neîncetat de lumina dumnezeiască, ci 
pentru cei ce sunt în întunericul patimilor şi care îşi duc 
viaţa în lume dorind lucrurile din lumea căreia ea trebuie 
să i se descopere pe neaşteptate: ea va fi pentru ei 
înfricoșătoare şi ca un foc de nerăbdat. Totuşi acest foc 
care este Dumnezeu nu va apărea sub o formă întru totul 
spirituală, ci, am putea spune, în mod netrupesc într-un 
trup (&oopârog Ev o&puari), precum Hristos apăruse 
altădată înviat ucenicilor Săi'57. 


Este important să notăm că, în pofida induhovnicirii de 


obște a lumii la sfârșitul veacurilor, Simeon revine adesea în 
pasajele sale eshatologice la tema aceasta. Hristos nu Îşi pără- 
seşte trupul o dată cu Ziua Domnului, care este deopotrivă un 
eveniment eshatologic real şi un fapt mistic lăuntric al vieţii de 
aici, premergător celeilalte. 


56. Et. 10, 119-126. 
57. Et. 10, 132-143. 

Astfel, taina mântuirii în întregul ei: întruparea Cuvântului lui 
Dumnezeu, Noul Adam, mântuirea prin pătimirea și Crucea lui 
Hristos Cel chenotic, pogorârea la iad, învierea şi urmările ei 
mistice şi cosmice, transfigurarea finală a lumii şi induhovnicirea 
ei, Judecata de Apoi, vederea lui Hristos, Împăratul Cel Înviat, 
sunt expuse pe larg în scrierile lui Simeon în termenii unei orto- 
doxii depline, soborniceşti şi patristice. Dintre toate aceste ma- 
nifestări diferite ale actului unic şi mântuitor al lui Dumnezeu, 
Simeon aprofundează mai mult şi scoate în relief două dintre 
ele: intruparea, ca temelie a îndumnezeirii, pe linia Sfântului 
Atanasie al Alexandriei, după celebra sa zicere: "Dumnezeu S-a 
făcut om pentru ca omul să se facă dumnezeu', și învierea misti- 
că din noi, încă din timpul acestei vieţi, care urmează învierii lui 
Hristos și precede învierea de obşte a trupurilor, fără însă ca 
Simeon să micşoreze întru nimic celelalte "lucrări înalte" ale 
Cuvântului întrupat și, mai ales, Crucea Sa. De altfel, afirmând 
cu insistenţă că viaţa veşnică începe în mod conştient încă de 
aici, de pe pământ, Simeon repetă în acelaşi timp, uneori pe un 
ton polemic, împotriva vrăjmaşilor săi, că deplinătatea va veni 
numai după învierea de apoi, într-o lume transfigurată. După 
Simeon, lumea de acum are o neintregire, aflându-se undeva, 
între învierea lui Hristos şi învierea obştească. 


XXI 
MAICA LUI DUMNEZEU 


N-am putea înfățișa nici pe Hristos, nici lucrarea Sa mântui- 
toare - potrivit scrierilor lui Simeon - şi nici Biserica, fără să o 
alăturăm la acestea pe Preacurata Fecioară Maria, Maica lui 
Dumnezeu, Theotokos, aceste teme fiind atât de strâns legate 
una de cealaltă și alcătuind un tot unitar. Simeon le-a dezvoltat 
cu osebire în primele două mari Cuvântări etice, închinate mai 
ales lucrării lui Dumnezeu în istoria neamului omenesc, în timp 
ce în celelalte scrieri ale sale el nu vorbește decât foarte rar 
despre Maica lui Dumnezeu. Aceste două Etice conţin tratate 
întregi despre locul Sfintei Fecioare în taina mântuirii, pe care 
Simeon îl cercetează întemeindu-se pe o exegeză tipologică a 
Vechiului Testament. Este vechea temă a celor doi Adami, 
tradiţională încă de la Sfântul Irineu şi pe care o aflăm deja la 
Apostolul Pavel, şi aceea a Mariei, ca Noua Evă. Comentând 
crearea primei femei din coasta lui Adam, Simeon spune: 


“După cum odinioară la facerea Evei, strămoaşa 
noastră, Dumnezeu a luat coasta deja însufleţită a lui 
Adam şi din ea a plăsmuit pe femeie, şi aceasta a fost, 
într-adevăr, raţiunea pentru care El nu i-a insuflat o su- 
flare de viaţă ca lui Adam, ci din partea pe care a luat-o 
din trupul bărbatului El a făcut un trup de femeie întreg 
şi din această extragere de suflet pe care l-a luat împre- 
ună cu trupul însufleţit, El a făcut un suflet viu 
desăvârşit, realizând din cele două alcătuiri o fiinţă ome- 
nească, tot în acelaşi fel, luând din Sfânta Maică a lui 
Dumnezeu şi pururea Fecioara Maria un trup însufleţit, 
ca o plămadă şi o smerită părticică luată din aluatul firii 
noastre, adică luând deodată suflet și trup, Dumnezeu, 
Făcătorul şi Creatorul, a unit-o cu Dumnezeirea Sa 
neînţeleasă şi neajunsă, sau, mai degrabă, El a unit firea 
noastră în mod fiinţial (ovoiw56&c) cu întreaga ipostasă a 
Dumnezeirii Sale; amestecând fără a confunda una cu 
cealaltă, omenescul cu propria Sa Dumnezeire, El la 

modelat ca pe o biserică sfântă pentru Sine însuşi, fără 
mutare şi fără stricăciune, Creatorul lui Adam făcându-Se 
pe Sine om desăvârşit'l. 


Aşadar prin Preacurata Fecioară Maria, Theotokos, Fiul lui 
Dumnezeu a putut deveni om deplin și astfel, asemenea în toate 
cu primul Adam, născut ca și el fără sămânță omenească, a 
putut înfăptui izbăvirea din păcate a primului om: 


“Într-adevăr, după cum a făcut pe femeie din coasta 
lui Adam,... tot aşa, împrumutând de la fiica lui Adam, 
Maria, cea pururea Fecioară şi Maică a lui Dumnezeu, 
trupul omenesc pe care îl ia fără sămânţa omenească, 
Dumnezeu S-a născut ca şi omul cel dintâi, pentru ca, 
aşa cum acesta prin neascultarea sa a jucat rolul de prin- 
cipiu al naşterii noastre spre moarte şi spre stricăciune, 
tot aşa Hristos Dumnezeu, prin împlinirea întregii 
dreptăţi, a devenit începătura noii noastre alcătuiri întru 
nestricăciune şi a nemuririi noastre'2. 


Să remarcăm totuşi aici că Hristos răscumpără pe om nu 
numai prin nașterea Sa din Sfânta Fecioară Maria, ci şi prin 
plinirea întregii dreptăţi. 

Simeon o numeşte pe Preasfânta Fecioară Maria mireasă a 
Fiului lui Dumnezeu, nepătată în raportul ei cu oamenii, sfântă 
şi rămânând deplin umană în raport cu Dumnezeu. 


“Pe fiica sa (a lui David), Maria — zic eu — cea cu totul 
fără prihană, Fecioara cea curată și mai mult decât 
curată, El a luat-o de mireasă. Cea cu totul fără prihană 
şi mai mult decât curată, aşa o socot eu în raport cu noi 
şi cu oamenii de altădată, comparând-o cu ei şi cu noi, 
slugile sale; în raport cu Mirele său şi cu Tatăl Mirelui 
recunosc faptul că ea rămâne umană, dar tot sfântă şi 
mai mult decât sfântă, de o curăţie fără prihană mai pre- 
sus de cea omenească cunoscută din neam în neam. 

lată pe aceea pe care Dumnezeu a adus-o pentru nunta 
Fiului Său'5. 


Două aspecte trebuie remarcate în acest text: deplina ome- 
nitate a Sfintei Fecioare, precum şi sfinţenia ei, care depăşeşte 
pe cea a tuturor oamenilor, dar relativă în raport cu Dumnezeu, 
deşi este atât de mare; Simeon explică așa cum înţelege el 
această nuntă mistică dintre Dumnezeu și Fecioara, care este 
întruparea Cuvântului: 


"Dumnezeu, Tatăl Domnului nostru lisus Hristos, a 
trimis Fecioarei heretisirea Sa,trimiţând de sus, din jert- 
felnicul Său, pe unul dintre slujitorii Săi, vreau să spun 
pe arhanghelul Gavriil; acesta se pogori pentru a-i spune 
Fecioarei taina, şi-i zise: <Bucură-te, cea plină de har, 
Domnul este cu tine>. Şi la aceste cuvinte, în acelaşi 
timp, în pântecele Fecioarei a intrat Cuvântul în 
Persoană, Cel de o ființă şi impreună-veşnic cu Dum- 
nezeu-Tatăl şi, prin venirea şi cu impreună-lucrarea Du- 
hului Cel de o fiinţă, a luat un trup înzestrat cu suflet şi 
cu minte din sângiurile fecioreşti şi a devenit om. Pe cât 
de negrăită este unirea, pe atât de negrăită este și nunta 
mistică (ò yăpoc ò uvorik6c) a lui Dumnezeu, căci în 
acest fel s-a înfăptuit schimbul dintre Dumnezeu și oa- 
meni, atunci când Cel ce transcende natura și firea S-a 
unit fără amestecare cu neputincioasa noastră natură 
stricăcioasă şi cu firea noastră. Atunci Fecioara a zămis- 
lit şi a adus în lume un Fiu, în mod paradoxal fiind în 
două firi, cuprinzând adică Dumnezeirea şi omenitatea, 
Dumnezeu desăvârșit și om desăvârşit, pe Domnul nos- 
tru lisus Hristos, fără ca El să aducă vreo vătămare 
fecioriei Maicii Sale şi fără a părăsi sânul Tatălui Său'4. 


3. Et. 1, 9, 42-51. Sfântul Irineu scrie în mod asemănător despre Preacurata 
Fecioară Maria, Noua Evă: "Așadar, după cum Eva, neascultând, s-a făcut cauză 
a morţii, pentru ea și pentru întregul neam omenesc, tot aşa Maria, având ca Mire 
pe Acela care Îi fusese hărăzit de mai-nainte, și totuşi Fecioară, prin ascultare ea 
se face cauză a mântuirii, pentru ea însăşi şi pentru intregul neam omenesc“, 
Adversus haereses, 3, 22, 67-68. Totuși teologia "coastei lui Adam” nu se găseşte 
la Irineu; cf. Ibidem, 4, 33, 11 şi 5, 19, 1. 

4. Et. 1, 9, 52-70. 

Simeon expune cu limpezime taina întrupării Cuvântului din 
Sfânta Fecioară în termenii hristologiei de la Calcedon, referitor 
la cele două firi ale lui Hristos. Aceste precizări teologice lipseau, 
evident, la Irineu, ca şi simbolismul creării Evei, cea plăsmuită 
din coasta lui Adam. În cea de-a doua Cuvântare etică, Simeon 
revine la tipologia Maicii lui Dumnezeu în Vechiul Testament, 
bazându-se pe textul din Deuteronom: 

"Israel este partea Domnului, poporul Său, partea lui de 
moştenire" (Deuteronom 32, 9). El vorbeşte aici despre Noua 
Evă şi despre Noul Israel: 


"Aşa precum partea luată din trupul întreg al lui 
Adam a fost modelată pentru a alcătui o femeie, tot așa, 
la rândul ei, și partea luată din femeie a fost folosită pen- 
tru a alcătui un bărbat, și devine Noul Adam, Domnul 
nostru lisus Hristos,... după cum partea pusă de-o parte, 
adică partea - deci femeia însăşi - a fost la originea 
blestemului care s-a transmis tuturor trupurilor neamului 
nostru, tot aşa, la rândul ei, tocmai prin intermediul 
acestei părţi, adică prin Trupul Stăpânului, binecuvânta- 
rea s-a transmis întregii omeniri'5. Însă, după necredin- 
cioşia lui Israel, Dumnezeu 'Şi-a luat din nou partea din- 
tre israeliți, moştenirea Sa, partea afierosită Lui, pe 
aceea... care a ieşit din coasta lui Adam; El a luat-o din 
neamul lui luda şi Şi-a păstrat-o pentru Sine. Fiindcă toţi 
ceilalţi fuseseră închişi în necredinţă, luând mai întâi din- 
tre ei partea din care a făcut-o pe femeie, adică pe Prea- 
curata Maria, apoi având în Sine Însuşi, ca o sămânță a 
credinţei în Dumnezeu, trupul luat prin Maria, Maica 
Sfântă a lui Dumnezeu, pururea Fecioara, El l-a făcut ca 
templu sfânt pentru Sine Însuşi, El, Dumnezeu Cel Prea- 
sfânt devenind Om-Dumnezeu (&vip SeâvSponoc)'6. Cu 
toate acestea, Hristos rămâne Fiul Omului: "Dar de 
vreme ce acest trup, luat din Sfânta Maică a lui Dum- 
nezeu în persoană, nu a fost din femeie, ci a fost creat 
în femeie începând cu Adam, Adam este acela despre 


64-73. 


5. Et. 2, 2, 
6. Et. 2, 2, 100-108. 

care s-a spus că este purtat de Hristos; cel de al doilea 
Adam, născut din primul,... căci El este Fiul lui Dum- 
nezeu şi Fiul, nu al femeii, ci al lui Adam'?. 


Avem aici exprimată icoana Mariei ca Templu al lui Dum- 
nezeu. O altă icoană vetero-testamentară ce prefigurează pe 
Maica lui Dumnezeu este corabia lui Noe, căci ea il adăposteşte- 
pe Hristos Cel intrupat, așa cum corabia i-a adăpostit pe Noe şi 
pe ai săi: 

"Corabia era chipul (1vrog) Maicii lui Dumnezeu, şi 
Noe acela al lui Hristos; iar cei ce il înconjurau pe Noe 
erau jertfele din partea aleasă dintre Iudei, a acelora care 
în viitor vor crede în Hristos, în timp ce animalele sălba- 
tice şi domestice, zburătoarele şi reptilele erau icoana 
neamurilor. Prin urmare, dacă corabia după venirea po- 
topului îl adăpostea pe Noe, Maria, Maica lui Dumnezeu, 
Îl adăpostea pe Cel Întrupat, Dumnezeu și om; dar cora- 
bia nu a salvat decât pe o persoană împreună cu familia 
sa, pe când Cel intrupat a mântuit şi corabia Sa şi lumea 
întreagă de potopul păcatului, de robia Legii şi de 
moarte'8. 


Maica lui Dumnezeu este şi pământul făgăduinţei şi vasul cu 
mană. Simeon îşi aminteşte de vechii israeliți şi explică arătând 
că aceştia avuseseră doar chipul bunătăţilor viitoare: 


“Acest popor stăpânea, într-adevăr, pământul făgă- 
duit, în locul raiului cel adevărat, ca pe un al doilea rai, 
corabia, în locul Maicii lui Dumnezeu... El avea vasul cu 
mană în locul pomului vieţii, care se afla în mijlocul raiu- 
lui şi din care primii oameni nu au putut să mănânce; 
acesta era o icoană simbolizând vasul ce trebuia să-L 
poarte într-insul pe Hristos. El avea mana în locul lui 
Hristos, căci El este pâinea pogorâtă din ceruri şi care dă 
lumii viaţa veșnică'?. 


7. Et. 2, 2, 
8. Et. 2,4, 9-19. 
9 2, 5 

Toate aceste icoane ale Vechiului Testament nu fac decât să 
expliciteze rolul Maicii lui Dumnezeu în iconomia mântuirii noas- 
tre care este tot Hristos. Şi mai important este textul următor 
care, comparând cu multe detalii ispita Evei cu Bunavestire, 
afirmă că sufletul Fecioarei a fost mântuit din moartea veșnică 
prin libera sa învoire la vestirea arhanghelului. 


"Vezi, aşadar, paralelismul faptelor vechi, cum au 
fost rânduite potrivit unui paralelism exact după planul şi 
legământul lui Dumnezeu. Astfel, mai întâi Adam a fost 
pus în rai de către Dumnezeu și atunci a fost creată Eva. 
Tot mai întâi Fiul lui Dumnezeu, Însuşi Creatorul lui 
Adam, S-a coborât și a intrat în pântecele neprihănit al 
Fecioarei şi numai atunci a luat de la ea coasta lui Adam, 
adică trupul fără nici o pată şi S-a făcut om; în locul unei 
Eve înșelate de către șarpe, în lume S-a arătat un Nou 
Adam, Cel ce trebuie să nimicească pe şarpele care a 
înşelat-o pe Eva. Mai întâi Eva este aceea care fusese 
înşelată de cuvintele şarpelui; ea a mâncat din rodul 
pomului neascultând porunca şi suferind moartea sufle- 
tului. Cea dintâi, Maria, Maica lui Dumnezeu, a primit 
vestea cea bună prin înger; ea adaugă credinţă planului 
lui Dumnezeu, care i-a fost făcut cunoscut şi consimţi 
prin aceste cuvinte: <Iată, roaba Domnului, fie mie după 
cuvântul tău>. Şi atunci ea este cea dintâi care a primit 
întriinsa, în mod fiinţial, pe Cuvântul lui Dumnezeu, Care 
i-a răscumpărat în mod real sufletul de la (osândirea) 
anterioară a morţii veşnice; şi în această clipă Cuvântul 
întrupat a creat din nou trupul lui Adam, căruia i-a insu- 
flat pe loc sulfare de suflet viu; căci El a luat deja coasta 
însufleţită pentru ca astfel să o creeze în femeie, fără ca 
pentru aceasta să creeze deopotrivă şi suflarea'10. 


La întrupare, Maica lui Dumnezeu primeşte fiinţial pe Duhul 
Sfânt, iar fiii lui Dumnezeu Íl primesc de la ea: 


"Dumnezeu a luat din Fecioara un trup înzestrat cu 
minte și cu suflet, acela pe care El îl luase din Adam şi 


10. Et. 2, 7, 114-136. 

pe care îl înlocuise cu un altul; şi, luând din ea acest 
trup, El i-a dat acestuia pe Preasfântul Său Duh şi pe dea- 
supra ceea ce nu avea sufletul unit cu acest trup, viaţa 
veșnică... Din coastă El va lua încă o coastă şi-n schimb 
nu va mai dărui un trup.... ci pe Duhul lui Dumnezeu în 
chip fiinţial pentru ca, precum din coasta lui Adam s-a 
născut femeia şi din ea toţi oamenii muritori, tot aşa 
omul Hristos Dumnezeu să Se nască din trupul femeii și 
pentru ca prin El toţi oamenii să devină nemuritori'!l. Şi 
Simeon rezumă: "Dumnezeu Cuvântul a luat, aşadar, trup 
din Maica Domnului cea Preacurată şi a dat în schimb nu 
un trup, ci fiinţial pe Sfântul Duh. Mai întâi El a dat viață 
sufletului preascump şi preacurat al Fecioarei înviindu-l 
din morţi; şi aceasta, fiindcă Eva cea dintâi era moartă 
prin moartea sufletului" 2. 


Simeon afirmă din nou că în momentul întrupării, mai pre- 
cis la Bunavestire, când și-a dat consimţământul, atunci Maica 
lui Dumnezeu a fost siobozită de moartea sufletului, care apăsa 
asupra Evei. 

În același timp, după cum nu se poate tăgădui că Dum- 


nezeu, 


Cuvântul S-a născut din Preasfânta Sa Maică, tot așa 


putem spune că El naşte, de asemenea, pe sfinţii care Îl primesc 
în ei în chip spiritual. Prin urmare, există două naşteri ale Cu- 
vântului, cea trupească şi cea sufletească. Simeon examinează 
pe larg relaţia lor reciprocă, făcându-ne să înţelegem locul unic 
al Maicii lui Dumnezeu în iconomia mântuirii noastre: 


"După cum Dumnezeu, Cuvânt (A6yog) al Tatălui, a 
intrat în pântecele Fecioarei, tot aşa cuvântul pe care îl 
primim prin învăţătura evlaviei se găseşte în noi ca o 
sămânţă'!3. Însă există o deosebire: "Noi nu Îl zămislim 
în mod trupesc, așa cum L-a zămislit Fecioara şi Maica lui 
Dumnezeu, deşi duhovnicește Îl zămislim, totuşi, în chip 
fiinţial; în inimile noastre noi Îl avem chiar pe Acela pe 
care L-a născut Fecioara Curată'14. 


„Et. 2, 7, 144-157. 
„Et. 2, 7, 210-215. 
„Et. 1, 10, 11-13. 
„Et. 1, 10, 17-20. 

Prin expresia aceasta "in chip fiinţial', folosită de nenu- 
mărate ori în scrierile sale, Simeon vrea, evident, să afirme în- 
treaga realitate a prezenţei depline a lui Dumnezeu în noil5. El 
insistă mult asupra acestei taine a naşterii Cuvântului în inimile 
credincioşilor şi asupra paralelei dintre Maica lui Dumnezeu şi 
noi. În acest sens noi suntem asemenea ei. 


“Prin urmare, dacă credem din tot sufletul nostru și 
dacă ne căim cu râvnă, noi Îl zămislim... pe Cuvântul lui 
Dumnezeu în inimile noastre, după pilda Fecioarei, adică 
dacă purtăm în noi sufletul nostru neîntinat și curat. Şi 
aşa cum focul Dumnezeirii nu a ars-o pe cea Preacurată, 
tot aşa, dacă ne păstrăm inima curată și neintinată, nu 
ne va arde nici pe noi; dimpotrivă, El Se sălăşluiește în 
noi ca roua cerului, ca un izvor de apă izvorând viaţa 
veșnică'16. 


Totuşi, locul şi vrednicia Maicii lui Dumnezeu sunt unice, 
căci cele două naşteri nu sunt identice. 


“Una este nașterea negrăită cu trupul a lui Dumnezeu 
Cuvântul, datorită Maicii Sale, alta este cea care se săvâr- 
şește în noi în chip spiritual. Căci prin cea dintâi născân- 
du-Se Fiul şi Cuvântul lui Dumnezeu întrupat, s-a născut 
pe pământ taina înnoirii neamului nostru și mântuirea 
lumii întregi, care este Domnul nostru lisus Hristos, Dum- 
nezeu, Cel ce a reunit întru Sine ceea ce era despărţit şi 
care a ridicat păcatul lumii; pe când prin cea de-a doua, 
prin faptul că Se naşte în Duhul Dumnezeiesc Cuvântul 
cunoașterii lui Dumnezeu, se împlineşte neincetat în 
inimile noastre taina reînnoirii sufletelor omeneşti, 
comuniunea şi unirea cu Dumnezeu Cuvântul'17. "Vă 
dezvălui aceste taine pentru a vă dovedi că un om oare- 
care nu este egalul celei care L-a născut pe Domnul în 
chip nespus, aşa cum numai ea L-a născut'18. 


15. Privitor la expresia “in mod fiinţial, "Simeon nu vrea să afirme altceva 
decât adevărul şi realitatea acestei prezenţe în interiorul fiinţei noastre, prin har 
(DARROUZES, Ethiques, (în ediţia sa), |. II, p. 252, n. 1). 

16. Et. 1, 10, 39-46. 

17. Et. 1, 10, 84-96. 

18. Et. 1, 10, 81-83. 

Principala deosebire dinte cele două nașteri constă, aşadar, 
în faptul că numai nașterea trupească a Cuvântului are o putere 
mântuitoare universală şi constituie în acelaşi timp izvorul naş- 
terii mistice. Propriu-zis, numai Fecioara Maria este Maica 
Domnului. 


“Aceea care a fost Maica Lui după trup, ea este Maică 
în sensul propriu-zis al cuvântului, căci ea L-a adus în 
lume, precum am spus, în chip negrăit şi fără sămânță 
bărbătească; în ceea ce îi priveşte pe sfinţi, aceştia Îl au 
pe Fiul toţi, primindu-L fiecare după harul şi darul său'19. 


Totuşi, Fecioara Maria este şi Maica noastră şi, prin urmare, 
Hristos este Fratele nostru. 


“După cum Hristos Dumnezeul nostru a devenit Fiul 
său, El, care este Dumnezeu, făcându-Se Fratele nostru, 
tot aşa și noi... devenim fiii Maicii lui Dumnezeu, fraţii lui 
Hristos însuşi, căci datorită nunţii celei preacurate şi de 
neînțeles ce s-a săvârșit cu ea şi în ea, Fiul lui Dumnezeu 
S-a născut dintr-însa şi, din El, la rândul lor, se nasc toţi 
sfinţii'20. 


Aici apare din nou tema nunţii mistice. Simeon compară și 
opune cele două naşteri, cea stricăcioasă a Evei şi a lui Adam, 
şi cea nestricăcioasă a Cuvântului Cel Unul Născut care, născut 
din Fecioara, naște fii duhovnicești: 


"După cum Eva a născut întâi în urma unirii și din 
sămânţa lui Adam şi toţi oamenii s-au născut din ea şi 
datorită ei, tot aşa Maica lui Dumnezeu, primind în locul 
sămânţei pe Cuvântul lui Dumnezeu Tatăl, a zămislit şi a 
născut numai pe Fiul Cel Unul al Tatălui Celui mai inainte 
de veci, pe Fiul ei Cel Unul, atunci când El S-a întrupat 
dintr-insa la plinirea vremii; şi pe când ea însăşi a incetat 
să mai zămislească şi să nască, Fiul ei a născut şi naște 
zilnic pe cei ce cred în El şi împlinesc sfintele Sale porunci. 


19. Et. 1, 10, 114-117. 
20. Et. 1, 10, 140-147. 

Negreșit, precum naşterea noastră întru stricăciune s-a 
făcut prin mijlocirea femeii, a Evei, tot astfel naşterea 
noastră spirituală şi prefacerea noastră se realizează prin 
mijlocirea bărbatului, adică prin al doilea Adam, care 
este și Dumnezeu... Sămânţa unui bărbat muritor și 
stricăcios a dat naştere, prin femeie, unor fii pe care îi 
naşte stricăcioși şi muritori; Cuvăntul Cel veșnic și 
nestricăcios al lui Dumnezeu Cel veșnic și nestricăcios a 
născut fii veșnici și nestricăcioși şi îi naște neincetat 
după ce El însuşi S-a născut mai întâi din Fecioara, 
neîndoielnic, prin Duhul Cel Sfânt'21. 


lată de ce Fecioara Maria este deopotrivă Împărăteasa sfin- 
ţilor şi Maica lor. 


"Prin urmare, de aici rezultă că Maica lui Dumnezeu 
este Stăpână, Împărăteasă, Doamnă și Maică a tuturor 
sfinţilor; iar sfinţii toţi sunt pe de o parte slujitorii săi, 
întrucât ea este Maica lui Dumnezeu, iar pe de altă parte 
sunt fiii ei întrucât ei se împărtăşesc cu Trupul cel prea- 
curat al Fiului său... cuvânt vrednic de credinţă, întrucât 
trupul Domnului este trup din Maica lui Dumnezeu'22. 


Simeon explică în ce sens noi suntem semenii ei: 


"Sfinții sunt înrudiţi de trei ori cu ea (Maica lui Dum- 
nezeu): în primul rând fiindcă ei îşi au cu toţii originea 
din același lut și din aceeași suflare, sufletul; în al doilea 
rând, fiindcă au o parte comună cu ea, prin trupul luat 
de ea; şi în sfârşit pentru că datorită sfințeniei după Duh, 
care se săvârşeşte intr-inşii datorită ei, fiecare dintre ei 
zămisleşte şi adăposteşte întru sine pe Dumnezeul tutu- 
ror lucrurilor așa cum ea însăşi Îl adăpostește pe El în- 
tr-insa; căci dându-l naştere după trup, ea Îl are neincetat 
într-însa, în chip spiritual; chiar și acuma ea Îl ţine fără 
încetare, în acelaşi fel, nedespărţit de ea'25. "Aceasta 


21. Et. 1, 10, 147-165. 
22. Et. 1, 10, 166-171. 
23. Et. 1, 10, 175-184. 

este taina nunţii pe care a prăznuit-o pentru Fiul Său, Cel 
Unul Născut, Tatăl Cel impreună-veșnic şi egal cu El în 
vrednicie; şi El a poftit multă lume la ea'24%. 


Cu aceste cuvinte Simeon își incheie tratatul său despre 
Maica lui Dumnezeu. Totuşi, în Etica a 13-a, el revine asupra 
temei referitoare la coasta lui Adam, adică la Eva, femeia sa, şi 
insistă asupra înrudirii noastre cu Hristos datorită întrupării Sale, 
dar în acelaşi timp el arată deosebirea care există între Sfânta 
Fecioară şi ceilalți oameni: 


"Femeia este coasta lui Adam. Din coasta lui Adam, 
adică chiar din femeie, Dumnezeu Cuvântul a luat trup 
însufleţit şi l-a făcut om deplin, așa încât El a devenit cu 
adevărat Fiul lui Adam; dar devenind om asemenea nouă 
în toate, în afară de păcat, El a devenit totodată părintele 
tuturor oamenilor după trup... Însă El fiind deopotrivă 
Dumnezeu şi om, sufletul, ca şi trupul Său au fost şi sunt 
sfinte și preasfinte; El este şi va fi întotdeauna 
Dumnezeu Cel Sfânt, precum era mai înainte; tot astfel 
Fecioara a fost neprihănită, fără pată şi neîntinată, așa 
cum fusese coasta luată din Adam. Restul oamenilor, 
fiind în mod real rudele şi fraţii Săi după trup, dar 
pământeşti din fire, aceștia au rămas tot astfel şi nu au 
devenit imediat sfinţi și fii ai lui Dumnezeu'25. 


Este interesant de remarcat că Simeon, care consacră un 
spaţiu atât de larg Maicii lui Dumnezeu în Cuvântările sale etice, 
nu vorbeşte despre ea decât foarte rar în celelalte scrieri ale 
sale, care au un caracter mai puţin teologic, iar în Imne nu 
vorbeşte absolut deloc despre ea. Cele câteva referiri la Sfânta 
Fecioară, pe care le găsim în acestea, arată totuşi importanţa pe 
care ea o avea pentru Simeon în viaţa sa spirituală. Astfel, el 
povesteşte că tânărul Gheorghe, el însuşi după toate aparențele, 
la începutul întoarcerii sale către Dumnezeu 'rostea cu stăruință 
rugăciuni către Maica lui Dumnezeu, cu tânguiri şi cu lacrimi'26. 
De aceea râvna sa fierbinte întru rugăciune 


24. Et. 1, 10, 185-187. 
25. Et. 1, 13, 139-155. 
26. Cat. 22, 77-79. 

“i-a atras milostivirea Maicii lui Hristos şi, prin 
mijlocirea ei (npeofeia), Dumnezeirea S-a plecat milos- 
tivindu-Se spre el şi i-a trimis harul Duhului. lar acesta la 
rându-i i-a dat puterea de a ajunge până la cer şi l-a făcut 
vrednic să vadă lumina pe care mulţi o doresc, însă 
foarte puţini o primesc'27. 


Rugăciunile de mijlocire ale Maicii lui Dumnezeu îngăduie 
tânărului Gheorghe să atingă aproape de la început culmile con- 
templării. Tot aşa, în autobiograficele sale Rugăciuni de mulțumi- 
re, Simeon relatează că, fiind chinuit de durerea că nu-L mai poate 
vedea pe Hristos şi de dorinţa de a-L mai vedea încă o dată, 


“într-o zi, ducându-mă să mă închin chipului 
neprihănit al aceleia care Te-a născut şi inchinându-mă 
înaintea ei, Tu însuţi, înainte ca eu să mă scol, mi Te-ai 
arătat înlăuntrul inimii mele neputincioase ca şi cum 
preschimbând-o în lumină; și atunci mi-am dat seama că 
Te aveam în mine în chip conştient'28. 


Printr-o intervenţie neaşteptată a Maicii lui Dumnezeu, al 
cărei har este prezent în icoana sa, Simeon işi încheie calea 
către dobândirea conștientă a lui Hristos. În sfârşit, într-o 
rugăciune îndreptată către Hristos, Simeon învederează rolul 
Maicii Sale în iconomia mântuirii: 

"O, Tu, Cel singur nemuritor, Cel singur atotputernic, 
Cel singur iubitor de oameni, Care pogori din preasfin- 
tele Tale înălţimi fără a părăsi sânul părintesc, dar întru- 
pat şi născut din Preasfânta Fecioară Maria'29. 


Așadar, fie că este vorba despre lucrările sale duhovniceşti, 
fie mai ales de scrierile sale teologice în care abordează pro- 
blemele mântuirii neamului omenesc, Simeon evocă de multe 
ori cu evlavie şi iubire pe Sfânta Maică a lui Dumnezeu, Fecioara 


27. Cat. 22, 151-156. 
28. Euh. 2, 265-269. 
29. Euh. 2, 10-13. 

Maria. Ea este mireasa lui Dumnezeu, unită cu El printr-o nuntă 
mistică, ea este Noua Evă care prin învoire de bunăvoie a făcut 
cu putinţă întruparea Fiului lui Dumnezeu, este coasta luată din 
Adam şi făcută o nouă fiinţă omenească fără mijlocirea vreunui 
bărbat, Templul lui Dumnezeu, Maica, Împărăteasa și Stăpâna. 
Ea este neprihănită şi preasfântă dar, fiindcă coboară din Eva 
cea dintâi, şi ea are nevoie de răscumpărare; sufletul ei a fost 
izbăvit la Bunavestire de către Sfântul Duh şi sfinţit în întregime. 
Prin ea Fiul său devine Fratele nostru deşi, în înţelesul propriu- 
zis al cuvântului, ea rămâne singură Maica lui Dumnezeu. Apro- 
piată nouă, provenind din același lut ca şi noi, ea se împăr- 
tășește cu sfinţii de sălăşluirea divină și de vederea lui Dum- 
nezeu, dar este singura care Îl naşte pe Hristos nu numai spiri- 
tual, ci și trupeşte pentru mântuirea lumii. Aceasta este ceea ce 
o deosebeşte de ceilalţi oameni: participarea ei la actul întru- 
pării. Ea păstrează deplină vederea lui Dumnezeu după ce L-a 
născut pe Fiul Său întrupat. În sfârșit, prin rugăciunile sale de 
mijlocire, ea ne dăruiește harul vederii Fiului Său Cel Unul 
Născut, Cuvântul Întrupat. 


XXII 
BISERICA 


Biserica deţine un loc important în teologia lui Simeon. Dar 
vederile sale sunt răspândite de-a lungul scrierilor sale, ceea ce 
face mai dificilă alcătuirea unei sinteze. Cu toate acestea, ideea 
sa centrală apare foarte limpede: Biserica este Trupul lui Hristos, 
dăruit Cuvântului întrupat din Maica Domnului. De unde rezultă 
o strânsă legătură între tema Bisericii şi aceea a Maicii lui 
Dumnezeu. Vom încerca să examinăm în cele ce urmează ceea 
ce spune Simeon cu privire la Biserică. 

În Cuvântările etice mai ales, Simeon înfăţişează Biserica 
drept Trupul lui Hristos. Astfel, el face aici pe larg o comparaţie 
între trupul omenesc cu mădularele sale și Biserică. 


"Dacă este adevărat că sfinţii sunt negreşit mădulare 
ale lui Hristos, Dumnezeul şi Stăpânul, şi că datoria lor 
este de a se alătura Lui şi de a rămâne alipiţi de Trupul 
Său, aşa încât El să fie pentru ei Capul, iar sfinţii de la 
începutul veacurilor şi până în ziua cea mare să fie 
mădularele Sale, urmează că în acelaşi fel mulţimea lor 
va forma Trupul cel unul al lui Hristos, exact ca un om 
întreg]. 


Apoi el mai enumeră diferite părţi ale trupului omenesc, pre- 
cum: mâinile, umerii, pieptul, pântecele, coapsele, picioarele, 
care, împlinindu-şi fiecare funcţiile, trebuie să contribuie la viaţa 
şi la unitatea Bisericii. 


"Astfel, trupul Bisericii lui Hristos, rezultat armonios 
din unirea sfinţilor Săi de la începutul vremurilor, ajunge 
la alcătuirea sa echilibrată şi integrală (ăpriov kai 
016xinpov) prin unirea fiilor lui Dumnezeu, a primilor 
născuţi înscrişi în ceruri'2. 


23 — În lumiua lui Hristos 

Simeon porneşte de la înfăţişarea Bisericii ca Trup al lui 
Hristos pentru a ilustra prin analogii cu trupul omenesc continua 
sa creştere către unitate şi deplinătate, cu ajutorul mădularelor 
sale. Simeon vrea să dovedească această unire a mădularelor cu 
trupul Bisericii comparând-o cu unirea dintre bărbat și femeie și 
contemplând-o în Euharistie3. El tâlcuieşte astfel marea taină a 
Bisericii, care este tocmai această unire a trupului cu capul: 


"Aşadar, cu adevărat este taină mare şi mai mult 
decât mare, şi aşa va rămâne pe mai departe, faptul că 
împreunarea și unirea, intimitatea şi rudenia fac ca fe- 
meia să se realizeze împreună cu bărbatul, şi bărbatul, 
împreună cu femeia, în chip vrednic de Dumnezeu şi 
depășind mintea şi cuvântul, prin Domnul şi Făcătorul 
universului şi al întregii Biserici. El Se unește cu aceasta 
ca şi cu o singură mireasă, în chip neprihănit şi mai mult 
decât inefabil, rămânând nedespărţit şi neseparat de ea, 
trăind împreună cu ea, pe care o însufleţeşte şi o iu- 
beşte. La rândul ei, Biserica, unită cu Dumnezeul său pe 
care Îl iubeşte, se alipește de El precum trupul întreg se 
alipeşte propriului său cap. Şi într-adevăr, după cum tru- 
pul nu poate în nici un chip să trăiască fără capul de dea- 
supra, tot așa nici Biserica credincioşilor, a fiilor lui Dum- 
nezeu care sunt scriși în ceruri, nu poate fi pentru 
Dumnezeu un trup bine alcătuit cu toate părţile sale, fără 
capul care este Însuşi Hristos Dumnezeu: ea nu poate 
trăi o viaţă adevărată şi nestricăcioasă dacă nu este 
hrănită de El în fiecare zi cu pâinea cea spre fiinţă 
(Emovbo.ov), prin care viaţa şi creșterea până la vârsta 
bărbatului desăvârşit, până la măsura plinătăţii sale, sunt 
dăruite tuturor celor care Îl iubesc'4. 


Comuniunea euharistică este condiţia vieţii, a creşterii, a 
existenţei Bisericii inseşi. Biserica este templul lui Dumnezeu, o 
lume ce trebuie împlinită; ea este Împărăteasa, o expresie pe 
care Simeon o atribuie și Preasfintei Fecioare. Însă templu este 
și Hristos însuși. 


136-144; cf. cap. VII. 


1,6, 
1, 6, 154-173. 


Et. 
EL. 


PU 

"După mine, Biserica lui Hristos şi omul deplin sunt 
o lume pregătită: el, în care se zice că Dumnezeu locu- 
iește şi umblă, asupra căruia El iși pogoară, ca soare al 
dreptăţii, razele strălucitoare ale harurilor Sale; ea, pe care 
noi o ştim că este numită Trup și Mireasă a lui [Hristos"5. 


Şi după ce a citat Psalmul 44, 11: "De-a dreapta Ta a stat 
Împărăteasa, îmbrăcată în haină aurită și preainfrumuseţată', el 
adaugă: 


"Deși se spune că acest verset se referă numai la 
Maica lui Dumnezeu, de fapt este cu totul potrivit şi pen- 
tru Biserica Fiului ei și Dumnezeu'6. 'Cine să fie, oare, 
acest templu, oare ghiceşti? Crezi tu cu adevărat că tre- 
buie să deosebim pe cei doi, templul care este casă şi pe 
impărat care ar fi diferit de ea? Bineînţeles că nu. Tot ast- 
fel, Hristos Dumnezeu este capul Bisericii, încât El însuşi 
devine pentru ea un templu, astfel că Biserica, la rândul 
ei, este aşezată ca templu al Său şi ca o lume pregătită 
(wpatoc)'7. 


Acest Trup al lui Hristos care este Biserica, acum atât de ne- 
desăvârşită, care trebuie încă să-şi atingă deplinătatea, Simeon 
îl prezintă într-o viziune eshatologică: 


"Prea adevărat este că Biserica este Trupul lui Hris- 
tos, Mireasa lui Hristos, lumea celor de sus, templul lui 
Dumnezeu şi că mădularele Trupului său sunt alcătuite 
din totalitatea sfinţilor. Este, de asemenea, adevărat că 
incă nu s-au făcut toţi cunoscuţi şi nici primiţi, că, prin 
urmare, Trupul lui Hristos încă nu este întreg, nici lumea 
celor de sus, adică aceea a Bisericii lui Dumnezeu, nu s-a 
terminat, ba, dimpotrivă, în lumea de astăzi există mulţi 
necredincioşi care trebuie să creadă în Hristos, mulţi 
păcătoşi şi desfrânaţi care trebuie să-şi schimbe viaţa 
făcând pocăință, mulţi neascultători ce trebuie să se lase 


Et. 1, 7, 3-8. 
Et. 1, 7, 11-15. 
Et. 1, 7, 19-25. 

lămuriţi; o mulţime de oameni, chiar din această clipă şi 
până la glasul trâmbiţei de apoi, vor fi încă născuţi şi 
primiţi de Dumnezeu. În acest caz trebuie, aşadar, ca toţi 
cei inainte cunoscuţi să fie născuţi și arătaţi, aşa încât să 
fie realizată dincolo de lumea aceasta deplinătatea lumii 
Bisericii primilor născuţi, a lerusalimului care este în 
ceruri; atunci sfârşitul şi plinătatea Trupului lui Hristos 
vor fi cu totul desăvârşite în persoana acelora pe care 
Dumnezeu i-a ales să devină asemenea chipului Fiului 
Său: aceştia sunt fiii luminii și ai zilei Sale. Deci, sunt mai 
înainte cunoscuţi, înscriși şi numărați toţi cei ce trebuie 
ca în viitor să se adauge şi să se alipească Trupului lui 
Hristos; iar atunci, ajuns la întregire şi nelipsindu-i nici un 
mădular, el va fi pentru totdeauna statornicit în plină- 
tatea sa'8. 


Biserica, în deplinătatea ei, este, aşadar, lerusalimul ceresc, 


Hristos însuşi: 


"Sfinţii sunt, deci, cu toţii cunoscuţi mai dinainte de 
către Dumnezeu;... în acelaşi timp ei sunt mădularele lui 
Hristos, care trebuie să intre într-un trup unic şi aici să se 
desăvârșească. Concluzia ce trebuie trasă de aici este 
limpede: atunci când toţi aceia vor fi, în sfârşit, reuniți 
într-un trup unic, acela al lui Hristos, atunci lumea dintru 
înălţime, lerusalimul ceresc însuși, care este Biserica 
celor întâi-născuţi, va atinge deplinătatea ei; cu alte cu- 
vinte, trupul Împărătesei, acela al Bisericii lui Dumnezeu, 
care este şi trupul lui Hristos Dumnezeu, va fi deplin'?. 


Simeon subliniază mereu, aici, şi în alte locuri, că Biserica 


este pe calea spre plinătate, care nu va fi atinsă decât dincolo. 
În afara acestei plinătăţi nu există nici o mântuire!0. Să mai 
notăm că trupul Bisericii este, în același timp, trupul Împărătesei 
şi al lui Hristos. Astfel unitatea și unicitatea Bisericii sunt foarte 
puternic exprimate. 


EL. |, 8, 1-25. 
. Et. 1, 8, 40-50. 
„Et. 1, 8, 51-64. 

Biserica şi rolul ei mântuitor sunt prefigurate în Vechiul 
Testament. Într-o lungă exegeză tipologică Simeon ne spune că 
raiul pământesc închipuia lerusalimul cel de sus, pomul vieţii 
veşnice, pe Dumnezeu. 


"Coasta lui Adam, prefăcută în femeie era un chip al 
Bisericii, o altă taină a iconomiei mântuirii; căci atunci 
când omul va fi pierdut asemănarea chipului — creat pen- 
tru a fi tipul (tónov) Împărăției Cerurilor şi care era Raiul 
- şi va fi rămas fără pomul vieţii, prin coastă va fi reunit 
cu Hristos Dumnezeu și adus din nou la vechea fru- 
museţe originară'!|. 


Aceste asemănări, aplicate şi Maicii lui Dumnezeu (coasta lui 
Adam) se repetă şi în privinţa Bisericii: 


“În Rai femeia s-a născut din bărbat; ea este mama 
tuturor celor ce s-au născut din pământ. În Biserica cre- 
dincioşilor, bărbatul, Hristos Dumnezeu, S-a născut din 
femeie, ca pârgă de viaţă pentru toţi cei ce s-au născut 
spiritual prin credinţa în EI'12. 


În alte locuri Simeon se opreşte asupra analogiei dintre un 
suflet individual şi Biserică, numindu-le pe amândouă 'logodnice 
ale lui Hristos" şi subliniindu-le caracterul de nedeplinătate în 
lumea aceasta: 


"Logodnica, înainte de cununie, nu primește decât 
arvuna logodnicului său; ea aşteaptă ca după căsătorie 
să primească zestrea convenită și darurile cuprinse în 
contract. Tot astfel logodnica, adică Biserica credin- 
cioşilor şi sufletul fiecăruia dintre noi, nu primeşte la 
început decât arvuna Duhului din mâinile logodnicului 
Hristos; bunătăţile veşnice şi Împărăţia Cerurilor sunt 
aşteptate până după plecarea de pe pământ, negreşit, 
datorită făgăduinţei că bunătăţile gătite nu vor fi minci- 
noase'15. 


11. Et. 2, 3, 84-91. 
12. Et. 2, 7, 33-37. 
13. Cap. 3, 50. 

Hristos este piatra, ziditorul Bisericii şi păstorul poporului lui 
Dumnezeu. Simeon spune acest lucru în scrisoarea sa către 
sincelul şi mitropolitul Ştefan al Nicomidiei: 


"Plineşte poruncile pietrei care este Hristos, Ziditorul 
Bisericii lui Dumnezeu, poporul cel nou al oilor Cu- 
vântului" 14. 


Altă dată, Simeon pune accentul pe sfinţenia şi unicitatea 
Bisericii, în afara căreia nu există nici un loc de odihnă. 


“Aşadar, ei şi numai ei sunt mântuiţi,... cei ce se fac 
părtaşi de Dumnezeirea Lui, a Făcătorului tuturor, după 
mărturia lui Pavel: că Biserica lui Hristos trebuie să 
devină Trupul cel unul al Domnului, Trup Dumnezeiesc, 
fără pată şi fără lipsă, precum şi fără de orice zbârci- 
tură... acest Trup care nu este altul decât credincioşii şi 
al cărui cap este Hristos. Așadar, dacă așa trebuie să fie, 
după cum şi este cazul, atunci cine dintre cei pătaţi va 
îndrăzni să-L atingă? Deci care dintre cei nevrednici se va 
alipi de El? Dacă, într-adevăr, începând de acum dăm 
afară din Biserică pe cei păcătoși și le refuzăm orice 
comuniune..., atunci, vai, cum se vor uni ei cu Preacu- 
ratul Trup al lui Dumnezeu, atunci cum vor deveni mă- 
dulare ale lui Hristos atâta vreme cât ei sunt întinaţi? 
Aceasta nu este cu putinţă, fraţilor, aceasta nu se va 
întâmpla niciodată! Oare cei ce sunt despărțiți de Trupul 
Dumnezeiesc, adică de Biserică și de ceata celor aleși, 
spune-mi, unde vor merge aceştia? În care împărăție, în 
ce loc, te întreb, unde nădăjduiesc ei să locuiască? 
Deoarece, cu siguranță că Raiul, Sânul lui Avraam sau 
oricare alt loc de odihnă este gătit celor mântuiţi'!5. 


Credinţa profundă a lui Simeon în Biserică, înţeleasă ca Trup 
al lui Hristos, ca singurul loc de mântuire, este însoţită la el de 
o viziune foarte pesimistă asupra stării spirituale în care era 
aceasta pe vremea lui. El critică cu violenţa sa obişnuită și fără 


14. Imn 21, 329-331. 
15. Imn 42, 139-163. 

nuanţe ierarhia şi clerul. Astfel, în Imnul 58, despre care am vor- 
bit dejal6, într-un lung cuvânt ca venind chiar din partea lui 
Hristos, el se adresează episcopilor, acuzaţi în majoritatea lor de 
toate greșalele, şi în primul rând de lipsa evlaviei lăuntrice, de 
fariseism, de iubirea de arginţi și de nesocotirea săracilor!7. 


"Voi, conducători ai eparhiilor — Hristos e Cel ce vă 
vorbeşte — înţelegeţi! Voi, pecetea chipului Meu, voi, cei 
aşezaţi ca să vorbiţi cu Mine cu vrednicie, voi, cei puşi 
deasupra celor drepţi, căci voi ţineţi locul ucenicilor Mei 
şi purtaţi chipul Meu cel dumnezeiesc, voi, cei care până 
şi în cea mai mică comunitate aţi primit o putere ca aceea 
pe care Eu, Cuvântul, am primit-o de la Tatăl Meu...'18. 


Vrednicia şi autoritatea episcopatului sunt, desigur, lăudate 
de către Cuvântul însuși, ceea ce face ca critica ce urmează să 
nu fie îndreptată împotriva episcopatului ca atare, ci împotriva 
abuzurilor sale: 


"Voi, episcopi - continuă Simeon să transmită cuvin- 
tele lui Hristos - voi, care din această pricină (a înaltei 
lor demnități) priviţi de sus pe toți cei mai mici ca şi când 
ar fi nişte ființe proaste şi cu totul josnice, voi, episcopi 
care nu vă împliniţi îndatoririle voastre... şi nu vorbesc 
despre aceia a căror viață corespunde cu cuvintele lor şi 
este pecetea învăţăturii lor inspirate, pecetea elocinţei 
lor divine, ci despre aceia a căror viaţă contrazice vor- 
bele lor, cărora le rămân necunoscute înfricoșatele și 
Dumnezeieștile Mele Taine, care îşi inchipuie că ţin în 
mâini pâine, în vreme ce ei ţin foc, care Mă dispreţuiesc 
ca pe o pâine obişnuită, care cred că văd și mănâncă o 
simplă îmbucătură, fără să-Mi vadă slava Mea cea ne- 
văzută...'19. 


Aici aflăm cea mai groaznică mustrare pe care Hristos o face 
episcopilor: lipsa credinţei şi negrija în săvârşirea Euharistiei. 


. Cf. cap. X, n. 28. 
. Imn 58, 64-144. 
. imn 58, 64-72. 

. Imn 58, 78-96. 

"Intrucât în afară trupul le este bine îmbrăcat, ei par 
celor ce îi văd, strălucitori şi curaţi, dar sunt mai răi decât 
noroiul şi decât glodul, sufletele lor sunt mai rele chiar 
decât oricare otravă ucigătoare, aceste fiinţe rele și înşe- 
lătoare! Înainte, într-adevăr, luda, care M-a trădat, pri- 
mind din mâinile Mele Pâinea în chip nevrednic, a mân- 
cat-o ca pe o pâine obişnuită şi prin aceasta Satan a 
intrat îndată în el şi l-a făcut să Mă vândă cu neruşinare... 
Aceasta este ceea ce li se va întâmpla la rându-le tuturor 
acelora care, cu îndrăzneală şi cu trufie, ating cu nevred- 
nicie Tainele Mele cele Dumnezeiești, acelora care dintru 
înălţimea tronurilor lor îi domină pe toţi ceilalţi, care îi 
domină pe clerici, care îi domină pe preoți... şi care pă- 
șesc în dumnezeieștile Mele biserici'20. 


Simeon continuă, de data aceasta în numele său, critica 


aprigă la adresa clerului Bisericii, a preoților şi mai ales a mo- 
nahilor2!. Această critică izvorăşte din convingerea lui Simeon 
că acela care nu are o vedere conștientă a lui Hristos încă din 
această viaţă, nu poate fi socotit un creștin adevărat şi, cu atât 
mai puţin, nu poate împlini funcţiile sacerdotale de mijlocitor 
între Dumnezeu şi oameni, slujind Dumnezeiasca Taină a 
Euharistiei. Totuși, în ciuda, sau, poate, din cauza acestei premi- 
se spirituale, Simeon arată mai multă fineţe psihologică, spirit 
de observaţie şi realism în critica sa la adresa clerului contem- 
poran lui. Ar fi prea mult să vorbim aici în amănunt. 


“Cine ar putea zice cu deplină adeverire că a dis- 
prețuit slava de aici de pe pământ şi că este preot numai 
pentru slava cea de sus?'Z2, întreabă Simeon şi adaugă: 
"Într-adevăr, neştiind gustul slavei dumnezeiești, noi nu 
ştim să dispreţuim slava de aici de jos, iar patima slavei 
— vreau să spun aceea din partea oamenilor - împiedică 
cu totul sufletul noastru să se smerească şi să se 
hotărască să-şi facă mustrările de care este vrednic. 


20. Imn 58, 118-138. 
21. Imn 58, 145-400. 
22. imn 58, 160-162. 

Așadar, cum oare... acela ce doreşte să aibă o bucată de 
aur, acela care nu s-a săturat niciodată să jefuiască şi 
pomenește de rău pe cel ce nu-i dăruieşte cu dărnicie, 
cum va îndrăzni acesta să spună că Îl poartă pe Dum- 
nezeu într-însul sau că Îl iubeşte pe Hristos, ori că are 
Duhul lui Hristos? Iar acela care nu L-a primit într-insul pe 
Hristos şi pe Tatăl Său şi pe Duhul Sfânt, Unul Dum- 
nezeu, sălăşluind şi umblând în mod conștient în inima 
sa, cum se va dovedi acesta un slujitor cinstit, de la care 
alt dascăl va învăţa el umilinţa, cum va învăţa el voia lui 
Dumnezeu?'25 Preoţii să-L urmeze pe Hristos în viaţa lor: 
"Căci acela care a fost pus să-L reprezinte pe Cuvântul 
trebuie să trăiască în acelaşi fel în care a trăit El... Unul 
ca acesta nu trebuie să aibă absolut nimic (ca bunuri) 
din lume, în afară de strictul necesar trupului său; toate 
celelalte aparţin săracilor și străinilor, Bisericii acestora; 
iar dacă el are îndrăzneala să le folosescă rău, ca un pro- 
prietar pentru propriile sale cheltuieli, să facă daruri 
părinţilor săi din banii altora, să înalțe case, să cumpere 
moșii, să tragă după el o mulţime de robi, atunci vai! 
cum nu-i va fi aceasta spre osândă!'24. 


Simeon îi compară pe aceşti preoţi nevrednici cu nişte 
oameni duși la temniţă fiindcă au "mâncat" zestrea soţiei lor: 


“Tot aşa ni se va întâmpla și nouă, preoţi şi slujitori 
(ai lui Hristos), care cheltuim veniturile Bisericii pentru 
noi înşine, pentru părinţii noştri şi pentru prietenii noştri, 
fără a ne pune în slujba celor săraci'25. 


Simeon este convins că răul a căpătat un caracter aproape 
general: 


23. 
24. 
25. 


“Dar de frumuseţea sufletului Miresei lui Hristos, care 
oare dintre noi, preoţii, se preocupă? Arată-mi doar pe 
unul din ei, unul singur, și tac! Așadar, rușine nouă, 


imn 58, 192-211. 
imn 58, 262-279. 
imn 58, 287-290. 

preoţi, călugări, episcopi şi slujitori (ai lui Hristos) din 
acest al şaptelea mileniu, căci noi călcăm în picioare 
legile Dumnezeului și Mântuitorului nostru, ca și când nu 
ar fi vrednic de cinstirea noastră!'26. . 


Totuşi, Dumnezeu va naşte mereu prin Biserică oameni cu 


duh proorocesc care vor lupta împotriva acestor rele, care vor fi 
prigoniţi pentru râvna lor, dar care vor fi recunoscuţi ca atare 
încă din timpul acestei vieţi. 


"lar îndată ce apare un oarecare, mic între oameni, 
dar mare înaintea lui Dumnezeu, cunoscut ca atare de 
către Acesta, și care nu primeşte patimile noastre, iată-l 
îndată alungat ca un tâlhar, îl urmărim şi ne desco- 
torosim de el, îl <scoatem din sinagogă>.așa cum înainte 
au făcut cu Hristos mai marii preoţilor din vremea Sa..., 
dar este un Dumnezeu care îl va lăuda, care îl va ocroti 
şi în viaţa aceasta, iar în viaţa viitoare îl va şi proslăvi 
impreună cu toţi sfinţii pe care acest om i-a iubit'27. 


Este foarte probabil ca Simeon, care era încredinţat de 


chemarea sa duhovnicească, să se fi gândit la sine însuşi atunci 
când a scris aceste rânduri. 


În Epistola a 3-a, Simeon tratează despre succesiunea apos- 


tolică şi despre importanţa preoţiei. Hristos este izvorul, și tot 
ceea ce El le spune apostolilor ne spune şi nouă prin inter- 
mediul lor: 


“Să nu primeşti gândul care îţi spune înlăuntrul tău 
că acestea au fost spuse numai apostolilor și că trebuie 
să ascultăm numai de ei, ci ascultă din nou ceea ce le-a 
mai spus Mântuitorul: <Ceea ce vă zic vouă, le zic tuturor>. 
Cine sunt acești <toţi>? <Aceștia sunt cei ce vor 


crede în Mine prin cuvântul vostru și, ca şi voi, împlinesc 
poruncile Mele>... Domnul şi Dumnezeul nostru a ales pe 
apostolii şi pe ucenicii Săi şi le-a încredinţat tainele mân- 
tuirii Sale ascunse din veac şi din neam. El a descoperit 


26. Imn 58, 303-309. 
27. Imn 58, 310-523. 

şi a dat apostolilor pe Sfântul Duh şi i-a trimis, zicând: 
<Mergeţi, deci, la toate neamurile şi faceţi ucenici, bo- 
tezându-i în numele Tatălui și al Fiului şi al Sfântului Duh, 
învăţându-i să păzească toate cele ce vi le-am poruncit 
vouă>"28. 


Aceste daruri ale Sfântului Duh şi puterile pe care apostolii 
le-au primit de la [Hristos însuși au fost transmise pe calea unei 
succesiuni apostolice neintrerupte ierarhiei bisericeşti, episcopi- 
lor, preoţilor şi, de asemenea, călugărilor. 


"Aşadar, apostolii pornind în lume învățau propovă- 
duind cuvântul lui Dumnezeu. Mulţimi mari au crezut în 
Hristos şi în cetăţi și sate au fost intemeiate Biserici ale 
credincioşilor. lar fiecare dintre apostoli când era pe 
punctul de a le părăsi pentru a pleca într-alt loc, ţară sau 
oraş, ei hirotoneau (£xepor6vovv) în locul lor episcopi şi 
preoţi, lăsându-le îndrumători duhovniceşti şi egumeni. 
lar aceştia, încheindu-și şi ei viaţa, lăsau locul lor altora 
alegând persoane vrednice de o astfel de slujire şi pe 
care le hirotoneau. Şi astfel, prin succesiune, s-a păstrat 
până la noi o astfel de rânduială şi o astfel de pravilă 
transmisă prin lucrarea Sfântului Duh. Tot astfel, tra- 
diţiile apostolilor şi învăţăturile lor, aşa cum le-au primit 
ei de la Domnul şi Dumnezeul universului, ne-au fost 
transmise de ei. Şi fiindcă turma lui Hristos creștea și 
poporul Său a devenit numeros, harul Sfântului Duh a 
adăugat episcopilor şi preoţilor călugări care au arătat 
prin faptele lor o credinţă neclintită în Hristos, adevăratul 
nostru Dumnezeu, şi care aveau într-inşii harul Sfântului 
Duh, pentru ca ei să păstorească şi să lucreze împreună 
cu aceia spre mântuirea celor ce trebuiau mântuiţi'29. 


Simeon nu face o deosebire prea netă în succesiunea apos- 
tolică între diferitele trepte ale ierarhiei, în care el include cu o 
oarecare insistență pe călugării ce aveau harul Duhului Sfânt, 


28. Ep. 3, 121-124. 
29. Ep. 3, 125-157. 

fără să menţioneze că este vorba de persoane hirotonite. Însă, 
pe de altă parte, el se arată necruţător cu cei care nu primesc pe 
urmaşii apostolilor; aceştia resping pe Dumnezeu însuşi: 


"Deci, dacă cineva ar avea îndrăzneala de a defăima 
sau de a nesocoti şi de a nu primi în casa sa, ori de a dis- 
preţui ceea ce a spus el, de a-l lepăda şi a nu-l primi cu 
toată cinstea pe unul singur din toţi cei pe care Duhul 
Sfânt i-a aşezat pentru noi, vreau să spun egumeni, 
preoţi, episcopi şi învăţători care poartă în ei învățăturile 
şi tradiţiile sfinţilor apostoli, acela nu ar arunca, oare, 
afară, pe mai marii Petru şi Pavel şi ceata apostolilor?"30. 


Simeon ne explică faptul că noi îi cinstim pe apostoli pentru 
rolul lor în mântuirea noastră: 


"Noi îi cinstim pe apostoli,... pentru că ei propovă- 
duiau pe Fiul lui Dumnezeu care Se pogorâse pe pământ 
pentru a mântui neamul nostru şi pentru că au fost 
trimişi de El spre a face din noi fii ai lui Dumnezeu şi 
moştenitorii vieţii veşnice şi părtaşi ai bunătăţilor Sale 
negrăite, prin Evanghelii şi prin harul Sfântului Botez'51. 


Simeon ne îndeamnă, aşadar, să ne rugăm pentru ca Dum- 
nezeu să ne trimită un părinte duhovnicesc adevărat, unit cu 
Hristos şi totodată cunoscător bun al canoanelor apostolilor, 
lucru foarte important pentru a cunoaşte aşezarea sa eclezială. 


"Din cauza aceasta avem nevoie de multă râvnă, 
multă priveghere, multe rugăciuni, ca să nu dăm peste 
un înşelător sau peste un impostor, nici să nu dăm peste 
un frate mincinos sau peste un creștin mincinos, ci ca să 
întâlnim un învăţător adevărat şi prieten al lui Dumne- 
zeu, care Îl poartă pe Hristos în sine însuși, care cu- 
noaşte întocmai propovăduirea apostolilor, canoanele şi 
constituţiile lor, dogmele Părinților şi, înainte de toate, 
voia şi tainele Domnului și Învăţătorului apostolilor'32. 


30. Ep. 3, 158-167. 
31. Ep. 3, 168-176. 
32. Ep. 3, 177-187. 

Această ierarhie bisericească există până în zilele noastre în 
Biserică; ea este necesară mântuirii întrucât ea este aceea care 
săvârşeşte Tainele, iar urmașii apostolilor au aceleaşi daruri ale 
harului ca înşişi apostolii. În Biserică nimic nu s-a împuţinat. 


“întrucât fără botez şi fără împărtăşirea cu Sfintele 
Taine nici un credincios nu se învrednicește de viaţa cea 
veșnică, -iar acestea nu sunt date astăzi nici de către sfin- 
ţii apostoli, nici de sfinţii din trecut care au trăit aproape 
de ei, ci de către aceia care există şi trăiesc acum și se 
află astăzi printre noi — „este limpede că ceea ce ceilalţi, 
care erau atunci în lume, dădeau credincioşilor, nouă ne 
dau părinţii noştri de acum şi că cei de astăzi sunt egali 
cu cei de odinioară. Pentru ce aceasta? Pentru că așa 
cum ei botezau cu apă şi cu Duhul Sfânt, tot aşa fac și 
cei de astăzi. Aceia dădeau spre împărtăşire Trupul și 
Sângele lui Hristos, şi tot așa şi cei de astăzi ni le dau 
nouă. Şi tot ceea ce aveau aceia întru nimic impuţinat ni 
se dă nouă astăzi. Aceia învățau credinţa în Hristos, în 
Tatăl, Fiul şi Sfântul Duh, în Treimea cea nedespărţită şi 
deopotrivă cinstită, părinţii noştri de astăzi ne învaţă 
același lucru... și ceea ce apostolii făceau atunci învăţân- 
du-i pe credincioşi, părinţii noștri fac acum cu noi, fără nici 
o lipsă sau schimbare învăţându-ne şi sfătuindu-ne. 
Așadar, întrucât nu le lipseşte nimic spre a fi deopotrivă cu 
apostolii, ei sunt fiii apostolilor şi ei înșiși sunt apostoli'55. 


În apărarea puterilor sacerdotale ale preoţilor, Simeon 
pleacă de la un fapt de netăgăduit pentru el: validitatea Tainelor 
şi identitatea credinţei pe care ei o învaţă, cu aceea a apostolilor. 
De aceea este normal ca el să socotească lepădarea părinţilor 
duhovniceşti din vremea noastră drept o negare a lui Dumnezeu: 


"Cei ce nu îi primesc şi nu le ascultă cuvintele, aceia 
il vor auzi pe Mântuitorul spunându-le: <Adevărat vă 
spun vouă: Mai lesne va fi locuitorilor Sodomei şi Go- 
morei decât vouă>. Şi fiindcă le-a zis: <Cel ce vă pri- 


33. Ep. 3, 603-611. 

meşte pe voi, pe Mine Mă primeşte, şi cel ce vă ascultă 
pe voi, pe Mine Mă ascultă, iar cel ce se leapădă de voi, 
de Mine se leapădă şi cel ce se leapădă de Mine, se 
leapădă de Acela care M-a trimis>, este limpede că la fel 
se va întâmpla cu cei ce duc acum şi cu cei ce vor duce 
mai apoi o viaţă asemănătoare cu a acelora. lar cei care 
nu îi primesc şi nu îi ascultă, ci îi leapădă, nu Îl primesc 
şi nu Îl ascultă pe Hristos, ci Îl leapădă pe EI şi, prin El, 
pe Tatăl care L-a trimis'34. 


Simeon este foarte categoric în privinţa faptului că Tainele 
săvârşite de către preoţi, în vederea mântuirii, sunt întru totul 
necesare. 


"Nimeni nu vine la credinţa în Sfânta Treime Cea de 
o fiinţă dacă nu a fost adus la credinţă de către un învă- 
țător și nimeni nu este botezat fără preot și nici nu se face 
părtaş prin sine însuşi la Dumnezeieştile Taine. Şi acela 
care nu se impărtăşeşte de acestea, nu va dobândi nicio- 
dată viaţa veşnică'35. 


Aceste convingeri ale lui Simeon privind deplina posesiune 
a harului apostolic de către ierarhia şi preoţii din vremea sa, pri- 
vitoare la validitatea şi eficacitatea Tainelor și, în primul rând, a 
Euharistiei, convingerea sa că în Biserică nu există nici o lipsă 
harică, nu îl împiedică să aibă o idee extrem de pesimistă cu 
privire la starea acesteia. El găseşte multe cauze ale acestei 
decăderi duhovnicești: lipsa de cinstire faţă de mai mari, alipirea 
de bunurile materiale, încălcarea poruncilor evanghelice, mân- 
dria, lipsa iubirii etc. Iată în ce chip ne descrie Simeon starea în 
care se află Biserica: 


“Astfel, tot pământul locuit (oikovpé vn) s-a umplut de 
rătăciri şi de rele. Călcarea și lepădarea unei singure 
asemenea porunci au distrus şi au doborât la pământ în- 
treaga Biserică a lui Hristos. Căci ea a ajuns într-o aseme- 
nea neorânduială şi într-un asemenea haos, încât 


34. Ep. 3, 610-623. 
35. Ep. 3, 577-582. 

aproape în nici o parte nu s-ar putea descoperi struc- 
turile sale, nici să se recunoască zidirea Trupului Stă- 
pânului în noi; ba chiar, ca și când nu am avea propriul 
nostru cap, care este Hristos, şi ca şi cum nu am fi fost 
legaţi împreună şi întregiţi unul prin celălalt prin Duhul 
Cel dătător de viaţă, noi nu primim, fiecare potrivit mă- 
surii lui, să fim zidiţi de către ziditorii Bisericii și ră- 
mânem împrăștiați, ca o materie neinsufleţită... Ne-am 
fărâmiţat şi ne-am sfâşiat prin ură şi mândrie și am 
îndepărtat semnul distinctiv al credinţei noastre, iubirea, 
despre care Domnul a spus: <Întru aceasta vă vor re- 
cunoaște ca ucenici ai Mei, întru această iubire pe care o 
aveţi unii faţă de alţii>"'36. 


Astfel, în această Epistolă a 3-a, Simeon se exprimă cu o 
oarecare deosebire de ton și chiar de conţinut în comparaţie cu 
ceea ce spune în Imnul 58 şi în a sa Epistolă despre mărturisire, 
în care el se axează mai mult pe harismele mistice şi pe puterea 
de a lega şi dezlega care decurge din acestea. Aici Simeon vrea 
să sublinieze şi mai puternic succesiunea apostolică ce are ca 
izvor pe Hristos însuşi, Cel trimis de Tatăl şi care trimite în lume 
pe apostoli care, la rândul lor, lasă ca urmași pe episcopi; o 
imagine care izbeşte prin asemănarea cu epistola către Corin- 
teni a Sfântului Clement al Romei5?. 

Afirmând importanţa pentru mântuire de a avea un părinte 
duhovnicesc harismatic, întrucât întreaga Epistolă nu este decât 
un răspuns la întrebarea: cum să găsești un învățător și cum să 
îl deosebeşti de unul fals, Simeon pare a fi preocupat de două 
tendinţe spirituale pe care le combate. El auzea spunându-se fie 
că nu mai există harismatici în vremea noastră, fie că, dim- 
potrivă, oricine poate fi părinte duhovnicesc, chiar dacă nu este 
preot. Împotriva acestora din urmă Simeon afirmă că preoții 
aflaţi în succesiunea apostolică sunt cei ce săvârşesc Sfintele 
Taine, că trebuie să ascultăm ceea ce spun urmaşii apostolilor 
şi că ei deţin până în zilele noastre plinătatea harului. Însă 
adevărații duhovnici există totuşi în vremea sa şi trebuie căutaţi 


36. Ep. 3, 713-733. 
37. Sf. CLEMENT ROMANUL, Epistola către Corinteni, 42-44. 

cu toată râvna posibilă. Simeon evită totuşi să arate dacă pu- 
terea de a lega şi dezlega este mărginită numai la preoţi; el 
afirmă, desigur, în mod categoric, că Taina Botezului şi a Eu- 
haristiei nu pot fi săvârşite decât de către cel ce are preoție. El 
include, cu o oarecare insistenţă, și pe monahi in succesiunea 
apostolică, fără să precizeze că este vorba de persoane care au 
primit hirotonia. Într-un chip mai general! și mai teologic Simeon 
dezvoltă învăţătura neotestamentară că Biserica este Trupul lui 
Hristos, născut din Fecioara Maria, că Hristos este Piatra sa, 
Mirele ei, şi că ea este Templul mereu în construcţie şi mereu 
neterminat până în Ziua cea de pe urmă, când va ajunge la 
plinătate. Prin Duhul Sfânt, Trupul lui Hristos, Biserica, crește 
mereu, însă tot Duhul Sfânt este Acela care trimite bărbaţi cu 
duh proorocesc pentru a o reînnoi atunci când aceasta decade 
datorită greşelilor ierarhiei sale. Această scrisoare arată în mod 
îndestulător că Simeon era un adevărat om al Bisericii, deplin 
întegrat într-însa,şi că tendinţele mistice nu îl împiedicau să vadă 
realitatea situaţiilor şi să vorbească despre acestea în mod 
deschis. 


PARTEA A CINCEA 


CĂTRE ÎNDUMNEZEIRE 


XXIII 
EXTAZUL 


Vorbind despre vederile de lumină ale lui Simeon, am men- 
ţionat deja pe scurt că aceste vederi mistice sunt însoţite ade- 
seori la el de fenomene spirituale, psihice și chiar fizice numite, 
în general, extatice. De data aceasta vrem să le examinăm mai 
amănunţit şi să vedem care este atitudinea teologică a lui Si- 
meon faţă de aceste fenomene şi care este importanţa spirituală 
şi teologică pe care el le-o acordă în drumul său câtre unirea cu 
Dumnezeu, 

Cele două vederi de lumină despre care am vorbit în deta- 
liul sunt marcate de numeroase trăsături extatice. Mai întâi este 
uitarea mediului în care te afli, împreună cu toate necesitățile 
sale materiale. Tânărul novice povestește că 


"aşa de mari erau... dorinţa şi dragostea mea pentru un 
astfel de bine (unirea cu Dumnezeu), încât gândindu-mă 
mult la acestea, uitam de toate lucrurile pământești şi 
cerești, ba, mai mult decât atât, uitam până şi de hrană 
şi de băutură şi de orice fel de mângâiere trupească'?. 


Apoi el povestește că, temându-se că nu se va mai putea 
ruga din cauza oboselii, dacă ar şedea cu părintele său duhov- 
nicesc la masa de seară, el cugeta la aceasta "aflându-mă ca în 
afară de mine (£&eornk6c)'5. Aceasta era starea sa de tensiune 
înainte de vederea luminii. Şi la vederea acesteia el cade "culcat 
la pământ'4, iși pierde cunoştinţa de sine: 


"Neprevăzutul minunii m-a umplut de uimire și eram 
ca în extaz; şi aceasta nu este totul, am uitat locul în care 
mă aflam, am uitat cine eram şi în ce împrejurare mă 
găseam, mulţumindu-mă să strig: <Kyrie eleison...> 


„Cf. cap. XVI. 

„Cat. 16, 12-i7. 
. Cat. 16, 43-44. 
. Cat. 16, 83-84. 

"Doamne, miluieşte', n.t.), aşa cum m-am surprins 
repetând în timp ce-mi recăpătam cunoştinţa'5. "Dar cine 
era acela... care făcea să mi se miște limba, nu ştiu... 
Dumnezeu știe. Da; iar dacă se întâmpla ca eu să mă 
intreţin cu această lumină în trupul meu sau in afara lui, 
aceasta o ştie lumina însăși'6. 


Relatând vedenia lui "Gheorghe', Simeon spune că "după ce 
vederea aceasta a trecut, iar adolescentul... și-a revenit, el era 
stăpânit de bucurie și uimire (ExniţEev'7. În autobiograficele 
sale Rugăciuni de mulțumire, Simeon arată cum Hristos l-a scos 
"in afara lumii... era cât pe ce să uit a spune şi afară din trup, 
insă de aceasta Tu nu mi-ai îngăduit să-mi dau seama în 
amănunţime'8. Același sentiment de pierdere a trupului, împre- 
ună cu tot ceea ce are aceasta de neinţeles, este descris în 
următoarele cuvinte: 


"Tu m-ai prins și, urcând la cer, m-ai ridicat împreună 
cu Tine, fie cu trupul, fie fără de trup, eu unul nu ştiu, 
numai Tu singur ştii, Tu, Cel ce ai făcut aceasta! Dar 
după ce am petrecut acolo un ceas împreună cu Tine, 
cuprins deodată de uimire din pricina măreției slavei — 
ce slavă era aceea, a cui era, eu nu știu — și din cauza 
spaimei de înălțimea nemăsurată, tremuram din creștet 
până în tălpi'9. 


Simeon rămâne mereu în nesiguranţă cu privire la caracterul 
extazului său, el nu rezolvă niciodată întrebarea dacă acesta se 
petrece în trupul sau în afara trupului său. El descrie astfel 
sfârșitul experienţei sale mistice: 


ONT 


"Puțin câte puțin, dulcele şi bunul meu Stăpân, Tu 
Te-ai ascuns de ochii mei, fie că eu m-am îndepărtat de 
Tine, fie că Tu m-ai părăsit pe mine: oricum ar fi, eu m-am 
regăsit indată în mine însumi, crezând că vin dintr-o 


. Cat. 16, 85-89. 

. Cat. 16, 89-92. 
„Cat. 22, 109-110. 
. Euh. 2, 221-222. 
. Euh. 2, 166-172. 

anume parte, și am intrat din nou în cortul trupului meu 
ca şi mai înainte'10. 


Toate aceste vederi extatice aparțin tinereţii lui Simeon şi 
poartă şi pecetea acesteia. Totuşi, în alte scrieri ale sale, rapor- 
tându-se la o perioadă ulterioară, Simeon descrie şi fenomene 
extatice. Astfel, în prima Cateheză a sa — este adevărat că a rostit-o 
pe când nu avea decât treizeci şi unu de ani — Simeon spune: 


"Cu greu mi-am amintit... de frumuseţea neasemuitei 
iubiri (ă&yâ&mnc), de felul în care lumina ei s-a arătat deo- 
dată în inima mea, dulceaţa sa m-a cucerit, am pierdut 
simţul lucrurilor exterioare, duhul fiindu-mi atât de de- 
plin smuls din viaţa aceasta încât am uitat chiar şi ceea 
ce începusem să fac'll. 


Avem aici mereu uitarea de cele din afară, deşi fără acel sen- 
timent de uimire care însoțea primele sale viziuni extatice. In 
alte locuri Simeon precizează vederea extatică a luminii. Mintea 


"se vede pe ea însăşi unită deplin cu lumina şi ea se 
concentrează asupra acestei vederi, rămânând aceeași 
de mai inainte. Ea simte lumina în inimă şi este scoasă 
chiar în afara sa (E&ioraran); şi astfel, în afara ei, ea vede 
lumina de departe; dar ea se reintoarce şi se regăsește 
în mijlocul luminii. Şi astfel este zadarnic să ne întrebăm 
ce poate ea spune ori simţi în ceea ce vede, căci cuvin- 
tele şi conceptele îi lipsesc deopotrivă'12. 


În Capetele sale, operă teologică şi în general sobră în expri- 
mare, Simeon evidenţiază cu putere fenomenele fizice violente 
care însoțesc vederea extatică a luminii: 


10. 
l1 
12. 


“Cel ce poartă înlăuntrul său lumina Preasfântului 
Duh nu poate suporta să o vadă; el cade cu faţa la 
pământ. (npnvisc), cheamă și strigă, îngrozit de teamă 


Euh. 2, 255-259. 


„ Cat. 1, 74-76. 


Cat. 2, 359-564. 

asemenea celui ce vede și simte un fenomen ce depă- 
şeşte firea, raţiunea şi închipuirea. El devine asemenea 
unui om ale cărui măruntaie sunt atinse de foc; mistuit 
de flăcări, incapabil să suporte arderea, parcă se află în 
afară de sine şi nu se poate stăpâni. Atunci varsă râuri de 
lacrimi care îl împrospătează și îi înviorează focul do- 
rinţei, iar lacrimile devin şi mai îmbelșugate și, curăţit 
prin acest șuvoi de lacrimi, el scânteiază cu o strălucire 
şi mai mare. Şi când, aprins cu totul, a devenit ca lumi- 
na, atunci se împlineşte ceea ce s-a spus: <Dumnezeu 
unit cu dumnezeii și cunoscut de aceștia> poate, pe cât 
S-a unit deja cu cei care s-au alipit de El şi S-a descope- 
rit celor care L-au cunoscut'13. 


Această neputinţă a firii omeneşti de a răbda întâlnirea cu 
ceea ce depăşeşte firea şi rațiunea fără reacţii intense este 
aşadar descrisă în acest text, în care vederea luminii, curățirea 
prin lacrimi şi prin focul Duhului, îndumnezeirea, sunt cuprinse 
într-un tot extatic. Starea omului în extaz, incapabil de a supor- 
ta vederea aceasta, este asemănată cu experienţa celui ce vede 
pe timp de noapte un fulger prin fereastra casei sale: 


"Cineva stă în casă, noaptea, cu toate ușile închise; 
dacă întredeschide o fereastră şi lumina unui fulger îl 
învăluie pe neaşteptate cu strălucirea sa, ochii săi nu pot 
suporta sclipirea acesteia; el se ocrotește îndată închi- 
zându-şi pleoapele şi se apleacă asupră-și. Aşa este şi cu 
sufletul închis în simţuri; dacă el se apleacă în afară ca 
printr-o fereastră a minţii, el este orbit de strălucirea ar- 
vunei ce se află într-insul, adică de Sfântul Duh, şi nu 
poate suporta raza acestei lumini fără văl; el este îndată 
fulgerat in mintea sa și se apleacă cu totul asupra sa 
însuşi, retrăgându-se ca într-o căsuţă a lui, la adăpostul 
formelor simţite și omeneşti" 14. 


Descrierile de extaz sunt destul de frecvente în Imne. Să 
notăm aici câteva. Astfel, Simeon spune că atunci când Hristos, 


15. Cap. 3, 21. 
14. Cap. 3, 54. 

pe care el Îl "vedea de departe", S-a arătat pe neașteptate 'pre- 
cum un foc, în chip real, în mijlocul inimii mele”, el nu a putut 
răbda această arătare și, 


“pironit de uimire şi scuturat de fiori, eram în afară 
de mine (£E££ornv), cu totul destrămat, cu totul pierdut şi, 
incapabil să suport vederea unei asemenea slave, m-am 
întors și am fugit în noaptea simţirilor de aici, de jos; m-am 
adăpostit și m-am ascuns sub cugetele acestei vieţi, ca şi 
când aș fi intrat într-un mormânt, şi, în loc de pietre, am 
pus deasupra mea acest trup care mă apasă pentru a mă 
adăposti, pentru a mă ascunde, cred, de Cel ce este pre- 
tutindeni prezent, care m-a înviat odinioară, pe când 
eram mort şi îngropat. Dar, tremurând, incapabil să con- 
templu slava Sa, am ales să mă strecor şi să mă sălăşlu- 
iesc în mormânt și să locuiesc cu cei morţi, eu însumi 
trăind în mormânt, mai bucuros decât de a fi cuprins de 
El şi de a pieri cu totul'l5. 


Avem mereu aceeași temă, a slăbiciunii firii omenești care 
nu este în stare să-L întâlnească pe Dumnezeu, însă accentuată 
printr-o concepţie "platonică" despre trup ca mormânt, care con- 
stituie un obstacol în calea vederii, dar în care sufletul se refu- 
giază, fiind înspăimântat de Dumnezeire. Toate acestea sunt 
exprimate de Simeon nu printr-o explicaţie teologică sau filoso- 
fică, ci ca o experienţă duhovnicească trăită şi reală. Avem aici 
reacția unei fiinţe create faţă în faţă cu Dumnezeu care i S-a 
arătat; în alte locuri floarea dragostei este aceea care 


"imi înflăcărează mintea intreagă spre a o contempla, 
fără a-i îngădui să-şi amintească ceva din ceea ce ar 
putea pricinui vreo teamă'16. 


Mintea este răpită în căutarea Celui Necreat, ea încearcă să 
Il cuprindă pe Cel Necuprins, dar este neputincioasă, ceea ce o 
face să strige în extaz: 


15. Imn 11, 78-91. 
16. imn 17, 168-173. 

"Şi eu, după ce am văzut această rază, deşi plin de o 
bucurie negrăită, nu m-am bucurat că am văzut-o; Cel 
care mă îndestulase cu o bucurie dumnezeiască s-a re- 
tras și mi-a răpit mintea și simţurile şi întreaga dorinţă 
lumească. lar mintea mea începu să caute cu o dorinţă 
puternică să cuprindă această rază care i se arătase. Însă 
creatura nu reuşea să o găsească şi nu putea să ajungă 
cu totul dincolo de creaturi pentru a prinde raza necrea- 
tă şi necuprinsă... Eu gemeam şi mă tânguiam, iar mărun- 
taiele mele erau cuprinse de foc; ajuns parcă în afara min- 
ţii (kopov), în extaz (Ev Ekor&oe), iată ce viață aveam'17. 


Extazul vrea să arate mai degrabă o răzleţire a duhului decât 
o pierdere de cunoștință. Este o căutare cu neputinţă de 
înfăptuit a Celui Necreat, pe care omul nu o poate săvârşi dacă 
Cel Necreat nu i Se arată El însuși: 


"(lubirea) a venit deci aşa cum a vrut ea şi sub chipul 
unui nor luminos s-a coborât asupra mea; am văzut-o 
cum s-a aşezat întreagă pe capul meu; şi m-a făcut să 
strig, căci eram cuprins de spaimă'18. 


Frumuseţea lui Dumnezeu este aceea care ne provoacă extazul. 


"invredniceşte-mă să Te contemplu mereu (în slava 
Treimii), Cuvinte, să cuprind, aşa cum este ea, frumuse- 
tea Ta neajunsă care, rămânând cu desăvârşire necu- 
prinsă, îmi loveşte și îmi [ulgeră mintea, îmi scoate din 
limitele sale (E&.orâ) duhul şi îmi aprinde în inimă focul 
iubirii Tale'19. 


Simeon se roagă ca atare să îi fie dată lumina care îl face să 
iasă din lume şi, poate, şi din trup. 


“Arată-mi din nou, Mântuitorul meu, lumina pe care 
lumea nu o poate primi, lumină care pe cel ce o con- 
templă îl scoate din lume, îl poartă dincolo de lumina 


17. Imn 17, 344-379. 
18. Imn 17, 373-379. 
19. Imn 47, 47-52. 

văzută, dincolo de cerul simţit şi de toate lucrurile sim- 
tite. Fie că este în afara trupului, fie că este în trup, el nu 
ştie aceasta, Dumnezeul meu; în acea clipă... el nu ÎI 
vede decăt pe El, Flacăra cea nestinsă, şi, cuprinzând ne- 
cuprinsa frumuseţe a slavei Sale, fiind cuprins de uimire, 
nu își poate da seama, nici înţelege felul acestei con- 
templări"20. 


Totuşi, în ciuda clipelor de neştiinţă, în ansamblul ei această 
vedere de lumină este o stare conştientă: 


“insă aceasta este ceea ce ştim noi toţi, cei învăţaţi 
în aceste taine: atunci, într-adevăr, suntem în afara lumii, 
suntem și rămânem așa atâta timp cât vedem această 
lumină; după care ne regăsim în trupul nostru, în lu- 
me'21. În orice caz, ne rămâne o amintire a acestui ex- 
taz: "Însă la amintirea acestei bucurii, a acestei lumini, a 
acestei îndulciri ne întristăm şi ne tânguim'22. 


Se pare că acesta este singurul pasaj în care Simeon evi- 
denţiază caracterul literal al extazului, ca părăsire a trupului. În 
sfârșit, în Imnul 50 Simeon se străduieşte să înţeleagă ceea ce 
se petrece în el şi este cuprins de temă: 


"Ce lucrare este aceea pe care Tu o faci în mine, 
Dumnezeule,... umbra şi întunericul, bucuriile sensibile 
şi simţirea, creaţia materială, trupul şi sângele mă ţin îm- 
pietrit pe mine, neputinciosul, Mântuitorule! În această 
stare nenorocită şi ticăloasă mă stăpâneşte teama atunci 
când vreau să vorbesc. Eu văd cu ochii minţii, dar unde 
anume, ce, cum? Nu ştiu, căci acest cum este absolut 
inexplicabil, iar locul îmi pare deopotrivă cunoscut şi 
necunoscut: cunoscut pentru că EI Se lasă văzut în mine, 
dar, totodată, Acelaşi Se arată de departe, totuşi necu- 
noscut, în vreme ce mă duce cu El în locul cel fără de 
loc, cu desăvârşire fără de loc, in vreme ce EI imi insuflă 


20. Imn 49, 68-80. 
21. Imn 49, 83-86. 
22. imn 42, 87-89. 

uitarea bucuriilor simţite și, de asemeni, scos din tot ce 
este material şi văzut, El mă face să ies, gol, chiar şi din 
trup. Deci, cine face toate acestea în mine? Eu văd aces- 
tea, repet, dar nu le pot spune'25. 


În Cuvântările etice, Simeon nu se mărgineşte la relatarea 
amănunţită a experienţelor sale duhovnicești cu caracter extatic, 
în sensul larg al acestei expresii, precum şi al caracteristicilor lor 
psihice şi fizice, ci îşi exprimă şi propria sa atitudine faţă de 
fenomenele extatice în general şi face şi o apreciere asupra valo- 
rii lor spirituale. Astfel, el afirmă că extazul este o stare proprie 
începătorilor în viaţa spirituală, care se explică în mare parte 
prin slăbiciunea lor şi prin lipsa lor de experienţă. El insistă în mod 
special asupra deosebirii dintre extazul sfinţilor şi vederea de 
către ei a lumii de dincolo. Acesta este și scopul polemicii sale. 


"Atunci când (teologii fără experienţă) aud că un 
oarecare sfânt, intrat în contemplarea lui Dumnezeu şi 
cu mintea răpită, a petrecut atâtea şi atâtea zile şi nopţi 
fără să se gândească la nimic de pe acest pământ, până 
într-atâta încât împreună cu toate celelalte să uite şi de 
propriul său trup, fiind total absorbit deodată cu tot 
sufletul și cu toate simţurile sale, deşi el rămâne aici, pe 
pământ, ei își închipuie că în Împărăţia Cerurilor ar fi 
cam la fel ca și aici pe pământ. Aceasta fiindcă ei nu au 
cunoscut deloc tainele dumnezeiești ale Duhului şi ale 
lui Dumnezeu Cel nevăzut, taine nevăzute, de necuprins 
şi de necunoscut pentru cei ce se află întru întuneric; de 
asemenea, ei nu ştiu că această răpire a minţii este pro- 
prie nu celor desăvârşiţi, ci celor începători'24. 


Pentru a explica aceasta, Simeon dă exemplul unui prizonier 
închis într-o temniţă întunecoasă, care, văzând printr-o gaură 
lumina soarelui, este orbit de aceasta, însă, incet, încet, se 
obişnuieşte să o vadă fără a-și pierde simţurile. 


25. Imn 50, 1-23. 
24. Et. 1, 12, 329-339. 

"După aceeaşi comparaţie, cel ce se află de mulţi ani 
în această temniţă fără lumină, dacă i se întâmplă ca, 
printr-o deschizătură făcută în acoperişul închisorii, să 
vadă deodată, oricât de puţină ar fi, pe măsura acestei 
deschizături, atmosfera luminoasă a cerului pe care el 
nu l-a mai văzut şi despre care nu presupunea că are o 
lumină atât de strălucitoare, el este cuprins îndată de 
uimire (ExninEig) și rămâne ca în afara lui (EEeornkc); 
îşi ţine timp indelungat ochii ridicaţi şi se minunează de 
cele ce i se întâmplă pe neaşteptate. Tot astfel, cel ce a 
intrat deodată în contemplarea luminii inteligibile, în 
clipa când este eliberat de legăturile păcatelor şi ale 
simţămintelor, este încremenit şi pare ca ieșit din fire 
celor care nu au vederea bună; realitatea este că el şi-a 
concentrat în sine însuși întreaga sa minte și se minu- 
nează de vederea strălucitoare ce i s-a arătat'25. 


Totuși, această stare de "uimire" dispare după ce te-ai obiş- 
nuit să vezi lumina: 


"Ba, mai mult, după ce acest prizonier îşi va fi îndrep- 
tat adeseori şi în fiecare zi privirile spre această des- 
chizătură care tocmai a fost lărgită și care împrăştie mai 
multă lumină în spaţiul întunecos al temniţei, care rămâ- 
ne luminată pe perioade destul de lungi, obișnuirea cu 


vederea luminii îi micşorează puţin câte puţin tăria 
uimirii. Tot astfel se întâmplă şi cu noi înaintea soarelui, 
căci cu ajutorul vederii noi îl primim cu prea puţin 


interes; dar, dacă nu l-am fi văzut niciodată, descoperirea 
neaşteptată a ceea ce este el ne-ar face să strigăm 
cuprinşi de uimire. În chip asemănător sufletul care pro- 
gresează puţin câte puţin şi care se obişnuieşte cu vede- 
rea luminii inteligibile leapădă covârșirea uimirii, căci 
iniţierea îl învaţă că în lumea de dincolo există o măsură 
mai desăvârșită și mai înaltă decât această stare de con- 
templare'26. 


25. Et. 1, 12, 351-363. 
26. Et. 1, 12, 363-377. 

Această "deschizătură mică" se deschide aceluia care prin 
împlinirea poruncilor şi prin osteneli ascetice se face vrednic de 
o astfel de contemplare a luminii inteligibile. 


Nu 


27. 
28. 


"La vederea ei întregul suflet iese cu totul dintru sine 
(Et iorarou), este uimit întru totul la vederea acestei minuni 
nemaiauzite, neașteptate și pe care nu a mai contemplat-o 
niciodată până acum; el zăboveşte asupra acesteia ca şi 
când ar fi răpit în ceruri şi, constrâns să întârzie acolo, să 
înţeleagă din această minune ceea ce nu se poate înțelege 
şi, mai ales, văzând-o zi şi noapte, să mai înţeleagă prin 
aceasta în fiecare zi că ea este neapusă, că subzistă în chip 
nesfârșit şi negrăit. De aceea, sufletul nu mai vrea defel să se 
reîntoarcă în această închisoare, nici să revadă ceea ce este 
înlăuntrul ei'27. "Şi toate acestea nu sunt decât un început 
pentru neofiţii întru evlavie, pentru cei ce vin să se expună 
războaielor pentru virtute'28. Căci această vedere devine o 
stare obişnuită. "Aşadar, după ce cineva va fi stăruit fără reîn- 
toarcere în avântul său către această contemplare, iată că, 
fără ca să ştie ce și cum, i se deschide, ce anume? Cerul? Nu 
ştiu. Ochiul inimii sale? Nu ştiu. Acesta mai degrabă decât 
acela? N-aş putea spune, fiind sub influenţa acestei lumini; şi 
aceasta, minunată şi mai mult decât strălucitoare, pătrunde 
în lăuntrul locaşului sufletului său, al acoperământului său 
de acum și îl luminează în măsura în care, negreşit, firea 
poate răbda. După ce aceasta a stăruit astfel un anumit timp, 
el o simte puţin câte puţin familiară, ca şi când ar fi fost, în- 
tr-un fel, dintotdeauna împreună cu ea'29. 


mai avem aici un extaz, ci o contemplare inefabilă: 


"EI află minuni peste minuni, taine peste taine, con- 
templări peste contemplări, căci ea luminează în fiecare 
ceas, ca să spun aşa, şi el vede, el înțelege, el este 
învăţat. Dacă ar vrea să scrie toate acestea, nici hârtia, 
nici cerneala nu i-ar ajunge şi cred că chiar timpul nu i-ar 
ajunge pentru a povesti totul, în amănunt; sau, mai 
degrabă, cum oare ar putea el să descrie ceea ce nu 


Et. 1, 12, 406-415. 
Et. 1, 12, 416-417. 


29. Et. |, 12, 417-426. 

poate fi exprimat, ceea ce prin fire este cu desăvârșire 
de negrăit şi de nespus?'30 insă avem aici o stare deplin 
conștientă: "Din acest moment el se află ca în lumină, ba, 
mai degrabă, impreună cu lumina, şi nu ca într-un extaz 
continuu; el se vede pe sine însuşi şi pe cele privitoare la el, 
după cum percepe şi în ce stare se află aproapele său'31. 


Din aceste texte rezultă că extazul la Simeon este o stare 
spirituală destul de frecventă, strâns legată de vederea luminii. 
Ţinând mai degrabă de începutul vieţii spirituale, când puterile 
sufletului sunt încă slabe şi când acesta este lipsit de experienţă, 
extazul este rezultatul neputinței noastre de a vedea lumina 
dumnezeiască fără a se tulbura de aceasta întreaga noastră 
fiinţă, trup şi suflet, care, fiind creatură, este fulgerată de întâl- 
nirea cu realitatea dumnezeiască necreată. in acest stadiu, 
extazul se exprimă prin fenomene psiho-fizice, precum pier- 
derea cunoștinței și a simţirii trupului nostru. Sub influenţa aces- 
tuia, omul strigă, este aruncat la pământ cu putere, se rosto- 
goleşte, are senzaţia că şi-a părăsit trupul; locul unde el se află 
dispare. Dar este, oare, aceasta o părăsire reală a trupului și 
răpirea sufletului la cer, extazul se petrece, oare, în trup sau în 
afara trupului? Simeon nu îşi poate da seama de aceasta. După 
ce trece, extazul lasă un sentiment de mare durere, dar, în 
acelaşi timp, şi amintirea unei fericiri negrăite şi a unei îndulciri 
duhovnicești. Ea este însoţită de lacrimi, de obicei dulci şi 
îmbelşugate. Natura sa este, totuşi, de neînțeles, fiindcă nu 
putem simţi ce se întâmplă şi unde se întâmplă aceasta, 
înlăuntrul nostru sau în afara trupului nostru. Totuși, la sfinți şi 
la persoanele care se apropie de desăvârşire, extazul, în forma 
lui inconștientă și vehementă. cedează locul unei contemplări 
conștiente, senine și neîncetate a lui Dumnezeu, bogată în taine 
inexprimabile. Lucrul acesta este şi mai adevărat pentru vederea 
din veacul ce va să vină3?. 


30. Et. 1, 12, 426-433. 

31. Et. 1, 12, 433-436. 

32. Este de neînțeles faptul că Deppe, în savanta sa teză, atât de bogată — 
până aproape de preaplin - în citate şi referiri, lasă cu totul sub tăcere aceste 
declaraţii repetate ale lui Simeon referitoare la caracterul relativ imperfect al 
stării de extaz, proprie mai degrabă începătorilor în viaţa spirituală şi depăşită de 
o vedere senină şi conştientă a tainelor inefabile ale lui Dumnezeu, pe care 
sfinţii o dobândesc nu numai în viaţa viitoare, ci încă de aici, de pe pământ. 


XXIV 
"APATHEIA" SAU NEPĂTIMIREA 


intre stările duhovniceşti despre care Simeon vorbește ade- 
sea și pe care le consideră ca aparţinând unui foarte înalt grad 
de desăvârşire, un loc foarte important îl deţine 'apatheia' 
(&r&0ea), termen de origine stoică, dar care a dobândit un sens 
cu totul pozitiv la scriitorii creștini care îl folosesc încă din anti- 
chitatea creștină (lustin, Clement al Alexandriei, Evagrie, Maxim 
Mărturisitorul etc.) şi care poate fi tradus prin "nepătimire” sau 
"eliberarea de patimi". La stoici aceasta vrea să insemne mai 
degrabă 'liniştire'. Simeon a primit toată această moştenire 
patristică,dar, ca totdeauna, i-a imprimat propria lui pecete. 

Astfel, în Capete, Simeon ne dă o definiţie a apathiei, pe 
care o înţelege ca pe o eliberare lăuntrică de imaginaţie şi ca pe 
o contemplare mai presus de simţire. 


"Eu socot că nepătimirea nu constă numai în abţine- 
rea de la satisfacerea patimilor precum şi în îndepărtarea 
de acestea, ci, mai mult, în lepădarea minţii noastre de 
închipuirile acestora în aşa fel încât, atunci când vrem, 
să urcăm deasupra cerurilor, dincolo de toate lucrurile 
văzute şi simţite, ca și când simţurile noastre ar fi fost 
închise, iar mintea noastră ar pătrunde în lumea cea mai 
presus de simţire, înălțând cu ea simţurile prin propria sa 
putere, precum un vultur își înalţă aripile sale'2. 


Simeon insistă asupra acestei laturi pozitive a nepătimirii: ea 
este nu numai o lepădare, ci şi o înălţare. Simeon continuă de- 
scriind această stare de curăţie a inimii care ne desparte de toate 
lucrurile pământești şi ne face să trăim în raiul contemplării. 


"Acea inimă este socotită curată, și este cu adevărat 
curată, în care nu se găseşte nici o închipuire şi nici un 


1. Despre ănâ0ea la primii Părinţi greci, cf. articolul s.v., in Patristic Greek 
Lexicon, de LAMPE. 
2. Cap. 3, 33. 

gând pământesc; ea este atât de dăruită şi de unită cu 
Dumnezeu, încât nu mai are nici o amintire nici de 
necazurile vieţii, nici de bucuriile ei; ea trăiește în con- 
templare (9eopia) ca în al treilea cer; ea este răpită până 
în rai şi primește arvuna bunătăţilor făgăduite sfinţilor; 
ea este încă de aici, de pe pământ chiar, martor al bună- 
tăților veşnice, pe măsura posibilităţilor firii umane. 
Acestea sunt însuşirile adevărate şi dovada sigură a unei 
inimi curate, după care cineva işi cunoaşte gradul cură- 
tiei sale şi se vede pe sine insuşi ca într-o oglindă'5. 


Există chiar şi acum creștini care au dobândit o astfel de 
treaptă de curăţie a inimii. Simeon insistă asupra acestui fapt şi 
vrea să-l confirme prin Sfânta Scriptură. 


"Există, chiar şi în vremea noastră, oameni nepătimi- 
tori, sfinţi plini de lumina lui Dumnezeu și care trăiesc în 
mijlocul nostru; ei şi-au omorât atât de mult mădularele 
pământești, îindepărtând toată necurăţia și toată dorinţa 
pătimaşă, încât ei nu mai zămislesc niciodată răul, nici 
nu caută să-l provoace, nici de la ei înşişi, nici împinşi de 
către alţii. Aşadar, aceia care îi învinovăţesc pe acești 
sfinţi de nebunie şi nu-i cred atunci când învaţă lucrurile 
lui Dumnezeu, inspirați de înţelepciunea Duhului, ar fi 
înţeles transformarea săvârșită în ei de nepătimire, care 
se află înaintea ochilor lor, dacă ar fi înţeles cărţile dum- 
nezeieşti citite zilnic și cântate în auzul lor. Dacă ar fi do- 
bândit o cunoaștere desăvârşită a Dumnezeieștii Scripturi, 
ei ar fi crezut în bunătăţile pe care Dumnezeu ni le-a fă- 
găduit şi ni le-a dăruit; însă, deoarece trufia şi negrija lor 
nu le îngăduie să se facă părtaşi acestor daruri, ei nu-i 
cred pe aceia care, dobândindu-le, pot să-i înveţe, ci ei îi 
învinovăţesc pe unii ca aceştia'4. 


Lipsa de experienţă nu le îngăduie celor mai mulţi să inţe- 
leagă natura nepătimirii şi să accepte posibilitatea acesteia. Si- 

meon examinează această problemă detaliat în ale sale Cuvân- 
tări etice. El spune că: 


"cel ce îndrăzneşte să vorbească despre nepătimire 
trebuie să aibă ochii inimii, altfel spus, să aibă simţurile 
sale eliberate de orice dorinţă rea şi de orice cuget 
pătimaș, pentru ca o tulburare de acest gen a minţii să 
nu îi răpească puterea de a privi cu destulă claritate la 
sublimitatea şi la profunzimea acestei curăţii, să o de- 
scrie limpede şi să înţeleagă corect numărul și măreţia 
lucrărilor (£vepyei6v) sale şi a darurilor harului ei'5, 


Ca urmare, Simeon deosebeşte două feluri de persoane 
care vorbesc despre nepătimire. Mai întâi, cei nepătimitori înşişi: 


“Aceștia sunt cei ce au cu adevărat nepătimirea, care 
fac dovada că o iubesc şi că sunt iubiţi de aceasta cu 
ardoare; și vorbind despre aceasta fără să se plictisească 
de ea, datorită acesteia ei devin şi mai nepătimitori, 
înflăcărându-se de dorul ei'6. 


De cealaltă parte sunt cei care nu au această experienţă, 
care mai sunt încă robii patimilor şi care se întemeiază numai pe 
o ştiinţă falsă. Nu numai că aceştia nu se luminează când 
vorbesc despre nepătimire, dar ei îşi pierd 


"liniştea gândurilor pe care cred că au avut-o când- 
va... Aceasta li se întâmplă deoarece nu au dobândit nici 
cea mai mică experienţă a modului în care mintea o 
simte şi o contemplă şi nici a puterii sale deplin lu- 
crătoare; ei îi apreciază însuşirile doar prin presupunere 
şi prin diferite şi multiple jocuri ale minţii, plăcându-le să 
vorbească despre acestea într-un sens sau altul, potrivit 
ştiinţei false care îi zăpăceşte'7. 

impotriva unor asemenea judecăţi superficiale, Simeon afir- 
mă din nou că este cu putinţă de a dobândi nepătimirea, deşi o 
consideră un fenomen rar. 


"Vreau să ştiţi cu toţii că există mulţi sfinţi, dar puţini 
nepătimitori; ba, chiar mai mult, că există destule trepte 
în aceste două cete distincte'8. 


Nepătimirea este superioară sfinţeniei sau, mai degrabă, este 
o treaptă superioară a sfinţeniei şi ea însăşi are trepte diferite. 


“Una este nepătimirea inimii, altceva este nepăti- 
mirea trupului; cea dintâi sfinţeşte şi trupul, pe când cea 
de-a doua, singură, prin sine însăşi, nu folosește întru 
nimic celui ce o are'9. 


Simeon enumeră virtuțile care decurg din nepătimire, fă- 
când întotdeauna distincţie între virtuțile lăuntrice şi exprimarea 
lor în afară, preţuind totdeauna mai mult ceea ce este lăuntric, 
ca fiind izvorul celor din afară: 


“Una este smerenia în cuvinte, altceva este smerita 
cugetare; de asemenea una este smerenia, altceva este 
floarea smereniei, una sunt rodul şi frumuseţea rodului 
şi dulceaţa lui, altceva sunt energiile care decurg din 
acestea' 10. 


În sfârşit, Simeon ajunge la ceea ce el socotește a fi treapta 
superioară: 


"Cu neasemănare mai mult decât toate acestea este, 
după părerea mea, să ajungi să uiţi întru totul cele ce 
le-ai suferit şi de a nu mai păstra nici o amintire a aces- 
tora, nici în lipsa, nici în prezenţa celor ce ne-au întristat 
sau ne-au ocărât,... şi de a-i trata, dimpotrivă, chiar ca pe 
nişte prieteni, fără nici o altă formă de reţinere în discuţii 
sau în timpul meselor'll. Şi conchide: "Acestea sunt 


8. Et. 4, 61-63. 

9. Et. 4, 65-68. 
10. Et. 4, 85-88; Cap. 1, 91. 
11. Et. 4, 114-119; Cap. 1,92. 

lucrările sfinţilor care umblă în lumina nepătimirii. lar cei 
ce își dau seama că sunt departe de aceştia, să nu îşi 
rătăcească sau să nu işi inşele propriul lor suflet. Ei tre- 
buie să știe că umblă încă în zadar, ca în noapte'12. 


Cei ce au ajuns pe treptele superioare ale nepătimirii pri- 
mesc de la Dumnezeu daruri negrăite. Deci, iată ce le dăruieşte 
Dumnezeu: 


"acelora care Îi iubesc şi care trăiesc pe pământ ca şi 
în cer: în moarte ei sunt deja cinstiţi cu nemurirea; în 
întuneric ei merg ca în plină zi şi ca într-o lumină neas- 
finţită; în acest trup de ţărână ei trăiesc ca în raiul desfă- 
tării, întrucât ei au în mijloc pomul vieţii, însăşi hrana 
îngerilor ~ pâinea cea cerească cu care se hrănesc toate 
puterile netrupești ale cerurilor, pentru a primi viaţa 
nepieritoare. Şi aceştia, fiind încă amestecați cu lumea şi 
cu lucrurile din lume, întru adevăr grăiesc impreună cu 
Sfântul Pavel: <În ceea ce ne priveşte, cetatea noastră 
este în ceruri>, acolo unde sălășluieşte iubirea cea 
sfântă care, alipită fiind de iubiții săi şi înconjurându-i cu 
o prea îmbelşugată lumină, face din ei oameni nepătimi- 
tori, într-adevăr, adevăraţi îngeri'13. 


Nepătimirea, înţeleasă ca virtute a îngerilor, este asociată 
aici cu lumina și cu iubirea. Aceasta se vede mai amănunţit în 
pasajul următor, în care, cu ajutorul imaginii soarelui, a lunii şi 
a aureolei sale, Simeon arată faptele iubirii şi ale nepătimirii. 


"Aşadar, imaginează-ţi împreună cu mine cum arată 
cerul într-o noapte senină şi fără nori şi, pe tăria cerului, 
priveşte împreună cu mine discul lunii celei cu totul 
pline de o lumină limpede și atât de curată în centrul 
nimbului ce o înconjoară adeseori; după ce te-ai uitat cu 
multă atenţie la această privelişte, du-te cu gândul la 
ceea ce-ţi voi spune acum. Fiecare sfânt, câtă vreme este 
încă în trup, se aseamănă cu cerul, iar inima sa, cu dis- 


12. Et. 4, 119-125; Cap. 1, 98. 
13. Et. 4, 686-700. 

cul lunii. lubirea cea sfântă este lumina atotputernică şi 
lucrătoare cu neasemănare mai strălucitoare decât lumi- 
na soarelui nostru; ea stăpâneşte inima lor şi, crescând 
din zi în zi, sfârşeşte prin a-i umple cu totul, căci ea nu 
cunoaşte întrerupere ca lumina lunii, ci îşi păstrează fără 
încetare deplina ei strălucire datorită râvnei şi faptelor 
bune ale sfinţilor. În ceea ce privește sfânta nepătimire 
care se întinde în jurul lor şi îi înconjoară ca o cunună şi 
ca un cort, ea Îi acoperă din toate părţile și îi apără, îi 
păzeşte de orice gând rău, cu atât mai mult de păcat, şi 
îi face de nerănit și liberi de orice duşman; ba, mai mult, 
ea îi face de nebiruit de către vrăjmașii lor'14. 


Din aceste pilde s-ar putea deduce că nepătimirea este înţe- 
leasă aici de către Simeon, dacă nu ca o stare nepătimaşă, în 
orice caz ca fiind o putere care respinge orice ispită în gând sau 
în faptă. 

Cea de a 6-a Cuvântare etică este în mare parte consacrată 
temei nepătimirii. Subiectul este tratat într-o manieră polemică. 
Nu avem aici atât o descriere a stării duhovniceşti a apathiei sau 
a căilor care duc la aceasta, ci mai degrabă o polemică îndrep- 
tată împotriva celor ce neagă posibilitatea de a ajunge la ea și 
de a stărui în ea. Argumentaţia lor poate fi redusă la aceste 
cuvinte care le sunt atribuite de Simeon: 


"Că Dumnezeu este nepătimitor... aceasta o știm, şi 
nu în privinţa lui Dumnezeu avem noi îndoieli, ci numai 
in ceea ce îl priveşte pe om'15. 


Trebuie spus că această obiecţie pare a avea o oarecare pu- 
tere, dar Simeon se străduiește să o combată cu toată energia 
sa. El îşi începe Cuvântarea într-o manieră asemănătoare cu 
ceea ce spusese despre cei ce negau posibilitatea de a se 
apropia cu lacrimi de fiecare împărtăşanie 15. 


"Mulţi dintre bărbaţii din lume pe care i-am întâlnit 
adeseori în cursul convorbirilor pe care le-am avut mai 


14. Et. 4, 769-788. 
15. Et. 6, 196-198. 
16. Cf. cap. VII, n. 55 şi 56. 

ales cu privire la starea pătimaşă (eunaSeiac) şi la 
nepătimire, m-au lăsat să înțeleg aproape toţi - și nu 
numai cei de virtute şi evlavie mediocre, ci chiar şi aceia 
care dau impresia că sunt desăvârşiţi în virtute, având un 
nume și o mare reputaţie în faţa lumii ~ că nu este cu 
putinţă ca un om să atingă o asemenea măsură de 
nepătimire încât să poată întâlni femei şi să mănânce la 
masă cu ele fără a simţi vreo părere de rău, fără a pătimi 
în taină vreo tulburare sau vreo întinare. Ceea ce am 
auzit cu propriile-mi urechi m-a umplut de întristare și 
mă văd silit, prin compătimire, să mă tânguiesc și să 
plâng la auzul unor astfei de vorbe, fiindu-mi cu desă- 
vârşire limpede că nu există o altă explicaţie a cuvintelor 
lor decât marea lor neștiință în privinţa harismelor lui 
Dumnezeu. Într-adevăr, dacă ei nu ar fi lipsiţi de ade- 
vărata nepătimire şi plini de întunericul patimilor, dacă 
nu ar fi robii plăcerii și ai dorințelor trupeşti, moartea 
dătătoare de viaţă a lui lisus Hristos. cea pe care Elo 
dăruieşte mădularelor sfinţilor, nu le-ar fi necunoscută şi 
ei nu ar pune-o la îndoială'17. 


În aceste rânduri polemice adresate unor bărbaţi lipsiţi de o 
experienţă duhovnicească autentică, nepătimirea este înţeleasă 
mai ales ca o invulnerabilitate totală la ispite, care este o urmare 
a morţii dătătoare de viaţă a lui lisus, al cărei rod spiritual este. 
Ea este o harismă dăruită sfinţilor. Simeon ironizează deci pe 
acei bărbaţi care i 


"inchipuindu-şi că în mijlocul patimilor ating nepă- 
timirea, ei, care nu sunt şi nu au devenit decât păcat, şi 
încredinţându-se pe ei înşişi că numai laudele oamenilor 
aduc virtutea şi sfinţenia, în vreme ce leapădă nepăti- 
mirea, ei socotesc că sunt sfinţi și că pot fi consideraţi 
astfel fără a o avea pe aceasta, ca și când ar fi putut 
primi sfinţenia numai în urma laudelor omeneşti" 18. 


17. Et. 6, 1-19. 
18. Et. 6, 24-30. 

Simeon susține din nou putinţa de a atinge această nepă- 
timire absolută şi chiar în aceasta vede scopul oricărei asceze: 


“Întreaga Scriptură şi întreaga istorie dovedesc că 
este cu putinţă ca cel ce duce lupta cea bună să ajungă 
la o astfel de libertate şi ca cel ce se face părtaş în chip 
nemincinos harului lui Dumnezeu să dobândească nepă- 
timirea sufletului şi a trupului în aşa măsură, încât nu 
numai că rămâne netulburat şi fără de patimă atunci 
când ia masa impreună cu femeile sau atunci când vor- 
beşte cu ele, ci nici măcar nu încearcă vreo pătimire 
atunci când umblă în plin oraş şi îi aude pe cântăreţi și 
pe cei ce cântă la ţiteră, sau atunci când vede bărbaţi 
râzând cu neorânduială, dansatori și jucători; vieţile sfin- 
ilor ne dau pilde nespus de convingătoare în acest sens 
și înspre aceasta tind nevoinţele ascezei şi toate mortifi- 
cările oamenilor evlavioşi'19. 


În ciuda necesităţii ascezei şi a mortificărilor, nepătimirea 
rămâne un har dăruit de Dumnezeu. Referindu-se la Vieţile sfin- 
ților, Simeon vrea să demonstreze că ceea ce spune despre 
nepătimirea sfinţilor nu este o închipuire a sa, ci învăţătura 
tradiţională a Bisericii. El descrie apoi căile care duc la nepă- 
timire și care sunt, înainte de toate, lepădarea de lume şi de voia 
proprie, precum şi o viaţă extrem de aspră. Sufletul trebuie să 
urmeze poruncile lui Dumnezeu “ca şi când ar merge în aer pe o 
sârmă'20. Aceasta este o "urmare" a lui Dumnezeu care duce, 
trecând prin nereuşite şi regăsiri dramatice2!, la nepătimirea 
care ne uneşte cu Dumnezeu și ne îndumnezeieşte. Pentru un 
nepătimitor, neputinţa de a fi biruit de ispite nu este decât o 
urmare a unirii sale cu Dumnezeu. 


"Cu adevărat, după cum nu este cu putinţă soarelui 
să își murdărească vreodată razele strălucind într-o mlas- 


19. Et. 6, 36-48. Simeon are dreptate când se referă la Vieţile sfinţilor; în 
Viaţa lui Simeon Salos (sec. VI) există destule asemenea exemple convingătoare. 
Cf. L. RYDÉN, Das Leben des Heiligen Narren Symeon von Leontios von Neapolis, 
Uppsala, 1963 (textul Vieţii, la p. 121-170). 

20. Et. 6, 104-106. 

21. Cf. cap. XV, p. 210 sq. 

tină, tot astfel nu este cu putinţă omului aflat în har, care 
Îl poartă pe Dumnezeu, să se murdărească în sufletul 
sau în cugetul său, chiar dacă trupul său preacurat se va 
atinge de noroiul, ca să zic aşa, al trupurilor omeneşti, 
ceea ce nu stă insă în obiceiul oamenilor evlavioşi; să 
mergem însă mai departe: chiar dacă este închis cu mii 
de necredincioşi, nelegiuiţi şi desfrânaţi, iar trupul său 
gol se atinge de trupurile lor goale, el nu va suferi nici o 
pagubă pentru credinţa sa; el nu va fi despărţit de Dom- 
nul său şi nu va uita deloc frumuseţea Lui. Multe lucruri 
de acest fel s-au întâmplat sfinţilor şi martirilor“22. 


A nega aceasta ar însemna să spui că Hristos, Cel ce locu- 
ieşte în sfinţi, devine părtaş la păcat. 


“Dacă te mai înșeli încă, ai grijă împotriva cui aduci 
învinuirile tale şi cine, după spusele tale, este părtaş la 
păcat. Ce îndrăzneală! Cei ce Îl au pe Hristos Cel viu 
sălăşiuind întru ei sunt cei despre care spui că inima lor 
este cuprinsă de plăcere nelegiuită? Prin urmare, după 
tine, Hristos S-a făcut părtaş la păcat, El, Cel ce nu a 
săvârşit păcat şi în gura căruia nu s-a aflat minciună, Cel 
ce ridică păcatele lumii şi curăţește de orice patimă 
sufletele unite cu E1?'25 


Omul a devenit cu adevărat nepătimitor şi slobod de lume 
şi de trup, fiind încă de acum al veacului viitor: 


“Ajuns în această stare nu vei mai trăi pentru tine 
însuţi și vei vedea că ai murit pentru lume prin faptul că 
trupul pe care îl porţi este mort şi întru totul de nemișcat 
pentru păcat, căci tu trăieşti numai pentru Dumnezeu, 
prin faptul că eşti mişcat cu folos de EI... De acum 
înainte nu vei mai face deosebire între bărbat şi femeie 
şi nu vei avea a te teme din partea aceasta, întrucât ai 
primit deja starea potrivit firii și nu mai priveşti zidirile lui 
Dumnezeu în chip potrivnic firii, ci, dimpotrivă, aflându-te 


22. Et. 6, 202-212. 
23. Et. 6, 360-368. 

împreună cu bărbaţi şi cu femei, vorbind cu ei şi îm- 
brăţişându-i (& ono&6uevog), vei rămâne neatins de vreun 
păcat sau de vreo sminteală şi nu iţi vei pierde statorni- 
cia în aşezarea ta potrivit firii; pe aceştia îi vei vedea şi le 
vei purta de grijă ca unor preţioase mădulare ale lui 
Hristos şi ca unor biserici ale lui Dumnezeu'24. 


Pentru Simeon nepătimirea este o stare firească a omului, 
aşa cum a fost el creat, şi care îi îngăduie acestuia să îi privească 
pe ceilalţi potrivit cu firea. Iar în rândurile care urmează se arată 
înţelepciunea şi realismul spiritual al lui Simeon care îndulcesc 
maximalismul afirmațiilor sale. 


“Dar, fiindcă tu nu ai atins această măsură şi nici nu 
ai văzut în mădularele tale moartea de-viaţă-dătătoare a 
lui lisus Dumnezeu, ai face bine să ocoleșşti priveliștile 
primejdioase; aceasta nu din pricina vreunui rău intrin- 
sec aflat în ele, ci din pricina păcatului strămoşesc care 
sălășluieşte în noi și care ne târăște şi ne momeşte spre 
dorinţe nepotrivite'25, 


Simeon admite aici în mod implicit că, în afară de cei desă- 
vârșiţi şi de cei păcătoşi, mai există și persoane care luptă pen- 
tru desăvârşire fără să o fi dobândit și care sunt şi ei creștini, 
ceea ce în alte locuri pare să nege. 

Alteori, în Cateheze, Simeon spune că nepătimirea este 
rodul rugăciunii şi al citirilor evlavioase şi că aceasta înfloreşte 
datorită lacrimilor de căință26. Or, la fel de bine, el arată legătura 
strânsă dintre nepătimire și iubire27. Numai cineva nepătimaş 
este vrednic să înveţe şi să îndrume duhovnicește, căci 


“niciodată un pătimaş nu va putea deosebi fără pati- 
mă faptele celorlalţi, după cum un orb nu poate vedea 
lucrurile simţite chiar dacă le ţine în mâinile sale“28. 


24. Et. 6, 454-469. 
25. Et. 6, 469-474. 
26. Cat. 4, 349-350. 
27. Cal. 20, 205. 
28. Ep. 4, 387-389. 

Numai aceia care au ajuns la măsura desăvârşitei nepătimiri 
ii văd pe toţi oamenii ca pe niște sfinţi îmbrăcaţi în Hristos. 


“Aceștia nu numai că sunt sfinţi şi trăiesc în trup ca 
cei netrupeşti, ci ei îi privesc pe toţi ceilalţi credincioși ca 
pe nişte sfinţi; ba nu numai ca pe nişte sfinţi, ci ca pe 
unii îmbrăcaţi în Hristos şi deveniți ei înşişi hristoși... 
Deoarece acela care a ajuns la această măsură vede pe 
toți oamenii ca pe Hristos şi îi iubește ca pe Hristos și îi 
cinsteşte ca pe Hristos şi nu defaimă pe nimeni din cei 
socotiți de noi ca fiind nevrednici şi mici. Mai mult, el nu 
urăște pe nimeni, nici nu împroaşcă pe nimeni cu ocări, 
nici nu spune ceva rău, nici nu grăiește de rău pe nimeni 
şi nu rabdă să îi audă pe cei care bârfesc'29. 


in Imnele sale, nepătimirea apare nu numai ca o eliberare 
deplină de înrobirile trupeşti, ci şi ca o dragoste pentru fru- 
museţile cerești, ca o îndulcire duhovnicească. 


"lată pe bărbatul doririlor, al doririlor Duhului, care, 
deși cu trupul se apropie de trupuri, poate fi socotit sfânt 
după duh. Căci o dată ieşit în afara lumii şi a trupurilor de 
aici, de jos, el nu mai are nici o poftă spre patimile trupeşti, 
ci un fel de nepătimire, şi cine l-a îmbrățișat, în această 
strângere a aflat viaţa; da, chiar dacă îl vezi părând a se 
purta rău şi ca şi când s-ar îndrepta de la sine însuşi către 
făptuire, să ştii că este un trup mort cel care lucrează ast- 
fel; nu zic un trup fără suflet care să-l mişte, ci unul străin 
de dorinţa cea rea; căci plăcerea preafrumoasei nepătimiri, 
sărutul inefabil pe care mi-l dă lumina sa, mă trage către 
ea, îmi răpeşte în întregime duhul şi îl cuprinde, gol, cu o 
mână nematerială, fără să mă lase să cad în afara iubirii 
sale sau să zămislesc mereu gând pătimaș; ea mă 
îmbrăţişează necontenit și dorirea ei îmi îmbrățișează sufle- 
tul și în mine nu mai este nici un alt simțământ. Într-adevăr, 
după cum pâinea cea mai curată depăşeşte bălegarul ca 
valoare şi ca dulceaţă, tot aşa şi realitățile de sus depășesc 
cu neasemănare mai mult realitățile de aici, de jos, pentru 
cei al căror gust este sănătos'50. 


29. Ep. &, 402-412. 
30. Imn 9, 19-43. 

Vom remarca aici cu ușurință un fel de personificare a 
apatheiei şi cât este de plin acest grai cu expresii ale iubirii dum- 
nezeieşti, ca: ʻa imbrăţişa', "indulcire', pe care Simeon le deo- 
sebeşte şi le opune iubirii pământești. Se poate vedea, de aseme- 
nea,cât de deosebită este gândirea sa despre nepătimirea creştină 
de concepţia stoică despre nepătimire, ca lipsă a oricărui senti- 
ment, ca ceva cu totul negativ. intr-un alt Imn Simeon descrie în 
imagini nupţiale unirea sa cu nepătimirea5!. in sfârşit, pentru a 
arăta că afirmaţiile sale despre putinţa de a dobândi apatheia de- 
plină nu sunt lipsite de realism nici pentru vremea noastră, Simeon 
citează exemplul părintelui său duhovnicesc, Simeon Evlaviosul, 
adică pe contemporanul său care a ajuns din timpul vieţii sale la 
acest ideal al apatheiei: eliberarea de patimi și impasibilitatea în 
faţa ispitelor, sub aspectele lor extreme şi foarte vizibile. 


“Aşa se face că a existat în vremea noastră, în vre- 
mea din urmă, Simeon cel Sfânt, cel Evlavios, Studitul, 
care nu era stânjenit înaintea trupului nimănui, nici nu se 
simţea stingherit să vadă pe alţi oameni goi, nici să se 
arate gol, căci el avea pe Hristos deplin şi el însuşi, în- 
treg, era Hristos. Toate mădularele sale şi mădularele 
oricui, ale tuturor şi ale fiecăruia, erau în ochii lui totdea- 
una ca Hristos. El rămânea nemişcat, neatins şi nepă- 
timitor. În ochii lui era întotdeauna ca Hristos şi, pentru 
el, cei botezați erau îmbrăcaţi în Hristos întreg'52. 


Simeon ocărăște pe cei ce nu înţeleg că Hristos ne-a dat 
nepătimirea: 

"De vreme ce tu, atunci când eşti gol şi trupul tău 
atinge un alt trup, iată-te în călduri ca un măgar sau ca 
un armăsar, cum îndrăznești, aşadar, a tuna și a fulgera 
tocmai impotriva sfântului şi a huli pe Hristos, Cel ce S-a 
unit cu noi și a dat nepătimirea sfinţilor Săi slujitori?'35 


Nimic mai uimitor decât aceste indreptăţiri uşor ambigue ale 
atitudinilor “nudiste” ale lui Simeon Evlaviosul; aceste afirmaţii 


31. Imn 46, 29-36; citat la capit. XXV, n. 9. 
32. Imn 15, 205-214. 
53. Imn 15, 215-219. 

privitoare la invulnerabilitatea celor nepătimitori şi la nepăti- 
mirea deplină ca scop al vieţii creştine vor fi şocat puternic pe 
contemporanii lui Simeon, ca fiind contrare neputinței ome- 
neşti. Cu osebire, ceea ce spunea el referitor la întâlnirile cu 
femeile, faptul de a mânca impreună cu ele, faptul că îndrep- 
tăţea sau socotea aceasta fără însemnătate, stâmea indignarea 
adversarilor săi rigorişti, ca fiind ceva de neimpăcat cu aşeză- 
mintele şi tradițiile monahale. Totuşi, trebuie spus că Simeon 
avea dreptate când invoca, peniru a se apăra, autoritatea sfin- 
ţilor din vechime, ale căror Vieţi conţineau episoade mult mai 
contrariante decât tot ceea ce ne povesteşte el despre părintele 
său duhovnicesc. Avem în vedere mai ales viaţa Sfântului 
Simeon Salos, un 'nebun pentru Hristos", din secolul al VI-lea din 
Antiohia34%, care rămânea indiferent la toate ispitele pe care une- 
ori le căuta el însuşi35. Dar Simeon nu apără nicidecum un “nu- 
dism creştin”, ci singurul lucru pe care el vrea să-l spună este 
acela că un nepătimitor nu va fi tulburat lăuntric în nici o împre- 
jurare, fiindcă el este unit cu Hristos care îi dă nepătimirea. De 
asemenea, el apără amintirea părintelui său duhovnicesc, Si- 
meon Evlaviosul, care era pentru el un ideal de nepătimire desă- 
vârşită. Însă, în ceea ce îl priveşte pe cel mai puţin desăvârşit, 
acesta trebuie să ocolească prilejurile de ispită, căci o astfel de 
purtare ar fi potrivnică moralei creștine. 

În ceea ce priveşte însăşi nepătimirea desăvârşită, Simeon 
era încredinţat că aceasta era un rod al morţii de-viaţă-dătătoare 
a lui Hristos lisus. Fiind părtaş la aceasta, vechiul om trupesc 
moare şi învie ca om nou. Şi aceasta încă din viața de acum şi 
într-un mod conștient. A nega nepătimirea ar echivala cu a pune 
la îndoială întreaga lucrare mântuitoare a lui Hristos. 

in orice caz, în ciuda unor aparente exagerări şi formulări 
rigide, învăţătura despre nepătimire constituie o parte integrantă 
a acelei învățături duhovnicești a lui Simeon despre viaţa veş- 
nică ce începe încă de aici, de pe pământ. Meritul incontestabil 
al lui Simeon este acela de a fi arătat însuşirile pozitive ale ne- 
pătimirii. 


34. Cf. n. 19. 


35. Simeon nu-l amintește, mărginindu-se să citeze ca exemplu de ne- 
pătimire pe Sf. Mucenic Hrisant, Et. 6, 213. 


XXV 


DRAGOSTEA DUMNEZEIASCĂ 
SAU EROS 


În operele lui Simeon - Cateheze, Cuvântări teologice şi 
etice, Imne — întâlnim destul de des cuvântul "eros" (Epowc), pe 
care noi îl traducem prin “dragoste' pentru a-l distinge de ter- 
menul &yănn, pe care îl traducem prin “iubire' (caritate, n.t.), in 
lipsa unui cuvânt mai precis. În general, ne ferim să spunem 
'eros", pentru că acest termen nu redă deosebirea dintre dra- 
gostea omenească și dragostea dumnezeiască şi naşte neclari- 
tate. Vom încerca să examinăm ceea ce spune Simeon privitor 
la dragostea dumnezeiască, lăsând studiul iubirii (carităţii, n.t.) 
pentru un alt capitol. Distincția dintre cele două cuvinte, dra- 
goste și iubire, nu este totdeauna clară la Simeon şi el foloseşte 
uneori cele două cuvinte în acelaşi pasaj. Astfel, în Cateheza inti- 
tulată "Despre iubire’ Simeon, răpit de contemplarea frumuse- 
ţilor ei, se adresează într-un imn entuziast dragostei divine şi se 
străduiește să exprime cu ajutorul chipului dragostei omeneşti 
dorirea duhovnicească şi simţămintele sale, subliniind totuși 
opoziţia dintre aceste două feluri de dragoste. 


"O, iubire vrednică de râvnit, binecuvântat este cel 
ce te imbrăţişează; nicicând patima nu-l va mai face pe 
unul ca acesta să dorească a îmbrăţişa o frumuseţe pă- 
mântească. Binecuvântat este cel ce s-a prins de tine, 
mişcat fiind de dumnezeiasca dragoste (££ Eporoc Seiov); 
el se va lepăda de lumea întreagă şi, fiind în legătură cu 
toţi, nu va fi nicicând murdărit de aceștia. Binecuvântat 
este cel ce a acoperit frumuseţile tale de sărutări şi a 
cuprins desfătarea lor în dorirea sa cea nesfârşită; el va 
afla sfinţenia sufletului în preacurata revărsare de apă şi 
de sânge care izvorăşte din tine. Binecuvântat este cel ce 
te-a îmbrăţişat cu dorire; el se va schimba cu duhul — o, 
fericită schimbare! — și sufletul său va afla fericirea, căci 
tu ești bucuria cea negrăită. Preafericit e cel ce te-a 
câştigat; comorile lumii nu vor mai fi ceva pentru el, căci 

tu nu eşti cu nimic mai prejos de bogăţia cea cu adevărat 
nesecată. În sfârşit, binecuvântat şi de trei ori fericit este 
cel ce te-a primit astăzi; fără vreo slavă văzută, el va fi 
proslăvit mai presus de orice slavă, cinstit și venerat mai 
presus de orice cinstire. Laudă celui ce te urmează, 
laudă şi iar laudă celui ce te-a aflat; şi mai fericit este cel 
ce este iubit de tine, cel primit de tine, cel învăţat de 
tine, cel așezat întru tine, hrănit de tine. O, Hristoase, 
hrana cea nepieritoare, Hristoase, Dumnezeul nostru'l. 


În acest pasaj, dragostea dumnezeiască nu este distinsă clar 


de iubirea cea sfântă. Ea este descrisă totuși ca fiind în mod obiș- 
nuit o dorire duhovnicească arzătoare, opusă dragostei pămân- 
teşti, precum frumuseţea pământească este opusă frumuseţii 
cereşti. În Imnele sale, Simeon exprimă astfel această opoziţie: 


"Frumuseţea Ta este uimitoare, arătarea Ta este ne- 
asemuită, splendoarea Ta este negrăită, iar slava Ta este 
dincolo de orice cuvânt; bunătatea Ta şi dulceaţa Ta 
neîncetată, Hristoase, Stăpânul meu, depăşesc cugetele 
oricărei fiinţe pământene. Prin urmare, dorirea (1630c) şi 
dragostea (ce ne atrag) spre Tine biruiesc orice dragoste 
şi orice dorire a muritorilor. Într-adevăr, pe cât întreci 
fiinţele văzute, Doamne, pe atât dorul de Tine întrece în 
măreție şi aruncă în umbră orice dragoste omenească; 
acest dor îndepărtează erosul plăcerilor trupeşti şi lea- 
pădă nespus de iute toate poftele. Cu adevărat, pofta (ce 
se naşte) din patimile noastre este cu adevărat întune- 
cată; noapte adâncă este săvârşirea acestor păcate ruşi- 
noase şi, dimpotrivă, lumină este ardoarea (Epoc) şi dra- 
gostea care ne poartă spre Tine, Mântuitorule'?. 


Aici, ca şi în rândurile ce urmează, Simeon foloseşte împreună 


cele două cuvinte (&ydnn şi Epoc), şi pare că nu face deosebire între 
cei doi termeni, insă se vede că el vorbeşte despre o dragoste 
fierbinte faţă de Dumnezeu. Astfel, el spune în continuare: 


1. Cat, 1, 78-98. 
2. imn 39, 1-14. 

"De aceea, atunci când dragostea se înalţă în sufle- 
tele cucerite de Dumnezeu, indată săvârşeşte în ele ziua 
nepătimirii, Dumnezeul meu, alungând întunericul pati- 
milor și al plăcerilor. O, minune! O, lucrare neînţeleasă a 
Dumnezeului Celui Prea inalt! O, putere a tainelor ce se 
săvârşesc în ascuns'5. 


Dimpotrivă, facem un mare păcat dacă ne dăruim mădula- 
rele trupului nostru diavolilor, căci noi suntem în întregime mă- 
dulare ale lui Hristos. 


“ar noi, cei ce suntem mădularele Tale, Stăpâne al 
Universului, mădulare cu totul sfinte ale Celui Sfânt, ale 
Împăratului și Domnului nostru, cum oare nu tremurăm de 
teama că ne dăm pe noi înşine, de bunăvoie, preaviclenilor 
diavoli, spre a lucra faptele ruşinoase ale păcatului?"4 


Dorirea şi dragostea de Dumnezeu nu pot fi potolite nicio- 
dată, căci mereu dorim să iubim mai mult, dar, în mod para- 
doxal, neputinţa de a iubi pe cât am vrea aduce simţământul că 
am pierdut cu totul această dragoste. Acest paradox îl uimeşte 
pe Simeon. 


"Auzit-ai vreodată un asemenea cuvânt? Într-adevăr, 
dorinţa aprinde dorinţă, iar focul hrăneşte flacăra; or, în 
mine, nu se întâmplă la fel, ci - n-aş putea spune cum — 
preaplinul dragostei (£ pwroc) îmi stinge dragostea; eu nu 
iubesc (2pt), într-adevăr, atât cât aş vrea, şi mă gândesc 
că nu am deloc iubirea (E pâv) de Dumnezeu. Căutând cu 
nesaţ să iubesc atât cât aș vrea, o, lucru de mirare, pierd 
şi iubirea de Dumnezeu pe care o aveam! Mi se întâmplă 
ca aceluia care are o comoară și care este avar pentru că 
nu are totul, chiar dacă are mult aur; este, cred, ceea ce 
din nefericire simt în situaţia mea: deoarece nu doresc 
cum aș vrea, nici atât cât aș vrea, mă gândesc că nici 
măcar nu doresc. Aşadar, a dori atât cât aș vrea este o 
dorinţă care depăşeşte dorinţa și îmi silnicesc firea să 


5. Imn 39, 15-19. 
4. imn 39, 30-38. 


398 


CĂTRE ÎNDUMNEZEIRE 


iubească dincolo de firea ei; și firea mea, obosind, se 
lipsește chiar de puterea pe care a dobândit-o și, in chip 
de neinţeles, această dragoste moare atunci când tră- 
iește mai deplin; deşi ea trăieşte și înflorește în mine'5. 


Alteori, Simeon vorbește despre căutarea lui Dumnezeu pe 


care Îl iubea: 


"Căci El era Acela pe care Îl căutam, El era Acela pe 
care Îl doream, după care eram împătimit (1p&c9nv), 
care cu splendoarea frumuseţii Sale m-a binecuvântat, 
m-a înflăcărat, m-a ars, m-a îmbrățișat pe de-a-ntregul'6. 
Acesta este focul dragostei divine: "Tu mă scalzi în stră- 
lucirea nemuririi și sunt uimit și ard în mine de dorinţa 
de a Te adora pe Tine Însuţi'7. Simeon este rănit de fru- 
museţea lui Dumnezeu: "Căci vederea Ta mă răneşte 
înlăuntrul inimii. Eu n-am puterea de a Te privi, ci numai 


de a nu Te privi sunt vrednic. Frumuseţea Ta este ne- 
ajunsă, splendoarea Ta fără egal, slava Ta neasemuită; o, 
cine Te-a văzut vreodată, sau cine Te-ar putea vedea în 
întregime pe Tine, Dumnezeul meu?'8. 


Simeon descrie prin pilda nunţii unirea sa cu nepătimirea 


personificată: 


ONO 


+ 


[Co] 


"Cu mine se unește nepătimirea cea cu fața scânteie- 
toare şi ea s-a unit mereu cu mine — înțelege aceasta în 
chip duhovnicesc, te rog, tu, cel ce citeşti aceste cuvinte, 
pentru a nu te întina în chip jalnic = aducându-mi în chip 
inefabil dulceaţa unirii şi, fără de măsură, dorirea cea de 
nuntă* a unirii dumnezeiești. După ce m-am împărtăşit 
de ea, şi eu am devenit nepătimitor, aprins de nespusa 
îndulcire, cuprins de dorirea ei şi m-am împărtăşit de 
lumină, da, eu am devenit lumină'?. 


. Imn 29, 315-348. 
. imn 30, 373-378. 
. Imn 20, 29-31. 
„Imn 42, 74-78. 
„mistică (n. trad.). 
. Imn 46, 29-36. 

Vom remarca aici energia cu care Simeon îşi previne cititorii 
asupra oricărei interpretări trupeşti a acestor pilde, care trebuie 
înțelese duhovnicește. El admite putinţa de a cădea dintr-o ast- 
fel de stare a unirii dumnezeieşti. "Precum fierul o dată răcit, am 
devenit şi eu negru şi, silit să zac la pământ, am început să rugi- 
nesc'10. 

Tot în termeni nupţiali descrie Simeon unirea sa mistică cu 
Creatorul lumii, pe care Îl poartă atunci în întregime întru sine: 


"Sunt aşezat pe patul meu, fiind cu totul în afara lu- 
mii și, fiind în mijlocul chiliei mele, pe Cel ce este in afa- 
ra lumii Îl văd prezent aici, Îl văd şi Îi vorbesc - îndrăz- 
nesc, aşadar, să o spun! — il iubesc (At) şi El, de ase- 
meni, mă iubeşte la rându-l; eu mănânc, mă hrănesc 
numai cu această contemplare, şi, făcându-mă una cu El, 
am trecut dincolo de ceruri. Că aceasta este adevărat şi 
sigur, asta o ştiu, dar atunci unde se află trupul meu, pe 
care nu-l mai bag în seamă? Ştiu că Se pogoară Cel ce 
rămâne nemișcat, ştiu că mi Se arată Cel ce rămâne ne- 
văzut, știu că Cel ce este despărţit de întreaga creaţie mă 
ia înlăuntrul Lui şi mă ascunde în braţele Sale şi din 
acel moment eu mă aflu în afara întregii lumi. lar, la rân- 
dul meu, eu, cel muritor, eu, cel preamic in lume, Îl con- 
templu în mine însumi în întregime pe Creatorul lumii şi 
ştiu că nu voi muri, fiindcă sunt înlăuntrul vieţii şi că am 
viaţa întreagă ce izvorăşte înlăuntrul meu. El este in 
inima mea, El sălășluieşte în cer; aici şi acolo, El mi Se 
arată la fel de orbitor. Dar cum se întâmplă aceasta, cum 
aş putea-o înţelege cu de-amănuntul? Şi cum aş putea 
exprima tot ceea ce înţeleg şi văd? Acestea sunt lucruri 
cu adevărat negrăite, cu desăvârşire inefabile'l1. 


În chip asemănător, dar folosind expresii mult mai puter- 
nice, vorbeşte el într-un alt Imn, adăugând că faţa lui străluceşte 
atunci ca aceea a Preaiubitului său: 


10. Imn 46, 44-45. 
11. Imn 13, 63-84. 

"El Însuşi Se descoperă înlăuntrul meu, strălucind 
înlăuntrul bietei mele inimi, luminându-mă din toate păr- 
tile cu splendoarea Sa nemuritoare, luminându-mi toate 
mădularele cu razele Sale; cuprinzându-mă în întregime, 
El mă îmbrăţişează pe de-a-ntregul, El Se dăruieşte de- 
plin mie, nevrednicului, iar eu mă umplu de dragostea 
(&yânng) şi de frumuseţea Sa şi sunt îndestulat de plă- 
cerea (n5ovâc) şi de dulceaţa divină. Eu sunt părtaş al 
luminii şi al slavei; iar faţa mea străluceşte ca aceea a 
Preaiubitului meu şi toate mădularele mele devin pur- 
tătoare de lumină'12. 


În această stare de unire Simeon se simte mai mare decât 
lumea întreagă: 


“Atunci eu devin, în sfârşit, mai frumos decât cei 
frumoşi, mai bogat decât cei bogaţi, mai puternic decât 
cei puternici și mai mare decât împărații, cu mult mai 
preţios decât tot ceea ce se vede; nu numai decât pă- 
mântul sau decât oamenii de pe pământ, ci chiar decât 
cerul şi decât toţi îngerii cerului, căci în mine Îl am pe 
Creatorul întregului univers"13. 


În Eticele sale, Simeon schiţează în amănunt calea omului 
către Dumnezeu, lunga sa alergare la capătul căreia el cade 
istovit; şi atunci Dumnezeu pe care L-a dorit atât de mult i Se 
arată şi îl introduce în cămara de nuntă, unde devine părtaș 
nunţii mistice. Astfel, după ce L-a întâlnit pe Dumnezeu prin 
împlinirea poruncilor, 


il pierde din ochi; nedumerit el îşi reia calea de la 
capăt și aleargă mai tare, mai energic şi mai sigur; el 
priveşte la picioarele sale, merge cu atenţie; amintirea 
arde, dorința se învăpăiază, nădejdea de a-L vedea se 
reinflăcărează, şi atunci când îndelunga alergare l-a lăsat 
fără putere, departe de țelul pe care nu l-a putut atinge, 
cu totul descumpănit şi incapabil de a înainta, atunci el 


12. Imn 16, 23-33. 
13. Imn 16, 3439. 

simte pe Cel pe care Îl urmărea; i! atinge pe Cel după 
care alerga, Îl simte pe Cel pe care il dorea; devine cu 
totul străin de lume, pierzându-și până şi amintirea in- 
tregii lumi; el este impreună cu îngerii, se adânceşte in 
lumină, gustă viaţa, îmbrăţişează nemurirea, intră într-o 
bucurie preadulce, urcă până în al treilea cer, este răpit 
în rai, înţelege cuvinte negrăite, intră în cămara cea de 
nuntă, ajunge la patul nupţial. Îl vede pe Mire, e părtaş 
nunţii duhovniceşti, se indestulează din potirul mistic, 
din viţelul cel gras, din pâinea dătătoare de viaţă, din 
băutura vieţii, din Mielul Cel neprihănit, din mana cea 
inteligibilă; el se bucură de toate aceste bunătăţi pe care 
nici chiar puterile îngerești nu îndrăznesc să le privească 
liber faţă către faţă'14. 


Ceea ce ne interesează în primul rând în acest pasaj este 
Dumnezeu ca obiect al dorinţei omului şi unirea cu El într-o 
nuntă spirituală. În alte locuri, Simeon revine la această temă, 
inspirându-se din Evanghelie și interpretând-o în sensul că ea se 
referă la fiecare om. 


"Într-adevăr, de ce Hristos nu a spus: <A făcut nuntă 
fiului său>, ci 'nunţi"?...14%bis Pentru că în fiecare dintre 
credincioşi şi din fiii zilei are loc neincetat aceeaşi nuntă 
în chip asemănător şi fără vreun neajuns. Cum, şi în ce 
chip? Unindu-Se cu noi printr-o nuntă neprihănită şi mai 
presus de orice curăţie, Dumnezeu săvârșește o lucrare 
mai presus de posibilităţile noastre'15. 


Simeon deosebește bucuriile unirii dumnezeiești de bucuri- 
ile pământeşti; cele dintâi sunt fără amestecare şi intristare. 


"Viaţa petrecută împreună cu Dumnezeu, convor- 
birea cu El şi contemplarea bunătăţilor Sale inefabile 
depăşesc orice frumuseţe şi transcend orice slavă, feri- 


14. Et. 6, 110-129. 

14 bis. În originalul grecesc al Noului Testament, la Matei 22, 2 apare în- 
tr-adevăr pluralul y&povc = nunţi (n. trad.). 

15. Et. 1, 9, 74-80. 

cire, bucurie şi mulțumire... Pe cât de mult este prefe- 
rabil a fi culcat pe un pat luxos și moale în loc de a sta 
intins pe jăratic aprins, tot pe atât toate plăcerile şi 
bucuriile acestei vieţi sunt biruite de fericirea şi bucuria 
produse în inimă de unirea (ovvovo&c) cu Dumnezeu şi 
convorbirea cu El"16, 


În Capetele sale, Simeon, vorbind despre pocăință, spune 
că una dintre lucrările ei este aceea de a înflăcăra inima cu 
dragostea şi dorirea de Dumnezeu. 


"Căinţa are o lucrare dublă: aceea a apei, prin lacri- 
mile care sting orice flacără a patimilor şi curăţesc sufle- 
tul de păcatele sale; aceea a focului, prin prezenţa Sfân- 
tului Duh care dă viaţă, aprinde, încinge şi încălzește 
inima şi o înflăcărează de dragostea (E pura) şi de dorirea 
de Dumnezeu'17. 


Dragostea de Dumnezeu este stârnită aici de focul Sfântului 
Duh. Acest har al Sfântului Duh este arvuna unirii mistice cu 
Dumnezeu: 


16. 
17. 
18. 
19. 


"Harul Preasfântului Duh este dat ca arvună sufle- 
telor care s-au logodit cu Hristos. După cum fără arvună 
logodnica nu are siguranţa că unirea cu mirele va avea 
loc negreșit în viitor, tot astfel nici sufletul nu are o 
încredințare tare că se va uni pe veci cu Dumnezeul și 
Stăpânul său, nici că va dobândi unirea mistică şi inefa- 
bilă, nici că se va bucura de frumuseţea Sa cea neapropi- 
ată, dacă nu are arvuna harului Său și dacă nu are acest 
har, în sine, în chip conştient'!8. Iubirea "nu încetează 
niciodată, nici nu cade, ci neîncetat merge către cele di- 
nainte, adăugând dorire la dorire şi dragoste la dragoste 
(Epon Epora)'19. 


Et. 8, 144-154. 
Cap. 3, 12. 

Cap. 3, 47. 

Cat. 20, 206-209. 

Unirea sufletului cu Dumnezeu este ca aceea dintre un 
bărbat şi o femeie: 


“într-adevăr, cum ar putea fi despărțită mireasa de 
mirele ei, ori bărbatul de femeia cu care s-a unit o datâ? 
Spune-mi, dătătorul legii nu va respecta, oare, legea? Cel 
ce a zis: <vor fi un singur trup>, cum nu va fi El oare un 
Duh cu sufletul? Femeia este în bârbat și bărbatul în 
femeie, iar sufletul în Dumnezeu şi Dumnezeu în suflet, 
Cel ce este unit şi cunoscut întru toți sfinţii'20. 


Cu toate acestea, în Imnul 15 putem găsi expusă cea mai 
deplină învăţătură privitoare la nunta mistică, aceea a unirii 
totale a omului cu Hristos, când Hristos este deplin in noi şi noi 
în El, cu întregul nostru trup identificat cu acela al lui Hristos. 
Limbajul lui Simeon în acest Imn a şocat pe mulţi dintre con- 
temporanii săi, după cum mai şochează încă unele persoane din 
vremea noastră, alergice la limbajul mistic2l. Simeon începe, 
aşadar, prin a susţine identitatea fizică a trupului nostru cu acela 
al lui Hristos. El înţelege aceasta într-un sens foarte realist. 


“Noi devenim mădulare ale lui Hristos şi Hristos 
devine mădularele trupului nostru. Hristos devine mâna 
mea, Hristos, piciorul meu, al nevrednicului de mine; iar 
mâna lui Hristos, piciorul lui Hristos sunt eu, netrebnicul! 
Îmi mişc mâna, iar Hristos în întregime este mâna mea — 
de vreme ce, nu uita, Dumnezeu este de neimpărţit în 
Dumnezeirea Lui ~ imi mișc piciorul şi iată că el strălu- 
ceşte ca Acela! Să nu mă învinovăţești de hulă, ci pri- 
meşte acest adevăr şi închină-te lui Hristos care te face 
astfel'22. 


Depinde de voința noastră să devenim mădulare ale lui 
Hristos şi îndumnezeirea noastră va fi urmarea acesteia: 


20. Imn 27, 49-56. 

21. Cum ar fi Părintele Jugie; dar incă în 1605 Pontanus, în traducerea sa 
latină a unei părţi din Imne, omitea anumite pasaje din imnul 15, izbit de expre- 
siile sale: silentium praetermittendam latinisque auribus non satis dignam cen- 
suimus (F.G. 102, 531 D). 

22. Imn 15, 141-148. 

“Dacă vrei, vei deveni mădular al lui Hristos, şi tot 
astfel, toate mădularele fiecăruia dintre noi vor deveni 
mădulare ale lui Hristos, şi Hristos devine mădularele 
noastre; iar tot ceea ce în noi este de necinste, El îl va 
face de cinste, îimpodobindu-l cu frumuseţea şi cu slava 
Sa dumnezeiască, fiindcă trăind în acelaşi timp cu Dum- 
nezeu noi vom deveni dumnezei, fără să ne mai vedem 
deloc rușinea trupului nostru, căci vom fi făcuţi întru 
totul asemenea lui Hristos cu tot trupul nostru; fiecare 
mădular al trupului nostru va fi Hristos în întregime: căci, 
chiar devenind mai multe mădulare, El rămâne unul şi 
nevăzut, şi fiecare părticică este El, Hristos în întregime'25. 


Simeon continuă într-un fel de dialog în care răspunde la 


obiecţiuni, insistând asupra faptului că Hristos, luându-ne asu- 
pră-Şi pe deplin, acoperă cu slava Sa tot ceea ce era ascuns și 
ne pare ruşinos: 


"Fi, bine, acum ai recunoscut în degetul meu pe 
Hristos şi, în acest mădular... oare nu te-ai înfiorat sau nu 
te-ai înroşit? Dar Dumnezeu nu S-a rușinat să Se facă 
asemenea ţie şi tu, tu te ruşinezi să fii asemenea Lui? — 
Nu, eu nu mă ruşinez să fiu asemenea Lui, dar când ai 
spus-o <asemenea unui mădular rușinos>, m-am temut 
să nu spui o blasfemie. - Ei bine, degeaba te-ai temut, 
căci nu există aici nimic ruşinos, ci sunt mădularele 
ascunse ale lui Hristos, de vreme ce le acoperă, și prin 
aceasta ele sunt mai vrednice de cinstire decât celelalte, 
ca mădulare ascunse, nevăzute de nimeni, ale Celui ce 
este ascuns, ale Celui ce dă sămânţa prin unirea dum- 
nezeiască (sămânță dumnezeiască, formată, o, taină în- 
fricoşată!, după forma lui Dumnezeu, ieşită chiar din 
Dumnezeire, în întregime - căci El este Dumnezeu de- 
plin, Cel ce Se uneşte cu noi, o, taină de temut!). Ceea 
ce se săvârşeşte aici este cu adevărat o nuntă inefabilă 
și dumnezeiască: Dumnezeu Se amestecă cu fiecare — 


23. Imn 15, 149-159. 

da, repet, aceasta este desfătarea mea - şi fiecare se 
unește cu Stăpânul'24. 


Simeon revine la această temă a nunţii mistice, când omul 
se uneşte deplin cu Hristos: 


“Căci — înţelegi? — El Se face Mire în fiecare zi, iar 
mirese devin toate sufletele cu care Se unește Creatorul, 
și ele, la rândul lor, se unesc cu El şi se săvârşeşte o 
nuntă atunci când El Se amestecă cu ele în chip duhov- 
nicesc, într-un chip propriu lui Dumnezeu, fără a le stri- 
ca câtuşi de puţin, departe de mine acest gând! Dar 
chiar dacă El le găsește deja stricate, unindu-Se cu ele, 
deodată, El le redă integritatea și, ceea ce mai inainte era 
întinat de stricăciune, în ochii lor nu mai este decât 
sfinţenie, nestricăciune, fiind cu desăvârşire vindecate. 
Ele slăvesc pe Cel Milostiv, ele sunt indrăgostite de Cel 
Preabun, ele se unesc deplin cu dragostea Lui întreagă; 
sau, mai degrabă, primind, după cum am spus, sămânţa 
Sa cea sfântă, ele au chiar înlăuntrul lor pe Dumnezeu 
însuşi, în deplinătate, care a luat formă în ele'25. 


Întunecarea noastră este aceea care nu ne îngăduie să înţe- 
legem aceste taine: 


“insă dacă tu — zice Simeon în continuare, adresân- 
du-se unui potrivnic închipuit — eşti acoperit cu ruşinea 
trupului tău, dacă nu ţi-ai dezgolit duhul, nici nu ţi-ai dez- 
brăcat sufletul, dacă nu ai ajuns să vezi lumina, învăluit 
cum eşti în întuneric, ce bine ţi-aş putea face, cum să-ți 
arăt tainele cele înfricoşate, cum oare, vai, să te aduc în 
casa lui David?'26 


Această temă a căsătoriei mistice, aceste imagini nupţiale 
nu sunt, în general, străine de tradiţia Părinților greci. Scriitorii 
duhovniceşti, ca: Sf. Grigorie de Nyssa, Dionisie Areopagitul, Sf. 


24. imn 15, 160-177. 
25. Imn 15, 220-231. 
26. Imn 15, 235-239. 

loan Scărarul, ca să nu menţionăm decât pe aceștia, folosesc 
aceste imagini atunci când vorbesc despre unirea omului cu 
Dumnezeu27. Sfântul Simeon Noul Teolog spune aproape 
același lucru; totuși, el se deosebeşte prin cutezanţa şi realismul 
îndrăzneţ al descrierilor sale, împrumutate din dragostea fizică şi 
din fiziologia trupului uman. Dar ceea ce îl preocupă în special 
este faptul de a arăta deplinătatea întrupării Cuvântului care a 
luat asupra Sa întreaga fire omenească, prin urmare, trupul ome- 
nesc cu toate mădularele sale. Prin aceasta el se deosebește mai 
ales de alfi autori duhovniceşti, ca Sf. Grigorie de Nyssa care nu 
nega, evident, deplinătatea întrupării, dar pentru care sexuali- 
tatea nu ţinea de firea umană aşa cum a fost concepută dintru 
început de către Dumnezeu în planul de creare a omului, ci a 
fost introdusă prevăzându-se căderea, pentru ca neamul ome- 
nesc, pierzându-și nemurirea, să nu se stingă, ci să se înmul- 
ţească prin împreunare. Simeon nu cercetează aceste probleme, 
ci crede că întregul trup omenesc — cu mădularele sale, slăvite 
încă de la origini — fiind creat de Dumnezeu trebuie să fie trans- 
figurat şi unit cu Hristos în chip tainic, împreună cu sufletul care 
este mireasa lui Hristos. În ceea ce priveşte învăţătura despre 
nunta duhovnicească şi ceea ce spune el despre dorirea după 
frumuseţea lui Dumnezeu, toate acestea, opuse senzualităţii şi 
înţelese în chip duhovnicesc, arată bine că spiritualitatea lui Si- 
meon nu poate fi redusă la o contemplaţie intelectuală abs- 
tractă. Dorinţa sa arzătoare după frumuseţea lui Dumnezeu, 
"erosul' său, este totdeauna întors numai către Hristos - Dum- 
nezeu, niciodată către oameni sau către ceva creat. Erosul se 
deosebește prin aceasta de iubire, deși terminologia lui Simeon 
în această privinţă nu este fixată. 


27. Pentru Sf. Grigorie de Nyssa, cf. capitolul al treilea, "Iubirea extatică”, 
din cartea lui J. DANIELOU, Platonisme et théologie mystique, Paris, 1944, 
p. 274-326. Sf. loan Scărarul pune dragostea pe treapta cea mai inaltă a Scării sale. 


XXVI 
IUBIREA SAU DRAGOSTEA 


Întreaga spiritualitate a lui Simeon este caracterizată, pă- 
trunsă, cuprinsă de duhul iubirii (&yânn), care este piatra din 
capul unghiului. El vorbeşte de numeroase ori despre aceasta în 
scrierile sale, distingând-o în general de dragoste (E pog), deşi ter- 
minologia sa nu este prea stabilăl. Simeon o descrie ca pe o ca- 
litate divină, ca pe Hristos, sau ca pe Dumnezeu însuşi. lubirea 
este cea mai mare virtute, cea dintâi şi cea de pe urmă. incă din 
prima Cateheză, consacrată iubirii, Simeon ne spune că trebuie 
să alergăm toţi către un singur ţel, către aceeaşi cetate, Împă- 
răţia Cerurilor. Şi el explică: 


"Astfel deci, această cetate unică, și nu multiplă... 
este sfânta şi nedespărţita treime a virtuţilor sau, mai 
bine-zis, aceea care le precede pe celelalte şi pe care, de 
altminteri, o pomenim în ultimul rând, ca pe culmea a tot 
binele şi cea care le întrece pe toate, vreau să spun, iu- 
birea, de la care și în care este întemeiată şi zidită întrea- 
ga nădejde şi fără de care nu există şi nici nu va exista 
nici un lucru'2, 


În ciuda faptului că ea poartă multe nume, firea ei este unică: 


“Multe sunt numele ei, multe sunt lucrările ei, şi mai 
multe sunt mărturiile ei, divine şi nenumărate sunt însuşi- 
rile ei, însă firea ei este unică şi în toate privinţele este ab- 
solut inefabilă, atât pentru îngeri cât şi pentru oameni sau 
pentru orice altă creatură cunoscută sau necunoscută'3. 


Ea este Sionul cel Sfânt care atrage prin frumuseţea-i necreată: 


l. În general am tradus cuvântul &y&nn prin "iubire", iar Epoc, prin 
“dragoste”, doar pentru a reliefa diferenţa semantică dintre cei doi termeni 
grecești (n. trad.). 

2. Cat. 1, 53-60. 

3. Cat. 1, 60-64. 

“Multe sunt frumuseţile acestui Sion Sfânt, nefăcut 
de mâna omului; cel ce a început să le vadă nu mai 
simte nici o plăcere pentru priveliştile lumeşti, nu se mai. 
alipeşte de slava acestei lumi'4. 


Apoi, după ce a evocat ‘frumusețea neprihănită a iubirii'5, 


Simeo 


n se adresează acesteia ca unei persoane, într-o evocare 


mișcătoare, plină de imagini împrumutate din dragostea fizică, 
pe care am citat-o deja în capitolul despre Erosul Dumnezeiescâ. 


Putem 
iubire 
ne dă 


vedea aici legătura strânsă şi înrudirea ce există între 
şi dragoste. Simeon continuă spunând că vederea iubirii 
nemurirea şi ni-L arată pe Hristos. 


'O, iubire dumnezeiască, unde Îi ţii pe Hristos? Unde 
Îl ascunzi? De ce, după ce L-ai luat pe Mântuitorul lumii, 
te-ai îndepărtat de noi? Deschide-ne nouă, deși suntem 
nevrednici, deschide-ne puţin ușa ta ca să-L vedem şi noi 
pe Hristos, care a pătimit pentru noi, ca să avem şi noi, 
din mila Sa, această încredințare că nu vom mai muri de 
vreme ce L-am contemplat“7. 


Iubirea este pricina întrupării şi a mântuirii. Simeon se roagă 
adresându-se iubirii: 


OONQU $ 


"Deschide-ne, nouă, tu, care te-ai făcut uşa Lui pen- 
tru arătarea Sa în trup, tu, care ai silit adâncurile de ne- 
trecut ale mărinimiei Stăpânului nostru ca să poarte 
păcatele şi bolile tuturor şi nu ne respinge prin cuvin- 
tele: <Nu vă cunosc pe voi>8. Aşadar, iubirea este o pu- 
tere dumnezeiască: “Din pricina ei <Cuvântul S-a făcut 
trup şi S-a sălăşluit între noi>, ea, pentru care El S-a făcut 
om şi a răbdat de bunăvoie toată pătimirea cea dătă- 
toare de viaţă, ca să slobozească din legăturile iadului 
omul, zidirea Sa, să-l înalțe şi să-l aducă din nou în cer'?. 


„Cat. 1, 67-69. 

„Cat. 1,73. 

„Cat. 1, 78-98; cf. cap. XXV, n. 1. 
. Cat. 1, 99-104. 


„ Cat. 1, 104-109. 
„ Cat. 1, 148-152. 


IUBIREA SAU DRAGOSTEA 409 


“Putea-vom noi, oare, să fim primiţi de tine, iubire sfântă, 
şi prin tine să intrăm întru bucuria bunătăţilor Stăpânului 
nostru, din a căror dulceaţă nimeni nu va gusta decât 
prin tine? Căci, cel ce nu te-a iubit precum se cuvine şi 
n-a fost iubit de tine după cum trebuie degeaba a aler- 
gat, căci el nu şi-a atins ţinta, şi oricare alergător care nu 
a încheiat cursa a rămas în nesiguranţă. Pe când acela 
care te-a ajuns sau care a fost ajuns de tine este asigurat 
în chip desăvârşit de aceasta, căci tu eşti sfârşitul legii, 
tu cea care mă înconjuri, care mă înflăcărezi şi care 
aprinzi în inima mea, ce se pleacă anevoie, dorirea 
(169ov) cea nesfârșită după Dumnezeu și după Fraţii şi 
Părinţii mei'10. 


În toate aceste texte iubirea este contemplată ca o persoană, 
căreia i se adresează rugăciuni şi care nu este în întregime identi- 
ficată cu Hristos; ea devine de asemenea o putere care ne uneşte 
cu fraţii noştri. Şi tot ea este aceea care l-a silit pe Simeon să 
primească anevoioasa sarcină de a conduce mânăstirea: 


"Căci tu eşti învăţătoarea Proorocilor, soaţa de drum 
a Apostolilor, puterea Martirilor, inspiraţia Părinților și a 
Dascălilor, desăvârşirea tuturor Sfinţilor şi, în vremea 
aceasta, împuternicirea mea pentru preoţia de acum'll. 


Această Cateheză a fost rostită cu prilejul ridicării lui Si- 
meon la rangul de egumen. Astfel, iubirea este forţa motrice şi 
inspiraţia vieţii Bisericii. Ea este şi bucuria inimilor!2. Fără ea, 
orice nevoinţă ascetică este zadarnică: 


“Căci toată râvna şi toată asceza, chiar dacă ar fi 
însoţite de osteneli mari, dacă nu ajung la iubirea în duh 
smerit sunt zadarnice și nu au nici un sfârșit bun'13. 


Acest imn entuziast închinat iubirii îşi află dezvoltări în alte 
scrieri ale lui Simeon, uneori mai teoretice, alteori dimpotrivă, 


10. Cat. 1, 121-130. 
11. Cat. 1, 130-134. 
12. Cat. 1, 137-139. 
13. Cat. 1, 143-145. 

mai personale. Astfel în A doua rugăciune de mulțumire, după 
ce a făcut cunoscută o revelare lăuntrică a lui Hristos ca lumină, 
Simeon adaugă: 


"incepând cu acea zi Te iubeam nu fiindcă îmi 
aminteam de Tine şi de lucrurile care Te înconjoară şi 
nici datorită amintirii acestor lucruri, ci fiindcă Te aveam 
în mine cu adevărat pe Tine, lubirea personală 
(Evon6orarog &yânn); aceasta era (din acel moment) 
credinţa mea. Da, iubirea însăşi (Ovroc âyânn), iată ceea 
ce eşti Tu cu adevărat, Dumnezeule!'14 


Remarcăm faptul că aici identificarea iubirii cu Dumnezeu 
este mult mai puternic exprimată decât în Cateheze. După 
aceasta, Simeon ne prezintă imaginea simbolică a unui copac pe 
care este altoită iubirea, care este contemplată împreună cu alte 
virtuţi, credinţa şi, mai ales, nădejdea. 


“Aşadar, în credinţă a fost răsădită nădejdea, în ea, 
care a fost inundată de pocăință şi de lacrimi, şi aceasta 
încă înainte de a fi luminată de lumina Ta, înainte de a 
prinde rădăcini şi de a incepe să crească frumos. Prin 
urmare, Tu însuţi eşti grădinarul şi Creatorul Cel bun, Cel 
ce Te-ai apropiat cu cuțitul încercărilor, vreau să spun al 
umilinţei... şi chiar pe nădejde, ca pe singura rădăcină a 
pomului, ai altoit iubirea Ta cea sfântă. Așadar, văzând-o 
cum creşte din zi în zi şi vorbindu-mi neincetat - sau mai 
degrabă Tu ești Cel ce prin ea mă învăţai şi mă luminai = 
mă bucur ca şi când am ajuns deja dincolo de toată 
credinţa şi nădejdea'15. 


Simeon rostește o rugăciune fierbinte către Dumnezeu ca să 
apere acest pom al iubirii de toată încercarea din afară și din 
lăuntru: 


‘Da, Împărate al întregii sfinţenii, întru aceasta se 
află adevărul, cred Ţie, şi eu, Dumnezeul meu, şi, cuce- 
rindu-mă înaintea Ta, Te rog, păzeşte-mă pe mine, pe 


14. Euh. 2, 269-272. 
15. Euh. 2, 273-284. 

mine păcătosul cel nevrednic de care Te-ai milostivit, şi 
acest altoi al iubirii, pe care Tu l-ai altoit pe pomul 
nădejdii mele, întărește-l cu puterea Ta. Să nu fie secat 
de vânturi, să nu fie rupt de furtună, să nu fie smuls de 
vreun duşman, să nu fie ars de focul nepăsării, să nu fie 
uscat de lene şi de negrijă, să nu fie zdrobit cu totul de 
deşertăciune... Mă cuceresc cu toată inima înaintea Ta: 
să nu mă părăseşti lăsându-mă în voia mea, o, Tu Cel 
care ai făcut atâtea pentru mine, ci, prin iubirea Ta, 
întărește-mi sufletul și fă să se înrădăcineze cu putere în 
el iubirea Ta, pentru ca, după făgăduinţa Ta cea fără pri- 
hană, sfântă şi nemincinoasă, Tu să fii întru mine şi eu 
să fiu întru Tine, să fiu sub acoperământul acestei iubiri, 
să o adăpostesc şi să o păstrez întru mine; ca întru dânsa 
Tu, Stăpâne, să mă cercetezi şi, prin ea, să devin şi eu 
vrednic să Te văd, deși deocamdată ca într-o oglindire... 
şi ca în ghicitură, dar atunci, în iubire (&y&nm) desă- 
vârşită, pe Tine, Cela ce ești dragoste şi ai găsit de cuvi- 
inţă să fii numit astfel'16. 


Superioritatea iubirii este ilustrată prin imaginea trupului 
omenesc ce simbolizează ansamblul virtuţilor, dar căruia i-ar 
lipsi capul, care este iubirea. Un astfel de trup 


“m-ar fi cu nimic mai bun decât un cadavru neputin- 
cios să lucreze; şi, dimpotrivă, capul fără restul trupului 
este el însuşi cap pentru sine, dar, fiind despărţit de trup, 
nu îşi poate săvârşi lucrările osebite. Tot la fel se intâm- 
plă şi cu... trupul cel duhovnicesc pe care l-am zidit cu 
ajutorul Duhului Sfânt; toate cele enumerate de noi 
rămân zadarnice dacă lipsește capul'!7. 

"Aşadar, tu ai credinţa și smerenia ca temelii ale 
virtuţilor; deasupra lor sunt clădite toate virtuţile,... cele 
ce dau trupului alcătuirea sa întreagă, terminată până la 
gât, care este nădejdea. Fără îndoială că aceasta se inal- 
tă deasupra restului trupului, dar dacă rămâne izolată, 


16. Euh. 2, 313-338. 
17. Et. 4, 491-499. 

deoparte, fără legătură cu capul, ea este moartă ca şi 
celelalte mădulare ale trupului, căci nu are de unde să 
primească, prin mișcările respiratorii, partea sa de Duh 
care să o însufleţească şi care mişcă trupul și mădula- 
rele; ea nu poate nici să se impărtăşească, măcar cât de 
puţin, din hrana cea nestricăcioasă. Tocmai de aceea, 
pentru a nu lăsa neterminată şi nedeplină măsura lui 
Hristos, noi îi punem în chip real drept cap iubirea cea 
sfântă'l8. 


Simeon continuă să explice: 


"Prin mijlocirea nădejdii, în chip nevăzut și neştiut, 
credinţa ~ mă refer la cei ce încă sunt prunci — este incu- 
rajată, cultivată şi întărită de câtre iubirea cea sfântă, 
pentru a produce toate roadele descrise mai sus; şi 
producându-le, ea hrănește, întreţine și face să se dezvolte 
capul, adică iubirea însăşi; aceasta, primind aceste îngri- 
jiri şi această creştere, aduce restului trupului puterea 
virtuţilor, îi oferă cu mult mai mult decât a primit şi il face 
să meargă inainte cu râvnă mai mare'19, 


Prin urmare, există o interacţiune între toate virtuțile, cre- 
dinţa şi smerenia slujind drept temelie, nădejdea înălțându-se 
deasupra lor, însă iubirea, care este cea dintâi, este cea care 
împărtășește viaţă tuturor şi care oferă mai mult decât primeşte. 
Simeon conchide spunând că această iubire este Hristos; 


"Această iubire, altfel spus, capul tuturor virtuţilor, 
este Hristos Dumnezeu, care cu adevărat S-a coborit pe 
pământ şi S-a făcut om, luând trupul nostru cel făcut din 
pământ, pentru a ne face părtaşi, mai presus de orice, 
Dumnezeirii Sale şi, după ce ne-a făcut duhovniceşti şi 
cu totul nestricăcioşi, ne-a înălţat la ceruri'20. 


Însă ceva mai încolo, Simeon afirmă că iubirea este Duhul Sfânt: 


18. Et. 4, 515-526. 
19. Et. 4, 544-545, 
20. Et. 4, 548-554. 

"Iubirea despre care vorbeşte (loan Teologul) este Du- 
hul Sfânt al lui Dumnezeu, prin care primim şi înfierea'71. 


Contradicţia nu este decât aparentă, întrucât Hristos şi Du- 
hul Sfânt lucrează împreună. Deci, participarea la Dumnezeire şi 
înfierea sunt cele care ne dau iubirea. Fără ea suntem morţi: 


“Ne este limpede că fără să-L iubim mai întâi pe 
Dumnezeu din tot sufletul nostru şi fără a dovedi această 
iubire (&y&nnv) faţă de EI prin lepădarea de noi înșine și 
de lumea întreagă, nu vom fi socotiți vrednici, după rân- 
duiala mistică, de arătarea Sa prin descoperirea Sfântului 
Duh şi nu Îl vom dobândi pe El drept cap; nu vom 
rămâne decât un trup mort, în ceea ce priveste lucrările 
spirituale, un stârv lipsit de principiul universal al vieţii, 
de Hristos'22. 


Simeon insistă asupra acestui lucru, dovedind deplina orto- 
doxie a spiritualităţii sale: numai pe baza unei adevărate cre- 
dinţe în Hristos şi a virtuţilor clădite pe această bază se poate 
dobândi iubirea: 


"Nimeni nu a putut să vadă această iubire, nici să o 
primească, nici să se unească cu ea, nici să o dobân- 
dească în chip conştient (yvws7t3c) ca pe însuşi capul său 
dacă nu şi-a păstrat tare și neclintită credinţa în Hristos 
şi dacă nu şi-a zidit cu râvnă pe această credinţă toate 
faptele amintite; iar cel ce nu a contemplat-o, cel ce nu 
s-a unit cu ea şi nu i-a gustat dulceaţa, nici nu o poate 
iubi potrivit vredniciei ei. Într-adevăr, cum ai putea iubi 
pe cineva pe care nu l-ai văzut?"25 


Ca totdeauna la Simeon, este vorba de o experienţă mistică 
conştientă atunci când vorbeşte despre iubire. Urmarea acestei 
uniri a trupului cu capul, care este iubirea sau, altfel spus, Hris- 
tos şi Sfântul Duh, după Simeon este îndumnezeirea omului24 şi 


21. Et. 4, 561-562. 
22. Et. 4, 579-585. 
23. Et. 4, 563-571. 
24. Et. 4, 586-599. 

sălășluirea Sfintei Treimi în el25; el vorbeşte despre aceasta în 
texte pe care le cităm în altă parte26. Tot aşa, pentru a ilustra 
legătura dintre iubire și nepătimire el foloseşte imaginea lunii şi 
a aureolei sale27 despre care am vorbit în capitolul despre ne- 
pătimire28. 

Simeon folosește, de asemenea, cunoscuta legendă despre 
naşterea unei perle, pe care el o explică în chip simbolic pentru 
a spune că iubirea de Dumnezeu este o perlă născută din con- 
templarea pătimirilor lui Hristos: 


"După cum — se spune - în cochilia care se deschide, 
perla este zămislită prin împreună-lucrarea dintre roua 
cerului şi fulger, închipuie-ţi că tot așa este semănată în 
noi iubirea (&yânn) de Dumnezeu. Sufletul care a înţeles 
pătimirile lui Hristos... şi care a crezut puţin câte puţin, 
se deschide pe măsura credinţei sale, pe când mai 
înainte fusese închis în necredinţă; şi atunci când el se 
întredeschide, iubirea de Dumnezeu, ca o rază cerească, 
unită ea însăși cu o lumină inefabilă, cade în chip spiri- 
tual în inimile noastre ca un fulger şi ia forma unei perle 
luminoase, aceea despre care vorbeşte Domnul: negus- 
torul care a descoperit-o s-a grăbit să-şi vândă toate ave- 
rile şi a cumpărat acest mărgăritar neasemuit. Tot astfel, 
cel ce s-a invrednicit să creadă în felul în care am spus 
noi și să descopere în sine însuşi mărgăritarul nemateri- 
al al iubirii lui Dumnezeu, nu mai poate face altceva 
decât să defaime toate celelalte lucruri, să-şi împartă 
averile sale săracilor şi, chiar fără aceasta, să le lase să 
fie prădate în voie, pentru a-şi păzi iubirea de Dumnezeu 
de orice tulburare și de orice micșorare'29. 


Credinţa precede iubirea de Dumnezeu care este mărgăritarul 
de nepreţuit ca valoare. Pentru a o dobândi se cere o lepădare 
desăvârşită. Aceasta culminează într-o vedere lăuntrică, în extaz. 


25. Et. 4, 605-608. 

26. Cf. cap. XIX, n. 8 şi cap. XXVII, n. 7. 
27. Et. 4, 776-782. 

28. Cf. cap. XXIV, n. 14. 

29. Et. 8, 72-90. 

"Această iubire creşte din zi în zi în inima celui care 
ii dă întâietate faţă de toate lucrurile; ea devine în el mi- 
nunea minunilor, cu desăvârşire de negrăit şi cu totul 
inexplicabilă, la fel de neajunsă pentru duh, pe cât este 
de negrăită prin cuvânt; şi omul, extaziat de acest eveni- 
ment de netâlcuit şi de neînțeles care îi acaparează aten- 
ţia minţii, ajunge până acolo încât se află cu desăvârşire 
în afara lumii, nu cu trupul, ci cu toate simţurile sale; 
căci acestea se retrag împreună cu mintea înspre obiec- 
tul contemplat în chip lăuntric într-insul'30. 


Urmează vederea conştientă a luminii3l-, despre care am 
vorbit în alte locuri32. 

Imnul 17 este dedicat în întregime temei iubirii35, după cum 
arată chiar titlul său: "Că teama naşte iubirea şi că iubirea scoate 
teama din suflet şi rămâne singură în el, căci Ea este Duhul Cel 
Dumnezeiesc şi Sfânt'34. Pentru a-și exprima experienţa Simeon 
folosește din nou pilda unui pom care face, în mod paradoxal, 
roade ce diferă prin fire de floarea sa. Această floare ciudată 
este frica, dar ea dispare şi face loc iubirii. 


"Am spus ciudată, pentru că întreaga natură produce 
roade potrivit cu felul lor;... dar frica de Tine face să 
apară o floare de o fire ciudată şi un rod la fel de curios 
și cu totul diferit de aceasta'55. 


Prin firea ei, frica este plină de tristeţe și în acest sens este 
cu totul potrivnică iubirii, deşi fără ea rodul iubirii nu se poate 
coace: 


“Căci frica nu se află absolut deloc în iubire, însă, pe 
de altă parte, fără frică acest rod nu se coace în suflet'56. 
Simeon este cuprins de uimire: "Minune cu adevărat din- 


30. Et. 8, 90-98. 

31. Et. 8, 99-123. 

32. Et. 8, 99-123; cf. cap. XIX, n. 10. 

33. În acest Imn Simeon foloseşte totdeauna termenul &y&nn. 
34. Imn 17, titlu. 

35. imn 17, 131-138. 

36. imn 17, 194-197. 

colo de orice cuvânt, dincolo de orice gând: pomul fricii 
face flori şi roade, iar rodul său dezrădăcinează pomul 
cu totul şi nu mai rămâne decât rodul'57. 


Frica şi iubirea sunt opuse prin firea şi lucrarea lor: 


"Iubirea este cu adevărat bucurie deplină; și ea um- 
ple de fericire şi de plăcere pe cel ce o are şi, în chip 
simţit, îl scoate în afara lumii, ceea ce frica nu poate face 
absolut deloc'38. Căci "iubirea este Duhul Dumnezeiesc, 
lumina care face totul şi care îl luminează. Însă ea nu 
este din lume, nici măcar ceva din lume, nici creatură nu 
este; iubirea este necreată şi în afara întregii creaţii, este 
necreată în mijlocul creaturilor'39. Şi Simeon adaugă: 
"Învață, deci, dacă vrei, lucrările (£vepyeiac) iubirii şi vei 
afla că iubirea este mai mare decât toate'40. "Spune-mi, 
dar, oare cel ce este lipsit şi de iubire și de toate pe care 
le-am spus, cum se va arăta el, ce va face, cum va 
îndrăzni el, oare, să-și spună credincios?'41 


După ce a vorbit astfel despre iubirea cea necreată, dar 
prezentă in mijlocul creaturilor, Simeon ne dezvăluie trăirea sa 
mistică a iubirii ca o descoperire luminoasă: 


38. 
39. 
40. 
4l. 


"Stau aşezat în chilia mea, fie noapte, fie zi: iubirea 
este împreună cu mine în chip nevăzut și fără ca eu să o 
recunosc. Aşa cum ea este în afara tuturor creaturilor, tot 
astfel ea este şi impreună cu toate acestea; ea este foc, 
dar este și.rază de lumină, ea se face nor (veptin) de 
lumină, sau se preface în soare. Deci, fiindcă ea este foc, 
încălzeşte din nou sufletul şi-mi aprinde inima şi-o înalță 
către dorire și iubire, către iubirea de Creatorul. Şi după 
ce am fost îndeajuns de înflăcărat şi de aprins în sufletul 
meu, ca o rază purtătoare de lumină ea zboară şi mă 
înconjoară în intregime, trimiţându-şi razele sale scânte- 


imn 17, 210-217. 
Imn 17, 236-242. 
imn 17, 289-292. 
Imn 17, 311-317. 

ietoare în sufletul meu, iluminându-mi duhul și făcân- 
du-l apt pentru culmile contemplării, căci îl înzestrează 
cu o vedere nouă. lată ceea ce am spus mai înainte că 
este floarea fricii'42. 


Dar această vedere a dispărut pe neașteptate, iubirea a zbu- 
rat și el o caută zadarnic, fără putinţa de a afla raza necreată. 
Apoi raza a revenit şi a dispărut din nou şi aceasta s-a repetat de 
mai multe ori+3. În cele din urmă iubirea a apărut din nou "cu 
totul pe neaşteptate şi se găsea în mine în mod conştient, în 
mijlocul inimii mele; eu am văzut-o cu adevărat ca pe un corp 
ceresc, ca pe discul soarelui'4%. 


"După ce (iubirea) a lucrat acestea, după ce s-a arătat 
într-un chip conştient,... ea mi-a dezgolit duhul şi m-a 
îmbrăcat în  veșmântul percepției  înţelegătoare 
(a io9fcewc vospăc), m-a despărţit de cele văzute şi m-a 
alipit de cele nevăzute şi mi-a dăruit harul de a-L vedea 
pe Cel Necreat și de a mă bucura... căci am fost unit cu 
Cel Necreat, cu Cel nestricăcios, cu Cel veşnic, cu Cel ce 
pentru toţi este nevăzut; căci, iată, El este iubirea'45. 


Simeon îndeamnă, aşadar, întreaga lume să dobândească 


iubirea: 


"Să alergăm, aşadar, noi, credincioşii, cu silire să ne 
grăbim, noi, leneșii, cu stăruință! Să ne trezim, aşadar, 
noi, cei fără de grijă, ca să câştigăm iubirea sau, mai 
degrabă, să o primim din nou măcar în parte şi astfel să 
părăsim lucrurile de aici, de jos, şi, împreună cu iubirea, 
să stăm în prezenţa Creatorului şi Stăpânului nostru, o 
dată ajunși, prin iubire, departe de bucuriile văzute'46. 


Fără iubire, nu există mântuire, ea fiind împărăteasa virtuţilor: 


"Cea dintâi dintre toate virtuțile, împărăteasa şi 
doamna lor, este cu adevărat iubirea; ea este capul, 


. Imn 17, 319-343. 
„Imn 17, 344-385; cf. cap. XXIII, n. 18. 
„Imn 17, 383-387. 
. Imn 17, 388-407. 
„Imn 17, 408-418. 

veșmântul şi slava tuturor celorlalte'/7. 'Virtuţile fără 
iubire sunt ofilite şi nefolositoare. Lipsit este de slava 
dumnezeiască, cel ce nu are iubire; chiar dacă ar avea 
toate virtuțile; unul ca acesta rămâne gol, şi, nerăbdân- 
du-şi goliciunea, socoteşte să se ascundă'48. Ea este 
Duhul Cel Dumnezeiesc: "Creatorul a venit pe pământ; El 
a luat suflet şi trup. El a dat Duhul Sfânt care este 
negreșit iubirea'49, 


În toate aceste pasaje ale Imnului 17, iubirea sau dragostea 
este văzută ca o manifestare necreată a lui Dumnezeu în om 
sau, mai degrabă, ca o putere dumnezeiască ce ne uneşte cu 
Cel Necreat; ea este identificată chiar cu Duhul Sfânt, mai rar cu 
Hristos. În orice caz, prin iubire şi în iubire se face întâlnirea 
celui creat cu Cel Necreat, minunea cea mare care îl umple pe 
Simeon de uimire. Alteori, în Imne, Simeon cercetează proble- 
ma cunoașterii lui Dumnezeu. El spune că nu Îl cunoaște pe 
Dumnezeu în Sine însuşi, ci Acesta Se descoperă prin iubirea Sa: 


"Că exişti, aceasta o putem cunoaşte, iar lumina Ta 
noi o vedem, dar ce ești şi în ce fel eşti, aceasta nu o ştim. 
Cu toate acestea, noi avem nădejdea, avem credinţa şi 
cunoaştem iubirea cea nemărginită, negrăită pe care ne-ai 
dăruit-o, pe care nimic nu o poate cuprinde şi care este 
lumină neajunsă, lumină care face (£vepyo0v) totul'50. 


Aici iubirea identificată cu lumina apare ca o 'energie' a lui 
Dumnezeu, fapt confirmat prin ceea ce urmează: "Noi o numim 
mâna Ta'5l. În alte locuri, dimpotrivă, Simeon spune că iubirea 
este esenţa lui Dumnezeu, insă el explică in ce sens cuvântul 
"esenţă" poate fi aplicat lui Dumnezeu, care transcende toată 
esenţa. "Iubirea nu este un nume, este însăși esenţa lui Dum- 


47. Imn 17, 474-478. 

48. Imn 17, 483-490. 

49. Imn 17, 495-498. 

50. Imn 18, 8-13. 

51. Imn 18, 14. Paralelismul 'mână-energie” este folosit deja de Sf. Grigorie 
de Nyssa, Hom. 11 in Cant., p. 333 (ed. Jaeger). Cf. articolul meu, ‘Simplicité de 
la nature divine et les distinctions en Dieu selon S. Grégoire de Nysse', în: 
Messager de l/Exarchat du Patriarche Russe en Europe Occidentale (1975), p. 
154-156. 

nezeu care în acelaşi timp se împărtăşeşte dar este şi incom- 
prehensibilă și cu desăvârşire dumnezeiască; ceea ce se comu- 
nică pe sine este comprehensibil, dar ceea ce este dincolo de 
aceasta, nicidecum. Iată, deci, din ce pricină ţi-am spus că do- 
rirea (n69ov) este comprehensibilă, că este personalizată 
(E von 661aT0v), în măsura în care poate fi înțeleasă. Căci ceea ce 
este lipsit de esenţă noi îl numim nimic, nu este nimic... Dar 
ceea ce nu este delimitat, cum să îl numim substanţă?'52. Deși 
terminologia teologică a acestui pasaj nu este foarte clară, și 
este chiar imprecisă, se poate înţelege că deși afirmă caracterul 
real, dumnezeiesc al iubirii ca manifestare a lui Dumnezeu, 
totuşi, Simeon nu o identifică cu Dumnezeu în Sine. De altfel, el 
subliniază că expresiile noastre sunt inadecvate atunci când vor- 
bim despre Dumnezeu. 

Lucrul cel mai important aici este afirmaţia că esenţa lui 
Dumnezeu este deopotrivă comunicabilă şi incomprehensibilă, 
Dumnezeu Însuşi fiind mai presus de orice esenţă. La tot ceea 
ce spune acest capitol despre iubire ca putere dumnezeiască ce 
unește pe cel creat cu Cel Necreat, ca lucrare a Sfântului Duh și 
ca manifestare a lui Hristos, ca lumină care ne umple de 
bucurie, în sfârșit, ca împărăteasă a virtuţilor, ar trebui adăugat 
ceea ce spune Simeon în legătură cu expresiile omeneşti ale 
iubirii; iubirea este o putere ce unește pe oameni şi face din ei 
un singur suflet şi un singur trup55. Ea naște iubirea părintească 
pe care o încearcă Părinţii duhovniceşti faţă de fiii lor duhov- 
nicești, fiind gata să-şi jertfească propria lor mântuire pentru 
aceea a fiilor lor. Am vorbit despre aceasta în capitolul privitor la 
îndrumarea duhovnicească. Dar pentru Simeon acestea nu sunt 
decât urmările unui fapt primordial: că iubirea cea dumne- 
zeiască este poarta arătării lui Hristos în trup şi vederea de lu- 
mină, care ne îndumnezeieşte. Aşadar, am putea rezuma învă- 
țătura lui Simeon despre iubire cu propriile sale cuvinte: "O, 
iubire care ne faci dumnezei (0sono.6g), fiind însăţi Dumne- 
zeu'54, 


52. Imn 52, 13-20 şi 27. 
53. Cf. n. 11. 
54. Imn 5, 24. 

Îndumnezeirea omului prin har atunci când, fără a-și pierde 
condiţia sa de fiinţă creată, acesta se face "părtaş dumnezeieștii 
firi" (H Pt. 1, 4) și dumnezeu prin înfiere, este o temă veche a 
spiritualităţii creştinel. Pentru Simeon, ca și pentru Părinţii cei 
vechi, în special Sf. Irineu, Sf. Atanasie al Alexandriei, Sf. Maxim 
Mărturisitorul?, aceasta este o stare duhovnicească superioară, 
pe care omul o poate dobândi și la care sunt chemaţi toţi 
creştinii. Simeon vorbeşte adeseori despre aceasta în scrierile 
sale. Pentru el intruparea are ca scop îndumnezeirea sau, altfel 
spus, întruparea este izvorul îndumnezeirii: 


"Dumnezeu Cuvântul a împrumutat trupul nostru pe 
care nu îl avea din firea Sa și S-a făcut om, ceea ce El nu 
era; El îimpărtăşeşte celor ce cred în El însăşi Dumnezei- 
rea Sa, pe care nimeni dintre îngeri, nici dintre oameni 
nu a dobândit-o vreodată, și ei devin ceea ce nu erau, 
adică dumnezei prin înfiere şi prin har (Ecg koi xp). 
Prin aceasta, El le dăruieşte puterea de a deveni fii ai lui 
Dumnezeu; de aceea ei aceasta au și devenit şi devin 
fără încetare, şi tot astfel nu vor înceta niciodată să 
devină fii ai lui Dumnezeu'5. 


indumnezeirea este deci un proces neîntrerupt; omul se 
face părtaş la aceasta împlinind poruncile, acesta fiind singurul 
drum către îndumnezeire. 


"Gândeşte-te acum că trupul este un palat, iar sufle- 
tul fiecăruia dintre noi, oamenii, o comoară împără- 


1. Pentru îndumnezeire, cf. articolele Qeonoito şi too: în LAMPE, A 
Patristic Greek Lexicon, care dă multe citate din Părinţi. 

2. Cf. seria de articole interesante ale D-nei LOT-BORODINE, La doctrine 
de la dâification dans l'Eglise grecque jusqu'au XI€ siècle, în Revue de l'histoire 
des religions, 1932-1933. 

3. Et. 1, 3, 37-44. 

tească; Dumnezeu, care S-a unit cu el prin împlinirea 
poruncilor, îl umple de lumină dumnezeiască şi îl face pe 
acesta dumnezeu, ca urmare a unirii sale cu harul Său. 
La această stare cu adevărat vrednică de Dumnezeu 
ajunge tot cel ce urmează aşa-numita cale a virtuţilor; a 
merge pe alături și a sări peste una sau alta dintre etape 
pentru a ajunge prin vreo sforărie la treapta următoare, 
este un lucru în chip desăvârşit cu neputinţă". 


Simeon se exprimă în acelaşi sens când vorbeşte despre 
"smerenia care ne îindumnezeieşte' (Beonooi ranevboeoc)5. 


"Să nu avem altceva în minte decât poruncile Mân- 
tuitorului Hristos:... ca şi noi să devenim dumnezei prin 
înfiere şi prin har'6. 


“Prin înfiere' (9£ce) este, prea limpede, opus lui 'prin fire" 


(voci) 


„ acestea fiind două expresii curente în literatura patristică. 


indumnezeirea este urmarea unirii cu Hristos, care lucrează 
împreună cu Tatăl şi cu Duhul Sfânt: 


Noup 


"Aşadar, cei ce au fost socotiți vrednici să fie uniți cu 
El (Hristos) şi să şi-L dobândească drept cap, ... aceia 
devin şi ei dumnezei prin infiere, asemenea Fiului lui 
Dumnezeu. Ce minune! Tatăl îi îmbracă cu haina cea din- 
tâi, cu veşmântul cu care Domnul era îmbrăcat înainte 
de intemeierea lumii, căci s-a spus: <Câţi în Hristos v-aţi 
botezat, în Hristos v-aţi şi îmbrăcat>, adică în Duhul Sfânt 
care ne face să suferim într-un chip vrednic de Dum- 
nezeu, în întreaga noastră fiinţă, o schimbare nemaiauzi- 
tă, inefabilă şi dumnezeiască". Oamenii se fac “impre- 
ună-moștenitori și soţi ai lui Dumnezeu, și devin nu 
numai impăraţi, ci chiar dumnezei, prin darul lui Dum- 
nezeu, pentru a se împărtăşi de bucuria lui Dumnezeu în 
vecii vecilor'8. 


„Et. 11, 82-89. 
. Cat. 20, 117. 
Cat.24, 76-80. 


„Et. 4, 586-594. 
„Et. 10, 314-317. 

Aici este vorba despre o îndumnezeire încă din timpul aces- 
tei vieţi; iar în alte locuri despre o îndumnezeire 'eshatologică', 
în ceasul când sfinţii vor deveni asemenea lui Hristos. Atunci, 


"când se va deschide cartea cunoștinței sfinţilor, ... 
Hristos Dumnezeu, ascuns acum în ei, va străluci aşa 
cum a strălucit El din Tatăl mai înainte de veci, iar sfinţii 
vor fi asemenea Celui Preainalt'9. 


Slava sfinţilor îndumnezeiţi este comparată cu slava dina- 
inte de veci a Fiului: 


“Într-adevăr, după cum Tatăl nu Îl va nesocoti nicio- 
dată pe Fiul şi nici Fiul pe Tatăl, tot astfel nici sfinţii, 
deveniți dumnezei prin înfiere, datorită faptului că 
Dumnezeu S-a sălășluit întru ei, nu se vor nesocoti nicio- 
dată unii pe alţii; ei vor fi învredniciţi să își vadă unul 
altuia slava şi fiecare pe a sa proprie, aşa precum Tatăl 
o vede pe aceea a Fiului şi Fiul pe aceea a Tatălui. Şi care 
va fi firea cea întocmai a slavei sfinţilor? Va fi ca aceea a 
Fiului lui Dumnezeu'19. Deşi aceasta va fi în veacul viitor, 
încă de pe acum "El, Dumnezeu prin fire, stă de vorbă cu 
dumnezeii născuţi de El prin har'l!. Sfinţii “înalţă un imn 
teologic către minunatul săvârşitor al transformării lor'12. 


Deși am putea fi 'amăgiţi cu nădejdea îndumnezeirii' şi să 
suferim o cădere ca în cazul lui Adam, "omul cel pământesc'l5, 
totuşi Simeon îi îndeamnă pe toţi, şi mai ales pe cei păcătoşi, să 
se grăbească spre indumnezeirea prin fapte de pocăință. 


"Ascultaţi voi, cei care asemeni mie aţi păcătuit înain- 
tea lui Dumnezeu, sârguiţi-vă, alergaţi cu râvnă prin 
faptele voastre, spre a primi şi a simţi materia focului 
nematerial - şi zicând: <materie>, prin aceasta îi arăt 
esenţa dumnezeiască ~ spre a aprinde candela duhov- 


. Et. 1, 12, 284-287. 
„Et. 1, 12, 307-313. 
. Euh. 1, 207-208. 

. Euh. 1, 216-217. 

. Euh. 15, 60. 

nicească a sufletului vostru, ca să deveniți sori ce stră- 
lucesc în lume, chiar dacă ei nu sunt văzuţi de cei ce 
sunt în lume, pentru a deveni ca nişte dumnezei având 
înlăuntrul vostru întreaga slavă a lui Dumnezeu'14. 


Este interesant să notăm că atunci când ne îndeamnă să 
simţim firea dumnezeiască, Simeon are în vedere slava lui Dum- 
nezeu, care locuiește în chip deplin în noi atunci când devenim 
"asemenea lui Dumnezeu'. 

Simeon este plin de venerație înaintea minunii arătării lui 
Dumnezeu în om și faţă de faptul că oamenii iau forma lui 
Dumnezeu. 


"O, minune, dar de necrezut al bunătăţii Tale! Ca 
oamenii să poată fi în formă de Dumnezeu şi ca întru 
dânşii să ia formă Acela pe care nimic nu Îl poate 
cuprinde, Dumnezeu Cel nemișcat, nestricăcios din fire, 
Cel ce binevoieşte să vină şi să Se sălăşluiască în toţi cei 
ce sunt vrednici de aceasta, în așa fel incât fiecare să Îl 
aibă întru sine pe marele Împărat şi chiar împărăţia și 
toate bunătăţile Împărăției și ca el să strălucească - aşa 
cum a strălucit întru învierea Sa Dumnezeul meu - mai 
puternic decât razele acestui soare văzut'15. 


Dar această stare nu este decât inceputul unei sporiri care 
nu se va încheia niciodată: 


"Într-adevăr, sporirea va fi fără de sfârşit de-a lungul 
veacurilor, căci incetarea creșterii către acest sfârşit fără 
de sfârşit (&reA£orov 1£1ovc) nu ar fi nimic altceva decât 
perceperea a ceea ce este de netâlcuit, şi ar deveni 
obiect al îndestulării Acela de care nimeni nu se poate 
sătura; dimpotrivă, a fi copleşit de Acesta şi a fi proslăvit 
întru lumina Sa înseamnă a săvârşi o sporire nemărginită 
şi un început fără sfârşit; după cum, avându-L pe Hristos 
care a luat chip înlăuntrul lor, ei stau în jurul Celui care 
strălucește cu o lumină neapropiată, tot astfel sfârşitul 


14. Imn 13, 11-19. 
15. Imn 1, 168-176. 

devine întru dânşii principiu al slavei şi — pentru a-ți 
explica mai limpede gândul meu - întru sfârşit ei vor 
avea începutul, iar în început, sfârşitul"'16. 


Ca peste tot în scrierile sale, atunci când susţine realitatea 
conștientă a îindumnezeirii încă din viaţa aceasta, Simeon insistă 
asupra faptului că deplinătatea îndumnezeirii nu ţine decât de 
nesfârșirea eshatologică. Expresia lui Grigorie de Nyssa 
ăr&ieorog Tâhog!?, pe care Simeon o foloseşte aici, exprimă 
bine dinamismul metafizic al spiritualităţii sale. Despre această 
îndumnezeire de după moarte vorbeşte Simeon în rândurile care 
urmează: 


"Chiar dacă Dumnezeu Se odihnește întru sfinţii Săi, 
sfinţii trăiesc şi se mişcă în El, căci ei umblă întru lumină 
ca pe pământ. O, minune! Ca îngerii și fiii Celui Preainalt 
vor fi, după moarte, ba chiar dumnezeii, pentru că sunt 
uniţi cu Cel ce este Dumnezeu după fire, ei care l-au 
devenit asemenea prin înfiere!'18. Simeon Îl întreabă pe 
Dumnezeu: "Cum ne faci, Tu, dumnezei, pe noi, oame- 
nii?'19 Prin har, răspunde Simeon: "Aşadar, cum să mai 
aibă nevoie de vreunul din bunurile vieţii de acum cel ce 
Îl are pe Hristos? Cine, oare, nu are sălăşluită întru sineși 
pe preacinstita Treime care îl iluminează și îl face dum- 
nezeu, dacă are harul Sfântului Duh în inima sa?'20 "El m-a 
reînnoit pe deplin, m-a făcut cu totul nemuritor, m-a 
îndumnezeit în întregime şi m-a transformat în Hristos'21. 


Această îndumnezeire a omului care devine dumnezeu prin 
har şi se uneşte fiinţial cu Dumnezeu este o taină de neinţeles: 


"Eu, cel ce m-am unit, cum aș putea să-ţi spun cine 
este Acela care S-a unit cu mine și cu care am fost deja 


16. Imn 1, 180-190. 

17. Cf. despre această trăsătură a spiritualităţii Sf. Grigorie de Nyssa, capi- 
tolul "L'&pectase:, al cărţii deja citate, a lui J. DANIELOU, p. 309-326. 

18. Imn 27, 90-95. 

19. Imn 6, 5. 

20. Imn 19, 51-55. 

21. imn 30, 358-361. 

unit? Tremur şi mă tem căci, dacă iţi spun, tu să nu 
începi să te indoieşti şi să cazi în hulă din pricina neştiinţei 
tale... Totuşi, deveniți o singură fiinţă, eu şi Acela cu care 
am fost unit, oare ce nume îmi voi da mie însumi? Acest 
Dumnezeu care are două firi, dar este o singură persoană, 
a făcut din mine o fiinţă dublă. Făcându-mă îndoit, precum 
vezi, El mi-a dat două nume. lată, ce deosebire! Prin fire 
sunt om, iar prin har sunt dumnezeu. lată în ce constă, 
după mine, harul unirii cu El care se face în chip simţit şi 
înţelegător, fiinţial și duhovnicește'22. 


Această îndumnezeire se săvârşeşte prin pocăință şi împăr- 
tăşirea cu Trupul îndumnezeit al lui Hristos25. Ea se referă la 
omul deplin, trup şi suflet, şi se petrece într-un mod inefabil prin 
împărtăşirea cu Trupul şi cu Sângele lui Hristos24. Prin aceasta, 


omul 


este cu totul schimbat și dobândește o minte dumne- 


zeiască, cufundată în lumină25. Făcându-ne nestricăcioşi, Duhul 
Sfânt ne îndumnezeieşte dacă suntem următori ai lui Hristos: 


“Atunci Ziditorul... va trimite pe Duhul Cel Dum- 
nezeiesc; nu zic un alt suflet, asemenea celui pe care îl 
aveai26, ci pe Duhul, vreau să spun pe Acela care vine de 
la Dumnezeu, care va sufla, care va locui, care Se va 
sălășlui întru tine, care te va lumina, te va face să strălu- 
cești şi te va crea din nou, cu totul, şi care, din stricăcios 
te va face nestricăcios și îți va zidi din nou casa ta cea 
dărăpănată, vreau să spun casa sufletului tău: și, impre- 
ună cu aceasta, el iţi va face nestricăcios, cu totul 
nestricăcios, întregul trup al tău şi El te va face dum- 
nezeu după har, asemenea Modelului tău'27. 


Îndumnezeirea fiind consecinţa Întrupării, este limpede că 
nu se putea realiza înainte de venirea lui Hristos: 


22 
23 
24 
25 


26. 


învățau 
27 


. Imn 30, 439-462. 

. Imn 30, 467-472. 

. Imn 30, 474-487. 

. Imn 36, 58-62. 

Poate o polemică sau intenţia de a se deosebi de mesalienii care 
că adevărații creştini primesc un suflet nou la convertirea lor. 

. imn 44, 147-165. 

“Oare cine, cu adevărat — zice Simeon după ce a vor- 
bit despre cei ce prin impărtăşirea cu Pâinea cea cereas- 
că au devenit cerești şi nestricăcioşi — cine a fost astfel 
de la începutul veacurilor? Vreau să spun: care dintre fiii 
lui Adam a putut deveni astfel până la pogorârea din cer 
a Stăpânului tuturor făpturilor cereşti şi pământești? El 
este Acela care a luat trup, trupul nostru, și ne-a dăruit 
nouă pe Duhul Cel Dumnezeiesc... şi acest Duh, fiind 
Dumnezeu, ne dăruiește toate bunătăţile"28. 


Ceea ce s-a petrecut în Vechiul Testament nu a fost decât 
simbol şi închipuire, ca de pildă înălţarea lui Enoh și a lui Ilie. 
Aceste lucruri 


"sunt simbolurile și preînchipuirea acestor realităţi 
înzestrate cu o transcendenţă şi cu o slavă neasemuită, 
după măsura cu care Cel Necreat transcende prin fire 
ceea ce este creat'29. 


Realitatea Întrupării şi faptul că la Botez ne-am îmbrăcat 
întru Hristos sunt o arvună a realităţii îndumnezeirii omului, care 
este o stare conştientă, însă văzută numai de Dumnezeu şi de 
cel ce este îindumnezeit, iar pentru ceilalţi este nevăzută. 


"Dar dacă Cuvântul a devenit cu adevărat Fiul omu- 
lui, atunci înseamnă că El te face în chip real fiu al lui 
Dumnezeu; dacă El S-a făcut trup doar în aparenţă, atunci 
nici noi nu devenim duh cu adevărat, ci doar ca idee... 
căci, botezat, m-am îmbrăcat în Hristos, desigur nu în 
chip simţit, ci în chip duhovnicesc; şi cum nu va fi dum- 
nezeu după har și prin înfiere, prin simţire, cunoaștere și 
contemplare acela care s-a îmbrăcat în Fiul lui Dumne- 
zeu? Dacă Dumnezeu Cuvântul S-a făcut om în chip in- 
conștient, atunci devin și eu un dumnezeu inconştient... 
Într-adevăr, după cum Dumnezeu S-a născut fără schim- 
bare ca om în trup, şi S-a arătat tuturor, tot atât de inefa- 


28. Imn 44, 336-346. 
29. Imn 51, 111-115. 

bil şi spiritual El mă zămisleşte şi mă face să devin dum- 
nezeu, pe mine cel ce rămân om; și precum Acesta văzut 
în trup nu a fost cunoscut de mulţime în Dumnezeirea 
Sa, tot așa și noi, toți oamenii; vedem bine — ciudat lucru 
- ceea ce eram: simpli oameni, însă ceea ce am devenit 
prin harul dumnezeiesc, mulţimea este nevrednică să 
priceapă; doar pentru aceia în care ochiul sufletului este 
foarte curăţit ne facem văzuţi ca într-o oglindă, pe când 
pentru cei necurați nici Dumnezeu, nici noi înşine nu 
suntem văzuţi ca atare şi ei nu cred și nu pot să creadă 
că am devenit astfel precum am spus'30. 


Cei indumnezeiţi Îl văd pe Dumnezeu, Tatăl lor: 


“Căci El, Cel mai presus de fire şi necreat, Cel mai 
înainte de veci este Cel ce S-a întrupat şi mi S-a arătat ca 
o creatură, indumnezeindu-mă deplin pe mine, pe care 
El m-a luat asupră-Şi în chip minunat... Deci dacă Dum- 
nezeu care S-a făcut om... m-a îndumnezeit, atunci eu, 
omul luat de El asupră-Şi și devenit dumnezeu prin în- 
fiere, Îl văd pe Cel ce este Dumnezeu după fire, pe Acest 
Dumnezeu pe care nimeni dintre oameni nu L-a putut 
vedea şi pe care nimeni nu poate nici măcar să Îl con- 
temple. Deci, aceia care L-au primit pe Dumnezeu dato- 
rită faptelor credinţei şi au devenit dumnezei, născuţi din 
Duhul, da, din El Însuşi, unii ca aceştia Îl văd pe El, Tatăl 
lor, care nu încetează să locuiască in lumina cea 
neapropiată; aceştia Îl au în ei înşişi locuind ca într-un 
sălăș şi ei înşişi locuiesc întru El, Cel cu totul neajuns'31. 


Îindumnezeirea este o stare de transformare totală a omului 
săvârşită de Sfântul Duh atunci când omul urcă pe calea porun- 
cilor lui Dumnezeu, dobândeşte virtuțile evanghelice şi se face 
părtaş pătimirilor lui Hristos. Duhul Sfânt îi dăruieşte atunci 
mintea cea dumnezeiască şi nestricăcioasă. Omul nu primește 
un suflet nou, ci Sfântul Duh Se unește cu omul intreg, suflet şi 


30. Imn 50, 177-180; 190-197; 203-217. 
31. imn 52, 50-60. 

trup, și il face fiu al lui Dumnezeu şi dumnezeu prin înfiere, fără 
ca el să înceteze să fie om şi creatură, chiar şi atunci când ÎI 
vede pe Tatăl în chip limpede. El poate fi numit deopotrivă om 
şi dumnezeu. Întruparea este temelia indumnezeirii; aceasta 
este ţinta sa. Îndumnezeirea a devenit cu putință din clipa în 
care Cuvântul S-a făcut trup, a luat asupră-Şi omenitatea noastră 
şi ne-a dăruit Dumnezeirea Sa, ca şi din clipa în care omul s-a 
îmbrăcat în Hristos la botez. 

Înainte de toate, îndumnezeirea se realizează prin împăr- 
tășirea cu Trupul şi Sângele indumnezeite ale lui Hristos. Deşi 
este o stare spirituală conştientă şi simțită cu limpezime de cei 
ce o primesc, îndumnezeirea rămâne pe veci o taină înfrico- 
şătoare, depăşind toată mintea omenească şi fiind neobservată 
de cea mai mare parte a oamenilor. Cei dăruiţi cu aceasta sunt 
rari, deși toţi cei botezați sunt chemaţi să o dobândească. Dacă 
se lipsesc ei înşişi de aceasta este numai greşeala lor. 

Această preschimbare subită şi radicală a omului, de natură 
lăuntrică şi spirituală, dar care îl priveşte pe om în întregime, 
este numită de către Simeon în scrierile sale, cu nume diferite: 
naștere duhovnicească, înviere mistică, botez al Duhului, în 
sfârşit îndumnezeire, fără să poată preciza în chip lămurit prin 
ce se deosebesc aceste stări una de cealaltă. Totuși, îndum- 
nezeirea pare să fie expresia cea mai puternică şi cea de pe 
urmă, raportându-se mai degrabă la o schimbare ontologică 
decât la una pur duhovnicească, deși Simeon nu afirmă că omul 
îşi pierde firea sa creată, când devine dumnezeu prin înfiere. De 
altfel, Simeon distinge trei trepte în îndumnezeire: aceea care se 
săvârşeşte pe parcursul vieţii pământeşti, şi Simeon stăruie cu 
osebire asupra ei, cea de după moarte, de dincolo, şi aceea de 
după învierea cea de obşte. Aceasta din urmă este o inălţare 
nesfârşită către plinătatea ce nu se atinge niciodată. 

Cu alte cuvinte, indumnezeirea face parte din lucrarea mân- 
tuitoare a lui Dumnezeu, fiind chiar țelul ei. 


EPILOG 


Ajunşi la capătul studiului nostru, ne aflăm din nou în faţa 
aceloraşi probleme greu de rezolvat. Cine este Sfântul Simeon? 
Ce vrea să spună cu exactitate numele său de 'Noul Teolog?' 
Cum a putut o astfel de personalitate să se ivească în lumea 
bizantină? De unde vine şi care este locul său în spiritualitatea 
ortodoxă şi în Ortodoxie în general? Căci, deși el este un orto- 
dox autentic și fără prihană, nefiind niciodată osândit pentru 
vreo deviere spirituală sau dogmatică, totuşi, el nu este ortodox 
"ca ceilalți". Lucrul acesta este limpede pentru cei ce intră în con- 
tact spiritual cu el. De ce acest sfânt mare, care este totodată şi 
un scriitor deosebit, am zice genial, în ciuda inegalităţilor operei 
sale literare, a fost contestat timp îndelungat, apoi aproape uitat 
sau trunchiatl, locul său în calendarul Bisericii fiind limitat la 
minimum, iar slujba sa alcătuită abia în secolul al XVIIl-lea?2 Şi 
chiar dacă admitem că a putut exista o slujbă mai veche, faptul 
că aceasta s-a pierdut de-a lungul veacurilor este semnificativ. 
Dar cu toate acestea, Simeon a avut în toate vremurile ucenici şi 
admiratori fervenţi. Manuscrisele sale au fost copiate mai ales in 
secolul al XIV-lea, la Muntele Athos, deşi popularitatea lui se 
baza adeseori pe scrieri care în realitate nu îi aparţineau, aşa 
cum este cazul cu Metoda rugăciunii isihaste. Ba chiar şi în zilele 
noastre, ortodocșii evlavioși sau tradiţionalişti, cu orientare mis- 
tică, precum şi intelectuali în căutarea unei reînnoiri spirituale 
sunt atraşi de scrierile sale. Pe scurt, Simeon rămâne mereu o 


1. Avem în vedere mai ales ediţia în greaca modernă a lui Dionysios 
Zagoraios (Veneţia, 1790) care omite în mod deliberat Cateheza 21 (despre 
moartea lui Antonie, ucenicul lui Simeon), un pasaj extrem de important din 
Cateheza 34 — despre “săracul plin de iubire frăţească', Imnul 15 - despre 
nepătimire, Imnul 21 — împotriva lui Ştefan al Nicomidiei etc. Toate aceste piese 
se află în manuscrisele folosite de Zagoraios, dar acesta nu voia să-şi 'șocheze" 
cititorii. 

2. Alcătuită atunci de Nicodim Aghioritul, nu a fost editată decât în 1877, 
la Syros. 

realitate vie şi toate disertaţiile savante, oricât de necesare ar 
putea fi, nu vor reuşi să facă din el o piesă de muzeu care intere- 
sează doar pe specialişti5. 

Totuşi, puţine persoane sunt capabile astăzi, ca şi în vremea 
sa, să îşi insuşească în întregime învăţătura duhovnicească a lui 
Simeon despre vederea conştientă a lui Dumnezeu încă din 
această viaţă, ca fiind necesară pentru mântuire și cu putinţă 
tuturor. Exigenţele duhovnicești ale lui Simeon, de o fidelitate 
absolută faţă de idealul evanghelic, întâmpină şi în zilele noas- 
tre acelaşi răspuns ca şi la contemporanii săi: 'Este cu nepu- 
tință!" Şi lupta spirituală pro şi contra lui Simeon continuă, deși 
se pare că nimeni nu se mai îndoieşte de măreţia sau sinceri- 
tatea sa. Trebuie totuşi să avem în vedere că exigenţele lui 
Simeon privind atingerea înaltelor trepte mistice și, în primul 
rând, vederea luminii sunt mai puţin absolute decât ni se par la 
prima vedere. Există, în general, la Simeon, destul de mult bun 
simţ, chiar moderație după cum se poate vedea, în atitudinea sa 
prudentă şi măsurată faţă de extaz. În plus acest simțământ de 
a nu fi ajuns încă la țelul vieţii creştine, la vederea lui Hristos în 
lumină, putea fi şi el mântuitor în ochii lui Simeon, căci pocăinţa 
şi lacrimile pe care ea le izvorăște duc repede la <beţia spiritua- 
lă>. Iubirea divină este aceea care copleșește cu intreaga ei 
desăvârşire şi roada Sfântului Duh este cea care indumne- 
zeieşte. 

Negreşit, experienţa mistică imediată este cea care ne inte- 
resează cel mai mult la Simeon, dar ea nu este despărțită de 
întreaga sa atitudine teologică şi de aceea am vrut, în acest stu- 
diu, să acordăm gândirii sale teologice locul care i se cuvine şi 
să arătăm întreaga bogăţie a contemplării lui Dumnezeu aşa 
cum rezultă aceasta din opera sa. Ne-a interesat, de asemenea, 
să arătăm şi coerenţa internă a acesteia, în ciuda lipsei oricărei 
sistematizări şi chiar a unor contradicții aparente şi a unei anu- 
mite neclarităţi în formulări. Însă există aici o coerenţă dialec- 
tică, dacă ne putem exprima astfel. În centrul acestei contem- 


3. Notăm aici apariţia recentă, şi de care nu am putut ţine seama în lucrarea 
prezentă, a unei noi ediţii a Imnelor: SYMEON NEOS THEOLOGOS, Hymnen. 
Prolegomena, kritischer Text, Indices, besorgt von ATHANASIOS KAMBYLIS, 
Berlin, 1976, CCCLXXXIII + 573 pagini, adevărat monument de erudiție. 


EPILOG 431 


plaţii se află taina mântuirii omului încă de la crearea lumii şi 
până la a doua venire şi la invierea universală. Totul este unit în 
lucrările mântuitoare ale Sfintei Treimi şi în mod indisolubil legat 
de acestea, dar Întruparea este aceea care ocupă în mod incon- 
testabil locul de temelie în viziunea teologică a lui Simeon şi 
despre care el vorbeşte cel mai adesea în scrierile sale. Ea este 
izvorul de căpetenie al îndumnezeirii omului, după cum tot ea 
este şi temelia Euharistiei care prin Simeon dobândește în viaţa 
monahului un loc pe care nu l-a avut la scriitorii ascetici vechi. 
Om al Sfântului Duh, care a vorbit mult despre Acesta, chiar mai 
mult decât inaintașii săi, Simeon este, totuși, cel mai hristocen- 
tric dintre toţi Părinţii greci. Pentru el Hristos este cu adevărat 
totul şi el a găsit expresii noi prin care să-și exprime simţirea 
iubirii sale tandre și entuziaste faţă de EI, după cum a ştiut să 
găsească cuvinte nemaiauzite pentru a descrie experienţele sale 
de vedere a luminii dumnezeiești. Caracterul dramatic al do- 
bândirii și al pierderii lui Dumnezeu în inima omului este descris 
de către Simeon cu o tărie pe care o întâlnim rar la ceilalţi 
Părinţi. În cadrele teologice ale întrupării se pot înțelege cel mai 
bine dezvoltările teologice uşor derutante şi în acelaşi timp rea- 
liste ale lui Simeon privitoare la trupul omenesc, precum şi pil- 
dele sale "nupţiale' îndrăzneţe din pasajele privitoare la nepă- 
timire şi care descriu Erosul Dumnezeiesc, care au şocat pe 
unele persoane din timpul său și chiar mai de curând. Oare, 
aceasta să fie pricina rezervei pe care i-a arătat-o lui Simeon ie- 
rarhia bisericească și a locului redus pe care el l-a ocupat în 
teologia oficială? Nu credem acest lucru; oricum, această expli- 
caţie nu este suficientă. Mai degrabă este personalitatea sa 
unică în felul ei, mistică şi, în același timp, aprigă, râvna sa de 
apostol ce propovăduiește vederea lui Dumnezeu pentru toţi 
creștinii; toate acestea deranjau temperamentele fricoase şi 
aceștia preferau să-l dea uitării pe Simeon. Pe de altă parte, 
Simeon a venit prea târziu şi, din această cauză, putea doar cu 
greutate să dobândească autoritatea unui Părinte al Bisericii. 
Astfel, Sfântul Grigorie Palama, care totuși avea simpatie şi cin- 
stire faţă de el, nu îl citează printre autorităţile sale patristice4. 


4. El menţionează numai, fără să le citeze, Viața lui Simeon, de NICETAS, 
şi scrierile lui Simeon Noul Teolog, în general, pe care el le numeşte “scrieri de 
viaţă”, insă are in vedere mai ales Metoda rugăciunii, care nu-i aparţine lui 
Simeon. Cf. Grégoire Palamas, Defense des saints hesychastes, Triade |, 2, 12; 
ed. J. MEYENDORFF t. I, p. 99, Louvain 1959. 

Teologia sa duhovnicească, mult mai sistematică decât aceea a 
lui Simeon, a putut contribui la aşezarea acestuia din urmă pe 
un plan secundar. Însă, pentru noi Sfântul Simeon rămâne 
mereu bărbatul unei adânci experienţe mistice personale şi care 
a ştiut să exprime acest lucru într-un chip nespus de mişcător. 
De asemenea, el deţine un loc neasemuit în spiritualitatea orto- 
doxă din toate timpurile. Noi admirăm la el deosebita sa liber- 
tate a spiritului care ştie, totuşi, să se integreze în tradiţia asce- 
tică şi dogmatică a Ortodoxiei. 

Un proverb grec modern spune: "Un sfânt sărac nu are o 
slujbă solemnă”. S-ar putea zice că adevărul acestui dicton se 
adevereşte în privinţa Sfântului Simeon Noul Teolog în două 
feluri: în chip literal, întrucât locul său în cadrul solemnităţilor 
din Biserică a fost foarte modest (niciodată nu a fost dat unei 
biserici numele Sfântului Simeon); și în chip duhovnicesc, pentru 
că el este mereu acel 'sărac plin de dragoste frățească', pe care 
el îl evocă în Catehezele sale, şi care ne dăruieşte "monedele de 
aur' care sunt scrierile sale cele atât de inspirate. 

«Nu spuneţi că este cu neputinţă să primeşti Duhul Sfânt, 
Nu spuneţi ca fara El este cu putinţa sa fiţi mântuiţi, 

Nu spuneţi ca poţi sa Il ai fara sa ştii, 

Nu spuneţi cà Dumnezeu nu Se face văzut oamenilor, 

Nu spuneţi ca oamenii nu pot vedea Lumina Dumnezeiasca 


Sau ca este cu neputinţă în vremea de azi! 
Nicicând aceasta nu este cu neputinţă, prieteni, 
Ci, dimpotrivă, este cu totul cu putinţă, când cineva voiește». 


«Pe când eu eram ticaloșeşte îmbrâncit, sufocat, obiect de batjocură... Tu, Stăpâne 
ilostiv şi iubitor de oameni, nu m-ai trecut cu vederea. nu m-ai pomenit de rau, nu i-ai 
tors fața din pricina nerecunoştinţei mele conştiente, nu m-ai parasit vreme mai 
delungată tiraniei, de bunăvoie acceptata, a acestor tâlhari, ci — chiar daca din parte-mi, în 
conştienţa mea, atras de ei, eu ma bucuram ~. Tu, dimpotriva, nu rabdai, Stapâne, så mă 
zi, spre ruşinea mea, înşelat şi azvårlit încoace şi încolo; ci, mişcat de milă, Te-ai milostivit 
nu un înger, nu un om ai trimis catre mine, pacatosul şi ticalosul, ci Tu Însuţi, plecându-Te 
ntru milostivirea bunataţii Tale, Te-ai pogorit în aceasta groapa adânca la mine, cel 

fundat și cu totul înglodat în noroi, ai întins mâna Ta curata și, fara ca eu sa Te vad — şi cum 
į fi putut, într-adevar, unde aş fi putut afla singur puterea de a ridica ochii, acoperit şi 
focat cum mă aflam sub noroi? —, m-ai apucat şi, smulgându-mă cu putere, m-ai tras del 
tolo..., Bunule şi lubitorule de oameni; astfel, m-ai smuis din groapa cea prea-adânca şi din 
roi... Da, Stapâne..., Tu Ţi-ai amintit de mine, fiind eu în lume, şi... cu toata neştiința mea, 
-ai ales şi m-ai desparțit de aceasta lume şi m-ai pus înaintea slavei Tale». 


Sfântul SIMEON NOUL TEOLOG 


I.S.B.N. 973 - 9332 - 94 -9 


